
A MON TRÈSCH1ER ET TRÈSREDOÜBTÉ SEIGNEUR 


MONSEIGNEl’r. 


LE DUC DE BOURGOIGNE. DE BRABANT. ETC. 


Comme ainsi soit qu’entre les bons et proufûtables passe-temps, 
le trèsgracieux exercice de lecture et d'estude soit de grande et 
sumptueuse recommendacion, duquel, sans flaterie, mon trèsre- 
doubté Seigneur, vous estes trèshaultement doé, Je, vostre très- 
obéissant serviteur, désirant, comme je dois, complaire à toutes vos 
trèshaultes et trèsnobles intencions en façon à moy possible, ose et 
présumé ce présent petit œuvre, à vostre requeste et advertissement 
mis en terme et sur piez, vous présenter et offrir; suppliant très- 
humblement que agréablement soit receu, qui en soy contient et 
tracte cent histoires assez semblables en matère, sans attaindre le 
subtil et tresorné langage du livre de Cent Nouvelles. Et se peut in¬ 
tituler le livre de Cent Nouvelles nouvelles. Et pource que les cas 
descripti et racomptez ou dit livres de Cent Nouvelles advindrent la 
pluspartès marches et metes d'Ytaiie, jà long temps a,neantmoins 
toutesfoiz, portant et retenant nom de Nouvelles, se peut trèsbien 
et par raison fondée en assez apparente vérité ce présent livre inti- 

DEDICACE. 


tuler de Cent Nouvelles nouvelles, jà soit ce queadvenues soient 
ès parties de France, d'Alemaigne, d’Angleterre, de Haynau, de 
Brabant et aultres lieux ; aussi pource que l’estoffe, taille et fasson 
d’icelles est d’assez fresche mémoire et de myne beaucoup nou¬ 
velle. 


De Dijon, l’an 1432. 

LA TABLE DE CE PRÉSENT LIVRE 

DES 

CENT NOUVELLES NOUVELLES 


LEQUEL EN SOY CONTIENT 

CENT CHAPITRES OU HISTOIRES 


OU POUR MIEULX DIRE 

NOUVEAUX COMPTES A PLAISANCE 


1. — LA MEDAILLE A REVERS. 

La première nouvelle traicte d’ung qui trouva façon de jouyr de 
la femme de son voisin, lequel il avoit envoyé dehors pour plus ai- 
siement en jouyr ; et luy, retourné de son voyaîge, le trouva qui se 
baignoit avec sa femme. Et non saichant que ce fust elle, la voulut 
veoir; et permis luy fut de seulement en veoir le derrière : et alors 
jugea que ce luy sembla sa femme, mais croire ne l’osa. Et sur ce, 
se partit et vint trouver sa femme à son ostel, qu’on avoit boutée 
hors par une poterne de derrière ; et luy compta l’imaginacion qu’il 
avoit eue sur elle, dont il se repentoit. 

. IL — LE CORDELIER MEDECIN. 

La seconde nouvelle traicte d’une jeune fille qui avoit le mal de 

broches, laquelle creva, à ung cordelier qui la vouioit mediciner, ung 
seul bon œil qu’il avoit; et aussi du procès qui s’ensuyvit puis après. 

III. — LA PESCHE DE L'ANNEAU. 

La troisiesme nouvelle, de la tromperie que fist ung chevalier à 
la femme de son musnier, à laquelle bailloit à entendre que son 
e... luy cherroit s’il n’estoit recoigné ; et ainsi par plusieurs fois le 
luy recoigna. Et le musnier, de ce adverty, pescha puis après dedans 
le corps de la femme dudit chevalier ungdyamant qu’elle avoit perdu 
en soybaignant; et pescha si bien et si avant, qu’il le trouva, comme 
bien sceut depuis ledit chevalier, lequel appela le musnier pescheur 
de dyamans , et le musnier luy respondit en l’appelant recoigneur 
de c... 


IV. — LE COCU ARMÉ. 

La quatriesme nouvelle, d’ung archier Escossois qui fut amoureux 
d’une belle et gente damoiselle, femme d’un eschoppier, laquelle, par 
le commandement de son mary, assigna jour audit Escossois ; et, de 
fait, garny de sa grande espée, y comparut et besoigna tant qu’il 
voulut, présent ledit eschoppier qui de paour s’estoit caiché en la 
ruelle de son lit, et tout povoit veoir et ouyr plainement ; et la com¬ 
plainte que fist après la femme à son mary. 

V. — LE DUEL D’ESGUILLETTE. 

La cinquiesme nouvelle recompte de deux jugemens de Monsei¬ 
gneur Thalebot, c’est assavoir d’urfg François qui fut prins par uri£ 
Anglois soubz son sauf-conduit, disant que esguillettes estoient ha- 
billemens de guerre ; et ainsi le fist armer de ses esguillettes sans 
aultre chose, encontre le François, lequel d’une espée le frappoit, 
présent Thalebot; et l’aultre, qui l’Église avoit robée, auquel il fist 
jurer de jamais plus en l'Église entrer. 

VI. — L’IVROINGNE AU PARADIS. . 

La sixiesme nouvelle, d’ung yvroingne, qui, par force, au prieur 

des Augustins de La Haye en Hollande, se voulut confesser ; et, après 
sa confession, disant qu’il estoiten bon estât, voulut mourir. Et cuida 
avoir la teste trenchée et estre mort, et par ses compaignons fut em¬ 
porté, lesquelz disoient qu’ilz le portoient en terre. 

Vil. — LE CHARRETON A L’A R R1EREG ARDE. 

La septiesme nouvelle, d’ung orfevre de Paris qui fist couchier un 
charreton, lequel luy avoit amené du charbon, avec luy et sa femme ; 
et comment ledit charreton par derrière se jouoit avecques elle, dont 
l’orfevre s’apperceut et trouva ce que estoit ; et des parolles qu’il dist 
au charreton. 


VIII. - GARCE POUR GARCE. 

La huictiesme nouvelle parle d’un compaignon picart, demourant 
à Brucelles, lequel engrossa la fille de son maistre ; et, à ceste cause, 
print congié de haulte heure et vint en Picardie soy marier. Et tost 
après son partement, la mere de la fille s’apperceut de l’encoleure de 
sadicte fille, laquelle, à quelque meschief que ce feust, confessa à sa 
mere le cas tel qu’il estoit ; et sa mere la renvoya devers ledit com¬ 
paignon pour luy deffairc ce qu’il lui avoit fait. Et du refluz que la 
nouvelle mariée fist audit compaignon, et du compte qu’elle luy 
compta ; à l’occasion duquel d’elle se départit incontinent et re¬ 
tourna à sa première amoureuse, laquelle il espousa. 

IX. — LE MARY MAQUEREAU DE SA FEMME. 

La neufviesme nouvelle racompte et parle d’ung chevalier de 
*Bourgoigne, lequel estoit tant amoureux d’une des chamberieres de 
sa femme, que c’estoit merveille; et cuidant couchier avec ladicte 
chamberiere, coucha avec sa femme, laquelle s’estoit couchée au lit 
de sadicte chamberiere. Et aussi comment il fist ung aultre chevalier 
son voisin, par son ordonnance, couchier avec sadicte femme, cuidant 
véritablement que ce fust la chamberiere, de laquelle chose il fut 
depuis bien mal content, jà soit que la dame n’en sceust oncques 
riens, et ne cuidoit avoir eu que son mary, comme je croy. 

X. — LES PASTEZ D’ANGUILLE. 

La dixiesme nouvelle, d’ung chevalier d’Angleterre, lequel, depuis 
qu’il fut marié, voulut que son mignon, comme par avant son ma- 
riaige faisoit, de belles filles luy fist finance; laquelle chose il ne 
voulut faire, car il pensoit qu’il luy souffisoit bièn d’avoir une femme ; 
mais ledit chevalier à son premier train le ramena, par le faire tous- 
jours servir de pastez d’anguilles, au disner et au soupper. 

XL — L’ENCENS AU DYABLE. 

La onziesme nouvelle, d’ung paillart jaloux qui après plusieurs 
offrandes faictes à plusieurs sainctz, pour le remede de sa maladie 
de jalousie, lequel offrit une chandelle au dyable qu’on paint commu¬ 
nément dessoubz sainct Michel ; et du songe qu’il songea, et de ce 
qu’il luy advint à son reveillier. 

XII. — LE VEAU. 

La douziesme nouvelle parle d'ung Hollandois, qui, nuyt et jour, à 
toute heure, ne cessoit d’assaillir sa femme au jeu d’amours ; et com¬ 
ment d’adventure il la rua par terre, en passant par ung bois, soubz 
ung grant arbre sur lequel estoit ung laboureur qui avoit perdu son 
veau. Et, en faisant inventoire des beaux membres de sa femme, 
dist qu’il veoit tant de belles choses et quasi tout le monde; à qui le 
laboureur demanda s’il veoit pas son veau qu’il cherchoit, duquel il 
disoit qu’il luy sembloit en veoir la queue. 

XIII. — LE CLERC CHASTRÉ. 

La treiziesme nouvelle, comment le clerc d’4in procureur d’An- # 
gleterre deceut son maistre pour luy faire accroire qu’il n’avoit nulz 
coillons, et, à ceste cause, il eut le gouvernement de sa maistresse 
aux champs et à la ville, et se donnèrent bon temps. 

XIV. — LE FAISEUR DE PAPE OU L'HOMME DE DIEU. 

La* quatorziesme nouvelle, de l’hermite qui deceut la fille d'une 

pauvre femme, et luy faisoit acroire que sa fille auroit ung fils de 
luy, qui seroit pape ; et adonc, quant vint à l’enfanter, ce fut une 
fille; et ainsi fut l’embusche du faulx hermite descouverte, qui à ceste 
cause s’enfouyt du pays. 

XV. — LA. NONNE SCAVANTE. 

La quinziesme nouvelle, d’une nonnain que ung moyne cuidoit 
tromper, lequel en sa compaignie amena son compaignon, qui devoit 
bailler à taster à elle son instrument, comme le marchié le portoit, 
et comme le moyne mist son compaignon en son lieu, et de la res- 
ponse que elle fist. 

XVI. — LE BORGNE AVEUGLE. 

La seiziesme nouvelle, d’ung chevalier de Picardie, lequel en Prusse 
s’en alla; et tandis ma dame sa femme d’ung autre s’accointa; et, à 
l’heure que son mary retourna, elle estoit couchée avec son amy, le¬ 
quel, par une gracieuse subtilité, elle le bouta hors de sa chambre, 
sans ce que son mary le chevalier s’en donnast garde. 

X^I. — LE CONSEILLER MJ BULETEAU. 

La dix et septiesme nouvelle d’ung president de parlement, qui 
devint amoureux de sa chamberiere, laquelle, à force, en buletant la 
farine, cuida violer, mais, par beau parler, de luy se desarma et luy 
fist affubler le buleteau de quoy elle tamissoit, puis alla quérir sa 
maistresse qui en cet estât son mary et seigneur trouva, comme cy 
après vous orrez. 

XVIII. — LA PORTEUSE DU VENTRE ET DU DOS. 

La dix et huitiesme nouvelle racomptée par Monseigneur de la 
Roche, d’ung gentil homme de Bourgoigne, lequel trouva façon, 
moyennant dix escuz qu’il fist bailler à la chamberiere, de coucher 
avecques elle ; mais, avant qu’il voulsist partir de sa chambre, il eut 
ses dix escuz et se fist porter sur les espaulles de ladicte chambe¬ 
riere par la chambre de l’oste. Et, en passant par ladicte chambre, il 

** 

flst ung sonnet tout de fait advisé, qui tout leur fait encusa, comme 
vous pourrez ouyr en la nouvelle cy dessoubz. 

XIX. — L’ENFANT DE NEIGE. 

La dix neuviesme nouvelle par Phelippes Vignieu, d’ung marchant 
d’Angleterre, duquel la femme, en son absence, ûst ung enfant, et 
disoit qu’il estoit sien ; et comment il s’en despescha gracieusement : 
comme elle luy avoit baillé à croire qu’il estoit venu de neige, aussi 
pareillement au soleil comme la neige s’est oit fondu. 

XX. — LE MARY MEDECIN. 

La Vingtiesme nouvelle par Phelippe de Laon, d’ung lourdault 
Champenois, lequel, quant il se maria, n’avoit encore jamais monté 
sur beste crestienne, dont sa femme se tenoit bien de rire. Et de 
l’expedient que la mere d’elle trouva; et du soubdain pleur dudit 
lourdault, à une feste et assemblée qui se flst depuis après qu’on lui 
eust monstré l’amoureux mestier, comme vous pourrez ouyr plus à 
plain, cy après. 

XXI — L’ABBESSE GUERIE. * 

La vingt et uniesme nouvelle racomptée par Phelippe de Laon, 
d’une abbesse qui fut malade par faulte de faire cela que vous scavez, 
ce qu’elle ne vouloit faire, doubtant de ses nonnains estre reprouchée ; 
et toutes luy accordèrent de faire comme elles ; et ainsi s’en firent 
toutes donner largement. 

XXII. — L’ENFANT A DEUX PERES. 

La vingt et deuxiesme nouvelle racomptée, d’un gentil homme 
qui engrossa une jeune fille, et puis en une armée s’en alla. Et avant 
son retour, elle d’ung autre s’accointa, auquel son enfant elle donna. 
Et le gentil homme, de la guerre retourné, son enfant demanda; et 
elle luy pria que à son nouvel amy le laissast, promettant que le pre¬ 
mier qu’elle feroit, sans faulte, luy donneroit ; comme cy dessoubz 
vous sera recordé. 

XXIII. - LA PROCUREUSE PASSE LA RAYE. 

La vingt et troi3iesme nouvelle, d’ung clerc, de qui sa maistresse 
fut amoureuse, laquelle à bon escient s’y accorda, pour tant qu’elle 
avoit passé la raye, que ledit clerc luy avoit faicte ; ce voyant, son 
petit fllz dist à son pere, quant il fut venu, qu'il ne passast point la 
raye, car, s’il la passôit, le clerc luy feroit comme il avoit fait à sa mere. 

XXIV. — LA BOTE A DEMY. 

La vingt et quatriesme nouvelle dicte et racomptée par Monsei¬ 
gneur de Fiennes, d’ung conte qui une très belle jeune et gente fille, 
l’une de ses subjectes, cuida décevoir par force; et comment elle 
s’en eschappa par le moyen de ses houseaux : mais depuis l’en prisa 
très fort, et l’aida à marier, comme il vous sera cy après declairé. 

XXV. — FORCÉE DE .GRÉ. 

La vingt et cinquiesme nouvelle racomptée et dicte par Monsei¬ 
gneur de Saint Yon, de celle qui de force se plaignit d’ung compai- 
gnon, lequel elle avoit mesmes adrecié à trouver ce qu’il queroit; et 
du jugement qui en fut fait. 

XXVI. — LA DEMOISELLE CAVALIERE. 

La vingt et sixiesme nouvelle racomptée et mise en terme par 
Monseigneur de Foquessoles, des amours d’ung gentil homme et 
d’une damoiselle, laquelle esprouva la loyaulté du gentil homme par 
une merveilleuse et gente façon, et coucha troys nuytz avec luy, 
sans aucunement scavoir que ce feust elle, mais pour homme la 
tenoit, ainsy comme plus à plain pourrez ouyr cy après. 

XXVII. - LE SEIGNEUR AU BAHU. 

La vingt et septièsme nouvelle racomptée par Monseigneur de 
Beauvoir, des amours d’ung grant seigneur de ce royaulme, et d’une 
gente damoiselle mariée, laquelle, aflln de bailler lieu à son servi- 

teur, fist son mary bouter en ung bahu par le moyen de ses cham- 
berieres, et leans le fist tenir toute la nuyt, tandis qu’avec son ser¬ 
viteur passoit le temps; et des gaigeures qui furent faictes entre elle 
et son dit mary, comme il vous sera recordé cy après. 

XXVIII. - LE GALANT MORFONDU. 

• 

La vingt et huitiesme nouvelle dicte et racomptée par Messire 
Micliault de Changy, de la journée assignée à ung grand prince de 
ce royaulme par une damoiselle servante de chambre de la royne; 
et du petit exploit d’armes que fist ledit prince, et des faintises que 
ladicte damoiselle disoit à la royne de sa levriere, laquelle estoit 
tout à propos enfermée dehors de la chambre de ladicte royne, 
comme orrez cy après. 

XXIX. — LA VACHE ET LE VEAU. 

La vingt et neufviesme nouvelle racomptée par Monseigneur, d’ung 
gentil homme qui dès la première nuyt qu’il se maria et après qu’il 
eut heurté ung coup à sa femme, elle luy rendit ung enfant; et de la 
maniera qu’il en tint, et des parolles qu’il en dist à ses compai- 
gnons qui lui apportoient le chaudeau, comme vous orrez cy après. 

XXX. — LES T LOI S CORDELIERS. 

La trentiesme nouvelle racomptée par Monseigneur de Beauvoir, 
François, de trois marchans de Savoye alans en pellerinage à sainct 
Anlhoine,en Viennois, qui furent trompez et deceux par trois Corde¬ 
liers, lesquelz couchèrent avec leurs femmes, combien qu’elles cui- 
doient estre avecques leurs mariz ; et comment, par le rapport 
qu’elles firent, leurs marys le sceurent, et de la maniéré qu’ilz en 
tindrent, comme vous orrez cy après. 

XXXI. — LA DAME A DEUX. 

/ 

La trente et uniesme nouvelle mise en avant par Monseigneur, de 
l’escuier qui trouva la mulette de son compaignon, et monta dessus. 

laquelle le mena à l’huis de la dame de son maistre ; et fist tant l’es- 
cuier, qu’il coucha leans où son compaignon le vint trouver; et pa¬ 
reillement des parolles qui furent entre eulx, comme plus plfln 
vous sera déclairé cv dessoubz. 

XXXII. — LES DAMES DISMÉES. 

La trente et deuxiesme nouvelle racomptée par Monseigneur de 
Yilliers, des Cordeliers d’Ostellerie en Castelongne, qui prindrent le 
disnie des femmes delà ville;et comment il fut sceu, et quelle puni- 
cion par le seigneur et ses subjetz en fut faicte, comme vous orrez 
cy après. 

XXXUI. — MADAME TONDUE. 

l a trente et troisiesme nouvelle racomptée par Monseigneur, d’ung 
gentil seigneur qui fut amoureux d’une damoiselle, dont se donna 
garde ung aultre grant seigneur qui luy dist; et Faultre tousjours 
plusluy celoit et en estoit tout affolé; et de l’entretenement depuis 
d’euîx deux envers elle, comme vous pourrez ouyr cy après. 

XXXIY. - SEIGNEUR DESSUS, SEIGNEUR DESSOUS. 

La trente et quatriesme nouvelle racomptée par Monseigneur de 
la lïoche, d’une femme mariée qui assigna journée à deux compai- 
gnons, lesquelz vindrent et besoingnerent ; et le mary tantost 
après survint; et des parolles qui après en furent et de la maniéré 
qu’ilz tindrent, comme vous orrez cy après. 

XXXV. — LESCHANGE. 

La trente et cinquiesme nouvelle par Monseigneur de Yilliers, 
d’ung chevalier, duquel son amoureuse se maria, tandis qu’il fut en 
voyaige; et, à son retour, d’aventure la trouva en mesnage, la¬ 
quelle, pour couchier avec son amant, mist en son lieu couchier 
avec son mary une jeune damoiselle sa chamberiere, et des parolier 
d’entre le mary et le chevalier voyaigeur, comme plus à plain vous 
sera recordé cy après. 

XXXVI. — A LA BESOIGNE. 

« 

La trente et sixiesme nouvelle racomptée par Monseigneur de la 
Roche, d’ung escuier qui vit sa maistresse, dont il estoit moult féru, 
entre deux aultres gentilz hommes, et ne se donnoit garde qu’elle 
tenoit chascuir d’eulx en ses laz; et ung'aultre chevalier, qui scavoit 
son cas, le luy bailla à entendre, comme vous orrez cy après. 

XXXVII. — LE BENESTRIER D OHDLRES. 

La trente et septiesme nouvelle par Monseigneur de la Roche, 
d’ung jaloux qui enregistroit toutes les façons qu’il povoit ouyr, ne 
scavoir, dont les femmes ont deceu leurs marys, le temps passé î 
mais, à la lin, il fut trompé par l'orde eaue que l’amant de sadicte 
femme getta par une fenestre sur elle, en venant de la messe, comme 
vous orrez cy après. 

XXXVIII. — UNE VERGE POUR L’AULTRE. 

La trente et huitiesme nouvelle racomptée par Monseigneur le 
Seneschal de Guyenne, d’ung bourgeois de Tours qui acheta une 
lamproye qu’à sa femme envoya pour appointer, affin de festoier son 
curé, et ladicte femme l’envoya à ung cordelier son amy ; et com¬ 
ment elle fist coucher sa voisine avec son mary, qui fut batue, Dieu 
scait comment, et de ce qu’elle flst accroire à sondit mary, comme 
vous orrez cy dessoubz. 

XXXIX. — L’UN ET L’AUTRE PAYÉ. 

La trente et neufviesme nouvelle racomptée par Monseigneur de 
Saint Pol, du chevalier, qui, en attendant sa dame, besoigna trois 
fois avec la chamberiere qu’elle avoit envoyée pour entretenir ledit 
chevalier, aflin que trop ne luy ennuyast; et depuis besoigna «trois 
fois avec la dame, et comment le mary sceut tout par la chambe¬ 
riere, comme vous orrez. 

XL. - .LA BOUCHIERE LUTIN DANS LA CHEMINÉE. 

La.quarantiesme nouvelle par Messire Michault de Changy, d'ung 
Jacopin qui abandonna sa dame par amour, une bouchiere, pour une 
aultre plus belle et plus jeune; et comment ladicte bouchiere cuida 
entrer en sa maison par la cheminée. 

XLI. — L'AMOUR EN ARMES. 

La quarante et uniesme nouvelle par Monseigneur de la Roche, 
d’ung chevalier qui faisoit vestir à sa femme ung haubregon quant 
il luy vouloit faire ce que scavez, ou compter les dens; et du clerc 
qui luy apprint aultre maniéré de faire, dont elle fut à peu près par 
sa bouche mesmes encusée à son mary, se n’eust esté la glose qu'elle 
controuva subitement. 

XLII. - LE MARY CURÉ. 

La quarante et deusiesme nouvelle par Meriadech, d'ung clerg de 
villaige, qui, estant à Romme, cuidant que sa femme fust morte, de¬ 
vint prestre et impetra la cure de sa ville ; et quant il vint à sa 
cure, la première personne qu’il rencontra, ce fut sa femme. 

XLIII. — LES CORNES MARCHANDES. 

La quarante et troisiesme nouvelle par Monseigneur de Fiennes, 
d’ung laboureur qui trouva ung homme sur sa femme ; et laissa à le 
tuer, pour gaingner une somme de blé; et fut la femme cause du 
traictié, aflln que l’aultre parflst ce qui avoit commencé. 

XLIV. — LE CURÉ COURSIER. 

La quarante et quatriesme nouvelle par Monseigneur de la Roche, 
d’ung curé de villaige qui trouva façon de marier une fille, dont il 
estoit amoureux, laquelle luy avoit promis, quant elle seroit mariée, 
de faire ce qu’il vouldroit, laquelle chose le jour de ses nopces il luy 

ramenteust, ce que le mary d’elle ouyt tout à plain, à quoy il mist 
provision, comme vous orrez. 

XLV. — L’ESCOSSOIS LAVANDIERE. 

La quarante et cinquiesme nouvelle par Monseigneur de la Roche* 
d’ung jeune Éscossois qui se maintint en habillement de fèmme l’es¬ 
pace de quatorze ans, et par ce moyen couchoit avec filles et femmes 
mariées, dont il fut puny en la fin, comme vous orrez cy après. 

XLVI. — LES POIRES PAYÉES. 

La quarante et sixiesme nouvelle racomptée par Monseigneur de 
Thienges, d’ung Jacopin et de la nonnain qui s’estoient boutez en un 
preau pour faire armes à plaisance dessoubz ung poirier où s’estoit 
caiché ung qui scavoit leur fait, tout à propos, qui leur rompit leur 
fait pour ceste heure, comme plus à plain vous orrez cy après. 

XI.VIL — LES DEUX MULES NOYÉES. 

La quarante et septiesme nouvelle par Monseigneur de la Roche, 
d’ung president saichant la deshonneste vie de sa femme, la list 
noyer par sa mulle, laquelle il fist tenir de boire par l’espace de huit 
jours ; et pendant ce temps luy faisoit bailler du sel à mengier* 
comme il vous sera recordé plus à plain. 

XI-VIII.‘— LA>BOl T CHE HONNESTE. 

La quarante et huitiesme nouvelle racomptée par Monseigneur de 
la Roche, de celle qu’il ne vouloit souffrir qu’on la baisast, mais 
bien vouloit qu’on lui rembourrast son bas ; et abandonnoit tous ses 
membres, fors la bouche, et de la raison qu’elle y mettoit. 

XL1X. — LE CUL D’ESCARLATE. 

La quarante et neufviesme nouvelle racomptée par Pierre David, 
de celuy qui vit sa femme avec ung homme auquel elle donnoit tout 
son corps entièrement, excepté son derrière qu’elle laissoit à son • 
mary, lequel la fist habiller ung jour, presens ses amys, d’une robbe 

de bureau et fit mettre sur son derrière une belle piece d’escarlate ; 
et ainsi la laissa devant tous ses amys. 

L. — CHANGE POUR CHANGE. 

La cinquantiesme nouvelle racomptée et dicte par Anthoine de la 
Sale, d’ung pere qui voulut tuer son filz, pource qu’il avoit voulu 
monter sur sa mere grand, et de la response dudit ûlz. 

LI. - LES VRAIS PERES. 

La cinquante et uniesme nouvelle racomptée par l’Acteur, de la 
femme qui departoit ses enfants au lit de la mort, en l’absence de 
son mary qui siens les tenoit; et comment ung des plus petitz en ad- 
vertit son pere. 


LU. — LES TROIS MONIMENS. 

La cinquante et deuxiesme nouvelle racomptée par Monseigneur 
de la Roche, de trois enseignemens que ung pere bailla à son (Hz, 
luy estant au lit de la mort, lesquelz ledit filz mist à effet au contraire 
de ce qu’il luy avoit enseigné. Et comment il se deslya d’unè jeune 
fille qu’il avoit espousée, pource qu’il la vit couchier avec le prestre 
delà maison, la première nuyt de leurs nopces. 

LUI. - LE QUIPROQUO DES EPOUSAILLES. 

La cinquante et troisiesme nouvelle racomptée par Monseigeur 
l’Amant de Brucelles, de deux hommes et deux femmes qui atten- 
doient pour espouser à la première messe bien matin ; et pource que 
le curé ne veoit pas trop cier, il print l’une pour l’autre, et changea 
à chascun homme la femme qu’il devoit avoir, comme vous orrez. 

LIV. - L’HEURE DU BERGER. 

La cinquante et quatriesme nouvelle racomptée par Mahiot, d’une 
damoiselle de Maubeuge qui se abandonna à un§ charreton et refusa 
plusieurs gens de bien ; et de la response qu’elle fist à ung noble 
chevalier, pource qu’il lui reprouchoit plusieurs choses, comme vous 
orrez. 

LV. — L’ANTIDOTE DE LA PESTE. 

La cinquante et cinquiesme nouvelle par Monseigneur de Villiers, 
d’une Allé qui avoit l’epidimie, qui flst mourir trois hommes pour 
avoir la compaignie d’elle; et comment le quatriesme fut saulvé et 
elle aussi. 

LVI. — LA FEMME, LE CURÉ, LA SERVANTE, LE LOUP. 

La cinquante et sixiesme nouvelle par Monseigneur de Villiers, 
d’ung gentil homme qui attrapa, en un piege qu’il ûst, le curé, sa 
femme, et sa chamberiere et ung loup avec eulx ; et brilla tout là de¬ 
dans, pource que le dit curé maintenoit sa femme. 

LVII. — LE FRERE TRAITABLE. 

La cinquante et septiesme nouvelle par Monseigneur de Villiers, 
d’une damoiselle qui espousa ung bergier, et de la maniéré du 
traictié du mariage, et des parolles qu’en disoit ung gentil homme 
frere ladicte damoiselle. 

LVIII. — FIER CONTRE FIER. 

La cinquante et huitiesme nouvelle par Monseigneur le Duc, de 
deux compaignons qui cuidoient trouver leurs dames plus courtoises 
vers eulx ; et jouèrent tant du bas mestier, que plus n’en pouvoient ; 
et puis dirent, pource qu’elles ne tenoient compte d’eulx, qu’elles 
«voient comme eulx joué du cymier, comme vous orrez cy après. 


UX. — LE MALADE AMOUREUX. 

La cinquante et neufviesme nouvelle par Poncelet, d’ung sei¬ 
gneur qui contrefist le malade pour couchier avec sa chamberiere 
avec laquelle sa femme le trouva. 

LX. - LES NOUVEAUX FRERES MINEURS. 

La soixantiesme nouvelle par Poncelet, de trois damoiselles de 

Malines qui accointées s’estoient de trois cordeliers qui leur firent 
faire couronnes et vestir l’habit de religion, aflln qu’elles ne fussent 
apperceues, et comment il fut sceu. 

LXI. — LE COCU DUPÉ. 

La soixante et uniesme nouvelle par Poncelet, d’ung marchant 
qui enferma en sa huche l’amoureux de sa femme; et elle y mist 
une asne secrètement, dont le mary eut depuis bien à souffrir et se 
trouva confus. 


LX1I. - L’ANNEAU PERDU. 

La soixante et deuxieme nouvelle par Monseigneur de Comme- 
suram, de deux compaiguons dont Pung deulx laissa ung dyamant 
au lit de son ostesse et l’aultre le trouva, dont il sourdit entre eulx 
ung grant débat que le mary de ladicte ostesse appaisa par très 
bonne façon. 


LXIII. - MONTBLERU, OU LE LARRON. 

La soixante et troisiesme nouvelle, d’ung nommé Montbleru, le¬ 
quel à une foire d’Envers dcsroba à ses compaignons leurs chemises 
et couvrechiefz qu’ilz avaient baillées à blanchir à la chamberiere de 
leur ostesse ; et comme depuis ilz pardonnèrent au larron ; et puis 
ledit Montbleru leur compta le cas tout au long. 

LXIV. - LE CURÉ RASÉ. 

La soixante et quatriesme nouvelle par messire Michault de 
Changy, d’ung curé qui se vouloit railler d’ung chastreur nommé 
Trenche-couille ; mais il eut ses genitoires coupez par le consente¬ 
ment de Poste. 

LXV. — L’INDISCRÉTION MORTIFIÉE ET NON PUNIE. 

La soixante et cinquiesme nouvelle par Monseigneur le Prévost de 
Yuatenes, de la femme qui ouyt compter à son mary que ung osteU 
lier du mont Sainct-Michiel faisoit raige de ronciner ; si y alla, cui- 

dant l’esprouver, mais son mary l’en garda trop bien, dont elle fut trop 
mal contente, comme vous orrez cy après. 

LXV1. - LA FEMME Al BAIN. 

La soixante et sixiesme nouvelle par Phelippe de Laon, d’ung la- 
vernier de Sainct-Omer qui fist une question à son petit filz, dont il 
se repentit après qu’il eut ouy la response, de laquelle sa femme en 
fut très honteuse, comme vous orrez plus à plain cy après. 

LXVII. — LA DAME A TROIS MARYS 

La soixante et septiesme nouvelle racomptée par Philippe de 
Laon, d’ung chapperon fourré de Paris, qui une cordouenniere cuida 
tromper, mais il se trompa luy mesmes bien lourdement, car il la 
maria à ung barbier; et, cuidant d’elle estre despesché, se voulut 
marier ailleurs, mais elle l’en garda bien, comme vous pourrez veoir 
cy dessoubz, plus à plain. 

LXVIII. — LA GARCE DESPOUILLÉE. 

La soixante et huitiesme nouvelle, d’ung homme marié qui sa 
femme trouva avec ung aultre, et puis trouva maniéré d’avoir d’elle 
son argent, seshagues, ses joyaux et toutjusques à la chemise; et 
puis l’envoya paistre en ce point, comme cy après vous sera recordé. 

LXÏX. - L’HONNESTE FEMME A DEUX MARYS. 

La soixante et neufviesme nouvelle racomptée par Monseigneur, 
d’ung gentil chevalier de la conté de Flandres, marié à une très belle 
et gente damé, lequel fut prisonnier en Turquie par longue espace, 
durant laquelle sa bonne et loyale femme, par l’amonestement de 
ses amys, se remaria à ung aultre chevalier ; et, tantost après qu’elle 
fut remariée, elle ouyt nouvelles que son premier mary revenoit de 
Turquie, dont par desplaisance se laissa mourir, pource qu’elle avoit 
fait nouvelle aliance. 

LXX. — LA CORNE DU DIABLE. 

La septantiesme nouvelle recomptée par Monseigneur, d’ung gentil 
chevalier d’Alemaigne, grant voyaigier en son temps, lequel après 
ung certain voyaige par luy fait, ûst veu de jamais faire le signe de 
la croix, par la très ferme foy et credence qu’il avoit au sainct sa¬ 
crement de baptesme, en laquelle credence il combatit le dyable, 
comme vous orrez. 

LXX1. — LE CORNARD DEBONNAIRE. 

La septante et uniesme nouvelle racomptée par Monseigneur, d’ung 
chevalier de Picardie qui en la ville de Saint-Omer se logea en une 
ostellerie où il fut amoureux de l’ostesse de leans, avec laquelle il fut 
très amoureusement, mais, en faisant ce que scavez,le mary deladicte 
ostesse les trouva, lequel tint maniéré telle que cy après pourrez ouyr. 

LXXtl. — LA NÉCESSITÉ EST INGENIEUSE. 

La septante et deuxiesme nouvelle par Monseigneur de Coinme- 
suram, d’ung gentil homme de Picardie qui fut amoureux de la femme 
d’ung chevalier son voisin, lequel gentilhomme trouva façon par bons 
moyens d’avoir la grâce de sa dame, avec laquelle il fut assiégé, dont 
à grant peine trouva maniéré d’en yssir, comme vous orrez cy après. 

LXXIII. — L’OISEAU EN LA CAGE. 

La septante et troisiesme nouvelle par maistre Jehan Lambin, 
d’ung curé qui fut amoureux d’une sienne paroissienne, avec la¬ 
quelle ledit curé fut trouvé par ledit mary de la gouge, par l’ad- 
vertissement de ses voisins; et de la maniéré comment ledit curé 
eschappa, comme vous orrez cy après. 

LXXIV. — LE CURÉ TROP RESPECTUEUX. 

La septante et quatriesme nouvelle par Phelippe de Laon, d’ung 
prestre Boulenois qui leva par deux fois le corps de nostre Seigneur, 
en chantant une messe, pource qu’il cuidoit que Monseigneur le se- 

neschal de Boulongne fut venu tard à la messe; et aussy comment 
il refusa de prendre la paix devant Monseigneur le seneschal, comme 
vous pourrez ouyr cy après. 

LXXV. - LA MUSETTE. 

La septante et cinquiesme nouvelle racomptée par Monseigneur de 
Thalemas, d’ung gentil galant demy fol et non gueres saige, qui en 
grant aventure se mist de mourir et estre pendu au gibet, pour nuyre 
et faire desplaisir au bailly, à la justice et aultres plusieurs de la ville 
de Troyes en Champaigne, desquelz il estoit hay mortellement, 
comme plus à plain pourrez ouyr cy après. 

LXXVÏ. — LE LAQS D’AMOUR. 

La septante et sixiesme nouvelle racomptée par Phelippe de Laon, 
d’ung prestre chapellain à ung chevalier de Bourgoigne, lequel fut 
amoureux de la gouge dudit chevalier; et de l’adventure qui lui ad¬ 
vint à cause de ses dictes amours, comme cy dessoubz vous orrez. 

LXXV1I. — LA ROBBE SANS MANCHES. 

La septante et septiesme nouvelle racomptée par Alardin, d’ung 
gentil homme des marches de Flandres, lequel faisoit sa résidence 
en France; mais, durant le temps que en France residoit, sa mère 
fut malade ès dites marches de Flandres, lequel la venoit très sou¬ 
vent visiter, cuidant qu’elle mourust ; et des parolles qu’il disoit et de 
la maniéré qu’il tenoit, comme vous orrez cy dessoubz. 

LXXVIII. — LE MARY CONFESSEUR. 

La septante et huitiesme nouvelle par Jean Martin, d’ung gentil 
homme marié, lequel s’avoulenta de faire plusieurs et loingtains 
voyaiges, durant lesquelz sa bonne et loyale preude femme de trois 
gentilz compaignons s’accointa, que cy après pourrez ouyr; et com¬ 
ment elle confessa son cas à son mary, quant desditz voyaiges fut 
retourné, cuidant le confesser à son curé ; et de la maniéré comment 
elle se saulva, comme cy après orrez. 

LXXIX. — L’ASNE RETROUVÉ. 

La septante et neufviesme nouvelle par messire Michault de 
Changy, d’ung bon homme de Bourbonnois, lequel alla au conseil 
à ung saige homme dudit lieu, pour son asne qu'il avoit perdu, et 
comment il croioit que miraculeusement il retrouva sondit asne, 
comme cy après pourrez ouyr. 

LXXX. r — LA BONNE MESURE. 

La huitantiesme nouvelle par messire Michault de Changy, d’une 
jeune fille d’Alemaigne, qui, de l’aage de XV à XVI ans, ou environ, 
se maria à ung gentil galant, laquelle se complaignit de ce que son 
mary avoit trop petit instrument à son gré, pource qu’elle veoit ung 
petit asne qui n’avoit que demy an, et avoit plus grand oustil que son 
mary qui avoit XXII11 ou XXVI ans. 

LXXXI. — LE MALEUREUX. 

La huitante et uniesme nouvelle racomptée par Monseigneur de 
Yaulvrain, d’ung gentil chevalier qui fut amoureux d’une très belle 
jeune dame mariée, lequel cuida bien parvenir à la grâce d’icelle et 
aussi d’une aultre sienne voisine, mais il faillit à toutes deux, comme 
cy après vous sera recordé. 

LXXXII. — LA MARQUE, 

La huitante et deusiesme nouvelle par Monseigneur de Lannoy, 
d’ung bergier qui fit marchié avec une bergiere qu’il monteroit sur 
elle afftn qu’il veist plus loing, par tel si qu’il ne l’embrocheroit non 
plus avant que le signe qu’elle mesmes fist de sa main sur l’instru¬ 
ment dudit bergier, comme cy après plus à plain pourrez ouvr. 

* LXXXII 1. - LE CARME GLOUTON. 

La huitante et troisiesme nouvelle par Monseigneur de Vaulvram, 
d’ung carme qui en ung viiaige prescha : et comment après son pres- 

chement, il fut prié de disner avec une damoîselle; et comment, en 
disnant, il mist grant peine de fournir et emplir son prepoint, comme 
vous orrez cy après. 

LXXXIV. - LA PART AU DIABLE. 

La huitante et quatriesme nouvelle par Monseigneur le marquis de 
Rothelin, d’ung sien mareschal qui se maria à la plus douce et amou¬ 
reuse femme qui fust en tout le pays d’Alemaigne. S’il est vray ce que 
je dis, sans en faire gfant serment, affin que par mon escript menteur 
ne soye réputé, vous le pourrez veoir cy dessoubz plus à plain. 

LXXXY. - LE CURÉ CLOUÉ. 

La huitante et cinquiesme nouvelle d’ung orfevre marié à une très 
belle, doulce et gracieuse femme et avec ce très amoureuse, par es- 
pecial de son curé leur prochain voisin, avec lequel son mary la trouva 
couchée par l’advertissement d’ung sien serviteur, et ce, par jalousie, 
comme vous pourrez ouyr. 

LXXXVI. — LA TERREUR PANIQUE, ET L’OFFICIAL JUGE. 

La huitante et sixiesme nouvelle racompte et parle d’ung jeune 
homme de Rouen, qui print en mariaige une belle gente et jeune 
fille, de l’aage de quinze ans ou environ, lesquelz la mere de ladicte 
fille cuida bien faire desmarier par Monseigneur l’official de Rouen ; 
et de la sentence que ledit official en donna, après les parties par luy 
ouyes, comme vous pourrez veoir cy dessoubz plus à plain, en ladicte 
nouvelle. 


LXXXVII. - LE CURÉ DES DEUX. 

La huitante et septiesme nouvelle racompte. et parle d’ung gentil 
chevalier, lequel s’enamoura d’une très belle, jeune et gente fille, et • 
aussy comment il luy print une moult grande maladie en ung oeil ; 
pour laquelle cause lui convint avoir ung médecin, lequel pareille¬ 
ment devint amoureux de ladicte fille, comme vous orrez ; et des 

parolles qui en furent entre le chevalier et le médecin, pour l’em- 
plastre qu’il luy mist sur son bon oeil. 

LXXXV4IÏ. — LE COCU SAUVÉ. 

La huitante et huictiesme nouvelle, d’ung bon simple homme 
paysant, marié à une plaisante et gente femme, laquelle laissoit 
bien le boire et le mengier pour aymer par amours ; et, de fait, pour 
plus asseurement estre avec son amoureux, enferma son mary au 
coulombier par la maniéré que vous orrez. 

LXXXIX. — LES PERDRIX CHANGÉES EN POISSON. 

La huitante et neufviesme nouvelle, d’ung curé qui oublia, par né¬ 
gligence, ou faulte de sens, à annoncer le karesme à ses parroissiens, 
jusques à la vigille de Pasques fleuries, comme cy après pourrezouyr ; 
et de la maniéré comment il s’excusa devers ses parroissiens; 

XC. — LA DONNE MALADE. 

La nonantiesme nouvelle, d’ung bon marchant du pays de Brai- 
bant, qui avoit sa femme très fort malade, doubtant qu’elle ne 
mourut, après plusieurs remonstrances et exortacions qu’il lui flst 
pour le salut de son ame, luy crya mercy, laquelle luy pardonna 
tout ce qu’il povait luy avoir méfiait, excepté tant seulement ce qu’il 
avoit si peu besongné en son ouvrouer, comme en ladicte nouvelle 
pourrez ouyr plus à plain. 

XCI. — LA FEMME OBEISSANTE. 

La nonante et uniesme nouvelle parle d’ung homme qui fut marié 
à une femme, laquelle estoit tant luxurieuse et tant chaulde sur po- 
taige, que je cuide qu’elle fut née ès estuves ou à demye lieue près 
du soleil de midy, car il n’estoit nul, tant bon ouvrier fust-il, qui la 
peust refroidir; et comment il la cuida chastier, et de la response 
qu’elle luy bailla. 


XCII. — LE CHARIVARI. 

La nonante et deuxiesme nouvelle, d’une bourgeoise mariée qui 

estoit amoureuse d’ung chanoine, laquelle, pour plus couvertement 
aller vers ledit chanoine, s’accointa d’une sienne voisine; et de la 
noyse et débat, qui entre elles sourdit pour l’amour du mestier dont 
elles estoient, comme vous orrez cy après.» 

XCII1. — LA POSTILLONE SUR LE DOS. 

La nonante et troisiesme nouvelle, d’une gente femme mariée qui 
faignoit à son mary d’aller en pellerinaige pour soy trouver avec le 
clerc de la ville son amoureux, avec lequel son mari la trouva ; et de 
la maniéré qu’il tint, quant ensemble les vit faire le mestier que 
vous scavez. 


XCIV. — LE CURÉ DOUBLE. 

La nonante et quatriesme nouvelle, d’ung curé qui portoit courte 
robbe comme font ces galans à marier : pour laquelle cause il fut cité 
devant son juge ordinaire ; et de la sentence qui en fut donnée ; aussi, 
la deffense quiluy fut faicte, et des auitres tromperies qu'il fist après, 
comme vous orrez plus à plain. 

XCV. — LE DOIGT DU MOINE GUERf. 

La nouante et cinquiesme nouvelle, d’ung moyne qui faignit estre 
très fort malade et en dangier de mort, 4 pour parvenir à l’amour 
d’une sienne voisine par la maniéré qui cy après s’ensuit. 

XCVI. — LE TESTAMENT CYNIQUE. 

La nonante et sixiesme nouvelle, d’ung simple et riche curé de 
villaige, qui par sa simplesse avoit enterré son chien ou cymitiere : 
pour laquelle cause il fut cité par devant son evesque ; et comme il 
bailla la somme de cinquante escuz d’or audit evesque; et de ce que 
l’evesque luy en dit, comme pourrez ouyr cy dessoubz. 

XCXVII. — LE HAUSSEUR. 

La nonante et septiesme nouvelle, d’une assemblée de bons corn* 
paignons faisans bonne chiere à la taverne et beuvans d’autant et 

d’autel, dont l’ung d’iceulx së combatit à sa femme, quant à son 
ostel fut retourné, comme vous orrez cy dessoubz. 

XCVIII. — LES AMANS INFORTUNÉS. 

La nonante et huitiesme nouvelle, d’ung chevalier de ce royaulme, 
lequel avoit de sa femme une belle fille et très gente damoiselle aagée 
de xv à xvj ans, ou environ ; mais, pource que son pere la voulut 
marier à ung riche chevalier ancien, lequel estoit son voisin, elle 
s’en alla avecques ung aultre jeune chevalier son serviteur en amours, 
en tout bien et en tout honneur. Et comment par merveilleuse for¬ 
tune ilz finirent leurs jours tous deux piteusement, sans jamais en 
nulle maniéré avoir habitation l’ung avecques l’autre, comme vous 
orrez cy après. 

XCIX. — LA METAMORPHOSE. 

La nonante et neufviesme nouvelle racompte d’un g evesque d Es- 
paigne, qui par deffaulte de poisson mengea deux perdris en ung 
vendredy ; et comment il dist à ses gens qu’il les avoit converties, 
par parolles, de chair en poissons, comme cy dessoubz plus à plain 
vous sera recordé et compté. 

G. — LE SAGE NIC AISE OU L’AMANT VERTUEUX. 

La centiesme et derreniere de ces présentes nouvelles, d’ung riche 
marchant de la cité de Gennes, qui se maria à une belle et gente fille, 
laquelle, par la longue absence de son mary, et par son mesine ad- 
vertissement, manda quérir ung saige clerc, jeune et royde, pour la 
secourir de ce dont elle avoit mestier; et de la jeusne qu’il luy üst 
faire, comme vous orrez cy après plus à plain. 

LA PREMIÈRE NOUVELLE. 

En la ville de Valenciennes eut naguères ung notable 
bourgois, en son temps receveur de Haynau, lequel entre 
les autres fut renommé de large et discrète prudence, et — 
entre ses loables vertuz celle de libéralité ne fut pas la 
maindre, car par icelle vint en la grâce des princes, sei~ 
gneurs et aultrcs gens de tous estas. En cesteeureuse félicité 
Fortune le maintint et soustint jusques en la fin de ses 
jours. Devant et après que la mort l’eust deslaché de la 
chayne qui à mariagç l’accouploit, le bon bourgois cause 
de ceste histoire n’estoit point si mal logé en la dicte ville 
que ung bien grand maistre ne se tenist pour content 
et honoré d’avoir ung tel logis. Et entre les desirez et loez 
édifices, sa maison descouvroit sur pluseurs rues ; et de fait 
avoit une petite posterne vis à vis de laquelle demouroit ung 
bon compaignon qui tiôsbelle femme et gente avoit et dé¬ 
cores en meilleur point. Et, comme il est de coustume, les 
yeulx d’elle, archiers du cueur, descochèrent tant de flèches 
en la personne dudit bourgois que sans prochain remède 
son cas n’estoit pas maindre que mortel. Pour laquelle chose 
seurcment obvier, trouva par pluseurs et subtiles fassons 
que le bon compaignon, mary de ladicte gouge *, fut son 

1 Femme portée à Fumeur, débauchée. 

— amy trèsprivé et familier ; et tant que pou de disners, de 
souppers, de bancquetz, de baings d’esluves, et aultrcs telz 
passetemps, en son hostel et ailleurs, ne feissent jamais 
sans sa compaignie. Et à ceste occasion se tenoit nostre 

— compaignon bien fier et encores autant eureux. Quand 
nostre bourgois, plus subtil que ung rcgnard, eust gaigné 
la grâce du compaignon, bien pou se soucya de parvenir à 
l’amour de sa femme ; et en pou de jours tant et si trèsbien 
laboura 1 que la vaillant femme fut contente d’oyr et en¬ 
tendre son cas. Et, pour y bailler remède convenable, ne 
resloit mais que temps et lieu; et fut à ce menée qu’elle 
luy promist que, tantost que son mary iroit quelque 
part dehors pour séjourner une nuit, elle incontinent l’en 
advertiroit. A chef de peche f , ce désiré jour fut assigné, et 
dist le compaignon à sa femme qu’il s’en alloit à ung chas- 
teau loinglain de Valenciennes environ trois lieues, et la 
chargea de bien se tenir à l’ostel et garder la maison, pourcc 
que ses affaires ne povoient souffrir que celle nuyt il re- 
tournast. S’elle en fut bien joyeuse, sans en faire semblant 
en paroles, en manière, ne aultrement, il ne le faull jà de¬ 
mander. Il n’avoit pas cheminé une -lieue quand le bour¬ 
gois sceut ceste adventure de pieça 3 desirée. Il fist tantost 
tirer les baings, chauffer les ésluves, faire pastez, tartres et 
ypocras, et le surplus des biens de Dieu, si largement que 
l’appareil sembloit ung droit dcsroy. Quand vint sur le soir, 
la posterne fut desserrée, et celle qui pour la nuit le guet 
y devoit saillit dedans; et Dieu scet s’elle ne fut pas très- 
doulcement receue. Je passe en bref, et espère plus qu’ilz 
ne firent pluseurs devises 4 d’entre ceulx qui n’avoient pas 
eue ceste eureuse journée à leur première volunté. Après 
ce que en la chambre furent descenduz, tantost se boutèrent 
ou baing, devant lequel le beau soupper fut en haste couvert 

1 Latinisme. Travailla. — * Au bout de quelque temps, de pièce de temps. 
— 3 Depuis longtemps. — * Discours, entretiens. 

et servy. Et Dieu scet qu’on y beut d’autant et souvent et lar¬ 
gement. Des vins et viandes parler ne seroient que redittes; 
et, pour trousser le compte court, faulte n'y avoit que du 
trop. En ce trèsgracieux estât se passa la pluspart de ceste 
doulce et courte nuy t : baisiers donnez, baisiers renduz, tant et 
si longuement que chacun ne desiroit que le lit. Tandizque 
ceste grande chière se faisoit, etveez cy jà retourné de son 
voyage bon mary, non querant ceste sa bonne adventure, qui 
heurte bien fort à l’huys delà chambre. Et,pourlacompaignie 
qui y estoit, l’entrée de prinsault 1 luy fut refusée jusques ad 
ce qu’il nommastsonparain. Adoncil se nomma hault et cler, 
et bien l’entendirent et cogneurent sa bonne femme et lebour- 
gois. Elle fut tant fort enserrée 2 à la voix de son mary que à 
pou que son loyal cueur ne failloit; et ne savoit jà plus sa 
contenance, si le bon bourgois et ses gens ne l’eussent recon¬ 
fortée. Le bon bourgois, tout asseuré, et de son fait très- 
advisé, la flst bien à haste coucher, et au plus près d’elle se 
bouta, et luy chargea bien qu’elle se joignist près de luy et 
caichast le visage qu'on n’en puisse rien appercevoir. Et, 
cela fait au plus bref qu’on peut, sans soy trop hasler, il 
commenda ouvrir la porte. Et le bon compaignon sault de¬ 
dans la chambre, pensant en soy que aucun mistère y avoit, 
qui devant l’huys l’avoit retenu. Et, quand il vit la table 
chargée de vins et de grandes viandes, ensemble le beau 
baing très bien paré, et le bourgois en très beau lit encour- 
liné 3 avec sa secunde personne, Dieu scet s’il parla hault 
et blasonna bien les armes de son bon voisin. Or l’appelle 
ribaud 4 , après lourdier s , après putier, après yvroigne ; et 
tant bien le baptise que tous ceulx de la chambre et luy 
avec s’en rioient bien fort. Mais sa femme à ceste heure 
n’avoit pas ce loisir, tant estoient ses lèvres empeschées de 
se joindre près de son amy nouvel. « Ha I dist-il, inaistre 

1 Prime abord. — * Effrayée. — 3 Sous les rideaux. — V Homme de mau¬ 
vaise vie, paillard. — 8 Coureur de filles, débauche. 

hou Hier *, vous m’avez bien celée ceste bonne chère; mais, 
par ma foy, si je n’ay esté à la grande feste, si fault-il bien 
qu’on me monstre l’espousée. » Et, à ce coup, tenant la 
chandelle en sa main, se tire près du lit; et jà se vouloit 
avancer de hausser la couverture soubz laquelle faisoit 
grand penitence en silence sa très parfecie et bonne femme, 
quand le bourgois et ses gens l’en gardèrent; dont il ne se 
contentoit pas, mais à force, malgré chascun, toujours avoit 
la main au lit. Mais il ne fut pas maistre lors, ne creu de 
faire son vouloir, et pour cause. Mais ung appoinctement 
trèsgracieux et bien nouveau au fort le contenta, qui fut 
tel : le bourgois fut content que lu y monslrast à descouvert 
le derrière de sa femme, les rains et les cuisses, qui blan¬ 
ches et grosses esfoient, et le surplus bel et honeste, sans 
rien découvrir ne veoir du visage. Le bon compaignon, 
tousjours la chandelle en sa main, fut assez longuement 
sans dire mot. Et, quand il parla, ce fut en loant beaucop la 
trèsgrande beaulté de ceste sa femme; et afferma par ung 
bien grand serment que jamais n’avoit veu chose si très- 
bien ressembler le cul de sa femme; et, s’il ne fust bien 
seur qu’elle fust à son hostel à ceste heure, il diroit que 
c’est elle! Elle fut tantost recouverte, et il se tire arrière, 
assez pensif; mais Dieu scet si on luy disoit bien, puis l’un, 
puis l’aultre, que c’estoit de luy mal cogneu, et à sa femme 
pou d’honneur porté, et que c’estoit bien aultre chose, 
comme cy après il pourra veoir. Pour refaire les yeulx abu¬ 
sez de ce pouvre martir, le bourgois commenda qu’on le 
feist seoir à la table, où il reprint nouvelle ymaginacion 
par boire et menger largement du demourant du soupper 
de ceulx qui entretant 2 ou lit se devisoient à son grand pré¬ 
judice. L’eure vint de partir, et donna la bonne nuyt au 
bourgois et à sa compaignie ; et pria moult qu’on le boutait 


1 lliluud, paillard. — 2 S'eutrcleuaut. 

Lors de leans par la posterne, pour pluslost trouver sa 
maison. Mais le bourgois lui respondit qu’il ne saroit à ceste 
heure trouver la clef; pensoit aussi que la serure fust tant 
enrouillée qu’on ne la pourroit ouvrir, pour ce que nulle 
foiz ou pou souvent s’ouvroit. 11 fut au fort 1 content de 
saillir par la porte de.devant et d’aller le grand tour à sa 
maison ; et, tantdiz que les gens du bourgois le conduisoient 
vers la porte, tenant le hoc en l’eaue pour deviser, la bonne 
femme fut vistement mise sur piez, et en pou d’heure ha¬ 
billée et lassée de sa cotte simple 2 , son corset en son bras, 
et venue à la posterne; ne fist que ung sault en sa maison, 
où elle attendoit son mary, qui le long tour venoit, trés- 
advisée de son fait et de ses manières qu’elle devoit tenir. 
Véez cy 3 nostre homme, voyant encores la lumière en sa 
maison, hurle à l’huys assez rudement. Et sa bonne femme, 
qui mesnageoit par léans, en sa main tenant ung ramon *, 
demande ce qu’elle bien scet : « Qui est-ce M? » Et il res- 
pond :« C’est vostre mary.—Mon mary! dist-elle : mon 
mary n’est-ce pas ; il n’est pas en la ville. » Et il hurle de 
rechef et dit : « Ouvrez, ouvrez, je suis vostre mary. —Je 
cognois bien mon mary, dit-elle; ce n’est pas sa coustume 
de soy enclorre si tard, quand il seroit en la ville; allez 
ailleurs, vous n’estes pas bien arrivé; ce n’est point séans 
qu’on doit hurler à ceste heure. » Et il hurte pour la tierce, 
et l’appella par son nom, une foiz, deux foiz. Et adonc fist- 
ellc aucunement semblant de le cognoistre, en demandant 
dont il venoit à ceste heure. Et pour response ne bailloit 
aultre.que : « Ouvrez, ouvrez! » — « Ouvrez, dit-elle, 
encores n’y estes-vous pas, meschant houllier? Parla force 
sainte Marie, j’aymeroie mieulx vous veoir noyer que seans 
vous bouter. Alcz coucher en mal repos 8 dont vous venez. » 
Et lors bon mary de se courroucer ; et fiert 6 tant qu’il peut 

1 Au fond, a la fin. — * Jupon de dessous. — 3 Voici. — '» Balai de bou¬ 
leau. — s Mauvais lieu, mauvaise taverne, - 8 Frappe. 

, de son pié contre la porte, et semble qu’il doit tout abatre, 
et menace sa femme de la tant batre que c’est rage, dont 
elle n’aguères grand paour; mais au fort, pour abaisser la 
noise et à son aise mieulx dire sa volunté, çlle'ouvrit l’huys ! , 
et, à l’entrée qu’il fist, Dieu scet s’il fut servy d’une chère 
bien rcchignée, et d’un agu et bien enflambé visage. Et, 
quand la langue d’elle eut povoir sur le cueur trèsfort 
chargé d’ire et de courroux, par semblant les parolles 
qu’elle descocha ne furent pas mains trenchans que rasoirs 
de Guingant bien affiliez. Et entre aultres choses fort luy 
reproucha qu’il avoit par malice conclu ceste faincte allée 
pour l’esprouver, et que c’estoit fait d’un lasche et récréant 
courage d’homme, indigne d’estre allyé à si preude femme 
comme elle. Le bon compaignou, jà soit ce qu’il fust fort 
courroucé et mal meu par avant, toutesfoiz, pour ce qu’il 
voit son tort à l’œil et le rebours de sa pensée, refraint son 
ire, et le courroux qu’en son cueur avoit conceu, quand à 
^ sa porle tant hurtoit, fut tout à coup en courtois parler con- 
verty. Car il dit pour son excuse, et pour sa femme con¬ 
tenter, qu’il estoil retourné de son chemin pource qu’il 
avoit oublyé la lettre principale touchant le fait de son 
voyage. Sans faire semblant de le croire, elle recommence 
sa grande légende dorée, luy mettant sus qu’il venoit de la 
taverne et des estuves et des lieux deshonnestes et dissoluz, 
et qu’il se gouvernoit mal en homme de bien, maudisant 
l’eure qu’oncques elle eut son accointance, ensemble et sa 
trèsmaudicte allyance. Le pouvre désolé, cognoissant son 
cas, voyant sa bonne femme trop plus qu il ne voulsist trou¬ 
blée, helas ! et à sa cause, ne savoit que dire. Si se prend à 
meiser* et, à chef de sa meditacion, se tire près d’elle, plo- , 
rant, ses genoulx tout en bas sur la terre, et dist les beaulx 
motz qui s’ensuyvent : « Ma trèschère compaigne et Irès- 

* I.a porte. — * Penser, réfléchir. 

loyale espouse, je vous requier et prie, ostez de vostre cueur 
tout courroux que avez vers moy conceu, et me pardonnez 
au surplus ce que je vous puis avoir méfiait. Je cognois - 
mon lort, je cognois mon cas, et viens naguères d’une place 
où Ton faisoit bonne chère. Si vous ose bien dire que cog- 
noistre vous y cuidoye 1 , dont j’estoye trèsdesplaisant. Et 
pour ce que à tort et sans cause, je le confesse, vous avoie 
suspessonnée d’estre aultre que bonne, dont me repens 
amerement, je vous supplie et de rechef que tout aultre 
passé courroux, et cest icy, vous obliez, vostre grâce me soit 
donnée, et me pardonnez ma folie. » Le maltalant * de 
nostre bonne gouge, voyant son mary en bon ploy et à son 
droit, ne se monslra meshuy ? si aspry ne si venimeux : 

« Comment, dist-elle, villain putier, si vous venez de vos 
trèsinhonestes lieux et infâmes, est-il dit pourtant que vous 
devez oser penser ne en quelque fasson croire que vostre 
preude femme les daignast regarder? — Nenny, par Dieu; 
helas! ce sçay-je bien, m’amye; n’en parlez plus, pour 
Dieu, » dist le bon homme. Et de plus belle vers elle s’in¬ 
cline, faisant la requesle pieça trop dicte. Elle, jasoit 4 
qu’encores marrye et enragée de ceste suspicion, voyant la 
parfecte contrition du bon homme, cessa son dire, et petit 
à petit son troublé cueur se remist à nature, et pardonna, 
combien que à grand regret, après cent mille seremens et 
autant de promesses, à celuy qui tant l’avoit grevé. Et par 
ce point à mains de crainte et de regret se passa maintes- 
fois depuis ladicte posterne, sans ce que l’embusehe fust ja¬ 
mais descouverte à celuy à quy plus touchoit. Et ce souffise 
quant à la première histoire. 

1 Je croyais, je pensais. — * Colère, mauvaise humeur. — 3 Jamais. — 

4 Bien que, quoique. 

LA II e NOUVELLE 

PAR MONSEIGNEUR. 

En la maistresse ville d’Angleterre, nommée Londres, 
assez hantée et congneue de pluseurs gens, n’a pas long 
temps demouroit ung riche et puissant homme qui mar¬ 
chant et bourgois estoit, qui entre ses riches bagues 1 et 
trésors innombrables s’esjoissoit plus enrichy d’une belle 
fille que Dieu luy a voit envoyée que du bien grand surplus 
— de sa chevance *, car de bonté, beaulté, et genteté, passoit 
toutes les filles d’elle plus eagées. Et ou temps que ce très 
eureux bruyt et vertueuse renommée d’elle sourdoit s , en 
son quinziësme an ou environ, Dieu scet si pluseurs gens 
de bien desiroient et pourchassoient sa grâce par plusieurs 
et toutes fassons en amours acoustumées, qui n’est oit pas 
ung plaisir petit au père et à la mère d’elle. Et à ceste oc¬ 
casion de plus en plus croissoit en eulz l’ardent et paternel 
amour que à leur trèsbelle et trèsamée fille portoient. Ad¬ 
vint toutesfois, ou car Dieu le permist, ou car Fortune le 
voult et commenda, envieuse et mal contente de la pros¬ 
périté de celle belle fille, ou de ses parens, ou de tous deux 
ensemble, ou espoir par une secrète cause et raison natu¬ 
relle, dont je laisse l’inquisition aux philosophes et medi- 
cins, qu’elle cheut en une desplaisante et dangereuse ma¬ 
ladie que communément l’on appelle broches. La doulce 
maison fut trèslargement troublée, quand en la garenne 
que plus chère tenoient lesdictz parens, avoient osé lascher 
les lévriers et limiers à ce desplaisant mal, et que plus est, 
toucher sa proye en dangereux et dommageable lieu. La 
pouvre fille, de ce grand mal toute affolée, ne scet sa con- 

1 Biens, joyaux, meubles. — * Fortune, richesse. — 3 Sortait, provenait. 

tenance que de plourer et souspirer. Sa trèsdolente mère est 
si trèsfort troublée que d’elle il u’est rien plus desplaisant ; 
el son trèsennuyé père destort ses mains, ses cheveux detire, 
pour la grand rage de ce nouvel courroux. Que vous diray- 
je ? toute la grand Iriumphe qui en cest hostel souloit com¬ 
blement 1 abunder est par ce cas abatue et ternye, et en 
amère et subite tristece à la, male heure converty. Or vien¬ 
nent les parens, amys et voisins de ce dolent hostel visiter 
et conforter la compaignie; mais pou ou rien y prouffite, 
car de plus en plus est aggressée * et opprimée la pouvre 
fille de ce mal. Or vient une matrone qui moult et trop 
enquiert de ceste maladie ; et fait virer et revirer puis çà, 
puis là, la trèsdolente paciente , à trèsgrand regret, Dieu le 
scet, et puis la medecine de cent mille fassons d’herbes, 
mais riens; pl us vient avant et plus empire; c’est force que 
lesmedicins de la ville et d’environ soient mandez, et que 
la pouvre fille descouvre son trèspiteux cas. Or sont venuz 
maistre Pierre, maistre Jehan, maistre cy, maistre là, tant 
de phisiciens 3 que vous vouldrez, qui veullent veoir la 
paciente ensemble, et les parties du corps à descouvert où ce 
maudit mal de broches s estoit, helas! longuement embus- 
ché. Ceste pouvre fille, autant prinse et esbahie que si à la 
mort fust adjugée, ne se vouloit accorder nullement qu’on 
la meist en fasson que son mal fust apperceu, mesmes 
amoit plus cher morir que ung tel secret fust à nul homme 
decelé. Ceste obstinée volunté ne dure pas gramment *, 
quand père et mère vindrent, qui pluseurs remonstrances 
luy firent, comme de dire qu’elle pourroit estre cause de 
sa mort, qui n’est pas ung petit péché, et pluseurs aultres 
mistères trop longs à racompter. Finablement, trop plus 
pour à père et à mère obéir que pour crainte de sa mort 
vaincue, la pouvre fille se laissa ferrer 8 ; et fut mise sur 


l Amplement, à mesure comble. — * Attaquée. — 3 Médecins. — A Gran¬ 
dement. — 5 Dompter. 

une cousche, les dens dessoubz, et son corps tant et si très- 
avant descouvert que les medicins virent apertement le 
grant meschef 1 qui fort la tormentoit. Hz ordonnèrent son 
régime, font faire aux apothicaires clistères, pouldrcs, oi- 
gnemens, et le surplus que bon leur sembla; et elle prend 
et fait tout ce qu’on voult pour recouvrer santé. Mais rien 
n’y vault, car il n’est tour ne engin * que les dictz médecins 
sachent pour alléger quelque pou de ce destresseux mal, 
ne en leurs livres n’ont veu ne accoustumé , que si trèsfort 
la pouvre fille empire avecques l’ennuy qu’elle s’en donne 
que autant semble morte que vive. En ceste aspre doleur 
et langueur forte se passèrent mains jours. Et comme le 
père et la mère, parens et voisins s’enqueroient par tout 
pour l’allegence de la fille, fut rencontré ung ancien cor- 
delier qui borgne estoit, et en son temps avoit veu moult de 
choses, et de sa principale science se mesloit fort de medi- 
cine, dont sa presence fut plus agréable aux parens de la 
paeiente, laquel, bêlas ! à tant de regret que dessus, regarda 
tout à son beau loisir, et se fîst -fort de la garir. Pensez qu’il 
fut trèsvolunliers oy, et tant que la dolente assemblée, qui 
de lyesse 8 pieça bannye estoit, fut à ce point quelque pou 
consolée, espérant refifect sortir tel que à sa parolle le tou- 
choit. Il part de léans, et prend jour à demain de retourner 
pourveu et garny de medicine si trèsvertueuse qu’elle en 
pou d’heure effacera la grand douleur et le martire qui 
debrise et gaste la pouvre paeiente. La nuyt fut beaucop 
longue, attendant ce jour désiré ; neantmains passèrent tant 
d’heures à quelque peine que ce fust, que nostre bon cor- 
delier fut acquitté de sa promesse par soy rendre devers la 
paeiente à l’heure assignée. S’il fut bien doulcement et au- 
tretant joyeusement receu, pensez que oy. Et quand vint 
l’heure qu’il voult besoigner et la paeiente mediciner, on la 


1 Mal. — 2 Ruse, moyen ingénieux. — 8 Joie. 

print comme autrefois, et sur la cousche tout au plus bel 
qu’on peut fut à bouchons 1 couschée, et son derrière des¬ 
couvert assez avant, lequel fut incontinent par matrone 
d’ung beau blanc drap de linge garny, tapissé et armé ; et 
à l’endroit du secret mal fut fait ung beau pertus *, par le 
quel damp cordelier le povoit apertement choisir. II re¬ 
garde ce mal puis d'un costé, puis d’aultre; maintenant le 
touche d’un doy tant doulcement, une aultre foîz y souffle 
la pouldre dont mediciner la vouloit; or regarde le tuyau 
dont il voult souffler ladicte pouldre par dessus et dedans 
le mal ; ore retourne arrière et jette l’œil de rechef sur ce 
dit mal, et ne se peut saouler de assez regarder. A chef de 
peche # , il prend sa pouldre à la main gauehe, mise en ung 
beau petit vaisseau plat, et de l’aultre son tuyau que emplir 
vouloit de la dicte pouldre, et comme il regardoit trèsen- 
tentivement et de trèsprès par ce pertus et à l’environ le 
destresseux mal de la pouvre fille, si ne se peut elle con¬ 
tenir, voyant l’estrange fasson de regarder, à tout 4 ung œil, 
de nostre cordelier, que force de rire ne la surprint, qu’elle 
cuida longuement retenir; mais si mal, helas! luy advint, 
que ce ris à force retenu fut converty en ung sonnet 8 dont 
le vent retourna si très à point la pouldre que la pluspart 
il fist voler contre le visage et sur l’œil de ce bon cordelier, 
lequel sentent cesle doleur , hal>andonna tantost et vaissel 
et tuyau; et à peu qu’il ne cheut à la renverse, tant fut fort 
effrayé. Et quand il reut son sang 6 , il met tout à haste la 
main à son œil, soy plaignant durement, disant qu’il estoit 
homme deffait et en dangier de perdre ung bon oeil qu’il 
avoit. Il ne mentit pas, car en pou de jours la pouldre, qui 
corrosive estoit, luy gasla et mengea l’oeil, et par ce point 
aveugle fut et demoura. Si se fist guider et mener ung jour 
jusques à l’ostel où il conquist ce beau butin; et firent tant 

1 Sens dessus dessous, à l’envers. — * Trou. — 3 Enfin. — * Avec — s Pet. 
fl Quand il s’est un peu remis. 

ses guides qu'il? parlèrent au maistre de léans, auquel il 
remonstra son piteux cas, priant et requérant, ainsi que 
droit le porte, qu'il luy baille et assigne, ainsi que à son 
estât appartient, sa vie honnorablement. Le bourgois luy res- 
pondit que de ceste son adventure beaucop luy desplaisoit, 
combien que en rien il n'en soit cause, n’en 1 quelque 
fasson que ce soit chargé ne s’en tient. Trop bien est il 
content pour pitié et aumosne luy faire quelque gracieuse 
aide d’argent, pource qu’il avoit entrepris de garir sautille, 
ce qu’il n’a pas fait ; car à luy ne veult en riens estre tenu ; 
luy veult bailler autant en somme que s’il eust sa fille en 
santé rendue, non pas, comme dit est, qu’il soit tenu de ce 
faire. Dsmp cordelier, non content de ceste ofTre, demande 
qu’il luy assigne sa vie, remonstrant tout premier comme 
la fille l’avoit aveuglé en sa présence et d’aultres pluseurs, 
et à ceste occasion estoit privé de la digne et trèssaincte 
consécration du précieux corps de Jhésus, du saint service 
de l’Eglise, et de la glorieuse inquisicion * des docteurs que 
escript ilz ont sur la saincte Escriplure; et par ce point de 
predicacion plus ne povoit servir le peuple, qui estoit sa 
totale destruction, car mendiant estoit, et non fondé 3 sinon 
sur aumosnes, que plus conquester il ne povoit. Quelque 
chose qu’il allègue ne remonstre, il ne peut finer d’aultre 
response que ceste présente. Si se tira par devers la justice 
du parlement du dit Londres, devant lequel fut baillé jour 
à nostre homme dessus dit. Et quand vint l’heure de plai¬ 
der sa cause parung bon advocat bien informé de ce qu’il 
devok dire, Dieu scet que pluseurs se rendirent au consis¬ 
toire pour oyr ce nouvel procès, qui beaucop pleut aux sei¬ 
gneurs du dit parlement, tant pour la nouvellelé du cas que 
pour les allégations et argumens des parties devant eulz de- 
batans, qui non accoustumées mais plaisantes estaient. Ce 

1 Ni en. — * Recherche, étude. — 3 N’ayant pas d’autres fonds, d’autres 
rentes. 

procès tant plaisant et nouveau, affin quil fust de pluseurs 
gens congneu, fut en suspens tenu et maintenu assez et 
longuement; non pas que à son tour de rolle ne fust bien 
renvoyé et mis enjeu, mais le juger fut différé jusques à la 
fasson de cestesj. Et par ce point celle qui auparavant par 
sa beauté, bonté et genteté congneue estoit de pluseurs 
gens, devint notoire à tout le monde par ce mauldit mal de 
broches, dont %n la fin fut garie, ainsi que puis me fut 
compté. 


LA III e NOUVELLE 

PAR MONSEIGNEUR DE I.A ROCHE. 

En la duché de Bourgoigne eut naguères ung gentil che¬ 
valier dont l’ystoire présente passe le nom, qui maryé estoit 
— à une belle et gente dame. Et assez près du chasteau où le 
dit chevalier faisoit résidence demouroit ung musnier, pa¬ 
reillement à une belle, gente et jeune femme marié. Ad¬ 
vint une fois entre les aultres que comme le chevalier, pour 
passer temps et prendre son esbatement, se pourmenast a 
l’environ de son hostel et du long de la rivière sur laquelle 
estoient assis lesdictz hostel et molin du dit musnier, qui à 
ce coup n’estoit pas à l’ostel, mais à Dijon ou à Beaune, il 
perceut et choisit la femme du dit musnier portant deux 
cruches et retournant de la rivière de quérir de l’eaue. Si 
s’avança vers elle et doulcement la salua ; et elle, comme 
sage et bien aprinse, luy fist honneur et la reverence comme 
il appartenoit. Nostre chevalier, voyant ceste musnière très- 
belle et en bon point, mais de sens assez escharsement 
hourdée *, se pensa de bonnes et luy dist : « Certes, m’amye, 

1 De cette cause. — * Chichement, pauvrement bâtie, pourvue. — 8 Eut 
une joyeuse pensée. 

j’apperçoy bien que vous estes malade et en grand péril. » 
Et à ces parolles la musnière s'appioucha et dist : « Helas ! 
monseigneur, et que me fault il ? — Vrayement, m’amye, 
j’apperçoy bien que si vous cheminez guères avant, que 
vostre devant est en trèsgrand dangier decheoir; et vous 
ose bien dire que vous ne le porterez guères longuement 
qu’il ne vous ehiège, tant m’y cognois-je. » La simple mus¬ 
nière, oyant les parolles de monseigneur, dfvint très ebaliie 
et courroucée, ebaliie comment monseigneur povoit savoir 
ne veoir ce meschef advenir, et courroucée d’oyr la perte 
du meilleur membre de son corps, et dont elle se servoit le 
mieulx, et son mary aussi. Si respondit : « Helas! monsei¬ 
gneur, et que dictes vous et à quoy congnoissez vous que 
mon devant est en dangier de clieoir? Il me semble qu’il 
tient tant bien. — Dya, m’amye, respondit monseigneur, 
suffise vous à tant, et soiez seure que je vous dy la vérité, 
et ne seriez pas la première à qui le cas est advenu. — 
Helas! dist-elle, monseigneur, or suis je bien femme 
deffaicte, déshonorée et perdue ; et que dira mon mary, 
nostre Dame! quand il saura ce meschef? 11 ne tiendra plus 
comte de moi. — Ne vous desconfortez que bien à point, 
m’amye, dist monseigneur ; encores n’est pas le cas advenu : 
aussi il y a debeaulx remèdes. » Quand la jeune musnière 
oyt qu’on trouveroit bien remède en son fait, le sang luy 
commence à revenir; et, ainsi qu’elle scet, prie à monsei¬ 
gneur, pour Dieu ! que de sa grâce luy veille enseigner 
qu’elle doit faire pour garder ce pouvre devant de cheoir. 
Monseigneur, qui trèseourtois et gracieux estoit, mesme- 
ment 1 tousjours vers les dames, luy dist : « M’amye, pource 
que vous estes belle fille et bonne, et que j’ayme bien vostre 
mary, il me prend pitié et compassion de vostre fait ; si 
vous enseigneray comment vous garderez vostre devant. — 


1 Surtout, particulièrement. 

Helas ! monseigneur, je vous en mercy, et certes vous ferez 
une euvre bien méritoire, car autant me vauldroit non 
cstre que de vivre sans mon devant. Et que doy je dont 
faire, monseigneur? — M’amye, dist-il, affin de garder vostre 
devant de cheoir, le remède si est que plus tost et souvent 
que pourrez le facez recoigner. — Recoigner, monseigneur? 
et qui le saroit faire ? A qui me fauldroit il parler pour bien 
faire ceste besoigne ? — Je vous diray, m’amye, respondit 
monseigneur, pource que je vous ay adverlye de vostre 
mescbef, qui trèsprocliain et gref estoit, et aussi du remède 
necessaire pour obvier aux inconveniens qui sourdre pour- 
roient à l’occasion de vostre cas, dont je suis seur que bon 
gré m’en saurez, je suis content, afün de plus en plus 
nourrir amour entre nous deux, vous recoigner vostre de¬ 
vant, et le vous rendrai en tel et si trèsbon estât que par 
tout le pourrez seurement porter, sans avoir crainte ne 
doubte que jamais il vous puisse cheoir; et de ce me fuis 
je bien fort. » Si nostre musnière fut bien joyeuse, il ne le 
fault pas dire ne demander, qui mettoit trèsgrand peine du 
peu de sens qu’elle avoit de souffisaument mercier monsei¬ 
gneur. Si marchèrent tant, monseigneur et elle, qu’ilz vin- 
drent au molin, où ilz ne furent guères sans mettre la main 
à l’cuvre, car monseigneur , par sa courtoisie, d’un oustil 
qu’il avoit recoigna en peu d’heure troys ou quatre foiz le 
devant de nostre îpusnière, qui trèslyée \ et joyeuse en fut. 
Et après que l’euvre fut ployée* et de devises ung millier, 
et jour assigné d’encores ouvrer à ce devant, monseigneur 
part, et tout le beau pas s’en retourna à son hosteî. Au jour 
nommé se rendit monseigneur vers la musnière, et, en la 
fasson que dessus, le mieulx qu’il peut il s’employa à re¬ 
coigner ce devant ; et tant et si bien y ouvra, par continua- 
cion de temps? que ce devant fut trèstoul asseuré et tenoit 

t Contente. - 2 Achevée. 

trèsfcrme et bien. Pendent le temps que noslre clievalier 
recoignoit et chevilloit le devant de ceste musnière, le mus- 
nier retourna de sa marchandise et fîst grand chère, et 
aussi fist sa femme. Et comme ilz eurent devisé de leurs 
affaires et besoignes, la trèssage musnière va dire à son 
mary : « Par ma foy, sire, nous sommes bien tenuz à mon¬ 
seigneur de ceste ville. — Voire, m’amve, dist le musnier, 
en quelle fasson ? — C’est bien raison que le vous dye, affin 
que le sachez remercier, car vous y estes bien tenu. 11 est 
vray que tantdiz qu’avez esté dehors, monseigneur passoit 
par devant nostre maison une foiz que à tout deux cruches 
alloye à la rivière ; il me salua , si feis je luy, et comme je 
marchoie, il apperceut, ne sçay comment, que mon devant 
ne tenoit comme rien, et qu’il estoit en trop grand adven- 
ture de cheoir; et le me dist de sa grâce, dont je fus si très- 
esbahie, voire, par Dieu ! autant courroucée que si tout le 
monde fust mort. Le bon seigneur, qui me veoit en ce point 
lamenter, en eut trèsgrand pitié ; et de fait il m’enseigna 
ung bon remède pour me garder de ce mauldit dangier. Et 
encôres me fist il bien plus, ce qu’il n’eust pas fait à une 
aullre, car le remède dont il m’advertit, qui esloit de faire 
recoigner et recheviller mon devant, affin de le garder de 
cheoir, lui ra'esmes le mist à execucion; qui luy fut très- 
grand peine et en sua pluseurs foiz, pource que mon cas 
requeroit d’estre souvent visité. Que voys dirayje plus? il 
s’en est tant bien acquitté que jamais ne luy saurions des¬ 
servir *. Par ma foy, il m’a tel jour de ceste sepmaine re¬ 
coigné les trois, les quatre fois, ung aultre deux, ung aultre 
trois; il ne m’a jamais laissée tant quej’aye esté toute garie ; 
et si m’a mise en tel estât que mon devant tient à ceste 
heure aussi bien et fermement que celui de femme de 
nostre ville. » Le musnier, oyant celte advenlure, ne fist 


t Reconnaître ce service. 

pas semblant par dehors tel que dedans son cueur porloil, 
mais, comme s’il fust bien joyeux, dist à sa femme : « Or 
çà, m’amye, je suis-bien joyeux que monseigneur nous a 
fait ce plaisir, et se Dieu plais!, quand il sera possible, je 
feray autant pour luy. Mais toutes foiz, pource que vostre 
cas n’estoit pas bien honeste, gardez vous bien d’en rien 
dire à personne, et aussi, puis que vous estes bien garie, il 
n’est jà mestier que vous travaillez 1 plus monseigneur. — 
Vous n’avez garde, dist la musnière, que j’en sonne jamais 
ung mot, car aussi le me deffendit bien monseigneur. » 
Nostrc musnier, qui estoit gentil compaignon, ramentevoit 2 
souvent en sa teste la courtoisie que monseigneur luy avoit 
faicte, et se conduisit si bien et si sagement que oncques 
mon dit seigneur ne se perceut qu’il se doubtast de la 
tromperie qu’il luy avoit faicte, et cuidoit en soy mesmes 
qu’il n’en sceust rien. Mais, helasî si faisoit, et n’avoit ail¬ 
leurs son cueur, son estude, ne tous ses pensers, que à se 
venger de luy, s’il savoit, en fasson telle ou semblable qu’il 
deceust sa femme. Et tant fist par son engin s , qui point 
oyseux n’estoit, qu’il advisa une manière par laquelle bien 
luy sembloit, s’il en povoit venir à chef 4 , que monseigneur 
raroit beurre pour œufs. A chef de peche, pour aucuns 
affaires qüi survindrent à: monseigneur, il monta à cheval 
et print de madame congé bien pour ung moys, dont nostre 
musnier ne fut pas moyennement joyeux. Ung jour entre 
les aultres, madame eut volutfté de se baigner et fist tirer 
le baing et chauffer les estuves en son hostel à part, cè que 
nostre musnier sceut trèsbien, pource qu’il estoit assez fa¬ 
milier léans ; si s’advisa de prendre ung beau brochet qu’il 
avoit en sa fosse, et vint au chasteau pour le présenter à 
madame. Aucunes femmes de madame vouloient prendre 
le brochet, et de par le musnier en faire présent à madame ; 


1 Fatiguer. — * Rappelait, remémorait. — 8 Esprit inventif. — 4 A bout. 

mais le musnier trèsbien les en garda, et dist qu’il le voloit 
luy mesine à madame présenter, ou vraiement qu’il le rem- 
porteroit. Au fort, pource qu’il estoit comme de léans et 
joyeux homme, madame le fist venir, qui dedans son baing 
estoit. Le gracieux musnier fist son présent, dont ma¬ 
dame le mercya, et le fist porter en la cuisine et mcctre à 
point pour le soupper. En entretant 1 que madame au mus¬ 
nier devisoit, il apperceut sur le bout de la cuve ung très- 
beau dyamant et gros qu’elle avoit osté de son doy, doub- 
tant de l’eaue le gaster. Si le crocqua si simplement qu’il ne 
fut de ame apperceu; et quand il vit son point, il donna la 
bonne nuyt à madame et à sa compaignie, et s’en retourne 
à son molin, pensant au surplus de son affaire. Madame, 
qui faisoit grand chère avecques ses femmes, voyant qu’il 
estoit desjà bien tard et heure de soupper, abandonna le 
baing et en son lit se bouta. Et comme elle regardoit ses 
braz et ses mains, elle ne vi^pointson dyamant; si appella 
ses femmes et leur demandé'ce dyamant, et à laquelle elle 
l'avoit baillé. Chacune dist : « Ce ne fut pas à moy. — Ne à 
moy. — Ne à moy aussi. » On cherche hault et bas, dedans 
la cuve, sur la cuve, et partout ; mais rien n’y vault, on ne 
le peut trouver. La queste de ce dyamant dura longue¬ 
ment, sans qu’on en sceust oyr nouvelle, dont madame se 
donnoit bien mauvais temps, pour ce qu’il estoit meschau- 
tement perdu et en sa chambre. Et aussi monseigneur luy 
donna le jour de ses espousailles , si 8 l’en tenoit beaucop 
plus cher. On n’en savoit qui mescroire 3 , ne à qui le de¬ 
mander, dont grand dueil sourd par léans. L’une des femmes 
s’advisa et dist : « Ame n’est céans entré que nous qui y 
sommes et le musnier; si me sembleroit bon qn’il fust 
mandé. » On le mande, et il y vint. Madame, si trèseourrou- 
cée et si desplaisante que plus ne povoit, demanda au mus- 


1 Pendant que. — 2 Aussi. — 3 Accuser, soupçonner. 


Digitized by Google 



K OU V Et LE III. 


19 


nier s’il n’avoit pas veu son dyamant. Et il, autant asseuré 
en bourdes que ung aultre à dire vérité, s’excusa trèshaul- 
tement, mesmes osa bien dire à madame s’elle le tenoit pour 
larron ; à quoy elle respondit douleement : « Certes, mus- 
nier, nenny; aussi ce ne seroit pas larrecin si vous aviez 
par esbatement mon dyamant emporté. — Madame, dist le 
musnier, je vous promectz par ma foy que de vostre dya¬ 
mant ne sçay je nouvelles. » Adonc fut la compaignie bien 
simple *, et madame spécialement, qui en est si trèsdesplai- 
sante qu’elle ne scet sa contenance que de gecter larmes à 
grande abundance, tant a regret de ceste verge 9 . La triste 
compaignie se met au conseil pour savoir qu’il est de faire. 
L'une dit qu’il fault qu’il soit en la chambre, l’aultre dit 
qu’elle a serché par tout, et que impossible est qu’il y soit 
qu’on ne le trouvast, attendu que c’est une chose qui à ceste 
heure bien se monstre. Le musnier demande à madame 
s’elle l’avoit à l’entrée du baing, et elle dit que si. « S’il est 
ainsi, certainement, madame, veue la grande diligence 
qu’on a faicte de le quérir sans en avoir nouvelle, la chose 
est bien estrange. Toutesfoiz, il me semble que s’il y avoit 
homme en ceste ville qui sceust donner conseil pour le re¬ 
trouver, que je seroye celuy ; et,pource que je ne vouldroye 
pas que ma science fust descouverte ne eogneue depluseurs, 
il seroit expédient que je parlasse à vous à part. —A cela 
ne tiendra pas, » dist madame. Si fist partir la compaignie, 
et au partir que firent les femmes dirent dame Jehanne, 
dame Ysabeau et Katherine : « Hélas ! musnier, que vous 
serez bon homme si vous faictes revenir ce dyamant. — Je 
ne m’en fays pas fort, dist le musnier; mais j’ose bien dire, 
s'il est possible de jamais le trouver, que j’en apprendray 
la manière. » Quand il se vit à part avec madame, il luy 
dist qu’il se doubtoit trèsfort et pensoit certainement, puis 

1 Étonnée. — 2 Bague, anneau. 

que à l’arriver au baing elle avoit son dyamant, qu’il ne 
fust sailly de son dov et cheut en l’eaue,'et dedans son corps 
se bouté, attendu qu’il n’y avôit ame qui le voulsist retenir. 
Et la diligence faicte pour le trouver, si fist madame monter 
sur son lit, ce qu’elle eust voluntiers refusé si ce ne fust 
pour mieulx faire. Et après ce qu’il l’eut assez avant des¬ 
couverte, fist comme manière de regarder çà et là, et dist : 
« Seurement, madame, le dyamant est entré en vostre corps. 
— Et dictes vous, musnier, que l’avez appercéu? — Oy, 
vrayement. — Helasî dit-elle, et comment le pourra l’on 
tirer? — Trèsbien, madame; je ne double pas que je n’en 
vienne bien à chef, s'il vous plaist. — Ainsi m’ayde Dieu, il 
n’est chose que je ne face pour le ravoir, dist madame; or 
vous avancez, beau musnier. » Madame, encores sur le lit 
couschée, fut mise par le musnier tout en telle fasson que 
monseigneur mettoit sa femme quand il luy recoignoit son 
devant, et d’un tel oustil fit il la tente pour quérir et pes- 
cher le dyamant. Après les reposées de la première et 
deuxiesme queste que le musnier fist du dyamant, madame 
demande s’il l’avoit point senty. Et il dist que oy, dont elle 
fut bien joyeuse, et luy pria qu’il pescliast encores tant qu’il 
l’eust trouvé. Pour abréger , tant fist le bon musnier qu’il 
rendit à madame son trèsbeau dyamant, dont trèsgrand 
joye vint par léans; et n’eut jamais musnier lant d’honneur 
ne d’avancement que madame et ses femmes luy donnèrent. 
Ce bon musnier, en la trèsbonne grâce de madame après la 
trèsdesirée conclusion de sa haulte entreprinse, part de 
léans, et vint en sa maison sans soy vanter à sa femme de 
sa nouvelle adventure, dont il cstoit plus joyeux que s’il 
eust tout le monde gaigné. La Dieu mercy , petit de temps 
après, monseigneur revint en sa maison, où il fut doulce- 
ment receu et de madame humblement bienvenu, laquelle, 
après pluseurs devises qui au lit se font, luy compta la 
trèsmerveilleuse adventure de son dyamant, cl comment il 

fut de son corps par le musnier repesché ; et, pour abre- 
gier, tout du long luy compta le procès, la fasson et la ma¬ 
nière que tint le dit musnier en la queste du dit dyamant, 
dont il n’eut guères grand joye, mais se pensa que le mus¬ 
nier luy avoit baillée belle. A la première fois qu’il rencon¬ 
tra le bon musnier, il le salua haultement et dist : « Dieu 
gard, Dieu gard ce bon pescheur de dyamant ! » A quoi le 
bon musnier respondit : « Dieu gard. Dieu gard ce recoi- 
gneur de cons ! — Par nostre Dame ! tu dis vray, dist le sei¬ 
gneur; tays toy de moy et si ferai-je de toy. » Le musnier 
fut content, et jamais plus n’en parla ; non fist le seigneur, 
que je sache. 


LA lV e NOUVELLE 

PAR MONSEIGNEUR. 

Le roy 1 estant uaguères en sa ville de Tours, ung gentil 
compaignon escossois, archier de son corps et de sa grand 
garde, s’enamoura trèsfort d’une trèsbelle et gente damoi- — 
selle mariée, et mercière, et, quand il sceut trouver temps 
et lieu, le mains mal qu’il peut compta son trèsgracieux et 
piteux cas, auquel ne fut pas bien respondu à son avantage, 
dont il n’estoit pas.trop content ne joyeux. Neantmains, car 
il avoit la chose fort au cueur, ne laissa pas sa poursuite, ain- 
çois de plus en plus et trèsaigrement pourchassa tant que 
la damoiselle, le voulant enchâsser et donner le total con- 
gié*, luy dist qu’elle advertiroit son mary du pourchaz 3 
deshoneste et damnable qu’il s’efforçoit d’eschever, ce 
qu’elle fist tout au long. Le mary, bon et sage, preu et — 
vaillant, comme après vous sera compté, se courroussa 


* Charles VII. — * Lui ilonuer sou congé. — a Poursuile. 


Digitized by Google 



22 LES CENT NOUVELLES NOUVELLES. 

amerement encontre l’Escossois qui deshonorer le vouloit et 
sa trèsbonne femme aussi; et, pour bien se venger de luy 
et à son aise et sans reprinse, commenda à sa femme que 
s’il retournoit plus à sa queste, qu’elle luy baillast et assignast 
jour, et, s’il esfoit si fol qife d’y comparoir, le blasme qu’il 
luy pourchassoit luy seroit cher vendu. La bonne femme, 
pour obéir au bon plaisir de son mary, dist que si feroit 
elle. Il ne demoura guères que le pouvre Escossois amou¬ 
reux fist tant de tours qu’il vit en place nostre mercière, 
qui fut par luy humblement saluée, et de rechef d’amours 
si doulcement priée que les requestes du par avant dé¬ 
voient bien estre entérinées par la conclusion de cette pi¬ 
teuse et derrenière; qui le oyoit, jamais femme ne fut plus 
loyalement obéye ne servye qu’elle seroit, si de sa grâce 
vouloit passer sa trèshumble et raisonnable requesle. La 
belle mercière, recordant de la leezon que son mary luy 
bailla, voyant aussi l’heure propice, entre aultres devises et 
pluseurs excusations servans à son propos, bailla journée à 
l’Escossois au lendemain au soir de comparoir personnelle¬ 
ment en sa chambre, pour en ce lieu luy dire plus celée- 
ment 1 le surplus de son intencion et le grand bien qu’il 
luy vouloit. Pensez qu’elle fut haullement merciée, doulce¬ 
ment cscoutée, et de bon cueur obéye de celuy qui, après 
ces nouvelles bonnes, laissa sa dame le plus joyeux que 
jamais il avoit. Quand le mary vint à l’ostel, il fut servy de 
prinsault comme l’Escossois fut léans, des parolles et gran¬ 
des offres qu’il fist; et en conclusion, qui mieulx vault, 
comment il se rendra demain au soir devers elle en sa 
chambre. « Or le laissez venir, dist le mary; il ne fist 
jamais si folle entreprise, que je lui cuide monstrer avant 
qu’il parte, voire et son grant tort faire confesser, pour 
estre exemple aux aultres fofz oultrecuidez et enragez 

l Secrètement. 

comme luy. » Le soir du lendemain approuclia, très désiré 
du pouvre Escossois amoreux pour veoir et joir de sa dame, 
trèsdésiré du bon mercier pour accomplir la trèscriminale 
vengence qu’il veult executer en la personne de celuy qui 
veult estre son lieutenant; trèsredoubté aussi de la bonne 
femme, qui, pour obéir à son mari, attend de veoir ung 
grand hutin*. Au fort, chacun s’appreste : le mercier se 
fait armer d’un grand, lourd et vieil harnois, prend sa sa¬ 
lade *, ses ganteletz, et en sa main une grand hache. Or 
est il bien en point, Dieu le set, et semble bien que aultres 
fois il ait veu hutin. Comme ung champion venu sur les 
rênes de bonne heure et attendant son ennemy, en lieu de 
pavillon se va meclre derrière ung tapis en la ruelle de son 
lit, et si trèsbien se caicha qu’il ne povoit estre apperceu. 
L’amoureux malade, sentent l’heure trèsdesirée, se met au 
chemin devers l’ostel à la mercière; mais il n’oblya pas sa 
grande, forte et bonne espée à deux mains. Et comme il fut 
venu léans, la dame monte en sa chambre sans faire eflroy, 
et il la suyt tout doulcement. Et quand il s’est trouvé léans, 
il demande à sa dame si en sa chambre y avoit aultre 
qu’elle. A quoy elle respondit assez lasthemenl et estrange- 
ment,et comme non trop asseurée, que non. « Dictes vérité, 
dist l’Escossois; vostre mary n’y est il pas?— Nenny, dist- 
elle.— Or le laissez venir; par sainct Trignan ! s’il y vient, 
je luy fendray la teste jusques aux dens; voire par Dieu! 
s’ils estoient trois, j’en seray bien maistre hardiment. » Et 
après ces criminelles paroles, vous tire hors du fourreau sa 
grande et bonne espée, et si la fait brandir trois ou quatre 
foiz, et auprès de luy près, sur le lit lacousche, et ce 
fait, vistement baiser et accoler, et le surplus qu’après s’en- 
suyt tout à son bel aise et loisir acheva, sans que le pouvre 
coux 8 de la ruelle s’osast oneques monstrer, mais si grand 


l Bruit, querelle, discute. — 2 Sorte de casque. — 8 Cocu. 

paour avoit qu’à pou qu’il ne mouroit. Nostre Escossois, 
après ceste haulte adventure, prend de sa dame congé jus- 
ques une aultre fois, et la mercye comme il scet.de sa 
grand courtoisie, et se met au chemin et descend les deg$£z 
de la chambre. Quand le vaillant homme d’armes sceut 
l’Escossois enseur de lui, ainsi effrayé qu’il estoit, sans à peine 
savoir parler, sault de son pavillon, et commence à tenser 
sa femme de ce qu’elle avoit souffert le plaisir de l’archier. 
Et elle luy respondit que c’estoit sa coulpe et sa faulte, et 
chargié luy avoit luy bailler jour. « Je ne vous commen* 
daypas, dist-il, de luy laisser faire sa volunlé. — Comment, 
dit-elle, le povois je refuser, voyant sa grand espée, dont il 
m’eust tuée en cas de refus? » Et à cest cop veez cy bon Es¬ 
cossois qui retourne et monte arrière les degrez de^ la 
chambre, et sault dedans et dit tout hault : « Qu’est cecy?» 
Et bon homme de se sauver, et dessoubz le lit se boute 
pour estre plus seurement, beaucop plus esbahy que par 
avant. La dfme fut reprinse et de rechef par l’amoureux 
enferrée trèsbien et à loysir, en la fasson que dessus, tous- 
jours l’espée au près de luy. Après ceste rencharge et plu- 
seurs aultres devises*entre l’Escossois et la dame, l’heure 
vint de partir, si luy donna bonne nuyt et picque et s’en va. 
Le pouvre martir estant soubz le lit, à peu s’il s’osoit tirer 
de là ; doublant le retourner de son adversaire, ou, pour 
mieulx dire, son compaignon. A chef de pièce, il print cou¬ 
rage, et, ou l’ayde de sa femme, la Dieu mercy, il fut remis 
sur piez. S’il avoit bien tansé et villannée sa femme aupara¬ 
vant, encores recommença il plus dure légende ; car elle 
avoit consenty après sa defen$e le deshonneur de luy et 
d’elle. « Helas ! dit-elle, et où est la femme tant asseurée 
qui osast dedire ung homme ainsi eschauffé et enragé que 
cestuy est, quand vous, qui estes armé, embastonné, et si 
vaillant que c’est rage, à qui il a trop plus meffait que à 
moy, ne l’avez osé assaillir ne moy defendre? —Ce 11 ’est 

pas response, dlst-il, dame; si vous n’eussiez voulu,jamais 
ne fust venu à ses attaiqctes. Vous estes mauvaise et des¬ 
loyale. — Mais vous, dit-elle, lasche, meschant, etrepronché 
homme, par qui je suis deshonorée, car pour vous obéir 
j’assignayle mauldit jour à l’Escossois, et oneques n’avez eu 
tant de courage que d’entreprendre la defence de celle où 
gist tout vostre bien et honneur. El ne pensez pas, j’eusse 
trop mieulx amè la mort que d’avoir de moy mesmes con- 
senty ne accordé ce meschef. Et Dieu scet le dueil que j’en 
porte et en porleray tant que je vivré, quand celuy de qui 
je doy avoir et tout secours attendre, en sa presence et par 
son advis m’a bien souffert deshonorer ! » 11 fait assez à croire 
et penser qu’elle ue souffrit pas la volunté de l’Escossois 
pour plaisir qu’elle y prensist, mais elle fut ad ce contraincte 
et forcée par non résister, laissant la ïesistence en la proesse 
de son mary, qui s’en estoit très bien chargé. Chacun d’eulx 
cessa son dire et sa querelle après pluseurs argumens et 
répliqués d’ung costé et d’aultre ; mais en son tort évident 
fut le mary conclu, qui demoura trompé de l’Escossois en la 
fasson et manière que avez ouye.- 


LA V e NOUVELLE 

PAR P H 1LI P E DE L 0 A N. 

Monseigneur Talebot, à qui Dieu pardoint, capitaine an- 
glois si preux, si vaillant, et aux armes si eureux, comme 
chacun scet, fist en sa vie deux jugemens dignes d’estre 
recitez et en audience et mémoire perpétuelle amenez; et, 
affin que aussi en soit fait d’iceulx jugemens en brefs motz 
ma première nouvelle, ou renc des aultres la cinquiesme, 
j’en fournirayet diray ainsi. Pendant le temps que la maul- 
dicte et pestilencieuse guerre de France et d’Angleterre re- 

gnoit, et qui encores n’a prins fin, comme souvent advient, 
ung François, homme d’armes, fut à ung aultre Anglois pri¬ 
sonnier; et puis qu’il se fut mis à finance 1 , soubz le saufcon- 
duit de monseigneur Talebot, devers son capitaine s’en 
rctournoit pour faire finance de sa renson, et à son maistre 
l’envoyer ou la porter.-Et comme il estoit en chemin, fut 
par un Anglois sur les champs rencontré, lequel, le voyant 
François, tantost luy demande dont il venoit et où il alloit. 
L’aultre respondit la vérité. « Et où est vostre saufconduit? 
dist f Anglois. — Et il n’est pas loing, » dit le François. 
Lors tire une petite boyte pendant à sa couroye, où son sauf- 
conduit estoit, et à l’Anglois le tendit, qui d’un bout à faultre 
le leut ; et, comme il est de coustume de mettre en toutes let¬ 
tres de saufconduit : Réservé tout vray habillement de guerre, 
l’Anglois note sur ces motz, et voit encores les aguillettes à 
armer pendans au pourpoint du François. Si va juger en 
soy mesmes qu’il avoit enfraint son saufconduit, et que 
aguillettes sont vray habillement de guerre, et luy dit : 
« Amy, je vous fays prisonnier, car vous avez rompu vostfte 
saufconduit. — Par ma foi, non ay, dist le François, sauve 
vostre grâce; vous voiez en quel estât je suis. — Nenny, 
nenny, dist l’Angloys, par sainct Jehan ! vostre saufconduit 
est rompu. Rendez vous, ou je vous tueray. » Le pouvre 
François, qui n’avoit que son paige et qui estoit tout nu et 
de ses armes desgarny, voyant l’autre armé et de trois ou 
quatre archiers accompaigné pour le deffaire, à luy se 
rendit. L’Anglois le mena en une place assez près de là et 
en prison le bouta. Le François, voyant ce party, tout son 
eslat à grand haste au capitaine manda ; lequel, oyant le 
cas de son homme, fut à merveilles esbahy ; si fist tantost 
escripre lettres à monseigneur Talebot, et par urtg hérault 
les envoya, bien enditté et informé de la matière que 

1 A rançou. 

l’homme d’armes prisonnier avoit au long au capitaine 
rescript, c’est assavoir comment ung tel de ses gens avoit 
prins ung lel des siens sûubz son saufconduit. Le dit hé- 
rault, bien informé et aprins qu’il devoit dire et faire de 
son maistre, partit, et à monseigneur Talebot ses lettres 
présenta. Il les lysit, et par ung sien secrétaire en audience, 
devant plusieurs chevaliers et escuiers et aultres de sa rote, 
de rechef les feist relire. Si devez savoir que tantost il monta 
sur son chevalet, car il avoit la teste chaude et fumeuse, et 
n’estoit pbint bien content quand on faisoit aultre chose 
que à point, et par especial 1 en matière de guerre, et d’en- 
fraindre son saufconduyt, il enrageoit tout vif. Pour abré¬ 
ger le compte, il üst venir devant luy l’Anglois et le Fran¬ 
çois, et dist au François qu’il deist son cas. 11 dist comment 
il avoit esté prisonnier d’ung tel de ses gens et s’estoit mis 
à finance. « Et soubz vostre saufconduit, monseigneur, je 
m’en aloye devers ceulx de nostre party pour quérir ma 
renson. J’ay encontré ce gentil homme cy, aussi de voz 
gens; il m’a demandé où je alloye, et se j’avoie saufcon¬ 
duyt. Je luy dys que oy et luy monstre, et, quand il l’eut 
leu,|t JJ-ta dist que je l’âvoye rompu, et je luy respondy 
que non avoie et qu’il ne le saroit monstrer. Bref, je ne peuz 
estre oy, et me fut force, si je ne me vouloye laisser tuer 
en la place, de me rendre. Et ne sçay cause nulle par quoi 
il me doive avoir retenu ; si vous en demande justice. » 
Monseigneur Talebot, oyant le Françoys, n’estoit pas bien à 
son aise; néantmains, quand il eut dit, il dist à l’Anglois : 
« Que respons-tu à cecy? — Monseigneur, dist-il, il est bien 
vray, comme il a dit, que l’encontray et voulu veoir son 
saufconduit, lequel de bout en bout et tout au long je leyz, 
et perceu tantost qu’il l’avoit enfraint et rompu, et aultre- 
mcnt je ne l’eusse açresté. — Comment le rompit-il ? dist 

monseigneur Talebot ; dy tost. — Monseigneur, pource que 
en son saufconduit a et avoit « réservé tout vray habille¬ 
ment. de guerre ; » et il avoit et a encores ses aguillettes 
à armes, qui sont ung habillement de guerre, car sans elles 
on ne se peut armer. —Voire, dist monseigneur Tabelot, si 
aguillettes sont donc vray habillement de guerre? Et ne 
scez-tu aultre chose par quoy il puisse avoir enfraint son 
saufconduyt ? — Vrayement, monseigneur, nenny, respond 
l’Angloys. — Voyre, villain, de par vostre dyable! dist mon¬ 
seigneur Talebot, avez vous retenu ung gentilhomme sur 
mon saufconduyt pour ses aguillettes? Par saint George, je 
vous feray monstrer si ce sont habillemens de guerre. » 
Alors, touteschaufé et de courroux trèsfort esmeu, vint au 
François, et de son porpoint print deux aguillettes et à 
PAngloys les bailla, et au François une bonne espée d'ar¬ 
mes fist en la main livrer, et puis la belle et bonne sienne 
du fourreau tira, et à PAnglois va dire : « Defendez vous de 
cest habillement dé guerre que vous dictes, se vous savez.» 
Et puis dist au François : « Frappez sur ce villain qui vous 
a retenu sans cause et sans raison ; on verra comment il se 
défendra de vostre habillement de guerre. Si vous l’esper- 
gnez, je frapperay sur vostre teste, par saint George !» Alors 
le François, voulsist ou non *, fut contraint de ferir sur 
PAnglois de l’espée toute nue qu’il tenoit, et le pouvre An- 
gloys s'en couroit par la chambre le plus qu’il pouvoit, et 
Talebot après, qui tousjours faisoit ferir par le François 
sur Paultre, et luy disoit : « Defendez vous, villain, de vos¬ 
tre habillement de guerre. » A la vérité, PAnglois fut tant 
batu que presque jusques à la mort, et crya mercy à Tale¬ 
bot et au Françoys, qui par ce moien fut délivré, et de sa 
renson par monseigneur Talebot acquitté, et, avecques ce, 
son cheval et son harnoys et tout son bagaige que au jour 


i Qu'il le voulut ou non. 

de sa prinse avoit luy fist rendre et bailler. Veez là le pre¬ 
mier jugement que fist le bon seigneur Talebot. Reste à 
compter Taultre, qui fut tel : Il sceut que l’un de ses gens 
avoit desrobé en une eglise le ciboire où l’on met corpus 
Dominiy et à bons deniers contens l’a voit vendu, je n’en 
sçay pas la juste somme ; mais il estoit bel et grand et d’ar¬ 
gent doré, et trèsgentement esmaillé. Monseigneur Tale¬ 
bot, quoy qu’il fust terrible et cruel, et en la guerre très 
criminel, si avoit il en grand reverence tousjours l’eglise, 
et ne voloit que nul en nesun moustier 1 le feu boutast ne des- 
robast; et où il savoit qu’on le feist, il en faisoit merveil¬ 
leuse discipline de ceulx qui, en ce faisant, son commen- 
dement trespassoient 8 . Or fist il devant luy mener, et vint 
celuy qui ce ciboire avoit en l’église robé. Et quand il le 
vit, Dieu scet quelle chère il luy fist I II le voloit à toute 
force tuer, se n’eussent esté ceulx qui entour luy estaient, 
qui tant luy prièrent que sa vie luy fut sauvée. Mais néant- 
mains si le vouloit-il punir et luy dist : « Traistre ribauld, 
comment avez-vous osé rober l’eglise oultre mon commen- 
dement et ma defense ? — Ha ! monseigneur, pour Dieu, 
mercy î dist le pouvre larron ; je vous crye mercy ; jamais ne 
m’adviendra. — Venez avant, villain, » dist-il. Et l’aultre, 
aussi voluntiers qu’on va au guet, devers monseigneur s’a¬ 
vance. Et monseigneur Talebot, de son poing, qui estoit 
gros et lourd, de charger sur la teste de ce bon pelerin, et 
luy disoit : « Ha ! larron, avez-vous desrobé l’egtise I » Et 
l’autre de crier : «Monseigneur, je vous crye mercy; jamais 
ne le feray. — Le ferez-vous ? — Nenny, monseigneur. — 
Or, jurez donc que jamais en eglise, quelle qu’elle soit, 
n’entrerez. Jurez, villain. — Et bien I monseigneur, » dist 
l’aultre. Et lors luy fist jurer que jamais en eglise pié ne 
mettrait, dont tous ceulx qui là esloient eurent grand ris, 

1 Couvent. — * Outrepassaient. 

quoy (ju’ilz eussent pitié du larron, pource que monsei¬ 
gneur Talebot luy defendoit l’eglise à tous]ours, et luy fair 
soit jurer de non jamais y entrer. Et croiez qu’il cuidoit bien 
faire et à bonne intencion lui faisoit. Ainsi avez oy les deux 
jngemens de monseigneur Talebot. 


LA VI* NOUVELLE 

PAR MONSEIGNEUR DE LACNOY. 

En la ville de La Haye, en Holland re, comme le prieur 
des Augustins naguères se pourmenast disant ses heures, 
sur le serain, a?sés près de la chapelle Saint-Anthoine, 
située au bois, près la dicte ville, il fut rencontré d’un 
grand lourd Hollandois si trèsyvre que merveilles, qui de- 
mouroit en ung village nommé Stevelinghes, à deux lieues 
près d’i lice. Le prieur, de loing le voyant venir, cognent tan- 
tost son cas par les desmarches lourdes et malseures qu’il 
faisoit tirant son chemin, et quand ils vindrent pour joindre 
Vun à l’aultre, l'ivroigne salua premier le prieur, qui 
luy rendit son salut tantost et puis passe oultre, con¬ 
tinuant son service, sans en aultre propos l’arrester ne 
interroguer. L'yvroigne, tant oultré que plus ne povoit, 
retourne et poursuit le prieur, et luy requiert confession. 
«Confession! dist le prieur, va-t-en, va-t-en! tu es bien 
confessé. — Helas! sire, respond l’yvroigne, pour Dieu, 
eonfessés-moy : j’ay à ceste heure très fresche mémoire de 
mes pechez et parfecte contricion. » Le prieur, desplaisant 
d’estre empesché à ce cop par cest yvroigne, respond : « Va 
ton chemin, il ne te fault aultre confession, car tu es en 
trèsbon estât. ■— Ha dya ! dist l’yvroigne, par la mort bieu, 
vous me confesserez, maistre curé, car j’ay devocion. » Et 
le saisit par la manche, et le voult arrester. Le curé n’y 

voloit entendre, mais avoit tant grand fain que merveille 
d’eschapper de Paultre ; mais rien n’y vault, car il est ferme 
en la ruse que d’estre confessé, ce que le curé tousjours 
refüsc, et si s’en cuide desarmer 1 , mais il ne peut. La de- 
vocion de l’yvroigne de plus en plus s’enforce, et, quand il 
voit le curé refusant de oyr ses pcschez, il mect la main à 
sa grand couslille *, et de sa gayne la tira, et dist au curé 
qu’il l’en tuera si bientost il n’escoute sa confession. Le 
curé, doubtant le Cousteau et la main périlleuse qui le 
tenoit, ne sçet que dire, si demande à l’aultre : «Que 
veulx-lu dire? — Je veil confesser, dit-il.— Or avant, je 
le veil, » dit le curé, avance-toy. Nostre yvroigne, plus es- 
tourdy que une grive partant d’une vigne, commença, s’il 
vous plaist, sa de vote confession, laquelle je passe : car le 
curé point ne la révéla, mais vous pouvez bien penser 
qu’elle fut bien nouvelle et estrange. Quand le curé vit son 
point, il couppa le chemin aux lourdes et longues parolles 
de nostre yvroigne et l’absolucion luy donne ; et congé luy 
donnant luy dist : « Va-t-en, tu es bien confessé. — Dictes- 
vous, sire ? respond-il. — Oy vrayement, dist le curé, ta 
confession est trèsbonne. Va-t-eri, tu ne pcuz mal avoir. — 
Et puis que je suis bien confessé et que j’ay l’absolution 
receue, si à ceste heure je mouroye, n’yrois-je pas en para¬ 
dis ? dit lyvroigne. — Tout droit, tout droit, sans faillir, dit 
le curé, n’en fay nulle double. — Puis qu’ainsi est, dit 
l’yvroigne, que je suis en bon estât maintenant, je veil 
morir tout dès maintenant, afftn que je y aille. » Si prend 
et baille son Cousteau à ce curé, en lui priant et requérant 
qu’on luy trenche la teste, affin qu’il voist en paradis. — 
« Ha dya! dit le curé tout èsbahy, il n’est jà mestier d’ainsi 
faire, tu iras bien en paradis par aultre voye. — Nenny, 
respond l’yvroigne, je y veil aller tout maintenant, et cy 


> Ainsi pense-t-il se débarrasser de l'ivrogne. — 2 Son grand coutelas. 

morir par voz mains ; avancez-vous et me tuez. — Non feray 
pas, dit le curé ; ung prestre ne doit ame tuer. — Si ferez, 
sire, par la mortbieu, et, si bientost ne medespeschez et ne 
me mettez en paradis, je mesme à mes deux mains vous 
occirav. » Et à ces mots brandit son grand Cousteau, et en 
fait monstre aux yeulx du pouvre curé, tout espoenté et 
assimply*. Au fort, après qu’il eut ung peu pensé, affin 
d’estre de son yvroigne despeschié, qui de plus en plus l’ag- 
gresse et parforce qu’il luy oste la vie, il saisit et prent le 
Cousteau et si va dire : « Or ça, puis que tu veulx par mes 
mains finer affin d’aller en paradis, mets-toy à genoutx cy 
devant moy. » L’yvroigne ne s’en fist guères prescber, mais 
tout à coup du hault de luy tumber se laissa, et à chef de 
piece, à quelque meschef que ce fust, sur ses genoulz se 
releva, et à mains joinctès le cop de l’espée, cuidant mourir, 
attendoit. Le curé, du doz du cousteau, fîert sur le col de 
l’yvroigne ung grand et pesant cop, et à terre l’abbat bien 
rudement. Mais vous n’avez garde qu’il se reliève, mesme 
cuide vrayement estre en paradis. En ce point le laissa le curé 
qui, pour sa seureté, n’oublia pas le cousteau. Et, comme il 
fut ung peu avant, il rencontra ung chariot chargé de gens, 
mesmes de la pluspart, vint si bien, de ceulx qui avoient 
esté presens où nostre yvroigne se chargea, auxquelz il 
racompta bien au long tout le mystère, en leur priant qu’ilz 
le levassent et en son hostel le voulsissent rendre et con¬ 
duire, et puis leur bailla son cousteau. Ilz promisrent de 
l’emmener et charger avec eulx, et puis le curé s’en va. 
Hz n’eurent guère cheminé qu’ilz perceurent ce bon yvroi¬ 
gne couché comme s’il fust mort, les dents contre la terre ; 
et quand ilz furent près de lui, tréstous à une voix par son 
nom l’appelèrent; mais ilz ont beau hucher, il n’a garde 
de respondre; ilz recommencent à crier, mais c’est pour 


1 Stupéfait. 

néant. Àdonc descendirent les aucuns de leur chariot, si 
le prindrent par teste, par piez et par jambes, et tout en 
air le sourdèrent et tant bûchèrent qu’il ouvrit ses yeulx, 
et quand il parla il dist : « Laissez-moy, laissez, je suis 
mort. — Non estes, non, dirent ses compaignons ; il vous 
en fault venir avecques nous. — Non ferav, dist l’yvroigne, 
où yrois je? Je suis mort et desjà en paradis. — Vous vous 
en viendrez, dirent les aultres; il nous fault aler boire. — 
Boire ! dit l’aultre; jamais je ne buray, car je suis mort. » 
Quelque chose que ses compaignons luy deissent ne fissent, 
il ne vouloit partir ne mettre hors de sa teste qu’il ne fust 
mort. Ces devises durèrent beaucop et ne savoient trouver 
les compaignons fasson ne manière d’emmener ce fol y vroi- 
gne : car, quelque chose qu’ilz dissent, tousjours respon- 
doit : «Je suis mort. » En la fin, ung entre les aultres 
s’avisa et dit : « Puis que vous estes mort, vous ne voulez 
pa6 demourer icy, et comme une beste aux champs estre 
enfouy; venez, venez avecques nous, si vous porterons en 
terre sur nostre chariot, ou cimeitére de nostre ville, ainsi 
qu’il appartient à ung crestian ; autrement n’yrés pas en 
paradis. » Quand l’yvroigne entendit que encores le falloit 
enterrer, ains qu’il montast en paradis, il fut tout content 
d’obéyr ; si fut tantost troussé et mis dessus le chariot, où 
guères ne fut sans dormir. Le chariot estoit bien atelé, et 
si furent tantost à Stevelinghes, où ce bon yvroigne fut 
descendu tout devant sa maison. Sa femme et ses gens 
furent appelez, et leur fut ce bon corps saint rendu, qui si 
trèsfort dormoit que, pour le porter du chariot en sa mai¬ 
son et sur son lit le gecter, jamais ne s’esveilln, et là fut 
ensevely entre deux linceux 1 sans s’esveiller bien de deux 
jours après. 


Draps. 

LA VII e NOUVELLE 

PAR MONSEIGNEUR. 

Ungorfévre de Paris, naguères, pour despescher pluseurs 
besoignes de sa marchandise à l'encontre d’une Teste de 
Lendit et d’Envers, fist large et grand provision de charbon 
de saulx 1 . Advint ung jour, entre aultres, que le charreton 
qui cesle denrée livroit, pour la grand haste de l’orfévre, 
fist si grand diligence qu’il amena deux voictures plus que 
nul des jours par avant ; mais il ne fut pas si tost à Paris à 
sa derreniôre charetée, que la porte à ses talons ne fust 
fermée. 11 fust Irèsbien veneu et receu de l’orfévre, et, 
après que son charbon fut deschargé et les chevaulx mis 
en Testable, il voult soupper tout à loysir, et firent trè-- 
grande chère, qui pas ne se passa sans boire d’autant et 
d’autel *. Quand la brigade fut trèsbien repeue, la cloche 
sonna xij heures, dont ilz se donnèrent grans merveilles, 
tant plaisamment s’estoit le temps passé à ce soupper. Cha¬ 
cun loa Dieu comme il savoit, faisans trèspetitz yeulx, 
et demandent le lit; mais, pource qu’il estoit tant tard, l’or- 
févre retint au couscher son chareton, doublant de la ren¬ 
contre du guet, qui l’eust en Cbastellet logié si à ceste heure 
le trouvast. Pour cest cop nostre orfèvre avoit tant de gens 
qui pour luy ouvroient que force luy fut le chareton avec 
luy et sa femme en son lit heberger ; et, comme sage et non 
suspeçonneux, fist sa femme entre luy et le chareton cous¬ 
cher. Or vous fault-ii dire que ce ne fut pas sans grand mys¬ 
tère, car le bon chareton refusoit de tout point ce logis, et h 
toute force vouloit dessus le bang ou en la grange couscher; 
force luy fut d’obéir, et après qu’il fut despoilté, dedans le 

1 De bois de saule. — * Faire raison à tout le monde, le verre à la main. 

lit pour doimir se bouté, ou quel desjà estoient l'orfévre et 
sa femme en la fasson que j’ay jà dicte. La femme, sentant 
le chareton, à cause du froit et de la petitesse du lit, d’elle 
approucher, tost se vira vers son mary, et, en lieu d’aureil- 
lier, sa teste mist sur sa poictrine, et ou geron du cliareton 
son gros derrière reposoit. Sans dormir ne se tint guères 
l’orfévre, ne sa femme sans en faire le semblant ; mais 
nostre chareton, jasoit qu’il fust las et travaillé, n’en avoit 
garde. Car, comme le poulain s’eschaufFe sentant la jument, 
et se dresse et demaine, aussi faisoit le sien, levant la teste 
contremont 1 si très prochain de l’aurfauveresse, et ne fut 
pas en la puissance du chareton qu’à elle ne se joignist, et 
de trèsprès. Et cest estât fut assez longue espace sans que 
la femme s’esveillast, voire ou au mains qu’elle en fist sem¬ 
blant. Non eust pas fait le mary, si n’eust esté la teste de sa 
femme sur sa poictrine reposant, qui par l’assault et hurt 
de ce poulain luy donnoit si grand branle que assez tost il 
s’en reveilla. 11 cuidoit bien que sa femme songeast, mais 
car trop longuement duroit, et qu’il oyoit le chareton se 
remuer et trèsfort souffler, tout doulcement leva sa main 
en hault, et si trèsbien à point en bas la rabatit qu’en dom¬ 
mage et en sa garenne le poulain au chareton trouva, dont 
il ne fut pas bien content, et ce pour l’amour de sa femme. 
Si l'en fist à haste saillir, et dist au chareton : « Que faicfes- 
vous, meschant coquart ? Vous estes, par ma foy, bien en¬ 
ragé, qui à ma femme vous prenez; n’en faictes plus, je 
vous en prie. Par la mort bieu ! s’elle se fust à cest cop 
eveillée que vostre poulain ainsi la harioit, je ne sçay que 
vous eussiez fait : car je suis tout certain, tant la cognois-je, 
qu’elle vous eust tout le visage égratigné, et à ses mains les 
yeulx de vostre teste esrachez ; vous ne savez pas qu’elle est 
merveilleuse depuis qu’elle entre en sa manière, et si n’est 


i En haut, an l'air. 

chose ou monde qui pluslost l’y boutast. Le chareton à peu 
de motz s’excusa qu’il n’y pensoit pas; et, quant le jour fut, 
il se leva, et, après le bon jour donné à son hoste et à son 
hostesse, s’en va et au charroier se remect. Pensez, si la 
bonne femme eust sceu le fait du chareton, qu’elle Peust 
fort plus grevé que son mary ne disoit. Combien que 
depuis le chareton le racompta en la façon que avez oye, 
sinon qu’elle ne dormoit point : non pas que le veille croire, 
ne ce rapport faire bon. 


A VIII e NOUVELLE 

PAH MONSEIGNEUR DE I.A ROCHE. 

En la ville de Bruxelles, où maintes adventures sont en 
nostre temps advenues, demouroit n’a pas long temps à 
l’ostel d’un marchant, ung jeune compaignon picard qui 
servit trèsbien et loyaument son maistre assez longue es¬ 
pace. Et entre aultres services à quoy il obligea son dict 
maistre vers luy, il fist tant par son gracieux parler, main¬ 
tien et courtoisie, que si avant fut en la grâce de la fille, 
qu’il couscha avec elle, et par ses euvres elle devint grosse 
et enceincte. Nostre compaignon, voyant sa dame en cest 
estât, ne fut pas si fol que d’actendre l’heure que son mais¬ 
tre le pourroit savoir et appercevoir ; si print de bonne 
heure un gracieux congié pour pou de jours, combien qu’il 
n’eust nulle envye de jamais retourner, faignant aller en 
Picardie visiter son père et sa mère et ses aultres pare ns. 
Et quand il eut à son maistre et à sa maistresse donné le 
derrain à Dieu, le trèspiteux fut à la fille sa dame, à laquelle 
il promist tantost retourner, ce qu’il ne fist point, et pour 
cause. Luy estant en Picardie, en l’ostel de son père, la 
pouvre fille de son maistre devenoit si trèsgrosse que son 

piteux cas ne se pouvait plus celer, dont entre les aultres 
sa bonne mère, qui au mestier se cognoissoit, s’en donna 
garde la première. Si la tira à part et luy demanda, comme 
assez on le peut penser, dont elle venoit en cest estât et 
qui l’y avoit mise. S’elle se fisl beaucop presser et menacer 
avant qu’elle en voulsitrien dire, il ne lefault jà demander; 
mais au fort en fin elle Fut ad ce menée qu’elle cogneut son 
piteux cas, et dist que le picard varlet de son père naguères 
party lavoit seduicte, et en ce trèspileux point laissée. Sa 
mère, toute enragée, forcenée, et tant marrie qu’on ne 
pourroit plus, la voyant ainsi deshonorée, si prend à la 
tenser, et tant d’injures luy va dire que la pacience qu’elle 
eut de tout escouter, sans mot sonner ne riens luy contre¬ 
dire, estoit assez suffisante d’estaindre le crime qu’elle avoit 
commis par soy laisser engrosser du Picard. Mais, helas ! 
ceste pacience n’esmeut en rien sa mère à pitié, mesmes 
luy dit : « Va-t-en, va-t-en ensus de moy, et fay tant que tu 
trouves le Picard qui t’a fait grosse et luy dy qu’il te defface 
ce qu’il t’a fait, et ne retournes jamais vers moy jusques ad 
ce qu’il aradeffait tout ce que par son oultrage il t’a fait.» 
La pouvre fille, en cest estât, marrye, Dieu le scet, et dé¬ 
solée, part de sa cruelle et fumeuse mère et se met à la 
queste de ce Picard qui l’engrossa. Et croiez avant qu’elle en 
peust oyr nouvelle ce ne fut pas sans avoir peine et du ma¬ 
laise largement. En la parfin, comme Dieu le voulut, après 
mains gistes qu’elle fist en Picardie, elle arriva par ung jour 
de dimenche en ung gros village en Artois. Si trèsbien luy 
vint, ce propre jour son amy le Picard faisoit ses nopses, 
dont elle fut bien joyeuse, et ne fut pas si peu asseurée 
pour à sa mère obéir qu’elle ne se boutast par la presse des 
gens, ainsi grosse qu’elle estoit, et fist tant qu’elle trouva 
son amy et le salua, lequel tantost la recogneut, et en la 
recognoissant, son salut luy rendit, et luy dit : «Vous soyez 
bien venue! Qui vous ameine à ceste heure, m’amye? — 

Ma mère, dit-elle, m’envoye vers vous, et Dieu scel que 
vous m’avez bien fait tanser. Elle m a chargée et commendé 
que vous me deffacez ce que m’avez fait, et s’ainsi ne le 
faictcs que jamais je ne retourne vers elle. » L’aultre en¬ 
tendit tantost la folie et au plustost qu’il peut il se deffist 
d’elle et luy dit : «M’amye, je feray trèsvoluntiers ce que 
me requerez et que vostre mère veult que je face, c’est 
bien raison; mais à ceste heure, je n'y puis bonnement en¬ 
tendre : si vous prie que aiez pacience meshuy, et demain 
je besoigneray à vous. » Elle fut contente, et alors il la fist 
garder et en une chambre mener, et là très-bien penser, 
dont elle avoit bon mestier, à cause des grans labours et 
travaulx qu’elle avoit eu en ceste queste. Vous devez savoir 
que l'espousée se donna trèsbien garde et perceut son mary 
parler à nostre fille grosse, dont elle n’estoit en riens con¬ 
tente, mais trèstroublée et marrye en estoit. Si garda ce 
courroux sans en rien dire jusques ad ce que son mary s’en 
vint coucher, et quand il la cuida accole*et baiser et au 
surplus faire son devoir et gaigner le chaudeau *, elle se 
vire puis d’ung costé, puis d’aultre, tellement qu’il ne peut 
parvenir à ses attainctes, dont il est trèsebahy et courroucé, 
et luy va dire : « M’amye, pourquoy faictes vous cecy ? — 
J’ay bien cause, dit-elle, et aussi quelque manière que vous 
facez, il ne vous cbault guères de moy : vous en avez bien 
d’aultres dont il vous cbault plus que de moy. — Et non ay, 
par ma foyi m’amye, dit-il; je n’ayme en ce monde aultre 
femme que vous. — Helas I dit-elle, et ne vous ay-je pas 
bien veu après disner tenir voz longues parolles à une 
fempne en la sale en bas ? On voit trop bien que c’est, vous 
ne vous en sariez excuser ne sauver. — Cela, dit-il, nostre 
dame î vous n’avez cause de vous en rien jalouser. » Et adonc 
luy va tout compter, comment c’estoit hi fille à son maistre 


1 Boisson chaude qu’on apportait aux époux pendant la nuit des noces. 

de Bruxelles, et qu’il coucha avecques elle et l’engrossa, et 
que à ceste cause il vint par deçà; comment aussi après son 
departement elle devint si très-grosse qu’on s’en perceut, 
et comme elle confessa à sa mère qu'il l’avoit engrossée, et 
qu’elle l’envoyoit vers luy affin qu’il luy deffîst ce qu’il luy 
avoit fait, ou autrement vers elle ne retournast. Quand 
nostre homme eut tout au long compté, sa femme ne re- 
print que l’ung de ses poinz et dist : « Comment, dit-elle, 
dictes-vous qu’elle dist à sa mère que vous aviez couché 
avec elle? — Oy, par ma foy ! dit-il, elle luy cogneut tout. 
— Par mon serment î dist-elle, elle monstra bien qu’elle 
estoit beste ; le charreton de nostre maison a couché avec¬ 
ques moy plus de quarante nuiz, mais vous n’avez garde 
que j’en deisse oncques ung seul mot à ma mère : je m’en 
suis bien gardée. — Voire, dit-il, de par le deable ! dame, 
estes vous telle? Le gibet y ait part! Or allez à vostre 
charreton, si vous voulez, car je n’ay cure de vous. » Si se 
leva tout à coup, et se vint rendre à celle qu’il engrossa, et 
abandonna l’autre. Et quand le lendemain on sceut ceste 
nouvelle, Dieu scet la grande risée d’aucuns, et le grant 
desplaisir de t>luseurs, especialement du père et de la 
mère. 


LA IX e NOUVELLE 

' PAR MONSEIGNEUR. 

Pour continuer le propos de nouvelles histoires, comme 
les adventures adviennent en divers lieux et diversement, 
on ne doit pas taire gomment naguères ung gentil chevalier 
de Bourgoigne, faisant résidence en ung sien chasteau bel 
et fort, fourny de gens et d’artîUerie/comme à seigneur de 
son estât apparlenoit, devint amoureux d’une damoiselle de 

son hostel, voire et la première après madame sa femme. 
Et car amours si fort le contraignoit, jamais ne savoit sa 
manière sans elle, tousjours l’entretenoit, tousjours la re- 
queroit, et bref nul bien sans elle avoir il ne povoit, tant 
estoit-il au vif féru de l’amour d’elle. La damoiselle, bonne 
et sage, voulant garder son honneur, que aussi cher elle 
tenoit que sa propre ame, voulant aussi garder la loyaulté 
que à sa maistresse elle devoit, ne prestoit pas l'oreille à 
son seigneur toutesfoiz qu’il eust bien voulu ; et si aucunes 
foiz force luy estoit de l’escouter, Dieu scet la trèsdure res- 
ponse dont il estoit servy, luy remonstrant sa trèsfole entre- 
prinse, la grande lascheté de son cueur, et au surplus bien 
luy disoit que, si ceste queste il continue plus, que à sa’ 
maistresse il sera decelé. Quelque manière ou menace 
qu’elle face, il ne veult laisser son emprinse, mais de plus 
en plus la pourchasse, et tant en fait que force est à la 
bonne fille d’en advertir bien au long sa maistresse. La 
dicte dame, advertie des nouvelles amours de monseigneur, 
sans en monstrer semblant, en est très malcontente ; mais 
non pourtant elle s’advisa d’ung tour, ainçois que rien luy 
en dist, qui fut tel. Elle charge à sa damoiselle que à la pre¬ 
mière foiz que monseigneur viendra pour la prier d’sftnours, 
que, trestous refuz mis arrière, elle luy baille jour à lende¬ 
main se trouver devers elle dedans sa chambre et en son 
lict : « Et s’il accepte la journée, dit madame, je viendrav 
tenir vostre place, et du surplus laissez moy faire: » Pour 
obéir comme elle doit à sa maistresse, elle est contente 
d’ainsi faire. Si ne tarda guères après que monseigneur ne 
retournast à l’ouvrage, et s’il avoit auparavant bien fort 
menty, encores à ceste heure il s’en efforce beaucop de l'af¬ 
fermer, et qui à ceste heure l’oyst, mieulx luy vauldroit la 
mort que sans prochain remède vivre en ce monde. Qu’en 
vauldroit le long compte? La damoiselle de sa maistresse 
est escolléc et advoée que mieulx on ne pourvoit, baille au 


Digitized by Google 



NOUVELLE IX. 


U 


bon seigneur à demain l’heure de besoignier, dont il est tant 
content que son cueur tressault tout de joye, et dit bien en 
soy mesmes qu’il ne fauldra pas à sa journée. Le jour des 
armes assignées, survint au soir ung gentilhomme chevalier, 
voisin de monseigneur et son trèsgrand et bon amy, qui le 
vint veoir, auquel il fist trôsgrande et bonne chère, comme 
trèsbien le savoit faire; si fait madame aussi, et le surplus de 
la maison s’efforçoit fort deluy complaire, saichant estrelebon 
plaisir de monseigneur et de madame. Après les trèsgrandes 
chères et du soqpper et du banequet, et qu’il fut heure de 
retraire, la bonne nuyt donnée et à madame et à ses femmes, 
les deux bons chevaliers se mettent en devises de piuseurs 
et diverses matères, et entre aultres propos le chevalier es- 
trange 1 demanda à monseigneur si en son village avoit rien 
de beau pour aler courre l’aguillette, car la devocion * luy 
en est prinse après ces bonnes chères et le beau temps qu’il 
fait à ceste heure. Monseigneur, qui rien ne luy vouldroit 
celer, pour la grand amour qu’il luy porte, luy va dire 
comment il a jour assigné de coucher ennuyt 8 avecques sa 
chambrière, et pour luy faire plaisir, quand il aura esté 
avecques elle aucune espace, il se lèvera tout doulcement 
et le viendra quérir pour le surplus parfaire. Le chevalier 
estrange mercya son compaignon, et Dieu' scet qu’il luy 
tarde bien que l’heure soit venue ! L’oste prend congé de luy 
et se retrait en sa garderobe, comme il avoit de coustume, 
pour soy deshabiller. Or devez vous savoir que tantdiz que. 
les chevaliers se devisoient, madame se alla mettre dedans 
le lict où monseigneur devoit trouver sa chambrière, et 
droit là atlendoit ce que Dieu lui vouldra envoyer. Monsei¬ 
gneur mist assez longue espace à soy deshabiller tout à pro¬ 
pos, pensant que desjà madame fust endormie, comme sou¬ 
vent faisoit, pource que devant se couchoit. Il donne congé 


1 Étranger. — * I/appétit amoureux. — 3 Cette nuit. 

à son varlet de chambre, et à tout sa longue i*obe s’en va aü 
Uct où madame l attendoit, cuidant y trouver aultry ; et 
trestout coyement de sa robe se desarme, et dedans le lit se 
boute, et car la chandelle est estaincte et madame mot ne 
sonne, il cuide avoir sa chambrière. Il n’y eut guères esté 
sans faire son devoir, et si trèsbien s’i acquitta que les trois, 
les quatre foiz guères ne luy coustèrent, que madame print 
bien en gré, qui tost après, pensant que ce soit tout, futen- 
dormye. Monseigneur, trop plus legier que par avant, voyant 
que madame dormoit et recordant de sa promesse, tout 
doulcement se lève, et puis vient à son compaignon, qui 
n’attendoit que l’heure d’aller aux armes, et luy dist qu'il 
aille tenir son lieu, mais qu’il ne sonne mot, et qu’il re¬ 
tourne quand il aura bien besoigné et tout son saoul. L’aul- 
tre, plus esveillé qu’un rat et viste comme ung levrier, part 
et s’en va, et auprès de madame se loge sans qu’elle en sa¬ 
che rien. Et quand il est tout rasseuré, si monseigneur avoit 
bien besoigné, voire et à baste encores fist-il mieulx, dont 
madame n’est pas ung peu esmerveillée, qui après ce bel 
passetemps, qui aucunement traveil luy estoit, arrière s’en¬ 
dormit. Et bon chevalier de l’abandonner, et à monseigneur 
s'en retourne, qui comme paravant emprès madame se vint 
relogier, et de plus belle aux armes se ratoille, tant bien 
luy plaist ce nouvel exercice. Tant d’heures se passèrent, 
tant en dormant comme en aultres choses faisant, que le 
trèsbeau jour l’apparut; et comme monseigneur se retour- 
noit, cuidant virer l’œil sur la chambrière, il voit et con- 
gnoist que c’est madame, qui à cesteheure luy va dire : 
« N’estes-vous pas bien putier, créant f , lasche et meschant, 
qui, cuidant avoir ma chambrière, par tant de foiz et oul- 
tre mesure m’avez accolée pour acomplir voslre desordon¬ 
née volunté,dont vous estes, la Dieu mercy ! bien deceu, car 


* Lâche, vit. 

aultre que moy, pour ceste heure, n’aura ce qui doist eslre 
mien. » Se le bon chevalier fut esbahy et courroucé se 
voyant en ce train, ce n’est pas de merveilles. Et quand il 
parla, il dist : « M’amye, je ne vous puis celer ma folie, dont 
beaucop il me poise que jamais l’entreprins; si voüs prie 
qu’en soyez contente et n’y pensez plus, car jour de ma vie 
plus ne m’adviendra : cela vous prometz-je, et sur ma foy. 
Et affin que n’aiez occasion d’y penser, je donneray congé 
à la chambrière qui me bailla le vouloir d’envers vous faire 
ceste faulte. » Madame, plus contente d’avoir eu l’adventure 
de ceste nuyt que sa chambrière, et oyant la bonne repen- 
tence de monseigneur, assez legièrement s’en contenta, 
mais ce ne fut pas sans grans langages, et remonstrances. Au 
fort trestout va bien, et monseigneur, qui a des nouvelles es- 
toupes en sa quenoille, après qu’il est levé, s’en vient de¬ 
vers son compaignon, auquel il compte tout du long sonad- 
venture, luy priant de deux choses : la première si fut qu’il 
celast trèsbien ce mistère et sa trèsdesplaisant adventure; 
l’autre si est que jamais il ne retourne en lieu où sa femme 
sera. L’autre, trèsdesplaisant de ceste male adventure, con¬ 
forte le chevalier au mieulx qu’il peut, et promect d’accom¬ 
plir sa trèsraisonnable requesle, et puis monte à cheval et 
s’en va. La chambrière qui coulpe n’avoit au meffait desus- 
jdit, emporta la punicign par en avoir congié. Si vesquirent 
depuis assez longtemps monseigneur et madame assez pai¬ 
siblement ensemble, sans qu’elle sceust jamais qu’elle eust 
eu afaire au chevalier estrange. 

LA X« NOUVELLE 

» PAR MONSEIGNEUR DE LA ROCHE. ' 

Pluseurs aullres haultes et dures adventures ont esté de- 
menées et à fin conduictes ou royaume d’Angleterre, dont 
la recitacion à présent de la pluspart ne serviroit pas à la 
continuacion de ceste hystoire présente. Neantmains ceste 
présente hystoire, pour son propos continuer, et le nombre 
de ces hvstoires accroistre, fera mencion comment ung 
grand seigneur dudit royaume d’Angleterre entre les mieulx 
nez, riche, puissant, et conquérant, entre les aultresses ser¬ 
viteurs avoit parfecte fiance, confidence et amour en ung 
jeune et gracieux gentil homme de son hostel, pour plu¬ 
seurs raisons, tant pour sa beauté, diligence, subtilité et 
prudence; et, pour le bien qu’en luy avoit trouvé, ne luy 
celoit rien de ses amours; mèsmes par succession de 
temps, pour mieulx s’entretenir en la grâce de son mais- 
tre, le dit gentil homme estoit celuy qui procuroit la plus 
part des bonnes adventures qu’en amour il avoit, et ce pour 
le temps que son dit maistre encores estoit à marier. Advint 
certain espace après, que, par le conseil de pluseurs ses pa- 
rens, amis et bien yeillans, monseigneur se marya à une très- 
belle, bonne, et riche dame, dont pluseurs furent trèsjoyeux ; 
et entre les aultres nostre gentil homme, qui mignon se po- 
voit bien nommer, n’en fut pas le mains contant, sentant, 
en soy que c’estoit le bien et honneur de son maistre, qui le 
retireroit de pluseure menues folies, ausquelles espoir trop 
se donnoit. Si dist ung jour à monseigneur qu’il estoit très- 
joyeux qu’il avoit si trèsbelle et bonne dame espousée, car 
à ceste cause il ne seroit plus empesché de faire queste ça 
et là pour luy, comme il avoit de coustume. A quoi monsei- 

gncur rcspondit que pourtant ne se remuoit droit, et, jasoit 
qu’il soit maryé, si n’est-il pas pourtant du gracieux service 
d’amours osté, mesmes de bien en mieulx s’i veult employer 
et donner. Son mignon, non content de ce vouloir, luy res- 
pondil que sa queste en amours doit estre bien finée, quand 
amours l’ont party de la nonpareille des aultres, de la* plus 
belle, de la plus sage, de la plus loyalle et toute bonne; et 
quand à luy, face Monseigneur ce qu’il luy plaisl, mais, de 
sa part, jour de sa vie à aultre femme parolle ne portera au 
préjudice de sa maistresse. « Je ne scay quel préjudice, dit 
le maistre, mais il vous faut trop bien remettre en train mes 
besoignes à telle, et à telle, et à telle, trop long-temps sans 
pourchaz abandonnées. Et ne pensez pas qu’encores ne 
m’en soit autant que quand vous en feiz premier parler. — Ha 
dea ! monseigneur, dit le mignon, je ne sçay trop émerveil¬ 
ler de vostre fait ; il faut dire que vous prenez plaisir à abu¬ 
ser femmes, qui par ma foy n’est pas bien fait : car vous 
savez mieulx que nul aultre que toutes celles que vous avez 
cy nommées ne sont pas à comparer en beauté ne aultrement 
à madame, à qui vous ferez mortel desplaisir s’elle savoit 
vostre desordonné vouloir. Et, qui plus est, vous ne povez 
ignorer qu’en ce faisant vous ne damnez vostre ame. — 
Cesse ton prescher, dit monsigneur, et va dire ce que je te 
commende. — Pardonnez-moi, monseigneur, dit le mignon ; 
un mot pour tous, j’aymeroie mieulx mourir que à mon 
pourchaz sourdist noise ou débat entre vous et madame, 
mesmes pour vous la mort eternelle ; si vous prie estre con¬ 
tent de moy, s’il vous plaist, car je n’en feray rien plus. » 
Monseigneur, qui voit son migpon enhurté, pour ce cop 
ne le presse. Mais à chef de pièce de trois ou quatre jours, 
sans faire en rien semblant des parolles precedentes, entre 
aultres devises à son mignon demande quelle viande il men- 
goit plus voluntiers. Et il luy respondit que nulle viande 
tant ne luy plaisoit que paslez d’anguilles. « Saint Jehan, 

c’est bonne viande, ce dist le maislre, vous n’avez pas mal 
choisy. » Cela se passe, et monseigneur se trait arrière et 
mande venir vers luy ses maistres d’ostel, auxquelx il charge 
si cher qu’ilz luy veulent obéir que son mignon ne soit servy 
d’aultre viande que de pastez d’anguille, pour, rien qu’il 
dye ^ Et ilz respondent et promectent d’accomplir son com- 
mendement, ce qu’ilz feirent trèsbien : car, comme le dit 
mignon fut assis à table pour menger. en sa chambre, le 
propre jour du commendement, ses gens luy apportèrent 
largement de beaulx et gros pastez d'anguilles qu’on leur 
délivra en la cuisine, dont il fut bien joyeux. Si en menga 
tout son saoul. Au lendemain pareillement, et cinq ou six 
jours ensuyvans tousjours revenoient ces pastez enjeu, dont 
il estoit desjà tout ennuyé ; si demanda à ses gens si on ne 
servoit léans que de pastez. « Ma foy, Monseigneur, dient- 
ilz, on ne vous baille aultre chose ; trop bien voyons-nous 
servir en sale et ailleurs d’aultres viandes; mais pour vous, 
il n’est mémoire que de pastez. » Le mignon, sage et pru¬ 
dent, que jamais sans grand cause pour sa bouche ne feroit 
plainte, passa encores pluseurs jours tousjours usant de ces 
ennuyeux pas’ez, dont il n’estoit pas bien content. Si s’ad- 
visa, ung jour entre les aultres, d’aller disner avec les mais¬ 
tres d’ostel, qui le firent servir comme paravant de pastez 
d’anguilles. Et quand il vit ce, il ne se peut plus tenir de 
demander la cause pour quoy on le servoit plus de pastez 
d’anguilles que les aultres, et s’il estoit pasté. « Par la mort 
bieu ! dist-il, j’en suis si treshodé que plus n’en puis ; il me 
semble que je ne voy que pastez. Et pour vous dire, il n’y a 
point de raison, vous le m’avez fait trop longuement ; il y a 
plus d’un mois que vous me faictes ce tour, dont j’en suys 
tant maigre que je n’ay force ne puissance ; et ne saroye es- 
tre content d’estre ainsi gouverné. » Les maistres d’ostel 

dirent que vrayement ilz ne faisoient chose que monsei¬ 
gneur n’eust commendé, et que ce n’estoit pas par eulz. 
Nostre mignon, plain de pastez, ne porta guères sa pensée 
sans la deceler à monseigneur, et luy demanda à quel pro¬ 
pos il l’avoil fait servir si longuement de pastez d’anguilles, 
et défendu, comme disoient les maistres d’ostel, qu’on ne 
luy. baillast aultre chose. Et Monseigneur, pour response, 
luy dist : « Ne m’as-tu pas dit que la viande qu’en ce monde 
plus tu âmes ce sont pastez d’anguilles?—Saint Jehan! 
monseigneur, dist le mignon, oy. — De quoy te plains-tu 
donc? dist monseigneur ; je le fais bailler ce que lu aymes. 
— Aymé ! dit le mignon, il y a martière : j’ayme trèsbien 
•voirement pastez d’anguilles pour une foiz, ou pour deux, 
ou pour trois, ou de fois à aultre, et n’est viande que devant 
je preisse; mais de dire que tous les jours les voulsisse avoir 
sans menger aultre chose, par nostre Dame, non feroye ; il 
n’est homme qui n’en fut rompu et rebouté : mon estomac 
en est si traveillé que, tantost qu’il les sent, il a assez disné. 
Pour Dieu! monseigneur, commendez qu’on me baille aul¬ 
tre viande pour recouvrer mon appétit, aultrement je suis 
homme deffait. — Ha dya, dit monseigneur, et te semble- 
il que je ne soye ennuyé, qui veulx que je me passe de la 
char de ma femme ; tu peuz penser, par ma foy, que j’en 
suys aussi saoul que tu es de pastez, et que aussi voluntiers 
me renouvelleroye d’une aultre, jasoit que .point tant ne 
l’aymasse, que tu feroies d’aultre viande que point tant n’ay- 
mes que pastez. Et, pour abréger, tu ne mengeras jamais 
aultre viande jusques à ce que lu me serves ainsi que sou- 
loyes ; et me feras avoir des unes et des aultres, pour moy 
renouveller, comme tu veulx changer de viande. » Le bon 
mignon, quand il entendit le mystère et la subtille compa¬ 
raison que monsieur a faicte, fut tout confus et se rendit, et 
promect à son maistre de faire tout ce qu’il voudra affin 
qu’il soit quitte de ses pastez. Et pour ce point monseigneur, 

pour changer voire et madame espergnier J , au pourchaz * 
du mignon, passa le temps comme il souloit avecques les 
belles et bonnes ; et nostre bon mignon fut délivré de ses 
pastez et à son premier* mestier ratéllé. 


LA XI e NOUVELLE 

PAR MONSEIGNEUR. 

Ung lasche paillard et récréant, jaloux, je ne dy pas 
coulx, vivent à l’ayse ainsi comme Dieu scet et que les en¬ 
tachez de ce mal pe'vent sentir et les aultres pevent apper- 
cevoir et oyr dire, ne sa voit à qui recourre ne soy rendre 
pour trouver garison de sa dolente, misérable et bien pou 
plaincte maladie. Il faisoit buy ung pèlerinage, demain ung 
aultre, et aussi le plus souvent par ses gens ses devocions et 
offrandes faisoit faire, tant es toit assoté de sa maison, voire 
au mains du regard de sa femme, qui misérablement son 
temps passoit avecques son trèsmaudit mary, le plus suspes- 
sonneux hoignard 8 que jamais femme accoinstast.Ung jour, 
comme il pensoit qu’il fait et fait faire pluseurs offrandes à 
divers sains de paradis, et entre aultres à monseigneur saint 
Michel, il s’advisa qu’il en feroit une aultre à l’ymage qui est 
dessoubz ses piez, qui est la representacion d’un'deable. Et 
de fait commenda à ung de ses gens qu’il luy allumast et 
feist offre d’une grosse chandelle de cyre, en luy priant 
pour son intencion. Son commendement fut fait et accompli 
par le varlet, qui luy fist son rapport. « Or ça, dist-il en soy 
mesmes, je verray si Dieu ou deable me pourroit garir. » 
En son accoustumé desplaisir, après ceste nouvelle of¬ 
frande, se va coucher ce trèspaillard jaloux auprès de sa 

1 Épargner. — * Grâce à l’entremise. — 3 Grondeur. 

très-bonne femme; et, jasoit ce qu’il euçt en sa teste des fan- 
tasies et pensées largement, si le contraignit nature qu’elle 
eust ses droiz. Et de fait bien fermement s’endormit ; et, 
comme il estoit au plus parfont 1 de son somme, celuy à qui 
ce jour la chandelle avoit fait offrir par vision à luv s’apparut, 
qui lé remercya de l’offrende que naguères lui envoya, af¬ 
fermant que pieça telle offrande ne luy fut donnée. Dist au 
surplus qu’il n’avoit pas perdue sa peine, et qu’il obtendroit 
ce dont il l’avoit requis. Et, comme à laultre sembla, en 
ung doy de sa main ung anel y bouta, disant que, tant que 
cest anel y fust, jaloux il ne seroit, ne cause aussi jamais 
venir ne luy pourroit qui de ce le tentast. Après l’esvanuis- 
sement de ceste vision, nostre jaloux se reveilla, et si trouva 
l’un des doiz de sa main bien avant ou derrière de sa femme 
bouté, dont il et elle furent bien esbabiz. Mais du surplus de 
la vie au jaloux, de ses affères et manières et maintiens, 
ceste histoire se taist. 

LA XII e NOUVELLE 

PAR MONSEIGNEUR DE LA ROCHE. 

Es metes * du païs de Hollande, ung fol naguères s’advisa 
de faire le pis qu’il pourroit, c’est assavoir se marier; et, 
tantost qu’il fut affublé du doulx manteau de mariage, jasoit 
que alors il fust yver, il fut si fort eschaufé que on ne le 
savoit tenir. Les nuiz, qui pour cette saison durôient et 
neuf et dix heures, n’estoient point assez souffisantès ne 
d’assez longue durée pour estaindre le trèsardent désir qu’il 
avoit de faire lignée ; et de fait, quelque part qu’il encon- 
trast sa femme, il l’abbatoit, fust en sa chambre, fust en 
l’estable ; en quelque lieu que ce fust, tousjours avoit ung 

assault. Et ne dura pas cesle manière ung moys ou deux 
seullement, mais si trèslonguement que ne pas le vouldroye 
escripre, pour l’inconvénient qui sourdre en pourroit si la 
folie de ce grant ouvrier venoit à la cognoissance de plu- 
seurs femmes. Que vous en diray-je plus? Il en fist tant 
que la mémoire jamais estaincte ne sera ou dit païs. Et à la 
vérité, la femme qui naguères au bailly d’Amiens se com- 
plaignit de son mary pour le trèsgrand travail qu’il luy 
donnoit de semblable cas n’avoit pas si bien matère de soy 
douloir que ccste cy. Quoy que fust, jasoit que de ceste plai¬ 
sante peine aucunes foiz se fust trèsbien passée, pour obéir 
comme elle devoit à son mary, jamais ne fut rebourse à 
l’esperon. Advint ung jour après disner que trèsbeau temps 
faisoit, et que le soleil ses raiz 1 envoyôit et departoit par la 
terre paincte et brodée de belles fleurs, si leur print vo- 
lunté d’aller jouer au bois eulx deux tant seullement, et si 
se misrent au chemin. Or ne vous fault il pas celer ce qui 
sert à l’ystoire : A la foiz que noz bonnes gens eurent ceste 
devocion, ung laboureur avoit perdu son veau qu’il avoit 
mis paistre dedans un pré marchissant au dit bois ; lequel 
il vint veoir et ne le trouva pas, dont il ne fut pas moyen¬ 
nement courroussé, et se mist à la queste, tant par le bois 
comme ès prez, terres et places voisines d’environi; mais il 
n’en scet trouver nouvelles. Si s’advisa que à l’adventure il 
s’estoit boulé dedans quelque busson pour paistre, ou de¬ 
dans aucun fossé herbu, dont il pourroit bien saillir quand 
il aùroit le ventre plain. Et, affin qu’il puisse mieulx veoir 
et à son aise, sans aller courre çà ne là son veau où il est, 
comme il pensoit, il choisist le plus hault arbre et mieulx 
houssé du bois, et monte dessus. Et quand il se trouve au 
plus hault de cest arbre, qui toute la terre d’environ des- 
couvroit, il luy est bien advis que son veau est à moitié 


1 Rayons. 


Digitized by Google 



NOUVELLE XII. 


51 


trouvé; Tantdiz que ce bon laboureur gectoit ses yeulx de 
tous costés après son veau, véezcy notre nostre homme et sa 
femme qui se boutent ou boys, chantans, jouans, et devi- 
sans, et faisans feste, comme font les cueurs gaiz quand ilz 
se trouvent ès plaisans liêux. Et n’est pas merveille si le 
vouloir luy creul et désir Penorta d’accoler sa femme en ce 
lieu si plaisant et propice. Pour executer ce vouloir à sa 
plaisance et à son beau loisir, tant regarde à dextre et à se-r 
nestre qu’il apperceut le trèsbel arbre dessus lequel estoit 
le laboureur, dont il ne sçavoitrien; et soubz cet arbre il dis¬ 
posa et conclut ses gracieuses armes accomplir. Et quand il 
fut au lieu, il ne demoura guères après la semonce de son 
désir 1 , tenant le lieu de mareschal, qu’il ne mist main à la 
besoigne, et vous assault sa femme, et la porte par terre, et 
car alors il étoit bien degois *, et sa femme aussi d’aultre 
part, il la voult voir devant et derrière, et de fait prend sa 
robe et la luy osta, et en cotte simple la mect. Après la 
haussa bien hault malgré elle, comme efforcée, et n’est pas 
content de ce, mais, pour le bien veoir à son aise et sa 
beaulté regarder, la tourne, et sus son gros derrière par 
trois, par quatre foiz sa rude main il fait descendre; il la re¬ 
vire d’aultre; et comme il avoit son derrière regardé, aussi 
fait il le devant, ce que la bonne simple femme ne veult 
pour rien consentir; mesmes avec la grant rcsistence 
qu’elle fait, Dieu scet que sa langue n’estoit pas oyseuse l 
Or l’appelle malgracieux, fol et enragé, aultre foiz desho- 
neste, et tant luy dit que c’est merveille ; mais riens n’y 
vault, il est trop plus fort qu’elle, et si a conclu de faire 
inventoire de tout ce qu’elle a; si est force qu’elle obéisse, 
mieulx aymant, comme sage, le bon plaisir de son mary 
que par .refus son desplaisir. Toute defense du costé d’elle 
mise arrière, ce vaillant homme va passer temps à ce devant 

regarder, et, si sans honneur on peut le dire, il ne fut pas 
content si ses mains ne descouvroient à ses yeulx les secrez 
dont il se devoit bien passer d’enquerre 1 . Et comme il 
estoit en ce parfond estude, il disoit maintenant : « Je voy cecy, 
4 je voy cela, encore cecy encores cela. » Et qui Toyoit, il voyoit 
tout le monde et beaucop plus. Et, après une longue pause, 
estant en ceste gracieuse contemplacion, dist de rechef : 
« Saincte Marie, que je voy de choses ! — Hélas ! dist lors le 
laboureur sur l’arbre juché, et ne véez-vous pas mon veau, 
beau sire? il me semble que j’en voy la queue. » L’aultre, 
jasoit qu’il fust bien esbahy, subitement fist sa response et 
dist : « Ceste queue n’est pas de ce veau. » Et à tant part et 
s’en va, et sa femme le suyt. Et qui me demanderait qui le 
laboureur mouvoit à faire ceste sa question, le secrétaire de 
ceste histoire respond que la barbe du devant de la dite femme 
estoit assez et beaucop longue, comme il est de coustume à 
celles de Hollande; si cuidoit bien que’ce fust la queue de 
son veau; attendu aussy que le mary d’elle disoit qu’il 
voyoit tant de choses, voire à pou tout le monde, si pensoit 
en soy mesmes que son veau ne pouvoit guère estre esloi- 
gné, et que avee aultres choses léans pourroit-il bien estre 
embuscbé *. 


LA XIII e NOUVELLE 

I»AR MONSEIGNEUR DE CASTREGAT, ESCU1ER DE MONSEIGNEUR. 

A Londres en Angleterre, tout dedans avoit naguères ung 
procureur en parlement qui entre aultres ses serviteurs 
avoit ung clerc habile et diligent et bien escripvant, qui 
trèsbeau filz estoit, et, qu’on ne doit pas oblier, pour ung 

homme de son eage il n’en estoit point de plus subtil. Ce 
gentil clerc, frez et viveux, fust tantost picqué de sa mais- 
tresse, que très-belle, gente et gracieuse estoit; et si très- 1 *" 
bien luy vint, que, ainçois qu’il luy osasl oncques dire son 
cas, le Dieu d’amours l’avoit ad ce menée qu’il estoit le seul 
homme ou monde qui plus luy plaisoit. Advint qu’il se 
trouva en place ramonnée 1 ; et de fait, toute crainte mise 
arrière, à sa dicte maistresse son trèsgracieux et doulx mal 
racompta, laquelle, pour la grand courtoisie que Dieu en 
elle n’avoit pas obliée, desja aussi attaincte comme dessus 
est dit, ne le fist guères languir : car après plusieurs excu- 
sacions et remonstrances qu’elle en bref luy troussa, qu’elle 
cust à aultre plus aigrement et plus longuement demené,, 
elle fut contente qu’il sceust qu’il luy plaisoit bien. L’aul- 
tre, qui entendoit son latin, plus joyeux que jamais il n’a¬ 
voit esté, s’advisa de battre le fer tantdiz qu’il estoit chaull, 
et si trêsroidde sa besoigne poursuyt qu’en pou de temps 
joyt de ses amours. L’amour de la maistresse au clerc et du 
clerc à elle estoit et fut longtemps si trèsardente que ja¬ 
mais gens ne furent plus esprins, et n’estoit en la puissance 
de Malebouche *, de Dangier 3 , ne d’aultres telles maudictes 
gens, de leurs bailler ne donner destourbier 4 . En ce très- 
glorieux estât et joyeux passetemps se passèrent pluseurs 
jours qui guères aux atnans^ ne durèrent, qui tant donnez 
lun à l’aultre estoient qu’à pou à Dieu eussent quitté leur 
paradis pour vivre au monde leur terme en ceste fasson. Et 
comme ung jour ensemble estoient, après les trôshaulx 
biens que amour leur souffrit prandre, et se devisassent, 
en pourmenant par une sale, comment ceste leur joye im¬ 
pareille continuer se pourroit seu rement, sans que l’em- 
busche de leur dangereuse enireprinse fust descouverte au 
mary d’elle, qui du renc des jaloux se tiroit trèsprès du 

1 Préparée, disposée, propre à. — î _ 3 Personnages allégoriques du 
Roman de la Rose. — * Trouble, embarras. 

hault bout, pensez que plus d’un advis leur vint au devant, 
que je passe sans plus au long escrigre. La finale conclusion 
et derrenière resolution que le bon clerc emprint sur lui de la 
trèsbien conduire et à sa seure fin terminer, à quoy point ne 
faillit, véezcy comment. Vous devez savoir que l’accointance 
et alliance que le clerc eut à sa maislresse, à laquelle di¬ 
ligemment . servoit et complaisoit, qu’il n’estoit pas mains 
diligent de servir et complaire à son maistre, jasoit que en 
toutes fassons aultres ce fust, et ce pour mieulx couvrir son 
fait et aveugler les jaloux yeulx de celuy qui pas tant ne se 
doubloit qu’on luy en forgeoit bien la matère. Ung jour, 
nostre bon clerc, voyant son maistre assez content de luy, 
emprint de parler et tout seul trèshumblement, et doul- 
cement et en grand révérence luy dist qu’il avoit en son 
cueur un secret que volunliers luy decelast s’il osoit. Et ne 
vous faut pas celer que comme plusieurs femmes ont larmes 
à commendement qu’elles espandent toutesfoiz ou le plus 
souvent qu’elles veulent, si eut à cest cop nostre bon clerc, 
car grosses larmes, en parlant, luy descendoient en très- 
grand abundance; et n’est homme qui ne cuidast qu'elles 
ne fussent ou de contricion, de pitié ou de bonne intencion. 
Le pouvre maistre abusé, oyant son clerc, jie fut pas ung 
peu esbahy n’esmerveillé, mais cuidoit bien qu’il y eust 
aultre chose que ce que après il sceut. Si luy dist : « Que 
vous faut-il, mon filz, et qu’avez vous à plorer maintenant? 
— Helasîsire, et j’ay bien cause plus que nul aultre de 
douloir; mais helasî mon cas est tant estrange, et non pas 
mains piteux sur tous requis d’estre celé, que jasoit que 
j’aye eu vouloir de le vous dire, si m’en reboute crainte 
quand j’ay au long à mon maleur pensé. — Ne plorez plus, 
mon filz, respond le maistre, et si me dictes qu’il vous fault, 
et je vous asseure, s’en moy est de vous aider, je m’y em- 
ploiray comme je doy. — Ah ! mon maistre, dit le renard 
clerc, je vous mercie ; mais j’ay bien tout regardé, je ne 

pense pas que ma langue eust la puissance de descouvrir la 
trèsgrand infortune que j’ay si longuement portée. — Ostez 
moy ces propos et toutes ces doléances, ce dist le maistre *, 
je suis celuy à qui rien ne devez celer ; je veil savoir que 
vous avez; avancez-vous et me le dictes. » Le clerc, sa¬ 
chant le tour de son baston, s’en fist beaucop prier, et à 
trèsgrand crainte par semblant, et à grand abondance de 
larmes et à volunté se laisse ferrer 1 , et dit qu’il dira, mais 
qu’il luy veille promettre que par luy jamais ame n’en 
sçaura nouvelle, car il aymeroit autant ou plus cher morir 
que son maleureux cas fust cogneu. Ceste promesse par le 
maistre vouée, le clerc mort et descoloré comme ung 
homme jugié à pendre, si va dire : « Mon trèsbon maistre, 
il est vray que jasoit que pluseurs gens et vous aussi pour¬ 
riez penser que je fusse homme naturel comme ung aultre, 
ayant puissance d’avoir compaignie avecques femme, et de 
faire lignée, je vous ose bien dire et monstrer que point je 
ne suis tel, dont, helas ! trop je me deulz*. » Et, à ces pa¬ 
roles, asseurément tira son membre à perche et luy fist 
monstre de la peau où les coillons se logent, lesquelx il 
avoit par industrie Tait monter en hault vers le petit ventre, 
et si bien les avoit cachez qu’il sembloit qu’il n’en eust nul. 
Or va il dire : « Mon maistre, vous veez mon infortune, dont 
de rechef vous prie qu’elle soit celée ; et oultre plus, très- 
humblement vour requier, pour tous les services que jamais 
vous féis, qui ne sont pas telz que j’en eusse eu la volunté, 
si Dieu m’eust donné le povoir, que me facez avoir mon 
pain en quelque monastère dévot, où je puisse le surplus 
de mes jours au service de Dieu passer, car au monde ne 
puis-je de rien servir. » L’abusé et deceu maistre remonstre 
à son clerc l’aspreté de la religion, le pou de mérite qui 
luy en viendroit quand il se veult rendre comme par des- 

1 Dompter. — * Je m’afflige, je suis fâché. 

plaisir de son infortune, et Toison d’aultres raisons luy 
amena, trop longues à recompter, tendans à fin de l'oster 
de son propos. Savoir vous fault aussi que pour rien ne 
l’eust voulu abandonner, tant pour son bien escripre et dili¬ 
gence que pour la fiance que doresenavant à luy adjous- 
tera. Que vous diray-je plus? Tant luy remonstra, que ce 
clerc au fort pour une espace en son estât et en son service f 
demourer luy promet. Et comme ouvert lui avoit son se¬ 
cret, le sien luy voult deceler, et dist : « Mon filz, de vostre 
infortune ne suis je pas joyeux, mais, au fort, Dieu, qui fait 
tout pour le mieulx et scet ce qui nous duyt 1 et vault trop 
mieulx que nous mesmes, en soit loé! vous me pourrez 
doresenavant trèsbien servir, que à mon povoir vous meri- 
teray. J’ay jeune femme assès legière et volage, et je suis, 
ainsi que vous veez, desjà ancien et sur eage, qui aucune¬ 
ment peut estre occasion à pluseurs de la requerre de des¬ 
honneur; et à elle aussi, s’elle estoit aultre que bonne, me 
bailler matère de jalousie ; et, pour éviter ce danger et 
aultres pluseurs, je la vous baille et donne en garde, et si 
vous prie que ad ce tenez la main que je n’aye cause d’en 
trouver aucune matère de jalousie. » Par grand delibera- 
cion fist le clerc sa response ; et quand il parla, Dieu scet 
s’il loa bien sa trèsloyalle et bonne maistresse, disant que 
sur tous aultres il i’avoit belle et bonne, et qu’il s’en devoit 
tenir content. Néantmains, en service et autres choses, il 
est celuy qui s’i veult du tout son cueur employer, et 
ne laissera, pour rien que luy puist advenir, qu’il ne 
l’adverlissc de tout ce que lbyal serviteur doit faire à son 
maistre. Le maistre, lye et joyeux de la nouvelle garde 
de sa femme, laisse l’ostel et en la ville à ses afaires va 
entendre. Et le bon clerc incontinent fault à sa garde, et, le 
plus longuement que il et sa dame osèrent, n’espergnèrent 

pas les membres qui en terre pourriront; et ne firent ja¬ 
mais grigneur feste, puisque la dame fut advertie de la 
fasson subtile qui son mary abuseroit. Assezet longue espace 
dura le joieux passetemps de ceulx qui tant bien s'entra- 
moyent. Et si aucunes fois le bon mary alloit dehors, il n’a- 
voit garde d'emmener son clerc; plustost eust emprunté 
ung serviteur à ses voisins que l’aultre n’eust gardé l’ostel; 
et si la dame avait congié d’aller en aucun, pèlerinage, 
plustost allast sans chambrière que sans le trèsgracieux 
clerc. Faictes vostre compte : jamais clerc vanter ne se 
peut d’avoir eu meilleure adventure, qui point ne vint à 
cognoissance, voire au mains que je sache, à celuy qui bien 
s’en fusl désespéré s’il en eust sceu le demene *• 


LA XIV e NOUVELLE 

FAR MONSEIGNEUR DE CRÉQUY, CHEVALLIER DE l„’0RDRE DE 
MONSEIGNEUR. 

La grande et large marche de Bourgoigne n’est pas si 
despourveue de pluseurs advëntures dignes de mémoire et 
d’escripre, que, à fournir les ystoires qui à présent cou¬ 
rent, je n’ose bien avant mettre ejen bruyt ce quenaguères 
y advint. Assez près d’un gros et bon village assis sur la 
rivière d’Ouches avoit et encores a une montaigne où ung 
hermite tel que Dieu scet faisoit sa résidence, lequel, soubz 
umbre du doulx manteau d’ypocrisie, faisoit des choses 
merveilleuses qui pas ne vindrent à congnoiçsance ne en la 
voix publicque du peuple, jusques ad ce que Dieu plus ne 
vouloit son trèsdamnable abus permettre ne souffrir. Ce 
saint hermite, qui de son coup à la mort se tiroit, n’esloit 

pas mains luxurieux que ung vieil cinge est malicieux; 
mais la manière du conduire estoit si trèssubtille qu’il fault 
dire qu’elle passoit les termes des engins communs. Veez cy 
qu’il fist : 11 regarda qu’entre aultres femmes et belles filles 
ses voisines, la plus digne d’estre aimée et desirée estoit la 
fille à une simple femme vefve , trèsdevote et bien aumos- 
nière ; si va conclure en soy, si son sens ne lui fault, qu’il 
en cbevira 1 bien. Ung soir, environ la mynuyt, qu’il faisoit 
noir et rude temps, il descendit de sa montaigne et vint à 
ce village, et tant passa de voies et sentiers que soubz le 
toit de la mère à la fille, sans estre oy, seul se trouva. L’os- 
tel n’estoit pas si grand, ne si pou de lu y hanté tout en 
devocion, qu’il ne sceust bien les engins *. Si va faire ung 
pertuys en une paroy non guères espesse, à l’endroit de la¬ 
quelle estoit le lict de ceste simple vefve ; et prent ung long 
baston percé et creux dont estoit hourdé 8 , et, sans la vef- 
vette esveiller, auprès de son oreille l r arresta, et dit en 
assez basse voix par trois foiz : « Escoute moy , femme de 
Dieu ; je suis ung angel du Créateur, qui devers toy m’en- 
voye toy annuncer et commender, par les haulx biens qu’il 
a volu en toy enter, qu’il veult par ung hoir de ta chair, 
c’est à savoir ta fille, l’Eglise son espouse reunir, reformer, 
et à son estât deu remettre. Et veez cy la fasson : Tu t’en 
yras en la montaigne devers le saint hermite, et ta fille luy 
mèneras, et bien au long luy compteras ce que à présent 
Dieu par moy te commende. 11 congnoistra ta fille, et d’eulx 
viendra ung filz eleu de Dieu et destiné au saint siégé de 
Homme, qui tant de bien fera que à saint Pierre et à saint 
Pol le pourra l’on bien comparer. A tant m’en vois, obéy à 
Dieu. » La simple femme, trèsebahie , souprinse aussi et à 
demy ravye, Cuida vrayement et de fait que Dieu luy en- 
voiast ce message ; si dit bien en soy mesmes qu’elle nef 


1 U eu jouira, — - Les dclours. — 3 Pourvu, chargé. 


Digitized by L^ooQle 



NOUVELLE XIV. 


59 


désobéira pas ; si se rendort une grand pièce après, non pas 
trop fermement, attendant et beaucop désirant le jour. Et 
entretant le bon hermite prend le chemin devers son re- 
ciusage en la montaigne. Ce trèsdesiré jour à chef de piece 
fut annuncé par les raiz du soleil, qui, malgré les voirrières 
des feneslres, vindrent descendre enmy la chambre, firent 
mère et fille bien à haste lever. Quand prestes furent et 
sur piez mises, et leur pou de mesnage mis à point, la 
bonne mère si demande à sa fille s’elle n’a rienoy en ceste 
nuyct, et elle luy respond : « Certes, mère , nenny. — Ce 
n^est pas à toy, dit-elle aussi, que de prinssault ce doulx mes¬ 
sage s’adresse, combien qu’il te touche beaucop. » Lors luy 
va dire tout au long l’angelicque nouvelle que en ceste 
nuvt Dieu luy manda; demande aussi qu’elle en veut dire. 
La bonne fille, comme sa mère simple et devote , respond : 

« Dieu soit loé; ce qu’il vous plaist, ma mère, soit fait. — 
C’est trèsbien dit, respond la mère. Or en allons à la mon¬ 
taigne à la semonce du bon angel devers le*saint preu- 
domme. » Le bon hermite, faisant le guet quand la deceue 
veille sa simple fille amenroit, la voit venir ; si laisse 
son huis entreouvert, et en prière se va mettre enmy 
sa chambre, affin qu’en devocion fust trouvé. Et comme 
il desiroit il advint, car la bonne femme et sa fille, 
voyans l’huis entreouvert, sans demander quoy ne com¬ 
ment, dedans entrèrent. Et, comme elles parceurent l’er¬ 
mite en contemplation, comme s’il fust Dieu l’onnorèrent. 
L’ermite, à voix humble et. casse, les yeulx vers la terre en- 
clinez, de Dieu salue la compaignie. Et la veillote, désirant 
qu’il sceust l’occasion qui l’amepoit, le tire à part et luy va 
dire de bout en bout tout le fait, qu’il savoit trop mieulx 
qu’elle. Et, comme en grand reverence faisoit son rapport, 
le bon hermite gettoit ses yeulx en hault, joignoit les mains 
au ciel; et la veille ploroit, tant avoit et joye et pitié. Quand 
ce rapport fut au long achevé, dont la veillotte atlendoit la 

response, celuy qui la doit faire ne se haste pas. Au fort, à 
chef de pièce, quand il parla ce fut : « Dieu soit loé ! Mais, 
m’amye, dist-il, vous semble-il à la vérité, et à vostre en¬ 
tendement, que ce que droit cy vous me dictes ne soit point 
fantosme ou illusion? Que vous en juge le cueur? Sachez 
que la chose est grande. — Certainement, beau père , j’en- 
tendiz la voix qui ceste joieuse nouvelle apporta aussi piai¬ 
llement que je faiz vous, et croiez que je ne dormoye pas, 
— Or bien, dit-il, non pas que je veille contredire au vou¬ 
loir de mon créateur, si me semble-il que vous et moy dor¬ 
mions encores sur ce fait ; et, s’il vous appert de rechef, 
vous reviendrez icy vers moy, et Dieu nous donnera bon 
conseil et advis. On ne doit pas trop legierement croire; 
ma bonne mère ; le dyable, aucunesfois envieux d’aultruy, 
bien treuve tant de cautelles et se transforme en angel de 
lumière. Creez, ma mère, que ce n’est pas pou de chose de 
ce fait cy ; et si je y mectz ung pou de refus, ce n’est pas 
merveille : j^ay je pas à Dieu voué chasteté? Et vous m’ap¬ 
portez la romptture de par lui. Retournez en vostre maison, 
et priez Dieu, et au surplus demain nous verrons que ce 
sera ; et à Dieu soiez. » Après ung grand tas d’agyos *, se 
part la compaigniede l’hermite, et vindrentà Poste! devisant. 
Pour abréger, nostre hermite à l’heure accoustumée et 
deue, fourny du baston creux en lieu de crochette *, revint 
à l’oreille de la simple femme, disant les propres motz, ou 
en substance, de la nuyt precedente; et, ce fait, vistement 
retourne en son manoir. La veille, de joye emprise, cuidant 
Dieu tenir par les piez, lève de haulte heure, à sa fille ra- 
compte ses nouvelles sans Rouble, confermans la vision de 
l’autre nuyt passée. Il n’est que d’abreger : « Or allons de¬ 
vers le saint homme. » Elles s’en vont, et il les voit approu¬ 
ver, si va prendre son bréviaire, et son service à recom- 


1 Façons, cérémonies, actions de grâces. — * Petite crosse. 


Digitized by L^OOQle 



NOUVELLE IIV. 


61 


mancer, et en cest estât devant l'huys de sa maisonnette se 
fait des bonnes femmes saluer. Si la veille hier luy fist ung 
grand prologue de sa vision, celuy de maintenant n’est de 
rien maindre, dont le preudomme se signe .et emerveille, 
disant : « Et vray Dieu, qu’est cecy ? Fay de moy tout ce 
qu’il plaist, combien que, si n’estoit ta large grâce, je ne 
suys pas digne d’executer ung si grand euvre. — Or regar¬ 
dez, beau père, dist lors la bonne femme, vous voiez bien 
que c’est à certes 1 quand de rechef à moy s’est apparu l’an- 
gel. — En vérité, m’amye, ceste matère m’est si haulte et si 
trèsdifïicile et non accoustumée que je n’eni|jgay bailler, 
dist l’ermite, que doubtive resj^lK^on mye affin que 
vous entendez sainement qu’enl^Hpmt la tierce appari¬ 
tion je veille que vou^tentez Dieu; mais on dit de cous- 
tume : A la tierce foiz va la luycte ; si vous prie et requier 
qu’encores se peust passer ceste nuyt sans aultre chose faire, 
attendant sur ce fait la grâce de Dieu ; et, si par miséri¬ 
corde il nous demonstre ennuyt comme les autres prece¬ 
dentes, nous ferons tant qu’il en sera loé. » Ce ne fut pas 
du bon gré de la bonne veille qu’on tarda tant d’obeyr à 
Dieu, mais au fort l’ermite fut creu comme le plus sage. 
Comme elle fut couchée, ou parfond pensemens des nou¬ 
velles qui en teste luy revient, Typocrite pervers, de sa mon- 
taigne descendu, luy mect son baston creux à l’oreille, en 
luy commendant de par Dieu, comme son ange, une foiz 
pour toutes, qu’elle meine sa fille à l’ermite pour la cause 
que dicte est. Elle n’oblya pas tantost qu’il fust jour ceste 
charge : car, après les grâces à Dieu de par elle et sa 
fille rendues, se mettent à chemin par devers l’ermitage, 
où l’ermite leur vient au devant, qui de Dieu les salue et 
beneist. Et la bonne mère, trop plus que nulle autre joyeuse, 
ne luy cela guère sa nouvelle apparicion, dont l’ermite, 

l Sérieusement, pour tout de bon. 

qui par la main la lient, en sa chapelle les convoyé et 
la fille les suyt, et leans font les trèsdevotes oroisons à 
Dieu le tout puissant, qui ce trèshault mystère leur a daigné 
monstrer. Après ung pou de sermon que fist l’ermite tou¬ 
chant songes, visions, apparitions et revelacions, qui sou¬ 
vent aux gens adviennent, il cheut en propos de toucher 
leur ppatière pour laquelle estoient assemblés. Et pênsez 
que l’ermite les prescha bien et en bonne dévotion, Dieu le 
scet : « Puis que Dieu veult et commende que, je face li¬ 
gnée papale, voire et le daigne reveler non pas une foiz ou 
deux seullement, mais bien la tierce d’abun<fence, il fault 
croire, dire et conclure que c’est ung hault bien qui de ce 
fait en ensuyvra. Si m’est advis que mieulx on ne peut faire 
que d’abreger l’execution en lieu de ce que trop espoir j’ai 
différé de baillier foy à la saincte aparicion. — Vous dictes 
bien, beau père; comment vous-plaist-il faire? respond la 
veille ? — Vous laisserez céans vostre belle fille, dit l’her- 
mite, et elle et moi en oroisons nous mettrons, et après au 
surplus ferons ce que Dieu nous apprendra. » La bonne 
veille fut contente , si fut sa fille pour obéir.' Quand damp 
hermite se treuve à part avec la belle fille, comme s’il la 
voulsist rebaptiser toute nue la fist despoiller; et creez qu’il 
ne demoura pas vestu. Qu’en vauldroit le long compte? 11 
la tint tant et si longuement avec luy, en lieu d’aultre clerc, 
tant ala aussi et vint à l’ostel d’elle, pour la doubte* des 
gens, que le ventre luy commença à bourser 3 , dont elle fut 
si trèsjoyeuse qu’on ne vous le saroit dire. Mais, si la fille 
s’esjoissoit de sa portée, la mère d’elle en avoit à cént dou¬ 
bles ; et le mauldit bigot faignoit aussi s’en esjoir, mais il 
en enrageoit tout vif. Geste pouvre mère abusée, cuidant de 
vray que sa belle fille deust faire ung trèsbeau filz pour le 
temps advenir de Dieu eleu pape de Romme, ne se peut 

1 Accompagne.— 2 Crainte. — 3 Enfler. 

tenir que à sa plus privée voisine ne le CQmptast, qui a^£* 
esbahie en fut comme si cornes luy venissent, non pastou- 
tesfois qu'elle ne se doubstast de tromperie. Elle ne cela 
pas longuement aux aultres voisins et voisines comment la 
fille d’une telle est grosse, par les œuvres du saint eimito, 
d’un filz qui doit estre pape de Romme. *Et ce que j’en 
sçay, dit-elle, la mère d’elle le m’a dit, à qui Dieu l’a voulu 
reveler. » Geste nouvelle fut tantost espandue par les villes 
voisines. Et en ce temps pendant la fille acoucha, qui à la 
bonne heure d’une belle fille se délivra, dont elle fut trôs- 
esmerveillée et courroucée, et sa trèssimple mère et les 
voisines aussi, qui atlendoient vrayement le saint Père ad¬ 
venir recevoir. La nouvelle de ce cas ne fut pas mains tost 
sceue que celle precedente ; et entre aultres l’ermite en fut 
des premiers servy et adverty, qui tantost s’en fuyt en aultre 
païs, ne sçay quel, une aultre femme ou fille décevoir, ou 
ès desers d’Egipte de cueur contrit la penitence de son péché 
satisfaire. Quoy que soit ou fust, la pouvre fille fut deshono¬ 
rée, dont ce fut grand dommage, car belle, gente et bonne 
estoit. 


LA XV e NOUVELLE 

PAR MONSEIGNEUR DE LA ROCHE. 

Au gentil pays de Brafcant, lez ung monastère de blancs 
moynes, est situé ung aultre de nonnains, qui trèsdévotes et 
charitables sont, dont^stoire taist le nom et la marche 1 
particulière. Ces deiSRnaisons voisines estoient, comme 
l’on dit de coustume, la grange et les bateurs : car, Dieu 
mercy, la charité de la maison des nonnains estoit si très- 
grande que pou de gens estoient esconduis de l’amoureuse 


1 Règle. 

# 


Digitized by L^ooQle 



♦U LES CENT NOUVELLES NOUVELLES. 

distribucion, voire si dignes estoieut d’icelle recevoir. Pour 
venir au fait de ceste histoire, ou cloistre des blancs moynes 
avoit ung jeune et bel religieux qui devint amoureux si fort 
que c’estoit rage d’une nonnain sa voisine ; et de fait eut 
bien le courage, après les prémisses 1 dont ces amourerçfc 
scevent les feiâmes abuser, luy demander à faire pour l’a¬ 
mour de Dieu. Et la nonnain, qui bien par renommée con- 
gnoissoit ses oustilz, jasoit qu’elle fust bien courtoise, luy 
bailla Irèsdure et aspre response. 11 ne fut pas pourtant en¬ 
châssé, mais tant continua sa trèshumble requeste que force 
fut à la belle nonnain ou de perdre le bruit de sa trèslarge 
courtoisie, ou d’accorder au moyne ce que à pluseurs sans 
prier avoit accordé. Si luy va dire : « En vérité, vous pour- 
suyvez et faictes grand diligence d’obtenir ce que à droit ne 
sariés fournir; et pensez vous que je ne sache bien par oyr 
dire quelz oustilz vous portez ? croiez que si faiz ; il n’cn y 
a pfcs pour dire grans merciz. — Je ne sçay, moy, qu’on 
"vous a dit, r,espond le moyne ; mais je ne doubte point que 
vous ne soiez bien contente de moy, et que je ne vous 
monstre que je suis homme comme ung aultre. — Homme, 
dit-elle, cela croy je assez bien ; mais vostre chose est tant 
petit, comme l’on dit, que, si vous l’apportez en quelque 
lieu, à peu on se perçoit qu’il y est. — Il va bien aultre- 
ment, dit le moyne; et si j’estoye en place je feroye, par 
vostre jugement, menteurs tous ceulx ou celles qui bruyt 
me donnent. » Au fort, après ce gracieux débat, la cour¬ 
toise nonnain, affin d’estre quille de l’ennuyant poursuitte 
que le moyne faisoit, aussi qu’elle {farqhe qu’il vault et qu’il 
scet faire, et aussi qu’elle n’oblye le mestier qui tant luy 
plaist, elle luy baille jour *, à douze heures de nuyt, devers 
elle venir et heurter à sa treille *; dont mercyée elle fut 
haultcment. « Toutesfoiz, dit-elle, vous n’y entrerez pas que . 


* Préliminaires. — * Donne rendez-vous. — 8 Grille de cellule. 

je ne sache à la vérité quelz oustilz vous portez, et se je 
m’en saroie aider ou non. — Comme il vous plaist», res- 
pond le moyne. A tant s’en va et laisse sa maistresse, et vint 
tout droit devers frère Courard, l’un de ses compaignons, 
qui estoit oustillé Dieu scet comment ! et à ceste cause avoit 
ung grand gouvernement ou cloislre des nonnains. 11 luy 
compta son cas tout du long, comme il a prié üne telle, la 
response et le refus qu’elle fist, cloubtant qu’il ne soit pas 
bien solier à son pié, et en la parfin comment elle est con¬ 
tente qu’il entre vers elle, mais qu’elle sente et sache pre¬ 
mier de quelles lances il voudra jouster encontre son escu. 
« Or est-il ainsi, dit-il, que je suis mal fourny de grosse 
lance telle que j’espere et voy bien qu’elle desire d’estre 
rencontrée. Si vous prie tant que je puis .que anuyt vous 
venez avecques moy, à l’heure que me doy vers elle rendre, 
et vous me ferés le plus grand plaisir que jamais homme 
fist à aultre. Je sçai qu’elle vouldra, moy là venu, sentir et 
taster la lance dont je entens à fournir mes armes; et, à la 
coup qui me fauldra ce faire, vous serez derrière moy sans 
dire mot, et vous mettrez en ma place, et vostre gros bour¬ 
don ou poing luy mettrez. Elle ouvrera l’huys cela fait, je 
if en doubte point, et vous en irez, et dedans j’entreray ; et 
du surplus laissez moy faire. » Frère Courard, désirant à 
complaire à son compaignon, accorde ce marché, et à 
l’heure assignée se met avec luy par devers la nonnain ; et 
quand ilz sont à l’endroit de la fenestre, maistre moyne, 
plus eschaufé qu’un estalon, de son baston ung coup heurta ; 
et la nonnain n’attendit pas l’autre hurt, mais ouvrit sa 
fenestre et dist en basse voix : « Qui est là? — C’est moy, 
dit-il; ouvrez tost l’huys, qu’on rre nous oye. — Ma foy, 
dit-elle, vous ne serez pas en mon livre enregistré, n’escript, 
que premier ne serez pas à monstre, et que je ne sache 
quel harnois vous portez. Approuchez prè set me monstrez 
que c’est. — Très voluntiers, dit-il. » Adonc tire frère Cou- 


Digitized by L^ooQle 



GG 


LES CENT NOUVELLES NOUVELLES. 


rard, qui s’avançoit pour faire son personnage, qui en la 
«nain de madame la nonnain mist son bel et trèspuissant 
bourdon, qui gros et long estoit. Et tantost comme elle le 
sentit, comme si nature luy en baillast la congnoissance, 
elle dist : « Nenny, dist-elle,je congnoisbiencestycy; c’est 
le bourdon de frère Courard. Il n’y a nonnain céans qui 
bien ne le congnoisse; vous n’avez garde que j’en soye 
deceue : je le cognois trop. Allez quérir ailleurs vostre ad- 
venture. » Et à tant sa feuestre referma bien courroussée et 
mal contente, non pas sur frère Courard, mais sur l’autre 
moine, lesquel?, après ceste adventure, s’en retournèrent 
vers leur hostel, tout devisant de ceste advenue. 


LA XVI* NOUVELLE 

PAR MONSEIGNEUR. 

En la conté d’Artoys naguôres vivoit ung gentil chevalier, 
riche et puissant, lyé par mariage avecques une trèsbelle 
dame et de haulf fieu. Ces deux ensemble par longue es¬ 
pace passèrent pluseurs jours paisiblement et doulcemen^. 
Et car alors, là Dieu mercy, le trèspuissant duc de Bour- 
goigne, conte d’Artoys, et leur seigneur, estoit en paix avec 
tous les bons princes chrestians, le chevalier, qui trèsdevot 
et craignant Dieu estoit, délibéra à Dieu faire sacrifice du 
corps qu’il luy avoit préslé bel et puissant, assouvy 1 de taille 
desirée autant et plus que nul de sa contrée, excepté que 
perdu avoit ung oeil en ung assault où avec son prince 
s’estoit trèsvailîamment porté. Et pour faire son oblacion 
en lieu eleu et de luy désiré, après les congez à madame sa 
femme prins et de pluseurs ses parens et amys, se mect à 


i Rien pourvu. 

voye devers les bons gagneurs de Perusse, vraiz champions 
et défenseurs de la trèssaincte foy chrestiane, Tant fist et 
diligenta qu’en Perusse, après pluseurs adventures que je 
passe, sain et sauf se trouva, où il fist assez et largement de 
grans proesses en armes, dont le grand bruyt de sa vaillance 
fut tantost espandu en pluseurs marches, tant à la relaciou 
de ceulx qui veu l’avoyent, en leur pais retournez, que par 
lettres que les demourez rescripvoient à pluseurs, qui grand 
gré leur en sceurent. Or ne vous fault pa9 celer que ma¬ 
dame, qui demourée est, ne fut pas si rigoreuse que à la 
pryère d’un gentil escuier, qui d’amours la requist, elle ne 
fust tantost contente qu’il fust lieutenant de monseigneur* 
qui aux Sarrâzins se combat Tandiz que monseigneur jeune 
et fait penitence, madame fait gogettes avec l’esciiier; le 
plus des foiz monseigneur se disne et souppe de biscuit et 
de la belle fontaine, et madame a de tous les biens de Dieu 
si largement que trop; monseigneur au mieulx se couche 
en lapaillace, et madame en ung trèsbeau lit avecTescuyer 
se repose. Pour abréger, tantdiz que monseigneur aux Sar- 
razins fait guerre, l’escuier à madame combat, et si trôsbien 
si porte, que, si monseigneur jamais ne retournoit, elle 
s’en passe roi t trèsbien, et à pou de regret, voire tant qu’il 
ne fasse aultrement qu’il a commencé. Monseigneur, voyant 
la Dieu mercy, que l’effort des Sarrazins n’estoit point si 
aspre que par cy devant a esté, sentant aussi que assez 
longue espace.a laissié son hostel et sa femme, que moult 
le regrette et désire, comme par pluseurs ses lettres elle luy 
a fait savoir, dispose son partement, et avec le pou de gens 
qu’il ayoit se mect en chemin ; et si bien exploicta à l’ayde 
du grand désir qu’il a de se trouver en sa maison et es braz 
de madame, que en pou de jours en Artois se trouva. U, à 
qui ceste haste plus touche que à nul de ses gens, est tousr 
jours le premier descouchez, trestout le premier prest et le 
devant au chemin. Et de fait sa trop grande diligence le fait 

bien souvent chevaucher seul dévalués gens, aucunesfoiz 
ung quart de lieue ou plus. Advint ungjour que monsei¬ 
gneur, estant au giste, environ à six lieues de sa maison où 
il doit trouver madame, se descoucha si matin et monta à 
cheval que bien luy semble que son cheval à sa maison le 
rendra ains que madame soit descouchée, qui rien de ceste 
sa venue ne scet. Ainsi comme il le proposa il advint, et 
comme il estoit en ce plaisant chemin dist à ses gens : 
« Venez tout à vostre aise, et ne vous chaille 1 jà de moy 
suyvir; je m’en iray tout mon train pour trouver ma femme 
au lyct. » Ses gens hodez 1 et traveillez, et leurs chevaulx 
aussi, ne contredirent pas à monseigneur, qui picque son 
courtaut et fait tant en peu d’heure qu’il es{ en la basse 
court de son hostel descendu, où il trouva ung varlet qui le 
deffist de son cheval. Ainsi housé et tout ainsi que descendu 
estoit, s’en va tout sans ame rencontrer, car encores matin 
estoit, devers sa chambre, où madame encores dormoit, ou 
espoir faisoil ce qui tant a fait monseigneur traveiller s . 
Creez que l’huys n’estoit pas ouvert, à cause du lieutenant, 
qui tout fut ebahy, et madame aussi, quand monseigneur 
heurta de son haston ung trèslourd coup : « Qui est-ce ? dist 
madame. — C’est moy, c’est moy, ce dit monseigneur ; ou¬ 
vrez, ouvrez. » Madame, qui tantost a congneu monseigneur 
à son parler, ne fut pas des plus asseurées ; néantmains 
fait habiller incontinent son escuier, qui mect peine de soy 
advencer le plus qu’il peut, pensant comment il pourra es- 
chaper sans dangier. Madame, qui fainct d’eslre encore 
toute endormie et non recognoistre monseigheur, après le 
second hurt qu’il fait à l’huys demande encores : « Qui 
est ce là?—C’est vostre mary, dame; ouvrez bien tost, 
ouvrez. —Mon mary! dit-elle; hélas! il est bien loing 
d’icy ; Dieu le ramaine à joie et bref! — Par ma foy, dame, 

* Qu’il vous importe peu. — * Las, fatigués. — 8 Ce que son mari était, lui 
aussi, désireux de faire. 

je suis vostre mary, et ne me cognoissefc vous au par¬ 
ler? Si tost que je vous oy respondre je cogneu bien que 
c’estiez vous. — Quand il viendra, je le sçaray beaucop de¬ 
vant, pour le recevoir ainsi que je doy, et aussi pour mander 
messeigneurs ses païens et amys pour le festoier et convier 
à sa bien venue. Allez, allez, et me laissez dormir. — Saint 
Jehan ! je vous en garderay ! ce dit monseigneur ; il fault 
que vous ouvrez l’huys ; et ne voulez-vous cognoistre voslre 
mary ? » Alors l’appelle par son nom ; et elle, qui voit que 
son amy est jà tout prest, le fait mettre derrière l’huys, et 
puis va dire : « Ha ! monseigneur, est-ce vous ? Pour Dieu, 
pardonnez moy et estes vous en bon point? — Oy, la Dieu 
mercy, se dist monseigneur. — Or loé en soit Dieu ! ce dit 
madame ; je vien incontinent vers vous et vous mettray de¬ 
dans, mais que je soye un peu habillée et que j’aye de la 
chandelle. — Tout à vostre aise, dit monseigneur. — Envé- 
vérité, se dit madame, tout à cest coup que vous avez hurté, 
monseigneur, j’estoye bien empeschée d’un songe qui est 
de vous. — Et quel est-il, m’amye? — Par ma foy, monsei¬ 
gneur, il me sembloit à bon escient que vous estiez revenu, 
que vous parliez à moy, et si voiez tout aussi cler d’un œil 
comme de l’autre.—Pleust ores à Dieu l dit monseigneur. 
— Nostre Dame, ce dit madame, je croy que aussi faictes- 
vous. — Par ma foy, dit monseigneur, vous estes bien beste ; 
et comment ce seroit-il?—Je tien, moy, dit-elle, qu’il est 
ainsi. — il n’en est riens, non, dit monseigneur, et estes- 
vous bien si foie que de le penser? — Dya, monseigneur, dit- 
elle, ne me créez jamais s’il n’est ainsi, et, pour la paix de 
mon cueur, je vous requier que nous l’esprouvons. » Et à 
cest coup elle tenoit l’huys, tenant la chandelle ardant en 
sa main. Et monseigneur, qui est content de ceste epreuve, 
souffrit bien que madame luy bouchast son bon œil d’une 
main, et de l’autre elle tenoit la chandelle devant l’œil de 
monseigneur qui crevé estoit; et puis luy demanda: «Mon- 

seigneur, ne voiez vous pas bien par voslre foy ? — Par mon 
serment, nenny, m’amye, » ce dit-il. Et entretant que ces 
devises se faisoient, le lieutenant de monseigneur sault de 
la chambre sans qu'il fust apperceu deluy. « Or attendez, 
monseigneur, se dit-elle, et maintenant vous me voiez bien, 
faictes pas? — Par Dieu ! m’amye, nenny, dit monseigneur, 
comment vous verroie je ? vous avez boiichié mon dextre œil, 
et l’autre est crevé passé a dix ans. — Alors, dit-elle, or 
voy-je bien que c’estoit songe voirement qui ce rapport me 
fist ; mais, toutesfoiz, Dieu soit loé et gracié que vous estes 
cy! —Ainsi soit-il», ce dit monseigneur. Et à tant s’entrea- 
colèrent et baisèrent moult de foiz, et feirent grand feste, et 
n’oblya pas à compter comment il avoit laissé ses gens der¬ 
rière, et que pour la trouver ou lit il,avait fait telle dili¬ 
gence. « Et vrayment, dit madame, encores estes vous bon 
mary. » Et à tant vindrent femmes et serviteurs qui bien be- 
neirent monseigneur et le deshousèrent, et de tous poins le 
deshabillèrent. El ce fait se bouta ou lit avecques madame, 
qui le repeut du demourant de l'escuier, qui s’en va son 
chemin, lye et joieux d’estre ainsi eschappé. Comme vous 
avez oy fut le chevalier trompé, et n’ay point sceu, combien 
que pluseurs gens depuis le sceurent, qu’il en fust jamais 
adverty. 


LA XVII e NOUVELLE 

PAR MONSEIGNEUR. 

N’aguôres que à Paris presidoit en la chambre des comptes 
ung grand clerc chevalier assez sur eage, mais très joyeux 
et plaisant homme estoit, tant en sa manière d’esfre comme 
en ses devises, où qu’il les adressast, ou aux hommes, ou 
aux femmes. Ce bon seigneur avoit femme espouséé desjà 

^îpenne et maladive, dont il avoit belle lignée. Et entre aul¬ 
tres damoiselles, chambrières et servantes de son hostel, 
celle où nature avoit mis son entente de la faire trèsbelle, 
meschine 1 estoit, faisant le mesnage commun, comme les 
litz, le pain et aultres telz affaires. Monséigneur, qui ne 
jeunoit jour de Tamoureux mestier tant qu’il trouvast ren¬ 
contre, ne cela guèresà la belle meschine le grant bien 
qu’il luy veult, et lui va faire ung grand prologue d’amoureux 
assaulx que incessamment amour pour elle luy envoyé, 
Q Qfltinue aussi ce propos, promettant tous les biens du 
t|iWe, monstrant comme il est bien en luy de luy faire 
u||F en telle manière, en telle et en telle. Et qui oyoit le 
chevalier, jamais tant d’eur n’advint à la meschine que de. 
luy accorder son amour. La belle meschine, bonne et sage, 
n$ fut pas si beste que aux gracieux motz de son maistre 
baillast response en rien à son advantage, mais s’excusa si 
gracieusement que monseigneur en son courage trèsbien 
J’en prise, combien qu’il amast mieulx qu’elle tenist aultre 
chemin. 1 Motz rigoreux vindrent en jeu par la bouche de 
monseigneur, quand il perceust que par doulceur il ne fasoit 
rien ; mais la trèsbonne fille et entière, amant plus cher 
morir que perdre son honneur, ne s’en effraya guères, ains 
asseurement respondit, dye et face ce qu’il lui plaist, mais 
jour qu’elle vive de plus près ne luy sera. Monseigneur, qui 
la voit ahurtée en ceste opinion, après ung gracieux à Dieu, 
laisse ne sçay quans jours* ce gracieux pourchaz de la bou¬ 
che tant seulement; niais regards et aultres petiz signes ne 
luy coustoyent guères, qui trop.estoient à la fille ennuyeux. 
Et si elle ne doubtast mettre male paix 3 entre monseigneur 
et madame, il ne luy chauldroit guère de la desloyâulté de 
monseigneur; mais au fort elle conclud se deceler au plus 
tard qu’elle pourra. La devocion que monseigneur avoit aux 

* Servante. — * Je ne sais pendant combien de jours. — 8 Mettre la dis¬ 
corde. 

sains de sa meschine de jour en jour croissoit, et ne 
suffisoit pas de l’amer et servir en cueur seullement, mais 
d’oroison, comme il a fait cy devant, la veull arrière res¬ 
servir. Si vient à elle, et de plus belle recommença sa ha- 
rengue en la fasson comme dessus, laquelle il confermoit 
par cent mille serments et autant de promesses. Pour 
abréger, rien ne luy vault : il ne peut obtenir ung tout 
seul mot, et encores mains de semblant'qui luy baille 
quelque pou d’espoir de jamais non pervenir à ses attaincles. 
Et en ce point se partit, mais il n'oblya pas à dire que, s’il 
la rencontre en quelque lieu marchant 1 , ou elle obçyra, 
ou elle fera pis. La meschine guères ne s’en effraya, et sans 
plus y gueres penser va besoigner à sa cuisine ou aultre 
part. Ne sçay quans jours après, par ung lundi matin, la 
belle meschine, pour faire des pastez, thamisoit de la Heufe 
Or devez-vous savoir que la chambrette où se faisoit ce mW- 
tier n’estoil guere loing de la chambre de monseigneur, et 
qu’il oyoit trèsbien le bruyt et la noise * qui se faisoit. Ace 
coup savoit aussi trèsbien que c’estoit sa chambrière qui de 
tbamis jouoit ; si s’avisa qu’elle n’aroit pas seule ceste peine, 
mais lui vouldroit aider, voire et fera au surplus ce qu’il luy 
a bien promis, car jamais mieulx à point ne la pourroit 
trouver. Dit aussy en soy mesmes : « Quelque refus que de 
la bouche elle m’ayt fait, si en cheviray je bien 8 si je la puis 
à gré tenir. » Il regarda que bien matin encores estoit, et 
que madame n’estoit pas encores eveilléc; il sault tout 
doulcement hors de son lit, à tout son couvrechef de nuyt, 
et prent sa robe longue et ses botines, et descend de sa 
chambre si celeement qu’il fut dedans la chambrette où la 
meschinetamisoit qu’elle oneques n’en sceut rien tant qu’elle 
le vil tout dedans. Qui fut bien esbahie, ce fut la pouvre 
chambrière, qui à pou trembloil, tant estoit afferrée doub- 


1 Propice. — 2 bruit, tapage. — 3 Néanmoins, en vicmlrai*jc 1/icu à bout. 

tant que monseigneur ne luy ostast ce que jamais rendre 
ne luy saroit. Monseigneur, qui la voit effraiée, sans plus 
parler lui baille ung fier assault, et tant fist en pou d’heure 
qu’il avoit la place emportée s'il n’eust esté content de par- 
lamenter. Si luy vâ dire la fille : « Helas! monseigneur, je 
vous cry mercy, je me rends à vous ; ma vie et mon honneur 
sont en vostre main, aiés pitié de moy. — Je ne scay quel 
honneur, dit monseigneur, qui trèseschaufé et esprins estoit; 
vous passerez par là. » Et à ce coup recominance l’assault 
plus fier que devant. La fille, voyant qu’eschapper ne pou- 
voit, s’advisa d’ung bon tour, et dist : «Monseigneur, j’aymê 
mieulx vous rendre ma place par amours que par force ; 
donnez fin, S’il vous plaist, aux durs assaulx que vous me 
livrez, et je feray tout ce qu’il vous plaira. — J’en suis con¬ 
tent, dist monseigneur ; mais créez que aultrement vous 
n’eschapperez. — D’une chose vous requier, dist lors la 
fille. Monseigneur, je doubte beaucop que madame ne vous 
oye et ait oy, et s’elle venoit d’adventure, et droit cy vous 
trouvast, je seroie femme perdue, car du mains elle me fe- 
roit batre ou tuer. — Elle n’a garde de venir, non, dit mon¬ 
seigneur; elle dort au plus fort. — Helas î monseigneur ; je 
la doubte tant que je n’en scay estre asseurée ; si vous prie 
et requier, pour la paix de mon cueur et plus grande seu- 
reté de nostre besoigne, que vous me laissés aller veoir 
s’elle dort ou qu’elle fait. — Nostre Dame, tu ne retourne- 
rois pas, dit monseigneur. — Si ferai, par mon serment, 
dit-elle, trestout tantost. — Or je le veil ! dit-il, avance-toy J . 
— Ha! monseigneur, se,vous voulez bien faire, dit-elle, 
vous prendrez ce tha mis etbesoignerez comme je faisoie, affin 
d’adventure, se madame est esveillée, qu’elle oye la noise 
que j’ay devant le jour encommencée. — Or monstre ça, je 
feray bon devoir, et ne demoure guère. — Nenny, monsei- 


1 Dépêche-toi. 

gneur; tenez aussi ce buleteau, dit-elle, sur vostre teste, 
vous semblerez tout à bon escient estre une femme. — Or 
ça, dit-il, pardieu ça. » Il fut affublé de ce buleteau, et si 
commence à thamiser, que c’estoit belle chose tant bien luy 
siet. Et entretant la chambrière monta en la chambre et es- 
veilla madame, et lui compta comment monseigneur par 
cy devant d’amours l’a voit priée et qu’il l’avoit assaillie à 
ceste heure où elle tamisoit. « Et s’il vous plaist veoir com¬ 
ment j’en suis eschappée et en quel point il est, venez en 
bas, vous le verrez. » Madame tout à coup se lève, et prent 
sa robe de nuyt, et fut tantost devant l’huys de la chambre 
où monseigneur tamisoit diligemment. Et quand elle le voit 
en cest estât, et affublé du buleteau, elle luy va dire : « Hal 
monseigneur, et qu’est cecy? et où sont vos lettres, vos 
grands honneurs, vos sciences et discrétions ? » Et monsei¬ 
gneur, qui deceu se vpit, respondit tout subitement : « Au 
bout de mon vit, dame, là ay je tout amassé aujourd’huy. » 
Lors trèsmarry et courroucé sur la meschine se desarma du 
thamis et du buleteau, et en sa chambre remonte ; et ma¬ 
dame le suyt, qui son preschement recommence, dont mon¬ 
seigneur ne tient guères de compte. Quand il fut prest, il 
manda sa mule, et au palais s’en va, où il compta son ad- 
venture à pluseurs gens de bien qui en risirent bien fort. Et 
me dist l’on depuis, quelque courroux que le seigneur eust 
de prinsault à sa belle meschine, si l’ayda il depuis de sa pa- 
rolle et de sa chevance à marier. 


LA XVIII® NOUVELLE 

PAR MONSEIGNEUR DE LA ROCHE. 

Ung gentil homme de Bourgoigne naguères pour aucuns 
de ses affairés s*en alla à Paris, et se logea en ung trèsbon 

hostel ; car telle estoit sa coustume de quérir toujours les 
meilleurs logiz. Il n’eut guères esté en son logis, luy qui co- 
gnoissoit mousche en laict, qu’il ne perceust tantost que la 
chambrière de leans estoit femme qui devoit faire pour les 
gens *• Si ne luy cela guères ce qu’il avoit sur le cueur, et, 
sans aller de deux en trois, luy demanda Faumosne amou¬ 
reuse. Il fut de prinsaultbien rechassé des meures 1 : « Voire, 
dist-elle, est-ce à moy que vous devez adrecer telles parol- 
les? Je veil bien que vous sachez que je ne suis pas celle qui 
fera tel blasme à l’ostel où je demeure. » Et qui l’oyoit, elle 
ne le feroit pour aussi gros d’or. Le gentil homme lantôst 
congneut que toutes ses excusacions estoient erres 8 pour 
besoigner, si luy va dire : « M’amye, si j’eusse temps et lieu, 
je vous diroye telle chose que vous seriez bien contente, et 
ne doubte point que ce ne fust grandement votre bien; 
mais pource que devant les gens ne vous veil guères arai- 
sonner 4 , affin que ne soiez de moy souspeçonnée, croiez 
mon homme de ce que par moy vous dira ; et s’ainsi le faic- 
tes, vous en vauldrez mieulx. — Je n’ay, dit-elle, ne à vous 
ne à luy que deviser. » Et sur ce point s’en va, et nostre 
gentil homme appella son varlet, qui estoit un galant tout 
veillé, puis luy compta son cas et le charge de poursuir roi- 
dement sa besoigne sans espergner bourdes ne promesse. Le 
varlet, duyt 8 et fait à cela, dit qu’il fera bien son person¬ 
nage. 11 ne mist pas la chose en obly, car au plus tost qu’il. 
sceut trouver la meschine, Dieu scet s’il joa bien du bec ! 
Et s’elle n’eust été de Paris, et plus subtile que foison d’aul- 
tres, son gracieux langage et les promesses qu’il fait pour 
son maistre l’eussent tout à haste abatue. Mais aultrement 
alla, car, après pluseurs parolles et devises d’entre elle et 
luy, elle luy dist ung mot tranché : « Je scay bien que vos- 
tre maistre veult, mais il ny touchera jà si je n’ay dix es- 

1 Qui devait-être commode, facile. — * Repoussé avec perte. — 3 Indices. 
— * Parler, expliquer ses raisons. — 5 Propre à. 

cuz. » Le varlet fist son rapport à son maistre, qui n’estoit 
pas si large, au mains en tel cas, de donner dix escuz pour 
joyr d’une telle damoiselle. « Quoy que soit, elle n’en fera 
aultre chose, dit le varlet ; et encores y a il bien manière de 
venir en sa chambre, car il fault passer par celle à l’oste. 
Regardez que vous vouldrez faire. — Par la mort bieu 1 dit- 
il, mes dix escuz me font bien mal d’en ce point les laisser 
aler; mais j’ay si grant dévocion au saint, et si en ay fait 
tant de poursuite, qu’il fault que je besoigne. Au deable soit 
chicheté 1 ! elle les aura. — Pourtant le vous dy-je, dit le 
varlet, voulez-vous que je luy dye qu’elle les aura? — Oy, 
de par le dyable 1 oy, dit-il. » Le vallet trouva la bonne fille 
et luy dit qu’elle aura ces dix escuz, voire et encores mieulx 
cy après. « Trop bien, dit-elle. » Pour abréger, l’eure fut 
prinse que l’escuier doit venir coucher avec elle ; mais 
avant que oncques elle le voulsist guider par la chambre 
de son maistre en la sienne, il bailla tous les dix escuz con¬ 
tent. Qui fut bien mal content, ce fut nostre homme, qui 
se pensa en passant par la chambre et cheminant aux 
nopces qui trop à son gré luy coustoient, qu’il jouera d’un 
tour. Hz sont venuz si doulcement en la chambre que mais¬ 
tre ne dame ne scevent rien; si se vont despoiller, et dit 
nostre escuier qu’il emploira son argent s’il peut. 11 se mect 
à l’ouvrage et fait merveilles d’armes, et espoir plus que 
^bon ne luy fut. Tant en devises que aultrement se passèrent 
tant d’heures que le jour estoit voisin et prouchain à celuy 
qui plus voluntiers dormist que nulle aultre chose feist; 
mais la trôsbonne chambrière luy va dire : « Or ca, sire, 
pour le trèsgrant bien, honneur et courtoisie que j’aye oy et 
veu de vous, j’ay esté contente mettre en vostre obéissance 
et joissance la rien que plus en ce monde doy cher tenir. Si 
vous prie et requier que vistement vous veillez apprester et 


* Avurice. 

habiller et de cy partir, car il est desja haulte heure; et, si 
d'advanture, mon maistre ou ma maistresse venoient icy, 
comme assez est leur coustume au matin, et vous trouvas¬ 
sent, je seroie perdue et gastée, et vous ne seriez pas le 
mieulx party 1 du jeu. —Je ne sç&y quoy, dit le bon escuier, 
quel bien et quel mal en adviendra ; mais je me reposeray 
et dormiray tout à mon aise et à mon beau loisir avant que 
j’en parte; et, affin que n’aye paour et que point je ne 
m’espante, vous me ferez compaignie, s’il vous plaist. — Ha ! 
monseigneur, dist-elle, il ne se peut faire ainsi; par mon 
serment, il vous convient partir. Il sera jour trestout en 
haste, et si on vous trouvoit icy, que seroit ce de moy ? J’ay- 
meroie mieulx estre morte qu’ainsi en advenist, et, si vous 
ne vous avancez, ce que trop je double en adviendra. — Il 
ne me cbault, moy, qu’en advienne, dit l’escuier ; mais je 
vous dy bien que se ne me rendez mes dix escuz, jà ne 
m’en partiray, advienne ce qu’en advenir peut. — Voz dix 
escus ? dit-elle; et estes-vous tel, se vous m’avez donné au-, 
cune courtoisie ou gracieuseté, que vous me le vouldrez 
après retollir par ceste façon ? Sur ma foy, vous monstrez 
mal que vous soiez gentil homme. — Tel que je suis, dit-il, 
je suis celuy qui de cy ne partiray, ne vous aussi, tant que 
ne m’aiez rendu mes dix escuz; vous les aviezgaignez trop 
aise. — Ha! dit-elle, se rn’aist Dieu, quoy que vous dicz, je 
ne pense pas que soiés si mal gracieux, attendu le bien qui 
est en vous et le plaisir que vous ay fait, que fussez si pou 
courtois que vous n’aidissiez à garder mon honneur. Èt pour 
ce de rechef vous supplie que ceste ma requeste passez et 
accordez et que d’icy vous partez. » L’escuier dit qu’il n’en 
fera rien, et, pour trousser le compte, force fut à la bonne 
gentil femme, à tel regret que Dieu scet, de desbourser les 
dix escuz, affin que l’escuier s’en aille. Quand les dix escuz 

w 

furent en la main dont ilz estoient, celle qui les rendoit 
cuidoit bien enrager tant estoit mal contente, et celuy qui 
les a leur fait grant chière. « Or avant, dit la courroucée et 
desplaisante, qui se voit ainsi gouverner, quand vous estes 
bien joué et farsé de moy, au mains advancez vous, et 
vous suffise que vous seul cognoissez ma folie, et que par 
vostre tarder elle ne soit congneue de ceulx qui me désho¬ 
noreront s’ilz en voient l’apparence. — A vostre honneur, 
dit l’escuier, point je ne touche ; gardez-le autant que vous 
l’aimez. Vous m’avez fait venir icy, et si vous somme que 
vous me rendez et mettez au lieu dont party, car ce n’est 
pas mon intencion comme de venir et de retourner. » La 
chambrière, où rien n’avoit à le courroucer, non pas mains 
doubtant l’esclandre de son fait que la mort, voyant aussi 
que le jour commence à aparoir, avec tout le desplaisir et 
crainte que son ennuyeux cueur charge et empire, se 
hourde de l’escuier et à son col le charge. Et comme à tout 
ce fardeau passoit par la chambre de son maistre marchant 
le plus soef 1 qu’oncques peust, le courtois gentil homme, 
tenant lieu de bahu sur le doz de celle qui sur son ventre 
l’avoit soustenu, laissa couler ung gros sonnet, dont le ton et 
le bruyt firent l’oste e veiller, et demanda assez effrayement * : 
« Qui est cela? — C’est vostre chambrière, dist l’escuier, 
qui me porte rendre où elle m’avoit emprunté. » A ces motz, 
la pouvre gentil femme n’eut plus cueur, puissance ne vou¬ 
loir de soustenir son fardeau desplaisant, si s’en va d’ung costé 
etl’escuier del’aultre. Et l’oste, qui congnoist bien que c’est, 
parla trèsbien à l’espousée, qui, toute deceute et esclandrie, 
tost après se partit de leans. Et l’escuier en Bourgoigne se 
retourna, qui aux galans et compaignons de sorte joyeu¬ 
sement racoinpta ceste son adventure dessus dicte. 

* Doucement. — * Avec effroi. _ 

LA XIX* NOUVELLE 

PAR PHILIPE VIGNIER, ESCÜIER DE MONSEIGNEUR, 

Ardent désir de veoir pays, savoir et cognoistre pluseurs 
expériences qui par le monde universel journellement ad- 
viennent, nagueres si fort eschaufa l’atrempé 4 cueur et ver¬ 
tueux courage d’un bon et riche marchant de Londres en 
Angleterre, qu’il abandonna sa belle et bonne femme et sa 
belle maignye * d’enfans, parens, amis, héritages, et la plus- 
part de sa chevance, et se partit de son royaulme assez et 
bien fourny d’argent content et de très grand abundance de 
marchandises dont le païs d’Angleterre peut les autres servir, 
comme d’estains, de riz, et foison d’aultres choses que pour 
bref je passe. En ce son premier voyage vaqua le bon mar¬ 
chant l’espace de cinq ans, pendant lequel temps sa bonne 
femme garda trèsbien son corps, fist le prouffit de pluseurs 
marchandises, et tant et si trèsbien le fist que son mary, au 
bout des diz cinq ans retourné, beaucop la loa et plus que 
par avant l’ama. Le cueur au dit marchant, non encores con¬ 
tent, tant d’avoir veu et congneu pluseurs choses estranges et 
merveilleuses, comme d’avoir gaigné largement, le feist ar¬ 
rière sur la mer bouter cinq ou six mois puis son retour, et 
is’en reva à l’adventure en estrange terre tant de chrestians 
que de Sarrazins, et ne demoura pas si pou que les dix ans 
ne furent passez ains que sa femme le revist. Trop bien luy 
rescripvoit et assez souvent, à celle fin qu’elle sceust qu’il 
estoit encores en vie. Elle, qui jeune estoit et en bon point 
et qui point n’avoit de faulte des biens de Dieu, fors seule¬ 
ment de la presence de son mary, fut contrainte par son 

< Ferme, solide, bien trempé. — * Famille, les gens de la maison. 

trop demourer de prendre ung lieutenant 1 , qui en peu 
d’heure luy fist un trèsbeau filz. Ce filz fut élevé, nourry et 
conduit avec les aultres ses frères d'un cousté, et au retour 
du marchant mary de sa mère avoit environ sept ans. La 
feste fut grande, à ce retour, d’entre le mary et la femme ; 
et, comme ils fussent en joyeuses devises et plaisans propos, 
la bonne femme, à la semonce de sob mary, fait venir de¬ 
vant eulx tous leurs enfans, sans oblier celuy qui fut gaigné 
en l’absence de celuy qui en avoit le nom. Le bon marchant, 
voyant la belle compaignie de ses enfans recordant trèsbien 
du nombre d’eulx à son partement, le voit creu d'un, dont il 
esttrèsfort esbahy et moult esmerveillé ; si va demander à sa 
femme qui estoit cê beau filz, le derrenier en reng de leurs en¬ 
fans. « Qui c’est? dit-elle, par ma foy, sire, c’est nostre filz; 
à qui seroit-il?— Je ne sçay, dist-il; mais pour ce que plus 
ne l’avoie veu, avez vous merveille si je le demande? — 
Saint Jehan 1 nenny, dist-elle, mais il est mon filz. — Et 
comment se peut’il faire? dist le mary; vous n’estiez pas 
grosse à mon partement. — Non vrayement, dit-elle, que je 
sceusse ; mais je vous ose bien dire à la vérité que l’enfant 
est vostre, et que aultre que vous à moy n’a touché. — Je 
ne dy pas aussi, dit-il ; mais toutesfoiz il a dix ans que je 
party, et cest enfant se monstre de sept : comment doncques 
pourroit-il estre mien? L’auriez-vous plus porté que ung aul¬ 
tre?— Par mon serment, dit-elle, je ne sçay; mais tout ce 
que je vous dy est vray. Si je l’ay plus porté qu’un aultre, il 
n’est rien que j’en sache, et si vous ne le me feistes au par¬ 
tir, je ne sçay moy penser dont il peut estre venu,* sinon que, 
assez tost après vostre partement, ung jour j’estoie par ung 
matin en nostre grand jardin, où tout à coup vint ung sou¬ 
dain appétit de menger une fueille d’oseille qui pour l’heure 
de adonc estoit couverte et soubz la neige tappie. J’en 

1 Remplaçant du mari. 

choisy une entre les aultres, belle et large, que je cuiday 
avaler; mais ce n’estoit que ung peu de nege blanche et dure; 
et ne l’eu pas si tost avalée que ne me sentisse en trestout 
tel estât que je me suis trouvée quand mes autres enfans ay 
porté. De fait, à chef de terme, je vous ay fait ce trèsbeaü 
filz.» Le marchant congneut tantost qu’il en estoit nozam^s 1 , 
mais il n’en voult faire semblant, ainçois se vint adjoindre 
par parolles à confermer la belle bourde que sa femme lui 
bailloit, et dit : « M’amye, vous ne dictes chose qui ne soit 
possible, et que à aultres que à vous ne soit advenue. Loé 
soit Dieu de ce qu’il nous a envoyé IS’il nous a donné ung 
enfant par miracle, ou par aucune secrete fasson dont nous 
ignorons la manière, il ne nous a pas oblié d’envoier che- 
vance pour l’entretenir. » Quand la bonne femme voit que 
son mary veult condescendre à croire ce qu’el luy dit, elle 
n’est moyennement joyeuse. Le marchant, gage et prudent, 
en dix ans qu’il fut puis à l’ostel sans faire ses loingtains voya¬ 
ges, ne tint oncques manières envers sa femme en parolles ne 
aultrement parquoy peust penser qu’il entendist rien de son 
fait, tant estoit vertueux et pacient. Il n’estoit pas encores 
saoul de voyagier, si le vouloit recommencer, et le dist à sa 
femme, qui fist semblant d’en estre trèsmarrie et mal con¬ 
tente. « Appaisez-vous, dit-il ; s’il plaist à Dieu et à monsei¬ 
gneur saint George, je reviend ray bref. Et pource que nostre 
filz que feistes à mon aultre voyage est desjà grand et habile 
et en point de veoir et d’aprendre, si bon vous semble, je 
l’emmenerey avecques moy.— Et par ma foy, dit-elle, vous 
ferez bien et je vous en prie. — Il sera fait », dit-il. A tant 
se part, et emmaine le filz dont il n’estoit pas père, à qui il a 
pieça gardé une bonne pensée. Ilz eurent si bon vent qu’ilz 
sont venus au port d’Alixandrie, où le bon marchant Irès- 
bien se deffist de la pluspart de ses marchandises, et ne fut 

1 Benêt, niais, nigaud. 

pas si beste, affin qu’il n’eust plus de charge de l’enfant de 
sa femme et d’ung* aultre, et que après sa mort ne succe- 
dast à ses biens, comme ung de ses aultres enfans, qu’il ne 
le vèndist à bons deniers contens pour en faire ung esclave. 
Et pource qu’il estoit jeune et puissant, il en eust près de 
cent ducatz. A # chef de pièce, il s’en revint en Angleterre 
sain et sauf, Dieu mercy. Et n’est pas à dire la joye que sa 
femme luy fist quand elle le vit en bon point. Elle ne voit 
point son fils, si ne scet que penser. Elle ne se peut guères 
tenir qu’elle ne demandast à son mary qu’il avoit fait de leur 
filz. « Ha ! m’amye, dist-il, il ne le vous fault jà celer : il luy 
est trèsmal prins. — Relas ! cornaient ? dit-elle ; est-il noyé ? 
— Nenny vraiement, dist-il ; mais il est vray que fortune de 
mer par force nous mena en ung pais où il faisoit si chault 
que nous cuidions tous mourir par la grant ardeur du so¬ 
leil qui sur nous ses raidz espandoit; et comme ung jour 
nous estions sailliz de nostre nave, pour faire en terre chas- 
cun une fosse pour nous tappir pour le soleil, nostre bon 
filz, qui de neige, comme sçavez, estoit, en nostre présence, 
sur le gravier, par la grand force du soleil, il fut tout à coup 
fondu et en eaue résolu. Et n’eussiez pas dict une sept seau- 
mes que nous ne trouvasmes plus rien de luy. Tout aussi à 
haste qu’il vint au monde, aussi soudainement en est party. 

Et pensez que j’en fuz et suis bien desplaisant, et ne vy ja- 

% 

mais chose entre les merveilles que j’ay veues dont je fusse 
plus esbahy, — Or avant, dit-elle, puis qu’il a pieu à Dieu 
le nous oster comme il le nous avoit donné, loé en soit-il l » 
Si elle se doubta que la chose allast aultrement, l’ystoire 
s’en taist et ne fait pas mencion, fors que son mary luy ren¬ 
dit telle qu’elle luy bailla, combien qu’il en demoura tou¬ 
jours le cousin. 

LA XX* NOUVELLE 

PAR PHILIPPE DE LAON. 

Il n’est pas chose nouvelle que en la conté de Champaigne 
a tousjours eu bon à recouvrer de foison de gens lourds 
en la taille, combien qu’il semblerait. assez estrange à 
pluseurs, pourtant qu’ilz sont si près voisins à ceux du 
Mal-Engin *. Assez et largement d’ystoires à ce propos 
pourroit on mettre avant confermant la bestise des Cham¬ 
penois; mais, quant au présent, celle qui s’ensuyt pourra 
souffire. En la dicte conté naguères avoit ung jeune filz 
orpheniu qui bien riche et puissant demoura puis le trespas 
de son père et sa mère, et jasoit qu’il fust lourd, très 
peu sachant, et encores aussi mal plaisant, si avoit-il une 
industrie de bien garder le sien- et conduire sa marchan¬ 
dise. Et à ceste cause beaucop de gens, voire de gens de 
bien, luy eussent voluntiers donné leur fille à mariage. 
Une entre les aultres pleut aux parents et amys de nostre 
Champenois, tant pour sa bonté, beaulté, chevance, etc.; 
et luy dirent qu’il estoit temps qu’il se mariast, et que 
bonnement il ne povoit conduire son fait. « Vous avez 
aussi, dirent-ilz, desja xxiiij ans, si ne pourriez en meil¬ 
leur eage prendre cest estât ; et, si vous y voulez entendre, 
nous avons regardé et choisy pour vous une belle fille et 
bonne qui nous semble bien votre fait. C’est une telle, vous 
la cognoissez bien. » Lors la luy nommèrent. Et nostre 
homme, à qui ne chaloit qu’il feist 1 , fust maryé ou aultre^ 
chose,mais qu’il ne tirast point d’argent, respondit qu’il feroit 
ce qu’ils vouldroient. « Et puisque ce vous semble mon bien, 


1 Pays de la malice. — * A qui il importait peu qu’il fît ceci ou cela. 

conduisez la chose au mieulx que savez, car je veil faire par 
voslre conseil et ordonnance. — Vous dictes bien, dirent ces 
bonnes gens ;nous regarderons et penserons pour vous comme 
pour nous mêmes ou ung de noz enfants. » Pour abréger, à chef 
de pièce, nostre Champenois fut maryé de par Dieu ; mais si 
tost la première nuy t qu’il fut près de sa femme couché, luy, 
qui oncques sur beste crestiane n’avoit monté, tantost luy 
tourna le doz,aprèsjenesçays quants simples baisiers qu’elle 
eut de luy, mais du surplus nichil au doz. Qui estoitmal con¬ 
tente, c’estoit nostre espousée, jasoit qu’elle n’en feist nul 
semblant. Ceste maudicte manière dura plus de dix jours, et 
encores eust si la bonne mère à l’espousée n’y eust pourveu 
de remède. Il ne vous fault pas celer que nostre homme, 
et neuf en fasson et en mariage, du temps de feu son père 
et sa mère, avoit esté bien court tenu ; et sur toute rien luy 
estoit et fut défendu le mestier de la beste à deux doz, 
doubtant, s’il s’i esbatoit, qu’il y dépendroit sa chevance. 
Et bien leur sembloit et à bonne cause qu’il n’estoit pas 
homme qu’on deust aimer pour ses beaulx yeux. Luy, 
qui pour rien ne courroussast père et mère, et qui n’es^ 
toit pas trop chault sur potaige, avoit tousjours gardé son 
pucellage, que sa femme eust voluntiers desrobé par bonne 
fasson s’elle eust sceu. Ung jour se trouva la mère à notre 
espousée devers sa fille, et luy demanda de son mary, de 
son estât, de ses condicions, de son mariage, et cent mille 
choses que femmes scevent dire. A toutes choses bqilla et 
rendit nostre espousée à sa mère trèsbonne response, et dist 
que son mary estoit très-bon homme et qu’elle ne doubtoit 
point qu’elle ne se conduisist bien avecqu es luy.De ce fut nostre 
mère bien joyeuse, et, pource qu’elle sçavoitbien par elle 
mesme qu’il fault en mariage aultre chose que boire et men- 
ger, elle dist à sa fille : « Or, vien ça et me dy par ta foy, et 
de ces choses de nuy t, comment t’en est-il?» Quant la pouvre 
fille oyt parler de ces choses de nuyt, à pou que le cueur ne 

lu y faillit, tant fut marrye et desplaisante ; et ce que sa langue 
n’osoit respondre, monstrèrent ses yeulx, dont sailloient 
larmes à trèsgrand abundance. Si entendist tantost sa mère 
que ces larmes vouloient dire, et dist : « Ma fille, ne plorez 
plus; mais dictes moy hardiement, je suis vostre mère , à 
qui ne devez rien celer, et de qui ne devez eslre honteuse. 
Vous a-il encores rien fait?» La pouvre fille, revenue de pau- 
moison et ung peu rasseurée et de sa mère confortée, cessa 
la grande flotte de ses larmes ; mais elle n’avoit encores 
force ne sens de respondre. Si l’interroge encores sa mère, 
et luy dit : « Dy moy hardiement et oste ces larmes. T’a il 
rien fait? » A voix basse et de plours entremeslée respondit 
la fille et dist : « Par ma foy, ma mère, il ne me toucha onc- 
ques ; mais du surplus qu’il ne soit bon homme et doulx, 
par ma foy, si est. — Or, dy moy, dit la mère, scez tu point 
s’il est fourny de tous ses membres? Dy hardiement si tu le 
sces. — Saint Jehan l si est trèsbien, dist-elle. J’ay pluseurs 
foiz senty ses denrées d’aventure, ainsi que je me tourne et 
retourne en nostre lit, quand je ne puis dormir.—Il souffist, 
dist la mère; laisse moy faire du surplus. Veez cy que tu 
feras : Demain au matin il te convient faindre d’estre malade 
trèsfort, et monstrer semblant d’estre tant oppressée qu’il 
semble que l’ame s’en parte. Ton mary me viendra ou man¬ 
dera quérir, je n’en doubte point, et je feray si bien mon 
personnage que tu sçaras tantost comment tu fus gaignée, 
car je porteray ton urine à ung tel médicin qui donnera tel 
conseil que je vouldray. » Comme il fut dit il fut fait, car 
landemain, si tost qu’on vit du jour, nostre gouge, auprès de 
son mary couschée, se commença à plaindre et faire si très- 
bien la malade qu’il sembloit que une fièvre continue luy 
rongeast corps et ame. Nozamys son mary estoit bien esbahy 
et desplaisant ; si ne savoitque faire ne que dire. Si manda 
tantost sa belle mère, qui se ne fist guères attendre. Tantost 
qu’il la vit : «Helasl belle mère, vostre fille se meurt.—Ma 

fille! dit-elle; et que luy fault-it? » Lors, tout en parlant, 
marchèrent jusques en la chambre de la paciente. Si tost 
que la mère voit sa fille, elle luy demande comment elle 
fait; et elle, bien aprinse, ne respondit pas à la première 
foiz, mais à chef de piece dit : « Mère, je me meurs. — Non 
faictes, si Dieu plaist, fille ; prenez courage ; mais dont vous 
vient ce mal si à haste?—Je ne sçay, je ne scay, dit la fille; 
vous me paraffollez à me faire parler. » Sa mère la prent 
par la main, et luy taste son poux, et son corps, et son chef, 
et puis dit à son beau filz : « Par ma foy, creez qu’elle est 
malade; elle est plaine de feu. Si fault pourveoir de remède. 
Y a-il point ycy de son urine? — Celle de la mynuyty est, 
dit une des meschines. — Baillez la moy, dit-elle.» Quand 
elle eut ceste urine, fist tant qu’elle eut ung urinai et de¬ 
dans la bouta, et dit à son beau filz qu’il la portast monstrer 
à ung médicin pour savoir qu’on pourra faire à sa fille, et si 
on y peut aider. « Pour Dieu l n’y espergnons rien, dit-elle; 
j’ay encores de l’argent que je n’ayme pas tant que ma fille. 
— Espergner ! dist nozamys ; creez, si on luy peut aider 
pour argent je ne luy fauldray pas.—Or vous avancez, dit- 
elle, et tandiz qu’el se reposera ung peu je m’en iray jusques 
au mesnage; tousjours reviendray je bien, s’on a mestier 
de moy. » Or devez vous savoir que nostre bonne mère avoit, 
le jour devant, au partir de sa fille, forgé le medicin qui es¬ 
tait bien adverty de la response qu’il devoit faire. Yeezcy 
nostre gueux qui arrive devers nostre medicin à tout l’orine 
de sa femme ; et, quand il luy eut fait la reverence, il luy 
va compter comment sa femme estait desbaitée l , et merveil¬ 
leusement malade; «et veezcy son urine que à vous j’ap- 
. porte, affin gue mieulx vous informez de son cas, et que plus 
seurement me puissiez conseiller. » Le medicin prend l’ori- 
nal et contremont le lève, et tourne et retourne l’urine, et 

1 Affligée. 

puis va dire : « Vostre femme est fort aggravée de chaulde 
maladie et en dangier de mort s’elle n’est prestement secou¬ 
rue. Veezcy son urine qui le monstre.—Ha! maistre, pour 
Dieu mercy, veillez moy dire, et je vous paieray bien, qu’on 
luy peut faire pour recouvrer santé, et s’il vous semble qu’elle 
n’ayt garde de mort. — Elle n’a garde, si vous luy faictes ce 
que je vous diray, dit le medicin ; mais, se vous tardez 
guères, tout l’or du monde ne la garantira pas de la mort.— 
Dictes, pour Dieu, dit l’aultre, et on luy fera. — Il faut, dit 
le medicin, qu’elle avt compaignie d’homme, ou elle est 
morte. — Compaignie d’homme ! dit l’aultre, et qu’est ce à 
dire cela? — C’est à dire, dit le medicin, qu’il fault que 
vous montez sur elle et que vous la roucynez trèsbien trois 
ou quatre foiz tout à haste, et le plus que vous pourrez à ce 
premier faire sera le meilleur ; aultrement ne sera point 
estaincte la grand ardeur qui la seche et tire à fin. — Voire, 
dit-il, et seroit ce bon ?— Elle est morte, et n’y a pas de re- 
chap, dit le medicin, s’ainsi ne le faictes, voire et bientost 
encores k — Saint Jehan ! dit l’aultre, j’essaieray comment je 
pourray faire.» Il se part de là, et vient à l’ostel, et trouve 
sa femme qui se plaignoit et dolosoit 1 très-fort. «Comment 
va, dit-il, m’amye?— Je me meurs, mon amy, dit-elle. — 
Vous n’avez garde, si Dieu plaist, dist il ; j’ay parlé au me¬ 
dicin, qiïi m’a enseigné une medicine dont vous serez ga- 
rie. » Et durant ces devises, il se despoille et au près de sa 
femme se boute ; et, comme il approuchait pour executer le 
conseil du medicin tout en lourdoyg* : « Que faictes vous, 
dit-elle; me voulez-vous partuer?— Mais je vous gariray, 
dit il, le medicin l’a dit. » Et ce dit, ainsi que nature luy 
monstra, et à l’aide de la paciente, il besoigna trèsbien deux 
ou trois fois; et, comme il se reposoit tout esbâhy de ce que 
advenu luy estoit, il demande à sa femme comment elle se 

1 Se lamentait, se désolait. —. s Sourdement, brusquement, à la façon d’un 
lourdeau. 

porte. « Je suys’un pou mieulx, dit-elle, que par cy devant 
n’ay esté. — Loé soit Dieu ! dit il; j’espere que vous n’avez 
garde et que le medicin ara dit vray. » Alors recommence 
de plus belles. Pour abréger, tant et si bien le fist que sa 
femme revint en santé dedans pou de jours, dont il fut tres- 
joyeux, si fut la mère quant el le sceut. Nostre Champenois, 
après ces armes dessus dictes, devint ung pou plus gentil 
compaignon qu’il n’estoit par avant; etluy vint en courage, 
puis que sa femme resloit en santé, qu’il semondroit 1 à 
disner ung jour ses parens et amys et le père et la mère 
d’elle, ce qu’il fit ; et les servit grandement en son patoys, 
à ce disner, fai soit trèsbonne et joyeuse chère. On buvoit à 
luy, il buvoit aux aultres : c’estoit merveille qu’il estoit gentil 
compaignon. Mais escoutez qu’il lui advint : à la coup de la 
meilleure chère de ce disner, il commença trèsfort et sou¬ 
dainement à plorer, et sembloit que tous ses amys, voire 
tout le monde, fussent mors, dont n’y eut celuy de la table 
qui ne s’en donnas! grant merveille dont ces soudaines larmes 
procedoient ; les ungs et les aultres luy demandent qu’il a, 
mais à pou s’il povoit ou savôit respondre, tant le contrai- 
gnoient ses folles larmes. Il parla au fort, en la fin, et dist : 
« J’ay bien cause de plorer. — Et par ma foy, non avez, ce 
dist sa belle mère : que vous fault-il ? Vous estes riche et 
puissant et bien logié, et si avez de bons amys ; et qui ne fait 
pas à oublier, vous avez belle et bonne femme, que Dieu 
vous a remise en santé, qui naguères fut sur le bord de sa 
fosse; si m’est advis que vous devez estre lye et joyeux. — 
Helas î non fays, dit-il ; c’est, par moy, que mon père et ma 
mère, qui tant m’aymoient, et m’ont assemblé et laissé 
tant de biens, ne sont encores en vie, car ilz ne sont mors 
tous deux que de chaulde maladie ; et si je les eusse aussi 
bien rouchynez quand ilz furent malades que j’ay fait ma 

1 Inviterait. — 2 Par moy est une sorte d'exclamation a la façon des Italiens. 

femme, ilz fussent maintenant sur piez.» Il n’y eut celuy de 
la table après ces motz à pou qui se tenist de rire, mais non 
pourtant il s’en garda qui peut. Les tables furent ostées, et 
chacun s'en alla, et le bon Champenoys demoura avec sa 
femme, laquelle, affin qu’elle demourast en santé, fut sou¬ 
vent de luy racolée. 


LA XXI e NOUVELLE 

PAR PHILIPE DE LAON. 

Sur les mètes de Normandie siet une bonne et grosse ab¬ 
baye de dames, dont l’abbesse, qui belle et jeune et en bon 
point estoit, naguères se acoucha 1 malade. Ses bonnes sœurs 
dévotes et charitables tantost la vindrent visiter, en la con¬ 
fortant et administrant à leur povoir de tout ce qu’elles sen- 
toient que bon luy fut. Et quand elles parceurent qu’elle ne 
se disposoit àgarison, elles ordonnèrent que l’une d’elles 
yroit à Rouen porter son urine, et compteroit son cas à ung 
medicin de grand renommée. Pour faire ceste ambaxadè, à 
lendemain l’une d’elles se mist au chemin ; et fit tant qu’el 
se trouva devers le dit medicin, auquel, après qu’il eut visité 
l’urine de madame l’abbaesse, elle compta tout au long la 
fasson et manière de sa maladie, comme de son dormir, 
d’aller à chambre 2 , de boire et de menger. Le sage medicin, 
vrayement du cas de madame informé tant par son urine 
comme par la relacion de la religieuse, voulut ordonner le 
régime. Et, jasoit qu’il eust de coustume à plusieurs de leur 
bailler par escript, il se fya bien de tant à la religieuse 
que de bouche luy diroit : « Belle seur, dit-il, pour recou¬ 
vrer la santé de madame l’abbesse, il est mestier et de ne- 


1 Se mit au lit. — s A la selle. 


Digitized by AjOOQle 



90 LES CENT NOUVELLES NOUVELLES. 

cessité qu’el ait compagnie d’homme ; et bref aultrement elle 
se trouvera en pou d’espace si adicte 1 et de mal souprinse 
que la mort luy sera derrain remède.» Qui fut bien esbahye 
d’oyr si trèsdures nouvelles, ce fut nostre religieuse, qui alla 
dire : «Helasl maistre Jehan, ne voiez vous aultre fasson 
pour la recouvrance de la santé de madame?—Certes nenny, 
dit-il, il n’en y a point d’aultre, et si veil bien qué vous sa¬ 
chez qu’il se fault avancer de faire ce que j’ay dit : car si la 
maladie, par faulte d’ayde, peut prendre son cours comme 
el s’efforce, jamais homme à temps n’y viendra. » La bonne 
religieuse à pou s’elle osa disner à son aise, tant avoit haste 
de nuncier à madame ces nouvelles. Ei à l’ayde de sa bonne 
hacquenée, et du grant désir qu’el a d’estre à l’ostel, s’a¬ 
vança si bien que madame l’abbesse fut trèstoute esbahye de 
si tost la reveoir. « Que dit le medicin, belle seur? ce dist- 
elle ; ai je garde de mort? —Vous serez tantost en bon point, 
si Dieu plaist, Madame, dist la religieuse messagière ; faictes 
bonne chère et prenez cueur.— Et ne m’a le medicin point 
ordonné de régime, dit madame?—Si a, dit-elle. » Lors luy 
va dire tout au long comment le medicin avoit veu son urine, 
et les demandes qu’il fist de son eage, de son mengier, de 
son dormir, etc. « Et puis pour conclusion il dit et ordonne 
qu’il fault que vous aiez compaignie charnelle avecque 
homme, ou bref aultrement vous estes morte : car à vostre 
maladie n’a point d’aultre remède.—Compaignie d’homme ! 
dit madame ; j’ayme plus cher morir mille foiz, s’il m’esloit 
possible. » Et lors va dire : «Puis que mon mal est incurable 
et mortel si je n’y pourvoy de tel remède, loé soit Dieu, je 
prens la mort en gré. Appeliez moy bien tost tout mon cou¬ 
vent.» Le tymbre fut sonné, si vindrent tantost devers ma¬ 
dame trestoutes ses bonnes religieuses. Et quand elles furent 
en la chambre, madame, qui avoit encore toute la langue 


1 Interdite, accablée. 

à commandement, quelque mal qu’elle eust, commença une 
grande et longue harengue devant ses seurs, remonstrant le 
fait et estât de son eglise, en quel point elle la trouva et en 
quel estât elle est aujourd’huy; et vint descendre ses parolles 
à parler de sa maladie, qui estoit mortelle et incurable, 
comme elle bien sentoit et congnoissoit, et au jugement 
aussi d’un tel medicin elle s’arrestoit, qui morte l’avait ju¬ 
gée. <« Et pour tant, mes bonnes sœurs, je vous recommende 
nostre eglise, et en voz plus devotes prières ma pouvre 
ame. » Et, à ces parolles, larmes en grand abundance sail¬ 
lirent de ses yeux, qui furent accompaignées d’aultres sans 
nombre, sourdans de la fontaine du cueur de son bon cou¬ 
vent. Ceste plorerie dura assés longuement, et fut là long 
temps le mesnaige 1 sans parler. A chef de pièce, madame 
la prieure, qui bonne et sage estoit, print la parole pour 
tout le couvent et dist : « Madame, de vostre maladie, ce scet 
Dieu, à qui nul ne peut riens celer, il nous desplaist beau- 
cop, et n’y a celle de nous qui ne se vouldroit emploier au¬ 
tant que possible est et seroit à personne vivant à la recou- 
vrance de vostre santé. Si vous prions toutes ensemble que 
vous ne nous e'spergnez en rien qui soit des biens de vostre 
eglise, car mieulx nous vauldroit; et plus cher l’aymerions, 
de perdre la plus part de noz biens temporelz que le prouffit 
espirituel que vostre presence nous donne.—Ma bonne seur, 
dist madame, je n’ay pas tant deservy que vous m’offrez, 
mais je vousenmercie tant que je puis, en vous advisantet 
priant derechef que vous pensez comme je vous ay dit aux 
afferes de nostre eglise qui me touchent près du cueur, Dieu 
le scet, en acompaignant aux prières que ferez ma pouvre 
ame, qui grant mestier en a.—Helas l Madame, dist la prieure, 
et n’est-il possible par bon gouvernement et soigneuse me- 
dicine que vous puissez repasser*?— Nenny, certes, ma 

1 Li communauté. — 8 Vous rétablir, revenir en santé. 

bonne seur, dit-elle. Il me fault mettre ou reng des trespas- 
sés, car je ne vaulx guères mieulx, quelque langage qu’en- 
core je pronunce. » Adonc saillit avant 1 la religieuse qui 
porta son urine à Rouen et dist : « Madame, il y a bon re¬ 
mède, s’il vous plaisoit.—Créez qu’il ne me plaist pas, dit- 
elle; véezcy seur Jehanne qui revient de Roen, et a mon- 
stré mon urine et compté mon cas à ung tel medicin, qui 
m’a jugée morte, voire si je ne me vouloye abandonner à 
aucun homme et estre en sa compagnie. Et par ce point 
esperoit-il, comme il trouvoit par ses livres, que je n’arroye 
garde de mort; mais, s’ainsi ne le faysoie, il n’y a point de 
ressource enmoy.Et quant à moy j’en loe Dieu, qui me daigne 
appeller ainçois que j’aye fait plus de pechez ; à luy me rens, 
et à la mort je présente mon corps, vienne quand elle veult. 
— Comment, Madame, dist l’enfermière, vous estes de vous 
mesmes homicide ! Il est en vous de vous garir et sauver, et 
ne vous fault que tendre la main et requerre ayde, vous la 
trouverez preste ; ce n’est pas bien fait, et vous ose bien dire 
que vostre ame ne partiroit point seurement si en cest estât 
vous moriez. — Ha ! belle seur, dist madame, quantesfoiz 
avez-vous oy prescher que mieulx vauldrait à une personne 
s’abandonner à la mort que commettre ung seul péché mor¬ 
tel! Et vous savez que je ne puis ma mort fuyr n’esloignier 
sans faire et commettre péché mortel ! Et qui bien autant 
au cueur me touche, s’en ce faisant ma vie esloigneroie, ne 
viveroys-je pas deshonorée et à tousjours mès reprochée, et 
diroit-on : Veez la dame, etc...? Mesmes vous toutes, quelque 
conseil que me donnez,m’en ariez en irreverence et en mains 
d’amour. Et vous sembleroit, et à bonne cause, que indigne 
seroie d’entre vous présider et gouverner. — Ne dictes et ne 
pensez jamais cela, dit madame la tresorière ; il n’est chose 
qu’on ne doye entreprandre pour eschever la mort. Et ne dit 


1 S’avança en sortant des rangs. 

pas nostre bon père saint Augustin qu’il ne loist à personne 
de soy oster la vie ne tollir un sien membre ? Et ne yrez di¬ 
rectement encontre sa sentence si vous laissez à escient ce 
qui vous peut de mort garder? — Elle dit bien, dit le cou¬ 
vent en general. Madame, pour Dieu, obéissez au medicin, 
et ne soiez en vostre opinion si ahurtée qu’en la soustenant 
vous perdrez corps et ame, et laissez vostre pouvre couvent, 
qui tant vous ayme, désolé et despourveu de pastoure. — 
Mes bonnes seurs, dit madame, j’ayme mieulx à la mort vo¬ 
lontairement tendre les mains, soubmettre mon col et ho¬ 
norablement l’embrasser, que par la fuyr je vive deshouo- 
rée. Et ne diroit on pas : Veez la dame qui fist ainsi et ainsi? 
— Ne vous chaille, Madame, qu’on dye; vous ne serez jà re- 
prouchée de gens de bien.—Si seroie, si seroie, dit madame.» 
Le couvent se alla esmouvoir, et firent les bonnes religieuses 
entre elles ung consistoire dont la conclusion s’ensuyt; et 
porta les parolles d’icelle la prieure : «Madame, veez cy 
vostre désolé couvent si trèsdesplaisant que jamais maison ne 
fut si désolée ni troublée qu’el est, dont vous estes cause; et 
créez, si vous estes si mal conseillée de vous abandonner à 
la mort que fuyr*vous povez, vous occirez, j’en suis bien 
seure. Et, affin que vous l’entendez que nous vous aimons de 
bonne et loyale amour, nous sommes contentes et avons 
conclu et meurement délibéré, toutes ensemble générale¬ 
ment, que, s’il vous plaist, en sauvant vostre vie et nous, 
avoir compaignie secrètement d’aucun homme de bien, nous 
pareillement le ferons comme vous, affin que vous n’ayez 
pensée ne ymaginacion qu’en temps advenir vous en sour- 
dist reprouche de nulle de nous. N’est ce pas ainsi, mes 
seurs? dit-elle. — Oy, oy», dirent-elles trestoutes de bon 
cueur. Madame l’abbesse, oyant ce que dit est, et portant au 
cueur ung grand fardeau d’ennuy, pour l’amour de ses seurs 
se laissa ferrer et s’accorda, combien que ce fut à grand re¬ 
gret, que le conseil du medicin fut mis en euvre, pourveu 

que ses seurs luy tiendront compagnie. Adonc furent man¬ 
dez moynes, prestres et clercs, qui trouvèrent bien à besoi- 
gner ; et le feirent si trèsbien que madame l’abbesse fut en 
pou d’heure rappaisée, dont son couvent fut trèsjoyeux, qui 
par honeur faisoit ce que par honte oncques puis ne laissa. 


LA XXII® NOUVELLE 

PAR CARON. - 

N’aguères que ung gentilhomme demourant à Bruges tant 
et si longuement se trouva en la compaignie d’une belle fille 
qu’il luy fist le ventre lever. Et droit à la coup 1 qu’elle s’en 
perceust et donna garde, monseigneur fist une assemblée de 
gens d’armes ; si fut force à nostre gentilhomme d’abandon¬ 
ner sa dame etavecques les aultres aller au service de mon- 
dit seigneur, ce que de bon cueur et bien il fist. Mais avant 
son partement il fist garnison et pourveance de parrains et 
marraines et de nourrice pour son enfant advenir, logea la 
mère avecques de bonnes gens, luy laissa de l’argent, et leur 
recommenda. Et quand au mieulx qu’il sceutet le plus bref 
qu’il peut ses choses furent bien disposées, il ordonna son 
partement et print congé de sa dame, et au plaisir de Dieu 
promect de tantost retourner. Pensez que s’elle n’eust ja¬ 
mais plouré, ne s’en tenist à ceste heure, puis qu’elle voit 
d’elle eloigner la rien en ce monde dont la presence plus luy 
plaist. Pour abréger, tant luy despleut ce dolent départir 
qu’oncques mot ne sceut dire, tant empeschèrent sa doulce 
langue les larmes sourdantes du parfond de son cueur. Au 
fort el s’appaisa> puis que aultre chose estre n’en peut. Et 
quand vint environ ung mois après le partement de son 

amy, désir luy eschaufa le cueur et si luy vint ramantevoir 
les plaisans passetemps qu’elle souloit avoir, dont la trèsdure 
et trèsmaudicte absence de son amy, hélas l l’avoit privée. 
Le dieu d’amours, qui n’est jamais oiseux, luy mist en bouche 
et en termes les haulx biens, les nobles vertuz, et la très- 
grand loyaulté d’un marchant son voisin, qui pluseurs foiz, 
avant et puis le partement de son amy, luy avoit présenté 
la bataille l , et conclure lui fist que, s’il retourne plus à sa 
queste, qu’il ne s’en retournera pas esconduyt; mesme, si la 
laissoit arrière, elle tiendra bien telles et si bonnes manières 
qu’il entendra bien qu’elle en veult à luy. Or vint-il si bien 
que au lendemain de ceste conclusion, à la première euvre, 
Amour envoya nostre marchant devers sa paciente, et luy 
présenta comme aultresfoiz, chiens et oyseaulx, son corps et 
ses biens, et cent mille choses que ces abateurs de femmes 
scevent tout courant et par cueur. Il ne fut pas escondit : 
car, s’il avoit bonne volunté de combatreet faire armes, elle 
n’avoit pas mains de désir de luy delyer son emprinse et le 
fournir de tout ce qu’il vouldra requerre. Sans faire long 
procès, au préjudice de nostre gentil homme, qui mainte¬ 
nant est en la guerre, nostre gentil femme fournit et accom¬ 
plit au bon marchant tout ce dont la requist; et si plus eust 
osé demander elle estoit preste d’accomplir ; et tant trouva en 
luy de bonne chevalerie, de proesse et de vertuz, qu’elle ou- 
blya de tous poins son amy par amours, qui à ceste heure 
guères ne s’en doubtoit. Beaucop aussi au bon marchant pleut 
la courtoisie de sa nouvelle dame ; et tant furent conjoinctes 
les voluntés, désirs et pensées de luy et d’elle, qu’ilz n’a- 
voient pour eulx deux que ung seul cueur. Si s’appensèrent 
que, pour le bien loger et à leur aise, il souffiroit bien d’un 
hostel ; si troussa ung soir nostre gouge ses bagues et ha- 
billemens, et avec elles à ’hostel du marchant se vint ren- 


1 La bataille amoureuse. 

dre, en abandonnant le premier amy, son hoste, son hos- 
tesse, et foison d’aultres gens de bien auxquelx il l’avoit re¬ 
commandée. Elle ne fut pas si folle, quand elle se vit bien 
logée, qu’el ne dist incontinent à son marchant qu’elle se 
sentoit grosse, qui en fut trèsjoyeux, cuidant bien que ce fust 
de ses euvres. Au chef de sept moys, ou environ, nostre 
gouge fit ung beau filz dont le père adoptif s’acquitta très- 
grandement et de la mère aussi. Advint certain espace après 
que lê bon gentilhomme retourna de la guerre et vint à 
Bruges, et au plutost qu’il peut honestement printson che¬ 
min vers le logis où il laissa sa dame. Et luy venu leans, il 
la demanda à ceulx qui en prindrent la charge de la penser 4 , 
garder et aider en sagesine*. « Comment! dirent-ilz* est ce 
ce que vous en savez? Et n’avez vous pas eu les lettres que 
vous avons rescriptes? — Nenny, par ma foy, dit-il, et quelle 
chose y a-t-il? — Quelle chose! saincte Marie! dirent-ilz; 
nostre Dame ! c’est bien raison que on le vous dye. Vous ne 
fusles en allé d’un mois qu’elle ne troussa 8 pignes* et mi¬ 
roirs et s’en alla bouter cy devant en l’ostel d’un tel mar¬ 
chant, qui la tient à fer et à clou. Et de fait elle a feit ung 
beau filz et a geu 5 leans, et l’a fait le marchant chrestien- 
ner 6 , et si le tient à sien. — Saint Jehan ! véez cy aultres 
noùvelles, dit le bon gentil homme; mais au fort, puis qu’el 
est telle, au dyable voit elle ! Je suis content que le marchant 
l’ayt et la tienne; mais quant est de l’enfant, il est mien, et 
si le veil ravoir.» Et sur ce mot, part et s’en va, et vint heur¬ 
ter bien rudement à l’huys du marchant. De bonne adven- 
ture, sa dame qui fut vint à ce hurt, qui ouvre l’huys, comme 
toute de léans qu’elle estoit. Quant elle vit son amy oblié et 
qu’il la congneut aussi, chacun fut esbahy. Non pourtant 
luy demanda dont elle venoit en ce lieu. Et elle respondit 
que fortune ly avoit amenée. « Fortune ! dist-il; or fortune 

1 Soigner. — * Ses couches. — 8 N'emporta. — * Ses peignes. — 8 Est 
accouchée. — 8 Baptiser. 

vous y tienne; mais je veil ravoir mon enfant; vostre maistre 
ara la vache, et j’aray le veau, moy. Or le me rendez bien 
tost, car je le veil ravoir, quoy qu’en advienne.—Helas! dit 
la gouge, que diroit mon homme? Je seroye deffaicte, car il 
cuide certainement qu’il soit sien. — Ne m’en chault, dit 
l’autre, dye de ce qu’il vouldra, mais il n’ara pas ce qui est 
mien.—Hal monamy, je vous requier que vous laissiez cest 
enfant à mon marchant, et vous me ferez grand plaisir et à 
luy aussi. Et pour Dieu, si vous l’aviez veu, vous ne fériés jà 
presse de l’avoir : c’est ung let et ort garson, trestout roi- 
gneux et contrefait. — Dya, dit l’aultre, tel qu’il est il est 
mien, et si le vueil ravoir. — Et parlez bas, pour Dieu, ce 
dit la gouge, et vous appaisez de vostre demande, je vous en 
supplie ; et s’il vous plaist céans laisser cest enfant, je vous 
prouiect, par ma foi, s’il vous plaist ainsi faire, je vous don- 
nerayle premier que j’aray jamais.» Le gentil homme, à 
ces motz, jasoit qu’il fust esmeu et courroucé, ne se peut te¬ 
nir de soubrire, et sans plus dire de sa bonne dame se partit, 
et tien, comme l’on me compta, qu’il n’a plus demandé le 
dit enfant, et qu’encores le nourist celluy qui la mère en- 
granga 1 en l’absence de nostre gentil homme. 


LA XXIII e NOUVELLE 

PAR MONSEIGNEUR DE QUIEVRAIN. 


N’a guères qu’en la ville de Mons, en Haynau, ung pro¬ 
cureur de la cour du dit Mons, assez sur eage et jà ancien, 
entre aultres ses clercs avoit ung trèsbeau filz et gentil com- 
paignon, du quel sa femme à chef de pièce s’enamoura très 
fort ; et trèsbien luy sembloit qu’il estoil mieulx taillé de 

faire la besoigne que son mary. Et affia qu’el esprouvast si 
son cuider 1 estoit vray, elle conclut en soy mesme qu’el 
tiendra telz termes que, s’il n’est plus beste qu’un asne, il 
se donnera tantost garde qu’el en veult à luy. Pour executer 
ce désir, cestevaillant|femme, jeune, fresche et en bon point, 
venoit menu et souvent couldre et filer auprès de ce clerc, et 
devisoit à luy de cent mille besoignes dont la pluspart enfin 
sur amours retournoient. Et devant ces devises elle n’oblya 
pas de le servir d’aubades*, Dieu scet, largement : une foiz le 
boutoit du coste en escripvant, une aultre foiz luy ruoit des 
pierrettes qui brouilloient ce qu’il faisoit et luy falloit re- 
commancer. Ung aultre jour retournoit ceste feste et luy os- 
toit papier et parchemin, tant qu’il failloit qu’il cessast l’eu- 
vre, dont il estoit trèsmal content, doubtant le courroux de 
son maistre. Quelque semblant que la maistresse long temps 
à son clerc eust monstré, qui tiroit fort au train de derrière, 
si luy avoit jeunesse et crainte les yeulx si bandez que en 
rien il ne s’aparcevoit du bien qu’on luy vouloit; neant- 
mains enfin, par estre beaucop hutiné, il s’apparceut aucu¬ 
nement qu’il estoit bien en grâce, et se pensa qu’il l’esprou^ 
veroit. Ne demoura guères après ceste deliberacion que, 
nostre procureur estant hors de l’ostel, sa femme vintànos- 
tre clerc bailler l’arrière ban et assault en escripvant qu’elle 
avoit de coustume, voire trop plus aigre et plus fort que 
nulle foiz de devant. Tant de 'ruer, tant de bouter, tant de 
parler; mesme pour le plus empescber et bailler destour- 
bier, elle respandit sur buffet, sur papier, sur robe, son 
cornet à l’encre. Et nostre clerc plus cognoissant et mieulx 
voyant que cy dessus, saillit en piez, assault sa maistresse et 
la reboute en sus de luy, priant qu’elle le laisse escripre. Et 
elle, qui deraandoit estre assaillie et combattue, ne laissa 
pas pourtant l’emprinse encommencée, mais de plus belle 

1 Son opinion, sa croyance. — * Agaceries. 

rend eslire. «Savez-vous qu’il y a, ce dit le clerc, Madamoi- 
selle? c’est force que j’escheve en haste l’escript que j’ai en- 
commencé; si vous requier que vous me laissez paisible, 
ou, par la mort bieu, je vous livreray castille K —Et que me 
ferez-vous, beau sire, ce dit-elle; la moue?— Nepny, par 
Dieu. — Et quoy donc — Quoy ? — Voire quoy ? — Pour ce, 
dit-il, que vous avez respandu mon cornet à l’encre et avez 
brouillé et mon escripture et ma robe, je vous pourray bien 
brouiller vostre parchemin ; et affin que faulte d’encre ne 
m’empesche d’escripre, je pourray bien pescher en vostre 
escriptoirel — Par ma foy, dit-elle, vous en estes bien 
Tomme; et creez que j’en ay grand paour. — Je ne sçay 
quel homme, dist le clerc, mais tel que je suis, si vous y 
rembatez plus, vous passerés par là. Et de fait véez cy une 
raye que je vous faiz, et par Dieu, si vous la passez, tant pou 
soit-il, si je vous faulx je veil qu’on me tue. — Et par ma 
foy, dit-elle, je ne vous en craings, et si passeray la raye, et 
puis verray que vous ferez. » Et disant ces parolles, marcha 
la dureau, faisant le petit sault oultre la raye bien avant. Et 
le bon clerc la prend aux grifz, sans plus enquerre, et sur 
son banc la rue, et créez qu’il la punit bien : car, s’elle Ta- 
voit brouillé, il ne luy en fist pas mains, mais ce fut en 
aultre fasson, car elle le brouilla par dehors et à descouvert, 
et il à couvert et par dedans. Et de ce cas fut le notaire ung 
jeune enfant environ de deux ans, filz de léans. Il ne fault 
pas demander si après ces premières armes de la maistresse 
et du clerc s’il y eut plusieurs secrètes rencontres à mains 
de parolles que les premières. Il ne vous fault pas celer 
aussi que peu de jours après ceste adventure, le dit petit 
enfant ou comptouer estant ou le clerc escripvoit, le pro¬ 
cureur et maistre de leans survint, et marche avant pour 
tirer vers son clerc, pour regarder qu’il escripvoit, ou espoir 

pour aultre chose ; et comme il approucha de la raye que 
son clerc fist pour sa femme, qui encores n’estoit effacée, 
son filz luy dist et crya : « Mon père, gardés bien que vous 
ne passez ceste raye, car nostre clerc vous abateroit et hup- 
pilleroit ainsi qu’il fist naguères ma mère. » Le procureur, 
oyant son filz, et regardant la raye, si ne scet que penser, 
car il luy alla souvenir que folz, yvres et enfans ont de cous- 
tume de vray dire ; mais non pourtant il n’en fist pour ceste 
heure nul semblant; et n’est encores venu à ma cognois- 
sance se il différa la chose ou par ignorance ou par doubte 
d’esclandre. 


LA XXIV* NOUVELLE 

PAR MONSEIGNEUR DF FIENNES. 

Jasoit que ès nouvelles dessus dictes les noms de ceulx et 
celles à qui elles ont touché et touchent ne soient mis n’es- 
cripz, si pae donne mon appétit grand vouloir de nommer, 
en ma petite râtelée, le conte Walerant, en son temps conte 
de saint Pol, et appelé le beau conte. Entre aultres ses sei¬ 
gneuries, il estoit seigneur d’un village en la chastellenie de 
Lisle nommé Vrelenchem, près du dit Lisle environ d’une 
lieue. Ce gentil conte, de sa bonne et doulce nature, estoit 
et %}t tout son temps amoureux oultre l’enseigne. Il sceut, 
au rapport d’aucuns ses serviteurs qui en ce cas le servoient, 
que au dit Vrelenchem avoit une trèsbelle fille, gente de 
corps et en bon point. Il ne fut pas si paresseux que, assez 
tost après ceste nouvelle oye, il ne se trouvast en ce village. 
Et feirent tant ses serviteurs, que les yeulx de leur maistre 
confermèrent de tout point leur rapport touchant la dicte 
fille : «Or ça, qu’est-il de faire? dist lors le gentil conte; 
c’est force que je parle à elle entre nous deux seullement, 

et ne me chault qu’il me couste. » L’un de ses serviteurs, 
docteur en son mestier, dit : « Monseigneur, pour vostre 
honneur et celuy de la fille aussi, il me semble qu'il vault 
mieux que je luy descouvre l’embusche de vostre vouloir ; 
et selon la response j’aifray advia.de parler et pousuyre. » 
Comme l’aultre dist, il fut fait, car il vint devers la belle 
fille et très courtoisement la salua. Et elle qui n’estoit pas 
mains sage ne bonne que belle, courtoisement luy rendit 
son salut. Pour abréger, après pluseurs parolles d’accoin¬ 
tances, le bon macquereau va faire un grant prémisse 1 tou¬ 
chant les biens et les honneurs que son maistreluy vouloit; 
et de fait, se à elle ne tenoit, elle seroit cause d’enrichir 
et honorer tout son lignage. La bonne fille entendit tantost 
qu'elle heure il estoit*, si feist sa response telle qu’elle es- 
toit, c’est assavoir belle et bonne : car, au regard de mon¬ 
seigneur le conte, elle estoit celle, son honneur saulve, qui 
luy vouldroit obéir, craindre et servir en toutes choses. Mais 
qui la vouldroit requerre contre son honneur, qu’elle te¬ 
noit aussi cher que sa vie, elle estoit celle qui ne le cog- 
noissoit et pour qui elle ne feroit néant plus que le singe 
pour les mauvais 3 . Qui fut esbahy et courroucé, ceste res¬ 
ponse oye, ce fut nostre va lyy-dire S qui s'en revint devers 
sonmaistre à tout ce qu’il avoit de poisson, car à char avoit- 
il failly. Il ne fault pas demander si le conte fut mal con¬ 
tent quand il sceut la trèsfière. et dure response de celle 
dont il desiroit l'accointance et joissance, et autant et plus 
que de nulle du monde. A chef de pièce va dire : « Or avant, 
laissons la là pour ceste foiz ; il m’en souviendra quant el 
cuidera qu’il soit oblié. » Il se partit de là tantost après, et n’y 
retourna que les six sepmaines ne furent passées; et quand 
il revint, ce fut si trèssecrètement que nouvelle nulle n’en 

1 Exorde, prélude. — * Ce dont il était question. — 8 Cette phrase, peut 
être tronquée, est restée incomprise et incompréhensible. — * Messager 
d’amour. 

fui en la ville, tant simplement et en tapinage s'i trouva. Il 
fist tant par ses espies 1 qu'il sceust que nostre belle fille 
sayoit de l'erbe au coing d’un bois, asseulée de toutes gens; 
il fut bien joyeux, et, tout housé encores qu'il estoit, se mist 
au chemin devers elle, en la compaignie de ses espies. Et 
quand il fut près de ce qu’il queroit, il leur donna congé, et 
fist tant qu'il se trouva auprès de sa dame sans ce qu’elle en 
sceust nouvelle sinon quand el le vit. S’elle fut soupprinse 
et esbahie de se veoir tenue [et saisie de [monseigneur le 
conte, ce ne fut pas merveilles ; Ebesme el en changea co¬ 
leur, mua semblant*, et pour ung peu en perdit laparolle, 
car elle savoit par renommée qu’il estoit périlleux et noi- 
seux 8 entre femmes. « Ha dya ! Madamoiselle, dit lors le 
gentil conte, qui se trouva saisy, vous estes à merveilles fière. 
On ne vous peut avoir sans siège. Or pensez bien de vous 
defendre, car vous estes venue à la bataille ; et avant que de 
moy partez yous amenderez à mon vouloir et tout à ma de¬ 
vise des peines et travaulx que j'ay souffers et enduré tout 
pour l’amour de vous. — Helas 1 monseigneur, ce dist la 
jeune fille, toute esbahye et soupprinse qu’elle estoit, je 
vous cry mercy 1 Si j’ay dit ou fait chose qui vous desplaise, 
veillez le moy pardonner, et combien que je ne pense avoir 
dit ne fait chose dont me devez savoir mal gré. Je ne sçay, 
moy, qu’on vous a rapporté. On m’a requis en vostre nom 
de deshonneur ; je n’y ay point adjousté de foy, car je vous 
tiens si vertueux que pour rien ne vouldriez deshonorer une 
vostre simple subgecte, que je suys, mêmes la vouldriez 
bien garder.—Osiez ce procès, dit monseigneur, et soyez 
seure que vous ne m’eschapperez si que vous auray monstré 
le bien que je vous veil et ce pourquoy j’envoyai par devers 
vous.» Et, sans plus dire, la trousse et prend entre sesbraz, 
et dessus ung pou d’herbe mise en tas qu’elle avoit assem- 


1 Espions. — * Changea de visage. — 3 Entreprenant, à redouter. 

blé, souvyne la coucha et fort et roidde, et vistement faisoit 
ses préparatives d’accomplir le désir qu’il avoit de pieça. La 
jeune fille, qui se veoit en ce dangier et sur le point de per¬ 
dre ce qu’en ce monde très-chier tenoit, s’advisa d’un bon 
tour, et dist à monseigneur : « rends à vous : je feray 
ce qu’il vous plaira sans nulz remis ne contredictz. Soiez 
plus content de prendre de moy ce qu’en vouldrez par mon 
accord et volunté, qui tant y puis et en doy bien requerre, 
que malgré moy vous paroultrez 1 vostre vouloir desordonné. 
— A dya l dit monseigneur, que vous m’eschappez, non ; 
que voulez vous dire? — Je vous requier, dit-elle, puis qu’il 
fault que vous obéisse, que vous me facez cest honneur que 
je ne soye pas souillée de vos % houseaux, qui sont et gras 
et ors, et vous suffise du surplus. — Et comment en pour- 
ray-je faire ? ce dit monseigneur. — Je les vous osteray, ce 
dit-elle, très-bien, s’il vous ,'plaist; car, par ma foy, je n’a- 
roye cueur ne courage de vous faire bonne chière avec ces 
paillards houseaulx. — C’est peu de chose des houseaulx, 
dit monseigneur; mais non pourtant, puis qu’il vous plaist, 
il seront ostez. »Et alors il abandonna sa prinse et se siet des¬ 
sus l’erbe, et tend sa jambe ; et la belle fille luy oste l’espe- 
ron et puis luy tire l’un de ses houseaulx, qui bien estroiz 
estoient. Et quand il fut environ à moitié, à quoy faire elle 
eut moult de peine, pour ce que tout au propos le tira 4 e 
mauvais bihès, elle part et s’en va tant que piez la peuvent 
porter, aider et soustenir de bon vouloir, et là laissa le gen¬ 
til conte, et ne fina 8 de courre tant qu’elle fut à i’ostel de 
son père. Le bon seigneur, qui se trouva ainsi deceu, s il 
enragoit, plus n’en pouvoit; et qui à ceste heure l’eus t veu 
rire, jamais n’eust eu les fièvres. A quelque meschefque ce 
fut, se mist sur piez, cuidant parmarcher sur son houseau 
et par ce l’oster de sa jambe ; mais c’est pour néant : il estoit 


* Que d’accomplir malgré moi. — * Ne finit, ne cessa. 

trop estroict,’ si n’y trouva aultre remède que de retourner 
vers ses gens. De sa bonne adventure, il n’eut pas loing allé 
quand il trouva ses bons disciples sur le bord d’un fossé qui 
l’attendoient, qui ne seurent que penser quand ilz le voyent 
ainsi atourné. Il leur compta tout son cas et se fist rehouser*. 
Et qui l’oyoit, celle qui l’a trompé ne seroit pas seurement 
en ce monde, tant luy cuide et bien luy veult faire desplaisir. 
Quelque vouloir qu’il eust pour lors, quelque mal content 
qu’il fust pour ung temps, tant qu’il fut ung peu refroidi, 
tout son courroux fut converty en cordiale amour. Et qu’il 
soit vray depuis à son pourehaz -et à ses chers coustz et des- 
pens il la fist marier trèsrichement et bien, à la contempla- 
cion seulement de la franchise et loyaulté qu’en elle avoit 
trouvé, dont il eut la vraye congnoissance par le refus icy 
dessus compté. 


LA XXV® NOUVELLE 

PAR PHILIPE DE SAINT YON. 

La chose est si fresche et si nouvellement advenue dont je 
veil fournir ma nouvelle, que je n’y puis ne tallier, ne roi- 
gner, ne mettre, ne oster. Il est vrai que au Quesnoy vint 
une belle fille naguères au prevost se complaindre de force 
et violance en elle perpétrée et commise par le vouloir 
desordonné d’un jeune compaignon. Geste complaincte au 
prevost faicte, le compaignon encusé de ce crime fut en 
l’heure prins et saisi ; et, au dict du commun peuple, ne 
valoit guères mieulx que pendu au gibet, ou sans sa teste au 
vent sur une roe enmy les champs faire les monstres. La 
fille, voyant et sentant celuy dont elle se doutoit emprisonné, 


1 Rebotter. 

poursuyvoit roiddement le prevost qu'il luy en feist justice, 
et de ce que, oultre son gré et vouloir, violantement et par 
force on Va deshonorée. Et le prevost, homme discret et sage 
et en justice trèsexpert, fist assembler les hommes et puis 
manda le prisonnier. Et ainçois qu’il le feist venir devant les 
hommes desjà tout prest pour le juger, s’il confessoit pa, 
geheyne ou aultrement l’orrible cas dont il estoit chargéz 
parla à luy à part, et si le conjura de dire la vérité. « Vée. 
cy telle femme, dist-il, qui de vous se complaint de fctfce. 
Est-il ainsi? L’avez vous efforcée? Gardez que vous diez 
vérité, car, si vous faillez, vous estes mort; mais si vous 
dictes vray, on vous fera grâce. — Par ma foy, monseigneur 
le prevost, dist le prisonnier, je ne veil pas nyer ne celer 
que je ne l’aye pieça requise de son amour. Et de fait, avant 
hier, après plusieurs parolles, je la ruay sur ung lict pour 
faire ce que vous savez, et luy levay robe et chemise, et 
mon furon i , qui jamais n’avoit hanté larrier®, ne sa voit 
trouver la douyère 3 de son conin, si ne faisoit qu aller çà 
et là ; mais elle, par sa courtoisie, luy dressa le chemin» et 
à ses propres mains le bouta tout dedans. Je croy trop bien 
qu’il ne partit pas sans proye, mais qu’il y eust entré à 
force, par mon serement, non eust. — Est-il ainsi? dit le 
prevost. — Oy, par mon serement, dit le bon compaignon. 
— Or bien, dist-il, nous en ferons très-bien. » Après ces 
parolles, le prevost se vient mettre en siège pontifical a dex- 
tre et environné de ses hommes, et le bon compaignon 
fut mis et assis sur le petit banc ou parquet, ce voyant tout 
le peuple et celle qui l’accusoit. « Or ça, m’amye, dit le pre¬ 
vost, que demandez vous à ce prisonnier?— Monseigneur le 
prevost, dit-elle, je me plains à vous de la force que il m’a 
violée oultre mon gré et ma volunté, et malgré moy, dont 
je vous demande justice. — Que respo.ndez vous mon amy? 

1 Furet. — * Mot tiré sang doute defarm, lande, terre en friche. — 8 Porte, 
entrée. 

dit le prevost au prisonnier. — Monseigneur, dist-il, je vous 
ay jà dit comment il en va, et je ne pense pas qu’elle dye 
au contraire. — M’amie, dit le prevost, regardez bien que 
vous dictes et que vous faictes de vous plaindre de force. 
C’est grant chose. Véez cy qu’il dit qu’il ne vousfist oncques 
force, mesmes avez esté consentant et pou près requérant de 
ce qu’il a fait; et qu’il soit vray, vous mesmes adressastes et 
mistes son furon, qui s’esbatoit à l’entour de vostre duyere, 
à vos deux mains ou à tout l’une, tout dedens la duyere de 
vostre connin, laquelle chose il n’eust peu faire sans ceste 
vostre ayde; et si vous y eussez tant pou soit résisté, jamais 
n’en fut venu à bout. Si son furon a fourragé l’ostel, il n’en 
peust mais, car, dès adonc qu’il est «terrier ou douyère, 
il est hors de son chastoy 1 . — Hal monseigneur le prevost, 
dist la fille plainctive, comment l’entendez vous? Il est vray, 
je ne le veille pas nyer, que voirement je prins son furon et 
le boutay en ma duyère, mais pour quoy fut ce? Par mon 
serement, monseigneur, il avoit la teste tant roidde et le mu¬ 
seau tant dur, que je sçay tout de vray qu’il m’eust fait ung 
grant pertus, ou deux ou trois, ou ventre, si je ne l’eusse 
bien à haste bouté en celuy qui y estoit davantage*; et véez 
là pourquoy je le feiz.» Pensez qu’il y eust grand risée, après 
la conclusion de ce procès, de ceulx de la justice et de tous 
les assistens, Et fut le compaignon délivré, promettant de re¬ 
tourner à ses journées quand sommé en seroit. Et la fille s’en 
alla bien courroussée qu’on nependoitbien en haste et bien 
hault celuy qui avoit pendu à ses basses fourches 8 . Mais ce 
courroux, ne sa roidde poursuite, ne dura guère, car, à ce 
qu’on me dist, tantost après par bons moyens la paix entre 
eulx si fut trouvée; et fut abandonnée au bon compaignon 
garenne, connin et duyere, toutesfoiz et quantes que chasser 
y vouldroit. 

1 Châtiment, punition. — * Heureusement, à propos. — 3 Pendre aux basses 
fourches d’une femme, la connaître, avoir affaire à elle. • 

LA XXVI e NOUVELLE 

PAR MONSEIGNEUR DE FOQUESSOLLES, DE LA CHAMBRE 
DE MONSEIGNEUR. 

En la duché de Brabant, n’a pas long temps que la me-, 
moire n’en soit fresche et présente à ceste heure, advint 
ung cas digne de reciter ; et pour fournir une nouvelle ne 
doit pas estre rebouté. Et, affin qu’il soit enregistré et en 
apert congneu et déclaré, il fut tel : A l’ostel d’un grant ba¬ 
ron du pais demouroit et residoit ung jeune, gent et gracieux 
gentilhomme, nommé Gérard, qui s’enamoura trèsfort d’une 
damoiselle de leans nommée Katherine. Et, quand il vit son 
cop, il luy osa bien dire son gracieux et piteux cas. La res- 
ponse qu’il eut de prinsault, chacun la peut penser et sa¬ 
voir, que pour abréger je trespasse, et vien ad ce que Gérard 
et Katherine par succession de temps s’entramèrent tant fort 
et si loyalement qu’ilz n’avoient qu’un seul cueur et ung 
mesme vouloir. Ceste entière, leale et parfaicte amour ne 
dura pas si peu que les deux ans ne furent accomplis et 
passez; à chef de ceste pièce de temps, amour, qui bande les 
yeulx de ses serviteurs, les bouscha si trèsbien que là où ilz 
cuidoient le plus secrètement de leurs amoureux affaires 
conclure et deviser, chacun s’en parcevoit ; et n’y avoit homme 
ne femme à l’ostel qüi trèsbien ne s’en donnast garde; mes- 
mement fut tant la chose escriée 1 qu’on ne parloit par leans 
que des amours Gérard et Katherine. Mais 1 helas l les pou- 
vres aveugles cuidoient bien seulz estre empeschez de leur 
besoigne, et ne se doubtoient guères qu’on en tenist conseil 
ailleurs qu’en leur presence, où le troiziesme de leur gré 
n’eust pas esté receu sans leur propos changer et transmuer. 

i Publiée, ébruitée. 

Tant au pourchaz d’aucuns maudictz et détestables envieux 
que pour la continuelle noise de pluseurs qui ne scevent 
taire ce que rien ou pou ne leur touche, vint ceste matière 
à la congnoissance du maistre et de la maistresse des deux 
amans, et d’iceulx s’espandit et saillit en audience 1 du père 
et de la mère de Katherine. Si luy escheut si trèsbien que par 
une damoiselle de leans, sa trèsbonne compaigne et amye, 
elle fut advertie et informée du long et du large de la descou¬ 
verture * des amours de Gérard et d’elle, tant à monseigneur 
son père et à madame sa mère comme à monseigneur et à 
madame de leans. « Helas ! qu’est-il de faire, ma bonne seur 
et m’amye?dit Katherine. Je suis femme deffaicte, puis que 
mon cas est si manifeste que tant de gens le scevent et en 
devisent. Conseillez moy, pour Dieu, ou je suis femme per¬ 
due et plus que aultre desolée et mal fortunée. » Et, à ces 
molz, larmes à tant saillirent de ses yeulx et descendirent au 
long de sa belle et clère face jusques bien bas sur sa robe. 
Sa bonne compaigne, ce voyant, fut trèsmarrie et desplai¬ 
sante de son ennuy, et pour la conforter lui dist : « Ma seur, 
c’est folie de mener tel dueil et si grand ; car on ne vous 
peut, la Dieu mercy, reproucher de chose qui touche vostre 
honneur, ne celuy de voz amys. Si vous avez entretenu ung 
gentil homme en cas d’amours, ce n’est pas chose defendue 
en la court d’honneur, mesme est la sente 5 et la vrayeadresse 4 
de y parvenir ; et pour ce que vous n’avez cause de douloir, 
et n’est ame vivant qui à ia vérité vous en puisse ou doyve 
charger. Mais loutesfoiz il me sembleroit bon pour estaindre 
la noise 5 de pluseurs parolles qui courent aujourduy à l’oc¬ 
casion de vos dictes amours, que Gérard, vostre serviteur, 
sans faire semblant de rien, prensist ung gracieux congié 
de monseigneur et de madame, colorant son cas ou d’aller en 
ung loingtain voyage ou en quelque guerre apparente; ef 

1 Vint aux oreilles. — * Révélation. - 3 Chemin, sentier. — * Moyen. — 

( Bruit fâcheux. 

soubz cest umbre s’en allast quelque part soy rendre en ung 
bon hostel, attendant que Dieu et amours aront disposé sur 
» vos besoignes; et luy arresté, vous face savoir de son estât, 
et par son mesme message lui ferez savoir de voz nouvelles. 
Et par ce point s’appaisera le bruit qui court à présent, et 
vous entreamerez et entretiendrez l’un l’aultre par lettres, 
attendans que mieulx vous vienne. Et ne pense point pour¬ 
tant que vostre amour doive cesser, ançois de bien en mieulx 
se maintiendra, car par longue espace vous n’avez eu rap¬ 
port ne nouvelle, chacun de sa partie, que par la relacion 
de vos yeulx, qui ne sont pas les plus eureux de faire les 
plus seurs jugemens, mesmesà ceulx qui sont tenuz en l’a¬ 
moureux servage. » Le gracieux et bon conseil de ceste gen- 
tilfemme fut mis en œuvre et à eflect, car au plus tost que 
Katherine sceut trouver la fasson de parler à Gérard son ser¬ 
vi! eur, elle en bref luy compta comment l’embusche de leurs 
amours estoit descouverte et venue desjà à la cognoissance de 
monseigneur son père et de madame sa mère, et de monsei¬ 
gneur et de madame de leans. «Et créez, dit-elle, avant qu’il 
soit venu si avant, ce n’a pas esté sans passer l’abbayt au pour- 
chaz des rapporteurs devant tous, ceux de céans et de plu- 
seurs voisins. Et pour ce que fortune ne nous est pas si amye 
de nous avoir permis longuement vivre si glorieusement que 
en nostre estât encommancé, et si nous menace, advise, et 
forge et préparé encores plus grans destourbiers *, si ne pour- 
veons à l’encontre, il nous est mestier, et utile et nécessité 
d’avoir advis bon et hastif. Et car le cas beaucopme touche 
et plus que à vous, quant au dangier qui sourdre s’en pour- 
roit, sans vous desdire je vous diray mon opinion.» Lors 
luy va compter de chef en bout le conseil et advertissement 
de saxonne compaigne. Gérard, desjà ung peu adverty de 
ceste maudicte adventure, plus desplaisant que si tout le 


1 Troubles, embarras. 

monde fust mort, mis hors de sa dame, respondit en telle 
manière : « Ma leale et bonne maistresse, véez cy vostre 
humble et obéissant serviteur, qui après Dieu n’ayme rien en * 
ce monde si lealement 1 que vous; et suis celuy à qui vous 
povez ordonner et commender tout ce que bon vous semble, 
et qui vous vient à plaisir, pour estre lyement* et de bon 
cueur sans contredit obéye. Mais pensez qu’en ce monde ne 
me pourra pis advenir quant il fauldra que j’esloigne vostre 
trèsdesirée presence. Helas î s'il fault que je vous laisse, il 
ne m’est pas advis que les premières nouvelles que vous 
arez de moy, ce sera ma doulente et piteuse mort adjugée 
et execulée à cause de vostre esîoignier*; mais, quoy que 
soit, vous estes celle et la seulie vivante que je veiî&béyr, 
et ayme trop plus cher la mort en vous obéissant qu’en ce 
monde vivre, voire estre perpétuel, non accomplissant vostre 
noble commendement. Véez cy le corps de celuy qui est 
tout vostre ; taillez, roignez, prenez, ostez, faictes tout ce 
qu’il vous plaist.» Si Katherine estoit marrye et desplaisante 
d’oyrson serviteur qu’elle amoit plus que aultre loyalement, 
le voiant aussi plus troublé que dire on ne vous pourroit, il 
ne le fault que penser et non enquerre; et, si ne fust pour 
la grant vertu que Dieu en elle n’avoit pas oblyé de mettre 
largement et à comble, elle se fust offerte de luy faire com* 
paignie en son voyage; mais, espérant de quelque jour re¬ 
couvrer à ce que trèseureusement faillit 4 , le retira de ce 
propos, et à chef de pièce si dist : «Mon amy, c’est force que 
vous éloignez; si vous prie que vous n’obliez pas celle qui 
vous a fait le don de son cueur, et affin que vous aiez cou¬ 
lage de mieulx soustenir la trèserueuse et horrible bataille 
que raison vous livre et amaine à vostre doloreux departe¬ 
ment, encontre vostre vouloir et désir, je vous promeetz et 
assure, sur ma foy, que tant que je vive aultre homme n’a- 

l royalement. — î Avec joie. — 3 Éloignement. — * Finit. Espérant que 
les choses finiraient bien, auraient une issrte heureuse. 

ray espousé de ma volunté et bon gré que vous, voire tant 
que me serez lovai et entier, que j’espere que vous serez. 
Et en approbacion de ce, je vous donne ceste verge qui est 
d'or esmaillée de larmes noires. Et, si d’adventure on me 
vouloit ailleurs marier, je me defendray tellement et tien* 
dray telz termes que vous devrez de moy éstre content, et 
vous monstreray que je vous yeil tenir sans faulser ma pro¬ 
messe. Or je vous prie que tantost que vous serez arresté, où 
que ce soit, que m'escrivez de voz nouvelles, et je vous res- 
criray dès miennes. — Ha l ma bonne maistresse, ce dit Gé¬ 
rard, or voy-je bien qu’il fault que je vous abandonne pour 
ung espace. Je prie'à Dieu qu'il vous doint* plus de bien et 
plus de joye qu'il ne m’appartient d'en avoir. Vous m’avez 
. fait de vostre grâce, non pas que j’en soye digne, une si 
haulte et honorable promesse, qu’il n’est pas en moy de vous 
en savoir seullement et suffisamment mercier. Et encores 
ay-je mains le povoir de le deservir*; mais pourtant ne de¬ 
meure pas que je n’en aye bien la parfecte cognoissance, et 
si vous ose bien faire la pareille promesse, vous suppliant 
trèshumblement et de lout mon cueur que mon bon et loyal 
vouloir me soit réputé de tel et aussi grand mérité que s'il 
partist de plus homme de bien que moy. Et adieu, ma dame; 
mesyeulx demandent leur tour d’audience, qui couppent à 
ma langue son parler. » Et à ces motz la baisa, et elle lu y très- 
serrément 4 , et puis en allèrent chacun en leur chambre 
plaindre ses douleurs. Dieu scet ! plorant des yeux, du cueur 
et de la teste. Au fort, à l'heure qu’il se faillit monstrer, cha¬ 
cun s’efforça de faire aultre chère de semblant et de bouche 
que le désolé cueur ne faisoit. Et pour abréger, Gérard fist 
tant en peu de jours qu’il obtint congé de son maistre, qui ne 
fut pas trop difficile à impetrer 5 , non pas pour pour faulte qu’il 
eust faicte, mais à l'occasion des amours de luy et de Kathe- 

* Anneau. — * Donne. — 8 Mériter. — * D’une manière serrée, étroite. — 

5 Du latin impetrare , obtenir. 

rine, dont les amys d’elle estoient mai contens, pour tant 
que Gérard n’estoit pas de si grand lieu ne de si grande ri¬ 
chesse comme elle estoit ; et pour ce doubtoient qu’il ne la 
fiançast. Ainsi n’en advint pas, et si se partit Gérard, et fist 
tant par ses journées qu’il vint ou pays de Barrois, et trouva 
retenance 1 en l’ostel d’un grand baron du pais. Et luy ar- 
resté, tantost manda et fist savoir à sa dame de ses nouvelles, 
qui en fut très joyeuse, et par son message mesme luy res- 
cripsit de son estât et du bçn vouloir qu’elle avoit et aroit 
vers luy tant qu’il veille estre loyal. Or vous fault-il savoir 
que, tantost que Gérard fut parti de Brabant, pluseurs gen- 
tilzhommes, escuyers et chevaliers, se vindrent accointer de 
Katherine, desirans sur toutes aultres sa bienveillance et sa 
grâce, qui, durant le temps que Gérard servoit «t estoit pré¬ 
sent, ne se monstroient n’apparoient 1 , sachant de vray qu’il 
alloit devant eulx à l’offerende. 8 .Et de fait pluseurs la re- 
quisrent à monseigneur son père de l’avoir en mariage; et 
entre aultres y en vint ung qui luy fut agréable. Si manda 
pluseurs ses amis et sa fille aussi, et leur rcmonstra comment 
il estoit desja ancien, et que ung des grans plaisirs qu’il 
pourroit en ce monde avoir, ce seroit de veoir sa fille en son 
vivant bien allyée. Leur dist au surplus : « Ung tel gentil¬ 
homme m’a fait demander ma fille. Ce me semble trèsbien 
son fait, et si vous le me conseillez et ma fille me veille 
obéir, il ne sera pas escondit en sa trèslionorable et raiso- 
nable requeste.» Tous ses amis et parens loèrent et accor¬ 
dèrent beaucop ceste aliance, tant pour les vertuz, richesses 
et aultres biens du dit gentilhomme. Et, quant vint à 
savoir la volunté de la bonne Katherine, elle se cuidoit ex¬ 
cuser de non soy vouloir marier, remonstrant et allégant 
pluseurs choses dont elle se cuidoit desarmer et eslonger ce 
mariage ; mais en la parfin elle fut ad ce menée que s’elle 

1 Asile, hospitalité. — * Ni apparaissaient. — 3 Qu’il était le préféré. 

ne vouloit estre en la male grâce de père, de mère, de' pa- 
rens, de amis, de maistre et de maislresse, qu’elle ne tien- 
droit point la promesse qu’elle avoit faite à Gérard son ser¬ 
viteur. Si s’advisa d’un trèsbon tour pour contenter tous ses 
parents, sans enfraindre la loyauté qu'elle veult tenir à son* 
serviteur, et dit : « Mon trèsredoubté seigneur et père, je 
ne suis pas celle qui vous vouldroye en manière du monde 
desobéir, voire sans la promesse que j’aroie faicte à Dieu 
mon créateur, de qui je tiens plus que de vous. Or est-il 
ainsi que je m’estoye en luy résolue, et proposé et promis 
luy avoie en mon cueur, non pas de jamais moy marier, 
mais de le non faire encore, ne encore, attendant que par 
sa grâce enseigner me voulsist cest estât, ou aultre plus 
seur, pour saulver mapouvre ame. Néantmoïns, pource que 
je suis celle qui pas ne veil troubler, où je puisse bonne¬ 
ment à l’encontre, je sufs contente d’emprandre l’estât de 
mariage, ou aultre tel qu’il vous plaira, moyennant qu’il 
vous plaise me donner congié ainçois faire ung pèlerinage à 
saint Nicolas de Warengeville, lequel j’ay voué et promis 
avant que jamais je change l’estât où je suis. » Et ce dit-elle 
affin qu’elle puisse veoir son serviteur en chemin et luy dire 
comment elle estoit forcée et menée contre son veil. Le père 
ne fut pas moyennement joyeux d’oyr le bon vouloir et la 
sage response de sa fille, et luy accorda sa requeste, et 
prestement voult disposer de son partement, et desjà disoit 
à madame sa femme, sa fille présente : « Nous luy baillerons 
ung tel gentilhomme, ung tel et ung tel; Ysabeau, et Mar- 
garite, et Jehanneton; c’est assez pour son estât 1 .— Ha! 
Monseigneur, dit Katherine, nous ferons aultrement, s’il 
vous plaist. Vous savez que le chemin de cy à saint Nicolas 
n’est pas bien seur, mesmement pour gens qui mainent 
estât et conduisent femmes; et à quoy on doit bien prendre 

garde, je n’y saroie ainsi aller sans grosse despence ; et aussi 
c’est une grande bée, et s’il nous advenait raeschefou d’estre 
prins ou deslroussez de biens ou de nostre honneur, que jè 
Dieu ne veille î ce seroit un merveilleux desplaisir. Si me 
semble bon, sauve toutesfoiz vostre bon plaisir, que me feis- 
sez faire un habillement d’homme et me baillassez en .la 
conduicte de mon oncle le basiard, chacun monté sur un 
petit cheval. Nous irons plus tost, plus seurement et à mains 
de despense ; et, si ainsi le vous plaist faire, je Tentrepren- 
dray plus hardiement que d’y aller en estât. » Ce bon sei¬ 
gneur pensa ung peu sur l’advis de sa fille et en parla, à 
madame sa femme; si leur sembla que l'ouverture qu’elle 
faisoit luy partoit d’un grand sens et de bon vouloir. Si fu¬ 
rent ses choses prestes tantost pour partir, et ainsi se mis- 
rent au chemin, la belle Katherine et son oncle le bastard, 
sans aultre compaignie, habillez à la fasson d’Allemagne, 
bien et gentement, et estoit Katherine le maistre, et l’oncle 
le varlet. Ils firent tant par leurs journées que leur pèleri¬ 
nage, voire de saint Nicolas, fut accomply. Et comme ilz se 
mettoient au chemin de retour, loans Dieu qu’ils n'avoient 
encores eu que tout bien, et devisans de pluseurs aultres 
choses, Katherine va dire à son oncle : « Mon oncle, mon 
amy, vous savez qu’il est à moy, la mercy Dieu, qui suys 
seulle héritière de monseigneur mon père, de vous faire 
beaucopde biens, laquelle chose je feray voluntiers, quand 
en moy sera, si vous me voulez servir en une menue queste 
que j’ay entreprinse : c’est d’aller en l’ostel d’ung seigneur 
de Barrois, qu’elle luy nomma, veoir Gérard, que vous sa¬ 
vez. Et affin que, quant nous reviendrons, puisse compter 
quelque chose de nouveau, nous demanderons leans rete- 
nance; et, si nous la povons obtenir, nous y serons par au¬ 
cuns jours et verrons le pays; et ne doubtez que je n’y garde 
mon honneur, comme une bonne fille doit faire. » L’oncle, 
espérant que mieulx luy en seroit cv après, et qu’el est si 

bonnÿqu’il n’y fault jà guet sur elle, fut contentée la servir 
et de raccompagner en tout ce qu’elle vouldra. 11 fut beuu- 
cop mereyé, ne doublez; et dès lors conclurent qu’il appel¬ 
lera saniepce Conrard. Hz vindrent assez tost, comme on 
leur ensgigna, ou lieu désiré, et s'adrecèrent au maistre 
d’ostel du seigneur, qui estoit un g ancien escuyer, qui les 
receut, comme estrangiers, trèslyement et honorablement. 
Conrard luy demanda si monseigneur son maistre ne voul- 
droit pas .le service d’un jeune gentilhomme qui queroit 
adventure et demandoit à veoir pais. Le maistre d’ostel 
demahda dont il estoit, et luy dist qu’il estoit de Brabant. 

« Or bien, dist-il, vous viendrez disner céans, et après dis- 
tfer j’en parleray à monseigneur. » Il les fist tantost conduire 
en une trèsbelle chambre, et envoya couvrir la table et 
faire beau feu et apporter la souppe, et la pièce de mouton, 
et le vin blanc, attendant le disner. Et s’eu ala devers son 
maistre, et luy compta la venue d’un jeune gentilhomme 
de Brabant, qui le vouldroit bien servir. Le seigneur estoit 
content, si luy semble bien son fait. Pour abréger, quand 
il eut servy son maistre, il s’en vint devers Conrard pour 
luy tenir compaignie au disner, et avecques lui amena, 
pour ce qu’il estoit de Brabant, le bon Gérard dessus nom 
mé, et distà Conrardf« Véez cyung gentilhomme de vostre 
pays. — 11 soit le Irèsbien trouvé, dist Conrard. — Et vous 
le trèsbien venu, » ce dit Gérard. Mais créez qu’il ne reco- 
gnut pas sa dame, mais elle luy trèsbien. Durant que ces 
accointances^e faisoient, la viande fut apportée, et s’assiet 
après le maistre d’ostel chacun en sa place. Ce disner dura 
beaucop à Conrard, espérant après d’avoir de bonnes de¬ 
vises avec son serviteur, mais pensant aussi qu’il la reco- 
gnoistra tantost, tant à la paroi le comme aux responses 
qu’elle luy fera de son pais de Brabant; mais il ala tout 
aqltrement, car oneques durant le disner le bon Gérard ne 
demanda après homme ne femme de Brabant, dont Con- 

rard ne savoit que penser. Ce disner fut passé, et aprèâ dis- 
ner monseigneur retint Conrard en son service. Et le maistre 
d’ostel, trôssachant 1 homme, ordonna que Gérard et Con¬ 
rard, pour ce qn’ilz sont d’un pays, auroient chambre en¬ 
semble. Après ceste retenue, Gérard et Conrard se prennent 
àbraz et s’en vont Yeoir leurs chevaulx; mais 4 deable Gé¬ 
rard s’il parla oncques ne demanda rien de Brabant. Si se 
print à doubler le pouvre Conrard, c’est assavoir la belle 
Katherine, qu’elle estoit mise avec les pechez obliez, et que, 
s’il en estoit rien à Gérard, il ne se pourroit tenir qu’il n’en 
demandasl, ou au mains du seigneur et de la dame où elle 
demouroit. La pouvrette estoit, sans guères le monstrer, en 
grand destresse de cueur, et ne savoit lequel faire, ou de 
soy encores celer et l’esprouver par subtilles paroles, ou de 
soy prestement faire cognoistre. Au fort, elle s’arresta que 
encores demourra Conrard et ne deviendra pas Katherine, 
si Gérard ne tient aultre manière. Ce soir se passa comme 
le disner, et vindrent en leur chambre Gérard et Conrard, 
parlans de beaucop de choses, mais il n’y venoit nulz pro¬ 
pos en termes que pleussent à Conrard. Quand elle vit qu’il 
ne dira rien si on ne lui meet en bouche,.elle luy demanda 
de quelz gens il estoit de Brabant, et il en respondit ce que 
bon luy sembla. « Et congnoissez-vous pas, dit-elle, ung 
tel seigneur, et une telle dame, et ung tel? — Saint Jehan! 
oÿ, dit-il. » Et au derrenier elle luy nomma le seigneur 
où ils demouroient. Et il dist qu’il le cognoissoit bien, 
sans dire qu’il y eust demeuré, a On dit, ce dit-elle, qu’il 
y a de belles filles leans ; en cognoissez-vous nulles ? — 
Bien peu, dit-il, el aussi il ne m’en chault; laissez-moy dor¬ 
mir, je meurs de somme. — Comment, dit-elle, povez-vous 
dormir quand on parle de belles filles ? Ce n’est pas signe 
que vous soiez amoureux. » Il ne respondit mot, mais 


1 Très-bien appris. 

s’endormit comme ung pourceau ; et la pouvre Katherine 
se doubta tantost de ce qui estoit, mais elle conclud qu’elle 
l’esprouvera plus avant. Quand vint à l’endemain, chascun 
s’abilla, parlant et devisant de ce que plus luy esloif, 
Gérard de chiens et d’oiseaulx, Conrard des belles filles 
de leans et de Brabant. Quand vint après disner, Conrard 
fist tant qu’il destourna Gérard des aultres, et luy va dire 
que le païs de Barrois desjà lui desplaisoit, et que vraiement 
Brabant est toute aultre marche, et en son langage luy 
donna assez à cognoistre que le cueur luy tirolt fort devers 
Brabant. « A quel propos ? ce dit Gérard ; que voiez- 
vous en Brabant qui n’est ici? et n’avez-vous pas icy les 
belles forestz pour la chasse, les belles rivières, les belles 
plaines tant plaisantes que à souhaiter, pour le deduvt des 
oiseaulx 1 en temps de gibier et aultre? — Encore n’est ce 
rien, ce dit Conrard : les femmes de Brabant sont bien aul¬ 
tres, qui me plaisent bien autant et plus que vos chasses et 
voleries.. — Saint Jehan! c’est aultre chose, ce dit Gérard ; • 
vous y seriez hardyement amoureux en vostre Brabant, je 
l’oz bien. — Par ma foy, ce dit Conrard, il n’est jà mestier 
qui vous soit celé, je y suis amoureux voirement. Et à ceste 
cause m’y tire le cueur tant roiddement et si fort que je faiz 
double que force me sera d’abandonner vostre Barrois, car 
il ne me sera pas possible à la longue de longuement vivre 
sansveoir ma dame. — C’est folie donc, ce dit Gérard, de 
l’avoir laissé, si vous vous sentez si inconstant. — Inconstant! 
mon amy; et où est celuy qui puist mestrier * loyaux amou¬ 
reux? Il n’est si advisé ne si sage qui s’i sache souvent con¬ 
duire. Amours bannist souvent de ses servans et sens et rai¬ 
son. » Ce propos sans plus avant le déduire se passa, et fut 
heure de souper; et ne se reatelèrent à deviser tant qu’ilz 
furent au lict couchez. Et créez que de par Gérard jamais 

l L’amusemeut de la chasse au vol. — * Maîtriser, gouverner. 

n’estoit nouvelle que de dormir, se Conrard ne l’eust assailly 
de procès, qui commença une piteuse, longue et doloreuse 
jdaincte après sa dame, que je passe, pour abréger.. Et si 
dit en la fin : « Helas ! Gérard, et comment povez-vous avoir 
envye de dormir emprès de moy qui suis tant eveillé, qui 
n’ay esperit qui ne soit plain de regretz, d’ennuy et de sou¬ 
cis? C’est merveille que vous n’en estes ung peu touché; et 
creez, si c’estoit maladie contagieuse, vous ne seriez pas 
seurement si près sans avoir des esclabotures. Helas ! je vous 
prie, si vous n’en sentez nulles, aiez au mains compassion 
de moy qui meurs sur bout si je ne voy bien bref ma 
dame. — Je ne vy jamais si fol amoureux, ce dit Gérard; 
et pensez vous que je n’aye point esté amoureux? Certes 
je sçay bien que c’est, car j’ay passé par là comme 
vous, certes si -a y ; mais je ne fuz^oncques si enragé que 
d’en perdre le dormir ne la contenance, comme vous faictes 
à présent : vous estes beste, et ne prise point votre amour 
ung blanc 1 . Et pensez-vous qu’il en soit autant à vostre 
dame?Nenny, nenny. —Je suis tout seur, ce dit Conrard, 
que si ; elle est trop loyalle pour m’oblier. — A dya, vous 
direz ce que vous vouldrez, ce dit Gérard, mais je ne croi- 
ray jà que femmes soient si loyalles que pour tenir telz 
termes; et ceulx qui le cuident sont parfaiz coquars *. J’ay 
amé comme ung aultre, et encores en ayme je bien une. 
Et pour vous dire mon fait, je party de Brabant à l’occasion 
d’amours, et à l’heure de mon parlemenpj’estoie bien avant 
en la grâce d’une trèsbelle, bonne et noble fille, que je 
laissay à trèsgrant regret ; et me despleut beaucop par au¬ 
cuns pou de jours d’avoir perdu sa presence, non pas que 
j’en laissasse le dormir, ne boire, ne menger, comme vous. 
Quand je me vy ainsi d’elle éloigné, je vouluz user pour re¬ 
mède du conseil d’Ovide, car je n’eu pas si tost accointance 

ne entrée céans que je ne priasse une des belles filles qui y 
soit; et ay tant fait, la Dieu mercy ! qu’elle me veult beau- 
cop de bien, et je l’ayme beaucop aussi. Et par ce point me 
suys-je deschargé de celle que par avant amoye, et ne m’en 
est à présent non plus que celle qu’oncques ne viz, tant m’en 
a rebouté 1 ma dame de présent. — Et comment, ce dit 
Conrard, est-il possible, si vous amiez bien l’aultre, que 
vous la puissez si tost oublier et abandonner? Je ne le sçav 
entendre, moy, ne concepvoir comment il se peut faire. — 
Il s’est fait'toute foi z, ce dit Gérard; entendez le si vous vou¬ 
lez.— Ce n’est pas bien gardé loyauté, ce dit Conrard; 
quant à moy, j’aymeroie plus cher morir mille foiz, si pos¬ 
sible m’estoit, que d’avoir fait à ma dame si grande faulseté. 
Et jà Dieu ne me laisse tant vivre que j’aye non pas tant 
seulement le vouloir ne une seule pensée de jamais amer ne 
prier aultre qu’elle. — Tant estes vous plus beste, ce dit 
Gérard, et si vous maintenez ceste folie, jamais vous n’arez 
bien et ne ferez que songer et muser, et secherez sur t'fcrre 
comme la belle herbe dedans le four chault, et serez homi¬ 
cide de vous mesmes; et si n’en arés jà gré; mesme, que 
plus est, vostre dame n’en fera que rire, si vous estes si 
eureux qu’il vienne à sa cognoissance. — Comment ! ce dit 
Conrard, vous savez d’amours bien avant; je vous requier 
docques que veillez estre mon moien céans ou aultre part 
que je face dame par amours, asavoir mon si je pourroie 
garir comme vous. — Je vous diray, ce dit Gérard, je vous 
feray demain deviser à ma dame, et aussi je lui diray que 
nous sommes compaignons et qu’elle face vostre besoigne à 
sa compaigne; et je ne doubte point que, si vous voulez, 
qu’encores n’ayons du bon temps, et que bien bref se passera 
la resverie qui vous affole, voire si à vous ne tient. — Si ce 
n’estoit faulser mon serment à ma dame, je le desireroye 

beaucop, ce dit Conrard ; mais au fort j’essaieraycom ment 
il m’en prendra. » Et à ces motz se retourna Gérard et tan- 
tost s’endormit. Et la trèsbelle Katherine estoit de mal tant 
oppressée, voyant et oyant la desloyauté de celoy qu’ellë 
aymoit plus que tout le monde, qu’elle se souhaitoit morte. 
Non pourtant elle adossa 1 la tendreur féminine, et s’adouba* 
de virile vertu. Car elle eut bien la constance de longue¬ 
ment et largement lendemain deviser avecques celle qui 
lu y faisoit tort de la rien au monde que plus cher tenoit ; 
mesmes forsa son cueur, et ses yeulx fist estre notaires de 
pluseurs entretenancesà son trèsgrand et mortel préjudice. 
Comme elle estoit en parolles avecques sa cornpaigne, elle 
apperceut la verge que au partir donna à son desloyal ser¬ 
viteur, qui luy parcreut ses doleurs; mais elle ne fut pas si 
foie, non pas par convoitise de la verge, qu’elle ne trouva 
bonne gracieuse fasson de la regarder et bouter en son doÿ. 
Et sur ce point, comme non y pensant, se part et s’en va. 
Et tantost que le souper fut passé, elle vint à son oncle et 
lui dit : « Nous avons assez esté Barroisiens, il est temps de 
partir; soiez demain prest au point du jour, et aussi seray-je. 
Et regardez que tout nostre bagage soit bien attinté. Ve¬ 
nez si matin qu’il vous plaist. — Il ne vous fauldra que 
monter», répondit l’oncle. Or devez-vous savoir que tantdis, 
puis souper, que Gérard devisoit avec sa dame, celle qui fut 
s’en vint en sa chambre et se mect à escripre unes lettres 
qui narroient tout du long et du lé les amours d’elle et Gé¬ 
rard, comme les promesses qu’ilz s’entrefîrent au départir, 
comment on l’avoit voulue marier, le refus qu'elle en fist, 
et le pèlerinage qu’elle emprinst pour sauver son serment 
et se rendre à luy i la desloyaulté dont elle l’a trouvé saisy, 
tant de bouche comme d’œuvre et de fait. Et pour les causes 
dessus dictes, elle se tient pour acquittée et désobligée de 

son serment et promesse qu’elle jadiz luy fîst. 'Et s’en va 
vers son pais, et ne le quiert jamais ne veoir, ne rencontrer, 
comme le plus desloyal qu'il est qui jamais priasl femme. Et 
si emporte la verge qu’elle luy donna, qu’il avoit desjà mise 
en main séquestre. Et si se peut bien vanter qu’il a couché 
par trois nuiz au plus près d’elle; s’il y a que bien, si le 
dye, car elle ne le craint. Escript de la main de celle dont 
il peut bien cognoistre la lettre, et au dessoubz : « Kathe¬ 
rine, etc., surnommée Conrard » ; et sur le dos : « Au 
desloyal Gérard, etc. » Elle ne dormit pas guères la 
nuyt, et aussitost qu’on vit du jour, elle se leva tout 
doulcement, et s’abilla sans ce qu’oncques Gérard s’en 
eveillast, et prend sa lettre qu’elle avoit bien close et fer¬ 
mée, et la bouta en la manche du pourpoint de Gérard; et 
à Dieu le commenda tout en basset, en plorant tendrement, 
pour le grand deuil qu'elle avoit du trèsfaulx tour qu’il luy 
avoit joué. Gérard, qui dormoit, mot ne luy respondiU Elle 
s’en vint devers son oncle, qui luy bailla son cheval, et elle 
monte et puis tire païs tant qu’ilz vindrent en Brabant, où 
ilz furent receuz joyeusement, Dieu le scet. Et fut bien qui 
leuar demanda des adventures de leur voyage; mais quoy 
qu’ilz respondissent, ilz ne se vantèrent pas de la principale. 
Pour parler comment il advint à Gérard, quant vint le 
jour du partement de la bonne Katherine, environ dix 
heures, il s’esveilla, et regarde que son compaignon es¬ 
tait levé; si pensa qu’il estait tard, si.sault sus,tout en haste 
et saisit son pourpoint; et comme il boutait son bras de¬ 
dans l’une des manches, il en saillit une lettre, dont il fut 
assez esbahy, car il ne luy souvenoit pas que nulles y en 
eust bouté. Il les releva toutesfoiz, et voit qu’elles sont fer¬ 
mées; et avoit au dos escript : « Au desloyal Gérard, etc. » 
Si par avant fut esbahy, encores le fut-il beaucop plus. A 
chef de pièce, il les ouvrit et voit la soubscription qui disoit 
Katherine surnommée Conrard. Si ne scet que penser ; il 

les leut neantmains; en lysant, le sang luy monte et le 
cueur lui fremist, et devint tout altéré de manière et de 
côleur. A quelque meschefque ce fut, ilescheva de lyre sa 
lettre, par laquelle il cogneut que sa desloyauté estoit venue 
à la cognoissance de celle qui luy vouloit tant de bien : 
non qu’elle sceust estre tel au rapport d’aultry, mais elles 
mesmes en personne en a la vraye information; et, qui 
plus près du cueur luy touche, il a couché trois nuiz avec 
elle sans Tàvoir guerdonnée 1 de la peine qu’elle avoit prinse 
que de si loing le venir esprouver. Il ronge son frain aux 
dens et tout vif enrage quand il ^se voit eh celle peleterie. 
Et après beaucop d’advis, il ne scet aultre remède que 
delasuyvir; et bien lui semble qu’il la rataindra. Si prent 
congié de son maistre, et se met à la voie, suyvant le froissie 
deschevaulx de ceulx qu’oncques ne rataindit jusquesad ce 
qu’ilz fussent en Brabant, où il vint si à point que c’estoit le 
jour c|£s nopces de celle qui l’a esprouvé. Laquelle il cuida 
bien aller baiser et saluer, et faire une orde 1 excusance de 
ses faultes; mais il ne luy fut pas souffert, car elle luy 
tourna l’espaule, et ne sceut tout ce jour ne oncques puis 
trouver manière ne fasson d’avoir devises avec elle. Mesmes 
il s’avança une foiz pour la mener dancer, mais elle le re¬ 
fusa plainement devant tout le monde, dont pluseurs se 
prindrent garde. Ne demoura guères après que ung aultre 
gentilhomme entra dedans, qui fist corner les menestrielz, 
et s’avança par devant elle et elle descendit, voyant Gérard, 
et s’en ala dancer. Ainsi qu’avez oy perdit le desloyal sa 
femme. S’il en est ençores de telz, ils se doivent mirer à ces! 
exemple, qui est notoire et advenu depuis naguères. 

1 Récompensée. — * Sale, -vile. 


Digitized by L^ooQle 



NOUVELLE XXVII. 


123 


LA XXVII® NOUVELLE 

PAR MONSEIGNEUR DE BEAUVOIR. 

Ce n'est pas chose pou accoustumée, especialement en ce 
royaume, que les belles dames et damoiselles se treuvent 
voiuntiers et souvent en la compaignie des gentils compai- 
gnons. Et à l’occasion des bons et joyeux passetemps qu'elles 
ont avec eulx, les gracieuses et doulces requestes qu’ilz 
leurs font ne sont pas si difficiles à impetrer. A ce propos, 
ri'a pas long temps que ung trèsgentil homme qu'on peut 
mettre ou renc et du compte des princes, dont je laisse le 
nom en ma plume, se trouva tant en la grâce d’une très- 
belle damoiselle qui mariée estoit, dont le bruit n’est pas si 
pou cogneu que le plus grand maistre de ce royaume 
ne se tenist trèseureux d'en estre retenu serviteur, laquelle 
luy voult de fait monstrer le bien qu’elle luy vouloit. Mais 
ce ne fut pas à sa première volunté, tant l’empeschoient les 
anciens adversaires et ennemis d'amours. Et par espécial 
plus luy nuysoit son bon mary, tenant le lieu en ce cas du 
trèsmaudit Dangier : car, si ne fust-il, son gentil serviteur 
n'eust pas encores à luy tollir 1 ce que bonnement et par 
honneur donner ne luy povoit. Et pensez que ce serviteur 
n'estoit pas moyennement mal content de ceste longue at¬ 
tente, car l'achèvement de sa gente chasse luy estoit plus 
grand eur et trop plus désiré que nul aultre quelconque 
bien qui luy povoit jamais advenir.. Et à ceste cause, tant 
continua son pourchaz que sa dame luy dist : « Je ne suis 
pas mains desplaisante que vous, par ma foy, que je ne vous 
puiz faire aultre chère; mais vous savez, tant que mon mary 
soit céans, force est qu'il soit entretenu. — Helas! dist-il, et 

n’est-il moien qui se puisse trouver d’abreger mon dur et 
cruel martire? » Elle qui, comme dessus est dit, n’estoit 
pas en maindre désir de se trouver à part avec son serviteur 
que luy mesme, luy dit : « Venez ennuyt *, à certaine 
heure, qu’elle lui baillas!, liourter à ma chambre; je vous 
feray mettre dedans, et irouveray fasson d’estre délivrée de 
mon mary, si fortune ne destourne mon emprinse. » Le 
serviteur n’oyt jamais chose qui mieulx luy pleust;*et, 
après les mercimens gracieux et deuz en ce cas, dont il es¬ 
tait bon maistre et ouvrier, sè part d'elle, et s’en va atten¬ 
dant et désirant l’heure assignée. Or devez vous savoir que 
environ une bonne heure, ou plus ou mains, devant l’heure 
assignée dessus dicte, nostre gentille damoiseile, avec ses 
femmes et son mary, qui va derrière, pour ceste heure estait 
en sa chambre relraicte puis le souper; et n’estoitpas, creez, 
son engin oiseux, mais labouroit à toute force pour fournir 
la promesse à son serviteur; maintenant pensoit d’un, puis 
maintenant d’un aullre, mais rien ne )uy venoit à son en¬ 
tendement qui peusl eloigner ce maudit mary; et toutes- 
foiz a p prou choit fort l’heure trèsdésiréé. Comme elle estait 
en ce profond penser, fortune luy fut si trèsamye que mesme 
son mary donna le trèsdoulx advertissement de sa dure 
cheance et male adyenture, convertie en la personne de 
son adversaire, c’est assavoir du serviteur dessus dit, en 
joye non pareille, déduit, solaz et lyesse très accomplie. Et 
veez cy la fasson. Le pouvre mary, voyant sa femme ung 
peu muser etententivement penser, et ne savoit à qui ne à 
quoy, la regardoit trèsfort, puis l’une puis l’autre des fem¬ 
mes de leans, et aucunes foiz par la chambre. Tant regarda 
sans mos dire qu’il perceut d’adventure. au pié de la cou¬ 
chette ung bahu qui estoit à sa femme. Et affin de la faire 
parler et l’oster hors de son penser, demanda de quoy ser- 

1 Otte nuit. 

voit ce bahu en la chambre, et à quel propos on ne le por¬ 
tait point en Ja garderobe ou en quelque aultre lieu, sans 
en faire leans parement K « 11 n’y a point de péril, monsei¬ 
gneur, ce dit mademoiselle; ame ne vient icy que nous; 
aussi je l’y ay fait laissier tout à propos pour ce qu’encores 
sont aucunes de mes robes dedans; mais n’en soiez jà mal 
content, mon amy; ces femmes l’osteront tantost. — Mal 
content! dit-il ; nenny, par ma foy; je l’ayme autant icy 
que ailleurs, puis qu’il vous plaist; mais il me semble bien 
petit pour y mettre voz robes bien à l’aise, sans les froisser, 
attendu les grandes et longues queues qu’on fait aujourd’huy. 

— Par ma foy, Monseigneur, dit-elle, il est assez grand. — Il 
ne le me peut sembler vraiement, dit-il, et le regardez 
bien. — Or ça. Monseigneur, voulez faire un gage à moy? 

— Oy vraiement, dit-il, quel sera-il? — Je gageray à vous, 
s’il vous plaist, pour une demye douzaine de bien fines che¬ 
mises encontre le satin , d’une cotte simple, que nous vous 
bouterons bien dedans tout ainsy que vous estes. — Par ma 
foy, dit-il, je gage que non. — Et je gage que si. — Or 
avant, ce dirent les femmes, nous verrons qui le gaignera. 

— A l'esprouver le scera l’on, dit monseigneur. » Et lors 
s’avance et iist tirer du bahu les robes qui dedans estoient; 
et quand il fut vuide, madamoiselle et ses femmes à quelque 
peine firent tant que monseigneur fut dedans tout à son 
aise. Et à cest cop fut grande la noise *, et autant joyeuse, 
et madamoiselle alla dire : « Or, monseigneur, vous avez 
perdu la gaigeure, vous le cognoissez bien, faictes pas? — 
Ma foy, oy, dit-il, c’est raison. »» Et, en disant ces parolles, le 
bahu fut fermé, et tout jouant, riant et esbatant, prindrent 
toutes ensemble et homme et bahu, et l’emportèrent en 
une petite garderobe assez loing de la chambre, et là le 
laissèrent. Et il crye et se demaine, faisant grand noise; 

* Parade. *— Discussion, querelle. 

mais c’est pour néant, car il fut là laissé toute la belle lïÉyt, 
pense, dorme, face du mieulx qu’il peut : car 11 est ordonné 
par madamoiselle et son estroit conseil 1 qu’il n’en partira 
meshuy, pource qu’il a tant empesché le lieu de celuy 
qu’elle ayme beaucop mieulx que luy. Pour retourner à la 
matière denostre propos encommencé, nous lairrons nostre 
homme ou bahu, et dirons de madamoiselle, qui attendoit 
son serviteur avec ses femmes, qui estoient telles, si bonnes 
et si sécrétés, que rien ne leur estoit celé de ses affaires. 
Lesquelles savoient bien que le bien amé serviteur, si a luy 
ne tenoit, tiendra la nuyt le lieu de celuy qui ou bahu fait 
-maintenant sa penitence. Ne demoura guères que le bon 
serviteur, sans faire effroy ne bruyt, vint hurter à la cham-. 
bre; et au hurt qu’il fist on le cogneut tantost, et là fut 
bien qui le bouta dedans. Il fut reçeu. joyeusement ét lye- 
ment, et entretenu doulcement de madamoiselle et sa com¬ 
pagnie, et ne se donna garde qu’il se trouva tout seul avec 
sa dame, qui luy compta bien au long la bonne fortune 
que Dieu leur a donnée, c’est asavoir comment elle fist la 
gageure à son mary d’entrer ou bahu, comment il y entra, 
et comment elle et ses femmes l’ont porté en une garde- 
robe. « Comment! ce dit le serviteur, je ne cuidoye point 
qu’il fust céans; par ma foy, je pensoie, moi, que vous eus- 
siés trouvé aucune fasson de Tenvoier ou faire aller dehors, 
et que j’eusse icy meshuy tenu son lieu. — Vous n’en yrez 
pas pourtant dehors, dit-elle, il n’a garde de yssir dont il 
est, et si a beau crier, il n’est ame de nulz sens qui le puist 
oyr; et croiez qu’il y demourra meshuy par moy; si vous 
le voulez desprisonner, je m’en rapporté à vous.— Nostre 
Dame, dist-il, s’il ne sailloit tant que je l’en feisse osier, il 
aroit bel attendre. — Or faisons donc bonne chère, et n’y 
pensons plus. » Pour abréger, chacun se despoilla, et se 

1 Conseil privé. 

couchèrent les deux amants dedans le trèsbeau lit, bras à 
bras, et firent ce pourquoy ils estoient assemblez, qui mieulx 
vault estre pensé des lysans qu’estre noté de l’escripvant. 
Quant vint au point du jour, le gentil serviteur se partit.de 
sa dame au plus secrètement qu’il peut, et vint à son logis 
dormir, j’espoire, ou desjeuner : car de tous deux avoient 
besoin. Madamoiselle, qui n’estoit pas mains subtille que 
sage et bonne, quand il fut heure, se leva et dist à ses fem¬ 
mes : « Il sera désormais heure«de oster nostre prisonnier; 
je vois oyr qu’il dira et s’il se vouldra mettre à finance. — 
Mettez tout sur nous, ce dirent-elles, nous l’appaiserons 
bien. — Creez que si feray-je », dit-elle. Et à ces motz se 
seigne et s’en va; et comme non pensant ad ce qu’elle fai- 
soit, tout d’aguet et à propos entra dedans la garderobe où 
son mary encores estoit dedans le bahu clos. Et quant il 
l’oyt, il commença à faire grand noise et crier à la volée : 

« Qu’est cecy! me lairra l’on cy dedans? » Et sa bonne 
femme, qui l’oyt ainsi demener, respondit efirayement et 
comme craintivement, faisant l’ignorante : « Emy I qu’est- 
ce là que j’oy crier? — C’est moy, de par Dieu* c’est moy, 
dit le mary. — C’est vous, dit-elle, et dont venés vous à 
ceste heure? — Dont je viens? dit-il; et vous le savez bien, 
madamoiselle, il ne fault jà qu’on le vous die; mais vous 
faictes de moy, au fort je feray quelque jour de vous. » Et 
s’il eust enduré, ou osé, il se fust très voluntiers courroucié 
et eust dit villannie à sa femme; Et elle, qui le cognoissoit, 
luy couppa la parolle et dist : « Monseigneur, pour Dieu, je 
vous crye mercy; par mon serment, je vous asseure que je 
ne vous cuidoie pas icy à ceste heure ; et creez que je ne 
vous y eusse pas quis *, et ne me sçay assez esbahir dont 
vous venez à y estre encores : car je chargé hier soir à ces 
femmes qu’elles vous missent dehors, tandiz que je diroye 

* Cherché. 

mes heures, et elles me dirent que si feroient elles. Et de 
fait l’une me vint dire que vous estiez dehors et desjà allé 
en la ville, et que ne reviendriez meshuy. Et à ceste cause, 
je me couchay assez tost après sans vous attendre. — Saint 
Jehan l dit-il, vous veez qu’est ce ! 1 or vous avancez de moy 
tirer d’icy, car.je suis tant las que je n’en puis plus. — Cela 
feray-je bien, monseigneur, dit-elle, mais ce ne sera pas de¬ 
vant que vous n’ayez promis de moy paier de la gaigeure 
qu’avez perdue; et pardonnez moy toutesfoiz, car aultre- 
ment je ne le puis faire. — Et avancez, de par Dieu, dit-il; 
je le paieray voiregient. — Et ainsi vous le promettez ? — Oy, 
par ma foy. » Et ce procès finy, madamoiselle defferma le 
bahu et monseigneur yssit dehors, lassé, froissé et traveillé. 
Et elle le prend à braz et baise et accole tant doulcement 
qu’on ne pourroit plûs, en luy priant pour Dieu qu’il ne soit 
point mal content. Et le pouvre cocquard dit que non est-il, 
puisqu’elle n’en savoit rien; mais il punyra trop bien ses 
femmes, s’il y peut advenir. « Par ma foy, monseigneur, 
dit-elle, elles se sont bien vengées de vous; je ne double 
point que vous ne leur ayez aucune chose méfiait. — Non ay, 
cerf es, que je sache, mais creez que le tour qu’elles m’ont joé 
leur sera cher vendu. » Il n’eut pas fini ce propos quand 
toutes ces femmes entrèrent dedans, qui si très fort rioyent 
et de si grand cueur qu’elles ne sceurent mot dire grand 
pièce après. Et monseigneur, qui devoit faire merveilles, 
quand il les \it rire en ce point, ne se peut tenir de les con¬ 
trefaire. Et madamoiselle, pour luy faire compaignie, ne s’i 
faignoil point. Là veissez une merveilleuse risée et d’un 
costé et d’aultre, mais celuy qui en avoit le mains cause ne 
s’en pouvoit ravoir. A chef de pièce ce passetemps cessa, et 
dist monseigneur : « Mesdemoiselles, je vous mercye beau- 
cop de la courtoisie que m’avez ennuyt faicte.— A vostre 

1 Vou* voyez cé que c’ezt. 

commendemenl, respondit l’une, encores n’estes vous pas 
quitte : vous nous avez fait et faicles toujours tant de peine 
et de meschef que nous vous avons gardé ceste pensée ; et 
n’avons aultre regret que plus n’y avez esté. Et si n’eùs- 
sions sceu de vray qu’il n’eust pas bienpleu à madamoi- 
selle, encore y fussez vous; et prenez en gré. — Est-ce • 
cela ? dit-il. Or bien, bien : vous verrez comment il 
vous en prendra; et par ma foy je suis bien gouverné, 
quand avec tout le mal que j’ay eu l’on ne me fait que 
farser; et encores, qui pis est, il me fault paier la cotte 
simple dé satin. Et vrayement je ne puis à mains^ue d'a¬ 
voir les chemises de lagaigeure, en recompensacion de la 
peine qu’on m’a fait. — Il n’y a, par Dieu, que raison, di¬ 
rent les damoiselles : nous voulons en ce estre pour vous, 
monseigneur, et vous les arez; n’ara pas, mademoiselle? — 
Et à quel propos, dit-elle ? il a perdu la gaigeure. — Dya, 
nous savons bien cela, il ne les peut avoir de droit ; aussi ne 
les demande-il pas à ceste intencion, mais il les a bien de- 
servies en aultre manière. — À cela ne tiendra-il pas, dit- 
elle, je feray voluntiers finance de la toille ; et vous, mesde¬ 
moiselles, qui tant bien procurez pour luy, vous prendrez bien 
la peine de les coudre. — Or vray ment, oy, mademoiselle. » 
Comme ung chien qui ne fault que escourre la teste au ma¬ 
tin quand il se lève qu’il ne soit prest, estoit monseigneur; 
car il ne luy faillit que une secousse de verges à nettoier sa 
robe et ses chausses qu’il ne fut prest. Et ainsi à la messe 
s’en va, et madamoiselle et ses femmes le suyvent, qui fai- 
soient de luy, je vous asseure, grans risées; et créez que la 
messe ne se passa pas sans foison de ris soudains, quand il 
leur souvenoit du giste que monseigneur a fait ou bahu, le¬ 
quel ne le scet, encores qui fut celle nuyt enregistré ou 
livre qui n’a point de nom *. Et si n’est que vienne d aven¬ 
ture cette histoire entre ses mains, jamais n’en ara, si Dieu 

1 Le livre des cocus. 

plaist, la cognoissance, ce que pour rien je ne vouldroye. Si 
prye aux lisans qui le cognoissent qu’ilz se gardent bien de 
luy monstrer. 


LA XXVIII e NOUVELLE 

PAR MESSIRK MICHAULT DE CHANGY, GENTILHOMME DE LA 
CHAMBRE DE MONSEIGNEUR. 

Se au temps du trèsrenommé et éloquent Boccace Fad- 
venture dont je veil fournir ma nouvele fust advenue et à 
son audience ou cognoissance parvenue, je ne doubte point • 
qu’il ne l’eust adjoustée et mise ou reng du compte des 
nobles hommes mal fortunez. Car je ne pense pas que no¬ 
ble homme eust jamais pqur ung coup guères fortune plus 
dure à porter que le bon seigneur, que Dieu pardoint, dont 
je vous compteray l’aventure. Et se sa male fortune n’est 
digne d’estre ou dit livre de Boccace, j'en fais juges tous 
ceux qui l’orront racompter. Le bon seigneur dont je vous 
parle fut en sôn temps ung des beaulx princes de son 
royaulme, garny et adressié de tout ce qu'on saroit loer et 
priser en ung noble homme. Et entre aultres ses proprie- 
tez, il estoit tel destiné que entre les dames jamais homme 
ne le passa de gracieuseté. Or luy advint que, au temps que 
ceste sa renommée et destinée florissoit, et qu’il n'estoit 
bruyt que de luy. Amours, qui sème ses vertuz où mieux 
luy plaist et bon luy semble, fisl allyance à une belle fille, 
jeune, gente, gracieuse et en bon point en sa fasson, ayant 
bruyt autant et plus que nulle de son temps, tant par sa 
grande et non pareille beaulté comme par ses trèsloables 
meurs et vertus; et qui pas ne nuvsoit au jeu, tant estoit en 
la grâce de la royne du pays qu’elle estoit son demy lit 

Sa compagne de lit. 

les nuyz que point ne couchoit avec le roy. Ces amours que 
je vous dy furent si avant conduictes qu’il ne restoit que 
temps et lieu pour dire et faire, chascun à sa partie, la 
chose au monde que plus luy pourroit plaire. Ilz ne furent 
pas pou de jours pour adviser et elire lieu et place conve¬ 
nables ad ce faire; mais en la fin celle qui ne desiroit pas 
mains le bien de son serviteur que lasalvacion de son ame, 
s advisa d’un bon tour, dont tantost l’avertit, disant ce qui 
s ensuit : « Mon trèsloyal amy, vous savés comment je 
couche avec la royne, et que nullement m’est possible, si 
je ne vouloie tout gaster, d’abandonner cest honneur et 
avancement, dont la plus femme de bien de ce royaume se 
tiendroit pour bien eureuse et honorée ; combien que par 
mafoy je vous vouldroye complaire, et faire autant deplaisiret 
d aussi bon cueur que à elle. Et qu’il soit vray, je le vous 
monstreray de. fait, toutesfoiz sans abandonner celle qui me 
fait et peut faire tout le bien et l’onneur du monde. Je ne 
pense pas aussi que vous voulsissez que aultrement je febse. 

Non, par ma foy, m’amye,* respondit le bon seigneur; 
mais toutesfoiz, je vous prie qu’en servant vostre maistresse, 
vootre loyal serviteur ne soit point arrière du bien que faire 
lui povez, qui ne luy est pas maindre que mieux: y voul- 
droit et desire parvenir que gaigner le surplus du monde. 

Veezcy que je vous feray, dit—elle, monseigneur; la royne 
a une levriôre, comme vous savez, dont elle est beaucop 
assotée, et la fait coucher en sa chambre; je trouveray fas- 
son ennuyt de l’enclorre hors de la chambre sans qu’elle 
en sache rien ; et quand chacun sera retrait, je feray un 
sault jusques en la chambre de parement, et deffermeray 
1 huys, et le lairray ouvert. Et quand vous penserez que la 
royne sera couchée, vous viendrez tout secrètement, et en¬ 
trerez en la dicte chambre et fermerez l’huys ; vous y trou¬ 
verez la levrière, qui vous cognoist assez, si se lairra bien 
approucher de vous; vous la prendrez par les oreilles et la 

ferez bien hault crier; el quand la royne l’orra, elle laco- 
gnoistra tantost ; si ne me doubte point qu’elle ue me face 
lever incontinent pour la mettre dedans. Et en ce point 
viendray-je vers vous', si n’y faillez point si jamais voustou- 
lez parler à moy. — Ha! ma trôschère et loyale amye, dit 
monseigneur, je vous mercye tant que je puis, pensez que 
je n’y fauldray pas. » Et à tant se part et s’en va, et sa dame 
aussi, chacun pensant et désirant d’achever ce qui est pro¬ 
posé. Qu’en vauldroit le long compte ? La levrière se cuida 
rendre, quand il fut heure, en la chambre de sa maîstresse, 
comme elle avoit acconstumé, mais celle qui l’avoit con- 
demnée dehors la fist retraire, en la chambre au plus près. 
Et la royne se coucha sans ce qu’elle s’en donnast garde; 
et assez tost après luy vint faire compaignie la bonne da- 
moyselle, qui n’attendoit que Hieure d’oyr crier la levrière 
et la semonce de bataille L Ne demoura guères que le gen¬ 
til seigneur se mist sur les rengs, et tant fist qu’il se trouva 
en la chambre où la levrière se dormoit. Il la quist*tant au 
pié et à la main qu’il la trouva, et puis la print par les 
oreilles, et la fist hault crier deux ou trois foiz. Et la royne, 
qui l’oyt, congneut tantost que c'estoit sa levrière, et pensa 
qu’elle vouloit estre dedans; si appela sa damoiselle et dist : 

« M’amye, veezla ma levrière qui se plaint là hors; levez 
vous, si la mettez dedans. — Voluntiers, madame », ce dist 
la damoiselle, et jasoit qu’elle attendist la bataille dont elle 
mesme avoit l’heure et le jour assigné, si ne s’arma elle 
que de sa chemise; et en ce point s’en vint à l’huys et l’ou¬ 
vrit, où tantost luy vint à l’encontre celuy qui l’attendoit. Il 
fut tant joyeux et tant surprins, quant il vit sa dame si belle 
et en si bon point, qu’il perdit force, sens et advis; et ne 
fut oncques en sa puissance de tirér sa dague pour es- 
prouvrer et savoir s’elle pourroit prendre sur ses cuiras- 


1 Le signal de la bataille amoureuse. — * Chercha. 

ses *. Trop bien de baiser, d’accoler, de manier le tetin, et le 
surplus, faisoit-il assez diligence, mais du parfait, nichill ^ 
Si fut force à la gente damoiselle qu’elle retournast sans 
luy laisser ce que avoir ne povoit se par force d’armes ne le 
conquéroit. El ainsi qu’elle se vouloit partir, il la cuidoit re¬ 
tenir par force et par belles parolles, mais elle n’osoil de- 
mourer, si luy ferma l’huys au visage et s’en revint par 
devers la royne, qui luy demanda s’elle avoit mise sa levrière 
dedans. Et elle dit que non, car oncques ne l’avoit sceu 
trouver, et si avoit beaucop regardé. « Or bien, dit la royne y 
toujours l’ara-on; couchez vous. » Le pouvre amoureux es¬ 
tait à celle heure, Dieu scet! bien mal çoptent, qu’il se voit 
ainsy deshonoré et adnéanty ; et si cuidoit auparavant bien 
tant en sa force qu’en mains d’heure qu’il n’avoit esté 
avecques sa dame il en eust bien combatu telles troys, et 
venu au dessus d’elles à son honneur. Au fort il reprint 
courage et dit bien à soy mesmes, s’il est jamais si eureux 
que de trouver sa dame en si belle place, elle ne partiroit 
pas comme elle a fait l’aultre fois. Et ainsi animé et aguil- 
lonné de honte et de désir, il reprend la levrière par les 
oreilles, et la tira si rudement, tout courroucé qu’il estoit, 
qu’il la fist crier beaucop plus hault qu’elle n’avoil fait , 
devant. Si hucba arrière à ce cry la royne sa damoiselle, 
qui revint ouvrir l’huys comme devant, mais elle s’en re¬ 
tourna devers sa maistresse sans conquester ne plus ne mains 
qu’elle fit à l’autre foiz. Or revint à la tierce foiz que ce 
pouvre gentilhomme faisoit tout son pouvoir de besoigner 
comme il avoit le désir, mais au deable de l’omme s’il peut 
oncques trouver manière de fournir une pouvre lance à 
celle qui ne demandoit aultre chose, et qui l’attendoit de 
pié coy. Et quand elle vit qu’elle n’aroit point son panier 
percé, et qu’il n’estoit pas à l’aultre de seulement mettre sa 

1 image tirée d’un combat à outrance, dans lequel l’assaillant tirait sa dague, 
pour eu frapper sou adversaire au défaut de la cuirasse. (Bibliophile Jacob.) 

lance en son arrest, quelque avantage qu’elle luy feist, tan- 
lost cogneust qu’elle aroit à la jouste failly, dont elle tint 
beaucop mains de bien du jousteur. Elle ne voulut n’osa 
là plus demourer, pour acquest qu’elle y feist ; si voulut 
entrer en la chambre, et son amy la retiroit à force et disoit : 
« Helas! m’amye, demourez encores ung peu, je Vous en 
prie. — Je ne puis, dit-elle, je ne puis, laissez moy aler; je 
n’ay que trop demouré pour chose que j’aye prouffité, 
« Et à tant se retourne vers la chambre, et l’autre la suy* 
voit, qui la cuidoit retenir. Et quand elle vit ce, pour le 
bien payer, et la royne contenter, elle alla dire tout 
haut: «Passez, passez, orde caigne 1 que vous estes; par 
Dieu, vous n’y entrerez meshuy, meschante beste que vous 
estes. » Et en ce disant, ferma l’huys. Et la royne, qui l’oyt, 
demanda : « A qui parlez vous, m’amye? — C’est à ce pail¬ 
lard chien, madame, qui m’a fait tant de peine de le qué¬ 
rir; il s’estoit bouté soubz ung banc là dedans et caiché tout 
de plat le museau sur la terre, si ne le savoye trouver. Et 
quand je l’ay eu trouvé, il ne s’est oncques daingné lever, 
quelque chose que luy aye fait. Je l’eusse trèsvolùntiers 
bouté dedans, mais il n’a oncques daigné lever la teste ; si 
l’ay laissé là dehors tout par despit et fermé l’huys à son 
visage. — C’est trèsbien fait, m’amye, dit la royne, couchez 
vous, couchez-vous, si dormirons. » Ainsi que vous avez oy, 
fut trèsmal fortuné ce gentil seigneur ; et pour ce qu’il ne 
peut, quand sa dame voulut, je tien, moy, quand il eust de¬ 
puis bien la puissance à commendement, le vouloir de sa 
dame fut hors de ville. 

* Sale chienne. 

LA XXIX e NOUVELLE 

PAR MONSEÎGNÉUR. 

N’a pas cent ans d’huy. que ung gentilhomme de ce 
royaume voulut savoir et esprouver Taise qu'on a en ma¬ 
riage; et, pour abréger, fist tant que le très désiré jour de 
ses nopces fut venu. Après les bonnes chères et aultres 
passetemps accoustumez, l’espousée fut couchée, et il a 
chef de pièce la suyvit et se coucha au plus près d’elle, et 
sans delay bailla Tassault incontinent à sa forteresse, et tel¬ 
lement qu’en peu d'heure, quelque meschef que ce fust, il 
entra ens et la gaigna; mais vous devez entendre qu’il nb 
fist pas ceste conqueste sans faire foison d’armes qui longues 
seroientà racompter, car ainçois qu’il venist au donjon du 
chaste], et force luy fut de gaigner et emporter boulevars, 
bailles *, et aultres plusieurs fors dont la place estoit bien 
garnye, comme celle qui jamais n’avoit esté prinse, dont 
fust encores nouvelle, et que nature avoit mis en defense.^ 
Quand il fut maistre de la place, il rompit seulement une 
lance, et lors cessa l’assault et ploya l’œuvre. Or ne fait pas 
à oublier que la bonne damoiselle, qui se vit en la mercy 
de ce gentilhomme son mary, qui desjà avoit fourragié la 
pluspart de son manoir, luy voulut monstrer ung prisonnier 
qu’elle tenoit en ung trèssecret lieu encloz et enserré ; et 
pour parler plain, elle se délivra, ey prins cy mis *, après 
ceste première course, d’ung trèsbeau filz, dont le pouvre 
mary se trouva si honteux et tant esbahy qu’il ne savoit sa 
manière si non.de soy taire. Et pour honesteté et pitié de 
ce cas, il servit la mère et l’enfant de ce qu’il savoit faire. 
Mais créez que la pouvre gentil femme à c’est coup gecta 

1 Baille , lieu fermé de palissades. — * Tant bien que mal. 

ung bien hault el dur cry, qui de pluseurs fut clèrement 
oy et entendu, qui cuidoient à la vérité qu’elle gectast ce 
•cry à la despuceller, comme c’est la coustume en ce 
royaume. 

Pendant ce temps, les gentilzhommes de l’ostel ou ce 
nouvel marié demouroit vindrenl hurler à l’huys de ceste 
chambre el apportèrent le chaudeau ; ilz hurtèrent beaucop 
«ans ce que ame respondist. L’espousée en estoit bien excusée, 
et l’espousé n’avoit pas cause de trop hault caqueter : « Et 
qu’est ce cy? dirent-ilz, et n’ouvrirez-vous pas l’huys ? Par 
ma foy, si vous ne vous hastez, nous le romperons ; le chau¬ 
deau que nous vous apportons sera tanlost tout froit. » Et 
lors commencèrent à rehurter de plus belle. Et le nouveau 
maryé n’eust pas dit ung mot pour cent francs, dont ceulx 
de dehors ne savoient que penser, car il n’estoit pas muet 
de coustume. Au fort il se leva, el print une robe longue 
qu’il avoit, et laissa ses coriipaignons entrer dedans, qui 
tantost demandèrent si le chaudeau estoit gaigné, et 
qu’ilz l’apportoient à l’adventure. Et lors fut ung d’entre 
eulx qui couvrit la table et mist le beau bancquet dessus, 
"car ilz estoient en lieu pour ce faire, et où rien n’estoit es- 
pergné en tel cas et aultres semblables. Ilz s’assirent tous 
au menger, et bon mary print sa place en une chaize à doz 
ïr assez près de son lit, tant simple et tant piteux qu’on ne le 
vous sauroit dire. Et quelque chose que les aultres dissent, 
il ne sonnoitpas ung mot, mais se tenoit comme une droite 
statue ou une ydole en quetaille : « Et qu’est cecy? dit l’un, 
et ne prenez-vous point garde à la bonne chère que nous 
fait nostrç hoste? encores a-il à dire ung seul mot. —A 
dya, dit fautre, ses bourdes sont rabaissées. — Par ma foy, 
dit le tiers, mariage est chose de grant vertu : regardez 
quand pour une heure qu’il a esté marié il a jà perdu la 
force de sa langue ! S’il l’est jamais longuement, je ne don- 
neroye pas maille du surplus. » Et à la vérité dire, il estoit 

auparavant un trôsgracieux farseur, et tant bien luy séoit 
que merveilles; et ne disoit jamais une parolle puis qu’il 
estoit de gogues 1 qu’elle n’apportast sa risée avec elle; mais 
il en est à ceste heure bien reboulé. Ces gentilzhommes 
buvoient d’autant et d’autel, et à l’espousé et à l’espousée, 
mais au dyable des deux s’il avoit fain de boire ; l’un en- 
ragoit tout vif et l’aultre n’estoil pas mains en malaise : « Je 
ne me cognois en ceste manière, dit ung gentilhomme, il 
nous fault festoier de nous mesmes. Je ne vy jamais, moy, 
homiiie de si hault eslernu * si tost rassis pour une femme; 
j’ay veu qu’on n’oyst pas Dieu tonnerenune compaignieoùil 
fust; et il se tient plus coy que ung feu couverl. A dya ! ses 
haultes parolles sont bien bas entonnées maintenant. — Je 
boy à vous, noz amys, » disoit l’autre. Mais il n’estoit pas 
piégé 3 : car il jeunoit de boire, de menger, de bonne chère 
faire, et de parler. Non pourtant à chef de pièce, quand il 
eust bien esté ramponné sur ce et rigolé * de ses eompai- 
gnons, et, comme ung sanglier mis aux abaiz de tous cous- 
tez, il dit : « Messeigneurs, quant je vous ay bien entendu 
qui me semonnez de parler, je veil bien que vous sachez 
que j’ay bien cause de beaucop penser, et de me taire très- 
tout coy ; et si suis seur qu’il n’y a nul de vous qui n’en fist 
autant s’il en avoit le pourqüov comme j’ay. Et par la mort 
bieu,se j’estoie aussi riche que le roy, que monseigneur, et 
que tous les princes chrestians, si ne saroys-je fournir ce 
que m’est apparent d’avoir, à entretenir : véezcy pour un 
pouvre coup que j'ay accollée ma femme elle m’a fait ung 
enfant. Or regarde?, si à chacune foiz que je recommence- 
ray elle en fait autant, de quoy je pourray nourrir le mes- 
nage?— Comment! ung enfant? dirent ses compaignons. 
— Voire, vrayement ung enfant, dit-il; véezcy de quoy, re¬ 
gardez. » Et lors se tourne vers son lit et lève la couverture 

l En poguette, en train de rire. — * Décidé. — 8 Piéger , tenir tête à 
quelqu'un qui boit à notre santé. — * Raillé. 

et leur monstre et la mère et l’enfant. « Tenez, dit-il, 
véezla la vache et le veau, suis-je pas bien party 1 ? » Plu- 
seurs de la compaignie furent bien esbahiz et pardonnèrent 
à leur hosle sa simple chère * ; et s’en allèrent chacun à sa 
chacune. Et le pouvre nouveau maryé habandonna ceste 
première nuyt la nouvelle acouchée, et, doubtant que elle 
n’en fist une aultre foiz autant, oncques depuis ne s’y 
trouva. 


LA XXX® NOUVELLE 

PAR MONSEIGNEUR DE BEAUVOIR. 

Il est vray comme l’Euvangile, que trois bons marchans de 
Savoye se mirent à chemin avecques leurs trois femmes 
pour aller en pèlerinage à Saint Anthoine de Viennois; et 
pour y aller plus dévotement et rendre à Dieu et à monsei¬ 
gneur saint Anthoine leur voyage plus agréable, ilz conclu¬ 
rent entre eulx et avec leurs femmes, dès le partir de leurs 
maisons, que tout le voyage ilz ne coucheroient pas avec 
elles, mais en continence yront et viendront. Hz arrivèrent 
ung soir en la ville de Chambéry, et se logèrent à ung très- 
bon logis, et firent au souper trèsbonne chère, comme ceulx 
qui avoient trèsbien de quoy, et qui trèsbîen le sceurent 
faire ; et croy et tiens fermement que si n’eust esté le veu 
du voyage, que chacun d’eulx eust couché avec sa chacune. 
Toutefoiz ainsi n’en advint pas, car quand il fut heure de 
soy retraire, les femmes donnèrent la bonne nuyt à leurs 
maryz et les'laissèrent, et se boutèrent en une chambre 
au plus près, où elles avoient fait couvrir chacune son lit* 
Or devez vous savoir que ce soir propre arrivèrent léans 

I Partagé. — * Visage, mine. 

trois coréeliers qui s’en alloient à Genève, qui furent or¬ 
donnez à coucher en une chambre non pas trop loingtaine 
de la chambre aux marchandes. Lesquelles, puisqu’elles 
furent entre elles, commencèrent à deviser de cent mille 
propos, et sembloit, pour trois qu’il y en avoit, de quoy on 
oyoit la noise 1 qu’il suffiroit^oir d’un quarteron. Ces bons 
Cordeliers, oyant ce bruit de femmes, saillirent de leur 
chambre sans faire effroyt ne bruit, et tant approuchèrent 
del’huys sans estre oiz, qu’ilz perceurenl par les perlusces 
trois belles damoiselles, qui se couchèrent chacune à. part 
elle en ung beau lit assez grand et large pour le deuxième 
recevoir d’aultre cousté; puis se revirent, et entendirent 
leurs maris qui se cou choient en l’autre chambre. Cela fait, 
ils rentrèrent en leur chambre, et puis dirent que fortune 
et honneur à ceste heure leur court sus, et qu’ilz ne sont 
pas dignes d’avoir jamais bonne adventure, si ceste, qu’ilz 
n’ont pas pourchassée, par lascheté leur eschappoit. « De fait, 
dit l’un, il ne fault aultre deliberacion en nostre fait : nous 
sommes trois et elles trois, chacun prenne sa place quand 
elles seront endormies. » S’il fut dit, aussi fut il fait ; et si 
bien vint à ces bons frères qu’ilz trouvèrent # la clef de la 
chambre aux femmes dedans l’huys ; si l’ouvrirent si soues^ 
vement*qu’ilz ne furent de ame oiz. Ils ne furent pas si folz, 
quand ilz eurent gaigné ce premier fort, pour plus seure- 
ment assaillir l’aùtre, qu’ilz ne tirassent la clef dedans et 
resserrèrent 8 trèsbien l’huys ; et puis après, sans plus en- 
querre, chacun print son quartier, et commencèrent à be- 
soigner chacun du mieux qu’ilz peurent. Mais le bon fut 
carl’unecuydant avoir son mary parla et dist : « Et que vou¬ 
lez-vous faire, ne vous souvient il de vostreveu? » Et le bon 
cordelier ne disoit mot, mais faisoit ce pour quoy il vint de 
si grand cueur, qu’elle ne se peut tenir de luy aider à par- 

1 Bruit, tapage. — * Doucement. — 3 Refermèrent. 

fournir *. Les aultres deux, d’aullre part, n’estoient pas 
oiseux; et ne savoient que penser ces bonnes femmes, qui 
mouvoit leurs mariz de si tost rompre et casser leur pro¬ 
messe. Neantmains toutesfoiz, elles qui doivent obéir, le 
prindrent bien en patience, sans dire mot, chacune doub- 
tant d’estre oye de sa compaigne, car il n’y avoit celle à la 
vérité qui ne cuidast ce bien avoir seulle et emporter. 
Quand ces bons Cordeliers eurent tant fait que plus ne po- 
voieut, ilzse partirent sans dire mot, et retournèrent en.leur 
chambre, chacun comptant son advenlure. L’ung avoit 
rompu trois lances, l’aultre quatre, l'aultre six. .Oncques 
gens ne furent tanteureux. ïlz se levèrent par matin, pour 
toute seureté, et tirèrent pays *. Et ces bonnes femmes, qui 
pas n’avoient toute la nuyt dormy, ne se descouchèrent pas 
trop malin, car sur le jour sommeil les print, qui les fist 
lever sur le tard. D’aultre costé leurs maris, qui avoient 
assez bien beu le soir, et qui s’attendoient à l’appeau 8 de 
leurs femmes, dormoyent au plus fort à l’heure que ès 
aultres jours avoient jà cheminé deux lieues. Au fort elles 
se levèrent après le repos du matin, et s’abillèrent au plus 
roidde qu’ell^ peurent, non point sans parler. Et entre 
elles celle <fui avoit la langue plus preste ala dire : « Entre 
vous, mes damoiselles, comment avez-vous passé la nuyt? 
Voz mariz vous ont ilz reveillées comme a fait le mien? Il 
ne cessa ennuyt de faire la besoigne. — Saint Jehan ! dirent- 
elles, si vostre mary a bien besoigné ennuyt, les nostres n’ont 
pas esté oyseux; ilz ont tantost oublié ce qu’ilz promisrent 
au partir, et creez qu’on ne leur oblyra pas à dire. — J’en 
adverty trop bien le mien, dist l’une, quand il commença, 
mais il n’en laissa oncques pourtant l’euvre : car, comme 
ung homme affamé, pour deux nuiz qu’il a couché sans 
moy, il a fait rage de diligence. » Quand elles furent prestes, 

1 Parfaire, compléter la chose. — * Se sauvèrent, prirent la fuite. — 
3 L’appel. 

elles vindrent trouver leurs mariz, qui desjà estoient comme 
tous prestz et en pourpoint : « Bonjour, bonjour à ces dor¬ 
meurs, dirent-elles. — La vostre mercy, dirent-ilz qui nous 
avez si bien huchez L — Ma foy, dit l’une, nous avions plus 
de regret à vous appeller matin que vous n’avez fait ennuvt 
de conscience de rompre et casser vostk*e veu. — Quel veu? 
dit l’un. — Le veu que vous feistes au partir, dit-elle, de 
point coucher avec vostre femme. —Et qui y a couché? dit- 
il. — Vous le savez bien, dit-elle, et aussi fais-je. — Et moy 
aussi, dit sa compaigne ; véez là mon mary, qui ne futpieça 
si rude qu’il fut la nuyt passée; et s’il n’eust si bien fait son 
devoir je ne seroye pas si contente de la ronteure de son veu ; 
mais au fort je le passe, car il a fait comme les jeunes enfans, 
qui voulent emploier leur balure quant ilz ont deservy le 
punir *. — Saint Jehan ! si a fait le mien, dit la tierce, mais 
au fort je n’en feray jà procès; si mal y a, il en est cause. 
— Et je tien par ma foy, dit l’un, que vous rado'ubtez, et que 
vous estez yvres de dormir. Quant est de moy, j’ay icy cou¬ 
ché tout seul et n’en party ennuyt. — Non ay-je moy, dit 
l’aultre. — Ne moy, par nia foy, dit le tiers; je ne voudroye 
pour rien avoir enfraint mon veu. Et si cuide estre seur.de 
mon compère, qui cy est, et de mon voisin, qu’ilz ne l’eus¬ 
sent pas promis pour si tosl l’oblier. » Ces femmes commen¬ 
cèrent à changer coleur, et se doubtèrent de tromperie, 
dont l’un des mariz d’elles tantost se donna garde, et luy 
jugea le cueur la vérité du fait. Si ne leur bailla pas induce 
de respondre ; ainçois, faisant signe à ses compagnons, dist 
en riant : « Par ma foy ! mes damoiselles, le bon vin de 
séans et la bonne cliière du soir passé nous ont fait oublier 
nostre promesse; si n’en soyez jà mal contentes. A l’adven- 
ture, se Dieu plaist, nous avons fait ennuyt, à vostre ayde, 
chascun ung bel enfant, qui est chose de si hault mérité 

1 Éveillés en nous appelant. — 2 Qui ne veulent pas être battus pour peu 
de chose, quand ils ont mérité d’ètre punis. 

quelle sera suffisante d’effacer la faulte du cassement de 
nostre veu. — Or, Dieu le veille, dirent-elles. Mais ce que si 
affermement disiez que n’aviez pas esté vers nous nous a 
fait ung petit doubter. — Nous l’avons fait tout au propos, 
dit l’autre, affin d’oyr que vous diriez. — Et vous avez dou¬ 
ble péché, comme de faulser votre veu et de mentir à es¬ 
cient, et nous mesmes avez beaucop troublées. — Ne vous 
chaiile non, dit-il, c’est pou de chose, mais allez à la messe 
et nous vous suivrons. » Elles se mirent au chemin devers l’é¬ 
glise, et leur mariz ung pou demourèrent sans les suyvir trop 
raidde, puis dirent tous ensemble, sans en mentir.de mot : 
« Nous sommes trompez, ces dyables de Cordeliers nous ont 
deceux ; ilz se sont mis en nostre place et nous ont monstré 
nostre folie, car, si nous ne voulions pas coucher avec nos 
femmes, il n’estoit jà mestier de les faire couç&er hors de 
nostre chambre ; et s’il y avoit dangier de lietz, la belle 
paillasse est *en saison. — Dya! dit l’ung d’eulx, nous en 
sommes chastiez pour une aultre foiz ; et au fort il vau^t 
mieulx que la tromperie soit seulement sceue de nousqj;& 
de nous et d’elles, car le dangier y est bien grand s’il venofj 
à leur congnoissance. Vous oyez par leur confessiofc que ces 
ribaulx moynes ont fait merveilles d’urmes, et espoir plus 
et mieulx que nous ne savons faire. Et s’elles le savoient, 
elles ne se passeroient pas pour ceste foiz seulement; s’en 
est mon conseil que nous l’avalons sans mascher — Ainsi 
m’aist Dieu, ce dit le tiers, mon compère dit trèsbien ; quant 
à moy je rappelle mon veu, et n’ay pas intencion de plus 
me mettre en ce dangier. — Puis que vous le voulez, dirent 
les deux aultres, et nous vous ensuyvrons. » Ainsi couchè¬ 
rent tout le voyage et femmes et mariz ensemble, dont ils 
se gardèrent trop bien de dire la cause qui ad ce les mou- 
voit. Et quand les femmes virent ce, ce ne fut pas sans de- 

1 Que nous prenions notre parti eu braves. 

mander la cause de ceste raherce 1 ; et ilz respondirent, par 
couverture *, puis qu’ils avoient commencé de leur veu 
entrerompre, il ne restoil que du parfaire. Ainsi furent les 
trois marchans deceuz des trois bons cordeliers, sans ce qu’il 
venist à la cognoissance de celles qui bien en fussent mor¬ 
tes de dueil s’elles en sceussent la vérité, comme on en voit 
tous les jours morir de maindre cas et à mains d’achoison. 


LA XXXI e NOUVELLE 

PAR MONSEIGNEUR DE LA BARRE. 

Ung gentilhomme de ce royaume, escuyer bien renommé 
et de grand bruit, devint amoureux à Rouen, d’une très- 
belle damoiselle, et fist toutes ses diligences de parvenir à 
sa grâce. Mais fortune luy fut si contraire, et sa dame si peu 
gracieuse, qu’enfin il abandonna sa queste comme par de¬ 
sespoir. 11 n’eut pas trop grand tort de ce faire, car elle 
‘estoit ailleurs pourveue, non pas qu’il en sceust rien, com¬ 
bien qu’il s’en douldast, toutesfoiz celuy qui en joissoit, qui 
chevalier et homme de grand auctorilé estoit, n’esloit pas 
si peu privé de luy 8 qu’il n’esloit guères chose au monde 
qu’il ne se fust bien à luy descouvert sinon de ce cas. Trop 
bien luy disoit-il souvent : « Par ma fov, mon amy, je veil 
bien que tu saches que j’ay ung retour en ccste ville dont je 
suis beaucop assoté ; car quand je suis par force de traveil 
si rebouté *, qu’on ne tireroit point de moy une lyeuette de 
chemin, si je me treuve vers elle, je suis homme pour en 
faire trois ou quatre, voire les deux tout d’une alaine. — Et 
n’est-il requeste, ne prière, disoit l’escuier, que je vous 
sceusse faire, que je sceusse tant seulement le nom de 

i Revirement, retour. — *. Par couverture , pour cacher leur jeu. — 3 Fa¬ 
milier, intime avec lui. — * Rebuté. 

c e ]] e ? — Nenny, par ma fo-y, dist l’autre-, lu n*en sceras 
plus avant. — Or. bien, dist l’escuier, quand je seray si eu- 
reux que d’avoir rien de beau, je vous seray aussi pou privé 
que vous m’estes eslrange. » Advint ce temps pendant que 
ce bon chevalier le prya de soupper au chasteau dfe Rouen, 
où il estoit logé. El il y vint, et firent trèsbonne chère, et 
quant le soupper fut passé et aucun pou de devises après,le 
gentil chevalier, qui avoit heure assignée d’aller vers sa 
dame, donna congé à l’escuier, et dit : « Vous savez que 
nous avons beaucop demain à besoigner, et qu’il nous fault 
lever matin pour telles matères, et pour telles, qu’il faul» 
cv'pedier; c’est bon de nous coucher de bonne heure, et 
pour ce je vous donne la bonne nuyt. » L’escuier, qui estoit 
subtil, ce voyant, se doubta tantost que ce bon chevalier 
vouloit aller courre, et qu’il se couvroit des besoignes de 
lendemain pourluy donner congié, mais il n’en fist quelque 
semblant, ainçois dist en prenant congié et donnant la 
bonne nuyt : « Monseigneur, vous dictes bien, levez vous 
matin et aussi feray-je. » Quand ce bon escuier fut en bas 
descendu, il trouva une petite mulette au pié des degrez 
du chasteau, et ne vit amc qui la gardast ; et pensa tantost 
que le page qu'il avoit encontré en descendant alloit quérir 
la housse de son maistre, et aussi faisoit-il. « Ha! dit-il. en 
soy mesmes, mon hoste ne m’a pas donné congié de si 
haulte heure sans cause ; véezcy sa mulette qui n’attent 
aultre chose que je soie en voye, pour porter son maistre où 
l’on ne veult pas que je soye. Ha ! mulette, dist-il, si tu sa- 
voies parler que tu diroies de bonnes choses ; je te pry que 
tu me maines où ton maistre veult estre. » Et à cest coup il 
se fist tenir l’estrief par son paige, et luy mist la rene sur le 
col, et la laissa aller où bon lui sembla tout le beau pas. Et 
la lionne «miette le mena par rues et ruelles, deçà et delà, 
tant qu’elle se vint arresler au devant d un petit guichet qui 
estoit en une rue oblicque où son maistre avoit acoustumé 

de venir, qui esioit l’huys du jardin de la damoiselle qu’il 
avoit tant amée et par desespoir abandonnée. Il misl pié à 
terre, et puis hurla ung petit coup au guichet, et une da¬ 
moiselle qui faisoit le guet par une faulse treille >, cuidant 
que ce fust le chevalier, s’en vint en bas et ouvrit l’huys, et 
dist : « Monseigneur, vous soiez bien venu, véezla made¬ 
moiselle en sa chambre qui vous attend. » Elle ne le con- 
gneut pas, pource qu’il estoit tard, et avoit une cornette de 
veloux devant son visage. Et le bon escuier respondit : « Je 
vois vers elle. » Et puis dit^à son paige tout bas en l’oreille : 

« Va t’en bien à haste, et remaine la mulette où je la prins, 
et puis t’en va coucher. — Si feray-je, monseigneur, dit-il. » 
La damoiselle reserra le guichet, et s’en retourna en sa 
chambre. Et nostre bon escuier, trèsfort pensant à sa be- 
soigne, marche trèsasseurement vers la chambre où sa dame 
estoit, laquelle il trouva desjà mise en sa cotte simple, 
la grosse chayne d’or au col. Et comme il esioit gra¬ 
cieux, courtois, et bien enparlé *, la salua bien honorable¬ 
ment, et elle, qui fut tant esbahie que si cornes luy venis- 
sent, de prinsault ne sceut que respondre, sinon à chef de 
pièce elle luy demanda qu’il queroit léens, et dont il venoit 
à ceste heure, et qui i’avoit bouté dedans. « Madamoiselle, 
dit-il, vous povez assez penser que si je n’eusse eu aultre 
aide que moy mesmes je ne fusse pas icy; mais la Dieu 
mercy, ung qui a plus grant pitié de moy que vous n’avez 
encores eu, m’a fait cest avantage. — Et qui vous y a amené, 
sire? dit-elle. — Par ma foy, madamoiselle, je ne le vous 
quier jà celer : ung tel seigneur, c’est assavoir son hoste du 
soupper, m’y a envoié. — Ha 1 dit-elle, le traistre et des¬ 
loyal chevalier qu’il est, se trompe-il 3 en ce point de moy? 
Or bien, bien, j’en seray vengée quelque jour. — Ha ! ma¬ 
damoiselle, ce n’est pas bien dit à vous, car ce n’est pas- 

l Fenêtre grillée, jalousie. - t Bieu élève. — 3 Se moque t il? 

U 


Digitized by L^ooQle 



146 LES CENT NOUVELLES NOUVELLES. 

traïson de faire plaisir à son amy, et luy faire secours et 
service quand on le peut faire. Vous savez bien la grand 
amvtié qui est de pieça entre luy et moy, et qu’il n’y a 
celuy qui ne dye à son compaignon tout ce qu’il a sur le 
cueur. Or est ainsi qu’il n’y a pas long temps que je luy 
comptay et confessay tout le long lagrant amour que je vous 
porte, et que à ceste cause je n’avoie tm seul bien en ce 
monde; et si par aucune fasson jë ne parvenoye à vostre 
bonne grâce, il ne m’estoit pas possible de longuement vivre 
en ce doloreux martire. Quand le bon seigneur a cogneu à 
la vérité que mes parolles n'estQient pas faintes, doubtant 
le grant inconvénient qui m’en pourroit sourdre, a esté bien 
content de moy dire ce qui est %ntre vous deux ; et ayme 
mieulx vous abandonner en me sauvant la vie, qu’en me 
perdant malheureusement vous entretenir. Et si vous estiez 
telle que vous devriez, vous n’eussez pas tant attendu de 
bailler confort et garison à moy vostre obéissant serviteur, 
qui savez certainement que je vous ay loyaument servie et 
obéye. — Je vous requier, dit-elle, que vous ne me parlez 
plus de cela, et si vous en allez d’icy. Maudit soit celuy qui 
vous y fist venir! — Savez-vous qu’il y a, madamoiselle? 
dit-il; ce n’est pas mon intencion de partir d’icy qu’il ne 
soit demain. — Par ma foy, dit-elle, si ferez tout mainte¬ 
nant. — Par la mort bieu, non feray, car je coucheray avec 
vous. » Quand elle vit que c’estoità bon escient et qu’il n’es- 
toit pas homme pour enchacier 1 par rudes parolles, elle 
luy cuida donner congié par doulceur, et dist : « Je vous 
prie tant que je puis, allez vous en pour meshuy; et par 
ma foy une aultre foiz je feray ce que vous vouldrez. — Dya, 
dit-il n’en parlez plus, car je coucheray céans. » Et lors 
commence à soy despoiller, et prend la damoiselle et la baise 
et la maine bancqueter, et fist tant, pour abréger, qu’elle 


J Chasser, expulser. 

se coucha et luy d’emprès elle. Ils n’eurent guères esté 
couchez, et plus couru d’une lance, quand véezcybôn che¬ 
valier qui va venir sur sa mullette, et vient hurler au guichet. 
Et le bon escuier qui l’oyt le cogneut tantost; si commence 
à grouiller, contrefaisant le chien trèsfièrement. 

Le chevalier, quant il l’oyt, fut bien esbahy, et autant 
courroucé. Sirebürte de plus belle très rudement au gui¬ 
chet, et l’autre de recommencer à grouiller plus fièrement 
que devant. « Qui est-ce là qui grouille? dist celui de de¬ 
hors; par la mort bieu ! je le sauray. Ouvrez l’huys, ou je le 
porteray en la place. » Et la bonne gentil femme, qui enra- 
geoit toute vive, saillit à la fenestre, en sa chemise, et dist : 
« Estes-vous là, faulx chevalier et desloyal? vous avez beau 
hurter, vous n’y entrerez pas. — Pourquoy n’y entreray-je 
pas? dit-il. — Pource, dit-elle, que vous estes le plus des¬ 
loyal qui jamais femme accointast ; et n’estes pas digne de 
vous trouver avecques gens de bien. Madamoiselle, dist-il, 
vous blasonnez très bien mes armes M je ne sçay qui vous 
meut, car je ne vous ai pas fait desloyauté, que je sache. — 
Si avez, dist elle, et la plus grande que jamais homme fistà 
femme. — Non ay, par ma foy, mais dictes moy qui est là 
dedans. — Vous le savez bien, traistre mauvais, dit-elle, que 
vous estes. » Et à cest coup bon escuier qui ou lit estoit 
commença à groutter, contrefaisant le chien, comme par 
avant.' « A dya, dist celuy de dehors, je n’entens point cecy ; 
et ne sceray point qui est ce grouilleur? — Saint Jehan! si 
ferez », dist-il ; et il sault sus d’emprès sa dame, et vint à la 
fenestre, et dist : « Que vous plaist-il, monseigneur? vous 
avez tort de nous ainsi reveiller. » Le bon chevalier, quand 
il cogneut qui parloit à luy, fut tant esbahy que merveilles. 
Et quand il parla il dist : « Et dont viens tu cy ? — Je vien de 
soupper de vostre maison pour coucher céans. — A male 


* Vous m'arrangez, vous ine traitez bien. 

faute » dit-il. Et puis adressa sa parole à la damoiselle et 
dist : « Madamoiselle, hebergez vous telz hostes céans?— 
Oy, monseigneur, dit-elle, la vostre mercy qui le m’avez 
envoyé. — Moy ! dit-il; saint Jehan ! il n’en est rien ; je suys 
mesmes venu pour y tenir ma place, mais c’est trop tard. 
Et au mains je vous prie, puis que je n’en puis avoir aultre 
chose, ouvrez moy l’huys, si buray une foiz. Vous n’y en¬ 
trerez jà, par Dieu ! dit-elle. — Saint Jehan! si fera », dist 
l’escuier. Et lors descendit et ouvrit l’huvs, et s’en vint.re¬ 
coucher, et e^le aussi, Dieu scetbien honteuse et mal con¬ 
tente; mais il luy convenoit obéir pour ceste heure. Quand 
le bon seigneur fut dedans, et il eut alumé de la chandelle, 
il regarda la belle compaigme dedans le lict, et dist : « Bon 
preu * vous fasse, madamoiselle, et à vous aussi, mon es- 
cuier. — Bien grand mercy, monseigneur », dist il. Mais la 
damoiselle, qui plus ne povoit si le cuetir ne luy sailloit du 
ventre, ne peut oneques dire ung seul mot, et cuidoit tout 
certainement que l’escuier fust léans arrivé par l’advertisse- 
ment et conduicte du chevalier; si luy en vouloit tant de 
mal qu’on ne le vous saroit dire : « Et qui vous a enseigné 
la voye de céans, mon escuier? dist le chevalier. — Vostre 
mulette, monseigneur, dist-il, que je trouvay en bas, au 
chasteau, quant j’eu souppé avecque vous; elle estoit là 
seule et esgarée, si luy demanday qu’elle altendoit, et elle 
me respondit qu’elle n’attendoit que sa housse et vous. — 
Et pour où aller ? dis-je. — Où nous avons de coustume, 
dist-elle. — Je sçay bien, dys-je, que ton maistre ne yra mes- 
huy dehors, car il se va coucher ; mais maine moy là où tu 
scez qu’il va de coustume, et je t’en prie. » Elle en fut con¬ 
tente, si montay sus, et elle m’adressa céans, la sienne bonne 
mercy. — Dieu mecte en mal an Torde beste qui m’a en- 
cusé, dist le bon seigneur. — Ha! que vous le valez loyau- 

1 Maudite soit la faute! Au diable la faute! — * Profit, avantage. 

mont, monseigneur! dit la damoiselle, quant elle peut 
pi eiu.-o la pchie de parler. Je voy bien que vous trompez 
de moy, mais je veil bien que vous sachez que vous n’y arez 
guères d’honneur. Il n’estoit jà mestier, si vous n’y vouliez 
plus venir, d’y envoier aullruy soubs umbre de vous ; mal 
vous cognoist qui oncques ne vous vit. — Par la mort bieu! 
je ne l’y ay pas envoyé, dist-il ; mais puisqu’il y est, je ne 
l’en chasseray pas; et aussi il y en a assez pour nous deux ; 
n’a pas, mon compaignon ? — Oy, monseigneur, oy dit-il, 
tout à butin, et je le veil ; si nous fault boire du marché. » 
Et lors se tourna vers le dressouer, et versa du vin en une 
grant tasse qui y estoit, et dist : « Je boy à vous, mon com¬ 
paignon. — Je vous plege, dit l’autre, mon compaignon », 
et puis fist verser de l’aultre vin à la damoiselle, qui ne 
vouloit nullement boire; mais en la fin, voulsitou non, elle 
baisa la tasse. « Or ça, dist le gentil chevalier, mon com¬ 
paignon, je vous lairray cy,besoignez bien, c’est voslre tour 
aujourdui, le mien sera demain, si Dieu plaist ; si vous prie 
que vous me soiez aussi gratieux, quand vous m’y trouve¬ 
rez, que je vous suys maintenant. — Nostre dame, mon 
compaignon, si seray je, ne vous doubtez. » Ainsi s’en ala 
le bon chevalier, et là laissa l’escuier, qui fist le mieulx 
qu’il peut ceste première nuyt. Et advertit la damoiselle de 
tout point de toute la vérité de son adventure, dont elle fut 
ung peu plus contente que si l’aultre l’y eust envoyé. Ainsi 
que avez oy fut la belle damoiselle deceue par la mulette, 
et contraincte d’obéir au chevalier et à l’escuier, chacun à 
son tour, dont en la fin elle s’accoustuma et trèsbien le print 
en patience. Mais tant de bien y eut, que si le chevalier et 
l’escuier s’entraimoyent bien par avant ceste adventure, 
l’amour d’entre eulx deux à ceste occasion en fut redublée, 
qui entre aucuns mal conseillez eust engendré discort et 
mortelle hayne. 

LA XXXII e NOUVELLE 

PAR MONSEIGNEUR DE VILL1ERS. 

Affin que ne soye seclus 1 du trèseureux et hault mérite 
deu à ceulx qui traveillent et labourent à Taugmentacion et 
accroissement des histoires de ce présent livre, je vous ra- 
compteray en bref une adventure nouvelle par laquelle Ton 
me tiendra pour acquitté d’avoir fourny la nouvelle dont 
j’ay naguères esté sommé. Il est notoire vérité que en la 
ville d’Ostellerie, en Casteloigne, naguères arrivèrent plu- 
seurs frères mineurs, qu’on dit de l’observance, eschassez et 
déboutez par leyr mauvais gouvernement et faincte devocion 
du royaume d’Espaigne. Et trouvèrent fasson d’avoir accès 
et entrée devers le seigneur de la dicte ville, qui desjà an¬ 
cien et chargé d’ans estoit; et tant firent, pour abréger, 
qu’il leur fonda et fist une trèsbelle église et couvent, et les 
maintint et entretint toute sa vie le mieulx qu’il peut. 
Régna après son filz aisné, qui ne leur fist pas mains de 
bien que son bon père. Et de fait ilz prospérèrent en peu 
d’ans, si trèsbien qu’ilz avoient suffisamment tout ce qu’on 
saroit demander par raison en ung couvent de mandians. 
Et affin que vous sachez qu’ilz ne furent pas oyseux pendant 
le temps qu’ilz acquisrent ces biens, llz se misrent à pres- 
cher taut en la ville que par les villages voisins, et gaignè- 
rent tout le peuple, et tant firent qu’il n’estoit pas bon cres- 
tian qui ne s’estoit à eulx confessé, tant avoient grand bruyt 
et bon los de bien savoir remonstrer aux pécheurs leurs 
defanltes. Mais qui les loast et eust bien en grâce, les 
femmes estoient du tout données à eulx, tant les avoient 

t 

1 Exclus, privé. 


Digitized by L^ooQle 



NOUVELLE XXXII. 


151 


trouvés sainctès gens de grant charité et de profunde 
dévotion. Or entendez la déception mauvaise et horri¬ 
ble traison que ces faulx ypocrites pourchassèrent à ceulx 
et celles qui tant de biens de jour en jour leur fai- 
soient : ilz feirent entendre à toutes les femmes générale¬ 
ment de la villfe qu’elles estoient tenues à Dieu de rendre le 
disme de tous leurs biens, « comme au seigneur de telle 
chose et de telle, à vostre parroisse et curé de telle chose et 
telle ; et à nous vous devez rendre le disme du nombre des 
foiz que vous couchez charnellement avecques voz mariz. 
Nous ne prenons sur vous aultre disme, car, comme vous sa¬ 
vez,nous ne portons point d’argent ; et si n’en querons point, 
car il ne nous est rien d^ biens temporelz et transitoires de 
ce monde. Nous querohs et demandons seullement les 
biens espirituelz. La disme que nous devez et que nous 
vous demandons, elle n’est pas des biens temporelz ; elle 
est à cause du saint sacrement que vous avez receu, qui est 
une chose divine et (“spirituelle. Et de celuy n’appartient à 
nul recevoir le disme que à nous seullement, religieux de 
l’observance. » Les pouvres simples femmes, qui mieulx 
cuidoient ces bous frères estre anges que homme terriens, 
ne refusèrent pas ce disme à paier. Il n’y eus£ celle qui ne 
le paya à sou tour, de la plus haulte jusques à la maindre -, 
mesmes la dame du seigneur n’en fust pas excusée. Ainsi 
furent toutes les femmes de la ville appaties 1 à ces vail- 
lans moynes; et n’y avoit celuy d’eulx qui n’eust à sa part de 
quinze à seize femmes le disme à recevoir ; et à ceste occa¬ 
sion, Dieu scet les presens qu’ilz avoient d’elles, tout soubz 
umbre de devocion. Ceste manière de faire dura beaucop et 
longuement sans qu’elle venist à la cognoissance de ceulx 
qui se fussent bien passez de ceste disme nouvelle. Elle fut 
toutesfoizen latin descouverte en la manière qui s’ensuyt : 


1 Livrées en pâture. 

Ung jeune homme nouvellement marié fut prié de soupper 
à l’ostel d’un de ses parens, et luy et sa femme ; et comme 
ilz retouruoient de ce couvine, passans par devant l'église 
des bons Cordeliers dessus ditz, la cloche de Y Ave Maria 
' sonna tout à ce coup, et le bon homme s’enclina sur la terre 
pour dire ses devocions, et sa femme luy dist : « S'il vous 
plaisoit, j'entreroye voluntiers dedans ceste eglise pour dire 
ung Pater noster et ung Ave Maria . — Que ferez-vous là de¬ 
dans à ceste heure? dist le mary; vous y reviendrez bien 
quand il sera jour, demain ou une aultre foiz. — Je vous 
requier, dit-elle, que je y aille; par ma foy, je retourneray 
tantost. — Nostre dame, dist il, vous n’y entrerez jà mainte¬ 
nant. — Par ma foy, dit-elle, c’est force, il m’y convient 
aller; je ne demoureray rien; si vfas avez haste d’aller à 
lostel, allez tousjours devant, je vous suyvray tout à ceste 
heure, -r- Picquez, picquez devant, dit-il, vous n’y avez pas 
tant à faire ; si vous voulez dire Poster noster ne Ave Maria , 
il y a assez place à l’ostel, et vous vauldfti autant là le dire 
que maintenant en ce moustier, où l’en ne voit goûte. — À 
dya l dit-elle, vous direz ce qu’il vous plaira; mais, par ma 
foy, il fault nécessairement que j’entre ung petit dedans. — 
Et pourquoy ? dit-il ; voulez-vous aller coucher avecques les 
frères de léens? » Elle, qui cuidoit à la vérité que son mary 
sceust bien qu’elle payoit le disme, lui respondit : « Nenny, 
je n’y veil pas aller coucher, mais je veil aller payer. — 
Quoy paier? dit-il. — Vous le savez bien, dit-elle, et si le 
demandez. — Que scay-je bien ? dit-il ; je ne me mesle pas 
de voz debtes. — Au mains, dit-elle, savez vous bien qu’il 
me fault paier le disme. —Quel disme ? — Ha hors, dit-elle, 
c’est ung jamès 1 ; et le disme de nuyt de vous et de moy; 
vous avez bon temps, il fault que je le paye pour nous deux. 
— Et à qui le payez vous? dit-il. — A frère Eustace. Allez 


1 A perpétuité. 

tousjours à l’ostel; si m’y laissez aller que j*en soye quitte : 
c’est si grant péché de ne le non point paier que je ne suis 
jamais aise quand je luy doy rien *. — Il est meshuy trop 
tard, dit-il, il est couché passé une heure. — Ma foy, ce dit 
elle, je y ay esté ceste année beaucop plus tard ; puis qu’on 
veult paier on y entre à toutes heures. — Allons, allons, dit- 
il, une nuyt n’y fait rien. » Ainsi s’en retournèrent le mary 
et la femme mal conte ns tous deux, la femme qu’on ne l’a 
pas laissée paier son disme, et le mary, qui se voit ainsi 
deceu, estoit tout esprins d’ire et de maltalent *, qui enco- 
res luy redoubloit sa peine qu’il ne l’osoit monstrer. A chef 
de pièce toutesfoiz, ilz se couchèrent ; le mary, qui estoit 
subtil, interroga sa femme de longue main, si les aultres de* 
la ville ne payoient pas aussi bien ce disme qu’elle fait. 
« Quoy donc? dit-elle ; par ma foy, si font ; quel privilège 
aroyent elles plus que moy? Nous sommes encores seze ou 
vingt qui le payons à frère Eustace. Ha! il est tant dévot ! et 
créez que ce luy est une grand peine et une bien méritoire 
pacience. Frère Bertholomeu en a autant ou plus, et, entre 
les aultres, madame est de son nombre. Frère Jacques aussi 
en a beaucop, et frère Anthoine aussi; il n’y a celuy d’eulx 
qui n’ayt son nombre. — Saint Jehan, dit le mary, ilz n’ont 
pas œuvre laissée 8 ; or cognois je bien qu’ilz sont beaucop 
plus devotz qu’ilz ne semblent; et vrayement je les veil 
avoir céans pour trestous l’un après l’autre les festoier et 
oyr leurs bonnes devises. Et pource que frère Eustace reçoit 
le disme de céans, faictes que nous ayons demain bien à 
disner, car je l’amainray. — Très voluntiers, dit-elle; au 
mains ne me fauldra-il pas aller en sa chambre pour payer; 
il le recevra bien céans. — Vous dictes bien, dit-il ; or dor¬ 
mons. » Mais créez qu’il n’en avoit garde, et si luy tardoit 
beaucop qu’il fust jour ; et en lieu de dormir il pensa tout 

1 Quelque chosj. — * Mauvaise humeur, mécontentement. — 3 Us n’ont 
pas été paresseux. 

à son aise ce qu’il vouloit à lendemain executer. Ce disner 
vint, et frère Eustace, qui ne sçavoit pas l’intencion de son 
hoste, fist assez lionne chère dessoubz son chaperon. Et 
quand il véoit son point, il prestoit ses yeuli à l’ostesse, 
sans espargner par desous la table le gracieux jeu des piez, 
de quoy s’apercevoit et donnoit très bien garde Poste sans 
en faire semblant, combien que ce fust à son préjudice. 
Après le»grâces, il appela frère Eustace, et lny dist qu’il luy 
vouloit monstrer une ymage de Nostre Dame et une belle 
oroison qui estoit en sa chambre ; et il respondit qu’il le 
verroit voluntiers. Ilz entrèrent dedans, et l’oste ferma 
l’huys, et puis saisit une grande hache, et dist à nostre cor- 
delier : « Par la mort bieu, beau père, vous ne saulterez ja¬ 
mais d’icy sinon les piez devant, se vous ne confessez vérité. 
— Helas! mon hoste, dist frère Eustace, je vous cry merçy 1 
et que me demandez-vous? — Je vous demande, dit-il, le 
disme de la disme que vous avez prins sur ma femme. » 
Quand le cordelier oyl parler du disme, il se pensa bien 
que ses besoignes n’estoiont pas bonnes ; si ne sceut que 
respondre, sinon de crier mercy, et de s’excuser le plus 
beau qu’il povoit : «Or me dictes, dist Poste, quel disme est 
ce que vous prenez sur ma femme et sur les autres ? » Le 
pouvre cordelier estoit tant efferré qu’il ne savoit parler, et 
ne respondoit mot. « Dictes moy, dist Poste, la chose com¬ 
ment elle va, par ma foy je vous lairray aller, et ne vous 
feray jà mal; si non je vous tueray tout roidde. » Quand 
l’autre se vit asseuré, il ayma mieulx confesser vérité et son 
péché et celuy de ses compaignons et eschapper, que le 
celer et tenir clos et estre en dangier de perdre sa vie ; si 
dist : « Mon hoste, je vous cry mercy, je vous diray vérité. 
Il est vray que mes compaignons et moy avons fait accroire 
à toutes les femmes de ceste ville qu’elles doivent le disme 
des foiz que vous couchez avec elles ; elles nous ont creuz, 
si le payent et jeunes et vieilles ; puisqu’elles sont mariées, 

il pas une qui en soit excusée ; madame mesmes la 

paye comme les aultres, ses deux niepces aussi, et générale¬ 
ment nulle n’en est exemptée. — Ha dya, dist l’osle, puis 
que monseigneur et tant de gens de bien le payent, je n’en 
doy pas estre quitte, combien que je m’en passasse bien. Or 
vous en allez, beau père, par tel ttn que vous me quitterez 1 
le disme que ma femme vous doit. » L'autre ne tut oncques 
si joydte quand il se fut sauvé dehors, si dist que jamais 
n’en demanderoit rien, comme non fist-il, ainsi que vous 
orrez. Quand l’oste du cordelier fut bien informé de sa 
femme et de son dismeur de ceste nouvelle disme, il s’en 
vint à son seigneur et lui compta tout du long le cas du * 
disme, corûme il est touché sy dessus. Pensez qu’il fut bien 
esbahy et dist : « Oncques ne me pleurent ces papelars, et 
si me jugeoit bien le cueur qu’ilz n’estoient pas telz par 
dedens qu’ilz se monstroient par dehors. Ha maudictes gens 
qu’ils sont ! maudicte soit l’heure qu’onques monseigneur 
mon père, à qui Dieu pardoint, les accoincta 1 Or sommes 
nous par eulx gastez et deshonorez. Et encores feront-ilz 
pis s’ils dbrent longuement. Qu'est-il de faire? — Par ma 
foy, monseigneur, dit l’autre, s’il vous plaist et semble bon, 
vous assemblerez tous vos subjects de cette ville : la chose 
leur touche comme à vous; si leur déclarez ceste adventure, 
et puis arez advis avec eulx de pourveoir au remède, com¬ 
bien que ce soit tard. » Monseigneur le voult; si manda 
touz ses subjeetz mariez tant seulleument, et ilz vindrent 
vers luy ; et en la grand sale de son hostel, il leur déclara 
tout au long la cause pourquoy il les avoit assemblez. Si 
monseigneur fut bien esbahy de prinsault, quand il sceut 
premier ces nouvelles, aussi furent toutes ces bonnes gens 
qui là esloient. Les uns disoient : Il les faut tuer ; les aultres : 
Il les fault pendre; les aultres : noyer. Les aultres disoient 


* Tiendrez quitte de la dîme. 

qu’ilz ne pourroient croire que ce fust vérité, et qu’ilz sont 
trop devotz et de saincte vie. Ainsi dirent longuement les 
unz d’un et les aultres d’aultre. « Je vous diray, dist le sei¬ 
gneur : nous manderons icy noz femmes, et ung tel maistre 
Jehan, etc., lequel fera une petite collacion*, laquelle enfin 
cherra * à parler des dismes, et leur demandera au nom de 
nous tous s’elles s’en acquictent, car nous voulons qu’elles 
soient paiées; nous, orrons leur response. » Et après advis 
sur cela, ilz s’accordèrent tous au conseil et à l’oppinion 
de monseigneur. Si furent toutes les femmes mariées de la 
ville mandées ; si vindrent en la sale où tous leurs mariz “ 
estoient. Monseigneur mesmes fist venir madame, qui fut 
toute esbahie de voir rassemblée de ce peuple. Ung ser¬ 
gent de par monseigneur commenda faire silence. Et mais¬ 
tre Jehan se mist ung peu au dessus des aultres, et com¬ 
mença sa petite collacion comme il s’ensuyt : « Mesdames et 
mesdamoiselles, j'ay la charge de par monseigneur qui cy est 
et ceulx de son conseil vous dire en bref la cause pourquoy 
vous estes icy mandées. Il est vray que monseigneur, son 
conseil et son peuple qui cy est, ont tenu à ceste heure ung 
petit chapitre du fait de leurs consciences ; la cause si est 
qu’ils ont volunté, Dieu devant, dedans bref temps de faire 
une belle procession et devote à la loange de Nostre Sei¬ 
gneur Jhesu Crist et de sa glorieuse mère, et à icelluy jour 
se mettre trestous en bon estât, affin qu’ilz soient mieulx 
exaulsiez en leurs plus devotes prières et que les œuvres 
qu’ils feront soient à celuy jour à Dieu plus agréables. Vous 
savez assez que, la mercy Dieu, nous n’avons eu nulles 
guerres de nostre temps, et noz voisins en ont esté terrible¬ 
ment persécutez, et de pestilence et de famine. Quand les 
aultres en ont esté examinez *, nous avons peu dire et en- 
cores disons que Dieu nous en a préservez. C’est bien raison 

1 Conférence, allocution. — * Tombera au point de... — 9 Tourmentés. 

que nous cognoissons que ce vient non pas de nos propres 
vertuz, mais de la seulle large et liberale grâce de nostre 
benoist rédempteur, qui huche, appelle, et invite au son des 
devotes prières qui se font en nostre eglise parochiale, et où 
nous adjoustons très grand foy et tenons ferme devocion. Le 
dévot couvent des cordeliers de ceste ville nous a beaucop 
valu et vault à la conservation des biens dessus dictz. Au 
surplus nous voulons savoir de vous si vous acquictez à faire 
ce à quoy vous estez tenues ; et combien que nous tenons 
assez estre en vostre mémoire l’obligacion qu’avez à l’église,^ 
il ne vous desplaira pas pour plus grand seureté si je vous 
en touche aucuns des plus gros poincts. Quatre foiz l’an, 
c’est assavoir à quatre nataulx *, vous devez confesser du 
mains à quelque ung prestre ou religieux ayant sa puis¬ 
sance ; et si à chaqu’une foiz receviez vostre créateur, ce 
seroit trèsbien fait; deux foiz ou une foiz l’an du mains le 
devez-vous faire. Allez à l'offrande tous les dimanches, et à 
chacune messe ; celles qui en ont la puissance, paiez loyau- 
ment les dismes à Dieu, Comme de fruiz, de poules, d’ai- 
gneaulx, de cochons, et aultres telz usages accoustumez. 
Vous devez aussi ung aultre disme aux devotz religieux du 
couvent de saint Françovs, que nous voulons expressément 
qu’il soit payé; c’est celuy qui plus nous touche au cueur, 
et dont nous desirons plus l’entretenance; et pourtant s'il y 
a nulles de vous qui en ait fait son devoir aultrement que 
bien, soit ou par sa négligence ou par faulte de le deman¬ 
der, de le payer s’avance. Vous savez que ces bons reli¬ 
gieux ne peuvent venir en voz hostelz quérir leur disme, ce 
leur seroit trop grand peine et trop grand destourbier *; il 
doit bien suffire s’ilz preqent la peine de le recevoir. 
Véezla partie de ce que je vous ay à dire; reste à savoir 
celles qui ont paié et celles qui doivent. » Maistre Jean n’eut 

1 Les quatre grandes fêtes natales ou de la vie du Christ : Noël, Pâques, 
la Pentecôte et l'Ascencion. — * Trouble, embarras. 

pas sitost flné son dire que plus de vingt femmes, toutes à 
une voix, commencèrent à crier : « J’ay paié, moy; j’ay 
paié, moy; je nedoy rien; ne moy, ne moy! » D’aultre costé 
dirent ung cent d’aultres, et generalement toutes, qu’elles 
ne dévoient rien ; mesmes saillirent avant quatre ou six 
belles jeunes femmes qui dirent qu’elles avoient si bien 
payé qu’on leur devoit sur le temps advenir, à l’une quatre 
foiz, à l’autre six, à l’autre dix. Il y avoit aussi d’autre costé 
je ne scay quantes 1 veilles qui ne disoient mot ; et mais- 
tre Jehan leur demanda s’elles avoient bien payé leur 
disme, et elles respondirent qu’elles avoient faict traicté 
avec les cordeliers. « Comment, dit-il, ne paiez vous pas ? 
vous devriez semondre * et contraindre les aultres de ce 
faire, et vous mesmes faictes la faulte ! — Dya, ce dit l’une, 
ce n’est pas par moy ; je me suis plusieurs foiz présentée 
de faire mon devoir, mais mon confesseur n’y veult jamais 
entendre ; il dist tousjours qu’il n’a loisir. — Saint Jehan, 
dirent les aultres veilles, nous avons converty par traicté fait 
avec eulx la disme que dêvons én toile, en drap, en cous¬ 
sins, en bancquiers 3 , en nreilliers, et en aultres telles ba¬ 
gues 4 , et ce pai^Iéur ctmseil et advertissement, car nous 
amerions mieulx à paier comme les aultres. — Nostre 
Dame, dist maistre Jehan, il n’y a point d* mal, c’est très- 
bien fait. — Elles s’en peuvent bien aller quand leur plaira, 
monseigneur, dist maistre Jehan ; ne font pas? — Oy, dit- 
il ; mais quoy que soit, que ce disme ne soye pas oublyé. » 
Quand elles furent toutes hors de la sale, l’huys fut serré 1 ; si 
n’y eut celuy des desmourez qui ne regardast son compai- 
gnon. « Or ça, dist monseigneur, qu’est-il de faire ? Nous 
sommes acertenez 6 de la traïson que ces ribaulx moynes 
nous ont faicte par l’un d’eulx et par noz femmes ; il ne nous 
fault plus de tesmoings. » Après pluseurs et diverses opi- 

1 Combien de... — * Inviter, engager. — 8 Coussins, housses pour mettre 
sur les bancs. — * Bijoux, hardes, nippes.— 5 Ln porte fut fermée. —* Assurés. 

nions, la finale et derrenière resolucion si fut, qu’ils yront 
bouter le feu ou couvent, et brulleront et moynes et üious- 
lier L Si descendirent en bas en la ville, et vindrent au mo¬ 
nastère ; etostèrent hors le Corpus Domini , et aucuns aultres 
reliquiaires, et l’envoyèrent en la parroisse; et puis, sans 
plus enquerre, boutèrent le feu en divers lieux léens, et ne s’en 
partirent tant que tout fut consumé, et moynes, et convers, et 
eglise, et dortoir, et le surplus des édifices, dont il avoit foi¬ 
son léens. Ainsi achetèrent bien chèrement les pouvres Cor¬ 
deliers le disme non accoustumé qu’ilz misrent sus. Dieu 
mesmes, qui n’en povoit mais, en eut bien sa maison brullée. 


LA XXXIII® NOUVELLE 

PAR MONSEIGNEUR. 

Ung gentil chevalier des marches de Bourgoigne, sage, 
vaillant, et très bien adrecié, digne d’avoir bruit et los, 
.comme il eut tout son temps, entre les mieulx et plus re¬ 
nommez, se trouva tant et si bien en la grâce d’une belle 
damoiselle qu’il en fut retenu serviteur, et d’elle obtint à 
chef de pièce 8 tout ce que par honneur donner luy povoit ; 
et au surplus, par force d’armes ad ce la mena que refuser 
ne luy peut nullement ce que pluseurs devant et après ne 
peurent obtenir. Et de ce se print et donna trèsbien garde 
ung très gentil et gracieux seigneur, trèscler voyant, dont 
je passe le nom et les vertuz, lesquelles, si en moy estoit 
de les racompter, n’y a celuy de vous qui tantost ne con- 
gneust dequoy ce compte se feroit, ce que pas ne vouldroye. 
Ce gentil homme que je vous dy, qui se perceut des amours 
du chevalier dessus dit, quand il vit son point 3 , luy de¬ 
manda s’il n’estoit point amoureux d’une telle damoiselle, 

l Monastère. — * Au ljput de quelque temps. — 5 A quoi il visait. 

c’est assavoir de celle dessus dite ? Et il luy respondit que 
non; et l’autre, qui bien savoit le contraire, lui dist qu’il 
cognoissoit trèsbien que si. Néantmains, quelque chose qu’il 
luy dist ou remonstrast, qu’il ne lui devoit pas celer ung tel 
cas, et que si luy estoit advenu semblable, ou beaucop plus 
grand, il ne luy celleroit jà, si ne luy voult oncques confes¬ 
ser ce qu’il savoit certainement et bien. S’il se pensa qu’en 
lieu d’aultre chose faire, et pour passer temps, s’il scet 
trouver voie ne fasson, en lieu que celuy luy est tant es- 
trange et prend si peu de fiance en luy, il s’accointera de 
sa dame et se fera privé d’elle. A quoy il ne faillit pas, car 
en peu d’heure il fut vers elle si très bien venu, que celuy 
qui le valoit, qu’il se povoit vanter d’en ovoir aullant ob¬ 
tenu, sans faire guères grand queste ne poursuite, que 
celuy qui mainte peine et foison de travaulx en soustint; et 
si avoit ung bon point : il n’en estoit en rien féru *. Etl’aul- 
tre, qui ne pensoit point avoir compaignon, en avoit tout au 
long du bras ou autant qu’on en pourroit entasser à force 
ou cueur d’un amoureux. Et ne vous fault pas penser qu’il 
ne fust entretenu de la bonne gouge autant et mieulx que 
par avant, qui le faisoit plus avant bouter et entretenir en 
sa foie amour. Et affin que vous sachez que ceste vaillant 
gouge n’estoit pas oiseuse, qui en avoit à entretenir deux 
du mains, lesquelz elle eust à grand regret perduz, et spé¬ 
cialement le derrenier venu, car il estoit de plus haulte 
estoffe et trop mieulx soulier à son pié que le premier vènu, 
et elle leur bailloit et assiguoit tousjours heure de venir 
vers elle Tun après l’aultre, comme l’un aujourd’huy et 
Taultre demain. Et de ceste manière de faire savoit bien 
l’occasion le derrenier venu, mais il n’en faisoit nul sem¬ 
blant, et aussi à la vérité il ne luy en challoit guères *, si 
non que ung.pou luy desplaisoit la folie du premier venu, 


1 Pas du tout épris. — * No s’eu inquiétait guère. 

qui trop fort à son gré se boutoit en chose de petite value *. 
Et de fait se pensa qu’il l’en advertiroit tout du long, ce 
qu’il fist. Or savoit-il bien que les jours que la gouge luy 
defendoit de venir vers elle, dont il faisoit trop bien le mal 
content, estoient gardez pour son compaignon le premier 
venu. Si fist le guet par pluseurs nuiz; et le véoit entrer 
vers elle par le mesme lieu et à celle heure que ès aultres 
ses jours faisoit. Si luy dist ung jour entre les aultres : 
« Vous m’avez beaucop celé les amours d’une telle et de 
vous ; et n’est serment que vous ne m’ayez fait au contraire, 
dont je m’esbahis bien que vous prenez si peu de fiance en 
moy, voire quand je sçay davantage et véritablement ce qui 
est entre vous et elle. Et affin'que vous sachiez que je sçay 
qui en est, je vous ay veu entrer de vers elle par pluseurs 
foiz à telle heure et à telle ; et de fait hier, n’a pas plus 
loing, je teins sur vous, et d’un lieu où j’estoye, je vous y 
vy entrer ; vous savez bien si je dy vray. » Le premier venu, 
quand il oyt si vives enseignes tant notoires, il ne sceut que 
dire ; si luy fut force de confesser ce qu’il eust très volun- 
tiers celé, et qu’il cuidoit que ame ne sceut que luy. Et dist 
à son compaignon le derrenier venu que vrayement il ne 
luy peut plus ne veult celer qu’il en soit bien amoureux, 
mais il luy prie qu’il n’en soit pas nouvelle. « Et que diriez- 
vous, dit l’autre, si vous aviez compaignon? — Compaignon ! 
dist-il, quel compaignon ? — En amours, je ne le pense pas, 
dit-il. — Saint Jehans! dist le derrenier venu, et je le sçay 
bien; il ne fault jà aller de deux en trois *, c’est moy. Et 
pour ce que je vous voy plus féru que la chose ne vaille, 
vous ay-je pieça voulu advertir, mais vous n’y avez voulu 
entendre ; et si je n’avoie plus grant pitié de vous que vous 
mesmes n’avez, je vous lairroye en ceste folye ; mais je ne 
pourroye souffrir que une telle gouge se trompast et de 


1 Valeur. — * Il ne faut pas vous faire languir. 

vous et de moy si longuement. » Qui fut bien esbahy de 
ces nouvelles, ce fut le premier venu, car il cuidoit 
tant estre en grâce que merveilles; si ne savoit que dire ne 
penser. Au fort, quand il parla, il dist : « Nostre Dame! 
on m’a bien baillé de l’oye 1 , et sine m’en doubtoieguèrcs; 
^i en ay esté plus aisié à décevoir; le dyable emporte la 
gouge quand elle est telle ! — Je vous diray, dit le 
derrenier venu, elle se cuide tromper de nous, et de fait 
elle a desjà trèsbien commencé, mais il la fault nous mesmes 
tromper. — Et je vous en prie, dist le premier venu, le feu 
de saint Anthoine * Tarde quand oncques je l’accointay ! — 
Vous savés, dist le derrenier venu, que nous allons vers elle 
tour à tour, il fault qu’à la première foiz que vous yrez ou 
moy, ainsi qu’il viendra, que vous dictes que vous avez bien 
cogneu et apperceuque je suis amoureux d’elle, et que vous 
m’avez veu entrer et vers elle venir, à telle heure, et ainsi 
habillé; et que par la mort bieu, si vous m’y trouvez plus, 
vous me tuerez tout roidde, quelque chose qui vous en 
doibve advenir. Et je diray pareillement de vous, et nous 
verrons sur ce qu’elle fera et dira et arons advis du surplus. 
— C’est trèsbien dit, et je le veil », dit le premier venu. 
Comme il fut dit il en fut fait, car je ne scay quans jours 
après, le derrenier venu eut son tour d’aller besoigner, si se 
mist an chemin et vint au lieu assigné. Quand il se trouva 
seul avecques la ÿnige, qui le receut très doulcement et de 
grand cueur, comme il sembloit, il faindit 8 comme bien le 
savoit faire, une sure et matte chère, et monstra semblant 
de courroux. Et elle, qui avoit accoustumé de le voir tout 
aultre, ne sceut que penser; si luy demanda qu’il avoit et 
que sa manière monstroit que son cueur n’estoit pas à son 
aise. — « Vrayement, madamoiselle, dist-il, vous dictes vray, 
que j’ay bien cause d’estre mal content et despiaisant; la 


1 On s’est bien joué de moi. — * Espèce de lèpre vive. — 5 Fcijjÿit; 

vostre mercy toutesfoiz que le m’avez pourchassé t. — Mov, 
dist-elle. Hélas l non ay, que je sache ; car vous estes le seul 
homme en ce monde à qui je vouldroye faire plus de plai¬ 
sir, et de qui plus près me toucheroit l’ennuy et le desplai¬ 
sir. — 11 n’est pas damné qui ne le croit, dit-il ; et pensez- 
vous que je ne me soye bien apperceu que vous entretenez 
ungtel, c’est assavoir le premier venu. Si faiz, par ma foy, je 
l’ai trop bien vu parler à vous à part ; et que plus est, je l’ay 
espié et veu entrer céans. Mais par la mort bieu, si je l’y 
trouve jamais, son derretiier jour sera venu, quelque chose 
qu’il en doyve ou puisse advenir ; que je souffrisse ne peusse 
veoir qu’il me fist ce desplaisir, j’aymeroye mieulx à morir 
mille foiz, s’il m’estoit possible. Et vous estes aussi bien 
desloyalle, qui savez certainement et de vray que, après 
Dieu, je n’ayme rien tant que vous, qui à mon très grant 
préjudice le voulez entretenir. — Ha ! monseigneur, dit-elle, 
et qui vous a fait ce raport? Par ma foy, je veil bien que 
Dieu et vous sachez que la chose va tout aultrement, et de 
ce je le prens à tesmoignage qu’oncques en jour de ma 
vie je ne tins termes* à cestuy dont vous parlez, ne à aultre, 
quel qui soit, tant que vous ayez tant soyt peu de cause d’en 
estre mal content. Je ne veil pas nyer que je n’aye parlé et 
parle à luy tous les jours, et à pluseurs aultres, mais qu’il 
y ait eniretiennement, rien ; ains tiens que ce soit la main- 
dre de ses pensées, et aussi, par Dieu, il se abuseroit. Jà 
Dieu ne me laisse tant vivre que aultruy que vous ait une 
part ne demye en ce qui est tout entière vostre. — Made¬ 
moiselle, dit-il, vous le savez très bien dire, mais je ne suis 
pas sibestede le croire. » Quelque malcontent qu’il y eust, 
il fist ce pourquoy il estoit venu,.et au partir luy dist : « Je 
vous ay dit et de rechef vous faiz savoir que si je m’apper- 
çoy jamais que l’aultre y vienne, je le* mettray ou le feray 

1 Grand merci, puisque c'est vous qui m*avez mis en cet état. — - Je n'assi¬ 
gnai de rendez-vous. 

mettre en tel point qu’il ne courroussera jamais ne moy ne 
aultre. — Ha ! monseigneur, dit elle, par dieu vous avez 
tort de prendre vostre ymagiuacion sur luy, et croiezque je 
suis seui e qu’il n’y pense pas. » Ainsi départit nostre derre- 
nier venu. Et au lendemain son compaignon le premier 
venu ne faillit pas à son lever pour sa'voir des nouvelles; et 
il luy en compta largement et bien au long le demené 
comment il fist le courroucié, comment il la menasse de 
tuer, et les responses de la gouge. « Par mon serment, c’est 
bien joué. Or laissez moy avoir mon tour; si je ne fays bien 
mon personnage, je ne fuzoncques si esbahy. » A chef de 
pièce son tour vint, et se trouva vers la gouge, qui ne luy 
fist pas mains de chère qu’elle avoit de coustume, et que le 
derrenier venu en avoit emporté naguères. Si l’aultrc son 
compaignon le derrenier venu avoit bien fait du mauvais 
cheval * et en maintien et en paroles, encoresen fist-il plus, 
et comme celuy qui sembloit plus courroucié qu’oncques 
homme ne fut joyeux, dist en telle manière : « Je doy bien 
maudire l’heure et le jour qu’oncques j’eu vostre accoin¬ 
tance; car il n’est pas possible à Dieu ne au monde tout en¬ 
semble damasser plus de doleurs, regretz, et d’amers des¬ 
plaisirs au cueur d’un pouvre amoureux que j’en trouve 
aujourd’huy dont le mien est environné et assiégé. Helas! 
je vousavoye entre aultres choisie comme la non pareille de 
loyaulté, genteté et gracieuseté, et que je y trouveroye lar¬ 
gement et à comble la trèsnoble vertu de loyauté, et à ceste 
cause m’estoye de mon cueur défait, et du tout l’avoye mis 
en vostre mercy, cuidant à la vérité que plus noblement ne 
en meilleur lieu asseoir ne le pourroie ; mesmes m’avez ad ce 
mené que j’estoye prest et délibéré d’attendre la mort, ou 
plus, si possible eust esté, pour vostre honneur sauver. Et 
quand j’ay cuidié estre plus seur de vous, que je n’ay pas 

. 1 Le détail de ce qui »’élait passé. — * S’était cabré, emporté. 

seullement sceu par estrange rapport, mais à mes yeulx 
mesmes perceù ung aultre venu de costé, qui me toust et 
rompt tout l’espoir que j’avoye en voslre service d’estre de 
vous tout le plus cher tenu. — Mon amy, dist la gouge, je 
ne sçay qui vous a troublé, mais vostre manière et voz, 
paroles portent et jugent qu’il vous fault quelque chose, 
que je ne saroie penser ne inferrer que ce peut estre, si vous < 
n’en dictes plus avant, si non ung peu de jalousie qui vous 
tourmente, ce me semble, de laquelle, si vous estiez bien 
sage, n’ariez cause de vous accointer. Et là où je saroye, je 
ne vous en vouldroye pas bailler l’occasion ; et si vous pen-. 
sez bien à tout, vous n’estes pas si peu accoinct de moy que 
je ne vous aye monstré la chose au monde qui plus vous en 
peut donner et bailler cause d'asseurance, à quoy vous me 
feriez tantost avoir regret, par me servir de teli paroles. — 
Je ne suis pas homme, dit le premier venu, que vous doyez 
contenter de paroles, car excusance n’y vault rien. Vous ne 
povez nyer que ung tel, c’est assavoir le derrenier venu, ne 
soit de vous entretenu; je le scay bien, car je m’en suis 
donné garde, et si ay bien fait le guet, car je l’ay veu venir 
vers vous hier, n’a pas plus loing; il y vint à telle heure et 
ainsi habillé. Mais je voue à Dieu qu’il en a prins ses qua- 
resmeaux, car je tendray sur luy ; et fust-il plus grand 
maistre cent foiz, si je l’y puis rencontrer je luy osteray la 
vie du corps, ou luy à moy, ce sera l’un des deux; car je ne 
pourroie vivre voyant ung aultre joïr de vous. Et vous estes 
bien faulse et desloyale, qui m’avez en ce point deceu ; et 
non sans cause maudiz-je l’heure qu’oncques vous accoin- 
tay, car je sçay tout certainement que c’est ma mort, si 
l’aultre scet ma volunté, et espère que oy. Et par vous je 
sçay de vray que je suis mort; et s’il me laisse vivre, il 
aguyse le Cousteau qui sans mercy à ses derrains jours le 
mainra. Et s’ainsi eu advient, le monde n’est pas assez grand 
pour moy sauver que morir ne me faille. » La gouge n’a voit 

pas moyennement à penser pour trouver soudaineet suf li¬ 
sante excusance pour contenter celuy qui est & mal content. 
Toutesfoiz ne demoura qu'elle ne se mist en ses devoirs de 
Poster hors de ceste melencolie, et pour assiete en lieù de 
cresson *, elle luy dist : « Mon amy, j'ay bien au long en¬ 
tendu vostre grand râtelée qui, à la vérité dire, me baille à 
cognoislre que je n’ay pas esté si sage que je deusse, et que 
j’ay trop tost adjousté foy à voz semblans et decevables pa- 
rolles, et qu’elles m’ont conclut et rendue en vostre obéis¬ 
sance; vous en tenez à présent trop mains de biens de moy. 
Aultre raison aussi vous meut, car vous savez et assez co- 
gnoissez de fait que je suis prinse et que amours m’ont ad ce 
menée que sans vostre presence je ne puis vivre ne durer. Et 
à ceste cause et pluseurs aultres qu’il ne fault jà dire, vous me 
voulez tenir vostre subjecte et esclave, sans avoir loy de par¬ 
ler ne deviser à nul aultre que à vous. Puis qu’il vousplaist, 
au fort j’en suis contente, mais vous n’avez nulle cause de 
moy suspessonner en rien de personne qui vive, et si ne 
fault aussi jà que m’en excuse ; vérité, que tout vaint, m’en 
défendra si luy plaist. — Pardieu, rn’amye, dist le premier 
venu, la vérité est telle que je vous ay dicte, qui vous sera 
quelque jour prouvée et cher vendue pour aullruy et pour 
moy, si aultre provision de par vous n’y est mise. » Après 
cesparolles et aultres trop longues à recompter, se partit le 
premier venu, qui pas n’oblya lendemain tout au long re¬ 
compter à son compaignon le derrain venu. Et Dieu scet les 
risées et joyeuses devises qu’à ceste cause qu’ilz eurent en¬ 
tre eulx deux. Et la gouge en ce lieu avoit bien des estoup- 
pes en sa quenoille *, qui veoit et savoit très bien que ceulx 
qu’elle entretenoit se doubtoient et percevoient chacun de 
son compaignon, mais pourtant ne laissa pas de leur bailler 
tousjours audience, chacun à sa foiz, puis qu’ils la reque- 

1 Pour lui donner p’rine sali-faction. Express, proverb. — 5 Était bien 
barrassée. 

roient, sans en donner à nul congié. Trop bien les advertis- 
soit qu’ilz venissent bien secrètement vers elle, affin qu’ilz 
ne fussent de quelque ung apperceuz. Mais vous devez 
savoir, quand le premier venu avoitson tour, qu’il n’oblioit 
pas à faire sa plaincte comme dessus ; et n’estoit rien de la 
vie de son compaignon s’il le povoit rencontrer. Pareille¬ 
ment le derrenier, le jour de son audience, s’efforçoit de 
monstrer semblant plus desplaisant que le cueur ne luy 
donnoit ; et ne valoit son compaignon, qui oyoit son dire, 
guères mieulx que mort, s’il le treuve en belles 1 . Et la 
subtille et double damoiselie le cuidoit abuser de paroles, 
qu’elle avoit tant à main et si prestes, que ses bourdes sem- 
bloient autant véritables comme l’Euvangile. Et si cuidoit 
bien en son sens tant, quelque doubte ne suspicion qu’ilz 
eussent, que jamais la chose ne fust plus avant efforcée, et 
qu’elle esloit aussi bien femme pour les fournir tous deux 
et mieulx trop que nesung d’eulx.à part n’estoit pour la 
seulle servir à gré. La fin fut aultre, car le derrenier venu, 
qu’elle craignoit beaucop à perdre, quelque chose qu’il fust 
de l’aultre, luy dist ung jour trop bien sa leçzon. Et de fait 
dit qu’il n’y retourneroit plus ; et aussi ne fist-il grand pièce 
après, dont elle fut très desplaisante et malcontente. Or ne 
fait pas à oblyer, affin qu’elle eust encores mieulx le feu , 
il envoya vers elle ung gentilhomme de son estroici conseil, 
affin de luy remonstrer bien au long le desplaisir qu il avoit 
d’avoir compaignon en son service; et bref et court, si elle 
ne lui donne congé il n’y reviendra jour qu’il vive. Comme 
vous avez oy dessus, elle n’eust pas voluntiers perdu son ac¬ 
cointance : si n’estoit saint ne saincte qu’elle ne parjurast, 
soy excusant de l’entretenance du premier ; et en fin 
comme toute forcenée dist à l'escuier : « Et je monstreray 
à vostre maistre que je A’ayme; et me baillez votre cous- 

1 le prend sur le fait. — * AÜn qu’elle fût encore plus dans rembarra». 

teau. » Quand elle l'eut, elle sedcsatourna *, et couppa tous 
ses cbeveulx de ce Cousteau, non pas bien à l’ung. L’aultre 
printce présent, qui bien savoit toutesfoiz la verilé du cas, 
et s’offri^de faire le mieulx qu'il pourroit et du présent faire 
devoir, ainsi qu’il fist tantost après. Le derrenier venu re- 
ceut ce présent, qu’il destroussa et trouva les cheveulx de 
sa dame, qui beaulx estoient et beaucop longs ; si ne fut 
guères aise tant qu’il trouva son compaignon, au quel il ne 
cela pas l’ambassade qu’on a mise sus, et à lui envoyée, et 
les gros presens qu’on luy envoyé, qui n’est pas pou de 
chose; et lors monstra les beaulx cheveulx : « Je croy, dit-il, 
que je suis bien en grâce; vous n’avez garde qu’on vous en 
facè autant. — Saint Jehan, dit l’aullre, véez cy aullre nou¬ 
velle; or voy je bien que je suis frict. C^st fait, vous avez 
bruit tout seul * ; sur ma foy, fist le derrenier venu, je 
tien, moy, qu’il n’en est pas encores une telle; je vous re- 
quier, pensons qu’il est de faire? Il luy fault monstrer à 
bon escient que nous la cognoissons telle qu’elle est. — 
Et je lé veil », dit l’aultre. Tant pensèrent et contrepensèrent 
qu’ilz s’arrestèrent à faire ce qui s’ensuyt. Le jour en- 
suyvant, ou tost après, les deux compaignons se trouvè¬ 
rent en une chambre ensemble où leur loyale dame avec 
pluseurs aultres estoit ; chacun s’assist et print sa place où 
mieulx luy pleut, le premier venu auprès de la bonne da- 
moiselle, à laquelle tantost après pluseurs devises il mon¬ 
stra les cheveux qu’elle avoit envoyez à son compaignon. 
Quelque chose qu’elle en pensast, elle n’en monstra nul 
semblant d’effroy; mesme disoit qu’elle ne les congnoissoit, 
et qu’ils ne venoient point d’elle. — « Coînment, dist-il, 
sont-ilz si tost changez et descogneuz ? — Je ne scay, dit- 
elle, qu’ilz sont, mais je ne les cognois. » Et quand il vit ce, 
il se pensa qu’il estoit heure de jouer son jeu; et fist ma- 


* Décoiffa. — 2 il n’est question que de vous. 

nière de vouloir mettre son chapperon qui sur son espaule 
estoit dessus sa teste, et en ce faisant tout au propos lui fist 
hurter si rudement à son atour 1 qu’il l’envoya par terre, 
dont elle fut bien honteuse et malcontente, et ceulx qui là 
estoient apperceurent bien que ses cheveulx estoient coup- 
pez, et assez lourdement. Elle saillit sus bien à haste, et si 
reprint son atour et s’en entra en une aultre chambre pour 
se aller ratourner, et il la suyt ; si la trouva toute marrie et 
courroucée, voire bien fort plorant de dueil qu’elle avoit 
estre desaiournée. Si luy demanda qu’elle avoit à plorer, et 
à quel jeu elle avoit perdu ses cheveulx? Elle ne savoit que 
respondre, tant estoit à celle heure prinse soupprinse. Et 
il, qui ne se peut plus tenir de executer la conclusion prinse 
entre son compaignon et luy, luy dist : « F$ülse et des¬ 
loyale que vous estes, il n’a pas tenu à vous que ung tel et 
moy ne nous sommes entretuez et deshonorez. Et je tien 
moy que vous l’eussiez bien voulu, à ce que vous en avez 
monstré, pour en racointer deulx aultres nouveaulx; mais 
Dieu mercy, nous n’en avons garde. Et affin que vous sa¬ 
chez que je sçay son cas et luy le mien, véez cy voz che¬ 
veulx que luy avez envoyez, dont il m’a fait présent ; ne 
pensez pas que nous soyons si bestes que nous avez tenuz 
jusques cy. » Lors se part d’elle, et il appelle son compai¬ 
gnon et il y vint : « J’ai rendu à ceste bonne damoiselle ses 
cheveulx, et si luy ay commencé à dire comment de sa grâce 
elle nous a bien tous deux entretenuz ; et combien que à sa 
manière de faire elle a bien monstré qu’il ne luy challoit se 
nous deshonnorions l’un l’autre, Dieu nous en a gardez. — 
Saint Jehan, ce a mon », dit-il. Et alors adressa sa parolle 
mesmes à la gouge; et Dieu scet s’il parla lfien à elle, en luy 
remonstrant sa très grand lascheté et desloyauté de cueur. Et 
ne pense pas que guères oncques femme fust mieulx capi- 

1 Coiffure de femme. 

10 


Digitized by L^ooQle 



170 LES C EK T NOUVELLES NOUVELLES. 

tulée 1 qu’elle fut pour adonc, puis de l’un puis de l’aultre. 
A quoy elle ne savoit que dire ne respondre, comme prinse 
en méfiait évident, sinon de larmes, que point elle n’espar- 
gnoit. Et ne pense pas qu’elle eust oncques guères plus de 
plaisir en les entretenant tous deux qu’elle avoit à ceste 
heure de desplaisir. La conclusion fut telle toutesfoiz qu’ilz 
nel'abandonneroient point, mais par accord doresenavant 
chacun à son tour ira ; et silz y viennent tous deux ensem¬ 
ble, l’un fera place à l’autre, et bons amys comme devant, 
sans plus jamais parler de tuer et de battre. Ainsi en fut-il 
fait, et maintindrent les deux compaignons assez longue¬ 
ment ceste vie et plaisant passetemps, sans ce que la gouge 
les osast oncques desdire. Et quand l’un aloit à sa journée, 
il le disoit à l’autre ; et quand d’adventure l’un esloignoit 
la marche, et le lieu demouroit à l’autre, très bon faisoit oyr 
les recommendacions qu’il faisoit au partir; mesmes firent 
de très bons rondeaulx, et pluseurs chansonnettes, qu’ilz 
mandèrent et envoyèrent l’un à l’autre, dont il est au- 
jourdhuy bruyl, servans au propos de leur niatère dessus 
dicte, dont je cesseray le parler, et donneray fin au compte. 

LA XXXIV e NOUVELLE 

PAR MONSEIGNEUR DE LA ROCHE. 

J’ay congneu en mon temps une notable et vaillant femme, 
digne et de mémoire et de recommendacion, car ses vertuz 
ne doivent estre cellées n’estainctes, mais en commune au¬ 
dience publiquement blasonnées. Vous orrez en bref, s’il 
vous plaist, en la déduction de ceste nouvelle, la chose de 
quoy j’entens amplier et accroistre sa trèseureuse retfom- 
mée. Ceste vaillante preude femme, par saint Denis, mariée 
à ung tout oultre noz amys *, avoit pluseurs serviteurs en 

1 Chapitrée. — * Mati Irèa-cocu. 


Digitized by L^OOQle 



JNOUVELLE XXXIV. 17! 

amours, pourchassans et desirans sa grâce, qui n’estoit pas 
trop difficile de conquerre, tant estoit doulce et pitéable 1 
celle qui la vouloit et pouvoit départir largement par tout 
où bon et mieulx luy sembloit. Advint ung jour que les deux 
vindrent devers elle, comme ilz avoient de coustume, non 
sachans T un de l'autre, demandans lieu de cuyre et leur tour 
d'audience. Elle, qui pour deux ne pour trois n’eust reculé 
ne desmarché *, leur bailla jour et heure de se rendre vers 
elle, comme à lendemain, l'un à huyt heures du matin, et 
l’autre à neuf ensuyvant, chargeant à chacun par exprès et 
bien acertes qu’il ne faille pas à son heure assignée. Ilz pro- 
misrent sur foy et honneur, s’ilz n'ont mortel exoine 3 , qu^flz 
se rendront au lieu au terme limité. Quand vient au lende¬ 
main, environ vj. heures du matin, le mary de ceste vaillant 
femme se lève, habille, et mect en point ; et la huche et ap¬ 
pelle pour se lever, mais il ne fut pas obey, ains refusé tout 
plainement : « Ma foy, dit-elle, il m'est prins un^ tel mal de 
teste que je ne saroye tenir sur piez, si ne me pourroÿe en- 
cores lever pour morir, tant suis e^foible et traveillée ; et 
que vous le sachez, je ne dormy ennuyt. Si vous prie que 
me laissez icy, j’espoire quand je seray seulle je prendray 
quelque pou de repos. » L’aultrfr, combien qu’il se doubtast, 
n’osa contredire ne replicquer, mais s'en alla, comme il 
avoit charge, besoigner en la ville, tantdiz que sa femme 
ne fut pas oiseuse à l’ostel : car huit heures ne furent pas 
si tost sonnées que véezcy bon compaignon, du jour devant 
à ce point assigné, qui vint hurler à l’huys; et elle le bouta 
dedans. Il eut tantostjsa longue robe despoillie, et le surplus 
de ses habillements, et puis vint faire compaignie à mada- 
moiselle, affin qu’elle ne s’espanlast. Tant furent entre eulx 
deux bras à bras et aultrement que le temps s’éboula et 
passa, et ne se donnèrent garde qu’ilz orient assez rude- 

1 Pitoyable, humaine, charitable. — 8 Remis la partie. — 8 L’excuse d’ètre 
morts. 

ment hurler à l’huys. « Ha, dist-elle, par ma foy, véezcy mon 
mary, avancez vous bien tost, prenez vostre robe. — Vostre 
mary, dit-il, et le cognoissez vous àhurter? — Oy, dit-elle, 
je sçay bien que c’est il ; abregez-vous, qu’il ne vous trouve 
icy. — Il faut bien, se c’est il, qu’il me voye ; je ne me saroye 
où sauver. — Qu’il vous voye, dit-elle, non fera, si Dieu 
plaist, car vous seriez mort et moy aussi ; il est trop merveil¬ 
leux. Montez en hault, en ce petit garnier, et vous tenez tout 
coy, sans mouvoir, qu’il ne vous voye. » L’autre monta, 
comme elle luy dist, et se vint trouver en ce petit garnier, 
qui estoit d’ancien édifice, tout desplanché, delaté et per- 
tuisé en plusieurs lieux. Et madamoisellë 1$ sentent tout là 
dessus, fait ung saultjusques à l’huys, très bien sachant que 
ce n’estoit pas son mary ; et mist dedans celuy qui ce jour 
avoit à neuf heures promis devers elle se rendre. Ilz vindrent 
en la chambre, où pas ne furent longuement debout, mais 
tout plat s’entreaccolèrent et baisèrent en lamesme ou sem¬ 
blable fasson que celuy du garnier avoit fait ; lequel par ung 
pertuis véoit à l’œil la ^ompaignie, dont il n’estoit pas trop 
content. Et fut grant piecfe à son courage *, asavoir si bon es¬ 
toit qu’il parlast ou si mieulx luy val oit le taire. Il conclud 
toutesfoiz tenir silence et mil mot dire jusques ad ce qu’il 
verra mieulx son point; et pensez qu’il avoit belle pacience. 
Tant' attendit, tant regarda sa dame avecques le survenu, 
que bon mary vint à l’ostel pour savoir de l’estât et santé de 
sa très bonne femme, ce qu’il estoit trèsbien tenu de faire.* 
Elle l’oyt tantost, si n’eut aultre loisir de faire subitement 
lever sa compaigne ; et car elle ne savoit où le sauver, pour 
ce que ou garnier nel’eust jaçp^is envoyé, elle le fist bouter 
en la ruelle du lit, et puis le couvrit de ses robes, et luy dist : 
« Je ne fous sçay où mieulx loger, prenez en pacience. » 
Elle n’eut pas finîé son dire que son mary entra dedans, qui 


1 Réfléchit, se consulta. 

aucunement ce luy sembloit avoit noise entreoye ; si trouva 
le lit tout defroissié et despillié, la couverture mal honnye 
et d’estrange byaïs, fct sembloit mieulx le lit d’une espousée 
que couche de femme malade. La doubte qu'il avoit aupa¬ 
ravant, avecques l’apparence de présent, luy fist sa femme 
appeller par son nom, et dist : « Paillarde meschante que 
vous estes, je n’en pensoye pas mains huy matin, quand 
vous contrefeistes la malade ! Où est vostre houllier 1 ? Je 
voue à Dieu, si je le trouve, il aura mal finé et vous aussi. » 
Et lors mist la main à la couverture, disant : « Véezcy pas 
bel appareil? il semble que les pourceaux y ayent couchié. 
— Et qu’avez vous, meschant yvroigne, ce dist-elle, fault-il 
que je compare le trop de vin que vostre gorge a entonné? 
Est ce la belle salutacion que vous me faictes de m’appellcr 
paillarde? Je veil bien que vous le sachez que je ne suis pas 
telle : mais suis trop bonne et trop loyale pour ung tel pail¬ 
lard que vous estes ; et n’ay aultre regret que si bonne vous 
ay esté, car vous ne le valez pas. Et ne sçay qui me tient que 
je ne me lève et vous égratigné le visage par telle fasson 
que tousjours mes aurez mémoire de -m'avoir sans cause 
villennée *. » Et qui me demanderoit comment elle osoit en 
ce point respondre, et à son mary parler, je y trouve deux 
raisons : la première si est le bon droit qu’elle avoit en la 
querelle, et l’aultre car elle se sentoit la plus forte en la 
place. Et fait assez penser que, si la chose fust venue jusques 
aux horions, celui du garnier et l’aullre de la ruelle l’eussent 
servy et secouru. Le pouvre mary ne savoit que dire, qui 
oyoit ledyable sa femme ainsi tonner; et, pource qu’il véoit 
que hault parler ne fort toucher n’avoit pas lors son lieu, il 
remistle procès tout en Dieu, qui est juste et droiturier. Et 
à chef de sa meditacion, entre aultres parolles, il dist : « Vous 
vous excusez beaucop de ce dont sçay tout le voir; au fort, 


l Débauché, coureur Je filles. —3 Outragée, injuriée. 

il ne m’en chault pas tant qu’on pourroit bien dire; je n’cn 
quier jamais faire noise ; celuy qui est là hault paiera tout. » 
Kt par celuy de la hault il entendoit Dieu, comme s’ils voul- 
sist dire : « Dieu, qui rend à chacun ce qui luy est deu, vous 
paiera de vostre desserte. » Mais le galant qui estoit ou gar¬ 
nies qui oyoit ces parolles, cuidoit à bon escient que l’autre 
l’eust dit pour luy, et qu’il fust menacié de porter la paste 
au four pour le meffait d’aultruy ; si respondit tout en hault : 
« Comment, sire, il suffist bien que j’en paye la moitié ; ce¬ 
luy qui est en la ruelle peut bien paier l’autre, il y est au¬ 
tant tenu que moy. » Qui fut bien esbahy, ce fut l’oste, car 
il cuidoit que Dieu parlast à luy; et celuy de la ruelle ne 
savoitque penser, car il ne savoit rien de l’aultre. Il se leva 
toutesfoiz, et l’aultre descendit, qui le congneut. Si se parti¬ 
rent ensemble, et laissèrent la compaignie bien troublée et 
mal contente, dont guères ne leur chaloit à bonne cause. 


LA XXXV e NOUVELLE 

PAR MONSEIGNEUR DE VILLIERS. 

Ung gentilhomme, chevalier de ce royaume, trèsvertueux 
et de grand renommée, grand voyagier et aux armes très- 
preu, devint amoureux d’une trèsbelle damoiselle ; et à chef 
de pièce fut si avant en sa grâce que rien ne luy fut escondit 
de ce qu’il osa demander. Advint, ne sçay combien après 
ceste alliance, que ce bon chevalier, pour mieulx valoir et 
honneur acquerre et embrasser, se partit de sa marche *, 
trèsbien en point et accompaigné, portant emprinse d’armes 
du congé de son maistre. Et s’en alla ès Espaignes et en di¬ 
vers lieux, où il se conduisit tellement que à grand trium- 
phc à son retour fut receu. Pendant ce temps, sa dame fut 

* Son p.iys. 

mariée à ung ancien chevalier, qui gracieux et sachant 
homme estoit, qui tout son temps avoit hanté à court, et 
pour vray dire estoit le vray registre d’honneur. Et n’estoit 
pas ung petit dommage qu’il n’estoit mieulx allié, combien 
toutesfoiz qu’encores n'estoit pas descouverte l’encloueure 
de son infortune si avant que d’estre commune, comme elle 
fut depuis, ainsi comme vous orrez. Ce bon chevalier amou¬ 
reux dessusdit, retournant d’accomplir ses armes, comme il. 
passoit païs, arriva d’aventure à ung soir au chasteau où sa 
dame demouroit. Et Dieu scet la bonne chère que monsei¬ 
gneur son mary et elle luy feirent, car de pieça avoit grand 
accointance et amytié entre eulx. Mais vous devez savoir 
que tantdiz que le seigneur de léens pensoft et s’efforçoit 
de faire finance de pluseurs choses pour festoyer son hoste, 
l’oste se devisoit à sa dame qui fut, et s’efforçoit de la fes¬ 
toyer et conjoyr comme il avoit fait ainçois que monseigneur. 
Elle, qui ne demandoit aultre chose, ne s’excusoit en rien 
sinon du lieu. « Mais il n’est pas possible qu’il se puisse 
trouver. — Haî madame, dist-il, par ma foy, si vous voulez 
bien, il n’est manière qu’on ne treuve. Et que scera vostre 
mary, quand il sera couché et endormy, si . vous me venez 
veoir jusques en ma chambre? ou si mieulx vous plaist et 
bon vous semble, je viendray bien vers vous. — 11 ne se peut 
certes ainsi faire, ce dit-elle, car le dangier y est trop grand; 
car monseigneur est de trop legier somme, et ne s’esveille 
jamais qu’il ne taste après moy ; et s’il ne me trbuvoit point, 
pensez que ce seroit. — Et quand il s'est en ce point trouvé, 
dit-il, que vous fait-il? — Aultre chose, dit-elle, point 4 ; il 
se vire d’aultre costé. — Ma foy, dit-il, c’est ung trèsmauvais 
mesnagier, il vous est bien venu que je suis arrivé pour vous 
secourir, et luy aider à parfournir ce qui n’est pas bien en 
sa puissance d’achever. — Si mTaist Dieu, dit-elle, quand il 

1 Pas autre ch^sc. 

besoigne une foiz en ung moys, c’est au mieulx venir ; il ne 
fault jà que j’en face la petite bouche ; creez que je pren- 
droye bien mieulx. — Ce n’est pas merveille, dit-il, mais re¬ 
gardez comment nous ferons. — 11 n’est manière que je voye, 
dit elle, comment il se puisse faire. — Et comment, dit il, 
n’avez vous femme céens en qui vous osassiez fier de luy de- 
celer nostre cas? — J’en ay, par Dieu, une, dit-elle, en qui 
j’ay bien tant de fiance que de luy dire la chose en ce monde 
que plus vouldroye en estre celée, sans avoir suspicion ne 
doubte que jamais par elle fust descouverte. — Que nous 
fault-il donc plus? dit-il, regardez vous et elle du surplus. » 
La bonne dame, qui bien avoit la chose au cueur, appella 
cestc damoiselle et luy dist : « M’amye, c’est force ennuyt 
que tu me serves, et que tu m’aydes à achever une des 
choses au monde qui plus au cueur me touche. — Madame, 
disUa damoiselle, je suis preste, et contente comme je doy, 
de vous servir et obéir en tout ce qui me sera possible; com- 
mendez, je suis celle qui accompliray vostre commendement. 
— Et je te remereye, m'amye, dist madame, et soies seure 
que tu n’y perdras rien. Véezcy le cfcs : ce chevalier qui 
céens est,, est l’homme ou monde que le plus j’ayme ; et ne 
vouldroye pour rien qui fust qu’il se partit de moy sans au¬ 
trement avoir parlé à luy. Or ne me peult-il bonnement dire 
ce qu’il a sur le cueur sinon entre nous deux et à part; et je 
ne m’y puis trouver si tu ne vas tenir ma place devers mon¬ 
seigneur. Il a de coustume, comme tu scez, se virer par 
nuyt vers moy, et me taster ung peu, et puis me laisse et 
«e rendort. — Je suis contente de faire vostre plaisir, ma¬ 
dame ; il n’est rien qu’à vostre commendement ne face. — 
Or bien, m’amye, dit-elle, tu te coucheras comme je # faiz, 
assez loin de monseigneur; et garde bien que, quelque 
chose qu’il face, que tu ne dies ung tout seul mot; et quel¬ 
que chose qu’il vouldra faire, seuffre tout. — A vostre plai¬ 
sir, madame, et je le feray. » L’heure du soupper vint, et 

n’est jà mestier de vous compter du service ; ce seulement 
vous soumise qu’on y fist trèsbonne chère, et qu’il y avoit 
î)ien de quoy. Après soupper, la compaignie s’en ala à l’es- 
bat; le»chevalier estrange tenant madame par le braz, et 
aucuns aultres gentilzhommes tenans le surplus des damoi- 
selles de léens. Et le seigneur de l’ostel venoit derrière ; et 
enqueroit des voyages de son hoste à ung ancien gentil 
homme qui avoit conduit le fait de sa despense en son voyage. 
Madame n’oblya pas de dire à son amy que une telle de ses 
femmes tiendra ennuyt sa place, et elle viendra vers luy. Il 
en fut trèsjoyeux, et largement la mercya, trèsdesirant que 
l’heure fust venue. U se misrent au retour et vindrent en la 
chambre à parer, où monseigneur donna la bonne nuyt A 
son hoste, eNnadame aussi. Et le chevalier estrange s'en 
vint en sa chambre, qui estoit belle à bon escient, bien mise 
à point ; et estoit le beau buffet fourny d’espices, de^confîc- 
tures, et de bon vin de pluseurs façons. 11 se fist tantost des¬ 
habiller, et beut une foiz, puis fist boire ses gens et les en¬ 
voya coucher, et demoura tout seul, attendant sa dame, 
laquelle estoit avec son mary, qui tous deux se despoilloient 
et se mettoient en point pour entrer au lit. La damoiselle 
estoit en la ruelle, qui tantost que monseigneur fut couché, 
se vint mettre en la place de sa maistresse ; et elle qui aul- 
tre part avoit le cueitr, ne fist que ung sault jusqu’à la 
chambre de celuy qui l’attendoit de pié coy. Or est chacun 
logé, monseigneur avec sa chambrière, et son hoste avec 
madame. Et fait à penser qu’ilz ne passèrent pas toute la 
nuyt à dormir. Monseigneur, comme il avoit de coustume, 
une heure.environ devant le jour, se réveilla, et vers sa 
chambrière se vira, cuidanf estre sa femme, et au taster qu’il 
fist hurla sa main d’adventure à son tetin, qu’il sentit trèsdur 
et poignant ; et tantost cogneut que ce n’estoit point celuy 
de sa femme, car il n’estoit point si bien troussé. « Ha, dit- 
il en soy rnesme, je voy bien que c’est, on m’a joué d’un 

tour, et j’en bailleray ung aultre. » Il se vire verscesle belle 
fille, et à quelqua meschef que ce fust, il rompit y ne seul le 
lance, mais elle le laissa faire sans dire ung seul mot, ne 
demy. Quand il eut ce fait, il commence àappeller tant qu’il 
peut celuy qui couchoit avecqi^s sa femme : « Hau, mon¬ 
seigneur de tel lieu, où estes vous? parlez à moy. » L’aul- 
tre, qui se oyt appeller, fut beaucop esbahy, et la dame fut 
tant esperdue, qu’elle ne savoit sa manière. « Helas! dit- 
elle, nostre fait est descouvert, je suis femme perdue. » Et 
bon mary de rehucher : « Hau l monseigneur, hau, mon 
hoste, parlez à moy. » Et l’aultre s’adventura de respondre 
et dist : « Que vous plaist, monseigneur ? — Je vous feray 
tousjours ce change quand vous vouldrez. — Qufl change? 
dist-il. — D’une vieille jà toute passée, deshon*este et des¬ 
loyale, à une belle, bonne, et fresche jeune fille ; ainsi m’a¬ 
vez-vous party, la vostre mercy. » La compaignie ne sceut 
que respondre ; mesme la pouvre chambrière estoit tant 
soupprinse que s’elle fut à la mort c< ndemnée, tant pour le 
deshonneur et desplaisir de sa maistresse que pour le sien 
mesmes qu’elle avoit meschamment perdu. Le chevalier 
eslrange se départit de sa dame au plus toust qu’il sceut, 
sans mercier son hoste, et sans dire adieu. Et grçcques puis 
ne s’i trouva, car il ne scet encores comme la chose se con¬ 
duit puis avec son mary ; plus avant ne yous en puis dire. 


LA XXXVI® NOUVELLE 


PAR* MONSEIGNEUR DE LA ROCHE. 

Ung trèsgracieux gentilhomme, désirant d’emploier son 
service et son temps en la trôsnoble court d’amours, soj sa¬ 
chant de dame improveu *, pour bien choisir et son temps 

1 Dépourvu. 

employer, donna cueur, corps et biens à une belle damoiselle 
et bonne, qui mieulx vault ; laquelle, faicte et duicte de fa¬ 
çonner gens, l’éntretint bel et bien assez longuement. Et 
trop bien luy sembioit qu’il estoit bien avant en sa grâce; et 
à dire la vérité, si estoit il voire comme les aultres, dont elle 
avoit pluseurs. Advint ung jour que ce bon gentilhomme 
trouva sa dame d’adventure à la fenestre d’une chambre, 
ou mylieu d’un chevalier et d’un escuyer, auxquelx elle se 
devisoit par devises communes. Aucunesfoiz parloit à l’un à 
part, sans ce que l’aultre en oyst rien ; d’aultre costé faisoit 
à l’aultre la pareille, pour chacun contenter ; mais, quelque 
fust bien à son aise, le pouvre amoureux enrageait tout vif, 
qui n’osoit approucher la compaignie. Et si n’estoit en luy 
d’esloigner, tant fort desiroit la presence de celle qu’il amoit 
mieulx que le surplus des aultres. Trop bien luy jugeoit le 
cueur que ceste assemblée ne se departiroit point sans con¬ 
clure ou procurer aucune chose à son préjudice; dont il n’a- 
voit pas tort de ce penser et dire. Et s’il n’eust eu les yeulx 
bandez et couvers, il povoit veoir appertement ce dont ung 
aultre à qui rien ne touchoit se perceutà l’œil. Et de fait luy 
monstra, et véez cy comment. Quand il congneutet per- 
ceut a la lettre que sa dame n’a voit loisir ne volunté de 
l’entretenir, il se bouta sur une couche et se coucha ; mais 
il n’a voit garde de dormir, tant estoient ses yeulx empes- 
chez de veoir son contraire. Et comme il estoit en ce point, 
survint ung gentilhomme qui salua la compaignie, lequel 
voyant que la damoiselle avoit sa charge, se tira devers l’es- 
cuyer, qui sur la couche n’esloit pas pour dormir. Et entre 
aultres devises luy dist l’escuyer : « Par ma foy, monseigneur, 
regardez à la fenestre, véez là gens bien aises. Et ne veez 
vous pas comment ilz se devisent plaisamment? — Saint 
Jehan, tu diz voir, dist le chevalier. Encores font ilz bien 
aultre chose que deviser. — Et quoy? dit l’autre. — Quoy? 
dit-il; et ne voiz-tu pas comment elle tient chacun d’eulx 

par la resne. — Parla resne ! dit-il. — Voire vrayement, pou- 
vre beste, par la resne. Où sont tes yeulx? Mais il y a bien 
cliois des deux, voire quant à la façon, car celle qu’elle tient 
de gauche n’est pas si longue ne si grande que celle qui em- 
plist sa dextre main. — Ha ! dit l’escuyer, par la mort bieu î 
vous dictes voir ; saint Anthoine arde la louve l » Et pensez 
qu’il n’estoit pas bien content. « Ne te chaiÙW dit le cheva¬ 
lier, porte ton mal le plus bel que tu peuz ; ce n’est pas icy 
que tu doiz dire ton courage *, force est que tu faces de né¬ 
cessité vertuz. » Aussi fist-il, et véez cy bon chevalier qui 
s’approuchoit de la fenestre où la galée * estoit, si perceut 
d’adventure que le chevalier à la resne gauche se liêve en 
piez, et regardoit que faisoient et disoient la damoiselle gra¬ 
cieuse et l’escuier son compaignon. Si vint à luy et luy dist, 
en luy donnant ung petit coup sur le chapeau : « Entendez 
à vostre besoigne, de par le dyable, et ne vous soussyez des 
aultres. » L’aultre se retira et commença de rire; et la da¬ 
moiselle, qui n’estoit pas femme à effrayer de legier, ne s’en 
muaoncques; trop bien tout doulcement laissa sa prinse, 
sans rougir ne changer coleur. Regret eut elle assez en soy 
mesmes d’abandonner de la main ce que aultre part luy eust 
bien servy. Et fait assez à croire que par avant et depuis 
n’avoit celuy des deulx qui ne luy fist très voluntiers service; 
si eust bien fait, qui eust voulu, le dolent amoureux ma¬ 
lade qui fut contraint d’estre notaire 8 du plus grand des¬ 
plaisir qu’au monde advenir luy pourroit, et dont la seule 
pensée en son pouvre cueur renurée estoit assez, et trop 
puissante de le mettre en desespoir, si raison ne l’eust à ce 
bcsoing secouru, qui luy fist tout abandonner, et aultre part 
sa queste en amours commencer, la quelle il puisse aultre- 
ment achever, car de ceste cy on ne pourroit ung seul bon 
mol à son avantage compter. 


1 Ce que tu as sur le cœur. — * La coirp- guie. — * témoin. 

LA XXXVII® NOUVELLE 

PAR MONSEIGNEUR DE LA ROCHE. 

Tantdiz que les aultres penseront et à leur mémoire ra- 
mainront aucuns cas advenuz et perpétrez, habilles et suf- 
fisans d’estre adjoustez à l’ystoire présente, je vous comp- 
teray, en brefz termes, en quelle façon fut deceu le plus 
jaloux de cest royaume pour son temps. Je croy assez qu’il 
n’a pas esté seul entaché de ce mal ; mais toutesfoiz, car il 
le fut oultre l’enseigne, je ne le saroie passer sans vous faire 
savoir le gracieux tour qu’on luy fist. Ce bon jaloux dont je 
vous compte estoit très grand historien et avoit beaucoup 
veu, leu et releu de diverses histoires; mais la fin princi¬ 
pale à quoy tendoit son exercice et tout son estude, estoit de 
savoir et cognoistre les façons et manières et quoy et com¬ 
ment femmes pevent decepvoir leurs mariz. Et car, la Dieu 
mercy, les histoires anciennes, comme Matheolet *, Juvénal, 
les Quinze Joyes de mariage , et aultres pluseurs dont je ne 
scay le compte, font mencion de diverses tromperies, cau- 
teles, abusions et déceptions en cest estât advenues. Nostre 
jaloux les avoit tousjours entre ses mains, et n’en estoit pas 
mains assotté qu’un follastre de sa massue ; toutesfoiz Jysoit, 
tousjours estudioit, et d’iceulx livres fist ung petit extrait 
pour luy, ou quel estoient emprinses, descriptes et notées 
pluseurs manières de tromperies, au pourchaz et emprinses 
de femmes, et ès personnes de leurs mariz exécutées. Et ce 
fist-il tendant à fin d’estre mieulx premuny et sur sa garde 
si sa femme à l’adventure vouloit user de telles querelles 
en son livre croniquées et registrées. Qu’il ne gardast sa 
femme d’aussi près comme ung jaloux Ytalien, si faisoit, et 

i Toeine du xv« siècle, satire des plus vives contre les femmes. 

si n’estoit pas encores bien asseuré, tant estoit fort féru du 
maudit mal dè jalousie. En cest estât et aise délectable fut 
ce bon homme trois ou quatre ans avecques sa femme, la¬ 
quelle pour tout passetemps n’avoit aultre loisir d’estrehors 
de sa presenca infernale, sinon allant et retournant de la 
messe, accompaignée d’une vieille serpente 1 qui d’elle avoit 
la charge. Ung gentil compaignon, oyant la renommée de 
ce gouvernement, vint rencontrer ung jour ceste bonne da- 
moiselle, qui gracieuse et belle à bon escient estoit; et luy 
dist le plus gracieusement que oncques peut le bon vouloir 
qu’il avoit de luy faire service, plaignant et souspirant pour 
l’amour d’elle sa maudicte fortune, d’estre allvée au plus 
jaloux que la terre soustiene, et disant au surplus qu’elle 
estoit la seule en vie pour qui plus vouldroit faire. « Et 
pource que je ne vous puis pas icy dire combien je suis à 
vous, et pluseurs aultres choses dont j’espere que ne serez 
que contente, s’il vous plaist, je le mettray par escript et 
demain le vous bailleray, vous suppliant que mon petit ser¬ 
vice, partant de bon vouloir et entier, ne soit pas refusé. » 
Elle l’escouta voluntiers; mais, pour la presence du Dangier, 
qui trop près estoit, guères ne respondit ; toutesfoiz elle fut 
contente de veoir ses lettres quand elles viendront. L’amou¬ 
reux print congé assez joyeux et à bonne cause ; et la da- 
moiselle, comme elle estoit doulce et gracieuse, le congya; 
mais la vieille qui la suyvoit ne faillit pas de demander quel 
parlement avoit esté entre elle et celuy qui s’en va. « Il 
m’a, dit-elle, apporté nouvelle de ma mère, dont je suis bien 
joyeuse, car elle est en bon point. » La vieille n’enquist plus 
avant ; si vindrent à l’ostel. L’aultre au lendemain, garny 
d’unes lettres Dieu scet comment dictées, vint rencontrer sa 
dame, et tant subitement et subtilement les luy bailla que 
oncques le guet de la vieille serpente n’en eut la cognois- 


1 Sorte de jeu de mot. Serpente au lieu de servante, duegne. 

sance. Ces lettres furent ouvertes par celle qui voluntiers 
les vit quand elle fut à part. Le contenu en gros estoit com¬ 
ment il estoit esprins de l’amour d’elle, et que jamais ung 
seul jour de bien n’aroit si temps et loisir prestez ne luy sont 
pour plus au long l’en advertir, requérant en conclusion 
qu’elle luy veille de sa grâce jour et lieu assigner convena¬ 
ble à ce faire, ensembles et response à ce contenu. Elle fist 
unes lettres par lesquelles très gracieusement s’excusoit de 
vouloir en amours entretenir aultre que celui auquel elle 
doit et foy et loyauté ; néantmains toutesfoiz, pourtant qu’il 
est tant fort esprins d’amours à cause d’elle, qu’elle ne voul- 
droit pour rien qu’il n’en fust guerdonné ! , elle seroit très 
contente d’ovr ce qu’il luy vouldroit dire, si nullement po- 
voit ou savoit; mais certes nenny; tant près la tient son 
mary, qu’il ne la laisse d’ung pas sinon à l’heure de la messe, 
qu’elle vient à l’église, gardée et plus que gardée par la plus 
pute veille qui jamais aultruy destourba. Ce gentil compai- 
gnon, tout aultrement habillé en point que le jour precedent, 
vint rencontrer sa dame, qui très bien le congneut ; et au 
passer qu’il fist assez près d’elle receut de sa main sa lettre 
dessus dicte. S’il avoit faim de veoir le contenu, ce n’estoit 
pas de merveille; il se trouva en ung destour où tout à son 
aise et beau loisir vit et congneut l’estât de sa besongne, qui 
luy sembloit estre en bon train. Si regarda qu’il ne luy fault 
que lieu pour venir au dessus et à chef de sa bonne enlre- 
prinse, pour laquelle achever il ne finoit nuyt ne jour de 
adviser et penser comment il se pourroit conduire. Il s’ad- 
visa d’un trèsbon tour en la parfin, qui ne fait pas à oublier : 
car il s’en vint à une sienne bonne amye qui demouroit em 
tre l’eglise où sa dame alloit à la messe et l’ostel d’elle; et 
luy compta sans rien celer le fait de ses amours, luy priant 
que à ce besoing luy veille aider et secourir. « Ce que je 

1 Récompensé. 

pourroye faire pour vous, dist-elle, ne pensez pas que je ne 
m'y employé de trèsbon cueur. — Je vous mercye, dit-il; et 
seriez vous contente qu’elle venist céans parler à moy ? — 
Ma foy, dit elle, pour l’amour de vous, il me plaist bien.— 
Et bien! dit-il, s’il est en moy de vous faire autant de ser¬ 
vice, pensez quej’aray cognoissance 1 de ceste courtoisie.» 
Il ne fut oncques aise tant qu’il eust rescript à sa dame et 
baillé ses lettres, qui contenoient qu’il avoit tant fait à une 
telle « qui est ma très grande amye, femme de bien, loyalle 
et secrète, et qui vous ame et cognoisl bien, qu’elle nous 
baillera sa maison pour deviser. Et véez cy que j’ai advisé : 
je seray demain en la chambre d’enhault, qui descouvre sur 
la rue, et si aray etnprès de moy ung grand seau d’eaue 
et de cendres entremeslées, dont je vous affuble ray tout à 
coup que vous passerez. Et si seray en habit si descogneu 
que vostre veille ne ame du monde n’ara garde de moy co- 
gnoistre. Quand vous serez en ce point atournée, vous ferez 
bien de l’esbahie et vous sauverez en ceste maison; et par 
vostre Dangier manderez querre une aultre robe ; et tantdiz 
qu’elle sera au chemin, nous parlerons ensemble. » Pour 
abréger, ces lettres furent baillées, et la response fut rendue 
par celle qui fut contente. Or fut venu ce jour, et la damoi- 
selle affublée par son serviteur du seau d’eaue et de cendres, 
voire par telle façon que son couvrechef, sa robe et le sur¬ 
plus de ses habillemens furent tous gastez et percez. Et 
Dieu scet qu’elle fist bien de l’esbahie et de la malcontente ; 
et comme elle estoit cstollée, elle se bouta en l’ostel, igno¬ 
rant d’y avoir cognoissance. Tantost qu’elle vit la dame, elle 
se plaindit de son meschef, et n’est pas à vous dire le dueil 
qu’elle menoit de ceste adventure. Maintenant plaint sa 
robe, maintenant son couvrechef, et l’autre fois son tixu ; 
bref, qui l’oyoit, il sembloit que le monde fust finé. Et Dan- 

gier sa meschine, qui enrageoit d'angaigne avait ung 
coulteau en sa main dont elle nestoioit sa robe le mieulx 
qu’elle savoit. « Nenny, nenny, m’amye, vous perdes vostre 
peine, ce n’est pas chose à nettoyer si en haste ; vous n’y 
sariez faire chose maintenant qui valust rien ; il fault que 
j’aye une aultre robe et ung aultre couvrechef, il n’y a 
point d’autre remède; allez à l’ostel et les m’apportez, et 
vous avancez de retourner, que nous ne perdons la messe 
avecques tout nostre mal. » La vieille, voyant la chose estre 
necessaire, n’osa desdire sa maistresse ; si print et robe et 
couvrechef soubz $on manteau, et â l’ostel s’en va. Elle 
n’eut pas si tost tourné les talons que sa maistresse ne fut 
guidée en la chambre où son serviteur estoit, qui volun tiers 
la vit en cotte simple et en cheveulx. Et* lantdiz qu’ilz se 
devisèrent, nous retournerons à parler de la vieille qui 
revint à l’ostel, où elle trouva son maistre, qui n’attendit 
pas qu’elle parlast, mais demanda incontinent : « Qu’a¬ 
vez vous fait de ma femme, et où est elle? — Je l’ay 
laissée, dit-elle, çhés une telle, et en tel lieu. — Et à quel 
propos ? » dit-il. Lors elle luy monstra robe et couvre- 
chef, et luy compta l’adventure de la lyne d’eaue et des 
cendres, disant qu’elle vient quérir aultres habillemens, 
car en ce point sa maistresse n’osoit partir dont elle estoit. 
« Est ce cela? dit-il ; nostre dame, ce tour n’estoit pas en 
mon livre ! Allez, allez, je vov bien que c’est. » 11 eust vo- 
luntiers dit qu’il estoit coux*, et creez que si estoit-il à ceste 
heure ; et ne l’en sceut oncques garder livre ne brevet où 
pluseurs tours estoient enregistrez. Et fait assez à penser 
qu’il retint si bien ce derrenier qu’oncques depuis de sa mé¬ 
moire ne partit, et ne luy fut nesung besoing que à ceste 
cause il l’escripsist, tant en eut fresche souvenance le pou 
de bon jours qu’il vesquit. 


1 Inquiétude. — * Cocu. 

LA XXXVIII e NOUVELLE 

PAR MONSEIGNEUR DE LOAN. 

N’a guères que ung marchant de Tours, pour festoyer son 
curé et aultri s gens de bien, achatta une belle et grosse 
lemproye, et l’envoya à son hostel, et chargea trèsbieu sa 
femme de la mettre à point, ainsi qu’elle savoit bien faire. 
« Et faictes, disl-il, que le disner soit prest à douze heures ! , 
car j'ameneray nostre curé, et aucuns aultres qu’il luy 
nomma. — Tout sera prest, dit-elle, amenez qui vous voul- 
drez. » Elle mist à point ung grand tas de bon poisson ; et 
quand vint à la lemproie, elle la souhaicta aux Cordeliers, 
à son amy, et dist en soy mesures : « Ha, frère Bernard, que 
n’estez vous cy ! Par ma foy, vous n’en partiriez tant qu’au¬ 
riez tasté de la lemproye, ou, se mieux vous plaisoit, vous 
l’emporteriez en vostre chambre ; et je ne fauldroye pas de 
vous y faire compaignie. » A trèsgrant regret metloit ceste 
bonne femme la main à ceste lemproye, voire pour son 
mary, et ne faisoit que penser comment son cordelier la 
pourroit avoir. Tant pensa et advisa qu’elle conclud de luy 
envoyer par une vieille qui savoit de son secret, ce qu’elle 
fist, et luy manda qu’elle viendroit ennuyt soupper et cou¬ 
cher avecques luy. Quand maistre cordelier vit celle belle 
lemproye et entendit la venue de sa dame, pensez qu’il fut 
joyeux et bien aise ; et dist bien à la vieille, s’il peut finer * 
de bon vin, que la lemproye ne sera pas frustrée du droit 
qu’elle a, puis qu’on la mengeue. La vieille retourna de son 
message et dist sa charge. Environ douze heures, véez cy 
nostre marchant venir, le curé et aucuns aultres bons coui- 
paignons, pour devorer ceste lemproye, qui estoit bien hors 


1 Midi. — * Trouver. 

de leur commendement. Quand ilz furent Irestous en I’ostel 
du marchant, il les mena trestouz en la cuisine pour leur 
monstrer la grosse lemproye dont il les veut festoier ; et 
appella sa femme, et luv disl : « Monstrez nous nostrc lem¬ 
proye, je veil savoir à ces gens si j’ay eu bon marché. — 
Quelle lemproye ? dit elle. — La lemproye que je vous fiz 
bailler pour nostre disner, avecques cest aullre poisson. — 
Je n’ay point veu de lemproye, dit elle ; je cuide, moy, que 
vous songez. Yéezcy une carpe, deux brochez et je ne scay 
quelx aultres poissons ; mais je ne viz aujourd’uy lemproye. 
— Comment, dit i}, et pensez vous que je soye yvre ? — Ma 
foy ouy, dirent lors et le curé et les aultres, nous n’en pen- 
sasmes aujourd’uy mains ; vous estes un peu trop chiche 
pour acheter lemproye maintenant. — Par Dieu, dist la 
femme, il se farse ! de vous, ou il a songé d’une lemproye, 
car seurement je ne viz de cest an lemproye. » Et bon mary 
de soy courroucer, et dit : « Vous avez menty, paillarde, ou 
vous l’avez mengée, ou vous l’avez cachée quelque part ; je 
vous promectz qu’oncques si chère lemproye ne fut pour 
vous. » Puis se vira vers le curé et les aultres, et juroit la 
mort bieu et ung cent de sermens qu’il avoit baillé à sa 
femme une lemproye qui luy cousta ung franc. Et ilz, pour 
encores plus le tourmenter et faire enrager, faisoient sem¬ 
blant de le non croire, et tenoient termes comme s’ilz fus¬ 
sent mal contens, et disoient : « Nous estions priez de disner 
cheux ung tel et cheux ung tel, et si avons tout laissé pour 
venir icy, cuidans menger de la lemproye ; mais ad ce que 
nous voyons, elle ne nous fera jà mal. L’oste, qui enrageoit 
tout vif, print ung baston et marchoit vers sa femme pour 
la tresbien frotter, si les aultres ne l’eussent tenu, qui l’em¬ 
menèrent à force hors de son hoslel, et misrent peine de 
le rappaiser le mieulx qu’ilz sceurent, quand ilz le virent 

1 Se moque. 

ainsi troublé. Puis qu’ilz eurent failly à la lemproye, le 
curé mist la table et firent la meilleure chère qu’ils sceurent. 
La bonne damoiselle à la lempçoye manda l’une de ses voi¬ 
sines qui vefve estoit, mais belle femme et en bon point, et 
la fist disner avec elle. Et, quand elle vit son point, elle 
dist : « Ma bonne voisine, il seroit bien en vous de me faire 
ung service et un tressingulier plaisir ; et si tant vouliez 
faire pour moy, il vous seroit tellement par moy de9servÿ 
que vous en devriez estre contente. — Et que vous plaistil 
que je face ? dit l’aultre. — Je vous le diray, dit elle : mon 
mary est si trèsrude à ses besongnes 1 de nuyt que c’est 
grand merveille ; et de fait, la nuyt passée, il m’a telle¬ 
ment retournée que, par ma foy, je ne l’oseroye bonnement 
ennuyt attendre. Si vous prie que vous veillez tenir ma 
place, et si jamais puis rien faire pour vous, me trouverez 
preste de corps et de biens. » La bonne voisine, pour luy 
faire plaisir et service, fut contente de tenir son lieu, dont 
elle fut beaucop et largement mercyée. Or devez vous sa¬ 
voir que nostre marchant à la lemproye, quand il vint puis- 
le disner, il fist trèsgrande et grosse garnison de bonnes 
verges de boul qu’il apporta secrètement en sa maison, et 
auprès de son lit il les caicba, disant en soy mesmes que sa 
femme ennuyt en sera trop bien servie. Il ne scéul ce faire 
si t eléement que sa femme ne s’en donna trèsbien garde, 
qui n’en pensoit pas mains, cognoissant assez par longue 
expérience la cruaulté de son mary, lequel ne souppapasà 
l’ostel, mais tarda tant dehors qu’il pensa bien qu’il la trou- 
veroit nue et couchée. Mais il faillit à son emprinse, car 
quand vint sur le soir et tard, elle fit despouillier sa voi¬ 
sine et couchier en sa place, en la chargeant expressément 
que elle ne responde mot à son mary quand il viendra, mais 
contrefacela muette et la malade. Et si fist encores plus, car 


1 Aideut au lit. 

elle estaindit le feu de léens, tant en la cuisine comme en 
la chambre. Et ce fait, à sa voisine chargea que tantost que 
son mary sera levé le matin, qu’elle s’en voise 1 en sa mai¬ 
son. Elle, lui promist que si feroit elle. La voisine ainsi logée 
et couchée, aux Cordeliers s’en va la vaillant femme pour 
menger la lemprove et gaigner les pardons, comme assez 
avoit de coustume. Tantdiz qu'elle se festiera léens, nous di¬ 
rons du marchant, qui après soupper s’en vint à son hostel, 
esprins d’ire et de maltalent à cause de la lemproye ; et 
pour executer ce qu’en son pardedans avoit conclud, il vint 
saisir ses verges et en sa main les tint, cherchant par tout de 
la chandele, dont il ne scéut oncques recouvrer; mesmes 
en la cheminée faillit il au feu trouver. Quand il vit ce, il 
se coucha sans dire mot, et dormit jusques sur le jour, qu’il 
se leva et s’abilla, et print ses verges et baptit tant la lieu- 
tenante de sa femme que à pou qu’il ne la crevanta *, en 
luy ramantevant 51 la lemproye, et la misten tel point qu’elle 
saignoit de tous costez, mesmes les draps du lit estoient 
tant sanglans qu’il sembloil que ung bœuf y fut escorché ; 
mais la pouvre martire n’osoit pas dire ung mot, ne mons- 
trer le visage. Ses verges luy faillirent, et fut lassé ; si s’en 
alla hors de l’ostel. Et la pouvre femme, qui s‘attendoit 
d’être festoyée de l’amoureux jeu et gracieux passetemps, 
s’en alla tantost après à sa maison, plaindre son mal et son 
martire, non pas sans menacer et sa voisine bien maudire. 
Tantdiz que le mary estoit dehors, revint des Cordeliers sa 
bonne femme, qui trouva sa chambre de verges toute jon¬ 
chée, son lit dérompu et desfroissié et ses draps tous ensan¬ 
glantez ; si cogneut bien tantost que sa voisine avoit eu 
afaire de son corps, comme elle pensoit bien ; et sans tar¬ 
der ne faire arrest refist son lit et d’aultres beaulx draps et 
frez le rempara, et sa chambre nettoya, et puis vers sa voi- 


1 S'en aille. — * Qu'il ne l'assommât. — S Lui remettant en mémoire, lui 
rappelant. 

sine s’en alla, qu’elle trouva en piteux point ; et ne fault 
pas dire qu’elle ne trouva bien à qui parler. Au plus tost 
qu’elle peut en son hostel s’en retourna, et de tous poins se 
deshabilla, et ou beau lit qu’elle avoit mis à point se coucha, 
et dormit trôsbien jusques ad ce que son mary retourna de 
la ville comme sanchié de son courroux, pource qu’il s’en 
estoit vengé, et vint à sa femme, qu’il trouva ou lit faisant 
la dormeveille 1 : « Et qu’est cecy, madamoiselle, dist il, 
n’est il pas temps de lever ? — Emy *, dit elle, et est il jour ? 
Par mon serment, je ne vous ay pas oy lever ; j’estoye entrée 
en ung songe qui m’a tenue ainsi longuement. — Je croy, 
dit il, que vous songiez de la lemproye, ne faisiez pas? Ce 
ne seroit pas trop grand merveille, car je la vous ay bien 
ramantue à ce matin. — Par dieu, dit elle, il ne me souve- 
noit de vous ne de vostre lemproye. — Comment, dit il, 
l’avez vous si tost oublyée? — Oublyée, dit elle, ung songe 
ne m’arreste rien. — Et a ce esté songe, dit-il, de ceste poin- 
gnée de verges que j‘ay usée sur vous n’a pas deux heures. 
— Sur moyîdit elle.— Voire vrayement, sur vous, dit-il. 
Je scay bien qu’il y appert 8 largement, et aux draps de 
nostre lit avecques. — Par ma foy, beaulx amys, dit elle, je 
ne scay que vous avez fait ou songié, mais quant à moy il 
me souvient très bien qu’aujourduy, au matin, vous feistes 
de trèsbon appétit le jeu d'amours ; au lire chose ne sçay je; 
aussi bien povez vous avoir songé de m’avoir fait aultre 
chose comme vous feistes hier de m’a\oir baillé la lem¬ 
proye. — Ce seroit ung estrange songe, dit il ; monstrez 
vous ung peu que je vous voye. » Elle osta la couverture et 
reversa, et toute nue se monstra, sans tache ne blesseure 
quelconque. Voit aussi les draps beaulx et blancs sans souil- 
leure ne tache. Si fut plus esbahy qu’on ne vous saroit dire, 
et se print à muser et largement penser ; et en ce point 

1 Comme si elle dormait. — * Hé ! moi ! — 8 paraît. 

longuement se tint. Mais toutesfois à chef de pièce il dist : 
« Par mon serment, m’amye, je vous cuidoye à ce matin 
avoir trèsforl jusques au sangbatue, mais je voy bien qu’il 
n’en est rien, si ne sçay qu’il m’est advenu. — Dya, dit 
elle, osiez vous hors d’ymaginacion de ceste baterie, car 
vous ne me touchastes oncques, vous le povez veoir \ faictes 
vostre compte, vous l’avez songé. — Je cognois, dist il lors, 
que vous dictes voir ; si vous requier qu’il me soit par¬ 
donné, car je sçay bien que j’euz hier tort de vous dire vil- 
lannie devant les estrangiers que j’amenay céans. — Il vous 
est legierement pardonné, dit elle, mais toutesfoiz advisez 
bien que vous ne soyez plus si legier ne si hastif en voz 
affaires. — Non seray je, dit il, m’amye. » Ainsi qu’avez oy 
fut le marchant par sa femme trompé, cuidant avoir songé 
avoir acheté la lamproye et le surplus fait ou compte des¬ 
sus dit. 


LA XXXIX e NOUVELLE 

PAR MONSEIGNEUR DE SAINT TOI,. 

Ung gentil chevalier des marches de Haynau, riche, puis¬ 
sant, vaillant, et trèsbeau compaignon, fut amoureux d’une 
trèsbelle dame assez et longuement ; fut aussi tant en sa 
grâce, et si privé d’elle, que toutesfoiz que bon luy sem- 
bloit se rendoit en ung lieu de sonhostel à part et destourné, 
où elle luy venoit faire compaignie ; et là devisoient tout à 
leur beau loisir de leurs gracieuses amours. Et n’estoit ame 
qui rien scéust de leur très plaisant passe temps, sinon une 
damoiselle qui servoit ceste dame, qui bonne bouche très- 
longuement porta et tant les servoit à gré en tous leurs 
affaires qu’elle estoit digne d’ung grand guerdon * en 1 ece- 

1 Garda longtemps le secret, s'abstint de bavarder. — * Récompense. 

voir. Elle avoit aussi tant de vertu que non p$s seulement 
sa maistresse avoit gaignée par la servir comme dit est, et 
aultrement, mais le mary de sa dame ne l’amoit pas mains 
que sa femme, tant la trouvoit loyalle, bonne, et diligente. 
Advint ung jour que ceste dame sentent son serviteur le che¬ 
valier dessusdit en son hostel, devers lequel elle ne povoit 
aller si tost qu’elle eust bien voulu, à cause de son mary qui 
les destournoit, dont elle estoit bien desplaisante, s’advisa 
de luy mander par la damoiselle qu’il eust encores ung pen 
de pacience, et que au plustost qu’elle saroit se desarmer de 
son mary qu’elle viendra vers luy. Ceste damoiselle vint 
vers le chevalier qui sa dame attendoit, et dist sa charge. 
Et il, qui gracieux estoit, la mercya beaucop de ce mes- 
saige, et la fist seoir auprès de luy, puis la baisa deux ou 
trois foiz très doulcement ; elle l’endura voluntiers, qui 
bailla courage au chevalier de procéder au surplus, dont il 
ne fut pas refTusé. Cela fait, elle revint à sa maîtresse, et 
luy dist que son amy n’attendoit qu’elle : « Helas I dit elle, 
je scay bien qu’il est vray, mais monseigneur ne se. veult 
coucher ; ilz sont cy je ne sçay quelz gens que je ne puis 
laisser. Dieu les maudye ! j’ayjnasse mieulx estre vers luy. Il 
luy ennuye bien, fait pas, d’estre ainsi seul ? — Par ma foy, 
creez que oy, dit elle, mais l’espoir de voslre venue le con¬ 
forte, et attend tant plus aise. — Je vous en croy, mais tou- 
tesfoiz il est là seul, et sans chandelle, et sont plus de deux 
heures qu’il y est ; il ne peut estre qu’il ne soit beaucop 
ennuyé. Si vous prié, m’amye, que vous retournez encores 
vers luy une foiz pour m’excuser, et luy faictes compaignie 
ung espace ; et entretant, si Dieu plaist, le dyable emportera 
ces gens qui nous tiennent cy. — Je feray ce qu’il vous 
plaira, madame ; mais il me semble qu’il est si content de 
vous qu’il ne vous fault jà excuser, et aussi se je y alloye 
vous demourriez icy toute seule de femmes, et pourroit mon¬ 
seigneur demander pour moy, et l’on ne me saroit où trou- 

ver. — Ne vous chaille de cela, dist elle, j’en feray bien s’il 
vous mande ; il me desplaist que mon amy est seul ; allez 
veoir qu’il fait, je vous en prie. — Je y vois, puis qu’il vous 
plaist, » dit elle. S’elle fut bien joyeuse de ceste ambassade, 
il ne le fault jà demander; mais pour couvrir sa volunté, 
elle en fist l’excusance et le refus à sa maistresse. Elle fust 
tantost vers le chevalier attendant, qui la receut joieuse- 
ment; si lui dist: — « Monseigneur/madame m’envoie 
encores icy s’excuser devers vous pource que tant vous fait 
attendre, et croyez qu’elle en est la plus courroucée. — 
Vous luy direz, dit il, qu’elle face tout à loisir, et qu’elle ne 
se haste de rien pour moy, car vous tiendrez son lieu. » 
Lors de rechef la baise et acole, et ne la souffrit partir tant 
qu’il eut besognié deux foiz, qui guères ne luy coustèrent ; 
car alors il estoit frez et jeune et homme fort à cela. Ceste 
damoiselle print bien en pacience sa bonne adventure, et 
eust bien voulu avoir souvent une telle rencontre, sans le 
préjudice de sa maistresse. Et quand vint au partir, elle 
pria au chevalier que sa maistresse n’en sceust rien. « Vous 
n’avez garde, dit il. — Je vous en requier », dist elle. Et 
puis s’en vint à sa maistresse, qui demanda tantost que fait 
son amy ? « Il est là, dit elle, et vous attend. — Voire, dit 
elle, et est il point mal content ? — Nenny, dit elle, puis 
qu’il a compaignie. Il vous scet trèsbon gré que vous m’y 
avez envoyée ; et si ceste attente estoit souvent à faire, il su¬ 
roît content m’avoir pour deviser et passer temps *, et par 
ma foy je y voysvoluntiers, car c’est le plus plaisant homme 
de jamais ; et Dieu scet qu’il le fait bon oyr maudire ces 
gens qui vous retiennent, excepté monseigneur : à /uy 
ne vouldroit il toucher. — Saint Jehan I dit elle, je vou- 
droye que luy et la compaignie fussent en la rivière, et je 
fusse dont vous venez. » Tant passa le temps que monsei¬ 
gneur, Dieu mercy, se deffist de ses gens, vint en sa cham¬ 
bre, se déshabilla et coucha. Madame se mist en cotte sim- 

pie, et priüt son atlour de nuyt, et ses heures en sa main, 
et commence dévotement, Dieu le scet, à dire sept pseaul- 
mes et paternostres ; mais monseigneur, qui estoit plus 
esveillé qu’un rat, avoit grand fain de deviser, si vouloit que 
madame laissast ses oroisons jusques à demain, et qu'elle 
parle à luy : « Ha I monseigneur, dit elle, pardonnez moy, 
je ne puis vous entretenir maintenant ; Dieu va devant, 
vous le savez ; je n’aroye meshuy bien, ne de sepmaine, si je 
n'avoie dit le tant pou de service que je luy sçay faire ; et 
encores de mal venir 1 je n'eu piéça tant à dire que j’ay 
maintenant. » Alors dist monseigneur : « Vous m'affolez 
bien de ceste bigoterie ; et est ce à faire à vous de dire tant 
d’heures ? Ostez, ostez, laissez les dire aux prestres. Dy je 
pas bien, Jehannette ? » dist il à la damoiselle dessus dicte. 
— « Monseigneur, dit elle, je n'en sçay que dire, sinon, 
puis que madame est accoustumée de servir Dieu, qu’elle 
parface. —-.A dya, dit madame, monseigneur, je voy bien 
que vous estes avoyé de plaider*, et j’ay volunté d'achever 
mes heures; si ne sommes pas bien d’un accord. Si vous 
lairray Jehannette qui vous entretiendra, et je m'en iray en 
ma chambrette là derrière tancer à Dieu. » Monseigneur 
fut content. Si s’en alla madame les grans galotz vers le che¬ 
valier son amy, qui la receut Dieu scet en grand liesse et 
reverenee, car l’onneur qu’il luy fist n'estoit pas maindre 
qu’à genouz ployez et enclinez jusques à terre. Mais vous 
devez savoir que tantdiz que madame achevoit ses heures 
avec son amy, monseigneur son mary, ne sçay de quoy il lui 
sourvint, prya Jehannette, qui luy faisoit compaignie, d'a¬ 
mours à bon escient. Et pour abréger, tant fist par promes¬ 
ses et par beau langage, qu’elle fut contente d’obèyr ; mais le 
pis fut que madame, au retour de son amy, qui l’acola deux 
foiz à bon escient avant son partir, trouva monseigneur son 


* Malheureusement. — 2 De parler, de contredire. 

mary et Jehannette sa chambrière en tel ouvrage et sem¬ 
blable qu’elle venoit de faire, dont elle fut bien esbahve, et 
encores plus monseigneur et Jebannefte, qui se trouvèrent 
ainsi sourprins. Quand madame vit ce, Dieu scet comment 
elle salua la compaignie, jà soit qu’elle eust bien cause de 
se taire ; et se print à la pouvre Jehannette par si très grant 
courroux qu’il sembloit bien qu’elle eust ung dyable ou 
ventre, tant luy disoit de villainnes parolles. Encores fist 
elle plus et pis, car elle print ung grant baston et l’en char¬ 
gea trèsbien le doz, voyant monseigneur, qui en fut mal 
content et desplaisant, et se leva sur piez et battit tant ma¬ 
dame qu’elle ne se povoit sourdre *. Et quand elle vit 
qu’elle n’avoit puissance que de sa langue, Dieu scet s’elle 
la mist en œuvre, mais adressoit la plus part de ses motz 
venimeux sur la pouvre Jehannette, qui n’en peut plus 
souffrir, si dit à monseigneur le gouvernement de madame, 
et dont elle venoit à ceste heure de dire ses oroisons et avec 
quy. Si fut la compaignie bien troublée, monseigneur tout 
le premier, qui se doubtoit assez, et madame, qui se trouve 
affolée et batue et de sa chambrière accusée. Le surplus du 
gouvernement du mesnaige bien troublé demoure en la 
bouche de ceulx qui le scevent, si n’en fault jà plus avant 
enquérir. 


LA XL®NOUVELLE 
par messire'michault de changy. 

Il advint naguères à Lille que ung grand clerc et pres- 
cheur de l’ordre Saint Dominicque convertit, par sa sainte et 
doulce predlcacion, la femme d’un bouchier, par telle et si 
bonne façon qu’elle l’aimoit plus que tout le monde, et n’a- 

* Se relever. 

voit jamais au cueur bien ne en soy parfaicle liesse s’elle 
n’estoit emprès luy. Mais maistre moyne en la parfin ^s’en¬ 
nuya d’elle, et estoit sur son corps dépendant, ce qu’il luy 
feist grand pièce après, et eust trèsbien voulu qu’elle se fust 
déportée de si souvent le visiter; dont elle estoit tant mal 
contente que plus ne povoit, mesmes le reboutement qu’il 
luy faisoit trop plus avant en son amour l’enracinoit. Damp 1 
moyne, ce voyant, luy défendit sa chambre, et chargea bied 
expressément à son clerc qu’il ne la souffrist plus entrer de¬ 
dans, quelque chose qu’elle luy dye. S’elle fut plus mal con¬ 
tente que par avant, ce ne fut pas de merveille, car elle 
estoit ainsi que forcenée. Et si vous me demandez à quel 
propos damp moyne ce faisoit, je vous respons que ce n’es¬ 
toit pas par devocion ne pour vouloir qu’il eust de devenir 
chaste; mais la cause est qu’il en avoit racointée une plus 
belle, plus jeune beaucop, et plus riche, qui desjà estoit tant 
privée qu’elle avoit la clef de sa chambre. Tant fist toutes- 
foiz que la bouchière ne venoit plus vers luy comme elle 
avoit de coustume ; si avoit trop meilleur et plus seur loysir 
sa dame nouvelle de venir gaingner les pardons en sa 
chambre et paierie disme, comme les femmes d’Ostellerie, 
dont cy dessus est touché. Ung jour fut prest de faire bonne 
chère en la chambre de maistre moyne, après disner, où sa 
dame promist de comparoir et faire apporter sa porcion, 
tant de vin comme de viande. Et car aucuns de ses frères de 
léens estoient assez de son mestier, il en invita deux ou troys 
tout secrètement; et Dieu scct la grande chère qu’on fist à 
ce disner, qui ne se passa point sans boire d’autant. Or devez 
vous savoir que nostre bouchière cognoissoit assez les gens 
de ces prescheurs, qu'elle veoit passer devant sa maison, qui 
portoient puis du vin, puis des pastez, et puis des tartres, et 
tant de choses que merveilles. Si ne se peut tenir de deman- 


1 Dom, Seigneur 

der quelle feste on fait à leur hostel? Et il luy fut respondu 
que cqp biens sont pour ung tel, c’est assavoir son moyne, 
qui a gens de bien au disner. « Et qui sont ilz ! dit elle. — 
Ma foi je ne scay, dit il ; je porte mon vin jusques à l’huys 
tant seullement, et là vient nostre maistre qui me descharge ; 
je ne sçay qui y est. — Voire, dit elle, c’est la secrète com- 
paignie. Or bien allez vous en et les servez bien. » Tantost 
jpassa ung aultre serviteur qu’elle interroga pareillement, 
qui luy djst comme son compaignon, mais plus avant, car il 
dit: « Je pense qu’il y a une damoiselle qui ne veult pas es- 
tre veue ne congneue.» Elle pensa tantost ce qui estoit ; si 
cuida bien enrager, tant estoit mal contente, et disoit en soy 
mesmes qu’elle fera le guet sur celle qui luy fait tort de son 
amy, et qui luy a baillé le bout 1 . Et s’elle la peut rencon¬ 
trer, ce ne sera pas sans luy dire sa leçon, et égratigner le 
visage. Si se mist au chemin en inlencion d’executer ce 
qu’elle avoit conclud. Quand elle fut venue au lieu désiré, 
moult luy tardoit de rencontrer celle qu’elle hayt plus que 
personne; si ifjput pas tant de constance que d’attendre 
qu’elle saillist de la chambre où elle avoit fait maintes bonnes 
chères, mais s’advisa de prendre une eschalle que ung cou¬ 
vreur avoit laissée lez son ouvrage tanldiz qu’il estoit allé 
disner : elle dressa ceste échelle à l’endroit de la cheminée 
de la cuisine de l’ostel, où elle vouloit estre pour saluer la 
compaignie, car bien savoit que aultrement n’y pourroit en¬ 
trer. Ceste eschelle mise à point comme elle la voulut avoir, 
elle monta jusques à la cheminée, à l’entour de laquelle elle 
lya très bien une moyenne corde qu’elle trouva d’adventure. 
Et cela fait, trèsbien, comme luy sembloit, elle se bouta 
dedans la dicte cheminée, et se commença à descendre et 
ung peu avaler *; mais le pis fut qu’elle demoura en chemin, 
sans se pouvoir ravoir, ne monter, ne avaler, quelque peine 


1 Qui l’a supplantéé. — * Couler en bas. 

qu’elle y mist, et ce à l’occasion de son derrière qui estoit 
beaucop gros et pesant, et de sa corde qui rompit, paj quoy 
ne se povoit ressourdre. Si estoit, Dieu scet, en merveilleux 
desplaisir, et ne savoil que faire ne que dire. Si s’advisa 
qu’elle attendroit le couvreur et qu’elle se meltroit en sa 
mercy, et l’appellera quand il viendra querre 1 son eschelle 
et sa corde. Elle fut bien trompée, car le couvreur, ne vint 
à l’œuvre jusques au lendemain bien matin, pource qu’il 
fist trop grand pluye, dont elle eut bien sa part, car elle fut 
toute percée. Quand vint sur le soir, bien tart, nostre bou- 
chiôreoytgens deviser en la cuisine ; si commença à huAer, 
dont ilz furent bien esbahiz et effraiez, et ne savoient qui 
les huchoit ne où elle estoit. Toutesfoiz, quelque esbahiz 
qu’ilz fussent, ilz entendirent encores ung peu : s’ilz oyrent 
la voix du par avant*, arrière hucher très aigrement; si cui- 
dèrent que ce fut ung esperit, et le vindrent annunceràleur 
maistre, qui estoit en dorlouer, et ne fut pas si vaillant d’y 
venir veoir que c’estoit, mais il mist tout à demain. Pensez la 
belle patience que ceste bonne femme eut, ^ui fut toute la 
nuyt en ceste cheminée. Et de sa bonne adventure,il ne pleut 
long temps aussi fort, ne si bien. Lendemain, assez matin, 
nostre couvreur revint à l’œuvre pour recouvrer la perte que 
la pluye luy fist le jour devant. Il fut tout esbaby de veoir 
son eschelle ailleurs qu’il ne la laissa, et la cheminée lyée 
de sa corde : si ne savoit qui ce avoit fait ne à quoy. Si s’ad¬ 
visa d’aller querre sa corde, et monta à mont son eschelle, 
et vint jusques à la cheminée, et destacha sa corde; et de 
bien venir, bouta sa teste dedans la cheminée, où il vit nos¬ 
tre bouchière plus simple qu’un chat baigné, dont il fut très 
esbahy. « Et que faictes vous icy, dame? dit il ; voulez vous 
desrober les pouvres religieux de céans? — Helas ! mon amy, 
dis! elle, par ma foy, nenny. Je vous requier, aidez moy à 


1 Chercher. — 2 Déjà entendue auparavant. 

saillir d’icy, et je vous donncray ce que me vouldrez deman¬ 
der. — A ! je m’en garderay bien, dist le couvreur, si je ne 
sçay dont vous y venez. — Je vous le diray, puis qu’il vous 
plaist, dit elle; mais je vous prie, qu’il n’en soit nouvelle. » 
Lors luy compta tout du long les amours d’elle et du moyne, 
et la cause dont elle venoit là. Le couvreur eut pitié d’eWe, 
si fîst tant, à quelque meschef que ce îui, moyennant sa 
corde, qu’il la tira dehors, et la mena en bas. Et elle luy 
promist que, si tenoit bonne bouche 1 , elle luy donneroit de 
la char et de bœuf et de mouton pour fournir son mesnage 
pour toute ceste année, ce qu’elle fist. Et l’autre tint si se¬ 
cret son cas que chascun en fut adverty. 


LA XLI e NOUVELLE 

VXR. MONSEIGNEUR DE LA ROCHE. 

Ung gentil chevalier deHaynau, sage, subtil et trèsgrand 
voyageur, après la mort de sa très bonne femme et sage, 
pour les biens qu’il avoit trouvez en mariage ne sceut pas¬ 
ser son temps sans soy lyer comme il fut par avant, car il 
espousa une trèsbelle et gente damoiselle, non pas des plus 
subtiles du monde; car, à la vérité dire, elle estoit ung peu 
lourde en la taille*, et c’estoit en elle qui plus plaisoit à son 
mary, pource qu’il esperoit par ce point mreulx la duyre 8 
et tourner à la fasson qu’avoir la vouldroit. Il mist sa cure et 
son estude à la fassonner, et de fait elle luy obéissoit et com- 
plaisoit comme il le desiroit, si bien qu’il ne sceut mieulx 
demander. Et entre aultres choses, toutesfoiz qu’il vouloit 
faire l’amoureux jeu,'qui n’estoit pas si souvent qu’elle eust 
bien voulu, il luy faisoit vestir ung très beau jaseront *, dont 

l S’il se taisait, s’il ne faisait poiut d'indiscrétion. — * Elle avait IVpiit 
épais, peu ouvert, peu avisé. —3 Dresser — * Cotte de mailles. 

elle estoit bien esbahie ; et de prinsault lui demanda bien à 
quel propos il la faisoit armer. Et il luy respondit qu’on ne 
se doit point trouver à l’assault amoureux sans armes. Et fut 
contente de vestir se jaserant ; et n’avoit aultre regret que 
monseigneur n'avoit l’assault plus au cueur, combien que ce 
luy estoit assez grand peine s’aucun plaisir ne fust ensuy. 
Et si vous demandez à quel propos son seigneur ainsi la gou- 
vernoit, je vous respons que la cause qui à ce faire le mou- 
voit estoit affin que madame ne desire pas tant l’assault 
amoureux, pour la peine et empeschement de ce jaserant. 
Mais combien qu’il fust bien sage, il s’abusoit de trop ; car 
si le jaserant à chacun assault luy eust cassé et doz et ventre, 
si n’eust elle pas refusé le vestir, tant luy estoit et doulx et 
plaisant ce qui s’ensuyvoit. Ceste manière de faire dura 
beaucop, et tant que monseigneur fut mandé pour servir son 
prince en la guerre, et en aultre assault que le dessusdit. Si 
print congié de madame et s’en alla où il fut mandé. Elle 
demoura à l’ostel en la garde et conduicte d’un ancien gen¬ 
til homme et d’aucunes damoiselles qui la servoient. Or 
devez vous savoir qu’en cest hostel avoit gentil compaignon 
clerc, qui tresbien chantoit et jouoit de la harpe, et avoit la 
charge de la despense. Et après disner s’esbatoit voluntiers 
de la harpe ; à quoy madame prenoit trôsgrand plaisir, et se 
rendoit souvent vers luy au son de la harpe. Tant y ala et 
tant s’i trouva que le clerc la pria d’amours; et elle, dési¬ 
rant de vestir son jaserant, ne J’escondit pas, ainçois luy dit : 
« Venez vers moy à tele heure et en telle chambre, et je 
vous feray response telle que vous serez content. » Elle fut 
beaucop merciée, et à l’heure assignée, nostre clerc ne faillit 
pas de venir hurter où madame luy dist, qui l’attendoit de 
pié coy, le beau jaserant en son doz. Elle ouvrit la chambre, 
et le clerc la vit armée ; si cuida que ce fust aultry qui fust 
embusché léens pour luy faire desplaisir; dont il fut si tres- 
effrayé que, de la grand paour qu’il eut, il chéut à la reverse 

et descompta ne sçay quants degreez si trèsroiddement qu’à 
pou qu’il ne se rompit le col. Mais toutesfoiz il n’eut garde, 
tant bien luy aida Dieu et sa bonne querelle 
Madame, qui le vit en ce point et dangier, fut très desplai¬ 
sante et mai contente ; si vint en bas et luy aida à sourdre, et 
luy demanda dont luy venoit ceste paour. Et il luy compta 
et dist que vrayement il cuydoit estre deceu. « Vous n’avez 
garde, dit elle, je ne suis pas armée pour vous faire mal » ; 
et en ce disant, montèrent arrière les degrez, et entrèrent 
en la chambre. « Madame, dit le clerc, je vous pry, dictes 
moy, s'il vous plaist, qui vous meut de vestir ce jaserant. » 

Et elle, comme ung peu faisant la honteuse, luy respondit : 

« Et vous le savez bien. — Par ma foy, sauf vostre grâce, 
madame, dit il, se je le sceusse je ne le demandasse pas. — 
Monseigneur, dit elle, quand il me veult baiser et parler d’a¬ 
mours, il me fait en ce point habiller, et je sçay bien que 
vous venez icy à ceste cause ; et pour ce me suys mise en 
point. — Madame, dit il, vous avez raison ; et aussi vous me 
faictes souvenir que c’est la manière des chevaliers d’en ce 
point faire adouber leurs dames. Mais les clercs ont tout 
aultre manière de faire, qui à mon advis est trop plus belle 
et plus aisée. — Et quelle est elle, dist la dame, je vous prie ? 
— Je la vous monstreray », dit il. Lors la fist despoiller de 
son jasera nt, et du surplus de ses habillements jusques à la 
belle chemise, et il pareillement se deshabilla, et misrent à 
point le beau lit qui là estoit, et se couchèrent tout dedans 
et se désarmèrent de leurs chemises et passèrent temps deux 
ou trois heures bien plaisamment. Et avant partir, le gen 1 
clerc monstra à madame la couslume des clercs, quelle beau 
cop loa et trop plus que celle des chevaliers. Assez et sou - 
vent se rencontrèrent depuis en la fasson dessusdicte, sans 
qu’il en fust nouvelle, quoy que madame fust pou subtille. 


i Sa bonne cause. 

A chef de pièce, monseigneur retourna de la guerre, dont 
madame ne fut pas trop joyeuse en son pardedans, quelque 
semblant qu’elle monstrast au par dehors. Et à l’heure de dis- 
ner, et car el savoit sa venue, il fut servy, Dieu scet comment. 
Ce disner se passa ; et quand vint à dire grâces, monseigneur 
se mist en son reng, et madame print son quartier. Tantost 
que grâces furent achevées et dictes, monseigneur, pour 
faire du mesnagier 1 et du gentil compaignon, dist à ma¬ 
dame : « Allez tost en nostre chambre et vestez vostre jase- 
rant. » Et elle, recordant du bon temps qu’elle avoit eu avec 
son clerc, respondit tout subit: « Ha I monseigneur, la cous- 
tume des clercs vault mieulx. — La couslume des clercs 1 
dit-il. Et savez vous leur coustume? » Si se commença à fu¬ 
mer 1 , et coleur changer, et se doubta de ce qui estoit, com¬ 
bien qu’il n’en sceut oncques rien, car il fut tout à coup 
mis hors de sa doubte. Madame ne fut pas si beste qu’elle 
n’aperceust bien que monseigneur n’estoit pas content de 
ce qu’elle avoit dit, si s’advisa de changier le ver 3 : « Mon¬ 
seigneur, je vous ay dit que la coustume des clercs vault 
mieulx, et encores le vous dy je. — Et quelle est elle? dit il. 
— Hz boivent après grâces. — Voire dya, dit il, saint Jehan ! 
vous dictes vray, c’est leur coustume voirement, qui n’est 
pas mauvaise; et pource que vous la prisez tant, nous la 
tiendrons doresenavant. Si firent apporter du vin et beurent, 
et puis madame alla vestir son jaserant, dont elle se fust 
bien passée, car le gentil clerc lu y avoit monstré aultre fas- 
son de faire qui trop mieulx luy plaisoit. Comme vous avez 
oy fut monseigneur par madame en sa response abusé. Et 
fault dire que le sens subit qui luy vint à mémoire à ce coup 
luy descendit en la vertu du clerc, qui depuis luy monstra 
foison d’aultres tours, dont monseigneur en la parfin se 
trouva noz amis. 


1 Mari. — * Se rembrunir. — S Comme qui dirait : changer de gomme. 

LA XLII® NOUVELLE 

RACOMFTÉE PAR MÉRJADECH. 

L’an cinquante 1 derrenier passé, le clerc d’un village du 
diocèse de Noyon, pour impetrer et gaigner les pardons qui 
furent à Romme, qui sont tels que chascun sçait, se mist à 
chemin, en la compaignie de pluseurs gens de bien de Noyon, 
de Compiengne, et des lieux voisins. Mais avant son depar¬ 
tement disposa de ses besoignes bien et sûrement : premiè¬ 
rement de sa femme et de son mesnage, et le fait de sa 
coustrerie* recommenda à ung jeune gentil clerc pour la 
desservir jusqu es à son retour. En assez bref temps il vint à 
Romme lui et sa compaignie, et firent chacun leur devocion 
et pèlerinage le mains mal qu’ilz sceurent ; mais vous de¬ 
vez savoir que nostre clerc trouva d’adventure à Romme ung 
de ses compaignons d’escole du temps passé, qui estoit ou 
service d’un grand cardinal, et en grand autorité, qui fut 
trèsjoyeux de l’avoir trouvé, pour l’accointance qu’il avoit à 
luy, et luy demanda de son estât. Et l’autre luy compta tout 
du long tout premier comment il. estoit, hélas 1 maryé, son 
nombre d’enfans, etcomment il estoit clerc d’une parroiche 3 . 
«Ha! dit son compaignon, par mon créateur, il me desplafsl 
bien que vous estes maryé. — Pourquoy? dit l’autre. — Je 
le vous diray, dit il ; ung tel cardinal m’a chargé expressé¬ 
ment que je luy trouve un serviteur pour estre son notaires 
qui soit de nostre marche 8 ; et croiez que ce seroit trèsbien 
vostre fait, pour estre tost et largement pourveu, se ce ne 
fust vostre mariage, qui vous fera repatrier, et espoire plus 
grans bien perdre que vous n’y arez. — Par ma foy, dit le 


1 Ü30 —* Garde, surveillance, custodie, offijc de sacristain daus une 
église. — * Paroisse. — * Secrétaire. — 5 Pajs. 

clerc, mon mariage n’y fait rien, mon compaignon; car à 
vous dire vérité, je me suis parti de nostre pays soubz umbre 
du pardon qui est à présent icy. Mais creez que ce n’a pas esté 
ma principale intencion, car j’ay conclud d’aller jouer 1 
deux ou trois ans par pays ; et ce pendant ce temps si Dieu 
voulcit prendre ma famme, jamais je ne fu si eureux. Et 
pourtant je vous requier que vous soyez mon moyen * vers 
ce cardinal que je le serve; et, par ma foy, je feray tant que 
vous n’arez jà reprouche pour moy ; et s’ainsi le faictes vous 
me ferez le plus grand service que jamais compaignon fistà 
autre. — Puis que vous avez ceste volunté, dist son compai¬ 
gnon, je vous serviray à ceste heure, et vous logeray pour 
avoir bon temps, se à vous ne tient. — Et, mon amy, je vous 
mercie», dit l’autre. Pour abréger, nostre clerc fut logié 
avecques ce cardinal, laquelle chose il manda à sa femme, 
l’ensemble et son intencion, que n’est pas de retourner par 
delà si tost qu’il luy dist au partir. Elle se conforta, et luy 
rescripst qu’elle fera le mieulx qu’elle pourra. Ou service de 
ce cardinal se maintint et conduisit gentement nostre bon 
clerc, et fist tant à chef de pièce qu’il gaigna son maistre, 
lequel n’avoit pas pou de regret qu’il n’estoit habile à tenir 
bénéfices 8 , car largement l’en eust pourvu. Pendant le temps 
que nostre dit clerc estoit ainsi en grâce que dit est, le curé 
de son village alla de vie à mort, et ainsi vaca son bénéfice, 
qui estoit ou mois du pape 4 , dont le coustre, tenant le lieu 
de son compaignon estant à Homme, se pensa qu’au plus 
tost qu’il pourroit qu’il courroit à Romme et feroit tant 
à l’ayde de son compaignon qu’il auroit ceste cure. Il ne 
dormit pas, car en pou de jours, après maintes peines et 
travaulx, tant fist qu’il se trouva à Romme, et n’eut oncqucs 


1 Me distraire, voyager, me donner de l’agrément.—* Intermédiaire. — 
3 Parce qu’il était marie. — * Les huit mois de l'auuée pendant lesquels le 
jape avait le droit de couférer des bénéfices en pays d’obédience étaient 
appelés mois du pape. 

bien tant qu il eust trouvé son compaignon, le clerc servant 
e cardinal. Après grosses recognoissances et d’ung costé et 
d aultre, le clerc demanda de sa femme, et l'autre, espérant 
de luy faire un trèsgrand- plaisir, et affin que la besoigne 
dont il le veult requerre en vaille mieulx, luy'respondit 
qu elle esfoit morte; dont il 1 mentoit, car je tien qu’à cesle 
heure elle saroitbien tanser son mary. « Dictes vous donc- 
ques que ma femme est morte, dit le clerc, et je prie à Dieu 
qu’il luy pardonne ses peclWz. - Oy vraiment, dit l’autre, 
la pestilence 1 de l’année passée avécques aullres pluseurs 
1 emporta. » Or faindoit il ces te bourde, qui depuis luy fut 
cher vendue*, pource qu’ilsavoit que le clerc ne s’estoil parly 
de son pais qu’à l’occasion de sa femme, quiestoit trop peu 
paisible, et que plus plaisant nouvelle d’elle ne luypourroit 
on apporter que de sa mort. Et à la vérité ainsi en estoit il, 
mais le rapport fut faulx. « Et qui vous amaine en ce pais? 

dist il, après pluseurs et diverses devises_Je le vous diray, 

mon compaignon et mon amy. Il est vrai que le curé dé 
noslre ville est trespassé; si vien vers vous pour que par 
vostre bon moien je puisse parvenir à son beqeflce. Si vous 
prie tan t que puis que me veillez aider à ce besoing. Je sçay 
bien qu’il est en vous de le me faire avoir, à l’aide de mon¬ 
seigneur vostre maislre. » Le clerc, pensant sa femme estre 
morte et la cure de sa ville vacquer, conclud en soy mesmes 
que il happera ce bénéfice, et aultres encores.s’il y peut par¬ 
venir. Mais toutesfoiz il ne le dit pas à son compaignon, ain- 
çois luy dist qu’il ne tiendroit pas à luy qu’il ne soit curé de 
leur ville, dont il fut beaucop mercyé. Toutaultrement alla, 
car au lendemain nostre saint père, à la requeste du cardi¬ 
nal maistre de nostre clerc, luy donna ceste cure. Si s’en 
vint ce clerc à son compaignon, quand il sceut ces nouvelles, 
et luy dist : «Ha! mon amy, par ma foy, vostre fait est 

1 Peste. — * Lui coûta cher. 

rompu, dont me desplaist bien.— Eteonmient? dit l’aultre. 
— La cure de nostre ville est donnée, dit-il, mais je ne sçay 
à qui. Monseigneur mon maistre vous a cuidé aider, mais il 
n’a pas esté en sa puissance de faife vostre fait.» Qui fut bien 
mal content, ce fut celuy qui estoit venu de si loing perdre 
sa peine et despendre son argent, dont ce ne fut pas dom- 
maige. Si print congié bien piteux de son compaignon, et 
s’en retourna en son pais, sans soy vanter de la bourde qu’il 
a semée. Or retournons à nostre clerc, qui estoit plus gay 
que une mitaine 1 de la mort de sa femme, et de la cure de 
leur ville que nostre saint père, à la requeste de son maistre, 
luy avoit donnée pour recompense. Et disons comment il 
devint prestre à Romme, et y chanta sa bien devote pre¬ 
mière messe, et print congié de son maistre pour ung espace 
de temps, à venir par deçà à leur ville prendre possession de 
sa cure. A l’entrée qu’il fist de leur ville, de son boneur la 
première personne qu’il rencontra ce fut sa femme, dont il 
fut bien esbahy, je vous en asseure, et encore beaucop plus 
courroucé. « Et qu’est ce cy, dist-il, m’amye? et on m’avoit 
dit que vous estiez trespassée. — Je m’en suis bien gardée, 
dit elle. Vous le dictes, ce croy je, pour ce que l’eussez bien 
voulu; et vous l’avez bien monstré, qui m’avez laissée l’es¬ 
pace de cinq ans à tout un grant tas de petiz enfans. — 
M’amye, dit il, je suis bien joyeux de vous veoir en bon 
point, et en loe Dieu de tout mon cueur; maudit soit qui 
m’en apporta aultres nouvelles 1 — Ainsi soit-il, dit elle.— 
Or je vous diray, m’amye : je ne puis arrester pour main¬ 
tenant; force est que je m’en aille hastivement devers mon¬ 
seigneur de Noyon, pour une besongne qui luy touche; 
mais au plus bref que je pourray je vous verrav. » 11 se par¬ 
tit de sa femme et prend son chemin devers Noyon, mais 
Dieu scet s’il pensa en chemin à son pouvre fait : « Hélas ! 

1 Expression proverbiale dont il est difficile de se rendre compte d'une 
façon logique. 

dit il, ôr suis je homme deffait et deshonoré : prestre, clerc, 
et maryé ! Je crôy que je suis le prerftier maleureux de cest 
estât. » Il vint devers monseigneur de Noyon, qui fut bien 
.çsbahy d'oyr son cas, etntle sceut conseiller; si le renvoya 
à Romme. Quand il y fut venu, il compta à son maistre, du 
long et du lé, la vérité de son advenlure, qui en fut très- 
amèrement desplaisant. Au lendemain il compta à nostre 
saint père, en la presence du colliège des cardinaux et de 
lout le conseil, l’adventure de son homme qu’il avoit fait 
curé. Si fut ordonné qu’il demourra prestre et maryé et curé 
aussi. Et demourra avec sa femme en la façon que ung 
homme maryé honorablement et sans reprouche, et seront 
ses enfans légitimez et non bastards, jà soit que le père soit 
prestre. Mais aiisurplus, s’il est trouvé qu’il aille aultre part 
que à sa femme, il perdïa son bénéfice. Ainsi qu’avez oy fut 
ce galant puny par faulx donner à entendre de son compai- 
gnon; et fut contraint de venir demourer sur son bénéfice, 
et qui plus et pis est, avecques sa femme, dont il se fust 
bien passé si l’eglise ne l’ejp$ ordonné. 

U&LIir NOUVELLE 

PAR MONSEIGNEUR DE FIENNES. 

N’a guères que ung bon homme, laboureur et marchant 
et tenant sa résidence en ung bon village de la chastellenie 
de Lille, trouva façon et manière, au pourcbaz de luy et de \ 
ses bons amis, d’avoir à fenUne une trèsbelle jeune fille qui 
n’estoit pas des plus riches; et aussi n’estoit son mary, mais 
trèscon voit eux estoit et homme de grand diligence, et qui 
fort tiroit d’acquerre et gaigner. Et elle d’aultre part mettoit 
peine d’entretenir le mesnage selon le desirier de son mary, 
qui à. ceste cause l’avoit beaucop en grâce ; lequel à mains 

de regret alloit souvent es affaires de sa marchandise, sans 
avoir.doubte ne suspiqftm qu’elle feist aultre chose que bien. 

Mais le pouvre homme sur ceste fiance tant y alla et tant la 
laissa seule, que ung gentil compaignon s’approucha, et 
pour abréger fisttant à pou de jours qu’il fut son lieutenant, 
dont guères ne se doubtoit celuy quicuidoit avoir du monde 
la meilleur femme, et qui plus pensast à l’accroissement de * 
son honneur et de sa chevance 1 . Ainsi n'estoit pas, car elle 
abandonna tost l’amour qu’elle luy devoit, et ne luy challut 
du prouffit ne du dommage; ce seulement luy suffisoit 
qu’elle se trouvast avecques son amy, dont il en advint ung 
jour ce qui s’ensuyt. Nostre bon marchant dessusdit estant 
dehors, comme il avoit de coustume, sa femme le fist tan- 
tost savoir à son amy, qui n’eust pas failly voluntiers à son 
mandement, mais vint tout incontinent. Et affin qu’il ne 
perdist temps, au plustost qu’oncques peut ne Sceust s’ap¬ 
proucha de sa dame, et luy mist en terme pluseurs et divers 
propos amoureux; et pour conclusion, le désiré plaisir ne luy 
fut pas escondit néant plus qu$, autresfoiz, dont le nombre 
n’estoit pas petit. De mal venir*, tout à ce beau cop que ces 
amours se faisoient, véez bon mary d’arriver, qui trouve la 
compagnie en besoigne, cjgnt il fut bi0n esbaby, car il n’eust 
pas pensé que sa femme fust telle. «Qu’est ce cy? dist il; 
par la mort bieu', ribauld, je vous tueray tout roidde. » Et 
l’aultre, qui se treuve surprins et en méfiait présent achopé 3 , 
ne savoit sa contenance; mais car il le savoit diseteux et 
fort souffreteux, il luy dist tout subit: « Ha! Jehan, mon 
amy, je vous cry mercy, pardpnnez mpy si je vous ay rien 
meffait, et par ma foy je vous donray six rasures de blé. — 

Par dieu, dit il* je n’en feray rien ; vous passerez par mes 
mains et aurayla vie de vostre corps, si je n’en ay douze ra¬ 
sures 4 . Et la bonne femme, qui oyoit ce débat, poury mettre 

1 Fortune. — * Malheureusement. — 3 Saisi, arrêté. — V Mesure de blé. 

le bien comme elle estoit tenue, s’advança de parler et dist 
à son mary : « Et Jehan, beau sire, laissez luy achever ce 
qu’il à commencé, je vous requier, et vous aurez huit ra- 
sures. N’ara pas ? dit elle,‘en se virant vers son amy. — J’en 
suis content, dit il, mais, par ma foy, c’est trop, ad ce que 
le blé est cher.—Est ce trop? dist le vaillant homme; et par 
la mort bieu, je me repens bien que je n’ay dit plus hault, 
car vous avez forfait une emende, s’il venoit à la cognois- 
sance de la justice, qui vous seroit beaucop plus tauxéc; 
pourtant faictes vostre compte que j’en aray douze rasures, 
ou vous passerez par là. — Et vrayement, dit sa femme, Je¬ 
han, vous avez tort de me desdire; il me semble que vous 
devez estre content à ces huit rasures, et pensez y que c’est 
ung grand tas de blé.—Ne m’en parlez plus, dit il, j’en aui ay 
douze rasures, ou je le tueray et vous aussi. — A dya, dit le 
compaignon, vous estes ung fort marchant; et au mains 
puis qu’il fault que vous aiez tout à vostre dit, j’auray terme 
de paier.—Cela veilje bien, mais j’aray mes douze rasieres.» 
La noise s’appaisa ; et fut prins jour de paier à deux ter¬ 
mes, les six rasures au lendemain, et les aultres à la saint 
Remy prouchainement venant, et ce par l’ordonnance de sa 
femme comme moien, qui dist à son mary: «Or ça, vous 
estes content, n’est ce pas, de recevoir vostre blé comme j’ay 
dit.— Oy, vrayement, dit il. — Or vous en allez, dit elle, 
tant qu’il ayt achevé ce qu’il avoit encommencé quand vous 
sourvenistes; aultrement son marché seroit nul, que vous 
l’entendez, car je l’ay mis en devis, s’il vous en soubvient. 
—Saint Jehan, il est ainsi, dit le bon compagnon ; je n’yray 
pas à l’encontre de mon mot, dist le bon marchand. Jà Dieu 
ne veille que en marché que je face on me trouve trompeur 
ne mensongier. Vous achèverez ce qu’avez entreprins, et 
j’aray mes douze rasieres de blé aux termes dessusdietz. Veez 
là nostre marchié, n’est pas?—Oy, vrayement, dit sa femme. 
— Et adieu donc, dist il; mais toutesfoiz qu’il n’y ait pas 

12 . 

faillie que je n’aye demain six rasieres de blé. — Ne vous 
doubtez, dit l’aultre, je vous tiendray promesse.» Ainsi se 
partit ce vaillant homme de sa maison, joyeux en son cou¬ 
rage, pour ces douze rasures de blé qu’il doit avoir. Et sa 
femme et son amy recommencèrent de plus belle. Dq payer 
soit à l’adventure, combien toutesfoiz qu’il me fut dit depuis 
que le blé fut payé et délivré au jour et terme dessus dictz. 


LA XLIV e NOUVELLE 

PAR MONSEIGNEUR DE LA ROCHE. 

Comme il est aujourd’huy largement de prestres et curez n 
qui sont si gentilz compagnons que milles des folies.que 
font et commetlent les gens laiz ne leur sont impossibles ne 
difficiles, avoit n’a guères en ungbon village de Picardie ung 
maistre curé qui faisoit rage d’amer par amours. Et entre 
l'es autres femmes et belles filles de sa parroiche, il choisit 
et enoeilla une trèsbelle jeune etgente fille à marier, et ne 
fut pas si peu hardy qu’il ne luy comptast tout du long so& 
cas. De fait, son bel et asseuré langage, cent mille promesses 
et auttretant de bourdes, la menèrent ad ce qu’elle estoit 
assez comme contente d’obéyr à ce curé, qui n’eust pas esté 
ung petit dommage, tant estoit belle, gente, ët de plaisans 
manières; et n’avoit en elle que une faulte, c’estoit qu’elle 
n’estoit pas des plus subtilles du monde. Toutesfoiz je ne 
sçay dont luy vint cest advisne manière de respondre; elle 
dist ung jour à son curé, qui chauldement poursuyvoit sa 
besogne, qu’elle n’estoit pas conseillée de faire ce qu’il re¬ 
quérait tant qu’elle fust à marier; car si par adventure, 
comme il advient chacun jour, elle faisoit ung enfant, elle 
serait à tousjours mès femme deshonorée et reprouchée de 
son père, de sa mère, de ses frères, et de tout son lignage ; 

laquelle chose elle ne pourroit souffrir, et n’a pas cueur pour 
soustenir et porter le desplaisir et enniry qu’endurer luy 
conviendroit à ceste occasion: «Et pourtant hors de ce pro¬ 
pos, si je suis quelque jour mariée, parlez à moy, je feray 
ce que je pourray pour vous, et non aultrement; affin que 
vous ne vous y attendez point je le vous dy, et m’en creez 
une fois pour toutes. » Monseigneur le curé ne fut pas trop 
joyeux de ceste response absolue; et ne scet penser de quel 
courage, ne à quel propos elle part; toutesfoiz luy, qui es¬ 
tait prins ou las d’amours et féru bien à bon escient, ne veutt 
pas pourtant sa queste abandonner ; si dit à sa dame: « Or 
ça, m’amye, estez vous en ce fermée et conclue 1 que de 
riens faire pour moy si vous n!estes mariée? — Certes oy, 
dit elle. — Et si vous estiez mariée, dit il, et j’en estoie le 
moien et la cause, en ariez vous "après cognoissance, en moy 
tenant loyaulment et sans faulseté ce que m’avez promis ? — 
Par ma foy, dit elle, oy, et de rechef le vous promeetz. — 
Or bien grant merêy^dit il, faictes bonne chère, car je vous 
promeetz seurement'qu’il ne demourra pas à mon pourchaz 
ne à ma chevance* que vous ne le soyez, et de bref, car je 
suis seur que vous ne le desirez pas tant que je faiz ; et affin 
q#5 vous voiez à l’œil que je suis celuy qui veil emploier et 
corps etf biens en vostre service, vous verrez comment je me 
conduiray en ceste besoigne. — Or bien, dit elle, monsei¬ 
gneur le curé, l’on verra comment vous ferez. » Sur ce se 
fistja despartie; et bon curé, qui avoit le feu d’amours, ne 
fut depuis guères aise tant qu’il eut trouvé le père de sa 
dame, et se mist en langage avecques luy de pluseurs et di¬ 
verses malères; et en la fin il vint et cheut à parler de sa 
fille, et luy va dire bon curé : « Mon voisin, je me donne 
grand merveille* si font aussi pluseurs voz voisins et amys, 
que vous ne mariez vostre fille, et à quel propos vous la te- 

1 Affermie et résolue. — * 11 ue tiendra pas à mes démarches et à mou ar¬ 
gent ; je ne ménagerai rien. 

i&z tant demprès vous, et si savez toutesfoiz que Ta garde 
est périlleuse. Non pas, Dieu me veille garder que je dye ou 
voulsisse dire qu’elle ne soit toute bonne ; mais vousenvoiez 
tous les jours mesadvenir puis qu’on les tient oultre le terme 
deu. Pardonnez-moy toutesfoiz que si fiablement v<èus ouvre 
et descouvre mon courage ; car l’amour que je vous porte, 
la foy aussy que je vous doy, en tant que je suis vostre pas¬ 
teur indigne, me semonnent 1 et obligent de ce faire. — Par 
dieu I monseigneur le curé, dist le bon homme, vous ne me 
dictes chose que je ne cognoisse estre vraye; et tant que je 
puis vous mercye; et ne pensez pas ce que je la tiens si lon¬ 
guement grecques moy c’est malgré moy; car, quand son 
bien viendra, par ma foy, je me traveilleray pour elle comme 
je doy. Vous ne voulez pas que je luy pourchasse ung mary, 
mais s’il eft vient ung qui soit homme de fcien, je feray 
comme ung bon père doit faire. — Vous dictes trèsbien, dit 
le curé, et par ma foy, vous ne povez mieulx faire que de 
vous en despescher f , .car c’est grand chose de veoir ses en- 
fans allyez en sa plaine vie. Et que diriez vous d’un tel, le 
filz d’un tel vostre voisin ? par ma foy, il me semble bon 
homme,bon mesnagier/et ung grand laboureur 8 . — Saint 
Jehan, dit le bon homme, je n’en dy que tout bien; quanta 
moy je le cognois pour ung bon jeune homme et bon labou¬ 
reur. Son père et sa mère et tous ses parents Sont gens de 
bien ; et quand ilz feroient cest honneur à ma fille que de 
la requerre àtnariage pour luy, je leur en respondroye tel¬ 
lement qu’ilz devroient estre contens par raison. — Ainsi 
m’aïst Dieu, dist le curé, l’on ne dist jamais mieulx, etpleust 
èt Dieu que la chose en fust ores bien faicte ainsi comme je 
le desire ; et pource que je sçay à la vérité que ceste allyance 
seroit' le bien des parties, je m’y veil emploier ; et sur ce 
adieu vous dy. » Si ce maistre curé avoit bien fait son per- 

sonnage au père de sa dame, il ne le fi^t pas mains mal au 
père du jeune homme qu’il avoit mis en bouche à son Veau 
père qui sera s’il peut ; et luy va faire ung grand prémisse 
que son filz estoit en eage ; 4e marier, et qu’il le deust pieça 
estre ; etcent mille raisons luy amène par lesquelles il dit et 
veult conclure que le monde est perdu si son filz n'est tan- 
tosttharyë. «Monseigneur le curé, dit ce segond bon homme, 
je scay que vous dictes au plus près de vérité; et en con¬ 
science, si je fusse aussi bien à l’avantage que j’ay esté puis 
ne sçay quants ans, il ne fust pas encores à marier ; car c’est 
une des choses en ce monde que plus je desire; mais faulte 
d’argent l’dta. a retardé, et c’est force qu’il ait encores pa- 
cien^jjiisques ad ce que nostre seigneur nous envoyé plus 
de bien que encores n’avons. — A dya, dit le curé, je vcus 
entens bien, il ne vous fault que de l’argent. — Par ma foy 
non,-dit il; si j’en eusse comme aultresfoiz ay eu, je luy 
querroye tantost une femme. — J’ay regardé en moy, dit le 
crçré, pource que je vouldrove le bien et avancement de vostre 
filz, que la fille d’un tel, c’est assavoir sa dame, seroit trop 
bien sa charge; elle est belle et bonne, et a son père bien de 
quoy, et tant en sçay je il luy veult trèsbien aider, et qui 
n’est pas pou de chose, c’est ung sage homs, de bon conseil, 
et bon amy, et à qui vous et yostre filz ariez ung grand re¬ 
cours et trèsbon secours. Quen dictes vous?—Certainement, 
dit le bon homme, pleust à Dieu que mon filz fust si eureux 
que d’avoir allyance eri si bon hostel ; et certes si je pensoye 
en aucune fasson qu’il y peust parvenir, et je fusse fourny 
d’argent aussi bien que je ne suis mye, je y emploiroye tous 
mes amis, car je sçay tout de vray qu’il ne saroit en ceste 
marche 2 mieulx trouver. — Je n’ay pas donc, dit le curé, 
mal choisy. Et que diriez vous se je parloie de ceste besoi- 
gne au père, et je la conduisoie tellement qu’elle sorlist à 

i Préambule. — 2 Pays, contrée. 

effect désiré, et je vous faisoie encores avecques ce le plaisir 
que de vous prester jusques a vingt frans jusques à ung terme 
que nous deviserons ? — Par ma foy, dit le bon homme, 
monseigneur le curé, vous m’offrez plus de biens que je ne 
vaulx ne qu’en moy n’est du deservir. Mais s’ainsi le faisiez, 
vous m’obligeriez à tousjours mès à vostre service.—Et vraye- 
ment, dit le curé, je ne vous ay dit chose que je ne face ; et 
faictes bonne chère, car j’espère ceste besongne mener à 
fin. » Pour abréger, maistre curé, esperant de joyr de sa dame 
quand elle seroit mariée, conduisit les besoignes en tel estât, 
et parlemoien des vingt francs qu’il presta, ce mariage fut 
fait et passé et vint le jour des nopces. Or est ilàfc coustume 
que l’espousé et l’espousée se confessent à tel jour. Si vint 
l’espousé premier, et se confessa à ce curé ; et quand il eut 
fait, il se tire ung petit arrière de luy, disant ses oroisons et 
paternostres. Et véez cy l’espousée qui se mect à genoux de¬ 
vant le curé et se confesse. Quand elle eut tout dit, il parla 
voire si hault que l’espousé, qui n’estoit pas loing, l’entendit 
tout du long, et dist : « M’amye, je vous prie qu’il vous sou¬ 
vienne maintenant, car il est heure, de la promesse que me 
feistes n’a guères; vous me promistes que quand vous seriez 
mariée que je vous chevaulcheroye ; or l’estes vous, Dieu 
mercy, par mon moien et pourchaz, et moyennant mon ar¬ 
gent que j’ay presté. — Monseigneur le curé, dit elle, je 
vous tiendray ce que je vous ay promis, se Dieu plaist, n’en 
faictes nulle doubte. — Je vous en mercie », dit il ; puis luy 
bailla l’absolucion, après ceste devote confession, et la laissa 
courre. Mais l’èspousé, qui avoit oy ces parolles, n’estôit pas 
bien à son aise. Toutesfoiz il n’estoit pas heure de faire le 
courroucié. Après que toutes les solennitez de l’eglise furent 
passées, et que tout fut retourné à l’ostel, et que l’heure de 
coucher approuchoit, l’espousé vint à ung sien compaignon 
qu’il amoit trèsbien, et luy pria qu’il luy feist garnison d’une 
grosse poignée de verges, et qu’il la mist secrètement soubz 

le chevet de son lit, et l’autre le fist. Quand il fut heure, 
l’espousée fut couchée, comme il est de coustume, et tint le 
coing du lit, sans mot dire. L’espousé vint assez tost après, 
et se mect à l’autre bort du Ut sans Vapproucher, ne mot 
dire ; et à lendemain se lève sans aultre chose faire, et caiche 
ses verges dessoubz son lit. Quand il fut hors de la chambre, 
véezcy bonnes matrones qui viennent, et trouvent l’espousée 
ou lit, et ne fut pas sans demander comment c’est portée la 
nu^t, et qu’il luy semble de son mary. « Ma foy, dit-elle, véez- 
là sa place, là loing, monstrant le bort du lit, et véezcy la 
mienne ; il n’approucha ennuyt de plus près et aussi n’ay je 
de luy. » Elles furent bien'esbahies et plus y pensèrent les 
unes que les aultres ; toutesfoiz elles s’accordèrent ad ce qu’il 
l’a laissie par devocion, et n’en fut plus parlé pour ceste 
foiz. La deuxiesme nuy t vint, et se coucha l’espousée en place 
du jour devant, et le mary arrière en la sienne, fourny de 
ses verges ; et ne luy fist aultre chose, dont elle n’estoit pas 
contente, et ne faillit pas de le dire au lendemain à scs ma¬ 
trones, qui ne scevent que penser. Les aucunes disoient : 
« Espoir qu’il n’est pas homme, il le fault esprouver, car jus- 
ques à la iiij* nuit il a continué ceste manière. Si fault dire 
qu’il y ait à dire en son fait ; pourtant si la nuyt qui vient il 
ne vous fait aultre chose, dirent elles à l’espousée, tirez vers 
luy, si l’accolez et le baisez, et luy demandez si on ne fait 
aultre chose en mariage. Et s’il vous demande quelle chose 
vous voulez qu’il vous face, dictes luy que vous voulez qu’il 
vous chevauche, et vous orrez qu’il vous dira. — Je le fe- 
ray », dit elle. Elle ne faillit pas; car quand elle fut couchée 
en sa place de tousjoùrs, le mary reprint son quartier et ne 
s’avançoit aultrement qu’il avoit fait les nuiz passées. Si se 
vira tost vers luy et le print à bon braz de corps et luy com¬ 
mence à dire : « Et venez çà, mon mary, *est ce la bonne 
chère que vous me ferez ? Véezcy jà la cinquiesme nuyt que 
je suisavecques vous, et si ne m’avez daigné approucher; et 

par ma foy, si je ne cuidasse qu’on feist aultre chose en ma¬ 
riage, je ne m*y fusse jà boutée. — Et quelle chose, dist lors, 
vous a l’on dit que l’on fasse en mariage? — On m’a dit, dit 
elle, qu’on y chevauche l’un l’autre; si vous prie que vous me 
chevauchez. —Chevaucher, dit il, cela ne vouldroyeje pas 
faire encores, ne suis-je pas si mal gracieux. — Hélas, je vous 
prie que vous si facez, car on le fait en mariage. — Le vou¬ 
lez vous? dit il. — Je vous en requier, dit elle ; et en ce di-. 
sant, le baisa trèsdoulcement. — Par ma foy, dit il, je le faiz 
à grand regret, mais puis que vous le voulez le feray, mais 
je sçay bien que vous ne vous en loerez jà. » Lors prend, 
sans plus mot dire, ses verges de garnison, et descouvre ma- 
damoiselle et l’en battit trèsbien et dos et ventre, jambes et 
( uissez, tant q*ue le sang en sailloit de tous costez. Elle crie, 
elle plore, elle se demaine, c’est grand pitié que de la veoir; 
elle maudit qui oneques luy fist requerre d’estre chevauchée : 
a Je vous le disoye bien », dit lors son mary. Après la prend 
entre scs braz, et la roucina 1 trèsbien, qui luy fist oublier 
la douleur des verges. « Et comment appelle on, dit elle, ce 
que vous m’avez maintenant fait ? — On l’appelle, dit il, 
souffle en cul. — Souffle en cul ! dit elle, le nom n’est pas si 
beau que de chevauchier; mais la manière de le faire vault 
trop mieulx d’assez, et puisque je le scay, je sceray bien do- 
resenavant duquel je vous doy requerre. » Or devez vous sa¬ 
voir que monseigneur le curé tendoit tousjours l’oreille 
quand sa nouvelle mariée viendroit à l’eglise, pour luy ra- 
mantevoir ses besoignes et luy souvenir de sa promesse. Le 
jour qu’elle y vint, se pourmenoit et se tenoit près du be- 
noistier 2 ; et quand elle fut près, il luy bailla de l’eaue be- 
neite, et luy dist assez bas : — « M’amye, vous m’avez promis 
que je vous chevaucheroie quand vous seriez mariée; vous 
l’estes, Dieu me*rcy, si seroil heure de penser quand ce pour- 


1 Chevaucha , besogna. — 2 Bénitier. 

roit estre. — Chevaucher? dit elle, j’aymeroie par dieu 
mieulx que vous fussiez noyé, voire pendu; ne nie parlez 
point de chevaucher. Mais je suis contente que vous me 
soufflez ou cul, si vous voulez. — Et je feray, dit le curé, voz 
fièvres quartaines, paillarde que vous estes, qui tant estes 
et orde et sale et malhonneste: ay je tant fait pour vous que 
d’estre guerdonné pour vous souffler ou cul ? » Ainsi mal 
content se partit monseigneur le curé de la nouvelle ma¬ 
riée, qui se va mettre en son siège pour oyr la devote messe 
que le bon curé vouldra dire. En la fasson qu’avez oy dessus 
perdit monseigneur le curé son adventure de joir de sa 
dame, dont il fut cause et non aultre, pource qu’il parla 
trop hault à elle le jour qu’il la confessa ; car son mary qui 
l’oyt l’empescha en la fasson que dessus, par faire accroire à 
sa femme que la fasson de roucyner s’appelle souffle en cul. 


LA XLV® NOUVELLE 

PAR MONSEIGNEUR DE LA ROCHE 

Combien que nulle des histoires précédentes n’aye touché 
ou racompté aucun cas advenu es marches d’Ytalie, mais 
seullement face mencion des advenues en France, Ale- 
maigne, Angleterre, Flandres et Brabant, si s’estendra elle 
toutesfoiz, à cause de la fresche advenue, à ung cas à Romme 
naguères advenu et connus, qui fut tel : A Romme avoit ung 
Escossois de l’eage d’environ xx à xxiij ans, lequel par l’es¬ 
pace de xiiij ans se maintint et conduisit en l’estât et habille¬ 
ment de femme, sans ce que dedans le dit terme il fust venu à 
cognoissance publicque qu’il fust homme ; et se faisoit appe¬ 
ler donne Margarite, et n’y avoit guères bon hostel en la 
ville de Romme à rate de temps où il n’eust son tour et cog¬ 
noissance, et spécialement estoit il bien venu des femmes, 

comme entre les chambrières, meschines de bas estât, et 
aussi des aucunes des plus grandes de Romme. Et affin de 
vous descouvrir l'industrie de ce bon Escossois, il trouva fas- 
son d’apprendre à blanchir les draps linges, et s’appelloit la 
lavendière; et soubz ceste umbre, hantoit, comme dessus 
est dit, par toutes bonnes maisons de Romme, car il n’y 
avoit femme qui sceust l’art de blanchir draps comme il fai- 
soit. Mais vous devez savoir qu’encores savoit il bien plus ; 
car puis qu’il se trouvoit en quelque part à descouvert avec- 
ques quelque belle fille, il luy monstroit qu’il estoit homme. 
Il demouroit bien souvent au couscher, à cause de faire la 
buée 1 , ung jour, deux jours, ès maisons dessus dictes ; et 
le faisoit on coucher avecques la chambrière et aucunes foiz 
avecques la fille ; et bien souvent et le plus, la maistresse, 
si son mary n’y estoit, vouloit bien avoir sa compaignie. Et 
Dieu scet s’il avoit bien le temps, et moyennant le labour 
de son corps, il estoit bien venu par tout; et n’y avoit bien 
souvent meschine ne chambrière qui ne se combatist pour 
luy bailler la moitié de son lit. Les bourgois mesmes de 
Romme, à la relacion de leurs femmes, le voient trèsvolun- 
tiers en leurs maisons; ets’ilz alloient quelque part dehors, 
trèsbien leur plaisoit que donne Margarite aidast à garder le 
mesnage avecques leurs femmes; et qui plus est la faisoient 
coucher avecques elles, tant la sentoient bonne et honeste, 
comme dessus est dit. Par l’espace de xiiij ans conti¬ 
nua donne Margarite sa manière de faire. Mais fortune bail¬ 
la la cognoissance de l’abus de son estât dessus dit par la 
bouche d’unè jeune fille, qui dist à son père qu’elle avoit 
couché avec elle et luy dist qu’elle l’avoit assaillie, et luy 
dist véritablement qu’elle estoit homme. Ce père feist preuve 
à la relacion de sa fille de donne Margarite ; elle fut regar¬ 
dée par ceulx de la justice, qui trouvèrent qu’elle avoit tous 

teïz membres et oustilz que les hommes portent, et que 
vrayement elle estoit homme, et non pas femme. Si ordon¬ 
nèrent qu’on le mectroit sur ung chariot et qu’on le main- 
roitpar la ville de Romme, de quarrefour en quarrefour, et 
là monstreroit on, voyant chacun, ses genitoires. Ainsi en fut 
fait, et Dieu scet que la pouvre donne Margarite estoit hon¬ 
teuse et soupprinse. Mais vous devez savoir que comme le 
chariot venist en ung quarrefour, et qu’on faisoit ostension 
des denrées de donne Margarite, ung Romain qui le vit dist 
tout hault: « Regardez quel galioffe 1 : il a couché plus de 
vingt nuiz avecques ma femme. »> Et le dirent aussi pluseurs 
aultres comme luy; pluseurs ne le dirent point qui bien le 
savoient, mais pour leur honneur ilz s’en teurent. En lafas- 
son que vous oyez fut puny nostre pouvre Escossois qui la 
femme contrefist; et après ceste punicion il fut banny de 
Romme, dont les femmes furent bien desplaisantes: car onc- 
ques si bonne lavendière ne fut, et avoyent bien grand re¬ 
gret que si meschantement l’avoient perdu. 


LA XLVI® NOUVELLE 

PAR MONSEIGNEUR DE THIEUGES. 

Ce n’est pas chose estrange que les moynes hantent vo- 
luntiers les nonnains. A ce propos il advint naguères que 
ung maistre jacobin tant hanta, visita et fréquenta en une 
bonne maison de dames de religion de ce royaume, qu’il 
parvint à son intencion, laquelle estoit de coucher avec une 
des dames de léens. Et Dieu scet puis qu’il eut ce bien s’il 
estoit diligent et soigneux de se trouver vers celle qu’il 
amoit plus que tout le demourant du monde ; et tant y con- 

tinua sa hantise que l’abbesse de léens et pluseurs des reli¬ 
gieuses se parceurent de ce qui estait, dont elles furent 
bien mal contentes. Mais toutesfoiz, pour éviter esclandre, 
elles n’en dirent mot, voire au religieux, mais trop bien 
chantèrent la leczon à la religieuse nonnain, laquelle se 
sceut bien excuser ; mais l’abbesse qui veoit cler et estoit 
bien percevante, cogneut tantost à ses responses et excu- 
sances, aux manières qu’elle tenoit et aux apparences 
qu’elle avoit veues, qu’elle estoit coulpable du fait ; si vou¬ 
lut pourvoir de remède, car elle fist tenir bien de court, à 
cause de ceste religieuse, toutes les aullres, fermer les huys 
des cloistres et des aultres lieux de léens, et tellement fîst 
que le pouvre jacobin ne povoil plus venir veoir sa dame. 
Si luy en desplaisoit, et à elle aussi, il ne le fault pas de¬ 
mander. Et vous dy bien qu’ilz pensoient et jour et nuyt par 
quelle façon et moien ilz se pourroient rencontrer ; mais ilz 
n’y savoient engin trouver, tant faisoit faire le guet sus eulx 
madame l’abbesse. Or advint toutesfoiz ung jour que une 
des niepees de madame l’abbesse se marioit, et faisoit sa 
feste en l’abbaye ; et y avoit grosse assemblée des gens du 
païs ; et estoit madame l’abbesse fort empeschée de fes¬ 
toyer les gens de bien qui estoyent venuz à la feste faire 
honneur à sa niepee. Si s’advisa bon jacobin qu’il viendroit 
veoir sa dame, et que à l’adventure pourroit il estre si 
eureux que de la trouver en belle *. 11 y vint, comme il pro¬ 
posa, et de fait trouva ce qu’il queroit, et à cause de la 
grosse assemblée, et de l’empeschement que l’abbesse et ses 
guettes * avoient, il eut bien loisir de dire à sa dame ses do¬ 
léances et regretter le bon temps passé ; et elle qui beau- 
cop le amoit le vit trèsvoluntiers, et si en elle eust esté 8 elle 
luy eust fait aultre chère. Entre aultres parolles il luy dit : 
« Hélas ! m’amye, vous savez qu’il a jà long temps que point 

1 Dans un endroit favorable. ■— 2 Surveillantes, espionnes. — 3 Si la chose 
eût dépendu d’elle. 

ne sommes devisez ainsi que nous soûlions 1 ; je vous re- 
quier, s’il est possible, tantdiz que l’ostel de céens est fort 
donné à aultre choses que à nous guetter, que vous me diez 
où je pourray parler à vous à part. — Ainsi m’aist Dieu, dit- 
elle, mon amy, je ne le desire pas mains que vous. Mais je 
ne sçay penser ne lieu ne place ou ce se puisse faire ; car 
tout le monde est par céens, et ne seroit pas en moy d’en¬ 
trer en ma chambre, tant y a d’estrangiers logez qui sont 
venuz à ceste feste ; mais je vous diray que vous ferez. Vous 
savés bien le grand jardin de céens, faictes pas ? — Saint 
Jehan l oy, dit-il. — Au coing de ce jardin, dit-elle, a ung 
trèsbeau préau bien encloz de belles hayes fortes et espesses, 
et au milieu ung grant poirier, qui rendent le lieu umbragé 
et couvert. Vous en yrez là et m’attendrez ; et tantost que je 
pourray eschapper je feray ma diligence de me trouver bien- 
tost vers vous. » Elle fut beaucop merciée, et dit maistre 
jacobin qu’il s’i en va tout droit. Or devez vous savoir que 
ung jeune galant venu à la feste n’estoit guères loing de 
ces deux amans, si oy et entendit toute leur conclusion ; si 
s’advisa, car il savoit le préau, qu’il s’i viendra embuscber 
pour veoir les armes qui s’i feront. Il se mist hors de la 
presse, et tant que piez le peurent porter, il s’en court de¬ 
vers ce préau, et fist tant qu’il y fut devant le jacobin. Et luy 
là venu, il monte sur ce beau poirier qui estoit large et 
ramu, trèsbien vestu de fueilles et de poires, et s’i ambus- 
cha si bien qu’il n’estoit pas aisié à veoir. 11 n’y eut guères 
esté que véezcy bon jacobin qui attrotte *, regardant derrière 
lui si ame le suyvoit. Et Dieu scet qu’il fut bien joyeux de se 
trouver en ce beau lieu, et se garda bien de lever les yeulx 
contre mont 8 : car jamais ne se fust doubté qu’il y eust 
quelqu’ung; mais tousjours avoit l’œil vers le chemin qu’il 
estoit venu. Tant regarda qu’il vit sa dame venir le grand 


1 Nous y étions habitués. — * Arrive en trottant. — 3 En l’air, en haut. 

pas, qui fut tost d’emprès luy ; si se firent grand feste, et 
bon jacobin d’oster sa goune et son scapulaire, et de baiser 
et accoler bien serrément la belle nonnain. Hz vouldrent 
faire ce pour quoy ilz estoient venuz : et se mist chacun en 
point, et en ce faisant commence à dire la nonnain : « Par- 
dieu, mon amy frère Aubry, je vuil bien que vous sachez 
que vous avez àujourd’huy à dame et en vostre commende- 
ment ung des beaulx corps de nostre religion ; et je vous en 
fais juge, vous le voiez : regardez quelz tetins, quel ventre, 
quelles cuisses, et du surplus il n’y a que dire. — Par ma 
foy, dist frère Aubry, seur Jehanne m’amye, je cognois ce 
que vous dictes ; mais aussi vous povez dire que vous avez 
à serviteur ung des beaulx religieux de tout nostre ordre, 
aussi bien fourny de ce que ung homme doit avoir que nul 
de ce royaume. » lit à ces motz mist la main aubaston dont 
il vouloit faire ses armes, et le brandissoit voyant sa dame, 
en luy disant : « Qu’en dictes-vous ? que vous en semble ? 
n’est-il pas beau ? vault-il pas bien une belle fille ? — Certes 
oy, dit-elle. — Et aussi Tarez vous. — Et vous arez, dist lors 
celuy qui estoit dessus le poirier, sur eulz, tous des meilleu¬ 
res poires du poirier. » Lors prend à ses % deux mains les 
brances du poirier, et fait tumber en bas sur eulx et ou 
préau des poires trèslargement, dont frère Aubry fut tout 
effraié qu’à peu s’il eut sens ne loisir de reprendre sa 
goune; si s’en picque tant qu’il peut sans attendre, et ne 
fut oncques asseuré tant qu’il fut hors de léens. Et la non¬ 
nain, qui fut autant ou plus effrayée que luy, ne sceut si 
tost se mettre au chemin que le galant qui estoit sur le poi¬ 
rier ne fut descendu, qui la va prandre par la main et luy 
défendit le partir, et luy dist : « M’amye, ainsi n’en yrez 
vous ; il vous fault bien premier paier le fruictier. » Elle, 
qui estoit prinse et soupprinse, vit bien que le refuz n’estoit 
pas de saison, et fut contente que le fruictier fist ce que 
frère Aubry avoit laissé en train. 

LA XLVlI e NOUVELLE 

PAR MONSEIGNEUR DE LA ROCHE. 

En Prouvence avoit naguères ung president de haulte et 
bien eureuse renommée, qui trèsgrand clerc et prudent 
estoit, vaillant aux armes, discret en conseil ; et en bref 
dire, en lui estoient tous les biens de quoy l’on pourroil 
jamais loer homme. D’une chose tant seulement estoit noté 
dont il n’estoit pas cause, mais estoit celuy à qui plus en 
desplaisoit ; et la raison y estoit bonne. Et pour dire la note 
que de luy estoit, c’estoit qu’il estoit coupault par faulte 
d’avoir femme aultre que bonne. Le bon seigneur veoit et 
cognoissoitla desloyauté de sa femme, et la trouvoil encline 
de tous poincts à sa puterie ; et quelque sens que Dieu luy 
eust donné, il ne savoit remède à son cas, fors de soy taire 
et faire du mort ; car il n’avoit pas si peu leu et veu en son 
temps qu’il ne sceust vrayement que correction n’a point 
de lieu à femme de tel estât. Toulesfoiz vous povez penser 
que ung homme de courage et vertueux, comme cestuy 
-estoit, ne vivoit pas bien à son aise, mais fault dire et con¬ 
clure que son dolent cueur portoit la paste au four de ceste 
maladie infortune. Et car au pardehors avoit manère et 
semblant de rien savoir et percevoir le gouvernement de sa 
femme, ung de ses serviteurs le vint trouver un jour en sa 
chambre, à part, et luy va dire par grand sens : « Monsei¬ 
gneur, je suis celuy qui vous vouldroye advertir, comme je 
doy, de tout ce qui peut especialement toucher à voslre 
honneur ; je me suis prins et donné garde du gouvernement 
de madame vostre femme, mais je vous asseure qu’elle vous 
garde trèsmal la loyaulté qu’elle vous a promise : car seure- 
ment un tel (qui luy nomma) tient voslre lieu bien souvent. » 

Le bon president, sachant aussi bien ou mieulx l’estât de sa 
femme que son serviteur qui faisoit ce rapport, luy respon- 
dil trèsfièrement : « Ha ! ribauld, je sçay bien que vous 
mentez de tout ce que me dictes ; je cognois trop ma femme, 
elle n’est pas telle, non. Et vous ay-jonourry pour me rap¬ 
porter une telle bourde, voire de celle qui tant est bonne et 
loyale ? Et vrayement vous ne m’en ferez plus : dictes que 
je vous doys, et vous en allez tost, et ne vous trouvez jamais 
devant moy, si cher que vous amez vostre vie. » Le pauvre 
serviteur, qui cuidoit faire grand plaisir à son maistre de 
son adventure, disl qu’il luy devoit. 11 le receut et s’en alla. 
Nostre president, voyant encores de plus en plus rafrescher 
la desloyauté de sa femme, estoit tant mal content et si 
trèsfort troublé qu’on ne pourroit plus. Si ne savoit que pen¬ 
ser ne ymaginer par quelle façon il s’en pourroit honeste- 
ment descharger. Si s’advisa, comme Dieu le voult, ou 
comme fortune le consentit, que sa femme devoit aller à unes 
nopces assez tost ; et si ce qu’il pense peut advenir il sera 
du monde le mieulx fortuné. Il vint à ung varlet qui la 
garde avoit de ses chevaulx, et d’une belle mule qu’il avoit, 
et luy dit : « Garde bien que tu ne bailles à boire à ma 
mule de nuyt ne de jour, tant que je le te diray ; et à cha¬ 
cune foiz que tu luy donneras son avene si mectz parmy 
une bonne poignée de sel ; et garde que n’en sonnez mot. 
— Non fêrayje, dit le varlet, et si feray ce que vous me 
commendez. » Quand le jour des nopces de la cousine de 
madame la présidente approucha, elle dist au bon presi¬ 
dent ; « Monseigneur, si c’estoit votre plaisir, je me trou- 
veroye voluntiers aux nopces de ma cousine, qui se feront 
dimenche en ung tel lieu. — Trèsbien, m’amye, j’ensuis 
bien content ; allez, Dieu vous conduyse. —Je vous mercie, 
monseigneur, dit-elle, mais je ne sçay bonnement comment 
y aller ; je n’y menasse point voluntiers mon chariot, pour 
le tant pou que ay à y estre ; vostre hacquenée aussi est 

tant desfrayée 1 que je n’oseroie pas bien emprendre le che- 
min sur elle. — Et bien 1 m’amie, si prenez ma mule ; elle 
est trèsbelle et si va bien et doulx, et est aussi seure du pié 
que je n’en trouvay oncques point, -r- Et, par ma foy, 
monseigneur, dit-elle, je vous en mercye, vous estes bon 
mary. » Le jour de parlir vint, et se firent prestz les servi¬ 
teurs de madame la présidente et ses femmes qui la dé¬ 
voient servir et accompaigner, pareillement vont venir à 
cheval deux ou troysgorgyas * qui la dévoient accompaigner, 
qui demandent se madame est preste, et elle leur fait savoir 
qu’elle viendra maintenant. Elle fut preste et vint en bas, 
et luy fut amenée la belle mule au montouer 8 , qui n’avoit 
beu de viij jours ; et enrageoit de soif, tant avoit mengé de 
sel. Quand elle fut montée, les gorgias se misrent devant, 
qui faisoient fringuer leurs chevaulx, et esloit rage qu’ilz 
faisoient bien et hault. Et se pourroit bien faire que aucuns 
de la compaignie savoient bien que madame savoit faire. En 
la compaignie de ces gentilz gorgyas, de ses serviteurs et de 
ses femmes, passa madame par la ville, et se vint trouver 
aux champs ; et tant alla qu’elle vint à ung destroit 4 auprès 
. duquel passe la grosse rivière du Rosne, qui en cel endroit 
est tant roidde que merveilles. Et comme ceste mule, qui 
de viij jours n’avoit beu, perceut la rivière, courant sans 
demander pont ne passage, elle de plain vol saulta dedans 
à tout sa charge, qui estoit du précieux corps de madame. 
Ceulx qui la virent la regardèrent trèsbien ; mais aultre se¬ 
cours ne luy firent, car aussi il n’estoit pas en eulx ; si fut 
madame noyée, dont ce fut grand dommage. Et la mule, 
quand elle eut beu son saoul, naigea tant par le Rosne 
qu’elle trouva la rive, si fut sauvée. La compaignie fut 
moult troublée, qui eut perdu madame ; si s’en retourna 
en la ville. Et vint ung des serviteurs de monseigneur le 

1 Ombrageuse, peureuse, sauvage. — * Élégants. — 3 Bancs île pierre qui 
servait de marchepied. — * Passage, défilé. 

president le trouver en sa chambre, qui n’attendoit aultre 
chose que les nouvelles qu’il luy dist, et luy va dire tout 
plorant la piteuse adventure de madame sa maistresse. Le 
bon president, plus joyeux en cueur qu’oncques triste ne 
fut, se monstra trèsdesplaisant ; et de fait se laissa cheoir du 
hault de luy, menant trèspiteux dueil en regretant sa bonne 
femme. 11 maudisoit sa mule, les belles nopces qui firent sa 
femme partit ce jour. « Et Dieu 1 dit-il, ce vous est grand 
reprouche qui estiez tant de gens et n’ayez sceu rescourre 1 
la pouvre femme qui trèstant vous amoit ; vous estes lasches 
et meschans, et l’avez bien monslré. » Le serviteur s’excusa 
et les aultres aussi, le mains mal qu’ilz sceurent ; et laissa 
monseigneur le president, qui loa Dieu à joinctes mains de 
ce qu’il est quicte de sa femme. Quand point fut, il fisl faire 
ses funérailles comme il appartint ; mais croiez, combien 
qu’encorez il fust en eage, il n’eut garde de se rebouter en 
mariage, craignant le dangier où tant avoit esté. 


LA XLVIIP NOUVELLE. 

PAR MONSEIGNEUR DE LA ROCHE. 

Ung gentil compaignon devint amoureux d’une jeune da- 
moiselle qui n’a guères estoit mariée; et le mains mal qu’il 
sceut, après qu’il eut trouvé façon d’avoir vers elle accoin¬ 
tance, il compta son cas, et au rapport qu’il fist, il sembloit 
fort malade; et à la vérité dire, aussi estoit-il bien picqué. 
Elle fut bien si gracieuse qu’elle luy bailla bonne audience, 
et pour la première foiz il se partit trôscontent de la response 
qu’il eut. S’il estoit bien féru au paravant, encoresfut il plus 
touché au vif quand il eut dit son fait: s i ne dormoyt ne 

1 Secourir. 

nuyt ne jour, de force de penser à sa dame et de trouver la 
façon et.manière de parvenir à sa grâce. Il retourna à sa 
queste quand il vit son point; et Dieu scet, s’il avoit bien 
parlé la première foiz, que encores fist-il mieulx son person¬ 
nage à la deuxiesme, et si trouva de son boneur sa dame 
assez encline à passer sa requeste, dont il ne fut pas moyen¬ 
nement joyeux. Et car il n’avoitpas tousjours ne le temps ne 
le loisir de se trouver vers elle, il luy dist à ceste foiz la 
bonne volunté qu’iljavoit de luy faire service et en quelle fa¬ 
çon. Il en fut mercyé de celle, qui estoit tant gracieuse qu’on 
ne pourroit plus. Bref il trouva en elle tant de courtoisie en 
maintien et parler qu’il n’en sceust plus demander par rai¬ 
son ; si se cuida avancer de la baiser, mais il en fut refusé de 
tous poins ; mesme quand vint au partir et au dire adieu, il 
n’en peut oncques finer 1 , dont il fut trèsesbahy. Et quand il 
fut en sus d’elle, il se doubta beaucop de point parvenir à 
son intencion, veu qu’il ne povoit obtenir d’elle ung seul 
baiser. 11 se confortoit d’aultre costé des gracieuses parolles 
qu’il eut au dire adieu, et de l’espoir qu’elle luy baille. Il 
revint comme aullresfoizà sa queste; et pour abréger, tant 
y alla et tant y vint qu’il eut heure assignée de dire à sa 
•dame, à part, le surplus de ce qu’il ne vouldroit dire sinon 
•entre eulx deux. Et, car temps estoit, il print congé d’elle, 
si l’embrassa bien doulcement et la voulut baiser; et elle 
s’en defend trèsbien et luy dit assez rudement: «Ostez, ostez- 
vous, et me laissez, je n’ay cure d’estre baisée. » 11 s’excusa 
le plus gracieusement que oncques sceut, et sur ce se partit. 
« Et qu’est cecy ? dist-il en soy-mesmes ; je ne vy jamais ceste 
manière en femme : elle me fait la meilleure chère du 
monde, et si m’a desjà accordé tout ce que je luy ay osé re¬ 
querra; mais encores n’ay je peu finer d’unpouvre baiser. » 
•Quand il fut heure, il vint où sa dame luy avoit dit, et fist 


1 Venir à bout. 

tout ce pour quoy il y vint tout à son beau loisir : car il coucha 
entre ses braz toute la belle nuyt, et fist tout ce qu’il voulut, 
fors seullement baiser, et de cela n’eust-il jamais fine. «Et 
je n’entens point ceste manière de faire, disoit-il en son par- 
dedens; ceste femme est contente que je couche avecques 
elle et que je face tout ce qu’il me plaist; mais du baiser 
je n’en fineroye néant plus que de la vraye croix? Par la 
mort bieul je ne sçay entendre cecy; il fault qu’il y ait au¬ 
cun mistère; il est force que je le sache. » Ungjour entre les 
aultres, qu’il estoit avecques sa dame à goguettes, et qu’ilz 
estoient beaucoup dehet 1 tous deux : « M’amye, dist-il, je 
vous requier que vous me dictes la cause qui vous meut de 
moy tenir si grand rigueur quand je vous veil baiser. Vous 
m’avez de vostre grâce baillé la joyssance de vostre beau et 
gracieux corps tout entièrement, et d’un petit baiser vous 
me faictes le refus ! — Par ma foy, mon amy, dit-elle, vous 
dictes voir, le baiser vous ay refusé, et ne vous y attendez 
point, vous n’en finerez jamais ; et la raison y est bonne, si 
la vous diray : il est vray, quand j’espousay mon mary, que 
je luy promis de la bouche tant seullement beaucop de belles 
choses. Et car ma bouche est celle qui luy a juré et promis 
de luy estre bonne, je suis celle qui luy veil entretenir, et 
ne souffreroye pour mourir qu’aultre de luy y touchast ; elle 
est sienne et à nul aultre;et ne vous attendez d’en rien 
avoir. Mais mon derrière ne luy a rien promis ne juré; 
faictes de luy et du surplus de moy, ma bouche hors, ce 
qu’il vous plaise; je le vous habandonne. » L’autre commença 
à rire trèsfort, et dist : «M’amye, je vous mercye, vous dictes 
trèsbien, et si vous sçay grand gré que vous avez la franchise 
de bien garder vostre promesse. — Jà Dieu ne veille, dist- 
elle, que je luy face faulte. » En la façon que avez oy fut 
ceste femme abustinée : le mary avoit la bouche seullement, 


1 Gais, dispos. 

et son amy le surplus; et si d’adventure le mary se servoit 
aucunesfoiz des aultres membres, ce n’estoit que par manière 
d’emprunt, car ilz esloient à son amy par le don de sa dicte 
femme. Mais il avoit ceste advantage, que sa femme estoit 
contente qu’il emprint 1 sur ce qu’elle avoit donné à son 
amy; mais pour rien n’eust souffert que l’amy eust joy de 
ce que à son mary avoit donné. 


LA XLIX® NOUVELLE 

PAR PIERRE DAVID. 

J’ay bien scéu que n’a guères, en la ville d’Arras, avoit 
ung bon marchant auquel il mescheut * d’avoir femme es- 
pousée qui n’estoit point de meilleur au monde : car elle ne 
tenoit serre, tant qu’elle peust veoir son coup, et qu’elle 
trouvast à qui, néant plus que une vieille arbaleste 8 . Ce bon 
marchant se donna garde du gouvernement de sa femme ; 
il en fut aussi adverty par aucuns ses plus privez amis et 
voisins. Si se bouta en une bien grande frenesie et par fonde 
melencolie, dont il ne valut pas mieulx. Puis s'advisa qu’il 
esprouveroit s’il savoit par bonne façon s’il pourroit veoir ce 
qu’il scet que bien peu luy plaira : c’estoit de veoir venir en 
son hostel, devers sa femme, ung ou pluseurs de ceulx 
qu’on dit qui sont les lieutenans. Si fainit ung jour d’aller 
dehors, et s’embuscha en une chambre de son hostel dont 
luy seul avoit la clef. Et destournoit la dicte chambre sur la 
rue, sur la court, çt par aucuns secrez pertus et treilliz re- 
gardoit en plusieurs aultres lieux et chambres de léens. 
Tantost que la bonne femme pensa que son mary estoit de- 

* En prêt. — *Qui eut le malheur, la mauvaise chance. — 8 Molle, sans ré¬ 
sistance, relâchée comme une -vieille arbalète, elle ne se laissait pas même 
le temps de voir son coup ni de juger à qui elle s'adressait. 

hors, elle fist prestement savoir à ung de ses amys qu’il 
vensist vers elle ; et il obéyt comme il devoit, car il su y vit 
pië à pié la meschine qui le vint- querre 1 . Le mary, qui, 
comme dit est, estoit en sa chambre, vit trèsbien entrer ce- 
luy qui venoit tenir son lieu ; mais il ne dit mot, car il veult 
veoir plus avant s’il peut. Quand l’amoureux fut léens, la 
dame le mena par léans par la main tout devisant en sa 
chambre, et serra l’huys, et se commencent à baiser et à 
accoler, et faire la plus grand chère de jamais ; et bonne da- 
moiselle de despoiller sa robe, et se mectre en cotte simple ; 
et le bon compaignon de la prendre à bons braz de corps, et 
faire ce pourquoy il vint. Et tout ce veoit à l’œil le pouvre 
mary par une petite treille ; pensez s’il estoit à son aise;, 
mesme estoit-il si près d’eulz qu’il entendoit plainement 
tout ce qu’ilz disoient. Quand les armes d’entre la bonne 
femme et son serviteur furent achevées, ilz se mirent sur 
une couche qui estoit en la chambre, et se commencent à 
deviser de pluseurs choses. Et comme le serviteur regar- 
dast sa dame, qui tant belle estoit que merveilles, il la com¬ 
mence à rebaiser, et dit en baisant : « M’amye, à qui est 
ceste belle bouche? — C’est à vous, mon bel amy, dit elle. 
— Et je vous en mercie, dit-il. Et ces beaulx yeulx? — A 
vous aussi, dit-elle. — Et ce beau tetin qui tant est bien 
troussé, n’est-il pas de mon compte? dit-il.—Oy, par ma foy, 
dit-elle, il est à vous, et non à aultre.» Il mect après la main 
au ventre et à son devant, où il n’avoit que redire, et lui de¬ 
manda : « A qui est cecy, m’amye ?—Il ne le fault jà demander, 
on scet bien que tout est vostre.» 11 \int après gecter la main 
sur son gros derrière, et luy demanda en soubzriant: «Et 
à qui est cecy? — 11 est à mon mary, dit-elle, c’est sa part; 
mais tout le demourant est vostre. — Et vrayement, dit-il, 
je vous en mercie bcaucop. Je ne me doy pas plaindre, 

1 Servante qui le vint chercher. 

vous m’avez très bien party; et aussi d’aultre costé, par ma 
foy, pensez que je suis tout entier vostre. — Je le sçay bien », 
dit elle. Et après ces offres recommencèrent leurs armes de 
plus belle; et ce fait, le serviteur se partit de léans. Le pou- 
vre mary, qui tout avoit veu et ov, n’en povoit plus, s’il n’en- 
raigeoittout vif; toulesfoiz, pourmieulx faire que laisser.il 
avala ceste première, et au lendemain fist trèsbien son per¬ 
sonnage, faisant semblant qu’il vient de dehors. Et quand 
vint au disner, il dist qu’il vouloit avoir au disner, dimenche 
prochain venant, son père et sa mère, telz et telles de ses 
parens et cousines; et qu’elle face garnison de vivres, et qu’ilz 
soient bien aises à ce jour. Elle se chargea de ce faire et il de 
les inviter. Ce dimenche vint, le disner fut prest, et ceulx 
qui mandez y furent comparurent, et print chacun place 
comme leur hoste l’ordonnoit, qui estoit debout et sa femme 
aussi, qui servirentrdu premier mes. Quand le premier mes 
fut assis 1 , l’oste, qui secrètement avoit fait faire une robe 
pour sa femme de gros bureau* gris, et à l’endroit du der¬ 
rière fist mectre une pièce de bonne escarlate, à manière 
de tasseau 3 , dist à sa femme : « Venez jusques en la cham¬ 
bre» ; il se mect devant et elle le suyt. Quand ilz y furent, 
il luy fist despoiller sa robe et va prendre celle de bureau 
dessusdicte et luy dit: « Or vestez ceste robe. » Elle la’regarde 
et voit qu’elle est de gros bureau ; si en est toute esbahie et 
ne scet penser qu’il fault à son mary, ne pourquoy il la veult 
ainsi habiller. «El à quel propos me voulez-vous ainsi hous- 
ser 4 ? dit-elle. — Ne vous chaille, dit-il, je veil que vous la 
vestez. — Ma foy, dit-elle, je n’en tien compte, je ne la ves- 
tiray jamais. Faictes-vous du fol? Vous voulez-vous l ien faire 
farcer de vous et de moy devant tant de gens. — Il n’y a ne 
fol ne sage, dit-il, vouslavestirez. —Au mains, dit-elle, que 
je sache pour quoy. — Vous le sarez, dit-il, cy après.» Pour 

1 Mis sur table. — * Bure, étoffe grossière. — * Diminutif de tas, pièce 
carrée. — * Vêtir, habiller. _ 

abréger, force fui qu’elle endossast cesle robe, qui estoit bien 
estrange à regarder. El en ce poinl 1 fut amende à la table, 
où la pluspart de ses amys et parens estoient. Mais pensez 
qu’ilz furent bien esbahiz de la veoir ainsi habillée; et creez 
qu’elle estoit bien honteuse ; et si la force eust esté sienne, 
elle ne fust pas là venue. Droit là fut bien qui demanda que 
signifioit cest habillement. Et le mary respondit qu’ilz pen¬ 
sent trestous de faire bonne chère, et que après disner ilz le 
sceroient. Mais vous devez savoir que la bonne femme hous- 
sée du bureau ne mengea chose qui bien luy feist; et luy 
jugeoit le cueur que le mistère de sa housserie luy feroit en- 
nuy. Et encore eust-elle esté plus troublée d’assez s’elle eust 
sceu du tasseau d’escarlate; mais nenny. Le disner se passa, 
et fut la table ostée, les grâces dictes, et chacun debout. Lors 
le mary se mect avant et commence à dire : « Vous telz qui 
cy estes, s’il vous plaist, je vous diray en # brefla cause pour- 
quoy j’ay vestu ma femme de cest habillement. Il est vray 
que jà pieçà j’ay esté adverly que vostre fille qui cy est me 
gardoit trèsmal la loyaulté qu’elle me promist en la main du 
prestre; toutesfoiz, quelque chose que l’on m’ait dit, je ne 
l’ay pas creu legerement, mais l’ay voulu esprouver ; et qu’il 
soit vray, il n’y a que six jours que je faindy d’aller dehors, 
et m’enbuschay en ma chambre là hault. Je n’y eu guères 
esté que véezcy venir ung tel, que ma femme mena lantost en 
sa chambre, où ilz firent ce que mieulx leur pleut. Entre 
leurs aultres devises, l’homme luy demanda de sa bouche, de 
ses yeulx, de ses mains, de son tetin, de son ventre, de son 
devant et de ses cuisses, à qui tout ce bagage estoit. Et elle 
luy respondit : « A vous, mon amy. » Et quand vint à son 
derrière, il luy dist : « Et à qui est cecy, m’amye?— A mon 
mary», dist elle. Lors, pource que je l’ay trouvée telle, je 
l’ay en ce point habillée : elle a dit que d’elle il n’y a rien 


1 En cet état. 

mien que le derrière, si J’ay houssé comme il appartient à 
mon estât ; le demourant ay-je houssé de vesture qui est 
deue à femme desloyale et deshontirée, car elle est telle ; je 
vous la rends.» La compaignie fut bien esbahie d’oyr ce pro¬ 
pos, et la pouvre femme bien honteuse. Mais toutesfoiz, quoy 
qu'il fust, oncques puis avecquesson mary ne se trouva, ains 
deshonorée et reprouchée entre ses amys depuis demoura. 


LA L® NOUVELE 

PAR MONSEIGNEUR DE LA SALLE, PREMIER MAISTRE D’HOSTEL 
DE MONSEIGNEUR LE DUC. 

Comme jeunes gens se mettent à voyager et prennent plai¬ 
sir à veoir et sercher les adventures du monde, il y eut n’a 
guères au pays de Lannoys 1 le filz d’un laboureur qui fut de¬ 
puis l’eage de dix ans jusques à l’eage de vingt et six tousjours 
hors du pays; et puis son partement jusques à son retour, 
oncque son père ne sa mère n’en eurent une seule nouvelle : 
si pensèrentpluseurs foiz qu’il fust mort. Il revint après tou¬ 
tesfoiz, et Dieu scet la joye qui fust en lostel, et comment il 
fut festoié à son retour du tant pou de biens que Dieu leur 
avoit donné. Mais qui le vit voluntiers et en fist grand feste, 
sa grand mère, la mère de son père, luy faisoit plus grand 
chère et estoit la plus joyeuse de son retour; elle le baisa 
plus de cinquante foiz, et ne cessoit de loer Dieu qu’il leur 
avoit rendu leur beau filz et retourné en si beau point. Après 
'Ceste grande chère, l’heure vint de dormir; mais il n’y avoit 
à l’oslel que deux lictz : l’un estoit pour le père et la mère et 
l’autre pour la grand mère. Si fut ordonné que leur filz 
coucheroit avecques sa taye, dont elle fut joyeuse ; mais il 
s’en fust bien passé, combien que pour obéir il fut content 

* Laon. 

de prendre la pacience pour ceste nuyt. Comme il estoit cou¬ 
ché avec sa taye 1 , ne sçay de quov il luy sourvint, il monta 
dessus. « El que veulz-tu faire? dit-elle. — Ne vous chaille, 
dit-il, ne dictes mot. » Quand elle vit qu’il vouloit besoigner 
à bon escient, elle commence de crier tant qu’elle peut 
après son filz, qui dormoit en la chambre au plus près; si 
se leve de son lit et se va plaindre à luy de son filz, en plo- 
rant tendrement. Quand l’autre entendit la plainte de sa 
mère et l’inhumanité de son filz, il se leva sur piez très- 
couroussié et malmeu, et dit qu’il l’occira. Le filz, oye ceste 
menace, si sault sus, et s’en picque par derrière et se sauve. 
Son père le suyt, mais c’est pour néant : il n’estoit pas si 
radde du pyé comme luy; il vit qu’il perdoit sa peine, si re¬ 
vint à l’ostel et trouva sa mère lamentant à cause de l’offense 
que son filz avoit faicte. «Ne vous chaille, dit-il, ma mère, 
je vous en vengeray bien.» Ne sçay quants jours après ce 
père vint trouver son filz, qui jouoit à la paulme en la ville 
de Laon ; et tantost qu’il le vist, il tire bonne dague et marche 
vers luy et l’en cuide ferir. Le filz se destourna, et son père 
fut tenu. Aucuns qui là estoient sceurent bien que c’estoit le 
père et le filz. Si dit l’un au filz : « Et vien çà ; qu’as tu mef- 
fait à ton père, qui te veult tuer? — Ma foy, dist-il, rien. 11 
a le plus grand tort de jamais ; il me veult tout le mal du 
monde pour une pouvre foiz que j’ay voulu rouciner sa 
mère; il a rouciné la mienne plus de cing cens foiz, et je 
n’en parlay oncques ung seul mot. » Tous ceux qui oyrent 
ceste response commencèrent à rire de grand cueur et di¬ 
rent bien qu’il estoit bon homme. Si s’efforcèrent à ceste 
occasion de faire sa paix à son père, et tant si employèrent 
qu’ils en vindrent au bout, et fut tout pardonné d’un costé 
et d’aultre. 


1 Grand’mère, aïeule. 


Digitized by L^ooQle 



NOUVELLE Ll. 


235 


LA LI e NOUVELLE 

PAR L’ACTEUR. 

A Paris n’a guères vivoit une femme qui en son temps fut 
mariée à ung bon simple homme, qui tout son temps fut de 
noz amys, si trèsbien qu’on ne pourroit plus. Ceste femme, 
qui belle et gente et gracieuse estoit ou temps qu’elle fut 
noeve, car el avoit l’œil au vent, fut requise d’amours de 
pluseurs ; et pour la grand courtoisie que nature n’avoit 
pas oubliée en elle, elle passa légèrement les requestes de 
ceulx qui mieulx luy pleurent, et joyrent d’elle, et eut en 
son temps, tant d’eulx que de son mary, xij ou xiiij enfans. 
Advint qu’elle fut malade trèsforl et au lit de la mort acou- 
chée 1 ; si eut tant de grâce qu’elle eut temps et loisir de se 
confesser et penser à ses pechez et disposer de sa conscience. 
Elle véoit, durant sa maladie, ses enfans trotter devant elle, 
qui luy bailloient au cueur trèsgrand regret de les laisser. Si 
se pensa qu’elle feroit mal de laisser son mary chargé de la 
pluspart d’eulx, car il n’en estoit pas le père, combien qu’il 
le cuidast et que la tenist aussi bonne que nulle de Paris. 
Elle fist tant, par le moyen d’une femme qui la gardoit, 
que vers elle vindrent deux hommes qui ou temps passé 
l’avoient en amours bien servie. Et vindrent de si bonne 
heure que son mary estoit en la ville, et à cest cop devers 
les medicins et apothicaires, ainsi qu’elle luy avoit ordonné 
et prié. Quand elle vit ces deux hommes, elle fit tantosl ve¬ 
nir touz ses enfans; si commence à dire : « Vous, ung tel, 
vous savez ce qui a esté entre vous et moy du temps passé, 
dont il me desplaist à ceste heure amerement. Et si n’est la 
miséricorde de nostre Seigneur, à qui me recommende, il 

1 Pour couchée. • 


Digitized by L^ooQle 



236 


LES CENT NOUVELLES NOUVELLES. 


me sera en l’autre monde bien chèrement vendu. Toutesfoiz, 
j’ay fait une folie, je le cognois ; mais de faire la secunde ce 
seroit trop mal fait. Véezcy telz et telz de mes enfans; ilz 
sont vostres, et mon mary cuide qu’ilz soient siens. Si feroye 
conscience de les laisser en sa charge ; si vous prie tant que 
je puis qu’après ma mort, qui sera brefment, vous les pre¬ 
nez avecques vous et les entretenez, nourrissez et elevez, et 
en faictes comme bon père doit faire, car ilz sont vostres. » 
Pareillement dist à l’autre, et luy monstra ses aultres en- 
fans : « Telz et telz sont à vous, je vous en asseure; je les 
vous recommende, en vous priant que vous en acquictez ; 
et s’ainsi le me voulez promectre, j’en mourray plus aise. » 
Et comme elle faisoit ce partage, son mary va revenir à l’os- 
tel et fut perceu par ung petit de ses filz qui n’avoit environ 
que iiij ou vj ans, qui vistement descendit en bas encontre 
de luy effrayement, et se hasta tant de devaler la montée 
qu’il estoit presque hors d’alayne. Et comme il vit son père, 
à quelque meschef que ce fut il dist : « Helas î mon père, 
avancez vous tost, pour Dieu l — Quelle chose y a il de 
nouveau? dit le père; la mère est elle morte?— Ncnny, 
nenny, dit l’enfant; mais avancez vous d’aller en hault, ou 
il ne vous demourra enfans nesun. Ilz sont venuz deux 
hommes vers ma mère, mais elle leur donne tous mes 
frères et mes seurs ; si vous n’allez bien tost, elle donnera 
tout. » Le bon homme ne scet que son filz veult dire ; si 
monta en hault et trouve sa femme bien malade, sa garde, 
et deux de ses voisins, et ses enfans ; si demanda que signi¬ 
fie ce*que ung tel de ses filz luy avoit dit du don qu’elle fait 
de ses enfans. « Vous le scerez cy après », dit elle. 11 
n’en enquist plus avant pour l’heure, car il ne se doubtoit 
de rien. Ses voisins s’en allèrent et commendèrent la malade 
à Dieu, et luy promisrent de faire ce qu’elle leur avoit re¬ 
quis, dont elle les remercya. Comme elle approucha le pas 
de la mort, elle crya mprcy à son mary, et luy dist la faulte 

qu’elle luy a fait durant qu’elle a esté allyée avecques luy, 
et comment telz et telz de ses enfans sont à ung tel, et telz 
et telz sont à ung tel, c’est assavoir à ceulz dont dessus est 
touché, et que après sa mort ilz les prendront et n’en ara 
jamais charge. 11 fut bien esbahy d’oyr ceste nouvelle; 
néantmains il luy pardonna tout, et puis elle mourut; et il 
envoya ses enfans à ceulx qu’elle avoit ordonné, qui les re- 
tindrent. Et parce point il fut quitte de sa femme et de ses 
enfans ; et si eut beaucop mains de regret de la perte de sa 
femme que de celle de ses enfans. 

• 


LA LU® NOUVELLE 

PAH MONSEIGNEUR DE LA ROCHE. 

N’a guères que ung grand gentilhomme, sage, prudent, et 
beaucop vertueux, comme il estoit au lit de la mort, et eust 
fait ses ordonnances et disposé de sa conscience au mieulx 
qu’oncques peut, il appella ung seul filz qu’il avoit, auquel 
il laissoit foison de biens temporelz. Et après qu’il luy eut 
recommendé son ame, celle de sa mère, qui n’a guères es¬ 
toit allée de vie par mort, et généralement tout le collège 1 de 
purgatoire, il l’advisa trois choses pour la derrenière doctrine 
que jamais luy vouloit baillier, en disant : « Mon trèscher 
filz, je vous advise tout premier que jamais vous ne hantez 
tant en l’ostel de vostre voisin que l’on vous y serve de pain 
bis. Secundement, je vous enjoinctz que vous gardez très- 
bien de jamais courre vostre cheval en la valée. Tiercement, 
que vous ne prenez jamais femme d’estrange nacion. Sou¬ 
vienne vous de ces trois poins, et je ne doubte point que bien 
ne vous en vienne ; mais si vous faictes au contraire, soiez 

l Assemblée, réunion. 

seur que vous trouverez que la doctrine de vostre père vous 
vaulsist 1 mieulx avoir tenue. » Le bon filz mercya son père 
de son bon advertissement, et luy promect d’escripre ses 
enseignemens au plus profund de son entendement; et si 
trèsbien en aura mémoire que jamais n’yra au contraire. 
Tantost après son père mourut, et furent faictes ses funé¬ 
railles comme à son estât et homme de tel lieu qu'il est oit 
appartenoit : car son filz s’en voult bien acquitter; comme 
celuy qui bien avoit de quoy. Ung certain temps après, 
comme l’on a accointance plus en ung lieu que en l’autre, 
ce bon gentilhomme, qui estoit orphenin de père et de mère 
et à marier, et ne savoit que c’estoit de mesnage, s’accoTnta 
d’un voisin qu’il avoit, et de fait la pluspart des jours buvoit 
et mengeoit léens. Son voisin, qui maryé estoit et avoit une 
trèsbelle femme, se bouta en la doulce rage de jalousie, et 
luy vindrent faire rapport sesyeulxsuspeçonncux quenostre 
gentilhomme ne venoit en son hostel fors à l’occasion de sa 
femme, et que vrayement il eh estoit amoureux, et que à la 
longue il la pourroit emporter d’assault. Si n’estoit pas bien 
à son aise, et ne savoit penser comment il se pourroit hon- 
nestement de luy desarmer, car luy dire la chose comme il 
la pense ne vauldroit rien; si conclud de luy tenir telz 
termes petit à petit qu’il se pourra assez percevoir, s’il n’est 
trop beste, que sa hantise si continuelle ne luy plaist pas. Et 
pour executer sa conclusion, en lieu qu’on le souloit servir 
de pain blanc, il fist mectre du pain bis. Et après je ne sçay 
quants repas, nostre gentilhomme s'en donna garde, et luy 
souvint de la doctrine de son père ; si congneut qu’il avoit 
erré, si battit sa coulpe * et bouta en sa manche tout secrè¬ 
tement ung pain bis et l’apporta en son hostel ; et en remem- 
brance le pendit en une corde dedans la grande sal, et ne 
retourna plus à la maison de son voisin comme il avoit fait 


1 Valut. — * Coulpe, de culpa, fauie. Se repentit de sa faute. 

au paravant.Ung jour entre les aultres, luy qui estoit homme 
de déduit *, comme il estoit aux champs, et eussent ses lé¬ 
vriers mis ung lièvre en chasse, il picque son cheval tant 
qu’il peut après, et vient rataindre et lièvre et lévriers en 
une grand valée, où son cheval, qui venoit de toute sa force, 
faillit de quatre piez et tumbe, et se rompit le col, et il fut 
trèsbien esbahy, et fut bien eureux, quand il se vit gardé de 
mort ne de bleceure. Il eut toutesfoiz pour recompense le 
lièvre ; et comme il le tenist et regardast son cheval que 
tant amoit, il luy souvint du second advisement que son 
père luy bailla, et que, s’il en eust eu bien mémoire, il 
n’oust pas ceste perte, ne passé le dangier qu’il a eu bien 
grand. Quand il fut à sa maison, il mist au près du pain bis, 
à une corde, en sa sale, la peau du cheval, en mémoire et 
remembrançe du secund advisement que son père jadiz luy 
bailla. Ung certain temps après il luy print volunté d'aller 
voyager et veoir païs, si disposa ses besoignes ad ce, et fist 
sa finance, et sercha maintes contrées, et se trouva en di¬ 
verses régions, et s’arresta en la fin et fist résidence en l’os- 
tel d’un grand seigneur, d’une estrange et bien loingtaine 
marche*; et se gouverna si haultement et si bien léens que 
le seigneur fut bien content de luy bailler sa fille en ma¬ 
riage, jasoil qu’il n’eust cognoissance de luy fors de ses 
loables meurs et vertuz. Pour abréger, il fiança la fille de ce 
seigneur, et vint le jour des nopces. Et quand il cuyda la 
nuyt coucher avec elle, on luy dist que la coustume du pays 
estoit de point coucher la première nuyt avec sa femme, et 
qu’il eust pacience jusqu’au lendemain. « Puis que c’est la 
coustume, dist il, je ne quiers jà qu’on la rompe pour moy.» 
Son espouse fut menée coucher après les dances en une 
chambre, et il en une aultre, et, de bien venir 8 , n’y avoit 
que une paroy entre ces deux chambres, qui n’estoit que de 

* Homme de déduit , qui aime & s'amuser. — * Contrée. — 5 De bien venir, 
heureusement. 

terre. Si s’advisa, pour veoir la contenance, de faire ung 
pertuys de son espée par dedens la paroy, et vit trèsbien à 
son aise son espouse se bouter en son lit ; et vit aussi, ne de- 
moura guères après, le chapellain de iéens qui se vint bou¬ 
ter auprès d’elle pour luy faire compagnie affin qu’elle n’eust 
paour; ou espoir pour faire l’essay ou prendre le disme 
advenir, comme firent les cordeliers dont dessus est touché. 
Nostre bon gentilhomme, quand il vit cest appareil, pensez 
qu’il eut bien des estoupes en sa quenoille 1 ; et luy vint 
tantost en mémoire le iij® advisement que son bon père luy 
donna, lequel il avoit mal retenu. Il se conforta toutesfoiz et 
dist bien en soy mesmes que la chose n’est pas si avant qu’il 
n’en saille bien. Au lendemain, le bon chapellain, son lieu¬ 
tenant pour la nuyt, et son predecesseur, se leva de bon 
matin, et d’adventure il oblya ses brayes soubz le chevet du 
lit à l’espousée. Et nostre bon gentilhomme, sans faire sem¬ 
blant de rien, vint au lit d’elle et la salua gracieusement, 
comme il savoit bien faire, et trouva façon de prendre les 
braies du prestre sans ce qu’il fust d’ame apperceu. On fist 
grand chère tout ce jour; et quand vint au soir, le lit à l’es- 
pousée fut paré et ordonné tant richement que merveilles, 
et elle y fut couchée, Si dist on au sire des nopces que mes- 
huy, quand il luy plairast, pourra il aller coucher avecques 
sa femme. Il estoit fourny de sa response, et dist au père et 
à la mère et aux parens qui le voulren't oyr : « Vous ne sa¬ 
vez qui je suis, et à qui vous avez donné vostre fille, et en ce 
m’avez fait le plus hault honneur qui jamais fut fait à jeune 
gentilhomme estrangier, dont je ne vous saroie assez mer¬ 
cier. Neantmains toutesfoiz, j’ay conclud en moy mesmes, 
et suis ad ce résolu, de jamais coucher avec elle si que luy 
auray monstré et à vous aussi qui je suis, quelle chose j’ay 
el comment je suis logié. » Le père print tantost la parollc 

1 Avoir des estoupes en sa quenoille , expression proverbiale : être bien em¬ 
barrassé, dans une situation perplexe et difficile. 

et dist : « Nous savons trèsbien que vous estes noble homme 
et de bault lieu, et n’a pas Dieu mis en vous tant de belles 
vertuz sans les accompaigner d’amys et de richesses. Nous 
sommes contens de vous, ne laissez jà à parachever vostre 
mariage; tout à temps scerons nous plus avant de vostre 
estre quand il vous plaira. » Pour abréger, il voa et jura de 
jamais coucher avec elle si n’estoit en son hostel, et l’y 
amenèrent son père et sa mère, et pluseurs de ses parens 
et amys. Il fist mettre son hostel à point pour les recevoir, 
et y vint ung jouç devant eulx. Ettantost qu’il fut descendu, 
il print les brayes du prestre qu’il avoit, et les pendit en sa 
sale auprès du pain bis et de la peau du cheval. Trèsgran- 
dement furent receuz et festoiez les parens et amis de la 
bonne espousée ; et furent bien esbahiz de veoir Poste! d’un 
tel jeune gentilhomme si bien fourny de vaisselle, de tapis¬ 
serie et de tout aultrt meuble; et se reputoient trèseureux 
d’avoir si bien allyée leur belle fille. Comme ilz regardoient 
par léens, ilz vindrent en la grand sale, qui estoit pour- 
tendue de belle tapisserie ; si perceurent au milieu le pain 
bis, la peau du cheval, et unes brayes qui pendoient, dont 
ilz furent beaucop esbahiz, et en demandèrent la signifiance 
à leur hoste, le sire des nopces. Et il leur dit que voluntiers 
et pour cause il leur diroit ce qui en est quand ilz auroient 
mangé. Le disner fut prest et Dieu scet qu’ilz furent bien 
serviz. Ilz n’eurent pas si tost disné qu’ilz ne demandèrent 
l’interpretacion et le mistère du pain bis, de la peau du che¬ 
val, etc., et le bon gentilhomme leur compta bien au long, 
et dist que son père au lit de la mort, comme dessus est 
narré, luy avoit baillé trois advisemens. Le premier fut que 
jamais ne se trouvast tant en ung lieu que l’on le servist de 
pain bis. » Je ne retins pas bien ceste doctrine : car depuis 
sa mort je hantay tant ung mien voisin qu’il se bouta en ja¬ 
lousie pour sa femme, et, en lieu de pain blanc que je y eu 
long temps, on me servit du bis; et en mémoire et aproba- 

14 

cion de la vérité de cest enseignement, j’ay là fait mettre ce 
pain bis. Le deuxiesme enseignement que mon père me 
bailla fut que jamais ne courusse mon cheval à la valée. Je 
ne le retins pas bien, ung jour qui passa; si m’en print mal : 
car, en courant une valée après le lièvre et mes chiens, mon 
cheval se rompit le col, et je fuz trèsbien blecié; et en mé¬ 
moire de ce est là pendue la peau du cheval qu’alors je 
perdy. Le troisiesme enseignement que mon père me bailla 
si fut que jamais n’espousasse femme d’estrange région. Or 
y ay je failly, et vous diray comment il m’en est prins. Il est 
vray que la première nuyt que vous me refusastes le cou¬ 
cher avecques vostre fille, qui cy est, je fu logié en la chambre 
au plus près de la sienne; et car la paroy qui estoit entre 
elle et moy n’estoit pas trop forte, je la pertuisay de mon 
espée, et vy venir coucher avec elle le chapellain de vostre 
liostel, qui soubz le chevet du lit oubiya ses braies le matin 
qu’il se leva; lesquelles je recouvray, et sont celles que veez 
là pendues, qui tesmoignent et approuvent la canonicque 
vérité du troisiesme enseignement que jadiz feu mon père 
me bailla, lequel je n’ay pas bien retenu ; mais, affin que 
plus n’y renchoye 1 en la faulte des deux advis precedens, 
ces trois bagues 8 que veez m’en feront doresenavant sage. 
Et car, la Dieu mercy, je ne suis pas tant obligé à vostre 
tille qu’elle ne me puisse bien quicter, je vous prie que la 
remenez et retournez en vostre marche, car jour que je vive 
ne me sera de plus près ; mais pource que je vous ay fait 
venir de loing et vous ay bien voulu monstrer que je ne suis 
pas homme pour avoir le demourant d’un prestre, je suis 
content de paier vos despens. » Les aultres ne sceurent que 
dire, qui se veoient conclus et leur tort, voyans aussi qu’ilz 
sont loing de leur pays, et que la force n’est pas leur en ce 
lieu ; si furent contens de prendre argent pour leurs des- 


1 Hctorobe. — * Bijoux, meubles. 

pens et s’en retourner dont ilz vindrent, et qui plus y a mis 
plus y a perdu. Et par ce compte avez oy que les trois advis 
que le bon père bailla à son filz ne sont pas à oublier ; si les 
retienne chascun pour autant qu’il sentira qu’il luy peut 
toucher. 


LA L11I e NOUVELLE 

PAR MONSEIGNEUR L’AMANT DE BRUXELLES. 

N’a guères que en l’église de saincte Goule *, à Bruxelles, 
estoient à ung matin pluseurs hommes et femmes qui dé¬ 
voient espouser à la première messe, qui se dit entre qua¬ 
tre et cinq heures ; et entre aultres qui dévoient emprendre 
ce doulx et seur estât de mariage, et promectre en la main 
du prestre ce que pour rien ne voudroient trespasser *, il y 
avoit ung jeune homme et une jeune fille qui n’estoient 
pas des plus riches, mais bonne volunté avoient, qui es¬ 
toient l’un près de l’autre, et n’attendoient fors que le curé 
les appellast pour espouser. Auprès d’eulz aussi y avoit ung 
homme ancien et une femme vieille qui grand chevance 
et foison de richesses avoient, et par convoitise et grand 
désir de plus avoir avoient promis foy et loyaulté l’un à 
l’autre, et pareillement attendoient à espouser à ceste pre¬ 
mière messe. Le curé vintet chanta ceste messe trèsdesirée; 
et en la fin, comme il est de coustume, devant luy se mis- 
rent ceulx qui espouser dévoient, dont y avoit pluseurs, 
sans les quatre dont je vous ay compté. Or devez vous sa¬ 
voir que ce bon curé, qui tout prest estoit devant J’aultier 
pour faire et accomplir le mistère d’espousailles, estoit bor¬ 
gne, et avoit, par ne sçay quel meschef, puis pou de temps 


1 Aujourd’hui Saiute-Gudule. — 2 Passer outre. 

perdu ung œil. Et n’y avoit aussi guères grand luminaire 
en la chapelle ne sur l’aultier; il estoit aussi en yver, et 
faisoit fort brun et noir. Si faillit à choisir : car, quand vint 
à besoignier et espouser, il print le vieil homme riche et 
la jeune fille pouvre et les joignit par l’aneau du moustier 
ensemble. D’aultre costé aussi il print le jeune homme 
pouvre et l’espousa à la vieille femme riche, et ne s’en don¬ 
nèrent oncques garde en l’église ne les hommes ne les 
femmes, dont ce fut grand merveille, par especial des hom¬ 
mes, car ilz osent mieux lever les yeux et la teste quand ils 
sont devant le curé à genouz que les femmes, qui sont à 
cest cop simples et coyes et n’ont le regard fiché qu’en 
terre. Il est de coustume que, au saillir 1 des espousailles, 
les amis de l’espousée la prennent et mainent. Si fui menée 
la pouvre jeune fille à l'ostel du riche homme, et pareille¬ 
ment la vieille riche fut menée en la pouvre maisonnette 
du jeune compaignon. Quand la jeune espousée se trouva 
en la court et en la grand sale de l’ostel de l’homme qu’elle 
avoit par mesprise espousé, elle fut bien esbahie et cogneul 
bien qu’elle n’estoit pas partie de léens ce jour. Quand elle 
fut arrière en la chambre à parer, qui estoit bien tendue de 
belle tapisserie, elle vit le beau grand feu, la belle table 
couverte où le beau desjuner estoit tout prest ; elle vit le 
beau buffet bien fourny de vaisselle : si fusl plus esbahie 
que par avant, et de ce se donne plus grand merveille 
qu'elle ne cognoist ame de ceulx qu’elle ot parler. Elle fut 
tantost desarmée de sa faille, où elle estoit bien enfermée 
et embronchée, et comme son espousé la vit à descouvert, 
et les aultres qui là estaient, creez qu’ilz furent souprins 
que si cornes leurvenissenf. « Comment! dit l’espousé, et 
est cecy ma femme? Nostre Dame ! je suis bien eureux ! 
Elle est bien changée depuis hier, je croy qu’elle a esté à la 


1 Au sortir. 

fontaine de Jouvence. — Nous ne savons, dirent ceulx qui 
l’avoient amenée, dont elle vient, ne qu’on luy a fait; mais 
nous savons certainement que c’est celle que vous avez 
huy espousée, et que nous prismes à l’aultier, car oncques 
puis ne nous partit des braz. » La compaignie fut bien cs- 
bahie et longuement sans mot dire ; mais, que que fust sim¬ 
ple et esbahy, la pouvre espousée estoit toute dèsconforlée, 
et ploroit des yeuk tendrement, et ne savoit sa contenance; 
elle amast trop mieulx se trouver avecques son amy, qu’elle 
cuidoit bien avoir espousé ce jour. L’espousé, la voyant se 
desconforter, en eut pitié et lui dist : «M’amye, ne vous des¬ 
confortez jà, vous estes arrivée en bon hostel, si Dieu plaist, 
et n’ayez doubte, on ne vous y fera jà desplaisir ; mais dic¬ 
tes moy, s’il vous plaist, qui vous estes, et à vostre advis 
dont vous venez cy. » Quand elle l’oyt si courtoisement 
parler, elle s’asseura ung peu et luy nomma son père et sa 
mère, et dist qu’elle estoit de Bruxelles, et avoit fiancé ung 
telle qu’elle luy nomma, et le cuidoit bien avoir espousé. 
L’espousé et tous ceux qui là estoient commencèrent à rire, 
et dirent que le curé leur a fait ce tour. « Or loé soit Dieu, 
dist de rechef l’espousé, de ce change ! je n’en voulsisse pas 
tenir bien grand chose que Dieu vous a envoyée à moy, et je 
vous promet par ma foy de vous tenir bonne compaignie. — 
Nenny, ce dit-elle en plorant, vous n’estes pas mon mary. 
Je veil retourner devers celuy à qui mon père m’avoit don¬ 
née. — Ainsi ne se fera pas, dit-il ; je vous ay espousée en 
saincte eglise, vous n’y povez contredire ; vous estes et de- 
mourrez ma femme, et soiez contente, vous estes bien 
eureuse. J’ay, la Dieu mercy î de biens assez, dont vous se¬ 
rez dame et maistresse, et vous feray bien jolye. » Il la 
prescha tant, et ceux qui là estoient, qu’elle fut contente 
d’obéir. Si desjunèrent legierement et puis se couchèrént; 
et fist le vieil homme du mieux qu’il sceut. Or retournons à 
nostre vieille et au jeune compaignon. Pour abréger, elle 

fut menée à Phostel du père à la fille qui à ceste heure est 
couchée avecques le vieil homme. Quand elle se trouva 
léens, elle cuida bien enrager, et dist tout haut : « Et que 
fays je céens? Que ne me maine l’on en ma maison, ou à 
l’ostel de mon mary ? L’espousé, qui vit ceste vieille et l’oyt 
parler, fut bien esbahy ; si furent son père et sa mère, et 
tous ceulx de l’assemblée. Si saillit avant le père et la mère 
de léens qui cogneut la vieille, et trèsbien savoit à parler de 
son mariage, et dit : « On vous a baillé, mon fils, la femme 
d’un tel, et creez qu’il a la vostre ; et ceste faulte vient par 
nostre curé, qui voit si mal ; et ainsi m’aïst Dieu, jasoit que 
je fusse loing de vous quand espousastes, si me cuiday je 
percevoir de ce change. — Et qu’en doy je faire? dit l’es- 
pousé. — Par ma foy, dit son père, je ne m’y cognois 
pas bien, mais je Faiz grand double que vous ne puissez avoir 
aultre femme. — Saint Jehan ! dist la vieille, je ne le veil 
point, je n’ay cure d’un tel chétif I Je seroye bien eureuse 
d’avoir ung tel jeune galant qui n’aroit cure de moy, et me 
despendroit tout le mien, et, si j’en sonnoyemot, encores 
aroie je la teste torchée. Ostez, ostez, mandez vostre femme, 
et me laissez aller où je doy estre. — Nostre Dame! dit 
l’espousé, si je la puis recouvrer, je l’ayme trop mieulx que 
vous, quelque pouvre qu’elle soit ; mais vous n’en irez pas, 
si je ne la puis finer. » Son père et aucuns ses parens 
vipdrent à l’ostel où la vieille voulsist bien estre ; et vin- 
drent trouver la compaignie qui desjeunoit au plus fort, et 
qui faisoient le chaudeau pour porter à l’espousé et à l’es- 
pousée. Ilz comptèrent leur cas, et on leur respondit : «Vous 
venez trop tard : chacun se tienne à ce qu’il a; le seigneur 
de céens est content de la femme que Dieu luy a donnée, 
«il l’a espousée et n’en veult point d’aultre. Et ne vous en 
dolez jà, vous ne fustes jamais si eureux que d’avoir fille 
alyée en si hault lieu ; vous en serez une foiz tous riches. » 
€e bon père retourne en son hostel, et vient faire son rap^ 

port, dont la vieille cuida bien enrager. « Voire, dist elle, 
suis je en ce point deceue? Par Dieu! la chose n’en de- 
mourrapas ainsi, ou la justice me fauldra *. » Si la vieille 
estoitbien mal contente, encore l’estoit bien autant ou 
plus le jeune espousé, qui se veoit frustré de ses amours ; 
et encore l'eust il legerement passé s’il eust peu finer de la 
vieille à tout son argent; mais nenny, il la faillit laisser aller 
à sa maison, tant menoit laide vie. Si fut conseillé de la faire 
citer pardevant monseigneur de Cambray, et elle pareille¬ 
ment fist citer le vieil homme qui ha la jeune femme ; et 
ont encommencé ung gros procès dont le jugement n’est 
encore rendu, si ne vous en sçay que dire plus avan’. 


LA LlV e NOUVELLE. 

PAR MAHIOT d’aNQUASMS. 

Ung gentil chevalier de la conté de Flandres, jeune, 
bruyant, jousteur, danseur et bien chantant, se trouva point 
ou pays de Haynault, en la compaignie d’un aullre gentil 
chevalier de sa sorte, et demourant ou dit pays, qui le han- 
toit trop plus que la marche de Flandres où il avoit sa rési¬ 
dence et belle et bonne. Mais, comme souvent advient, 
amours estoit cause de sa retenue, car il estoit féru et attaini 
bien au vif d’une damoiselle de Maubeuge, et à ceste occa¬ 
sion Dieu scet qu’il faisoit. Trèssouvent joustoit, faisoit 
mommeries *, banequetz, et generalement tout ce qu'il pen- 
soit qui peust plaire à sa dame et à luy possible, il le fai¬ 
soit. Il fut assez bien en grâce pour ung temps, mais non 
pas si avant qu’il eust bien voulu. Son compaignon le che¬ 
valier de Haynau, qui savoit tout son cas, le servoit au 

l 1 Fera défaue. - 2 Mascarades. 


Digitized by Google 



2 48 LES CENT NOUVELLES NOUVELLES. 

mieulx qu’il povoit, et ne tenoit pas à sa diligence que ses 
besoignes ne fussent bien bonnes et meilleures qu’elles ne 
furent. Qu’en vauldroit le long compte? Le bon chevalier 
de Flandres ne sceut oncquestant faire, ne son compaignon 
aussi, qu’il peust obtenir de sa dame le gracieux don de 
mercy, ainçois la trouva tout temps rigoreuse, puis qu’il 
tenoit langage sur ces termes. Force luy fut toutesfoiz, ses 
besoignes estans comme vous oez \ de retourner en Flan¬ 
dres. Si print ung gracieux congé de sa dame, et luy laissa 
son compaignon, promist aussi, s’il ne retournoit de bref, 
de luy souvent escripre et mander de son estât. Et elle pro¬ 
mist de sa part luy faire savoir de ses nouvelles. Advint cer¬ 
tain jour après quô nostre chevalier fut retourné en Flan¬ 
dres, que sa dame eut volunté d’aller en pèlerinage, et 
disposa ses besoignes ad ce,. Et comme le chariot estoit de¬ 
vant son hostel, et le charrèton dedans, qui estoit ung très- 
beau compaignon, fort et viste, qui l’adouboit *, elle lui gecta 
ung coussin sur la teste, et le fist cheoir à pâtes, et puis 
commença à rire trèsfort et bien hault. Le cbarreton se 
sourdit et la regarda rire, et dist : « Par Dieu, madamoi- 
selle, vous m’avez fait cheoir; mais creez que je m’en ven- 
geray bien, car avant qu’il soit nuyt je vous feray tumber. 
— Vous n’estes pas si mal gracieux », dist elle. Et, en ce di¬ 
sant, elle prend ung aultre coussin, que le cbarreton ne 
aien donnoit garde, et le fait arrière cheoir comme devant; 
et s’elle risit fort au par avant, elle ne s’en faindit pas à cesle 
heure. « Et qu’est cecy, dit le cbarreton, madamoiselle ? 
Vous en voulez à moy, faictes ; par ma foy, si j’estoie emprès 
vous, je n’attendroye pas de moy venger aux champs. — Et 
que feriez vous? dit elle. — Se j’estoie en hault, je le vous 
diroye, dit il. — Vous feriez merveilles, dit elle, à vous oyr; 
mais vous ne vous y oseriez trouver. — Non, dit il, et vous 

1 Entendez. ■— * Préparait. 

le verrez. » Il saulta jus 1 du chariot, entra dedans l’ostel, et 
monta en hault, où mademoiselle estoit en cotte simple, 
tant joyeuse qu’on ne pourroit plus ; il la commence à assail¬ 
lir, et, pour abréger le compte, elle fut contente qu’il lu y 
tollist ce que par honneur donner ne luy povoit. Cela se 
passa, et au terme accoustumé elle fist ung trèsbeau petit 
charreton, ou pour mieûlx dire ung trèsbeau filz. La chose 
ne fut pas si secrète que le chevalier de Haynau ne le sceust 
tantost, dont il fut bien esbahy ; il escripvit bien à haste par 
ung propre message à son compaignon en Flandres com¬ 
ment sa dame avoit fait ung enfant à l aide d’un charreton- 
Pensez que l’autre fut bien esbahy d’oyr ces nouvelles; si ne 
demoura guères qu’il ne vint en Haynau, devers son com¬ 
paignon, et luy priaqu’ilz allassent veoir sa dame, et qu’il 
la veult trop bien tancer et luy dire la lascheté et néanté de 
son cueur. Combien que, pour son meschief advenu, elle ne 
se monstra encores guères à ce temps, si trouvèrent façon 
ces deux chevaliers, par moyens, qu’ilz vindrent ou lieu où 
elle estoit. Elle fut bien honteuse et desplaisante de leur ve¬ 
nue, comme celle qui bien scet qu’elle n’orra chose d’euix 
qui luy plaise ; au fort elle s’asseura, et les receut comme 
sa contenance luy apporta. Ilz commencèrent à deviser 
d’unes et d’aultres matières; et nostre bon chevalier de 
Flandres va commencer son service et luy dit tant de vil— 
lanie qu’on ne pourroit plus : « Or estes vous, dist il, du 
monde la femme plus reprouchée et mains honorée, et avez 
monstré la grand lascheté de vostre cueur, qui vous estes 
habandonnée à' ung meschant villain charreton ; tant de 
gens de bien vous ont offert leurs services et vous les avez 
tous reboutez. Et pour ma part, vous savez que j’ay fait 
pour vostre grùce acquérir; et n’estois-je pas homme pour 
avoir ce butin ou mieulx que ung paillard charreton qui ne 

fist oncques rien pour vous. — Je vous requier, monsei¬ 
gneur, dit elle, ne m’en parlez plus, ce qui est fait ne peut 
aultrement estre ; mais je vous dy bien que si vous fussez 
venu à l’heure du charreton, que autant eussé je fait pour 
vous que je feiz pour luy. — Est-ce cela? dit il. Saint Jehan! 
il vint à bonne heure ! Le dyable y ait part, que je ne fu si 
eureux que de savoir vostre heure ! — Vrayement, dit elle, 
il vint à l’heure qu’il falloit venir. —Au dyable, dit il, soit 
l’heure, vous aussi, et vostre charreton !» Et à tant se part 
et son compaignon le suyt, et oncques depuis n’en tint 
compte, et à bonne cause. 


LA LV e NOUVELLE 

PAU MONSEIGNEUR DE VILL1ERS. 

L’année du pardon de Romme 1 n’a guères passé, estoit 
oq Daulphiné la pestilence si grande et si horrible que la 
pluspart des gens de bien habandonnèrent le pais. Durant 
ceste persécution, une belle tille, gente et jeune, se sentit 
ferue de la maladie ; et tout tantost se vint rendre à une 
sienne voisine, femme de bien et de grand façon, et desjà 
sur l’eage, et lui compta son piteux cas. La voisine, qui es¬ 
toit femme sage et asseurée, ne s’effraya de rien que l’autre 
luy comptast, mesme eut bien tant de courage et d’asseu- 
rance en elle, qu’elle la conforta de parolles et de tant pou 
de medicine qu’elle savoit. « Hélas ! ce dist la jeune fille 
malade, ma bonne voisine, j’ay grand regret que force 
m’est aujourd’huy habandonner ce monde et les beauls et 
bons passetemps que j’ay euz longtemps; mais encores, par 
mon serment, à dire entre vous et moy, mon plus grant 

regret si est qu’il fault que je meure avant que savoir et 
sentir des biens de ce monde ; telz et telz m'ont maintesfoiz 
priée, et si les ay refusez tout plainemenl, dont me des- 
plaist ; et creez que si j'en peusse finer d’un à ceste heure, 
il ne m’eschapperoit jamais devant qu’il m’eust monstré 
comment je fuz gaignée. L’on me fait entendre que la fàçon 
du faire est tant plaisante que je plains et complains mon 
gent et jeune corps qu’il fault pourrir sans avoir eu ce dé¬ 
siré plaisir. Et à vérité dire, ma bonne voisine, il me sem¬ 
ble si je peusse quelque pou sentir avant ma mort, ma fin 
en seroit plus aisée et plus legière à passer, et à mains de 
regret. Et que plus est, mon cueur est à cela que ce me 
pourroit estre medicine et cause de garison. — Pleust à 
Dieu, dist la vieille, qu’il ne tenist à autre chose, vous se¬ 
riez tost garie, ce me semble ; car, Dieu mercy, nostre ville 
n’est pas encores si desgarnye de gens qu'on n’y trouvas! 
ung gentil compaignon pour vous servir à ce besoing. — 
Ma bonne voisine, dit la jeune fille, je vous requier que 
vous allez devers ung tel, qu’elle luy nomma, qui estoit 
ung trèsbeau gentilhomme, et qui aultrefoiz avoit esté 
amoureux d’elle, et faictes tant qu’il vienne icy parler à 
moy. » La vieille se mect au chemiu, et fist tant qu’elle 
trouva ce gentilhomme, qu’elle envoya en sa maison. Tan- 
tost qu’il fut léens, la jeune fille malade, et à cause de sa 
maladie plus et mieux colorée, luy saillit au col et le baisa 
plus de vingt foiz. Le jeune filz, plus joyeux qu’oncques 
mais de veoir celle que tant avoit amée ainsi vers lu>| 
habandonnée, la saysit sans demeure *, et luy monstra ce 
que tant desiroit assavoir. Elle ne fut pas honteuse de le re- 
querre et prier de continuer ce qu'il avoit encommencé. Et 
pour abréger, tant luy fist elle recommencer qu’il nen 
peut plus. Quand elle vit ce, comme celle qui n’en avoit 

pas son saoul, el osa bien dire : « Mon amy, vous m’avez 
autresfoiz priée de ce dont je vous requier aujourd’uy, vous 
avez fait ce qu’en vous est, je le sçay bien. Toutesfoiz je ne 
sçay quej’ay ne qu’il me fault, mais je cognois que je ne 
puis vivre se quelque ung ne me fait compaignie en la fa¬ 
çon que m’avez fait; et pourtant, je vous prie que veillez 
aller vers ung tel et l’amenez icy, si cher que vous avez ma 
vie. — 11 est bien vray, m’amye, je le sçay bien il fera ce 
que vous vouldrez. » Ce gentil homme fut esbahy de ceste 
requeste ; toutesfoiz, car il avoit tant labouré que plus ne 
povoit, il fut content d’aller querre son compaignon et l’a¬ 
mena devers elle, qui tantost le mist en besongne, et le 
laissa ainsi que l’autre. Quand elle l’eut matté comme son 
compaignon; elle ne fut pas mains privée de luy dire son 
courage, mais luy prya, comme elle avoit fait l’aultre, d’a¬ 
mener vers elle ung aultre gentilhomme, et il le fist. Or 
sont jà trois qu’elle a laissez et desconfiz par force d’armes; 
mais vous devez savoir que le premier gentilhomme se 
sentit malade et féru de l’épidimie tantost qu’il eut mys 
son compaignon en son lieu; si s’en alla hastivement vers le 
curé, et tout le mieulx qu’il sceut se confessa, et puis mou¬ 
rut entre les braz du curé. Son compaignon aussi, le 
deuxiesme venu, tantost que au tiers il eut baillé sa place, 
se sentit desja trèsmalade, et demandoit partout après celui 
-qui desjà estoit mort; il vint rencontrer le curé plorant et 
démenant grand dueil, qui luy compta la mort de son bon 
compaignon. « Ha I monseigneur le curé, je suis féru tout 
comme luy, confessez moy. » Le curé en grand crainte se 
despescha de le confesser. Et quand ce fut fait, ce gentil¬ 
homme malade, à deux heures près de sa fin, s’en vint à 
celle qui luy avoit baillé le cop de la mort, et à son compai¬ 
gnon, aussi, et là trouva celuy qu’il y avoit amené, et luy 
dist : « Maudicte femme ! vous m’avez baillé la mort et à 
mon compaignon aussi. Vous estes digne de estre brullée 

et mise en cendre. Toutesfoiz je le vous pardonne, Dieu le 
vous veille pardonner. Vous avez l’epydimie et l’avez bail- 
liée à mon compaignon, qui en est mort entre les braz du 
prestre, et je n’en ay pas* mains. » Il se partit à tant et s’en 
ala mourir une heure après en sa maison. Le iu® gentil¬ 
homme, qui-se voyoit en l’espreuve où ses deux compai- 
gnons estoient mors, n’estoit pas des plus asseurez. Tou¬ 
tesfoiz il print courage en soy mesmes et mist et paour et 
crainte arrière dos; et s’asseura que celuy qui en beaucop 
de perilz et de mortelz assaulx s’estoit trouvé; et vint au 
père et à la mère de celle qui l’avoit deceu et fait morir ses 
deux compaignons, et leur compta la maladie de leur fille 
et quon y prinst garde. Cela fait, il se conduisit tellement 
qu’il eschappa du péril où ses deux compaignons estoient 
mors. Or devez vous savoir que quand ceste ouvrière de 
tuer gens fut ramenée en l’ostel de son père, tandiz qu’on 
luy faisoit ung lit pour reposer et la faire suer, elle manda 
secrètement le filz’d’un cordonnier son voisin, et le fist ve¬ 
nir en Testable des chevaulx de son père et le mist en eu- 
vre comme les aultres, mais il ne vesquist pas quatre heures 
après. Elle fut couchée en ung lit, et la fist on beaucop 
suer. Et fantost luy vindrent quatre bosses dont elle fut de¬ 
puis trèsbien garie. Et tiens qui en aroit à faire, qu’on la 
trouveroit aujourd’huy ou reng de nos cousines i , en Avi¬ 
gnon, à Vienne, à Valence, ou en quelque aultre lieu ou 
Daulphiné. Et disent les maistres qu’elle eschappa de iuot\ 
à cause d’avoir senty des biens de ce monàe,qu\est notable 
et véritable exempleà plusieurs jeunes filles de point refu- 
sefungbien quand il leur vient. 


1 Courtisanes, femmes galantes. 

LA LVI e NOUVELLE 

PAR MONSEIGNEUR DE VILLIERS. 

N’a guères que en ung bourg de ce royaume, en la du¬ 
ché d'Auvergne, demouroit ung gentilhomme ; et de son 
maleur avoit une trèsbelle jeune femme. De sa bonté de¬ 
visera mon compte. Ceste bonne danioiselle s’accointa d’un 
curé qui estoit son voisin de demye lieue, et furent tant 
voisins et tant privez l’un de l’autre que le bon curé tenoit 
le lieu du gentilhomme toutes foiz qu’il estoit dehors. Et 
avoit ceste damoiselle une chambrière qui estoit secrétaire 1 
de leur fait et portoit souvent nouvelles au curé et l’advi- 
soit du lieu et de l’heure pour comparoir seurement vers 
sa maistresse. La chose ne fut pas en la parfin «i bien celée 
que mestier fut à la compaignie ; car png genlilhomme 
prochain parent de celuy à qui ce deshonneur se faisoit fut 
adverty du cas, et en adverlit celuy à qui plus touchoit en 
la façon et manière qu’oncques mieulx sceut et peut. Pen¬ 
sez que ce bon gentilhomme, quand il entendit que à son 
absence sa femme se aidoit de ce curé, qu’il n’en fut pas 
content, et si n’eust esté son cousin, il en eust prins ven- 
gence criminelle et de main mise, tantost qu’il en fut ad- 
verly. Toutesfoiz il fut content de différer sa volunté jus- 
quesà tant qu'il eust prins au fait et l’un et l’autre. Et con¬ 
clurent, luy et son cousin, d’aller en pèlerinage à quatre ou. 
six lieues de son hostel, et de y mener sa femme et ce curé 
pour mieulx se donner garde des manières qu’ilz tiendront 
l’un vers l’autre. Au retourner qu’ilz firent de ce pèlerinage, 
où monseigneur le curé servit amours le mieulx qu’il peut, 
c'est assavoir de oeillades et d’autres menues entrelenances, 

* Confidente. 

le mari se fist mander quérir par ung messagier affaictié S 
pour aller vers ung seigneur du pais. Il fist semblant d’en 
estre mal content et de se partir à regret ; neantmoins, 
puisque le bon seigneur le mande, il n’oseroit désobéir. Si 
part et s’en va, et son cousin, l’autre gentilhomme, dit qu’il 
luy fera compaignie, car c’est assez son chemin pour retour¬ 
ner en son hostel. Monseigneur le curé et mademoiselle ne 
furefit jamais plus joyeux que d’oyr ceste nouvelle : si prin- 
drent conseil et conclusion ensemble que le curé se partira 
de léens et prendra son congié affin que nul de léens n’ait 
suspicion de luy, et environ la mynuyt, il retournera et en¬ 
trera vers sa dame par le lieu où il a de coustume. Et ne 
demoura guères puis ceste conclusion prinse que nostre 
curé se part de léens et dit son adieu. Or devez vous savoir 
que le mary et le gentilhomme son parent s’estoient embus- 
chez en un destroict par où nostre curé devoit passer ; et 
ne povoil ne a\\er ne venir par ailleurs sans soy trop des¬ 
tourner de son droit chemin. Hz virent passer nostre curé, 
et léur jugeoit le cueur qu’il retourneroit la nuyt dont il 
estoit party ; et aussi c’estoit son intencion. Ilz le laissèrent 
passer sans arrester ne dire mot, et s’advisèrent de faire 
ung piège trèsbeau, à l’aide d’aucuns paisans qui les servi¬ 
rent à ce besoing. Ce piège fut en haste bel et bien fait, 
et ne demoura guères que ung loup passant pays ne s’at- 
trappa léens. Tantost après, véezcy maistre curé qui vient, 
la robe courte vestue et portant le bel espieu à. son col. 
quand vint à l’endroit du piège, il tumbe dedans, avecques 
le loup, dont il fut bien eshaby. El le loup, qui avoit fait 
l’essay,n’avoit pas mains paour du curé que le curé avoit de 
luy. Quand nos deux genlilzhommes voyent que noslre curé 
est avecques le loup logé, ilz en firent joye merveilleuse ; et 
dist bien celuy à qui le fait touchoit plus, que jamais n’en 


1 Supposé. 

partiroit en vie et qu’il l’occira léens. L’aulre le blasmoit 
de ceste volunté et ne se veult accorder qu’il meure, trop 
bien est il content qu’on luy trenche ses genitoires. Le 
mary toulesfoiz le vouloit avoir mort. En cest estrif 1 de¬ 
meurèrent longuement, en attendant le jour et qu’il feist 
cler. Tantdiz que ceste attente se faisoit, mademoiselle, qui 
attendoit son curé, ne savoit que penser qu’il tardoit tant ; 
si se pensa d’y envoyer sa chambrière, affin de le faire 
avancer. La chambrière, tirant son chemin vers l’ostel du 
curé, trouva le piège et tumba avecques le loup et le curé. 
Qui futesbahy, ce fut la chambrière, de se trouver en la 
fosse emprès du loup et du curé. « Ha ! dit le curé, je suis 
perdu, mon fait est descouvert; quelque ung nous a pour¬ 
chassé ce passage. » Et le mary et le gentilhomme son cou¬ 
sin, qui tout entendoient et véoient, estoient tant aises 
qu’on ne pourroit plus ; et se pensèrent, comme si le saint 
esperit leur eust révélé, que la maistresse pourroit bien suy- 
vir la chambrière, ad ce qu’ilz entendirent de la chambrière, 
que sa maistresse l’envoyoit devers le curé pour savoir qu’il 
tardoit tant de venir oultre l’heure prinse entre euix deux. La 
maistresse, voyant que le curé et la chambrière point ne re¬ 
tournoient, et que le jour commenceoit à approucher, se 
doubta que la chambrière et le curé ne feissent quelque 
chose à son préjudice, et qu’ilz se pourroient entre-rencontre r 
à petit bois qui, estoit à l’endroit où le piège estoit fait, si 
conclud qu’elle ira veoirs’elle orra nulles nouvelles. Et tire 
pais vers l’ostel du curé, et elle venue à l’endroit du piège, 
tumbe dedans la fosse avecques les au!très. Il ne faut pas 
demander, quand ceste compaignie se voit ensemble, qui fut 
le plus esbahy, et se chacun faisoit sa puissance de soy tirer 
hors de la fosse; mais c’est pour néant; chacun d’eulx se 
réputé mort et deshonoré. Et les deux ouvriers, c’est asavoir 


1 Difficulté, contestation. 

le mary de la damoiselle et le gentilhomme son cousin, vin- 
drent au dessus de la fosse saluer la compaignie, et leur 
disoient qu’ilz feissent bonne chère et qu’ilz aprestoient leur 
desjuner. Le mary, qui mouroit de faire ung cop de sa main, 
trouva façon d’envoyer son cousin veoir que faisoient leurs 
chevaulx, qui estoient en ung hostel assez près ; et tantdiz 
qu’il se trouva descombré 1 de luy, il fist tant, à quelque 
meschef que ce fust, qu’il eut de l’eslrain largement et l'avala 
dedans la fosse, et y mist le feu; et là brulla la compaignie, 
femme, curé, chambrière et loup. Après ce, il se partit du 
païs et manda vers le roy quérir sa remission, laquelle il 
obtint de legier K Et disent les aucuns que le roy deut dire 
qu’il n’y eut dommage que du pouvre loup qui fut brullé, 
qui ne povoit mais du melfait des aultres. 


LA LVlI e NOUVELLE. 

PAR MONSEIGNEUR DE V1LLIERS. 

Tantdiz que l’on me preste audience et que àme ne s’a¬ 
vance quand à présent de parfournir ceste glorieuse et édi¬ 
fiante euvre de cent nouvelles, je vous compterây ung cas 
qui puis n’aguères est advenu ou Daulphiné, pour estremis 
ou reng et nombre des dictes nouvelles. 11 est vray que ung 
gentilhomme du dict Daulphiné avoit en son hostel une 
sienne seur environ de Péage de xviij à xx ans; et faisoit 
compaignie à sa femme, qui beaucop l’amoit et tenoit chère, 
et comme deux seurs se doivent contenir et maintenir en¬ 
semble se conduisoient. Advint que ce gentilhomme fut se¬ 
mons d’un sien voisin, lequel demouroit à deux petites 
lieues de luy, de le venir veoir, luy, sa femme et sa seur. 
Hz y allèrent, et Dieu scet la chère; et comme la femme de 

1 Débarrassé, désencombré. — * Aisément, sans difficulté. 

celuy qui fesîioit la compaignie menast à l’esbat 1 la femme 
et la seur de nostre dit gentilhomme, après sou pper, devisant 
de pluseurs propos, elles se vindrent rendre en la maison¬ 
nette du bergier de léens, qui estoit auprès d’un large et 
grand parcq à mettre les brebiz, et trouvèrent là le maistre 
bergier qui besoignoit entour de ce parcq. Et, comme 
femmes scevent enquerre de maintes et diverses choses, 
entre aultres luy demandoyent s'il n’avoit point froit léens. 
il respondit que non, et qu’il estoit plus aise et mieulx à luy 
que ceulx qui ont leurs belles chambres voirrées, nattées, et 
tapissées. Et tant vindrent d’unes parolles à aultres par 
motz couvers, que leurs devises vindrent à toucher du train 
de derrière. Et le bon bergier, qui n’estoit fol ne esperdu, 
leur dit que par la mort bieu il cseroit bien emprendre de 
faire la besoigne viu ou ix fois pour nuyt. Et la seur de 
nostre gentilhomme, qui oyoit ce propos, gectoit l’oeil sou¬ 
vent et menu * sur ce bergier ; et de fait jamais ne cessa 
tant qu’elle vit son cop de luy dire qu’il ne laissast pour rien 
qu’il 11 e venist la veoir en l’ostel de son frère, et qu’elle luy 
feroit bonne chère. Le bergier, qui la vit belle fille, ne fut 
pas moyennement joyeux de ces nouvelles et luy promis! la 
venir veoir. Et de bref, il fist ce qu’il avoit promis, et à 
l’heure prinse d’entre sa dame et luy, se vint rendre à l’en¬ 
droit d’une fenestre hanlle et dangereuse à monter; toules- 
foiz, à l’ayde d’une corde qu’elle luy dévala, et d’une vigne 
qui là estoit, il fist tant qu’il fut en la chambre, et ne fault 
pas dire qu’il y fut volunliers veu. Il monstra de fait ce dont 
dont il s’estoit vanté de bouche, car avant que le jour venist 
il fist tant que le cerf eut viij cornes acomplies, laquelle 
chose sa dame print bien en gré. Mais vous devez savoir que 
le bergier, avant qu’il peust parvenir à sa dame, lui failloit 
cheminer deux lieues de terre et passer à nou 8 la grosse ri- 


1 A U promenade. — * A la dérobée, discrètement. — 3 A la nage. 

vière du Rone, qui battoit à l’ostel où sa dame demouroit. 
Et quand le jour venoit, tuy failloit arrière repasser le Rone; 
et ainsi s'en retournoit à sa bergerie. Et continua ceste ma¬ 
nière de faire une grand espace de temps, sans qu'il fust 
descouvert. Pendant ce temps ploseurs gentilzbommes du 
paîs demandèrent cesle damoiselle, devenue bergière, à ma¬ 
riage ; mais nul ne venoit à son gré, dont son frère nîesioit 
pas trop content, et luy disoit pluseurs fois. Mais elle estoit 
tousjours garnye d'excusanses et responses largement, dont 
elle advertissoit son aray le bergier, auquel ung soir elle 
promist que, s’il vouloit, elle n’aroit jamais aultre mary que 
luy. Et il dit qu'il ne demanderoit aultre bien : « Mais la 
chose ne se pourroit, dit il ? conduire, pour voslre frère et 
aultresvoz amys.— Ne vous chaille, dit elle; laisse* m'en 
faire, j’en cheviray bien *. » Ainsi promirent l’un âl’aultre. 
Neantmains toutesfoiz il vint ung gentilhomme qui fist ar¬ 
rière requerre nos’re damoiselle bergière, et la vouloit seu¬ 
lement avoir vestue et habillée comme à son estât apparie- 
noit, sans aultre chose. A laquelle chose le frère d’elle eust 
volunliers entendu, et cuida mener sa seur ad ce qu’elle se 
y consentist, luy rcmonstrant ce qu’on scet faire en tel cas ; 
mais il n’en peut venir à chef, dont il fut bien mal content. 
Quand elle vit son frère indigné contre elle, elle le tira d’une 
part et luy dist : « Mon frère, vous m’avez beaucop pressée 
et preschée de moy marier à tek et à telz, et je ne m’y suis 
voulu consentir; dont vous requier que ne m’en sachez mal 
gré, et me veillez pardonner le maltalent * qu’avez vers moy 
.conceu, et je vous diray la raison qui à ce me meut et con¬ 
traint en ce cas, mais que me veillez asseurer que ne m’en 
ferez ne vouldrez pis. » Son frère luy promist volunliers. 
Quand elle se vit asseurée, elle luy dist qu’elle estoit mariée 
autant vault, et que jour de sa vie aultre homme n’aroit à 

1 J’en viendrai à bout. — 2 Mécontentement, mauvaise disposition d’esprit. 

mary que celuy qu’elle luy monstreroit ennuyt, s’il veult. 
« Je le veil bien veoir, dit il, mais qui est il? — Vous le 
verrez par temps », dit elle. Quand vint à l'heure acoustu- 
mée, véezcy bon bergier. qui se vint rendre en la chambre 
de sa dame, Dieu scet comment mouillié d’avoir passé 1# 
Fivière ; et le frère d’elle regarde et voit que c’est le bergier 
de son voisin; si ne fut pas pou esbahy, et le bergier encores 
plus, qui s’en cuida fuyr quand il le vit. « Demeure, de¬ 
meure, dist il, tu n’as garde. Est-ce, dit il à sa seur, celuy 
dont vous m’avez parlé ? — Oy vrayement, mon frère, dit 
elle. — Or luy faictes, dit il, bon feu, pour soy chaufer, car 
il en a bon rnestier; et en pensez comme du vostre 1 ; et 
vrayemcnt, vous n’avez pas tort si vous luy voulez du bien, 
car il se mect en grand dangier pour l'amour de vous. Et 
puis que voz besoignes sont en telz termes, et que vostre 
courage est à cela que d’en faire vostre mary, àmoy fie tien¬ 
dra, et maudit soit qui ne s’en despesche. — Amen, dit elle, 
à demain qui vouldra. —-Je le veil, dit il. Et vous, dit il au 
bergier, qu’en dictes vous? — Tout ce qu’on veult. —11 n’v 
a remède, dit il, vous estes et serez mon frère; aussi suis je 
pieça de la houlette, si doy bien avoir ung bergier à frère. » 
Pour abréger le compte du bergier, le gentilhomme consen¬ 
tit le mariage de sa seur et du bergier, et fut fait, et les tint 
tous deux en son hostel, combien qu’on en parlast assez 
par le païs. Et quand il estoit en lieu que l’on en devisoit et 
on disoit que c’estoit merveille qu’il n’avoit fait batre ou 
tuerie bergier, il respondoit que jamais ne pourroit vouloir 
mal à rien que sa seur amast, et que trop mieulx vou^oit 
avoir le bergier à beau-frère, au gré de sa seur, que ung 
aullre bien grand maislre au desplaisir d’elle. Et tout ce di¬ 
soit par farce et esbatement, car il estoit et a esté toujours 
trèsgracieux et nouveau et bien plaisant gentilhomme; et 

1 Re^a rdez le comme votre mari. 

le faisoit bon oyr deviser de sa seur, voire entre ses arays et 
p rivez compagnons. 


LA LVIII® NOUVELLE 

PAR MONSEIGNEUR LE DUC. 

Je congneuz au temps de ma verte et plus vertueuse jeu¬ 
nesse deux gentilzhommes, beaulx compaignons, bien asso- 
vis et adressez de tout ce qu'on doit ou peut loer ung gen¬ 
tilhomme vertueux. Ces deux estoient tant amys, allyez, et 
donnez l’un à l’aultre, que d’habillemens, tant pour leurs 
corps, leurs gens, leurs chevaulx, tousjours estoient pareilz. 
Advint qu’ilz devindrent amoureux de deux belles jeunes 
filles, gentes o»t gracieuses, et le mains mal qu’ilz sceurent 
firent tant qu’elles furent adverties de leur nouvelle em- 
prinse, du bien, du service, et de cant mille choses que pour 
elles faire vouldroient. Hz furent escoutez, mais aultre chose 
ne s’en ensuyvit. Espoir qu’elles estoient de serviteurs pour- 
veues, ou que d’amours ne se vouloient entremettre; car, à 
la vérité dire, ilz estoient beaulx compaignons tous deux, et 
valoient bien d’estre relenuz serviteurs d’aussi femmes de 
bien qu’elles estoient. Quov que fust, toutesfoiz ilz ne sceu¬ 
rent oncques tant faire qu’ilz fussent en grâce, dont ilz pas¬ 
sèrent maintes nuiz, Dieu scet â quelle peine, maudisans 
puis fortune, puis amours, et trèssouvent leurs dames qu’ilz 
trouvoient tant rigoreuses. Eulx estans en ceste rage et des¬ 
mesurée langueur, l’un dit à son compaignon : « Nous 
voyons à l’oeil que noz dames ne tiennent compte de nous, 
et toutesfoiz nous enrageons après, et tant plus nous mons- 
trent de fiertez et de rigueurs, tant plus les desirons com¬ 
plaire, servir et obeyr, qui est, sur ma foy, une haulte folye. 
Je vous requier que nous ne tenons compte d’elles ne qu’elles 

font de nous, et vous verrez, s’elles pevent cognoistre que 
nous soyons à cela, qu'elles enrageront après nous, comme 
nous faisons maintenant après elles. — Helas ! dit l’aullre, le 
bon conseil, qui en pourroit venir à chef! — J’ay trouvé la 
manière, dit le premier; j’ay tousdiz oy dire, et Ovide le 
meot en son livre du Remède d amours, que beaucop et sou¬ 
vent faire la chose que savez fait oublyer et pou tenir compte 
de celle qu’on ayme, et dont on est fort féru. Si vous diray 
que nous ferons : faisons venir à noslre logis deux jeunes 
filles de noz cousines ! , et couchons avec elles, et leurs faisons 
tant la folye que nous ne puissions les rains traisner, et puis 
venons devant noz dames ; et de nous au dyable qui en tien¬ 
dra compte. » L’aullre s’i accorda, et comme il fut proposé 
et délibéré fut fait et accomply, car ilz eurent- chacun une 
belle tille. Et après ce, se vindrent trouver devant leurs 
dames, en une feste où elles estoient, et faisoiênt bons com- 
paignons la roe , et se pourmenoient par de\ant elles, devi- 
sans d’un costé et d’aultre, et faisans cent mille manières 
pour dire r « Nous ne tenons compte de vous », cuidans, 
comme ilz avoient proposé, que leurs dames en deussent 
estre mal contentes, et qu’elles les deussent rappeller ores 
ou aultresfoiz; mais aultrement alla, car s’ilz monstroient 
semblant de peu tenir compte d’elles, elles monstroient 
tout apertement de rien y compter, dont ilz se perceurent 
trèsbien et ne s’en savoient assez esbahir à l'heure. Si dist 
l’un à son compaignon : « Scez tu comment il est? Par la 
mort bieu, noz dames ont fait la folie comme nous. Et ne 
voiz tu comment elles sontfières ? Elles tiennent toutes telles 
manières que nous faisons; si ne me croy jamais s’elles 
n’ont fait comme nous. Elles ont prins chacune ung com¬ 
paignon et ont fait jusques à oultrance la folye; au deable les 
crapaudes! laissez les là. — Par ma foy! dit l’autre, je le 

1 Au rang des courtisanes, des femmes galantes et véuales — * La roue. 

croy comme vous le dictes, je n’ay pas apritas de les veoir 
telles. » Ainsi pensèrent les compaignons que leurs dames 
eussent fait comme eulx, pource qu’il leur sembla à l’heure 
qu’elles n’en tenisseul compte, comme Hz ne tenodenl 
compte d’elles, combien qu’il n’en fust rien, et est assez Je- 
gier à croire. 


LA LIX® NOUVELLE 

PAR PONCELLET. 

En la ville de saint Orner avoit naguères ung gentil com- 
paignon sergent de roy, lequel estoit marié à une banne et 
loyale femme qui aultresfoiz avoit esté mariée, et luy estoit 
demouré ung filz qu’elle avoit adressée en mariage. Ce bon 
compaignon, jasoit ce qu’il eust bonne et preude femme, 
neantmains toutesfoiz il s’employoit de jour et de nuytde 
servir amour partout où il povoit, et tant qu’il luy estoit 
possible. Et pour ce que en temps d’yver sourdent pluseurs 
foiz les iriconveniens plus de legier qu’en aultre temps à 
poursuivir la queste loing, il s’advisa et délibéra qu’il ne 
se partiroit point de son hostel pour servir amours, car il y 
avoit une trèsbelle jeune et gente fille, chambrière de sa 
femme, avecques laquelle il trouveroit manière d’estre son 
serviteur s’il pouvoit. Pour abréger, tant fist par dons et 
par promesses qu’il eut octroy de faire tout ce qu’il luy 
plairoit, jasoit que à grand peine, pour ce que sa femme 
estoit toujours sus eulx, qui. eongnoissoit la condicion de 
son mary. Ce nonobstant, Amour, qui venlt tousjours se¬ 
courir à sesvraiz servans, inspira tellement l’entendement 
du bon et loyal servant qu’il trouva moien d’accomplir son. 
jeu, car il faindit eslre trèsfort malade de refroidement ^ et 

* Refroidissement. 


Digitized by Google 



'2G4 LES CEJST N OU? ELLES NOUVELLES. 

dist à sa femme : «Trèsdoulce compaigne, venez ça: je 
suis si trèsmalade que plus ne puis; il me faut aller cou¬ 
cher, et vous prie que vous faictes tous noz gens coucher, 
affln que nul ne fasse noise ne bruit, et puis venez en nos- 
tre chambre. » La bonne damoiselle, qui estoit trèsdesplai- 
sanle du mal de son mary, fist ce qu’il luy commenda, et 
puis print beaulx draps et les chauffa et mist sus son mary 
après qu’il fut couché. Et quand il fut bien eschauffé par 
longue espace, il dist : « Mamye, il suffis!, je suis assez 
bien, Dieu mercy et la vostre, qui en avez prins tant de 
peine ; si vous pry que vous en venez coucher emprès 
moy. » Et elle, qui desiroit la santé et le repos de son mary, 
fist ce qu’il luy commendoit et s’endormit le plus tost 
qu’elle peut, et assez tost après que nostre amoureux per- 
ceut qu’elle dormoit, se coula tout doulcement jus de son 
lit, et s’en alla combatre ou lit de sa dame la chambrière 
tout prest pour son veu accomplir, où il fut bien receu et 
rencontré, et tant rompirent de lances qu’ilz furent si las 
et recreuz qu’il convint qu’en beaux braz ilz demourassent 
endormiz. Et comme aucunes foiz advient, quand on s’en¬ 
dort en aucun desplaisir ou melencolie, au reveiller c’est ce 
qui vient premier à la personne, et est aucunesfoiz mesme 
cause du reveil, comme à la damoiselle advint. Et jasoit 
que grand soing eust de son mary, toutesfoiz ne le garda 
elle pas bien, car el ! e trouva qu’il s’estoit de son lit party. 
Et taste sur son oreiller, et en ça place trouva qu’il y faisoit 
tout froit et qu’il avoit longtemps qu’il n’y avoit esté. 
Adonc, comme toute desespérée saillit sus, et en vestant sa 
chemise et sa cotte simple disoit à part elle : « Lasse mes-^ 
chante, or es lu une femme perdue et qui fait bien à re- 
proucher, quand par ta négligence as laissé cest homme 
perdre. Helas I pourquov me suis-je ennuyt couchée pour 
ainsi moy habandonner à dormir? O Vierge MarieI veillez 
mon cueur resjoyr, et que par ma cause il n’ayt nul mal, 

car je me tiendroye coulpable de sa mort. » Et après ces 
regrets et lamentacions, elle se part hastivement et alla 
quérir de la lumière; et affin que sa chambrière luy tinst 
compaignie à quérir son mary, elle s’en alla en sa chambre 
pour la faire lever, et là endroit trouva la doulce paire, 
dormans à braz, et luy sembla bien qu’ils avoient traveillé 
cette nuyt, car ilz dormoient si bien qu’ils ne s’esveillèrent 
pour personne qui y entrast, ne pour lumière qu’on y por- 
tast. Et de fait, pour la joye qu’elle eut de ce que son 
mary n’estoit point si mal ne si desvoyé qu’elle esperoit, ny 
que son cueur luy avoit jugiè, elle s’en alla quérir ses en- 
fans et les varlets de l’ostel et les mena veoir la belle com¬ 
paignie, et leur enjoignit expressément qu’ilz n’en feissenl 
aucun semblant ; et puis leur demanda en basset ^ 1 qui c’es- 
toit ou lit delà chambrière qui là dormoit avec elle. Et ses 
enfans respondirent que c’estoit leur père, et les varletz 
que c’estoit leur maistre. Et puis les ramena dehors, et les 
fist aller recoucher, car il estoit trop matin pour eulx le¬ 
ver; et aussi elle s’en alla elle pareillement rebouter en 
son lit, mais depuis ne dormit guères, tant qu’il fut heure 
de lever. Toutesfoiz, assez tost après, la compaignie des 
vraiz amans s’esveilla, et se despartirent l’un de l’aullre 
amoureusement. Si s’eu retourna nostre maistre en son lit, 
enprès sa femme, sans dire mot ; et aussi ne fist elle, et 
faignoit qu’elle dormist, dont il fut moult joyeulx, pensant 
qu’elle ne sceust rien de sa bonne fortune ; car il la cre- 
moit et doubloit à merveilles, tant pour sa paix comme 
pour la fille. Et de fait se reprint nostre maistre à dormir 
bien fort, et la bonne damoiselle, qui point ne dormoit, si 
tost qu’il fut heure de descôucher *, se leva, et pour fes¬ 
toyer son mary et luy donner quelque chose confortalive 
après la medicine laxative qu’il avoit prinse celle nuyt, fist 

1 A voix basse. — * Sortir du lit, se lever. 

ses gens lever et appella sa chambrière, et luy dist qu'elle 
prinst les deux meilleurs chapons de la chaponnière de 
l’ostcl, et les appoinclast trèsbien, et puis qu'elle allast à la 
boucherie quérir le meilleur morseau de beuf qu’elle pour- 
roit trouver, et si cuisist tout à une bonne eaue pour hu¬ 
mer, ainsi qu’elle le saroit bien faire; car elle estoit mais- 
tresse et ouvrière de faire bon brouet. Et la bonne fille, qui 
de tout son cueur desiroit complaire à sa damoiselle et encores 
plus à son maistre, à l’un par amours, à l’aultre par crainte, 
dist que trèsvoluntiers le feroif. Et tantdiz la bonne da- 
moiselle alla oyr la messe, et au retour passa par l’oslel de 
son filz, dont il a esté parlé, et luy dist que venist disner à 
l’ostel avec son mary, et si amenast avec luy trois ou qua¬ 
tre bons CQmpaignons qu’elle luy nomma, et que son mary 
et elle les prioient qu’ilz venissent disner avec eulx. Et puis 
s'en retourne à l'ostel pour entendre à la cuisine, que le 
humet 1 ne soit espandu comme par male garde il avoit 
esté la nuytée ; mais nenny, car nostre bon mary s’en es¬ 
toit allé à l’eglise. Et tantdiz, le filz à la damoiselle alla 
prier ceulx qu’elle luy avoit nom&iez, qui estoient les plus 
grands farseurs de loute la ville de saint Orner. Or revint 
nostre maistre de la messe, et fist une grande brassée 1 à sa 
femme, et luy donna le bon jour ; et aussi fist elle à luy. 
Mais pour ce ne pensoit point mains ; toutesfoiz lui dist elle 
qu’elle estoit bien joyeuse de sa santé, dont il la mercya et 
dist: « Voirement suis je assez en bon point, m’amye, au¬ 
près de la vesprée, et me semble que j’ay trèsbon appétit ; 
si vouldroye bien aller disner, si vous vouliez. » Et elle luy 
dist : « J’en suis bien contente ; mais il fault ung peu atten¬ 
dre que le disner soit presl, et que telz et lelz qui sont priez 
de disner avecques vous soient venuz. — Priez, dit il, et à quel 
propos ? Je n’en ay cure, et amasse mieulx qu’ilz demou- 
• 

1 Sauce, ragoût, bouillon. — * Embrassade. 

rassent ; car ilz sont si grands farseurs que s’ils scevent que 
que j’aye esté malade, ilz ne m’en feront que sorner. Au 
mains, belle dame, je vous prie qu’on ne leur en die rien. 

Et si a une aultre chose : que mengeront ilz ? » Et elle dist 
qu’il ne se souciast et qu’ilz aroient assez à menger, car elle 
avoit fait appointer les deux meilleurs chapons de léens, et 
un trêsbon mousseau pour l’honneur de luy, dont il fut 
bien joieux et dist que c’estoit bien fait. Et tantost après 
vindrent ceulx que l’on avoit priez, avecques le filz de la 
damoiselle. Et quand tout fust prest, ilz allèrent seoir à ta¬ 
ble et firent trèsbonne chère, et par especial l’oste, et bu- 
voient souvent, et d’autant l’un à l’autre. Et disoit l’oste à Son 
beau filz : « Jehan, mon amy, je vous pry que vous buvez à 
vostre mère, et faictes bonne chère. » Et il dit que trèsvo- 
luntiers le feroit. Et ainsi qu’il eut beu à sa mère, la cham¬ 
brière, qui servoit, survint à la table. A ce cop et lors la 
damoiselle l’appella et luy dist : « Venez çà, ma doulce 
compaigne, buvez à moy et je vous plegeray. — Compaigne 
dya, dit nostre amoureux, et dont vient maintenant celle 
grand amour? Que male paix y puist mettre Dieu, veezcy 
grand nouvelieté ! — Voire vraiement, c’est ma compaigne 
certaine et loyale ; en avez vous si grand merveille ? — Ha 
dya, Jebanne, gardez que vous dictes ; jà penser pourroit 
on quelque chose entre elle et moy. — Et pourquoy ne fe- 
rcit? dist*ellè. Ne vous y ay je point ennuyt trouvé couché 
en son lit et dormant braz à braz ? — Couché \ dit-il. — 
Voire, vraiement, dit elle. — Et par ma îoy, beauVx sei¬ 
gneurs, il n’en est rien, et ne le fait que pour me faire des- 
pit, et à la pouvre fille blasme ; car oncques ne m’y trouva. 
— Non dya? fist elle ; vous l’orrez dire tantost et le vous fe- 
ray dire par tous ceulx de céens. » Adonc appella ses en- 
fans et les varletz qui estoient devant la table, et leur de¬ 
manda s’ilz a voient point veu leur père couché avec la 
chambrière, et ilz dirent que oy. Et leur père respondit : 

« Vous mentez, mauvais garçons, votre mère le vous fait 
dire. — Sauf vostre grâce, père, nou9 vous y vismes cou¬ 
ché ; aussi firent nos varlelz. — Qu’en dictes vous? dit la 
damoiselle. — Vrayement il est vray, dirent ilz. » Et lors il 
y eut grand risée de ceux qui là estoient, et le menèrent 
terriblement aux abaiz 1 ; car la damoiselle leur compta 
comment il s’estoitfait malade et toute la manière de faire, 
ainsi qu’elle avoit esté, et comment, pour le festoyer, elle 
avoit fait appareiller le disner et prier ses amys, qui de plus 
en plus renforcèrent la chose, dont il fut si honteux que à 
peine savoitil tenir manière, et ne se sceut aullrement sauver 
que de dire : « Or avant, puis que chacun est contre moy, il 
fault bien que je me taise et que j’accorde tout ce qu’on 
veult, car je ne puis tout seul contre vous tous. » Après, 
commenda que la table fut ostée, et incontinent grâces 
rendues, appella son beau fils et luy dist : « Jehan, mon 
amy,je vous prie que si les aultres m’accusent de cecy, que 
m’excusez en gardant mon honneur, et allez veoir à ceste 
pouvre fille qu’on luy doit, et la paiez si largement qu’elle 
n’ayt cause de soy plaindre, puis la faictes partir ; car je 
sçay bien que vostre mère ne la souffrera plus demourer 
céens. » Le beau filz alla faire ce qui lui estoit commendé, 
et puis retourna aux compaignons qu’il avoit amenez, les- 
quelz il trouva parlans à sa mère, et la remercyoient de ses 
biens, puis prindrent congié et s’en allèrent. Et les aultres 
demourèrent à l’ostel ; et fait à supposer que depuis en eu¬ 
rent maintes devises ensemble. Et le gentil amoureux ne 
beut point tout l’amer de son vaisseau à ce disner ; et à ce 
propos peut on dire de chiens, d’oiseaux, d’armes, d’amours : 
Pour ung plaisir mille doleurs. Et pour ce nul ne s’i doit 
bouter s’il n’en veult à la foiz gouster. Et ainsi doncques, 
comment qu’il en advenist, acheva le gentil compaignon sa 
queste en ceste partie, par la manière que dit est. 

1 Le mirent terriblement aux abois. 

LA LX® NOUVELLE 

PAR PONCELET. 

N’a pas guères qu’en la ville de Malines avoif trois damoi- 
selles, femmes de trois bourgois de la ville, riches, puis- 
sans et bien aisiez, lesquelles furent amoureuses de trois 
frères mineurs; et pour plus celéement et couverlement 
leur fait conduire, soubz umbre de dévocion se levoient 
chacun jour une heure ou deux devant le jour, et quand il 
leur sembloit heure d’aller veoir leurs amoureux, elles di- ‘ 
soient à leurs mariz qu’elles alloient à matines et à la pre¬ 
mière messe. Et par le grand plaisir qu’elles y prenoient, et 
les religieux aussi, souvent advenoit que le jour les sour- 
prenoit si largement qu’elles ne savoient comment saillir 
de l’ostel 1 que les aultres religieux ne s’en apperceussent. 
Pourquoy, doubtans les grans perilz et inconveniens qui en 
povoient sourdre, fut prinse conclusion par eulz tous en¬ 
semble que chacune d’elles aroit habit de religieux, et fe- 
roient faire grands corones sur leurs testes, comme s’elles 
esloient du convent de léens; tant que finalement à ung 
certain jour qu’elles y retournèrent après, tantditz que leurs 
mariz guères n’y pensoient, elles venues ès chambres de 
de leurs amys, ung barbier secret fut mandé, c’est asavoir 
ung des frères de léens, qui fist aux damoiselles à chacune 
une corone sur la teste. Et quand vint au départir, elles ves- 
tirent leurs habiz qu’on leur avoit appareilliez *, et en cest 
estât s’en retournèrent devers leurs hostelz et s’en allèrent 
deveslir, et mettre jus leurs habiz de dévocion sus certaines 
matrones affaictées 8 , et puis retournèrent emprès leurs ma¬ 
riz. Et en ce point continuèrent grand temps sans ce que 

1 De la maison. — 8 Apprêtés. — 3 Habiles, dressées à la ruse. 

personne s’en apperceust. Et pource que dommage eust 
esté que têlle devocion et traveil n’eust esté congneu, for¬ 
tune permist et voult que à certain jour que l’une de ces 
bourgoises s’estoit mise au chemift pour aller au lieu ac- 
coustumé, rembusche fut descouverte, et de fait fut prinse à 
tout l’abit dissimulé 1 par son mary, qui l’avoit poursuye, 
et luy dist : « Beau frère, vous soiez le trèsbien trouvé ! je 
vous pry que retournez à l’ostel, car j’ay bien à parler à vous 
de conseil. » Et en cest estât la remena, dont elle ne fist jà 
feste. Or advint, quand ilz furent à l’ostel, le mary com¬ 
mença à dire en manière de farse : « Trèsdoulce compaigne, 
dictes vous, par vostre foy, que la vraye devocion dont tout 
ce temps d’yver avez esté esprise vous fait endosser l’abit de 
saint Françoys, et porter coronne semblable aux bons frè¬ 
res? Dictes moy, je vous requier, qui a esté vostre recteur, 
ou, par saint François, vous l'amenderez *. » Et fist sem¬ 
blant de tirer sa dague. Adoncques la pouvrette se jecta à 
genoux et s’escrya à haulte voix, disant : « Hélas ! mon 
mary, je vous cry mercy, aiez pitié de moy, car j’ay esté se- 
duicte par mauvaise compaignie. Je sçay bien que je suis 
morte, si vous voulez, et<£ue je n’ay pas fait comme je 
deusse; mais je ne suis.pas seule deceue en celle manière, 
et si vous me voulez promettre que ne me ferez rien, je 
vous diray tout. » A^onc son mary s’i accorda. Et adonc 
elle luy dit comment pluseurs foiz elle estoit allé audit mo¬ 
nastère avec deux de ses compaignes, desquelles deux des 
religieux s’estoient enamourez; et en les compaignans au- 
cunesfoiz à faire collacion en leurs chambres, le tiers fut 
d’elle esprins d’amours, en luy faisant tant d’humbles et 
doulces requestes, qu’elle ne s’en estoit sceu excuser; et 
mesmement par l’insligacion et enortement de ses dictes 
compaignes, disans qu’elles aroient bon temps ensemble, et 


1 De déguisement. — * Amender, réparer, expier une faute, la payer. 

si n’en saroit-on rien. Lors demanda le mary qui estoient ses 
compaignes ; et elle les nomma. Adone sceut-il qui estoient 
leurs mariz, et dit le compte qu’ilz bu voient souvent en¬ 
semble-; puis demanda qui estoit le barbier, et elle luy dit, 
et les noms des trois religieux. Le bon mary, consyderaht ces 
choses, avecques les doloreuses ammiracions 1 et piteux re- 
gretz de sa femmelette, dit : « Or garde bien que tu ne dyes 
à personne que je sache parler de ceste matère, et je te 
promeclz que je ne te feray jà mal. » La bonne damoiselle 
lui promist que tout à son plaisir elle feroit. Et incontinent 
se part et alla prier au lendemain au disner les deux mariz 
et les deux damoiselles, les trois Cordeliers et le barbier, et 
ilz promisrent d’y venir. Lesquelz venuz, et eulx assis à ta¬ 
ble, firent bonne chère sans penser à leur male adventure. 

Et après que les tables furent ostées, pour conclure de l’es- 
cot, firent pluseurs manières de faire mises avant joyeuse¬ 
ment sur quoy l’escot seroit prins et soustenu ; ce toutesfoiz 
qu’ilz ne sceurent trouver, n’eslre d’accord, tant que l’oste 
dist : « Puisque nous ne savons trouver moien de payer nos- 
tre escot par ce qui est mis en termes, je vous diray que 
nous ferons : nous le ferons paier à ceulx de la compaignie 
qui la plus grande coronne portent sur la teste, reservez ces 
bons religieux, car ilz ne paieront rien à présent. » A quoy 
ilz s’accordèrent tous, et furent contens qu’ainsi en fust, et 
le barbier en fut le juge. Et quand tous les hommes eurent 
monstré leurs coronnes, l’oste dist qu’il falloit veoir si leurs 
femmes en avoient nulles. Si ne fault pas demander s’il en 
y eut en la compaignie qui eurent leurs cueurs estrains. Et 
sans plus attendre, Poste print sa femme par la leste et la 
descouvrit. Et quand il vit ceste coronne, il fist une grand 
admiracion, faindant que rien n’en sceust, et dist : « U fault 
veoir les aultres s’elles sont coronnées aussi. » Adonc leurs 

1 Exclamations. 

mariz les firent deflfubler *, qui pareillement furent trou¬ 
vées coronnées comme la première, de quoy ilz ne firent 
jà trop grand feste, nonobstant qu’ilz en feissent grandes ri¬ 
sées, et tout en manière de jouyeuseté dirent que l’escot es¬ 
tait gaigné, et que leurs femmes le dévoient. Mais il failloit 
savoir à quel propos ces coronnes avoient esté enchargées, 
et l’oste, qui estait assez joyeux du mistère et de leur ad- 
venture, leur compta tout le demené de la chose, sur telle 
protestacion qu’ilz le pardonneroient à leurs femmes pour 
ceste foiz, parmy la penitence que les bons religieux en 
porteroient en leur presence; laquelle chose les deux ma¬ 
riz accordèrent. Et incontinent l’oste fist saillir quatre ou 
cinq roiddes galans hors d’une chambre, tous advertiz de 
leur fait, et prindrent beaulx moynes, et leur donnèrent 
tant des biens de léens qu’ils en peurent entasser sus leurs 
dos, et puis les boutèrent hors de l’ostel ; et les aultres de- 
mourèrent illec encores une espace, en laquelle ne fault 
doubler qu’il n’y eust pluseurs devises * qui longues se¬ 
raient à racompter : si m’en passe pour cause de brefté. 


LA LXl e NOUVELLE. 

PAR PONCELET. 

Ung jour advint que en une bonne ville de Haynautavoit 
ung bon marchant maryéà une vaillant femme, lequel très- 
souvent alloit en marchandise, qui estoit par adventure oc¬ 
casion à sa femme qu’elle amoil aultre que luy, en laquelle 
chose elle continua assez longuement. Néantmains toutes- 
foiz l’embusche fut descouverte par ung sien voisin qui pa¬ 
rent estoit au mary, et demouroit à l’opposite de l’ostel du 


* Décoiffer. — * Discours, propos. 

dit marchant, dont il vil et apperceut souvent le galant en¬ 
trer de nuyt, et saillir hors de l’ostel au marchant. La¬ 
quelle chose venue à la cognoissance de celuy à qui le 
dommage se faisoit, par l’advertissement du voisin, fut 
moult desplaisant ; et, en remerciant son parent et voisin, 
dit que brefvement y pourvoiroit, et qu’il se bouteroit du 
soir en sa maison, pour mieulx veoir qui yroit et viendroit 
en son hostel. Et finalement faindit d’aller dehors et dist à 
sa femme et à ses gens qu’il ne savoit quand il reviendroit; 
et luy, party au plus matin, ne demoura quejusquesà la 
vesprée qu’il bouta son cheval quelque part, et s’en vint 
couvertement sus son cousin, et là regarda par une petite 
treille, attendant s’il verroit ce que guères ne lui plairoit. 
Et tant attendit que environ neuf heures de nuyt, le galand, 
à qui la damoiselle avoit fait savoir que son mary esloit 
hors, passa ung tour ou deux par devant l’ostelde la belle 
et regarda à l’huys pour veoir s'il ypourroit entrer; mais 
encores le trouva il fermé. Se pensa bien qu’il n’esloit pas 
heure pour les doubles *; et ainsi qu’il varioit la entour 3 , 
le bon marchant, qui pensoit bien que c’estoit son homme, 
descendit et vint à l’huys et dist : « Mon amy, nostre damoi¬ 
selle vous a bienoy, et pource qu’il est encores temps as¬ 
sez, et qu’elle a double que nostre maistre ne retourne, elle 
m’a requis que je vous mette dedens, s’il vous plaist. » Le 
compaignon, cuidant^que ce fust le varlet, s’adventura et 
entra léens avecques luy, et tout doulcement l’huys fut ou¬ 
vert, et le mena tout derrière en une chambre, où il avoil 
une moult grand huche, laquelle il defl’erma et le fist en¬ 
trer ens, que si le marchand revenoit, qu’il ne le trouvast 
pas, et que sa maistresse le viendroit assez tost mettre hors 
et parler à luy. Et tout ce souffrit le gentil galant pour 
mieulx avoir, et aussi pour tant qu’il pensoit que l’autre 

1 Au soir. — 2 Pour être eu crainte des voleurs. — 3 Allait et venait aux 
alentours. 

dist vérité. Et incontinent se partit le marchand le plus ce- 
léement qu’il peut, et s’en alla à son cousin et à sa femme 
et leur dist : « Je vous promectz que le rat est prins ; mais 
il nous fouit adviser qu’il en est de faire. » Et lors son 
cousin, et par especial sa femme, qui n’aimoit point l’autre, 
furent bien joyeulx de la venue, et dire Çu’il seroit bon 
qu’on le montrast aux parens de la femme, affin qu’ils co- 
gnoissent son gouvernement. Et celle conclusion prinse, le 
marchand alla à l’ostel du père et de la mère de sa femme 
et leur dist que si jamais ilz vouloient veoir leur fille en 
vie qu’ilz venissent hastivemenl en son logis. Tantost sailli¬ 
rent sus, et tantditz qu’ilz s’appoinctoient i , il alla pareille¬ 
ment quérir deux des frères et des seurs d’elle, et leur dist 
comme il avoit fait au père et à la mère. Et puis les mena 
tous en la maison de son cousin, et illec leur compta toute 
la chose ainsi qu'elle estoit, et la prinse du rat. Or convient 
il savoir comment le gentil galant, pendant ce temps, se 
gouverna en celle huche, de laquelle il fut gaillardement 
délivré, attendu l’adventure; et la damoiselle, qui se don- 
noit grands merveilles se son amy ne viendroit point, alloit 
devant et derrière pour veoir s’elle en orroit point de nou¬ 
velle. El ne tarda guères que le gentil compaignon, qui oyt 
bien que l’en passoit assez près de luy, et si le laissoit on 
là, print à hurter du poing à sa huche tant que la damoi¬ 
selle l’oyt qui en fut moult espoeçtée *. Néantmains de¬ 
manda elle qui c’estoit, et le compaignon luy respondit : 
« Helasl très-doulce damoiselle, ce suis je qui me meurs icy 
de chault et de doute, et qui me donne grand merveille de 
ce que m’y avez fait bouter, et ^i n’y allez ne venez. » Qui 
fort lors fut esmerveillée, ce fut elle, et dist : Ha ! vierge 
Marie! et pensez vous, mon amy, que je vous y aye fait mec- 
tre? — Par ma foy, dit il, je ne scay, au mains est venu 

1 S'habillaient. — * Épouvantée. 

vostre varlet à moy, et m’a dit que lui aviez requis qu’il me 
mist en l’ostel, et que j’entrasse en ceste huche, affin que 
vostre mary ne me trouvât, si d’adventure il retournoit 
pour ceste nuyt. — Ha! dit elle, sur ma vie! ce a esté mon 
mary. A ce coup suis je une femme perdue, et est tout nos- 
ire fait sceu et descouvert. — Savez vous qu'il y a ? dit-il. 11 
convient que l’on me mette dehors, ou je rompray tout, car \ 
je n’en puis plus endurer.—Par ma foy ! dit la damoiselle,je 
n’en ay point la clef, et si vous le rompez je suis deffaiete, 
et dira mon mary que je l’aray fait pour vous sauver. » 
Finalement la damoiselle chercha tant qu’elle trouva des 
vieilles clefs entre lesquelles en y eut une qui délivra le 
pouvre prisonnier. Et quand il fut hors il troussa sa dame, 
et luy monstra le courroux qu’il avoit sur elle, laquelle le 
print paciemment. Et à tant se voult partir le gentil amou¬ 
reux; mais la damoiselle le print et accola, et luy dist que 
s’il s’en aloit ainsi, elleestoit aussi bien des honorée que s’il 
eust rompu la huche- : « Qu’est-il donc de faire? dist le ga¬ 
lant. — Si nous ne mettons quelque chose dedans et que 
mon mary le treuve, je ne me pourray excuser que je ne 
vous aye mis hors. — Et quelle chose y mettra l’on ? dit le 
galant, affin que je parte, car il est heure. — Nous avons, 
dit-elle, en cest astable ung asne que nous y mettrons, si # 
vous me voulez aider. — Oy, par ma foy, dit il. » Adonc fut 
cest asne jecté en la huche, et puis la refermèrent, et le 
galant print congé d’un doulx baiser et se partit en ce point 
par une yssue de derrière,*et la damoiselle s’en alla preste¬ 
ment coucher. Et après ne demoura guères que le mary, 
qui, tantdiz que ces choses se faisoient, assembla ses gens 
et les amena à l’ostel de son cousin, comme dit est, où il 
leur compta tout l’estât de ce qu’on lui avoit dit, et aussi 
comment il avoit prins le galant à ses barres. « Et à celle 
fin, dit il, que vous ne disiez que je veille imposer à vostre 
fille blasme sans cause, je vous monstreray à l’œil et au doy 

le ribauld qui ce deshonneur nous a fait; et prie, avant 
qu'il saille hors, qu’il soit tué. » Adonc chacun dit que si 
seroit il. « Et aussi, dit le marchant, je vous rendray vostre 
fille pour telle qu’elle est. » Et de là se partent les aultres 
avecques luy, qui estoient moult dolens des nouvelles, et 
avoient torches et flambeaulx pour mieulx choisir par tout, 
et que rien ne leur peust eschapper. Et hurtèrenl à l’huys si 
rudement que la damoiselle y vint premier avant que nul de 
léens s’esveillast, et leur ouvrit l’huys. Et quand ilz furent 
entrez, elle ledangea son mary, son père, sa mère et les 
aultres, en monstrant qu’elle estoit bien esmerveillée 
quelle chose à celle heure les amenoit. Et à ces motz son 
mary hausse et luydonne belle buffe *, et luy dit : « Tu le 
sceras tantost, faulse telle et quelle que tu es. — Ha ! regar¬ 
dez que vous dictes; amenez vous pour ce mon père et ma 
mère ici?'— Oy, dist la mère, faulse garse que tu es, on te 
monstrera ton lourdier 1 prestement. » Et lors ses seurs di¬ 
rent : « Et par Dieu, seur, vous n’estes pas venue de lieu 
pour vous gouverner ainsi. — Mes seurs, dit elle, par tous les 
sains de Romme, je n’ay rien fait que une femme de bien 
ne doyve et puisse faire, ne je ne doubte point qu’on doye le 
contraire monstrer sur moy. —Tu as menty, dit son mary, 
je lemonstraray tout incontinent, et sera le ribauld tué en 
ta presence. Sus tost, ouvre moy ceste huche. — Moy I dit 
elle ; et en vérité je croy que vous resvez, ou que vous estes 
hors du sens; car vous savez bien que je n’en portay oncques 
la clef, mais pend à vostre cincture avecques les vostres dès 
le temps que vous y mettiez voz estres. Et pourtant, si vous 
la voulez ouvrir, ouvrez la. Mais je prie à Dieu que ainsi 
vrayraentqu’oncques je n’euz compaignieavecques celui qui 
est là dedens enclos, qu’il m’en delivre à joye et à honneur, 
et que la mauvaise envye qu’on a sur moy puisse icy estre 

1 Buffe , soufflet. — * Lourdier signifie souvent débauché, coureur de filles. 
Ici il est employé en mauvaise part dans le sens d’amant. 

averée et demonstrée; et aussi sera elle, comme j’ay bon es¬ 
poir. — Je croy, dit le mary, qui la veoit à genoux, plorant 
et gémissant, qu’elle scet bien faire la chatte moillée 1 , et, 
qui la vouldroit croire, elle sceroit bien abuser gens-, eUe 
doubtez, je me suis pieçà perceu de la traynée *. Or sus, je 
vois ouvrir la huche; si vous prie, messeigneurs, que chacun 
tienne la main à ce ribauld, qu’il ne nous es chappe, car il 
est fort et roidde. — N'ayez paour, dirent iîz tous ensemble , 
nous en scerons bien faire. » Adonc tirent leurs espées et 
prindrent leurs mailletz pour assommer le pouvre amou¬ 
reux, et luy dirent : « Or, le confesse là, car jamais n’aras 
prestre de plus près. » La mère et les seurs, qui ne vouloient 
poipt veoir celle occision, se tirèrent d’une part; et, ainsi 
que le bon homme eut ouvert la huche, et que cest asne 
veist la lumière, il commença à recaner 8 si hideusement 
qu’il n’y eut là si hardy qui ne perdist sens et mémoire. Et 
quand ilz virent que c’estoit ung asne, et qu’il les avoit ainsi 
abusez, ilz se vouldrent prendre au marchant, et luy dirent 
autant de honte qu’oncques saint Pierre eut d’honneurs, et 
mesmes les femmes luy vouloient courre sus. Et défait, s’il 
ne s’en fust fuy, les frères de la damoiselle l’eussentià tué, 

T pour le grand blasme et deshonneur qu’il luy avoit fait et 
voulu faire. Et finalement en eut tant à faire qu’il convint 
que la paix et traictié en fussent refaiz par les notables de 
la ville, et en furent les accuseurs tousjours en indignacion 
du marchant. Et dit le compte que à celle paix faire y eut 
grand difficulté et pluseurs protestations des amysde la da¬ 
moiselle, et d’aultre part pluseurs promesses bien estroictes 
du marchant, qui depuis bien çt gracieusement s’i gou¬ 
verna, et ne fut oneques homme meilleur à femme qu il fut 
toute sa vie ; et ainsi usèrent leurs jours ensemble. 


l Chatte mite. — * Intrigue, secret, allusion à la traînée de pou-lre dune 
mine. — 3 Braire. 

LA LXII e NOUVELLE 

PAR MONSEIGNEUR DE QUEVRAIN. 

Environ le mois de juillet, alors que certaines convencions 
et assemblée se tenoit entre la ville de Calais et Gravelin- 
ghes, assez près du chastel d’Oye, à laquelle assemblée es- 
toient pluseurs princes et grands seigneurs, tant de la partie 
de France comme d’Angleterre, pour adviser et traictier de 
la rençon de monseigneur d’Orléans, estant lors prisonnier 
du roy d’Angleterre ; entre lesquels de la dicte partie #An- 
gleterre estoit le cardinal de Viscestre, qui à ladicte con- 
vencion estoit venu en grand et noble estât, tant de cheva¬ 
liers,escuiers, que d’autres gens d’église. Et entre les autres 
nobles hommes avoit ung qui se nommoit Jehan Stocton, 
escuier trenchant, et Thomas Brampton, eschanson du dit 
cardinal, lesquels Jehan et Thomas Brampton se entreay- 
moient autant ou plus que pourroient faire deux frères ger¬ 
mains ensemble; car de vestures, harnois et habillemens 
estoient tousjours d’une façon au plus près que ilz pouvoient; 
et la plus part du temps ne faisoient que ung lict et une 
chambre, et oncques n’avoit on veu que entr’eulx deux que 
aucunement y eut quelque courroux, noise ou maltalent. 
Et quand le dit cardinal fut arrivé au dit lieu de Calais, on 
bailla pour le logis des ditz nobles hommes l’hostel de Ri¬ 
chard Fery, qui est le plus grand hoslel de la dicte ville de 
Calais ; et ont de coustume les grands seigneurs, quand ilz 
arrivent au dit lieu passans et revenans, d’y logier. Le dit 
Richard estoit marié, et estoit sa femme de la nacion du 
pays de Hollande, qui estoit belle, gracieuse, et bien luy 
advenoit à recevoir gens. Et durant la dite convencion,à la¬ 
quelle on fut bien l’espace de deux mois, iceulx Jehan Stocton 

et Thomas Brampton, qui estoient si comme en 1 l’aage 
de xxvu à xxviu ans, ayans leur couleur de cramoisy vive, 
et en point de faire armes par nuyt et par jour; durant le¬ 
quel temps, nonobstant les privaulez et amitiez qui estoit 
entre ces deux seconds et compaignons d’armes, le dit Jehan 
Stocton, au deceu * du dit Thomas, trouva manière d’avoir 
entrée et faire le gracieulx envers leur dite hosfesse, et y 
continuoit souvent en devises et semblables gracieusetiez 
que on a de coustume de faire en la queste d’amours ; et en 
la fin s’enhardit de demander à sa dicte hostesse la courtoi¬ 
sie, c’est asavoir, qu’il peust estre son amy et elle sa dame 
par amours. A quoy, comme faindant d’estre esbahie de 
telle requeste, lui, respondit tout froidement que luy ne 
aultre elle ne haioit 8 , ne ne vouldroit hayr, et qu’elle amoit 
chacun par bien et par honneur. Mais il povoit sembler à la 
manière de sa dicte requeste, qu’elle ne pourroit yeelle 
accomplir que ce ne fut grandement à son deshonneur et 
scandale, et mesmement de sa vie, et que pour chose du 
monde à ce ne vouldroit consentir. Àdonc le dit Jehan res- 
pliqua, disant qu’elle lui povoit trèsbien accorder : car il 
estoit celuy qui luy vouloit garder son honneur jusqu’à la 
mort, et ameroit mieulx estre pery et en l’autre siè¬ 
cle 4 tourmenté que par sa coulpe elle eust deshonneur; et 
qu’elle ne doubla en rien que de sa part son honneur ne 
fut £ardé, luy suppliant de rechef que sa requeste luy voul- 
sist accorder, et à toujours mais se reputeroit son servi¬ 
teur et loyal amy. Et à ce elle respondit, faisant manière de 
trembler, disant que de bonne foy il luy faisoit mouvoir le 
sang du corps, de crainte et de paour qu’elle avoit de luy 
accorder sa requeste. Lors s’approuclïa d’elle, et luy re- 
quist ung baiser, dont les dames et damoiselles du dit pays 
d’Angleterre sont assés liberales de l’accorder; et en la bai¬ 
sant luy pria doulcement qu’elle ne fut paoureuse et que 

1 Eovirôn, à peu près. — * A l’insu. — 3 Haïssait. — L’autre vie. 

de ce qui seroit entre eulx deux jamais nouvelle n’en seroit 
à personne vivant. Lors elle lui dist : « Je voys bien que je 
ne puis de vous eschapper que je ne face ce que vous vou¬ 
lez; et puis qu’il faut que je face quelque chose pour vou^ 
sauf toutesfoiz tousjours mon bon honneur, vous savez l’or¬ 
donnance qui est faicte de par les seigneurs estans en ceste 
ville de Calais, comment il convient que chacun chief d’hos- 
tel face une foysla sepmaine, en personne, le guet par nuyt, 
sur la muraille de la dicte ville. Et pour ce que les sei¬ 
gneurs et nobles hommes de monseigneur le cardinal, 
vostre maislre, sont céens logez en grand nombre, mon 
mary a tant fait par le moien d’aucuns ses amis envers mon 
dit seigneur le cardinal, qu’il ne fera qu’ung demy guet, 
et entens qu’il le doit faire jeudy prochain, depuis la 
cloche du temps au soir jusques à la mynuvt; et pour ce, 
tantdiz que mon dit mary sera au guet, si vous me voulez 
dire aucunes choses, les orray trôsvoluntiers, et me trou¬ 
verez en ma chambre, avecques ma chambrière », la 
quelle estoit en grand vouloir de conduire et acomplir les 
voluntés et plaisirs de sa maistresse. Lequel Jehan Stocton 
fut de ceste response moult joyeux, et en remerciant sa 
dicte hostesse luy dit que point n’y aroit defaulte que au dit 
jour il ne venist comme elle luy avoit dit. Or se faisoient 
ces devises le lundy precedent après disner, mais il ne fait 
pas à oublier de dire comment le dit Thomas Brampton avoit 
ou desceu de son dit compaignon Jehan Stocton fait pareil¬ 
les diligences etrequestes à leur dicte hostesse, laquelle ne 
luy avoit oneques voulu quelque chose accorder, fors luy 
bailler l’une foiz espoir, et l’autre doubte, en luy disant et 
remonstrant qu’il pensoit trop peu à l’honneur d’elle, car 
s’elle faisoit ce qu’il requeroit, elle savoit de vray que son 
mary et ses parens et amys luy osteroient la vie du corps. Et 
ad ce respondit le dit Thomas > « Ma trèsdoulce damoiselle 
et hostesse, pensez que je suis noble homme, et pour chose 

qui me peust advenir ne vouldroye faire chose qui tournast 
à vostre deshonneur ne blasme; car ce ne seroit point usé de 
noblesse. Mais creez fermement que vostre honneur voul¬ 
droye garder comme le mien ; et ameroye mieulx à morir 
qu’il en fust nouvelles, et n’ay amy ne personne en ce 
monde., tant soit mon privé, à qui je vouldroye en nulle 
manière descouvrir nostre fait. » Laquelle, voyant la singu¬ 
lière affection et désir du dit Thomas, luy dit le mercredy 
ensuyvant que le dit Jehan avoit eu la gracieuse response 
cy dessus de leur dicte hostesse, que, puis qu’el le véoit en 
si grand volunté de luy faire service en tout bien et en tout 
honneur, qu’elle n’estoit point si ingrate qu’elle ne le voul- 
sist recognoistre. Et lors luy alla dire comment il convenoit 
que son mary, lendemain au soir, allast au guet comme les 
aultres chefz d’ostel delà ville, en entretenant t’ordonnance 
qui sur ce estoit faicte par la seigneurie estant en la ville ; 
mais, la Dieu mercy, son mary avoit eu de bons amis en- 
tour monseigneur le cardinal, car ilz avoient tant fait en¬ 
vers luy qu'il ne feroit que demy guet, c’est assavoir depuis 
mynuyt jusques au matin seulement, et que si ce pendant 
il vouloit venir parler à elle, elle orroit voluntiers ses de¬ 
vises ; mais pour Dieu qu’il y vint si secrètement qu’elle 
n’en peust avoir blasme. Et Je dit Thomas luy sceut bien 
respondre que ainsi desiroit il de faire. Et à tant se partit 
en prenant congié. Et le lendemain, qui fut le dit jour de 
jeudy, au vespre, après ce que la cloche du guet avoit esté 
% sonnée, le dit Jehan Stocton n’oblya pas à aller à l’heure que 
sa dicte hostesse luy avoit mise. Et ainsi qu’il vint vers la 
chambre d’elle, il entra et la trouva toute seulle; laquelle 
le receut et luy fist trèsbonne chère, car la table y estoit 
mise. Lequel Jehan requist que avecques elle il peust soup- 
per, affin de eu lx mieulx ensemble deviser, ce qu elle ne 
luy voulf de prime face 1 accorder, disant qu’elle pourvoit 


1 De prime abord. 

avoir charge si on le trouvoit avec elle. Mais il luy requit, 
tant qu’elle le luy accorda ; et le soupper fait, qui sembla 
estre audit Jehan moult long, se joignit avecques sa dicte 
hostesse ; et apçès ce s’esbatirent ensemble si comme nu à 
nu. Et avant qu’il entrast en la dicte chambre, il avoit 
bouté en ung de ses doiz ung aneau d’or garny d'un beau gros 
dyamant qui bien povoit valoir la somme de trente nobles *. 
Et en eulx devisant ensemble, ledit aneau luy cheut de son 
doy dedans le lit, sans ce qu’il s’en apperceust. Et quand ilz 
eurent illec esté ensemble jusques après la xj. heure de la 
nuyt, la dicte damoiselle luy pria moult doulcement que en 
gré il voulsist prendre le plaisir qu’elle luy avoit peu faire, 
et que à tant il fust content de soy habiller et partir de la 
dicte chambre, affin qu’il n’y fust trouvé de son mary, 
qu’elle attendoit si tost que la mynuyt seroit sonnée, et qu’il 
luy voulsist garder son honneur, comme il luy avoit promis. 
Lequel, ayant doubte * que ledit mary ne retournast incon¬ 
tinent, se leva, habilla et partit d'icelle chambre ainsi 
que xij heures estoient sonnées, sans avoir souvenance de 
son dit dyamant qu’il avoit laissé ou lit. Et en yssant hors de 
la dicte chambre et au plus près d’icelle, le dit Jehan Sloc- 
ton encontra le dit Thomas Brampton, son compaignon, 
cuidantquecefust son hoste Richard. Et pareillement le dit 
Thomas, qui venoit à l’heure que sa dame luy avoit mise, 
semblablement cuida que le dit Jehan Stocton fust le dit 
Richard, et attendit ung peu pour savoir quel chemin tien- 
droit celuy qu’il avoit encontre. Et puis s’en alla et entra en 
la chambre de la dicte hostesse, qu’il trouva comme entrou¬ 
verte, laquelle tint manière comme toute esperdue et ef¬ 
frayée, en demandant au dit Thomas, en manière de grand 
doubte et paour, s’il avoit point encontré son mary qui par- 
toit d’illec pour aller au guet, lequel luy dist que trop bien 


1 Monnaie de l’or le plus fin. — 2 Crainte, appréhension. 

avoit encontre ung homme, mais il ne savoit qui il esloit, 
ou son mary ou aullre, et qu’il avoit ung peu attendu pour 
veoirquel chemin il tiendroit. Et quand elle eut ce oy, elle 
print hardiment de le baiser, et luy dist qu’il fust le bien 
venu. Et as<ez tost après, sans demander qui l’a perdu ne 
gaigné *, le dit Thomas trousse la damoiselle sur le lit en 
faisant cela. Et puis après, quand elle vit que c’estoit, à cer¬ 
tes se despoillèrent et entrèrent tous deux ou lit, car ilz 
tirent armes en sacrifiant au Dieu d'amours et rompirent 
pluseurs lances. Mais en faisant les dictes armes il advint au 
dit Thomas une adventure, car il sentit soubz sa cuisse le 
dyamant que le dit Jehan Stoclon y avoit laissé ; et comme 
non fol ne esbahy, le print et le mist en l’un de ses doiz. 
Et quand ilz eurent esté ensemble jusques à lendemain de 
malin, que la cloche du guet estoit prochaine de sonner, 
à la reqneste de la dicte damoiselle il se leva, et en partant 
s’entreaccolèrent ensemble d’un baisier amoureux. Ne de- 
moura guère que le dit Richarl retourna du guet, où il 
avoit esté toute la nuyt, en son hostel, fort refroidy et es- 
chargé du fardeau de sommeil, qui trouva sa femme qui se 
levoil; laquelle luy fist faire du feu, et s’en alla coucher 
et reposer, car il esloit fraveillé de la nuyt. Et fait à croire 
que aussi estoit sa femme : car, pour la double qu’elle avoit 
eue du traveil de son mary, elle avoit bien peu dormy toute 
la nuyt. Et environ deux jours après toutes ces choses 
faictes, comme les Anglois ont de coustume après qu’ilzont 
oy la messe de aller desjeuner en la taverne, au meilleur vin, 
lesdiclz Jehan et Thomas se trouvèrent en une compaignie 
d’aultres gentilzhommes et marchans, et allèrent ensemble 
desjeuner, etse assirent lesdiclz Sfocton etBrampton l’un de¬ 
vant l’autre. Et en mangeant, le dict Jehan regarda sùr les 
mains du dit Thomas, qui avoit en l’ung de ses doiz le dict 

dyamant. Et quand il l’eut grandement advisé, il luy sem¬ 
blent vrayement que c’estoit celuy qu’il avoit perdu, ne sa- 
voit en quel lieu et quand, et pria au dit Thomas qu’il luy 
voulsist monstrer le dit dyamant, lequelluy bailla. Et quand il 
l’eut en sa main, il recongneul bien que c’estoit le sien, et 
demanda au dit Thomas dont il luy venoit, et qu’il estoit 
sien'. A quoy le dit Thomas respondit au contraire que non, 
et que à luy appartenoit. Et le dit Stoclon maintenoit que de¬ 
puis peu de temps l’avoit perdu, et que, s’il l’avoit trouvé 
en leur chambre où ilz couchoient, qu’il ne faisoit.pas bien 
de le retenir, attendu l’amour et fraternité qui tousjours 
avoit esté entre eulx deux; tellement que pluseurs haultes 
parolles s’en ensuyvirent, et fort se animèrent et courrous- 
sèrent l’un contre l’autre. Toutesvoies le dit Thomas vou- 
loit tousjours ravoir le dit dyamant; mais n’en peut finer. 
Et quand les aultres gentilzhommes et marchans virent la 
dicte noise, chacun s’employa à raccordement d’icelle, pour 
trouver manière de les appaiser ; mais rien n’y valoit, car 
celuy qui perdu avoit le dit dyamant ne le vouloit laisser partir 
de ses mains, et celuy qui l’avoit trouvé le vouloit ravoir, et 
tenoit à la belle adventure que l’avoir eu cest eur et avoir 
joy de l’amour de sa dame; et ainsi estoit la chose difficile 
à appoincter. Finalement l’un desdietz marchans, voyant 
que ou demené de la matère on n’y prouffitoit en rien, si 
dist qu’il luy sembloit qu’il avoit advisé ung aultre expé¬ 
dient, dont les dietz Jehan et Thomas devroient estre con- 
tens; mais il n’en diroit mot si les dictes parties ne se 
soubzmettoient, en peine de dix nobles, que de tenir ce 
qu’il en diroit; dont chacun de ceulx estans en la dicte 
compaignie dirent que bien avoit dit le marchant, et inci¬ 
tèrent les dietz Jehan et Thomas de faire la dicte soubzmis- 
sion, et tant en furent requis qu’ilzs’i accordèrent. Lequel 
marchant ordonna que le dit dyamant seroit mis en ses 
mains, puis que tous ceulx qui du dit différent avoient parlé 

et requis de l’appaiser n’en avoient peu estre creuz, et que 
après ce, que, eulx partiz de l’ostel où ilz estoient, au pre¬ 
mier homme, de quelque estât ou condicion qu’il fust, qu’ilz 
rencontreroient ü lyssue du dit hostel, compteroient toute 
la manière du dit different et noise estant entre les ditz 
Jehan et Thomas; et ce qu’il en diroit ou ordonneroit 
seroit tenu ferme et stable par les dictes deux parties. Ne 
demoura guères que du dit hostel se partit toute la compai- 
gnie, et le premier homme qu’ilz encontrèrent au dehors 
d’icelluy, ce fut le dit Richard, hoste des dictes deux par¬ 
ties; auquel par le dit marchant fut dit et narré toute la 
matière du dit différent. Lequel Richard, après ce qu’il eut 
tout oy et qu’il eut demandé à ceulx qui illec estoient pre- 
sens si ainsi en estoit allé et que les dictes parties ne s’es- 
toient voulu laisser appoincter et appaisier par tant de nota¬ 
bles personnes, dis! par sentence que le dit dyamaut luv de- 
mourroit comme sien et que l’une ne l’autre des parties ne 
l’aroit. Et quand le dit Thomas vit qu’il avoit perdu l’adven- 
ture de la treuve 1 du dit dyamant, fut bien desplaisant. Et 
fait à croire que autant estoit le dit Jehan Stocton, qui l’a- 
voit perdu. Et lors requist le dit Thomas à tous ceulx qui 
estoient en la compaignie, réservé leur dit hoste, qu’ilz 
voulsissent retourner en l’ostel où ilz avoient desjeuné, et 
qu’il leur donneroit à disner, affin qu’ilz fussent advertiz 
de la manière et comment le dit diamant estoit venu en ses 
mains; tous lesquelz luy accordèrent. Et en attendant le 
disner qui s’appareilloit, leur compta l'entrée et la manière 
des devises qu’il avoit eu avecques son hostesse, comment 
et à quelle heure elle luy avoit mis heure pour se trouver 
avecques elle, tantdiz que son mary seroit au guet, et le lieu 
où le dyamant avoit esté trouvé. Lors le dit Jelian Stocton, 
oyant ce, en fut moult esbahy, soy donnant grand mer- 


1 Si la chose s’était passée de la sorte. — s Trouvaille. 

veille ; et en soy signant, dist que tout le semblable Iuy es- 
toit avenu en la propre nuyt, ainsi que cy devant est déclaré, 
et que il tenoit fermement avoir laissé cheoir son dyamant 
où le dit Thomas l’avoit trouvé, et qu’il luy devoit faire plus 
mal de l’avoir perdu qu’il ne faisoit au dit Thomas, lequel 
n’y perdoit rien, car il luy avoit chier cousté. A quoy le dit 
Thomas respondit qu’il ne le devoit point plaindre si leur 
hoste l’avoit adjugé estre sien, attendu queleurhostesse en 
avoit eu beaucop à souffrir, et qu’il avoit eu le pucellaige 
de la nuytée; et le dit Thomas avoit esté son page et de son 
esquyrie et allant après luy. Et ces choses contentèrent assez 
bien le dit Jehan Stocton de la perte de son dyamant, 
pource que aultre chose n’en pouvoit avoir. Et de ceste ad- 
venture tous ceulx qui présens estoient commencèrent à 
rire et menèrent grand joye. Et après ce qu’ilz eurent disné, 
chacun retourna où bon lui sembla. 


LA LXIII* NOUVELLE 

PAR M. MONTBLERU. 

Montbleru se trouva, a environ deux ans, à la foyre d’En- 
vers, en la compaignie de monseigneur d’Estampes, qui le 
deffrayoit, qui est une chose qu’il prend assez bien en gré. 
Ung jour entre les aultres, d’adventure il rencontra mais- 
tre Ymbert de Playne, maistre Roland Pipe, et Jehan Le 
Tourneur, qui luy firent grand chère. Et pour ce qu’il est 
plaisant et gracieux, comme chacun scet, ilz désirèrent sa 
compaignie et luy prièrent de venir loger avec eulx, et 
qu’ilz feroient la meilleure chère de jamais. Montbleru de 
prinsault s’excusa sur monseigneur d’Estampes, qui l’avoit 
là amené, et dist qu’il ne l’oseroit habandonner : « Et la 
raison y est bonne, car il me deffraye de tout point », dit- 

il. Néantmains toutesfoiz il fut content d’abandonner mon¬ 
seigneur d'Estampes, ou cas que entre eulx le voulsissent 
deflrafer ; et eulx^ qui ne desiroient que sa compaignie, ac¬ 
cordèrent legierement 1 et de bon cueurce marchié. Ores- 
coutez comment il les paya. Ces trois bons seigneurs, mais- 
tre Ymhert, mâistre Roland, et Jehan Le Tourneur, demou- 
rerent à Envers plus qu’ilzne pensoient quand ilz partirent 
de la court, et soubz esperance de bref retourner, n’avoient 
apporté chacun qu’une chemise; si devindrent les leurs, 
leurs couvrechefz et petiz draps, bien sales, et à grand re¬ 
gret leur venoit d’eulx trouver en ce party, car il faisoit 
bien cbault, comme en la saison de Penthecoste. Si les bail¬ 
lèrent à blanchir à la chambrière de leur logis ung samedy 
au soir, quand ilz se couchèrent, et les dévoient avoir blan¬ 
ches au lendemain, à leur lever. Et si eussent ilz, mais 
Montbleru les en garda bien. Et pour venir au fait, la cham¬ 
brière, quand vint au matin, qu’elle eut blanchy ces che¬ 
mises, couvrechefz et petiz draps, les sechez au feu, et ploiez 
bien et gentement, elle fut appellée de sa maistresse pour 
aller à la boucherie faire la provision pour le disner. Elle 
fist ce que sa maistresse luy commenda, et laissa en la cui¬ 
sine, sur une scabelle, tout ce bagage, chemises, couvre¬ 
chefz, et petiz draps, espérant à son retour les retrouver; à 
quoy elle faillit, car Montbleru, quand il peut veoir du jour, 
se lève de son lit et print une robe longue sur sa chemise, 
et descendit en bas. Il vint veoir qu’on disoit en la cuisine, 
où il ne trouva ame, fors seullement ces chemises, couwe- 
chefz, et petiz draps, qui ne demandoient que marchand. 
Montbleru congneut tantost que c estoit sa charge, si y mist 
la main, et fut en grand elfroy où il les pourvoit sauver. Une 
foiz il pensoit de les bouter dedans les chaudières et grands 
potz de cuyvre qui estoient en la cuisine, aultrefoiz de les 

bouter en sa manche ; bref il les bouta en Testable de ses 
chevaulx, bien enfardelées 1 dedans le foing et ung gros 
monceau de fiens*; et cela fait,il 6’en revint coucherdont il 
estoit part y d’emprès de Jehan Le Tourneur. Or veezcy la 
chambrière retournée de la boucherie, qui ne trouve pas 
ces chemises, qui ne fut pas bien contente, et commence à 
demander par tout qui en scet nouvelles. Chacun à qui elle 
en demandoit disoit qu’il n’en savoit rien, et Dieu scet la 
vie qu’elle menoit. Et veezcy les serviteurs de ces bons sei¬ 
gneurs. qui attendent après leurs chemises, qui n’osent 
monter vers leurs mais!res, et enragent tous vifz, si font 
l’oste et l’ostesse et la chambrière. Quand vint environ neuf 
heures, ces bons seigneurs appellent leurs gens, mais nul 
ne vieut, tant craindent à dire les nouvelles de ceste perte 
à leurs maistres. Toutesfoiz en la fin, qu’il estoit entre xj et 
xu 3 , l’oste vint et les serviteurs ; et fut dit à ces bons sei¬ 
gneurs comment leurs chemises estoient desrobées, dont les 
aucuns perdirent pacience, comme maistre Ymbert et 
maistre Roland. Mais Jehan Le Tourneur tint assez bonne 
maniéré, et n’en faisoit que rire, et appella Montbleru, qui 
faisoit la dormeveille, qui savoit et oyoit tout, et luy dist : 
« Montbleru, véezcy compagnons bien en point : on nous a 
desrobé noz chemises. — Saincte Marie! que dictes vous ? 
dit Montbleru, contrefaisant l’endormy, véezcy malvenu. » 
Quand on eut grand pièce tenu parlement 4 de ces chemises 
perdues, dont Montbleru cognoissoit bien le larron, ces 
bons seigneurs dirent : « Il estjà tard, nous n’avons encores 
point oy de messe, et si est Dimenche; et si ne povons 
bonnement aller sans chemises : qu’est il de faire ? — Par 
ma foy, dist l’oste, je n’y sçay d’aultre remède, que je vous 
preste chacun une chemise des miennes, telles qu’elles sont ; 
elles ne sont pas pareilles aux vos!res, mais elles sont blan- 

1 Entortillées. — * Paille. — 3 Entre ouze heures et midi. — * Parlement , 
discours, conversation. 

ches, et si ne povez mieulx faire. » Hz furent contens de 
prendre ces chemises de l’osle, qui cstoient courtes et es- 
troictes, et de dure et aspre toille, et Dieu scet qu'il les fai- 
soit bon veoir. Ilz furent prestz, Dieu mercÿ ; mais il estoit 
si tard qu’ilz ne savoient où ilz pourroient oyr messe. Alors 
dist Montbleru, qui tenoit trop bien manière : « Tant que 
d’oyr messe, il est meshuy 1 trop tard ; mais je sçay une 
eglise en ceste ville où nous ne fauldrons point de veoir 
Dieu. — Encores vault il mieulx que rien, dirent ces bons 
seigneurs. Allons, allons, et nous avançons vislement, c’est 
trop tardé : car perdre noz çhemises, et ne oyr point au- 
jourdhuy de messe, ce seroil mal sur mal ; et pourtant il est 
temps d’aler à l’église, si meshuy nous voulons otiyr la 
messe. » Montbleru les mena en la grand eglise d’Envers, 
où il y a ung Dieu sur ung asne. Quand ilz eurent chacun 
dit une paternostre, ilz dirent à Montbleru : « Où est ce 
que nous verrons Dieu ? — Je le vous monstreray », dit il. 
Alors il leur monstra ce Dieu sur l’asne, et leur dist : 
« Véezlà Dieu : vous ne fauldrez jamais à quelque heure de 
veoir Dieu céens. » Hz se commencèrent à rire, jasoit ce 
que la doleur de leurs chemises ne fust pas encores appai- 
sée. Et sur ce point ilz s’en vindrent disner et furent depuis 
ne sçay quans jours à Envers; et après se despartirent sans 
avoir leurs chemises, car Montbleru lesmist en lieu sauf, et 
les vendit depuis cinq cscuz d’or. Or advint, comme Dieu le 
voult, que en la bonne sepmaine de quaresme ensuyvant le 
mercredy s , Montbleru se trouva au disner avecques ces 
trois bons seigneurs dessuz nommez ; et entre aultres pa- 
rolles il leurs ramentut leurs chemises qu’ilz avoient perdues 
à Envers, et dist : « Hélas ! le pouvre larron qui vous des- 
roba, il sera bien damné si son meffait ne lui est pardonné 
de par Dieu, et de par vous ; vous ne le vouldriez pas ? — 


1 Aujourd'hui. — 2 |. a première semaine du carcine après le mercredi de» 
cendres. 

Haï dit maistre Ymbert,par dieu, beau sire, il ne m’en sou- 
venoit plus, jel’ay pieçà oublié. —Au mains, dit Montbleru, 
vous luy pardonnez, faictes pas? — Saint Jehan, dist il, je 
ne vouldroye pas qu’il fust damné pour moy. — Et par ma 
foy, c’est bien dit, dist Montbleru. Et vous, maistre Roland, ne 
luy pardonnez vous pas aussi ?» A grand peine disoit- ille mot, 
toutesfoiz il dist qu’il luy pardonnoit, mais pour ce qu’il pert& 
regret, le mot luy coustoitplus à prononcer. « Et vrayemeut, 
vous luy pardonnerez aussi, maistre Roland, dist Montbleru ; 
qu’avez vous gaigné d’avoir damné ung pouvre larron pour 
une meschante chemise et ung couvrecbef? — Et je luy 
pardonne vrayement, dist il lors, et l’en clame quicte f , puis- 
qu 'ainsi est que aultre chose n’en puis avoir.—Et par ma foy, 
vous estes bon homme », dist Montbleru. Or vint le tour de 
Jehan Le Tourneur, Si luy dist Montbleru : « Or çà, Jehan, 
vous ne ferez pas pis que les aultres, tout est pardonné à ce 
pouvre larron de chemises, si à vous ne tient. — A moy ne 
tiendra pas, dit il, je luy ay pieçà pardonné, et luy en baille 
d^ recbef absolucion. — On ne pourroit niieulx dire, dit 
Montbleru, et par ma foy, je vous sçay trèsbon gré de la 
quictance que vous avez faicte au larron de voz chemises, et 
en tant qu’il me touche, car je suis le larron mesmes qui vous 
desrobay voz chemises à Envers; je prens ceste quictance à 
mon prouffil, et vous en mercye toutesfoiz, car je le doy 
faire. » Quand Montbleru eut confessé ce larrecin, et qu’il 
eut trouvé sa quictance par le party, qu’avez ov, il ne fault 
pas demander si maistre Ymbert, maistre Roland et Jehan 
Le Tourneur furent bien esbahiz, car ilz ne se fussent ja¬ 
mais doubtez qui leur eust fait ceste courtoisie. Et luy fut 
bien reprouché, voire en esbatant, ce pouvre larrecin. Mais 
luy, qui sçet son entregens, se desarmoil gracieusement de 
tout ce dont charger le vouloient ; et leur disoit bien que 


1 L’en déclare quitte. 

c’estoitsa coustameque de gaigner et de prendre ce qu’il 
trouYoit sans garde, spécialement à telles gens qu’ilz es- 
loient. Hz n’en firent que rire ; mais trop bien demandèrent 
comment il les desroba. Et il leur déclara tcwit an long, et 
dist aussi qu’il avoit eu de tout ce butin cinq escuz, dont ilz 
n’eurent ne demandèrent aultre chose. 


LA LXIV e NOUVELLE 

PAR MESSIRE MICHAULT DE CHANGY. 

Il est bien vray que naguères, en ung lieu de ce pays que 
je ne puis nommer, et pour cause ; mais au fort, qui le scet 
si s’en taise comme je fays, avoit ung maistre curé qui fai- 
soit raige de confesser ses parrochiennes. De fait, il n’en es- 
cbappoit pas une qui ne passast par là, voire des plus jeu¬ 
nes. Au regard des veilles, il n’en tenoit compte. Quand il 
eut longuement maintenu ceste saincîe vie et ce vertueux 
exercice, et qnela renommée en fut espandue par toute la 
marche et è% terres voisines, il fut puny en la façon que vous 
orrez, et par l’industrie de l’un de ses parrochiens, à qui 
toutesfoiz il n’avoitencores rien meffait touchant sa femme. 
Il estoit ung jour au disner, et faisoit bonne chère en l’oslel 
de son parrochien que je vous dy. Et comme ilz estoient ou 
meilleur endroit de leur disner et qu’ilz faisoient le plus 
grand het, veezcy leens venir ung homme qui s’appelle 
Trenchecoille, lequel se mesle de taillier gens, d’arracher 
dens, et d’un grand tas d’aultres brouilleries 1 ; et avoit ne 
sçay quoy à besoigner à l’oste de léens. L’oste l'encueillit 
trèsbien et le fist seoir, et sans se faire beaucop prier, il se 
fourre avecques nostre curé et les auitres ; et s’il estoit venu 


1 D'une foule de choses de tout genre. 

tard, il met peine d’aconsuyvir ceulx qui le mieulx avoient 
viandé f . Ce maistre curé, qui estoit grand farseur et fin 
homme, commence à prendre la parolle à ce trenchecoille 
et luy va demander de son mestier et de cent mille choses, 
et le trenchecoille lnv respondoit au propos le mieulx qu’il 
savoit. A chef de pièce, maistre curé se vire verz l’oste et en 
l’oreille luy dist : « Voulons nous bien tromper ce trenche¬ 
coille?— Oy,je vous en prie, ce dit l’oste; mais en quelle 
manière le pourrons-nous faire ? — Par ma foy, dit le curé, 
nous le tromperons trop bien, si vous me voulez aider. — 
Et je ne demande aultre chose, dit l’oste. — Je vous diray 
que nous ferons, dit le curé : je faindray avoir mal au coil- 
lon et marchanderay à luy de le m’osler, et me feray lyer et 
mettre sur la table tout en point, comme pour le trencher. 
Et quand il viendra près et il vouldra veoir que c’est pour 
ouvrer 1 de son mestier, je me leveray et luy monstreray le 
derrière. — Et que c’est bien dit, dist l’oste, qui à coup 
pensa ce qu’il vouloit faire, vous ne feistes jamais mieulx; 
laissez nous faire entre nous aultres, nous vous aiderons 
bien à parfaire la farce. — Je le veil, dit le curé. » Après 
ces parolles, monseigneur le curé rassaillit nostre trenche¬ 
coille d’unes et d’aultres », et en la parfin luy dist, pardieu, 
qu’il avoit bien mestier d’un tel homme qu’il estoit, et qu’il 
avoit ung coillon tout pourry et gasté, et vouldroit qu’il luy 
eust cousté bonne chose, et qu’il eust trouvé homme qui 
bien luy sceust oster. Et si froidement le disoit que le tren¬ 
checoille cuidoit véritablement qu’il deist voir. Lequel luy 
respondit : « Monseigneur le curé, je veil bien que vous sa¬ 
chez, sans nul despriser, nemoy vanter de rien, qu’il n’y a 
homme en ce pays qui mieulx que moi vous sceust aider ; et 
pour l’amour de l’oste de ceens, je vous feray de ma peine 
telle courtoisie, si vous vous voulez mettre en mes mains, 


1 Mange. — * Tra\ailler. — 3 De choses el d’autres. 

que par droit vous en devrez estre content. — Et vravment, • 
dit maistre curé, c’est bien dit. » Conclusion, pour abréger, 
ilz furent d’accord. Et tost après fut la table ostée, et com¬ 
mença maistre trenchecoille à faire scs préparatoires pour 
besoigner; et d’aultre part le bon curé se mettoit à point 
pour faire la farse, qui ne lui tourna pas à jeu, et devisoità 
Poste’et auxaultres comment il de voit faire. Et tnnldis que 
ces approuches d’un costé et d’aultre se faisaient, Voste de 
léens vint au trenchecoille, et luy dist : « Garde bien, quel¬ 
que chose que ce prestre te dye, quand tu le tiendras pour 
ouvrer à ses coillons, que tu les lui trenches tous deux rasi- 
bus, et n’y fay faulte, si cher que tu as ton corps. — Saint 
Martin, si feray je, dist le trenchecoille, puis qu’il vous 
plaist. J’ai ung instrument si presl et si bien trenchant, que 
je vous feray présent de ses genitoires avant qu’il ait loisir 
de moy rien dire. — Or on verra que tu feras, dist 1 oste ; si 
tu faulx, je ne te fauldray pas. » Tout fust prest, et la table 
apportée, et monseigneur le curé en pourpoint, qui bien 
contrefaisoil l’adolé, et promectoit bon vin à ce trenchecoille. 

L’oste aussi et les serviteurs de léens, qui dévoient tenir bon 
curé, qui n’avoient garde de le laisser eschapper. Et affin 
d’estre plus seur, le lièrent trop bien, et luy disoienl que 
c’estoit pour mieux faire la farce, et quand il vouldroitilz le 
laisseroient aller; et il les creut comme fol. Or vint ce vail¬ 
lant trenchecoille garny à la couverte main de son petit ra¬ 
soir, et commença à vouloir mettre les mains aux coillons 
de monseigneur le curé : « A dya ! dit monseigneur le curé, 
faictes à traict et tout beau ; tastez les le plus doulcement 
que vous pourrez, et après je vous diray lequel je veil avoir 
os té. — Trop bien », dit il : et lors tout souef lève la che¬ 
mise et pi end sesmaislres coillons, gros et quarrez, et sans 
en plus enquérir, subitement les luy trencha tous deux d un 
seul cop. Et bon curé de cryer, et de faire la plus male vie 
que jamais fist homme. « Hola 1 hola, dist l’oste, pille la P a 

cience, ce qui esl fait est fait; laissez-vous adouber. » Alors 
le trenchecoille le mect à point du surplus qui en tel cas 
appartient, et part et s’en Ya, attendant de l’oste il savoit 
bien quoy. Or ne fault-il pas demander se monseigneur le 
curé fut bien camus de se veoir ainsi desgarny. Et mectoit 
sus à I’oste 1 qu’il estoit cause de son inescbef ; mais Dieu 
scet qu’il s’en excusoit bien, et disoit que si le trenchecoille 
ne se fust si tost sauvé, qu’il l’eust mis en tel estât que ja¬ 
mais n’eust fait bien après. « Pensez vous, dit il, qu’il ne me 
desplaist bien de vostre ennuy, et plus beaucop qu’il est ad¬ 
venu en mon hostel ? » Ces nouvelles furent tost voilées par 
toute la ville; et ne faull pas dire que aucunes damoiselles 
n’en furent bien marries d’avoir perduz les instrumen9 de 
monseigneur le curé; mais aussi d’aultrepart les dolensma- 
riz en furent si joyeulx qu’on ne voussaroit dire n’escripre 
la dixiesme partie de leur lyesse. Ainsi que vous avez oy fut 
maistre curé puny, qui tant d’aultres avoit trompez et deceuz; 
et oncques depuis ne se osa veoir entre gens, mais reclus et 
plain de melencolie fina bien tost après ses dolens jours. 


LA LXV e NOUVELLE 

PAU MONSEIGNEUR LE PRÉVOST* DE WAStENNES. 

Comme souvent l’on mect en terme pluseurs choses dont 
en la fin on se repent, et à tard, advint naguères que ung 
gentil compaignon, demourant en ung village assez près 
du Mont-Saint-Michel, se devisoil à ung soupper, présent sa 
femme, et aucuns estrangiers et pluseurs de ses voisins, 
d’un hostellain dudit Mont-Saint-Michel, et disoit, affermait 
et juroit sur son honneur, qu’il portoit le plus beau membre 

1 Reprochait» 


Digitized by Google 



NOUVELLE LXV. 


*95 


le plus gtos et le plus quarré qui fust en toute la marche 
d’environ; et avecques ce, qui n’empire pas le jeu, il s’én 
aidoit tellement et si bien que les quatre, les v, les six foiz 
ne luy coustoient non plus que s’on les prinst en la corne 
de son chaperon. Tous ceulx de la table oyrent bien volun- 
tiers le bon bruyt qu’on donnoit à ceste hostellain du Mont- 
Saint-Michel, et en parlèrent chacun comme il l'entendoit. 
Mais qui que y prinst garde, la dame de îeens, femme du 
racompteur de l’ystoire, y presta trèsbien l’oreille, et luy 
sembla bien que la femme estoit eu reuse et bien fortunée 
qui de tel mary estoit douée. Et pensa dèslors en son cueür 
que, s’elle povoit trouver hosneste voye et subtille, elle se 
trouvera quelque jour audit Saint-Michel, et à l’ostel de 
l'homme au gros membre se logerait ; et ne tiendra que à 
luy qu’elle n’espreuve si le bon bruyt qu’on luy donne est 
vray. Pour executer ce qu’elle avoit proposé et en son cou¬ 
rage délibéré, au chef de vj ou viij joure, elle print congé de 
son mary, pour aller en pèlerinage au Mont-Saint-Michel. 
Et pour colorer l’occasion de son voyage, elle, comme 
femmes Bçavent bien faire, trouva une bourde toute affaic- 
tée. Et son mary ne luy refusa pas le congé, combien qu’il 
se doubta tanlost de ce qui estoit. Au partir, son mary lùy 
dist qu’elle feist son offrande à saint Michel, et qu’elle se lo- 
geast à l’ostel dudit hostellain, et qu’elle le recommenda9t 
à luy cent mille foiz. Elle promist de tout accomplir, et sur 
ce prend congé, et s’en va, Dieu scet, désirant beâucop se 
trouver au lieu de Saint-Michel. Tantoat qu’elle fut partie, 
et bon mary de monter à cheval, et par aultre chemin que 
sa femme lehoit picque tant qu'il peut au Mont-Saint-Mi¬ 
chel, et vint descendre tout secrètement avant que sa femme 
à l'ostel de l’ostellain dessus dit, lequel trèslyement 1 le re- 
ceut, et luy fîst grand chère. Quand il fut en sa chambre. 

i Joyeusement. 


Digitized by Google 



290 LES CENT NOUVELLES NOUVELLES. 

dist à l’oste : « Or ça, mon hoste, vous estes mon amy de 
pieçà, et je suis le voslre ; je vous veil dire qui m’amaine en 
ceste ville maintenant. Il est vray qu’environ v ou vj jours 
a, nous estions au soupper, en mon hostel, un grant tas de 
bons compagnons ; et comme l’on entre en devises, je com- 
mençay à compter comment on disoit en ce pays qu’il n’y 
avoit homme mieulx oustilié de vous » ; et ou surplus luy 
dist au plus près qu’il peut toutes les parolles qui alors tou¬ 
chant le propos furent dictes, et comme dessus est touché. 
« Or est il ainsi, dit il, que ma femme entre les aultre9 re¬ 
cueillit trèsbien mes parolles, et n’a jamais arresté tant 
qu’elle ayt trouvé manière de impétrer son congé pour 
venir en ceste ville. El par ma foi, je me doubte fort et croy 
véritablement que sa principale intencion est d’esprouver, 
s’elle peut, si mes parolles sont vrayes que j’ay dictes tou¬ 
chant vostre gros membre. Elle sera tantost ceens, je n’en 
doubte point, car il luy tarde de soy y trouver ; si vous prie, 
quand elle viendra, que la recueillez lyement et luy faictes 
bonne chère, et luy demandez la courtoisie, et faictes tant 
qu’elle le vous accorde. Mais toutesfoiz ne me trompez point : 
gardez bien que vous n’y touchez; prenez terme d’aller vers 
elle quand elle sera couchée, et je me mettray en vostre 
lieu, et vous orrez après bonne chose. — Laissez moy faire, 
par ma foy, dist l’cstellain, et je veil bien et vous promectz 
que je feray bien mon personnage. — A dya, toutesfoiz, dit 
l’autre,‘ne me faictes point de desloyauté; je sçaibien qu’il 
ne tiendra pas à elle que ne le facez. — Par ma foy, dist 
l’oslellain, je vous asseure que je n’y toucheray » ; et non 
fist il. Il ne demoura guôres que vecy venir noslre gouge 1 et 
sa chainberière, bien lassées, Dieu le scet. Et bon hoste de 
saillir avant, et de recevoir la compaignie comme il luy es¬ 
tait enjoinct, et qu’il avoit promis. Il fist mener madamoi- 

1 Gougp, fille, femme portée à l'amour : C’est ici comme qui dirait : Notre 
drôlesse, notre coquine. 

selle en une trèsbelle chambre, et luy faire du bon feu et 
apporter tout du meilleur vin de leens, et alla quérir de 
belles cerises toutes fresches, et vint banequeter avec elle, 
en attendant le soupper. Il commence de faire ses approu¬ 
ves 1 quand il vit son point 2 ; mais Dieu scet comment on 
le gecta loing de prinsault. En la parfin foufesfoiz, pour 
abréger, marché fut fait qu'il \iendroit coucher avec elle 
environ la mynuyt tout secrètement . Et ce contract accordé , 
il s’en vint devers le mary de la gouge et luy compta le cas, 
lequel à l’heure prinse entre elle et l’ostellain, il se vint bou¬ 
ter en son lieu et besongna le mieulx qu’i! peult, et se leva 
devant le jour, et se vint remettre en son lit. Quand le jour 
fut venu, noslre gouge, toute melencolieuse, pensive et 
despiteuse, car point n’avoit trouvé ce qu’elle cuidoit, ap- 
pella sa chambrière, et se levèrent, et le plus hastivement 
qu’elles peurent s’abillèrent, et voulrent paier l’osle et leur 
escot ; mais l’oste dist qu’il ne prendi oit rien delle. Et 
sur ce, adieu, et se part madamoiselle, sans aller ne oyr 
messe ne veoir saint Michel, ne desjeuner aussi; et sans 
ung seul mot dire, s’en vint en sa maison. Mais il vous 
fault savoir que son mary y estoit desjà, qui luy demanda 
qu’on disoit de bon à saint Michel. Elle, tant marrye qu’on ne 
pourroit plus, à peine s’elle daignoit respondre. « Et quelle 
chère, dit le mary, vous a fait vostrehoste 1 Par Dieu, il est 
bon compaignon. — Bon compaignon I dit-elle; il n’y à rien 
d’oullrage : je ne m’en saroie louer que tout à point. Non, 
dame, dist il; et par saint Jehan, je pensoye que pour l'a¬ 
mour de moy il vous oust deu festoyer et faire bonne chère. 
— Il ne me chault, dist-elle, de sa chère : je ne vois pas en 
pèlerinage pour la bonne chère de luy ne d’aultre; je ne 
pense qu’à ma devocion. — Devocion l dame, dit il, nostre 
Dame, vous y avez failly ; je sçay trop bien pourquoy > ouS 

• Avances. —2 Quaud il vit l'instant favorable. 

estes tant raffroignée 1 et que le cueur avez tant et fié. 
Vous n’avez pas trouvé ce que vous cuidiez 5 il y a bien à 
dire une once *, largement. Dya, dya, madame, j’ay bien 
sceu la cause de vostre pèlerinage : vous cuidiez taster et 
esprouver le grand brichouart de nostre hoste de saint Mi¬ 
chel; mais, par saint Jehan, je vous en ay bien gardée, et 
garderay, si je puis. Et affîn que vous ne pensiez pas que 
je vous mentisse quand je vous disoye qu’il l’avoit si grand, 
par Dieu, je n’ay dit chose qui ne soit vraye; mais il n’est jà 
mestierque vous en sachez plus avant que par ovr dire, com¬ 
bien que, s’il vous eust voulu croire, et je n’y eusse contre¬ 
dit, vous aviez bonne devocion d’essayer sa puissance. Re¬ 
gardez comment je sçay les choses. Et pour vous mettre hors 
de suspection, sachez de voir que je vins ennuyt à l’heure que 
luy aveiz mise, et ay tenu son lieu ; si prenez en gré cé que 
j’ay sceu faire, et vous passez 3 dorénavant de ce que vous 
avez. Pourceste foiz il vous est pardonné, mais de recheoir 
gardez vous en, pour autant qu’il vous touche. » La damoi- 
selle, toute confuse et esbahie, voyant son tort évident, 
quand elle peut parler, crya mcrcy, et promist de non plus 
faire. Et je tiens que non flst elle de sa teste. 


LA L£VI« NOUVELLE 

PAR PHILIPE DE LOAN. 

N’a guôres que j’esloie à Saint-Omer avec ung grand tas 
de gentiîz compaignons, tant de céenscomme de Bouloigne 
et d’ailleurs, et après le jeu de paulme nous allasmes soup- 
per en l’ostel d’un tavernier qui est homme de bien et beau- 
cop joyeux ; et a une trèsbelle femme, et en grand point, 

1 Renfrognée. - * 11 s’en est fallu «le plus d’une once. — 3 Contentez- 
vous. 

dont il a un trôsbeau filz, environ de l’eage de six à sept an?. 
Comme nous estions tous assis au soupper, le tavernier, sa 
femme, et leur filz d’emprès elle, avecques nous, les aucuns 
commencèrent à deviser, les auitres à chanter, et faisions la 
plus grand chère de jamais : et nostre hoste, pour l’amour 
de nous, ne s’i faindoit pas *. Or avoit esté sa femme ce jour 
aux estuves, et son petit filz avecques elle. Si bien s’advisa 
nostre hoste, pour faire rire la compaignie, qu’il demande¬ 
rait à son filz de Testât et gouvernement de celles qui es¬ 
taient aux estuves avecques sa mère. Si luy va dire : « Vien • 
çà, mon filz; par ta foy, dy moy laquelle de toutes celles 
qui estaient aux estuves avecques ta mère avoit le plus beau 
con et le plus gros. » L’enfant, qui se oyoit questionner de¬ 
vant sa mère, qu’il craindoit comme enfans font de cous- 
tume, vers elle regardoit et né disoit mot. Et le père, qui 
n’avoit pas aprins de le veoir si muet, luy dist de rechef : 

« Or me dy, mon filz, qui avoit le plus gros con ? dy hardi¬ 
ment. — Je ne sçay, mon père, dit l’enfant, toujours virant 
le regart vers sa mère. — Et par dieu, tu as meniy, ce dist 
son père; or le me dy, je le veil savoir. — Je n’oseroye, dit 
l’enfant, pour ma mère ; elle me balteroit. — Non fera, non, 
dit le £ère, tu n’às garde, je fasseure. » Ét nostre hostesse 
sa mère, non pensant que son filz deusl dire ce qu’il dist, luy 
dit : « Dy, dy hardiment ce que tari père te demandé. — 
Vous me batteriez, dit il. — Non ferày, non. » Et le père, 
qui Vit que son filz eut congé de souldre * sâ question, Uly 
demanda de rechef : « Or çè, tnon filz, pat la foy, as lu 
bien regardé tous les cons de éeè feiïimes qui estaient aux 
estuves? — Saint Jehan, oy, mon père. — Et y en avoit il 
largement? dy, ne mens point. — Je n’en vÿ oncques tant : 
ce sembloil une droicte garenne de cons. — Ôr çd, cïy ndus 
maintenant qui avoit le plus bel et le plus gros. — Vraÿ- 


1 Ne s’y épargnait pas. — î Résoudre. 

ment, ce dis! l’enfant, ma mère avoit tout le plus bel et le 
plus gros, mais il avoit un si grand nez. — Si grand nez ? 
dit le père : va, va, tu es un bon filz. » Et nous commen- 
ceasmes tousti rire et à boire d’autant, et parler de cest en¬ 
fant qui caquetoit si bien. Mais sa mère n’en savoit sa con¬ 
tenance, tant estoit honteuse, pource que son filz avoit parlé 
du nez; et croy bien depuis il en fust trèsbien torché . 1 , car 
il avoit encusé le secret de l’escole. Nostre hoste fist du bon 
compaignon; mais il se repentit assez depuis d’avoir fait la 
question, dont la solucion le fist rougir. C’est tout pour le 
présent. 


LA LXVII* NOUVELLE 

PAR PHILIPE DE LO AN. 

Ores a trois ans ou environ que une assez bonne adven- 
lure advint à ung chaperon fourré de parlement de Paris. 
Et aftin qu’il en soit mémoire, j’en fourniray ceste nouvelle, 
non pas que je veille toutesfoiz dire que tous les chaperons 
fourrez ne soient bons et véritables; mais car il y eut non 
pas ung peu de desloyaulté en cestuy cy, mais largement, 
qui est chose estrange et non accoustumée, comme chacun 
scet. Or, pour venir au fait, ce chaperon fourré, en lieu de 
dire ce seigneur de parlement, devint amoureux à Paris de 
la femme d’un cordoannier qui estoit belle et gente, et en- 
langagée à l’advenant et selon le terrouer. Ce maislre cha¬ 
peron fourré fist tant, par moyens d’argent et aultrement, 
qu’il parla à la belle cordoannière dessoubz sa robe et à part, 
et s’il avoit d’elle esté bien amoureux avant la joissance, en- 
cores en fut il trop plus féru depuis, dont elle se parcevoit et 
donnoit trèsbien garde, s’en tenoiltrop plus fière, et se faisoit 
acheter. Luy estant en ceste rage, pour mandement, prière, 

1 Torché , puni, châtié. 

promesse, don, ne requeste qu’il sceust faire, elle s’appensa 
de non plus comparoir, affin encores de luy rengreger 1 et 
plus accroistre sa maladie. Et veezcy nostre chaperon fourré 
qui envoyé ses ambaxadeurs devers sa dame la cordoan- 
nière ; mais c’est pour néant, elle n’y viendrait pour morir. 
Finalement, pour abréger, affin qu’elle voulsist venir vers 
luy comme aultresfoiz, il luy promist en la presence de 
trois ou de iiij qui es'oient de son conseil quant à telles be- 
, soignes, qu’il lu prendrait à femme si son mary terminoit 
vie par mort. Quand elle eut ceste promesse, elle se laissa 
ferrer 1 et vint, comme elle souloit, au lever et aux aultres 
heures qu’elle povoit eschapper, devers le chaperon fourré, 
qui n’esloit pas mains féru que l’autre jadiz d’amours. Et 
elle, sentant son mary desjà vieil et ancien, et ayant la pro¬ 
messe desusdicte, se reputoit desjà comme sa femme. Pou 
de temps après, la mort trèsdesirée de ce cordoannier fut 
sceue et publiée ; <et bonne cordoannière se vient bouter de 
plain sault en l’ostel du chaperon fourré, qui la receut 
joyeusement, promist aussi de rechef qu’il la prendrait à 
femme. Or sont maintenant ensemble ces deux bonnes gens, 
le chaperon fourré et sa dame la cordoannière. Mais, comme 
souvent chose eue en dangier est trop plus cher tenue que 
celle qu’on a à bandon 3 , ainsi advint ycy ; car nostre chape¬ 
ron fourré se commença à ennuyer et lasser de la cordoan- 
nière, et soy refroider de l’amour d’elle. Et elle le pressoit 
tousjours de paraccomplir le mariage dont il avoit fait la 
promesse, niais il luy dist : « M’amye, par ma foy, je ne me 
puis jamais marier, car je suis homme d’eglise et tiens bé¬ 
néfices telz et telz, comme vous savez; la promesse que je 
vous faiz jadis est nulle, et ce que j’en feis lors estoit pour la 
grand amour que je vous portoye, espérant aussi par ce 
moyen vous atlraire plus legièrement. » Elle, cuidant qu’il 

1 Augmenter. — 2 Dompter. — SA discrétion. 

fust lyé à l’eglise, et soy voyant aussi bien maistrésse de léens 
que s’elle fust sa femme espousée, ne parla plus de ce ma¬ 
riage et a>la son chemin accoustumé. Mais nostre chaperon 
fourré fist tant par belles parolles et pluseurs remonstrances, 
qu’elle fut contente de se partir de luy et espouser ung bar¬ 
bier, leur voisin, auquel il donna iij ç. escuz d’or contens ; 
et Dieu scet s’elle partit bien baguée ! . Or, vous devez savoir 
que nostre chaperon fuurré ne fist pas legièrement eeste 
despartie ne ce mariage, et n’en fust point*venu à bout si, 
n’eust esté qu’il disoit à sa dame qu’il vouloit doresenavant 
servir Dieu et vivre de ses bénéfices et soy du tout rendre 
à l’eglise. Or fist il tout le contraire, quand il se vit 
desaimé d’elle et allyée au barbier; car il fist secrète¬ 
ment traicter, environ ung an après, pour avoir en ma¬ 
riage la fille d’un notable et riche bourgois de Paris. Et 
fut la chose faicte et passée, et fut jour prins et assigné 
pour les nopces ; disposa aussi de ses bénéfices, qui ne sont 
que à simple tonsure. Ces choses sceües aval Paris et 
venues à la cognoissance de la cordoannière, maintenant 
borbière, créez qu elle fut bien esbahie : « Voire, dist elle 
le trais're, m’a il en ce point deceue? il m’a laissée soubz 
umbre, d’aller servir Dieu et m’a baillée à ung aultre. Et 
par nostre Dame de Clery, la chose ne demourra pas ainsi. » 
Non fist elle, car elle fist comparoir nostre chaperon fourré 
devant l’evesque, et illec son procureur remonstra bien et 
gentement sa cause, disant comment le chaperon fourré 
avoit promis à la cordoannière, en presence de pluseurs, que 
si son mary mourroit qu’il la prendroit à femme. Son mary 
mort, il l’a tousjours tenue jusques environ ù ung an qu’il 
l’a baillée à ung barbier. Pour abréger, les tesmoings ouy, 
et la Ghose biendebatue, l’evesque adnûhilla et jugea estre 
nul ledit mariage de ladicte cordoannière au barbier, et en- 


* Pourvue de bijoux, de linge etc., bien nippée. 

joindit et commenda au chaperon fourré qu’il la prinst 
comme sa femme; car elle estoit sienne, et de droit, puis¬ 
qu’il avoii eu compagnie charnelle avecques elle après la 
promesse dessus dicle. Ainsi fut nostre chaperon fourré ra¬ 
mené'des meures ; il faillit d’avoir la belle fille du bourgois, 
et si perdit ses nj c. escus d’or que le barbier eut, et si luy 
maintint sa femme plus d’un an. Et s’il estoit bien mal 
content d'avoir sa cordoannière, le barbier estoit aussi 
joyeux d’en estre dcspcsché. En la façon qu’avez oy s’est de¬ 
puis naguères gouverné l’uif des chaperons fourré du parle¬ 
ment de Paris. 


LA LXV1I1* NOUVELLE 

PAR MESSIRE f.HRESTIAN DE DYGOYNE, CHEVALIER. 

Il n’est pas chose pou accoustumée ne de nouvel mise 
sus 1 que femmes ont fait leurs maryz jaloux, \oire, par 
Dieu, et coux aussi. Si advint naguères, en la ville d’Envers, 
ce propos, que une femmé mariée, qui n’esloit pas des plus 
seures du monde, fut requise d’un tresgentil compaignon de 
faire la chose que savez. Et elle, comme courtoise et telle 
qu'eile estoit, ne refusa pas le service qu’on luy présentait, 
mais débonnairement se laissa ferrer, et maintint ceste vie 
assez et longuement. En la parfîn, comme fortune voult, 
qui ennemye et desplaisante estoit de leur bonne chevance, 
fist tant que le mary trouva la brigade en présent méfiait *, 
dont en y eut de bien esbahiz. Ne sçay toutesfoiz lequel, ou 
l’amant, ou l’amye, ou le mary; loulesfoiz, l’amant, à laide 
d’une bonne espée à deux mains dont il estoit saisy, se 
sauva sans nul mal avoir, et ne fut de ame poursuy. Or de- 


i Mise en avant, exposée, racontée. — * En flagrant délit. 

mourèrent le mary et la femme ; de quoy leurs propos 
furent, il se peut assez penser. Après toutesfoiz aucunes 
parolles dictes, et d’un costé et d’aultres, le mary, pensant 
en soy mesmes, puis qu’elle avoit encommencé à faire la 
folye, que fort J seroit de Yen retirer, et quand plus elle n'en 
feroit, si estoit tel le cas, que, venu à la cognoissance du 
monde, il en estoit noté comme deshonnoré; consydera aussi 
de la battre ou injurier de parolles que c’estoit peine per¬ 
due ; si s’advisa à chef de pièce 2 qu’il la chassera paistre 
ensus de luy, et ne sera jamais d’elle ordoyée sa maison au 
mains qu’il puisse. Si dist à sa femme assez doulcement : 
« Or çà, je voy bien que vous ne m’estes pas telle que vous 
deussiez estre par raison ; toutesvoies, espérant que jamais 
ne vous adviendra, de ce qui est fait ne soit il plus parlé; 
mais devisons d’un aultre. J’ay ung affaire qui me touche 
beaucop, et à vous aussi; si vous fault engager tous noz 
joyaulx, et si vous avaz quelque minot d’argent à part, il le 
vous fault mettre avant; car le cas le requiert. — Par ma 
foy, dit la gouge, je le feray voluntiers et de bon cueur; 
mais que vous me pardonnez vostre maltalent. — N’en par¬ 
lez plus, dit il, n’en plus que moy. » Elle, cuidant estre ab¬ 
solue 8 et avoir remission de tous ses pechez, pour complaire 
à son mary, après la noise dessus dicte, bailla ce qu’elle 
avoit d’argent, ses verges, ses tixus, aucunes bourses estof- 
fées bien richement, ung grand tas de couvrecliefs bien 
fins, pluseurs pennes entières et de trèsbonne valeur; bref, 
tout ce qu’elle avoit, et que son mary voulut demander, elle 
luy bailla pour en faire son bon plaisir. « En dya, dist il, 
encores n’ay je pas assez. » Quand il eut tout jusques à la 
robe et la cotte simple qu’elle avoit sur elle, « 11 me fault 
avoir ceste robe, dit il. — Voire, dit-elle, et je n’ay aultre 
chose à vestir ; voulez vous que je voise toute nue? — 


1 Difficile. — * A la fin. — 3 Absoute. 

Force est, dit il, que vous la me baillez, et la cotte simple 
aussi, et vous avancez ; car, soit par amours ou par force, 
il la me fault avoir. » Elle, voyant que la force n’estoit pas 
sienne, se desarma de sa robe et de sa cotte simple, et de- 
moura en chemise : « Tenez, dit elle, fays je bien ce qu’il 
vous plaist? — Vous ne l’avez pas tousjours fait, dit il; si à 
ceste heure vous m’obéissez, Dieu scet si c’est de bon cueur ; 
mais laissons cela, parlons d’ung aultre. Quand je vousprins 
à mariage à la male heure, vous ne m’apportastes guères 
avecques vous, et encore le tant peu que ce fut, si l’avez 
vous eŸTorfait 1 et confisqué ; il n’est jà mestier que je vous 
redye vostre gouvernement : vous sçavez mieulx quelle vous 
estes que nul aultre; et pour telle que vous estes à ceste 
heure, je vous haille le grand congé et vous dy le grand 
adieu; veezla l’huys, prenez garin, et si vous faictes que 
sage, ne vous trouvez jamais devant moy. » La pouvre 
gouge, plus esbahie que jamais, n’osa plus demourer après 
ces horribles parolles, après cest horrible ban, ains se 
partit et s’en vint rendre, ce croy je, à l’ostel de son amy 
par amours, pour ceste première nuyt, et fist mettre sus 
beaucop d’ambaxadeurs pour ravoir ses bagues et habille- 
mens de corps ; mais ce fut pour néant, car son mary, obs¬ 
tiné et endurcyen son propos, n’en voultoncques oir parler, 
et encores mains de la reprendre; si en fut il beaucop 
pressé, tant des amis de son co$té comme de ceulx de la 
femme; si fut sa bonne femme contrainte de gaigner au 
mieulx qu’elle peut des aultres habillemens, et en lieu de 
mary user d’amv, attendant le rappaisement de son dit 
mary, qui à l’heure de ce compte estoit encores mal content 
de sa dicte femme, et aucunement ne la vouloit veoir. 


l Dissipé. 

LA LXÏX e NOUVELLE 

PAR MONSEIGNEUR. 

Il n’est pas seullement cogneu de ceulx de la ville de 
Gand, où le cas que j’ay à vous descripre n’a pas long temps 
advint, mais de la plus part de cèulx de Flandres, et de vous 
qui estes cy presens, que à la bataille qui fut entre le rey de 
Honagrie et monseigneur le duc Jehan, que Dieu absoilte, 
d’une part, et le grand Turc en son pais de Turquie d’aullre, 
plusieurs chevaliers et escuiers François, flamens, alemans et 
picards furent prisonniers, dont les aucuns furent mors et 
execulez, présent le dit Turc, les aultres en chartre à perpé¬ 
tuité, les aultres condemnez à estre et faire office d’esclave, 
du nombre des quelx fut ung genlil chevalier du dit pais de 
Flandres, nommé messire Clayz Utenhoven. Et par pluseurs 
ans exercea ledit office, qui ne luy estoit pas petit labeur, 
mais martire intollerable, attendu les delices où il avoit 
esté nourry et l’estât dont il estoit. Or devez vous savoir qu’il 
estoit marié pardeçà à Gand, et avoit espousé une trèsbelle 
et bonne dame qui de tout son cueur l’aimoit et tenoit cher, 
laquelle‘prioit Dieu journellement que bref le peust ravoir 
et revenir par deçà, si encores il estoit vif; s’il estoit mort, 
qtfe par sa grâce luy voulsist ses pechez pardonner et le 
mettre au nombre des glorieux martirs qui pour le rebou- 
temerit des infidèles et l’exaltacion de sa saincte foy catho- 
licque se sont volun taire ment offers et habandonnez à la 
mort temporelle. Ceste bonne dame, qui riche, belle et 
bonne estoit, et de grans amys continuellement pressée estoit 
et assaillye de ces amys qu’elle se voulsist remarier; les- 
quelx disoient et asseurement affermoyent que son mary 
estoit mort, et que s’il fust vif il fut retourné comme les aul- 

très; s’il fust aussi prisonnier, on eust eu nouvelle de luy 
pour faire sa finance. Quelque chose qu’on dist à ceste 
bonne dame, ne raison qu’on luy sceust amener de appa¬ 
rence en cestuy fait, elle ne vouloit condescendre à ce ma¬ 
riage, et au mieulx qu’elle savoit s’en excusoil. Mais que 
luy valut ceste excusance, certes pou 1 ou rien ; car elle fut 
ad ce menée de ses parens et amys qu’elle fut contente d’o¬ 
béir. Mais Dieu scet que ce ne fut pes à pou de regret, et 
estoient environ neuf ans passez qu’elle estoit privée de la 
presence de son bon et loyal mary, lequel elle repuloit 
pieça mort ; et si faisoient la plus part, et presque tous 
ceulx qui le cognoissoient. Mais Dieu, qui ses serviteurs et 
champions garde et preserve, l’avoit aultrement disposé; 
car encores vivoit, faisant son ennuyeux office d'esclave. 
Pour rentrer en matôre, ceste bonne dame fut mariée à 
ung aullre chevalier, et fut environ demi an en sa compai- 
gnie, sans aultres nouvelles oyr de son bon mary que les 
precedentes, c’est asavoir qu’il étoit mort. D’adventure, 
comme Dieu le voult, ce bon et loyal chevalier messire 
Clays estant encore en Turquie à l’heure que madame sa 
femme s’est ailleurs allyée, faisant le beau mestier d’es¬ 
clave, fist tant par le moien d’aucuns crestians gentilz- 
hommes et marchans qu’il fut délivré et se mist en leur 
galée, et s’en retourna par deçà. Et comme il estoit sur son 
retour, il rencontra et trouva, passant pays, pluseurs de 
sa cognoissance qui trèsjoyeux furent de sa délivrance : car 
à la vérité dire il estoit trôsvaillant homme, bien renommé 
et vertueux. Et tant s’espandit le trèsjoyeux bruit de sa dé¬ 
sirée délivrance qu’il parvint en France, en Artoys et en Pi¬ 
cardie, où ses vertuz n’estoient pas mains cogneues que en 
Flandres, dont il estoit natif. Et de ces marches ne tarda 
guères qu’elles vindrent en Flandres et jusques aux oreilles 

i Peu. 


Digitized by Google 



3 U H LES CEINT NOUVELLES NOUVELLES. 

de sa trèsbelle et bonne dame et espouse, qui fut bien es- 
babie, et de tous ses sens tant altérée et soupprinse qu’elle 
ne savoit sa contenance. « Ha l'dist elle, à chef de pièce, 
quand elle sceut parler, mon cueur ne fut oncques d’accord 
de faire ce que mes parens et amys m’ont à force con¬ 
trainte de faire. Hélas ! et qu’en dira mon Irèsloyal seigneur 
et mary, auquel je n’ay pas gardé loyaulté comme je deusse, 
mais comme femme fresle, légère et muable de courage, 
ay baillé part et gordon à aultruy de ce dont il estoit et 
devoit eslre le seul seigneur et maistre ? Je ne suis pas celle 
qui doit ou ose attendre sa presence; je ne spys pas aussi 
digne qu’il me doye ou veille regarder, ne jamais veoir en 
sa compaignie. » Et ces parolles dictes, accôuipaignées de 
grands larmes, son trôshoneste, trèsverlueux et loyal cueur 
s’évanuyt, et cheut paulmée. Elle fut prinse et portée sur 
ung lit, et luy revint le cueur; mais depuis ne fut en puis¬ 
sance d’homme ne de femme de la faire menger ne dormir, 
ainçois fut trois jours continuelz tousjours plorant, en la 
plus grand tristesse de cueur que jamais femme fut. Pen¬ 
dant lequel temps elle se confessa et ordonna comme bonne 
chrestienne, priant mercy à tout le monde, spécialement à 
monseigneur son mary. Et tost après elle mourut, dont ce 
fut trèsgrand dommage; et n’est point à dire le desplaisir 
qu'en print mon dit seigneur son mary, quand il en sceut 
la nouvelle ; et à cause de son dueil fut en trèsgrand danger 
de suyvir par semblable accident sa trèsloyale espouse; 
mais Dieu, qui l’avoit sauvé d’aultres grands perilz, le pré¬ 
serva de ce dangier. 1 

LA LXX e NOUVELLE 

PAR MONSEIGNEUR. 

Un gentil chevalier d’Alemaigne, grand voyageur, aux 
armes preux, côurtois, et de toutes bonnes vertuz largement 
doué, au retourner d’un loingloin voiage, luy estant enung 
sien chasleau, fut requis d’ung son subject demouranl en 
sa ville mesme d’estre parrain de tenir sur fons son enfant, 
dont la mère s’estoit délivrée droit à la coup du-retour du 
dit chevalier. Laquelle requeste fut au dit bourgois libéra¬ 
lement accordée, et jasoit que le dit chevalier eust en sa \ ie 
pluseurs enfans tenuz sur fons, si n’avoit il jamais donné 
son entente 1 aux sainctes paroi les par le prestre proférées 
ou mistère de ce saint et digne sacrement, comme il fist à 
cesle heure; et luy semblèrent, comme elles sont à la vé¬ 
rité, plaines de haulx et divins mistères. Ce baptesme 
achevé, comme il estoit liberal et courtois, affin d’estre veu 
de ses hommes, demoura à disner en la ville, sans monter 
au chasteau, et luy tindrent compaignie le curé, son com¬ 
père, et aucuns aultres des plus gens de bien, lesquels, 
après pluseurs devises, montèrent en jeu d’unes et d’aullres 
matères, tant que monseigneur, commença à loer beaucop 
le digne sacrement de baptesme, et dist hault et cler, oyans 
tous : « Si je savoye véritablement que à mon baptesme eus¬ 
sent esté pronuncéesles dignes et sainctes parolles quej’ay 
oyes à ceste heure au baptesme de mon nouveau filleul, je 
ne craindroye en rien le dyabie qu’il eust sur moy puis¬ 
sance ne autorité, sinon seullement de moy tempter, et me 
passeroye de faire le signe de la croiv ; non pas, affin que 
bien vous m'entendez, que je ne sache trèsbienquece signe 

1 Attention. 

est suffisant à rebouter le diable ; mais ma foy est telle que 
les parolles dictes au baptesme d’un chascun cristien, s'elles 
sont telles que aujourd’uy j’ay oyes, sont valables à rebouter 
tous les dyables d’enfer, s'il en y avoit encores autant. — 
En vérité, respondit alors le curé, monseigneur, je vous as- 
seure, in verbo sacerdotis, que les mesmes parolle3 qui ont 
esté dictes aujourd’uy au baptesme de vostre filleul furent 
dictes et célébrées à vostre baptesme; je le'sçay bien, car 
je mesmes vous baptisay, et en ay aussi fresche mémoire 
comme si ce eusl hier esté. Dieu fasse mercy à monseigneur 
vostre père ; il me demanda le lendemain de vostre bap¬ 
tesme qu’il me sembloit de son nouveau fils ; telz et telz fu¬ 
rent vos parrains, et telz et telz y esloient. » Et racompta 
toute la manière du baptisement, et le fist bien certain 
que mot avant ne mot arrière n’eut en son baptisement de 
celuy à son filleul. « Et puisqu’ainsi est, dist alors ce gentil 
chevalier, je promectz à Dieu mon créateur tant honorer de 
ferme foy le saint sacrement de baptesme que jamais, pour 
quelque péril, encontre ou assault que le dyablc me face, 
je ne feray le signe de la croix, mais par la seule mémoire 
du sacrement de baptesme l’en chasseray ensus de moy, 
tant ay ferme foy en ce divin mistère ; et ne me semblera 
jamais possible que le dyable puisse nuyre à homme armé 
de tel escu ; car il est tel et si ferme que seul y vault sans 
aultre aide, voire accompaigné de vraye foy. »> Ce disnerse 
passa, et ne sçay quants ans après, ce bon chevalier se 
trouva en une bonne ville en Alemaigne, pour aucuns af¬ 
faires qui l’y tirèrent, et fut logé en l’hostellerie. Comme il 
estoit ung soir avec ses gens, après soupper, devisant et es- 
batant avec eulx, fain luy print d’aller au retrait ; et car ses 
gens s’esbatoient, n’en voult nulz oster de l’esbat; si print 
une chandelle et tout seul s’en va au retrait. Comme il 
entroit dedans, il vit devant luy ung grand monstre horri¬ 
ble et terrible, ayant grandes et longues cornes, les yeux 

plus allumés que flambe de fornaise, les braz gros et longs, 
les griffes aguez et trenchans, et bref c’esloit ung monstre 
trèsespoventable, et ung dyable, comme je croy.Et pour tel 
le tenoiUe bon chevalier, lequel de prinsault fut assez esbahi 
d’avoir telle rencontre, Néantmains toutesfoiz print cueur, 
hardement et vouloir de soy defendre s’il estoit assailly ; et 
luy souvint du veu qu’il avoit fait, et du saint et divin mis- 
tère de baptesme. Et en ceste. foy marche vers ce monstre, 
que j’appelle dyable, et luy demanda qui il estoit, et qu’il 
demandoit. Ce dyable, sans mot dire, le commença à comp¬ 
ter *, et bon chevalier de se defendre, qui n’avoit toutesfoiz 
pour toutes armeures que ses mains, car il estoit en pour¬ 
point comme pour aller coucher, et son bon escu de ferme 
foy au saint mistére de baptesme. La lucte dura longue¬ 
ment, et fut ce bon chevalier tant las que merveilles de 
soutenir ce dur assault. Mais il estoit tant fort armé de son 
escu de foy que pou luy nuysoient les coups de son ennemy. 
En la parfîn que ceste bataille eut bien duré une bonne 
heure, ce bon chevalier se print aux cornes de ce dyable, 
et luy en esracha une dont il le bacula * trop bien et malgré 
luy. Comme victorieux se partit de luy, et le laissa là comme 
recréant 8 , et vint trouver ses gens qui s’esbatoient, comme 
ilz faisoient par avant son parlement, qui furent bien 
effraiez de veoir leur maistre en ce point eschauffé qu’il 
estoit tant esgratigné le visage, le pourpoint, chemises, 
chausses et tout desrompu et deschiré, et comme tout hors 
d’alaine, «Ha ! monseigneur, dirent-ilz, dont venez vous, et 
qui vous a ainsi habillé ? — Qui ? dit il ; ce a esté le deable, 
à qui je me suis tant combatu que j’en suis tout hors 
d’alaine et en tel point que vous veez ; et je vous asseure 
par ma foy que je tien véritablement qu’il m’eusl es- 
Iranglé et dévoré, se à ceste heure ne me fust souvenu de 

1 Battre, charger de coups. — 2 Bàtonua. — 3 Las, épuise. 

monbaptesme et du hault mistére de ce saint sacrement, et 
de mon veu que je feis ores a ne sçay quants ans; et creez 
que je ne l’ai pas faulsé ; car, quelque danger que j’aye eii, 
oncques ne feis le signe de la croix, mais souvenant <^u 
saint sacrement dessus dit, me suis hardyment défendu et 
franchement eschappé, dont je loe et mercye nostre sei¬ 
gneur, qui par ce bon escu de saincte foy m’a si sauve- 
ment préservé. Viennent tous les aultres qui en enfer sont, 
tant que ceste enseigne demeure, je ne les crains ; vive, 
vive nostre benoist Dieu, qui ses chevaliers de telles armes 
scet adouber! » Les gens de ce bon seigneur, oyans leur 
maistre ce cas recompter, furent bien joyeux de le veoir en 
bon point, mais esbahis de la corne qu’il leui monstroit, qu’il 
avoit à ce dyable de la teste esrachée. Et ne savoient juger, 
non fist oncques personne, qui depuis la veist, de quoi elle 
estoit, si c’estoit os ou corne, comme aultres cornes sont, 
ou que c’estoit. Alors ung des gens de ce chevalier dist qu’il 
vouloit aller veoir se ce dyable estoit encores où son maistre 
l’avoit laissé, et s’il le trou voit il se combatroit à luy et luy 
arracheroit l’aullre corne. Son maistre luy dist qu’il n’y 
allast point ; il dist que si feroit. « N’en fay rien, dist son 
maistre, le péril y est trop grand. — Ne m’en cbault, dit 
l’aultre, je y veil aller. — Si tu me croiz, dit son maistre, 
tu n’yras pas. » Quoy qu'il fust, il y voult aller, et désobéir 
à son maistre. Ilprint en sa main une torche et une grande 
hache, et vint au lieu où son maislre s’estoit combatu. 
Quelle chose il y fist, on n’en scet rien, mais son maistre, 
qui de luy se doubtoit, ne le sceut si tost suyr qu’il ne le 
trouva pas, ne le dyable aussi, et n’oyt oncques puis nou¬ 
velles de son homme. En la fasson qu’avez oy se combatit ce 
bon chevalier au dyable, et le surmonta par la vertu du 
saint sacrement de baptesme. 

FAR MONSEIGNER LE DUC. 


A Saint Omer n’a pas long temps advint une assez bonue 
histoire qui n’est mains vraye que l’euvangile, comme il a 
esté et est cogneu de pluseurs notables gens, dignes de foy 
et de croire. Et fut le cas tel, pour abréger : Ung gentil¬ 
homme, chevalier des marches de Picardie, pour lors 
bruyant et frisque*, de grand autorité et de grand lieu, se 
vint loger en une hostellerie qui parle fourrier de monsei¬ 
gneur le duc Phelippe de Bourgoigne son maistre luy avoit 
esté délivrée. Tanlost qu’il eut mis pié à terre, comme il 
est de coustume aus dictes marches, son hostesse luy vint au 
devant, et trèsgracieusement, comme elle estoit coustu- 
miôre de ce faire, le receut et bienviengna; et luy, des 
courtois le plus honorable, la baisa dou (cernent, car elle es¬ 
toit belle et gente et en bon point, et mise sur le bon bout 2 , 
appellant sans mot dire trop bien son marchant àson baisier 
et accolement, et de prinsault n’y eut celuy des deux qui ne 
pleust bien à son compaignon. Si pensa le chevalier par quel 
train et moien il parviendroit à la joissance de son hostesse, 
et s’en desconvrit à ung de ses serviteurs, qui en peu 
d’heure tellement batist les besoignes, qu’ilz se trouvèrent 
ensemble. Quand ce gentil chevalier vit son hostesse preste 
d’oyr, d’entendre et escouter ce qu’il vouldroit dire, pensez 
qu’il fut joyeux oultre mesure, et de grand haste et ardent 
désir qu’il eut d’ent imer la matère qu’il vouloit ouvrir, il 
oblya de serrer l’huys de la chambre, que son serviteur au 
partir de leur assemblement laissa entrouverte, et com- 


1 Frisque, fringant, gaillard. — * Mise, c'est-à-dire parée avec beaucoup 
de recherche. 

mença sa harengue à l’heure, sans regarder à aullre chose; 
et l’ostesse, qui ne l’oyoit pas à regret, luy respondoit tout 
au propos, tant qu’ilz estoient si bien d’accord qu’oncques 
musicquene fut pour euh plus doulce, inslrumens ne pour- 
roient mieulx estre accordez que eulx deux, la mercy Dieu, 
estoient. Or advint, nesçay par quelle adventure, ou si l oste 
de leens, mary de l’ostesse, queroit sa femme pour aucune 
chose luy dire, en passant par adventure par devant la- 
chambre où sa femme avec le chevalier jouoit des cimbales, 
il en oytle son ; si se tira vers le lieu où ce beau déduit se 
faisoit, et au hurter qu’il fist à l’huys, il trouva râtelée 1 du 
chevalier et de sa femme, dont d’eulx il fut le plus es- 
bahy de trop, et en reculant subitement, doublant les em- 
pescher et deslourber* de la doulce oeuvre qu’ilz faisoient, 
leur dist, pour toutes menaces et tençons : « Et parla mort 
bieu, vous estes bien meschantes gens, et à voslre fait mal 
regardans, qui n’avez eu tant de sens, quand vous voulez 
faire telz choses, que de serrer et tirer les huys après vous. 
Or pensez que c’eust esté si ung aultre que moy vous eust 
trouvez l Et, par Dieu, vous estiez gastés et perduz, et eust 
esté vostre fait decelé, et tantost sceu par toute la ville. 
Faictes aultrement une aultre foiz, de par le dyable ! » Et 
sans plus dire tire l’huys et s’en va ; et bonnes gens de rac¬ 
corder leurs musettes, et de parfaire la note encommencée. 
Et quand ce fut fait, chacun s’en alla à sa chacune, sans faire 
semblant de rien ; et n’eust esté espoir, leur cas jamais 
descouvert ou au mains si publicque que de venir à l’o¬ 
reille de vous ne de tant d’aultres gens, si n’eust esté le 
mary, qui ne se doubtoit pas tant de ce qu’on l’avoit fait 
coupaut 3 que de l’huys qu’il trouva desserré. , 


i L’attelage, l'union amoureuse. — * Détourner, déranger, troubler. — 
3 Cocu. 

LA LXXII® NOUVELLE 

PAH MONSEIGNEUR DE QÜ1EVRAIN. 

A propos de la nouvelle precedente, es marches d^Picar- 
die avoit naguères ung gentilhomme, et lien que encores y 
soit il à ceste heure, qui tant amoureux estoit de la femme 
d’un chevalier son voisin, qu’il n’avoit ne bonjour ne bonne 
heure s’il n’estoit auprès d’elle, ou à tout le mains qu’il en 
eust nouvelle, et il n’estoit pas mains cher tenu d’elle, qui 
n’est pas pou de chose. Mais la doleur estoit qu’ilz ne savoient 
trouver fasson ne manière d’estre à part et en lieu secret, 
pour à loisir dire et deceler ce qu’ilz avoient sur le cueur 
que, pour rien en la presence de nul, tant fust leur amy, 
n’eussent voulu descouvrir. Au fort, après tantes males nuitz 
et jours doloureux, amour, qui ses serviteurs loyaulxaide et 
secoure quand bien luy plaist, leur appresta ung jour très- 
desiré, ou quel le doloreux mary, plus jaloux que nul 
homme vivant, contraincl fut d’abandonner le mcsnaigeet 
aller aux affaires qui tant luy touchoient, que sans y estre 
en personne il perdoit une grosse somme de deniers, et par 
sa presence il la povoit conquérir, ce qu’il fist ; en laquelle 
gaignant, il conquis! bien meilleur butin, comme d’estre 
nommé coux, avec jaloux qu’il avoit nom auparavant ; car il 
ne fut pas si tost sailly de l’ostel, que le gentilhomme, qui 
ne glatissoit 1 après aultre beste, vint pour se fourrer de¬ 
dans, et, sans faire long séjour, incontinent exécuta ce pour 
quoy il venoit, et prinl de sa dame tout ce que ung serviteur 
en ose ou peut demander, si plaisantement et à si bon loisir 
qu’on ne pourront mieulx souhaitter. Et ne se donnèrent 
garde que le mary les surprint; dont ne se donnèrent nul 

i Chassait. 

mal temps, esperans la nuyt parachever ce que le jour très- 
joieulx, et pour eulx trop court, avoyent encommencé, pen¬ 
sant à la vérité que le dyable de mary ne deust retourner 
jusques au lendemain au disner, voire au plus tost. Mais 
autrement alla, car les deables le rapportèrent à l’ostel, ne 
sçay et aussi ne me cbault de savoir comment il sceut tant 
abréger ses besoingnes; assez sou ffist dire qu'il revint le 
soir, dont la compaignie, c’est assavoir des deux amans, fut 
bien esbahie; et furent si surprins, car point ne se doub- 
toient de ce dolent retourner que le pouvre gentilhomme 
n’eut aultre advis que de se bouter ou retraict de la cham¬ 
bre, espérant en saillir par quelque voye que sa dametrou- 
veroit avant que le chevalier y mist le pié ; dont il advint 
tout aultrement, car nostre chevalier qui pour ce jour avoit 
chevauché xv ou xvj grosse lieues, estoit tant las qu’il ne 
povoit les rainstrayner; et voulut souper en sa chambre où 
il s’estoit deshoussé *, et il fist couvrir, sans aller en la sale. 
Pensez que le bon gentilhomme rendoit bien gorge du bon 
temps qu’il avoit eu ce jour, car il mouroit de faim, de froit 
et de paour. Et encores, pour plus enrager et engreger son 
mal, une toux le va prendre si grand et horrible que mer¬ 
veille, et ne failloit guères que chacun coup qu’il toussoit 
qu’il ne fust oy de la chambre où estoit l’assemblée du che¬ 
valier, de la dame et des aultres gens de léens. La dame, 
qui avoit l’oeil et l’oreille tousjours à son amy, l’entreoyt 
d’adventure, dont elle eut grand frayeur au cueur, doub¬ 
lant que son mary ne l’oysl aussi. Si trouva manière, tan- 
tost après soupper, de se bouter seulette en ce relraict, et dist 
à son amy pour Dieu qu’il se gardast d’ainsi tousser. « Helas ! 
dit il, m’amye, je n’en puis mais ; Dieu scet comment je suis 
puny ; et, pour Dieu, pensez de moy tirer d’icy. — Si feray 
je », dit elle. Et à tant se part, et bon escuier de recommen- 

1 Triste et fâchru* retour. — * Débo’té. 

cer sa chanson de tousser, voire si trèshault qu’on l’eust 
bien peu oyr de la chambre, si n’eussent esté les devises que 
la dame faisoit mettre en termes. Quand ce bon escuyer se 
vit ainsi assailly de la toux, il ne sceut aultre remède, affin 
de non estre oy, que de bouter sa teste ou perluis du retrait, 
où il fut bien encensé, Dieu le scet, de la confîcture de 
léens; mais encores amoit il ce mieulx que d’estre oy. Pour 
abréger, il fut long temps la teste en ce retraict, crachant, 
mouchant et toussant, et sèmbloit que jamais ne deust faire 
aultre chose. Neantmains, après ce bon coup, sa toux le 
laissa, et se cuida tirer dehors; mais il n’estoit en sa puis¬ 
sance desoy ravoir, tant parestoit avant et fort bouté léens. 
Pensez qu’il estoit bien à son aise. Bref il ne savoit trouver 
fasson d’en saillir, quelque peine qu’il y mist. Il avoit tout 
le col escorché et les oreilles detrenchées. En la parfin, 
comme. Dieu le voulut, il s’efforça tant qu’il eracha l’ays 
percé 1 du retrait, et le rapporta à son col ; mais'en sa puis¬ 
sance n’eust esté de l’en oster, et quoy qu’il luy fust en¬ 
nuyeux, si amoit il mieux estre ainsi que comme il estoit 
par avant. Sa dame le vint trouver en ce point, dont elle fut 
bien esbahie, et ne luy sceut secourir, mais luy dist, pour 
tous potages, qu’elle ne saroit trouver fasson du monde de 
le traire de leens. « Est-ce cela? dist il ; hola, hola! par la 
mortbieu, je suis assez armé pour en combattre urig aultre, 
mais que j’aye une espée en ma main », dont il fut lantost 
saisy d’une trôsbonne. La dame le voyant en tel point, quoy 
qu’elle eust trèsgrand doubte, ne se pouvoit tenir de rire, 
ne l’escuyer aussi. « Or çà, à Dieu me commend, dist il lors, 
je m’en voys essayer comment je passeray par céans; mais 
premier brouillez moy le visage bien noir. » Si fist elle, et 
le commenda à Dieu. Et bon compaignon, à tout l’ays du re¬ 
traict en son col, l’espée nue en sa main, la face plus noire 


1 La lunette des lieux d’aisance. 


18 . 


Digitized by Google 



318 LES CENT NOUVELLES NOUVELLES. 

que charboo, commence à saillir en la chambre, et de 
bonne advenfcure le premier qu’il encontra ce fut le dolent 
mary, qui eut de le veoir si grand paour, cuidant que ce 
fust ung dyable, qu’il se laissa tumber du hault de luy à 
terre que à pou qu’il ne se rompit le col, et fui longuement 
comme tout paulmé. Sa femme, l’oyant en ce point, saillit 
avant, monstrant plus de semblant d’effroy qu’elle ne sen- 
toil beaucop, et le print aux braz, luy demandant qu’il avoit. 
A chef de pièce qu’il fut revenu à luy, il dist à voix casse 
bien piteuse : « Et n’avez vous veu ce dyable que j’ay en- 
contré ? — Certes si ay, dit elle ; à peu que je n’en suis 
morte, de la gTand frayeur que j’ay eue à le veoir. — Et 
dont peut il venir ceens, dit il, ne qui le nous a envoyé?Je 
ne seray de cest an ne de l’autre rasseuré, tant ay esté espo- 
venlé. — Par Dieu, ne moy aussi, dist la devote dame ; creez 
que c’est signifiance d’aucune chose. Dieu nous veille garder 
et defendre de toute male adventure ! Le cueur ne me gist 
pas bien de cette vision. » Alors tous ceulx de l’ostel dirent 
chacun sa rastelée de ce dyable, cuidans à la vérité que la 
chose fust vraye. Mais la bonne dame savoit bien la train- 
née qui fut bien joyeuse de les veoir tous en ceste opi¬ 
nion ; et depuis continua avec le dyable dessus dit le mes- 
tier quechacun fait volentiers, au desceu du mary et de tous 
aultres, fors d’une chambrière secrétaire de leurs affaires. 


LA LXXW* NOUVELLE 

PAR MAISTRE JEHAN LADVïN. 

En la. bonne et doulce eonté de saint Pol, naguères, en 
ung gros village assez prochain de la ville de saint Pol, avoit 


1 Le secret, le fin mot. 

ung bon simple laboureur marié avec une femme belle et 
en grand point, de laquelle le curé du dit village estoit lant 
amoureux que l’on ne pourroit plus. Et pour ce qu’il se sen- 
toit si esprins du feu d’amours et que difficile luy estoit de 
servir sa dame sans estre sceu ou à tout le mains suspicion- 
né, se pensa qu’il ne povoit bonnement parvenir à la jois- 
9ance d’elle sans premier avoir celle du mary, mesmement 
que necessaire luy estoit ainsi faire. Cest advis descouvrit à 
sa dame pour en avoir son oppinion, qui luy conseilla souve¬ 
rainement estre propice et trésbonne pour mener à fin leurs 
amoureuses intencions. Nostre curé donc, en ensuyvant le 
conseil tant de sa dame comme le sien propre, se fist par 
gracieux et subtilz moyens accoincte de celuy dont il vou¬ 
loit estre compaignon ou lieutenant, et tant bien se con¬ 
duisit avec le bon homme qu’il ne buvoit ne mangoit quel¬ 
que jour, meismement quand aullre euvre faisoit, que 
tousjours ne parlast de son bon curé; chacun jour de la 
sepmaine le vouloit avoir à disner, ou à souper; bref riens 
n’estoit bien fait à l’ostel du bon homme si le curé n’estoit 
présent. Et à ce meien, ioutesfoiz qu’il vouloit, il venoit à 
l’ostel et à telle heure que bon luy sembloit. Mais quand les 
voisins de ce simple laboureur, voyant par adventure ce 
qu’il ne povoit veoir, obstant la credence et faebleté quiluy 
avoient bandé et caché les yeulx, luy dirent qu’il ne luy es¬ 
toit honeste d’avoir ainsi journellement le repaire 1 du curé, 
et que ce ne se povoit ainsi continuer sans le grand déshon¬ 
neur de sa femme, mesmement que les aultres voisins et ses 
amis l’en notoient et parloient en son absence. Quand le 
bon homme se sentit ainsi aigrement reprins de ses voisins, 
et qu’ilz luy blasmoient le repaire de son curé en son hostel, 
force luy fut de dire au curé qu’il se deportast * de hanter 
en sa maison ; et de fait, luy défendit par motz exprès et 


1 La visite, tréqoentatioa. — 2 S'abstint. 

menasses que jamais ne s’i trouvast s'il nè luy mandoit, 
affermant par grands sermens que s’il l'y trouvoit, il comp- 
teroit avecques luy et le feroit receveur oultre son plaisir, 
et sans luy en savoir gré. La defense despleut au curé plus 
que ne vous saroie dire ; mais nonobstant qu’elle fust aigre, 
pourtant ne furent les amourettes rompues, car elles es¬ 
taient si parfond enracinéesès cueurs des autres deux parties 
par les exploiz qui s’en estaient ensuyz, que impossible estait 
les desrompre ne desjoindre, quelque menace qui sourdre 
prist. Or, oez comment nostre curé se gouverna après que 
la defence luy fut faicte. Par l’ordonnance de sa dame, il 
print règle et coustume de la venir visiter toutes les foiz 
qu’il sentait le mary estre absent. Mais assez lourdement s’i 
conduisit, car il ne sceut faire sa visitacion sans le sceu des 
voisins qui avoientesté cause que la defense avoit esté faicte, 
ausquelx le fait autant desplaisoit que s’il leur eust touché 
singulièrement. Le bon homme fut de rechef adverty par 
eulx, qui luy dirent que le curé avoit prins accoustumance 
d’aller estaindre le feu en sonhostel comme paravant la de¬ 
fense. Nostre simple mary, oyant ces nouvelles, fut bien 
esbahy et encores plus courroucé la moitié, lequel, pour y 
trouver expédient et convenable remède, pensa tel moyen 
que je vous diray. Il dist à sa femme, sans monstrer aultre 
semblant que tel qu’il avoit accouslumé, qu’il voûtait aller, 
ung jour tel qu’il nomma, mener à saint Orner une charrel- 
tée de blé, et que pour mieulx besoigner S il y voûtait 
mesmes aler. Quand le jour nommé qu’il voûtait partir fut 
venu, il fist, ainsi qu’on a de coustume en Picardie, et spé¬ 
cialement entour saint Orner, charger son chariot de blé à 
mynuyt, et à celle mesme heure voulut partir, et quand 
tout fut appareillé et prest, print congé à sa femme, et vuida 
avecques son chariot. Et si tost qu’il fut hors de sa porte, 


1 Pour mieux faire ses ûflaires. —2 Vuider, quitter le lieu où l’on est. 

elle la ferma et tous les huys de sa maison. Or vous devez 
entendre que nostre marchant de blé üst son saint Orner de 
l’ostel d’un de ses amys qui demouroit au bout de la ville 
où il alla arriver, et mist son chariot en la cour du dit 
amy, qui savoit toule la traynnée, et lequel il envoya pour 
faire le guet et escouter à l’entour de sa maison pour reoir 
si quelque larron y viendroit. Ce bon voisin et amy , quand 
il fut à l’endroit où il devoit asseoir son guet, il se tapit au 
coing d’une forte haye espesse, duquel lieu luy apparoienl 
toutes les entrées de la maison au dit marchant, dont il es¬ 
tait serviteur et grand amy en ceste partie. Guôres n’eut es- 
couté que véezcy* mais Ire curé qui vient pour alumer sa 
chandelle, ou pour mieulx dire pour l’estaindre, et tout 
coyement et doulcenient hurle à l’huys de la court ; lequel 
fut tantost oy de celle qui n’avoit pas talent de dormir en 
celle attente : c’estoit sa dame, laquelle sortit habilement 
en chemise, et vint mettre ens son confesseur, et puis 
ferme Thuys, le menant au lieu où son mary deust avoir 
esté. Or revenant à nostre guet, qui, quand il parceut 1 tout 
ce qui fut fait, se leva de son guet, et s’en alla sonner sa 
trompette et déclara tout au bon mary. Sur quoy inconti¬ 
nent conseil fut prins et ordonné en ccsle manière : le mar¬ 
chand de blé faindil retourner de son voyaige avecques son 
chariot de blé, pour certaines advcntures, qu’il doubtoit luy 
advenir ou eslre advenues ; si vint hurter à sa porte et hu- 
eher sa femme, qui se trouva bien esbahie quand elle oyt sa 
voix; et tant ne le fut qu’elle ne print bien le loisir de 
mucer * son amoureux le curé en ung casier qui estoi t en la 
chambre. Et pour vous donner à entendre quelle chose 
c’est ung casier, c’est ung garde-mangier en la façon d’une 
huche, long et estroict par raison et assez profund. Après 
que le curé fut mussé où l’on musse les œufz, le beurre, le 

1 Apeiçut. —2 Cachrr. 

fourmage et aultres telles vitailles l , la vaillante mesnagière, 
comme moitié dormant, moitié veillant, se présenta devant 
son mary, et luy dist : « Helas î mon bon mary, quelle ad- 
venture pouvez vous avoir, que si hastivement retournez? 
certainement il y a aucune chose et meschef qui ne vous 
laisse faire vostre voyage? Helas î pour Dieu, dictes le moy 
tost. » Le bon homme, qui ne povoit plus s'il n’enrageoit, 
combien que semblant ne fist, voulut aller eu sa chambre, 
et illec dire les causes de son hastif retour. Quand il fut où il 
cuidoit trouver son curé, c’est assavoir en sa chambre, 
commença à compter les raisons de la rompture de son 
voyaige. Premier dit que pour la suspicion qu’il avoit de la 
desloyaulté d’elle, craindoit tièsfort estre du rend de bleuz 
vestuz, qu‘on appelle communément noz amis, et que au 
moien de ceste suspicion estoit il ainsi tost retourné. Item, 
que ceste suspicion avoit si trésfort frappé et hurté à son 
ymaginacion, que, quand il s’estoit trouvé hors de sa mai¬ 
son, aultre chose ne luy venoit au devant, que le curé es¬ 
toit son lieutenant tantdiz qu’il alloit marchander. Item, 
pour expérimenter son ymaginacion, dit qu’il estoit ainsi 
retourné, et à celle heure voulut avoir la chandelle et re¬ 
garder si sa femme osoit bien couscher sans compaignie en 
son absence. Quand il eut achevé les causes de son retour, 
la bonne dame s’escrya, disant : « Ha ! mon bon mary, dont 
vous vient maintenant ceste vaine jalousie? Avez vous per- 
ceu en moy aultre chose qu’on ne doit veoir ne juger d’une 
bonne, loyale et preude femme? Helas! que maudicte soit 
l’heure qu oneques je vous cogneu, et que l’alyance fut de 
moy avec vous, pour ainsi à tort estre suspicion née de ce 
que mon cueur ne sceut oneques penser. Hal vous me co- 
gnoissez encores mal, et ne savez combien net et entier mon 
cueur veult estre et demourer. w Le bon marchant eust 


l Victuailles. 

peu estre contraint de croire ses bourdes, s'il n’eust rompu 
sa parolle ; si dist qu'il vouloit averer son ymaginacion. In¬ 
continent, et sans plus la laisser sermonner, vint sercher et 
visiter les angletz de sa chambre à tous lez au xmeuVx qu’\\ 
luy fut possible; esquelx lieux, quand i\ les eutv\%\\e x eV 
qu'il n'y trouvoit point ce qu’il queroit, il se donna garde 
du casier, et jugea qu’il convenoit que son compagnon y 
fust, et sans en monstrer semblant, hacha $a femme et luy 
dist : « M’amye, combien que sans cause et à grand tort je 
vous suspicionne d’eslre vers moy desloyale, et que telle ne 
soiez que ma faulse ymaginacion m’apporte, toutesfoiz je suis 
si ahurlé et enclin à croire et m’arrester en mon opinion, 
que impossible m’est d’eslre jamais plaisamment avecques 
vous. Et pour ce je vous prie que soiez contente que la di¬ 
vorce et separacion soit faicte de nous deux, et que amou- # 
reusement partissons 1 noz biens communs par égalé por- 
cion. » La gouge, qui desirolt assez ce marché, affin que 
plus aiséement sè trouvas! avec son curé, accorda sans 
guèreadissimuler àlarequeste de son mary, par telle condi- 
cion toutesfois qu’elle faisant la part des meubles, elle com- 
menceroit et feroit le premier choix. « Et pour quelle 
raison, dit le mary, voulez vous choisir la première ? c’est 
contre tout droit et justice. » Ilz furent longtemps en diffe¬ 
rent pour choisir premier ; mais en la fin le mary vainequit, 
qui print le premier et priai le casier, où il n’y avoit que 
flans, tartes et fourmages, et aultres menues vitailles, entre 
lesquelx nostre curé estoit ensevely, et lequel oyait ces bons 
devis qui à sa cause se faisoient. Quand le mary eut eboisy 
le casier, la dame choisit la chaudière, puis le mary ung 
aultre meuble, puis elle ung aultre, et ainsi conséquem¬ 
ment jusques ad ce que tout futparty et porcionné. Après 
laquelle parchon faicte le bon mary dist : « Je suis content 

que vous demourez en ma maison jusqu es ad ce que aurez 
trouvé logis pour vous; mais de ceste heure je veil empor¬ 
ter ma part, et la meclre à l’ostel d’un de mes voisins. 
— Faictes en, dist elle, vostre bon plaisir. » Et il demanda 
une bonne et longue corde, et en lya et adouba son casier, 
puis fist venir son charreton, à qui fist atteler son casier 
d’un cheval, et luy chargea qu’il le menast à l’ostel d'un 
tel son voisin. La bonne dame, oyant ceste deliberacion, 
laissoit tout convenir, car de donner conseil au contraire 
ne s’osoit avancer, doublant que le casier ne fust ouvert; 
ainsi abandonna tout à telle adventure que advenir povoit. 
Le casier, ainsi que dit est, fut attelé au cheval, et mené 
par la rue, pour aller où le bon homme l'avoit ordonné. 
Mais guôres n’ala loing que le maistre curé, à qui les œufz 
et le beurre erevoieut les yeulx, cria pour Dieu mercy. Le 
charreton, oyant ceste voix piteuse raisonnant de ce casier, 
descendit toutesbahy, et hucha les gens et son maistre, qui 
ouvrirent le casier, où ilz trouvèrent le pouvre prisonnier, 
doré et empapiné 1 d’œufz, de fromaige, de laict et aultres 
choses plus de cent. Ce pouvre amoureux estoit tant piteu¬ 
sement appoincté qu’on ne savoit du quel il ïivoit le plus. 
Et quand le bon mary le vit en ce point, il ne se peut tenir 
de rire, combien que courroussé deust estre. Si le laissa 
courre, et vint à sa femme monslrer comment il n’avoit eu 
trop grand tort d’estre suspicionneux de sa faulse des¬ 
loyauté. Elle, qui se vit par exemple vaincue, cria mercy, 
et il luy fut pardonné par telle condicion que si jamais le 
cas luy advenoit, elle fust mieulx advisée de mettre son 
homme aultre part que ou casier, car le curé en avoit eu sa 
robe en péril d’estre à tousjours gastée. Et après ce, ilz de¬ 
meurèrent ensemble long temps, et rapporta l'homme son 
casier, et ne sçay point que son curé s’itrouvast depuis, le- 

1 Barbuuilie. 

quel, au moien de ceate adventure, fut, commes encore est, 
appelé sire Baudin casier. 


LA LXXIV* NOUVELLE 

PAR PHILIPPE DE LOA«. 

Ainsi que naguères monseigneur le seneschal de Boulpn- 
nois » chevauchoit parmy le pays d’une ville à l'aultre, en 
passant par ung hamelet * l’on y sonnoit au sacrement, et 
pource qu’il avoit doublé de non povoir venir *à la vile où il 
contendoit en temps pour oyr messe, car l’heure estoit près 
de midy, il s’advisa qu’il descendroit audit hamelet pour 
veoir Dieu en passant. Il descendit à l’huis de l’eglise, et 
puis s’en alla rendre assez près de l’aullier où l’on cliantoit 
la grand messe, et si prochain se mist du prestre qui eele- 
broit, qu’il le povoit en célébrant de coslé percevoir. Quand 
il eut levé Dieu et calice, et fait ainsi comme il appartient, 
pensant âpart luy,après qu’il eut veu monseigneur le senes¬ 
chal estre derrière luy, et non sachant si à bonne heure 
estoit venu pour veoir Dieu lever 3 ; ayanttoutesfoizopinion 
qu’il estoit venu tard, il appella son clerc et luy fist alumer 
ariière la torche, puis en gardant les cerimonies qu’il fault 
faire et garder, leva encores .une foiz Dieu, disant que c’es- 
toit pour monseigneur le seneschal. Et puis ce fait, procéda 
oultre jusques ad ce qu il fust parvenu à son agnus Dei ; 
lequel quant il 1 eut dit trois foiz, et que son clerc lui bailla 
la paix pour baiser, la refusa, et, en rabrouant trèsbien son 
clerc, disant qu’il ne savoit ne bien ne honneur, la iist bail¬ 
ler à monseigneur le senesehal, qui la refusa de tous poins 
deux ou trois foiz. Et quand le prestre vit que monseigneur 

» Du comté de Boulogne, — * Fem hameau. — » Tour assister à l’éléta- 
«on. 

le seneschal ne vouloit prendre la paix devant luy, il laissa 
Dieu qu’il tenoit entre ses mains, et print la paix et la porta 
à monseigneur le seneschal, et luy dist que s’il ne la prenoit 
devant luy il ne la prendroit jà luy mesmes : « Ce n’est rai¬ 
son, dist le prestre, que j’aye la paix devant vous. » Adonc, 
monseigneur le seneschal, voyant que sagesse n’avoit illec 
lieu, s’accorda au curé et print la paix, puis le curé après; 
et ce fait, s’en retourna parfaire sa messe de ce qui restoit 
à parfaire. 


LA LXXV e NOUVELLE 

PAR MONSEIGNEUR DE THALEMAS. 

Au temps de la guerre des deux partiz, les ungs nommez 
Bourgoignons, les aultres Ermignacz *, advint à Troyes, en 
Champaigne, une assez gracieuse adventure, qui trèsbien 
vault la racompter et mectre en compte, qui fut telle. Ceulx 
de Troies, pour lors que par avant ilz eussent esté Bourgoi¬ 
gnons, s’estoient tournez Ermignacz, et entre eulx avoit 
conservé * ung compaignon à demy fol, non pas qu’il eust 
* perdue l’entière cognoissance de raison, mais à la vérité il 
tenoit plus du costé de dame folie que de raispn, quoy que 
aucunesfoiz il executast, et de la main et de la bouche, plu- 
seurs besoignes que plus sage de luy n’eust sceu achever. 
Pour venir doncques au propos encommencé, le galant sus 
dit estant en garnison avec les Bourgoignons à sainte Ma- 
nehot 8 , mist une journée en termes avec ses compaignons, 
et dist que s’ilz le vouloient croire, il leur bailleroit bonne 
doctrine pour attrapper un grand ost des loudiers de Troyes, 
lesquelx, à la vérité, il haioit mortellement, et ilz ne l’a- 

l Armagnacs. — * S'était trouvé, avait vécu avec eux, — 8 Saiute-Mene- 
hould. 

moient guères, mais le menassoient tousjours de pendre s’ilz 
le povo.enl tenir. Veezcy qu’il dist : « Je m’en yraivers 
royes et m approucheray des fauxbourgs, et feray semblant 
despier la ville, et de tenter de ma lance les tossev • 
près de la ville m’approucheray que je seray p rins JJ 
seurques, tost que le bon bailly me tiendra illlVon 
demnera à pendre, et nul de la ville ne sï opposera pour 
moy, car ilz me hayent trestous. Ainsi seray-je bien matin 
mené au gibet, et vous serez embuschez au bosquet qui est 
au p us près. Et tantost que vous orrez venir moy et ma 
compagnie, vous sauldrez ' sur l’assemblée, et en pren¬ 
drez et tiendrez à vostre volunté, et me délivrerez de leurs 
mains. .. Tous les compagnons de la garnison s’i accordè¬ 
rent, et dirent, puis qu’il osoit bien entreprendre ceste ad- 
ven ure, ilz luy aideroient à la fournir. Et pour abréger, le 
gentil folastre s’approucha de Troyes, comme il avoit devant 
dit, et, comme il desiroit, fut prins, dont le bruyt s’espandit 
os parmy toute la ville; et n’y eust celuy qui ne le con- 
demnast à pendre; mesme le bailly, si tost qu’il le visl, 
et jura par ses bons dieux qu’il seroit pendu par la 
g rge. « HélasI monseigneur, disoit-il, je vous requier 
mercy, je ne vous ay rien méfiait. — Vous mentez, ribauld, 
e ailly, vous avez guydé les Bourgoignons en ceste 
marc e, et avez encusè les bon bourgois et marchans de 
ceste ville; vous en aurez vostre payement, car vous en se¬ 
rez au gibet pendu. — Ha ! pour Dieu, monseigneur, dit 
nostre bon conîpaignon , puisqu’il fault que je meure, au 
moins qu il vous plaise que ce soit bien matin, et que en la 
vi e où j ay eu tant de cognoissance et d’accointance, je ne 
reçoive-trop publicquepunicion. — Bien, bien, dist le bailly, 
on y pensera. » Le lendemain, dès le point du jour, le bour¬ 
reau avec sa charette fut devant la prison, où il n’eust 

guères esté que veezcy venir le bailly à cheval et ses ser- 
gens et grand nombre de gens pour l’acompaigncr, et fut 
uostre homme mis, troussé et lyé sur la charette, et, tenant 
sa muselle, dont il jouoit continuellement, on le mainç 
devers la Justice *, où il fut plus acompaigné, quoy qh’il 
fust malin, que beaucoup d’aultres n’eussent esté, tant es- 
toit hayen la ville. Or devez vous savoir que les compai- 
gnons de la garnison de saincte Manehot n’oblièrent pas de 
eulx embuscher au bois auprès de la dicte Justice, dès la 
mynuyt, tant pour sauver leur homme, quoy qu’il ne fust 
pas des plus sages, tant aussi pour gaigner prisonniers et 
aultres choses s’ilz povoient. Eulz là doncques venuz et ar¬ 
rivez, disposèrent de leur fait comme de guerre et ordon¬ 
nèrent une gailte sur un arbre, qui leur devoit dire quand 
ceulx de Troyes seraient à la Justice. Celle gailte ainsi mise 
et logée dist qu’elle feroit bon devoir. Or sont venuz et de$- 
cenduz ceulx de la Justice devant le gibet, et le plus abrè¬ 
gement que faire se peut, le bailly commende qu’on des- 
pesche nostre povre coquard 2 , qui esloit bienesbahy où ses 
compaignons estoient, qu’ilz ne venoient ferir dedans ces 
ribaulx Erminacz. Il n’estoit pas bien à son aise, mais re- 
gardoit devant et derrière, et le plus le boys; mais il noyoit 
ne veoit rien. Il se confessa le plus longuement qu’il peut, 
toutesfoiz il fut osté du prestre, et, pour abréger, monte 
sur l’eschelle, et luy là venu fut bien esbahv, Dieu le scet, 
et regarde et veye tousjours vers ce bois; mais c’estoit pour 
néant, car la gailte ordonnée pour faire saillir ceulx qui 
rescourre 8 le dévoient étoit sur cet arbre endormye; si ne 
savoit que dire ne que faire ce pouvre homme, sinon qu’il 
pensoit estre à son derrain jour. Le bourreau, à chef de 
pièce, fîst ses preparacions pour luy bouter lahart au col 
pour le despcscher. Et quand jl vit ce, il s’advisa d’un tour 

1 Le lieu où se faisaient les exécutions. — * Sot, niais. —3 Le secourir, ve¬ 
nir à son aide. 

qui luy fut bien proufîtable, et dist : « Monseigneur le 
bailly, je vous prie pour Dieu que avant que on mette plus 
avant la main en moy, que je puisse jouer une chanson de 
ma musette, et je ne vous demande plus-, je suis après con¬ 
tent de morir, et vous pardonne ma mort et à tout le monde. » 
Ceste requeste luy fut passée, et sa musette lui fut en hault 
portée. Et quand il la tint, le plus à loysir qu’il peut, il la 
commence à sonner, et joua une chanson que les compai- 
gnonsdel’émbusche dessus dicte eognoissoient trèsbien, et y 
avoit : « Tu demeures trop, Robinet, tu demeures trop. » Et 
au son de la musette la gaitte s’esveilla, et de paour qu’elle 
eut se laissa chofr du hault en bas de l’arbre où elle estoit, 
et dist : « On pend nostre homme ! Avant, avant, hastez vous 
tost. » Et les compaignons estoient tous prestz; et au son 
d’une trompette saillirent du bois, et se vindrent fourrer 
sur le bailly et sur tout le mesnage qui devant le gibet es¬ 
toit. Et à cest effroy, le bourreau fut tant esperdu et esbahy 
qu’il ne savoit et n’eut oncquesl’advis de luy bouter la hart 
au col, et le bouter jus 1 , mais luy pria qu’il luysauvast la 
vie, ce qu’il eust fait trèsvolunliers ; mais il ne fut pas en sa 
puissance; trop bien fist il aultre chose et meilleur, car luy, 
qui sur l’eschelle estoit, cryoit à ses compaignons : « Prenez 
chula ça, prenez cestuy; ung tel est riche, un tel est mau¬ 
vais garnement. » Bref, les Bourgoignons tuèrent un grand 
tas en venue de ceulx de Troyes, et prindrent des prison¬ 
niers ung grand nombre, et sauvèrent leur homme en la fa¬ 
çon que vous oés, qui bien leur dist que jour de sa vie n’eut 
si belles affres * qu’il avoit à ceste heure eu. 

* A bas. — 8 Frayeurs. 

LA LXXVI- NOUVELLE 1 

PAR PH1LIPE DE LOAN. 

L’on m’a pluseurs foiz dit et compté par'gens dignes de 
foy ung bien gracieux cas dont je fourniray une petite nou¬ 
velle, sans y descroistre * ne adjouster aultre chose que 
servant au propos. Entre les aultres chevaliers de Bour- 
goigne ung en y avoit naguères, lequel, contre la coustume 
et usage du pais, tenoit à pain et à pot 8 ujie donzelle belle 
et gente, en son chasteau que point ne veil nommer. Son 
chapellain, qui estoit jeune et frez, voyant ceste belle fille, 
n’estoit pas si constant que ne fust par elle souvent tenté, 
et en devint trop ,bien amoureux. Et quand il vit mieulx 
son point, compta sa rastelée à madamoiselle, qui estoit 
plus fine que moustarde ; car la mercy Dieu elle avoit raudy* 
et couru pais tant que du monde ne savoit que trop. Elle 
pensoit bien en soy mesmes que si elle accordoit au prestre 
sa requeste, son maislre, qui veoit cler, quelque moien 
qu'elle trouvast, s’en donnerok bien garde, et ainsi perdroit 
le plus pour le mains. Si délibéra de descouvrir l’embusche 
à son maistre, qui n’en fist que rire, car assez s’en doub- 
toit, attendu les regards, devises et esbatemens qu’il avoit 
veu entre eulx deux ; ordonna neantmains à sa gouge qu’elle 
entretenist le prestre, voire sans faire la courtoisie 5 , et si 
fist elle si bien que noslre sire en avoit tout au long du 
braz. Et noslre bon chevalier souvent luy disoit : « Par dieu ! 
par dieu ! nostre sire, vous estes trop privé 9 de ma cham¬ 
brière; je ne sçay qu’il y a entre vous deux, mais si je sa- 

* L’origine de ce conte se trouve dans Pogge , sous le titre de Priapus in 
laqueo . — * Oter, retrancher. — 3 Entretenait. — * Rodé. — 5 Sans faire 
l’amour avec lui. — 6 Familier avec. 

voye que vous y pourchassissiez rien à mon desavantage, 
nostre Dame! je vous punyroie bien. — En vérité, monsei¬ 
gneur, respondit maistre domine 4 , je n’y calenge * ne de¬ 
mande rien; je me devise à elle, et passe temps, comme les 
aultres de céans; jour de ma vie ne luy requis d’amour ne 
d’aultre chose. — Pour tant le vous dy je, dist le seigneur; 
si aultrement en estoit, je n’en seroie pas content. Si nostre 
domine .avoit bien poursuy au paravant de ces parolles, 
plus aigrement et à toute force continua sa poursuite, car 
où qu’il rencontrast la gouge, de tant près la tenoit que 
contraincte estoit, voulsist ou non, donner l’oreille à sa 
doulce requeste ; et elle duicte et faicte à l’esperon et à la 
lance, endormoit nostre prestre et l’assommoit, et en son 
amour tant fort le boutoit qu’il eust pour elle ung Ogier com- 
batu. Si tost que de luy s’estoit sauvée, toutleplaidoyé d’entre 
eulx deux estoit au maistre par elle racompté, qui yrand 
plaisir en avoit. Et pour faire la farse au vif, et bien trom¬ 
per son chapellain, il commenda à sa gouge qu’elle lui as- 
signast journée d’estre en la ruelle du lit où ilz couchoiént, 
et luy dist : « Si tost que monseigneur sera endormy, je fe- 
ray tout ce que vous vouldrez; rendez vous donc' en la 
ruelle tout doulcement. » Et fault, dit-il, que tu le laisses 
faire, et moy aussi : je suis seur que quand il cuidera que 
je dorme, qu’il ne demourra guères à t’enferrer, etj’aray 
appresté à l’environ de ton devant le las jolis où il sera at- 
trappé. » La gouge en fut contente, et fist son rapport à nos¬ 
tre sire, qui jour de sa vie ne fut plus joieux, et sans penser 
ne ymaginer péril ne danger où il se boutoit, comme en la 
chambre de son maistre, ou lit et à la gouge de son maistre, 
toute raison estoit de luy à cest cop arrière mise ; seullement 
luy chailloit d’accomplir sa folle volunté, combien que na¬ 
turelle et de pluseurs accoustumée. Pour faire fin à long 

1 De dominus , seigneur. Titre qu*on donnait parfois aux curés. — 8 Calen- 
ger , demander, réclamer, contester. 

procès, maistre prestre vint à l’heure assignée bien doulce- 
ment en la ruelle , Dieu le scet; et sa maistresse luy dist 
tout bas : « Ne sonnez mot; quand monseigneur dormira, 
je vous toueheray de la main et venez emprôs moy. — En la 
bonne heure », ce dit il. Le bon chevalier, qui à ceste heure 
ne dormoit mie, se tenoit à grand peine de rire; toutesfoiz, 
pour faire la farse, il s’en garda, et, comme ilavoit proposé 
et dit, il tendit son filé ou son las, lequel qu’on veuit, tout 
à l’endroit de la partie où maistre-prestre avoitplus grand 
désir de hurter. Or est tout prest, et nostre sire appellé, et 
au plus doulcement qu’il peut entre dedans le lit, et sans 
guères barguigner il monte dessus le tas pour veoir plus 
loing l . Si tost qu’il fut logé, bon chevalier tire bien fort 
son las, et dit tout hault : « Hal ribauld prestre, estes vous 
tel? » Et bon prestre de soy retirer. Mais il n’ala guères 
loing, car l’instrument qu’il vouloit accorder au bedon de 
la gouge estoit si bien du las encepé, qu’il n’avoit garde de 
deslonger, dont si trèsesbahy se trouva qu’il ne savoit sa 
contenance ne que advenu il luy estoit. Et de plus fort en plus 
fort tiroit son maistre le las, qui grand douleur luy eust esté 
si paour et esbabissement ne luy eussent tollu tout sente- 
ment. A chef de pièce il revint à luy, et sentit trèsbien ces 
douleurs, et bien piteusement pria mercy à son maistre, 
qui tant grand faim avoit de rire que à peine il savoit par¬ 
ler. Si luy dist il neantmains, après qu’il eust trèsbien aval 
la chambre parbondy * : « Allez vous en, nostre sire, et ne 
vous advienne plus; ceste foiz vous sera pardonnée, mais la 
seconde seroit irrémissible. — Hélas 1 monseigneur, ce res- 
pond il, jamais ne m’aviendra; elle fut cause de ce que j'ay 
fait. » A ce coup, il s’en alla, et monseigneur se recoucha, 
qui espoir acheva ce que l'autre encommença. Mais sachez 
bien qu’oneques puis ne s’i trouva le prestre au sceu du 

1 Monter sur le tas pour voir de plus lotn % locution proverbiale du temps. 
Se disait d'un homme qui caresse une femme. — * Fait rebondir. 

maistre. Bien peut estre qu’en recompense de ses maulx la 
gouge en eut depuis pitié, et, pour sa conscience acquicter, 
lui presla son bedon, et tellement s’accordèrent que le mais¬ 
tre en valut pis tant en biens comme en honneurs. Et du 
surplus je me tais et à tant. 


LA LXXVIÏ e NOUVELLE 

PAR ALAHDIN. 

Ung gentilhomme desmarches de Flandres, ayant sa mère 
bien ancienne et trèsfort débilitée de maladie, plus languis¬ 
sant et vivant en malaise que nulle aultre femme de son 
eage, espérant d’elle mieulx valoir et amender, combien que 
ès marches de France il feist sa résidence, la visitoit souvent; 
et à chacune foiz que vers elle venoit, tousjours estoit tant 
de mal oppressée, qu’on cuidast bien que Lame en deust 
partir. Et une foiz entre les aultres, comme il l’estoit venu 
veoir, elle au partir luy dist : «Adieu,mon filz,je suis seure 
et me semble que jamais vous ne me verrez; car je m’en 
voismorir.— Ha dya, ma mère, responditil, vous m’avez 
tant ceste leczon recordée que j’en suis saoul et ennuyé;' 
deux ans, trois ans sont jà passés et expirez que tousjours 
ainsi m’avez dit, mais vous n’en avez rien fait; prenez bon 
jour, je vous en prie, si n’y faillez point. » La bonne damoi- 
selle, oyantde son filz la response, quoyque malade et vieille 
fust, en soubriant luy dist adieu. Or se passèrent puis ung 
an, deux ans, tousjours en languissant. Ceste femme si fust 
arrière de son filz visitée, et ung soir, comme en son lit en 
l’ostel d’elle estoit couchée, tant fort oppressée de mal qu’on 
cuidoit bien qu’elle allast à Mortaigne 1 , si fut ce bon filz 

1 Au cimetière. Jeu <te mots sur ia première syllabe du mot Mortaigne. 
S'en aller à Morlagne était une phrase populaire pour dire mourir. 

19 . * 

appelé de ceulx qui gardoient sa mère, et luy dirent que 
bien à haste à sa mère venist, car seurement elle s’en alloit. 
« Dictes vous donc, dit il, qu’elle s’en va? Par ma foy, je ne 
Pose croire ; tousjours dit elle ainsi, mais rien n : en fait. 
— Nenny, nenny, dirent ses gardes, c’est à bon escient ; 
venez vous en, car on voit bien qu’elle s’en va. — Je vous 
diray, distil : allez devant et je vous suyz; et dictes bien 
à ma mère, puisqu’elle s’en veult aller, que par Douay point 
ne s’en aille, carie chemin est trop mauvais; à peu que da- 
vant hier moy et mes cbevaulx n’y demourasmes. » 11 se 
leva neantmains, et housse sa robe longue et se mect en 
train pour aller veoir si sa mère feroit la derrenière et fi- 
nable grimace. Luy là venu, la trouva fort malade et que 
passé avoit une subite faulte qui la cuidoit bien emporter ; 
mais, Dieu mercy elle avoit ung petit mieulx. « N’est ce pas 
ce quejevousdy? commence à dire cebonfilz; l’on dit tous¬ 
jours ceens, et si fait elle mesme, qu’elle s’en va et qu’elle 
se meurt, et rien n’en fait. Prengne bon terme, de pardieu, 
comme tant de foizluy ay dit, et si ne faille point. Je m’en 
retourne dont je vien; et si vous advise pour toutesfoiz que 
vous ne m’appeliez plus, s’elle s’en devoit aller toute seulle, 
si ne lui feray je pas à ceste heure compaignie. » Or appar¬ 
tient que je vous compte la fin de mon emprinse. Ceste da- 
moiselle ainsi malade que dit est revint de ceste extreme 
maladie, et comme auparavant depuis vesquit en languissant 
l’espace de trois ans, pendant lesquelx ce bon filz une foiz 
d’adventure la vint veoir, et à ce coup qu’elle rendit l’es- 
perit. Mais le bon fut quand on le vint quérir pour estre au 
trespas d’elle, qu’il vestoit une robe neuve, et n’y vouloit 
aller. Message sur aultre venoit vers luy, car sa bonne mère, 
qui tiroit à la fin, le vouloit veoir et recommender aussi son 
ame. Mais tousjours aux messagiers] respondoit : « Je sçay 
bien qu’elle n’a point de haste, qu’elle attendra bien que 
ma robe soit mise à point. En la parfin tant luy fut dit et 

remonstré qu’il s’en alla devers sa mère, sa robe neuve 
vestue sans les manches, lequel quand en ce point fut d’elle 
regardé, luy demanda où estoient les manches de sa robe, 
et il dist : « Elles sont là dedens, qui n’attendent estre par- 
faictes sinon que vous nous descombrez la place. — Si se¬ 
ront donc tantost achevéez, ce dist la bonne damoiselle : 
car je m’en vois à Dieu, auquel humblement monamere- 
commende, et à toÿ, mon filz. » Et lors cy prins cy mis, la 
croix entre ses bras bien serréement reposant, rendit l’ame 
à Dieu, sans plus mot dire ; laquelle chose voyant son bon 
fils, commença tant fort à plorer et soy desconforter que ja¬ 
mais ne fut veu le pareil, et n’estoit nul qui conforter le 
sceust ; tant fort mesmes le print il au cueur que devant 
n’en tenoit compte par semblant, que au bout de quinze 
jours de dueil il mourut. 


LA LXXVIII e NOUVELLE 

PAR JEHAN MARTIN. 

Au pais de Brabant, qui est bonne marche et plaisante, 
fournye à droit et bien garnye de belles filles, et bien sages 
coustumièrement, et le plus et des hommes on soult dire, et 
se trouve assez véritable, que tant plus vivent et plus sont 
sotz, naguères advint que un gentilhomme en ce point né 
et destené s’avolenta d’aller voyager oultre mer en divers 
lieux, comme en Cypre, en Rhodes, et ès marches d’envi¬ 
ron; et au derrenier fut en Hierusalem, où il receut l’ordre 
de chevalerie. Pendant lequel temps de son voyage, sa bonne 
femme ne fut pas si oiseuse qu’elle ne presta son quoniam 
à trois compaignons ses voisins, lesquelx, comme à court 
plusieurs servent par temps et termes, eurent leur audience, 
Et tout premier ung gentil escuier frisque, frez et friant en 

bon point, qui tant rembourra son bas à son chiert coust, 
tant en substance de son corps que en despence de pecune, 
car à la vérité elle tant bien le pluma qu’il n’y failloit point 
renvoier, qu’il s’ennuya et retira, et de tous poins l’aban¬ 
donna. L’aultre après vint, qui chevalier estoit et homme de 
grand bruyt, qui bien joyeux fut d’avoir gaigné la place, et 
besoignaau mieulx qu’il peut en la façon comme dessus, 
moyennant de quibus ! , que la gouge tant bien sa voit avoir 
que nul aultre ne l’en passoit. Et bref, se l’escuier qui para¬ 
vent avoit la place avoit esté rongé 2 et plumé, damp cheva¬ 
lier n’en eut pas mains. Si tourne bride et print garin, et 
aux aultres la queste abandonna. Pour faire bonne bouche, 
la damoiselle d'un maistre prestre s’accointa, et, quoy qu’il 
fust subtil et ingénieux et sur argent bien fort luxurieux, si 
fut il rançonné de robes, de vaisselles, et d’aultres bagues 
largement. Or advint, Dieu mercy, que le vaillant mary de 
ceste gouge fist savoir sa venue, et comment en Hierusalem 
avoit esté fait chevalier; si fist sa bonne femme l’ostel ap- 
prester, tendre, parer, nectoyer et orner au mieulx qu’il 
fut possible. Bref, tout estoit bien net et plaisant, fors elle 
seulement, qui en l’ostel estoit, car du plue et butin qu’elle 
avoit à la force de ses reins conquesté avoit acquis vaisselle 
et tapisserie, linges et aultres meubles en bonne quantité. 
A l’arriver que fist le doulx mary, Dieu scet la joye et grande 
feste qu’on luy fist, celle en especial qui mains en tenoit de 
compte, c’est asavoir sa vaillant femme. Je passe tous ses 
biens vaillants, et vien ad ce que monseigneur son mary, 
quoy que coquard 3 fust et estoit, se donna garde de foison 
de meubles, courant aval son hostel, qui avant son voyage 
n’estoit léens. Vint aux coffres, aux buffetz, et en assez 
d’aultres lieux, et trouve tout multiplié, dont l’avertin * luy 
monta en la teste, et de prinsault devyna ce qui estoit; si 

1 Quibus, arirent. Se dit encore dans le langage familier. — * Ruiné, dé¬ 
pouillé. — 3 Sot, imbécile. — * Vertige, accès de dépit, de mauvaise humeur. 

s’en vinltost bien esehaufé et trèsmal tneu devers sa bonne 
femme, et demanda dont sourdoient tant de biens comme 
ceulx que j’ay dessus nommez. « Saint Jehan, ce dist ma 
dame, monseigneur, ce n’est pas mal demandé ; vous avez 
bien cause d’en tenir telle manière, et il semble que vous 
soiés courroussé, qui vous voit. — Je ne suis pas trop à mon 
aise, dit il, car je ne vous laissay pas tant d’argent à mon 
partir, et si n’en povez tant avoir espergné que pour avoir 
acquis tant de vaisselle, tant de tapisserie, et le surplus des 
bagues que je trouve céens; il fault, et je n’en doubte, car 
j’ay cause, que quelqu’ung se soit de vous accointé qui nos- 
tre mesnage ait ainsi renforcé? — Et pardieu, monseigneur, 
respond la simple femme, vous avez tort, qui pour bien 
faire me mettez sus telle vilannie; je veil bien que vous le 
sachez que je ne suis pas telle, mais meilleur enftous en- 
droiz que à vous n'appartient ; et n’est-ce pas bien raison 
qu’avec tout le mal que j’ay eu d’amasser etespergner, 
pouraccroistre et embellir vostre hostel etlemien, j’en soye 
reprochée, lesdengée et tencée? C’est bien loing de reco- 
gnoistre ma peine comme ung bon mary doit faire à sa bonne 
preude femme. Telle l’avez-vous meschantmaleureux, dont 
c’est dommage. » Ce procès, quoy qu’il fust plus long, pour 
ung temps se cessa, et s’avisa maistre mary pour estre de l’es- 
tatdesa femmeasseuré, qu’il feroit tant avec son curé, quison 
trèsgrand amy estoit, que d’elle orroit la devote confession, 
ce qu’il fist au moien du curé, qui son fait conduisit; car ung 
bien matin, en la bonne sepmaine 1 que de son curé pour 
soy confesser s’approucha, en une chapelle secrète devant 
il l’envoya, et à son mary vint, qu’il adouba* de son habit, 
et pour estre son lieutenant l’envoya devers sa femme. Si 
nostre mary fut joieux, il ne le fault jà demander. Quand 
en ce point il se trouva, il vint en la chappelle, et’au siège 


l De P&ques. — î Couvrit, revêtît. 


/ 


Digitized by Googte 



338 LES CENT NOUVELLES NOUVELLES. 

du prestre 1 sans mot dire entra ; et sa femme d’approcher* 
qui à genoux se mist devant ses piez, cuidant pour vray estre 
son curé, et sans tarder commença sa confession et dist 
Bénédicité . Et nostre sire son mary respondit Dominus , et 
au mieulx qu’il sceut, comme le curé l’avoit aprins, assovit 
de dire ce qui affiert. Après que la bonne femme eut dit la 
confession generale, descendit au particulier, et vint parler 
comment* durant le temps que son mary avoit esté dehors, 
ung escuier avoit esté son lieutenant, dont elle avoit en or, 
en argent et en bagues beaucop amendé. Et Dieu scet que en 
oyant ceste confession, le mary estoit bien à son aise; s’il 
eust osé, voluntiers l’eust tuée à ceste heure ; toutesfoiz, 
affin d’oyr encores le surplus, s’il y est, aura il pacience. 
Quand elle eut dit tout au long de cest escuier, du cheva¬ 
lier s’est accusée, qui comme l’autre l’avoit bien baguée. Et 
bon mary, qui de dueil se crève et fend, ne scet que faire de 
soy descouvrir et bailler l’absolucion sans plus attendre ; il 
n’en fist rien neantmains* et print loysir et pacience d’es- 
couter ce qu’il orra. Après le tour du chevalier, le prestre 
vint en jeu, dont elle s'accusa bien humblèment; mais, par 
nostre dame, à cest coup, bon mary perdit pacience et n’en 
peut plus oyr; si jecta jus * chape et surplis, et se monstrant 
luy dist : « Faulse et desloyale, or voiz je et cognois bien 
vostre grand trahison 1 et ne vous suffisoit-il de l’escuier et 
puis du chevalier, sans à ung prestre vous donner, qui 
par Dieu plus me desplaist et courousse que tout ce que fait 
avez. » Vous devez savoir que de prinsault ceste vaillant 
femme fut esbahie et soupprinse ; mais le loysir qu’elle eut 
de respondre si trèsbien l’asseura et sa contenance de ma¬ 
nière si bien ordonna, que, à l’oyr, sa response estoit plus 
asseurée que la plus juste de ce monde ; faisoit à Dieu son 
oroison; si respondit à chef de pièce comme le saint espe- 


1 Au confessionnal. — 2 a bas. 


Digitized by Google 



NOUVELLE LXXIX. 3 h 9 

rit 1 inspira, et dist bien froidement : « Pouvre coquard, qui 
ainsi vous tourmentez,savez-vous bien au mains pour quoy ? 
Or, oyez-moi, s’il vous plaist; et pensez-vous que je ne 
sceussetrès bien que c’estiez vous à qui me confessoie? Si 
vous ay servy comme le cas le requiert, et sans mentir de 
mot vous ay confessé tout mon cas; véezcy comment : De 
1 escuier me suis accusée, et c’estes vous, mon doulx amy; 
quand vous m’eustes en mariage, vous estiez escuier, et lors 
feistes de moy ce qu’il vous pleut, et me fournistes, vous le 
savez, Dieu scet comment. Le chevalier aussi dont j’ay tou¬ 
ché et m en suis encoulpit, par ma foy, vous estes celuy, 
car à vostre retour vous m’avez fait dame. Et vous estes 
aussi le prestre, car nul, si prestre n’est, ne peut oyr con¬ 
fession. — Par ma foy, m’amye, dist lors le chevalier, or 
m avez vous vaincu et bien monstré que sage et trèsbonne 
vous estes, et que sans cause et à tort et trèsmal adverty 
vous ay chargée et dit du mal assez, dont il me desplaist, et 
m en repens, et vous en crye mercy, vous promettant de 
1 amender à vostre dit. — Legièrement il vous est pardonné 
ce dist la vaillant femme, puis que le cas vous cognoissez.» 
Ainsi 'qu avez oy fut le bon chevalier deceü par le subtil et 
percevant engin 1 de sa desloyalle femme. 


LA LXXIX® NOUVELLE. 

PAR MESSIRE MICHAULT DE CHANGY. 

Au bon pays de Bourbonnoys, où voluntiers les bonnes 
besoignes se font, avoit l’aultre hier ung medicin, Dieu scet 
quel; oncques Ypocras * ne Gallien ne practicquèrent ainsi 
la science comme il faisoit : car en lieu de cyrops, de 

1 Esprit, imaginatiou. - 2 Hippocrate. 

buvraiges, de doses, d’electu aires et de cent mille attitrés 
besoignes que medicins soient ordonner tant à conserver la 
santé de l’homme que pour la recouvrer s’elle est perdue, il 
ne usoit seullement que d’une maniéré de faire, c’est assa¬ 
voir, de bailler clistères. Quelque maladie qu’on luy appor- 
tast ou denunçast, tousjours faisoit bailler clistères, et tou- 
tesfoiz si bien luy venoit en ses besoignes et affôres que 
chacun estoit content de luy, et garisoit chacun, dont son 
bruyt * creut et augmenta qu’on l’appeloit par tout, tant ès 
maisons des princes et seigneurs comme en grosses abbayes 
et bonnes villes. Et ne fut oncques Aristote ne Gallien ainsi 
autorisé, par especial du commun peuple, que ce bon 
maistre dessus dit. Et tant monta sa renommée que pour 
toute chose l’on demandoit son conseil ; et estoit tant en¬ 
tonné incessamment qu’il ne savoit au quel entendre. Se 
une femme avoit rude mary, fel et mauvais, elle venoit au 
remède à ce bon maistre. Bref, de tout ce dont on peust de¬ 
mander conseil d’homme, nostre bon maistre avoit la huée*. 
Advint ung jour que ung bon simple homme champestre 
avoit perdu son asne ; et après la lonque queste d’icelluy, 
s’advisa de tirer vers ce maistre qui si trèssage estoit ; et à la 
coup de sa venue il estoit tant avironné de peuple qu’il ne 
savoit au quel entendre. Ce bon homme néantmains rompi 
la presse, et, quoy que le maistre parlast et respondist à 
pluseurs, luy compta son cas, c’est assavoir de son asne qu’il 
avoit perdu, priant pour Dieu qu’il luy voulsist radressier et 
bailler chose dont il le peust recouvrer, (je maistre, qui 
plus aux aultres que à luy entendoit, quand le bruyt et son 
de son langage, dont rien il n’avoit entendu, fut finy, sé¬ 
vira devers luy, cuydant qu’il eust aucune enfermeté 8 ; et 
affîn d’en estre despesché, dist à ses gens : « Baillez luy clist 
tère. » Et ce dit, devers les aultres se tourna. Et le bon 

1 Sa réputation. —* Réputat : on, notoriété. — 3 Infirmité. 

simple homme qui l’asne avoit perdu, non sachant que le 
maître avoit dit, fut prins des gens du maistre, qui tant os!, 
comme il leur estoit chargé, luy baillèrent ung. clistère, 
dont il fut bien esbuhy, Car il ne savoit que c’estoit. Quand 
il eut ce "clistère, des qu’il fut dedans son ventre, il picque 
et s’en va, sans plus demander de son asne, cuidant certai¬ 
nement par ce le retrouver. Il n’eut guères eslé avant que 
le ventre luy brouilla et grouilla tellement qu’il fut contraint 
de soy bouter en une vieille masure inhabitable, pour faire 
ouverture au clistère, qui demandoit la clef des champs. Et 
au partir qu’il fist, il mena si grant bruyt que l’asne du 
pouvre homme, qui passoit assez près, comme esgaré et 
venu d’advenlure, commence à racaner et cryer; et bon 
homme de s’avancer et lever sus et chanter Te Deum, et 
venir à son asne, qu’il cuidoit avoir recouvert ou trouvé par 
le clistère que luy fist bailler le maistre, qui eut encores 
plus de renommée sans comparaison que paravant. Car des 
choses perdues on le tenoit vray enseigneur, et de toute 
science aussi le trèsparfait docteur, quoy que d’un seul clis¬ 
tère toute ceste renommée venist. Ainsi avez oy comment 
l’asne fut trouvé par ung clistère, qui est chose bien appa¬ 
rente et qui souvent advient. 


LA LXXX® NOUVELLE 

PAR MESSIRE MICHAULT DE CHANGY, GENTILHOMME DE LA CHAMBRE 
DE MONSEIGNEUR. 

Es marches d’Alemaigne, comme pour vray oy naguère» 
compter à deux gentilz seigneurs dignes de croire S advint 
que une fille, de l’eage d’environ de xv. à xvj. ans, fut 


i De foi. 

donnée en mariage à ung bon gentil compaignon, qui tout 
devoir faisoit de paier le deu que voluntiers demandent 
femmes sans mot dire, quand en cest eage et tel estât sont. 
Mais, quoy que le pouvre homme feist bien la besoigne et 
s’efforsast espoir plus souvent qu’il ne deust,si n’estoit euvre 
qu’il fist agréablement receu, et ne faisoit incessamment sa 
femme que rechigner, et souvent ploroit bien tendrement 
comme si tous ses amys fussent mors. Son mary, la voyant 
ainsi lamenter, ne se savoit assez esbahir quelle chose luy 
povoit falloir, et luy demandoit doulcement : « Helasl 
m’amye, et qu’avez vous ? Et n’estes vous pas bien vestue, 
bien logée, bien servye, et de tout ce que gens de nostre 
estât pevent par raison desirer bien convenablement partie? 
— Ce n’est pas là qu’il me tient, respondit elle. — El qu’est 
ce donc? dictes le moy, ce dit il, et si je y puis remède 
mettre, pensez que je le feray pour y mettre ‘et corps et 
biens. » Les plus des foiz elle ne respondoit mot, mais tous- 
jours rechignoit et de plus en plus triste chère et matte elle 
faisoit, que le mary ne portoit pas bien paciemment, quand 
savoir ne povoit la cause de ceste doléance. Tant en enquist 
que partie il en sceut, car elle luy dist qu’elle estoit trop 
desplaisante qu’il estoit si petitement fourny de cela que 
vous savez, c’est asavoir du baston de quoy on plante les 
hommes, comme dit Bocace. « Voire ! dist il, et est ce cela 
dont tant vous dolez ? Et par mon serment, vous avez bien 
cause. Toutesfoiz il ne peut estre aultre, et fault que vous en 
passez tel qu’il est, voire si vous ne voulez aller au change. » 
Ceste vie se continua ung grand temps, tant que le mary, 
voyant l’extimacion d’elle, assembla ung jour à ung disner 
ung grant tas des amys d’elle, et leur remonstra le cas 
comme il est icy dessus touché, et disoit qu’il luy sembloit 
qu’elle n’avoit cause de se douloir de luy en ce cas, car il 


1 Jusqu’à y mettre. 

cuidoit aussi bien estre party de l'instrument naturel que 
voisin qu’il eust : « Et affin, dist il, que j’en soye mieulx 
creu, et vous voiez son tort évident, je vous monstreray 
tout. » Il mist sa denrée avant sur la table, devant tous et 
toutes, et dist : « Veezci de quoy. » Et sa femme déplorer 
de plus belle : « Et par saint Jehan, dirent sa mère, sa seur, 
sa tante, sa cousine, sa voisine, m’amye, vous avez tort; et 
que demandez vous ? voulez vous plus demander? et qui est 
celle qui ne devroit estre contente d’ung mary ainsi estoffé ? 
Ainsy m’ay de Dieu, je me tiendroye bien eureuse d’en avoir 
autant, voire beaucop mains; appaisez vous, appaisez vous, 
et faictes bonne chère doresenavant. Par dieu ! vous estes 
la mieulx partie de nous toutes, ce croy-je. » Et la jeune 
espousée, oyant le collège 1 des femmes ainsi parler, leur 
dist, bien fort plorant : « Véezcy le petit asnon de céans, 
qui n’a guères d’aage avec demy an, et si a l’instrument 
grand et gros de la longueur d’un bras. » Et en ce disant, 
tenoit son braz destre par le coûte, et si le branloit trop 
bien. « Et mon mary, qui a bien xxiiij ans, n’en a que ce 
(ant peu qu’il a monstré ; vous semble-t-il que j’en doyve 
estre contente ? * Chacun commença à rire, et elle de plus 
plorer, tant que l’assemblée longuement fut sans mot dire. 
Alors la mère print la parolle, et à part dist à sa fille tant 
d’unes et d’aultres que aucunement se contenta ; mais ce 
fut à grand peine. Véezcy la cause 1 des filles d’Alemaigne 
si Dieu plaist, bien tost seront ainsi en France. 


i Assemblée, réunion. — * Voici la manière. 

LA LXXXl* NOUVELLE 

PAR MONSEIGNEUR DE VAUR1N. 

Puis que les comptes et histoires des asnes sont acevez, je 
vous feray en bref et à la vérité ung bien gracieux compte 
d’un chevalier que la plus part de vous, mes bons seigneurs, 
congnoissez de pieçà. Il fut bien vray que le dit chevalier 
s’adventura trèsfort, comme il est assez de coustume aux 
jeunes gens, d’une très-belle, gente et jeune dame, et du 
quartier du pays où elle se tenoit la plus bruyant 1 et la plus 
renommée. Mais touiesfoiz, quelque pourcbaz, quelque 
semblant, quelque devoir qu’il sceust faire pour obtenir sa 
grâce, jamais il ne peut parvenir d’estre serviteur retenu; 
dont il estoit mains que bien content, attendu que tant ar¬ 
demment, tant # loyallement et tant entièrement l’amoyt que 
jamaiz femme ne le fut mieulx. Et n’est pas à oblier que 
autant faisoit pour elle qu’oncques serviteur fist pour sa 
dame, comme de joustes, d’habillemens; et néantmains, 
comme dit est, tousjours trouvoit sa dame rude et mal trac- 
table, et luy monstrant mains de semblant d’amour que par 
raison ne deust : car elle savoit, et de vray, que loyallement 
et chèrement de luy estoit bien fort aymée. Et à dire la vé¬ 
rité, elle luy estoit trop dure, et fait assez à penser qu’il * 
procedoit de fierté, dont elle estoit plus que bon ne luy fust, 
comme on disoit, remplye. Les choses estans comme dit est, 
une auitre dame voisine et amye de la dessus dicte, voyant 
la quesle du dit chevalier, fut tant esprise de son amour 
que plus on ne pourroit, et, par trop bonne fasson qui trop 
longue seroità descripre, fist tant que ce bon chevalier s’en 
apperceut; dont il ne se meut que bien à point, tant fort 

1 Renommée. * //, cela. 

s’estoit donné à sa rebelle et rigoreuse maistresse. Trop bien, 
comme gracieux qu’il estoit, tout sagement entretenoit 
celle de luy esprinse, afin que si à la cognoissance de l’au¬ 
tre fust parvenu, cause n’eust eu d’en rien blasmer son ser¬ 
viteur. Or escoutez quelle chose advint de ces amours, et 
quelle en fut la conclusion. Ce bon chevalier amoureux, 
qui pour la distance du lieu ne povoit estre si souvent cm- 
près sa dame que son loyal cueur et trop amoureux desiroit, 
s’advisa ung jour de prier aucuns chevaliers etescuiers, ses 
bons amys, qui toutesfois de son cas rien ne savoient, d’al¬ 
ler esbatlre, voler 1 et quérir les lièvres en la marche du 
pais où sa dame se lenoit, sachant de vray par ses espies que 
le mary d’elle n’y estoit point, mais estoit venu à court, où 
souvent se tenoit, comme celluy de qui se fait ce compte. 
Comme il fut proposé de ce chevalier amoureux et de ses 
compaignons, se partirent le lendemain, bien matin, de la 
bonne ville où la court se tenoit, et, tout querans les lièvres 
passèrent temps jusques à basse nonne *, sans boire ne sans 
menger. Et en grand haste vindrent repaistre en ung petit 
village; et après le disner, qui fut court et sec, montèrent 
à cheval et de plus belles s’en vont querans les lièvres. Et le 
bon chevalier, qui ne tiroit qu’à une s , menoit tousjours la 
brigade le plus qu’il povoit arrière de la bonne ville, où ses 
compaignons avoient grand vouloir de retirer, et souvent 
luy disoient : « La vespre approuche, il est heure de retirer 
à la ville ; si nous n’y advisons, nous serons enfermez de¬ 
hors, et nous fauldra gésir en ung meschant village et tous 
morir de faim. — Vous n’avez garde, disoit nostre amoureux, 
il est encore heure assez ; et au fort je sçay ung lieu en ce 
quartier où l’on nous fera trèsbonne chère; et pour vous 
dire, si à vous ne tient, les dames nous festieront. Comme 
gens de court se trouvent volunliers avec les dames, ilz fu- 

l Chasser au vol, à l'oiseau. — * Trois heures après midi. — 8 Qui ne 
visai! qu'à une seule chose. 

rent contens de soy gouverner à l’appelit de ceiuy qui les 
avoitmis en train, et passèrent le temps querans les lièvres 
et les perdris tant que le jour dura. Or vint l’heure de venir 
au logis, si dist le chevalier à ses compaignons : « Tirons, 
tirons pais, je vous mainray bien. « Environ une heure ou 
deux de nuyt *, ce bon chevalier et sa compagnie arrivèrent 
à la place où se tenoit la dame dessus dicte, de qui tant fort 
estoit féru la guide de la compaignie, qui mainte nuyt en 
a voit laissé le dormir. On hurta à la porte du chasteau, et. 
varletz assez tost vindrent avant, qui demandoient qu’on vou- 
loit. Et ceiuy à qui le fait touchoit print la parolle et leur 
dist : « Messeigneurs, monseigneur et madame sont ilz 
céans? — En vérité, respondit l’un pour tous, monseigneur 
n’y est pas, mais madame y est. — Vous luy direz, s’il vous 
plaist, que telz et telz chevaliers et escuiers de la court, et 
moy ung tel, venons d’esbattre et querre les lièvres en ceste 
marche, et nous sommes esgarez jusqu es à ceste heure, qui 
est trop tard de retourner à la ville. Si luy prions qu’il luy 
plaise nous recevoir pour ses hostes pour meshuy. — Vo~ 
luntiers », dist il. Il vint faire ce message à sa maistresse, 
laquelle cyprins cy mis fist faire la responsesans venir vers 
eulx, qui fut telle : « Monseigneur, dit le varlet, madame 
vous fait savoir que monseigneur son mary n’est pas icy, 
dont il luy desplaist, car, s’il y fust, il vous feist bonne 
chère; et en son absence elle n’oseroit recevoir personne; 
si vous prie que luy pardonnez. » Le chevalier meneur de 
l’assemblée, pensez qu’il fut bien esbahy et trèshonteux 
d’oyr ceste response, car il cuidoit bien veoir à loisir sa 
maistresse et deviser tout son cueur saoul, dont il se trouve 
arrière et bien loing ; et encores beaucop luy grève d’avoir 
amené ses compaignons en lieu où il s’estoit vanté de les 
bien faire festoyer. Comme sachant 4 et gentil chevalier, il 

1 Sept ou huit heures du soir. — * Sachant ce qui convient, bien appris. 

ne monstra pas ce que son pouvre cueur portoit ; si dist de 
plain visage à ses compagnons : « Messeigneurs, pardonnez 
moy que je vous ay fait paier la bée * ; je ne cuidoie pas que 
les dames de ce pais fussent si peu courtoises que de refuser 
ung giste aux chevaliers errans ; prenés en pacience. Je 
vous promectz par ma foy de vous mener ailleurs, ung peu 
ensus de céans, où Ton nous fera toute aultre chère. — Or 
avant donc, dirent les aultres, picquez avant : bonne adven- 
ture nous doint Dieu. » llz se mettent au chemin; et estoit 
rintencion de leur guide de les mener à l’hostel de la dame 
dont il estoit le cher tenu, et dont mains de compte iltenoit 
que par raison il ne deust; et concludà ceste heure de soy 
oster de tous poius de l’amour de celle qui si lourdement 
avoit refusé la compaignie, et dont si peu de bien luy estoit 
venu estant en son service ; et se délibéra d’amer, servir et 
obéir tant que possible luy seroit celle qui tant de bien luy 
vouloit. et où, se Dieuplaist, se trouvera tantost. Pour abré¬ 
ger, après la grosse pluye que la compaignie eut plus d’une 
grosse heure et demye sur le dos, ont arrivé àl’hostel de la 
dame dont naguères parloye; et hurta l’on de bon het à la 
porte, car il estoit bien tard, environ neuf ou dix heures de 
nuyt, et doubtoient fort qu’on ne fust couché. Variez et mes- 
chines * saillirent dehors, qui s’en vouloient aller coucher, 
et demandent qu’est ce là? Et on leur dist. Hz vindrent à 
leur maistresse, qui estois jà en cotte simple, et avoit mis 
couvrechef de nuyt ; et luy direÉt : « Madame, à la porte est 
monseigneur de tel lieu, qui veult entrer, et avec luy au¬ 
cuns aultres chevaliers et escuiers de la court, jusques au 
nombre de trois. Ilz soient les trèsbien venuz, dist elle ; 
avant, avant, voua telz et telz, allez tuer chappons et poul- 
lailles, et ce que nous avons de bon, et mectez en haste. » 
Bref, elle disposa comme femme de bien et de grant façon. 


i Passage, route, voie. — * Servantes. 

comme elle estoii et encores est, tout subit les besoignes 
comme vous orrez tantost. Et priai bien à haste sa robe de 
nuft, et ainsi attournée qu’elle estoit, le plus gentemeut 
qu’elle peut vint au devant des seigneurs dessusdis, deux 
torches devant elle et une seulle femme avecques elle, très- 
belle fille7les aultres mettoient les chambres à point. Elle 
vint rencontrer ses hostes sur le pont du chasteau,* et le 
gentil chevalier qui tant estoit en sa grâce, comme des 
aultres la guide et le meneur, se mist en front devant, et en 
faisant les recognoissances, il la baisa, et puis après tous les 
aultres la baisèrent pareillement. Alors, comme femme bien 
enseignée, dist aux seigneurs dessus ditz : « Messeigneurs, 
vous soiez les trôsbien venuz; monseigneur tel, c’est assa¬ 
voir leur guide, je le cognois de pieçà, il est, de sa grâce, 
tout de céens; s'il luy plaist, il fera mes accointances 1 de¬ 
vers vous. » Pour abréger, accointances furent faictes. Je 
soupper assez tost appresté, et chacun d’eulx logié en belle 
et bovine chambre bien garnye de tapisserie et de toute 
aultre chose necessaire. Si vous fault dire que tantdiz que 
le soupper s’apprestoit, la dame et le bon chevalier se devi¬ 
sèrent tant et si longuement, et se porta conclusion entre 
eulx que pour la nuyt ilz ne feroient que ung lit, car de 
bonne adventure le mary n’estoit point léens, mais plus de 
quarante lieues loing. Or est heure, tantdiz que ce soupper 
s’appreste, que ces devises se font, et que l’ousouppe le plus 
joyeusement que l’on pourroit. Après, les adventures du 
jour, que je vous dye de la dame qui son hoslel refusa à la 
brigade dessus dicte, mesmes à celuy que bien savoit qui 
plus l’amoit que tout le monde, et fut si mal courtoise 
qu’onques vers eulx ne se monstra. Elledèmandaà ses gens, 
quand ilz furent vers elle retournez de faire leur message, 
quelle chose avoit respondu le chevalier. L’un luy dist : 


1 Politesses, compliments. 

« Madame, il le fist bien court : trop bien dist il qui menoit 
ses gens en ung lieu en sus d’icy où l’on leur feroit tout re¬ 
cueil et meilleure chère. » Elle pensa tantost ce qui estoit 
et dist en soy mesmes : « Hai il s’en est allé à l’ostel d'une 
telle, qui, comme bien sçay, ne le voit pas envis. Léens se 
traictera, je n’en double point, quelque chose à mon préju¬ 
dice.» Et elle estant en ceste ymaginacion et pensée, subi¬ 
tement le dur courage que tant rigoreux avoit envers son 
serviteur porté fut tout changéet altéré, et en trèscordial et 
bon vouloir transmué, dont envye pour ceste heure futcause 
et motif ; conclusion oncques ne fut tant rigoreuse que à 
ceste heure trop plus ne soit doulce et desireuse d'accorder 
à son serviteur tout ce qu’il vouldroit requérir. Ainsi va la 
besoigne. Et doubtant que la dame où la brigade estoit ne 
joyst de celuy que tant avoit traicté durement, escripvit unes 
lettres de sa main à son serviteur, dont la plus part des lignes 
estoient de son précieux sang escriptes, qui contenoit en 
efîect que, tantost ces lettres veues, toutes aultres choses 
mises arrière, il venist vers elle avecquesle porteur toutseul, 
et il seroit si agréablement receu que oncques serviteur ne 
fut plus content de sa dame qu’il seroit. kt, en signe de 
plus grand vérité, mist dedans la lettre ung dyamant que 
bien cognoissoit. Ce porteur, qui estoit seur, print la lettre 
et vint trouver au lieu dessus dit le chevalier auprès de son 
hostesse au soupper et toute l’assemblée. Tantost après 
grâces, le tira d’un costé, et, en luy baillant la lettre, dist 
qu’il ne feist semblant de rien, mais qu’il accomplist le con¬ 
tenu . Ces lettres veues, le bon chevalier fut bien esbahy et 
encores plus joyeux ; car combien qu’il eust conclu et déli¬ 
béré de soy retirer de l’amour et accointance de celle qui 
luy escripvoit, si n’esloit il pas si converty que la chose que 
plus il desiroit ne luy fusl par ceste lettre permise. Il tira 
son hostesse à part, et luy dist comment son maistre le man- 
doit haslivement, et que force luy estoit de partir tout à ceste 

heure, et monstroit bien semblant que bien luy desplaisoit. 
Celle qui estoit auparavant la plus joyeuse, attendant ce 
que tant avoit désiré, devint triste et ennuyeuse. Il monte 
à cheval et laisse ses compaignons léans, et avec le porteur 
des lettres vient et arrive tantost après mynuyt à l’ostel de 
sa dame, de laquelle le mary estoit naguères retourné de 
court et s’apprestoit pour s’en aller coucher, dont Dieu scet 
en quel point en estoit celle qui son serviteur avoit mandé 
quérir par ces lettres. Ce bon chevalier, qui tout le jour 
avoit culetté la selle i , tant en la queste des lièvres comme 
pour quérir, logis, sceut à la porte que le mary de sa dame 
estoit arrivé, dont il fut aussi joyeux que vous povez penser. 
Si demanda à sa guide qu’il estoit de faire? Si ad visèrent en¬ 
semble qu’il feroit semblant de soy estre esgaré de ses com¬ 
paignons, et que de bonne adventure il avoit trouvé ceste 
guide qui léens l’avoit adressé. Comme il fut dit il fut fait, 
en la male heure, et vint trouver monseigneur et madame, 
et fist son personnage ainsi qu’il sceut. Après boire une foiz, 
qui pou de bien luy fist, on le mena ensa chambre pour cou¬ 
cher, où guères ne dormit la nuyt, et lendemain au matin 
avec son hoste à la court retourna sans riens accomplir du 
contenu de la lettre dessus dicte. Et vous dy que là ne à 
l’aultre oncques puis ne retourna, car tost après la court se 
partit du pais, et il suyvit le train, et tout fut mis en non 
challoir et obly, comme souvent advient. 


LA LXXXII e NOUVELLE 


PAB MONSEIGNEUR DE LAUNOY. 

Or escoutez, s’il vous plaist, qu’il advint en notre chastel- 
lenie de Lisle, d’un bergier des champs et d’une jeune 

* Cour à cheval; avait eu le cul sur la selle. 

pastorelle qui ensemble ou assez près l’un de l’autre 
gardoient leurs brebiz. Marché se porta entre eulx deux, 
une foiz entre les aultres, à la semonce de nature, qui desjà 
les avoit elevez en eage de cognoistre que c’est de ce monde, 
que le bergier monteroit sur la bergère pour veoir plus 
loiDg, pourveu toutesfoiz qu’il ne Fembrocberoit néant plus 
avant que le signe qu’elle mesme fist sur son instrument 
naturel du bergier de sa main, qui estoit environ deux doiz, 
la teste franche; et estoit le signe fait d’une more noire qui 
croist sur les hayes. Cela fait, ilz se mettent à l’ouvrage de 
par Dieu, et bon bergier se fourre dedens, comme s’il ne 
coutast rien, sans regarder mercque *, ne signe, ne pro¬ 
messe qu’il eust faicte à sa bergère, car tout ce qu’il avoit 
ensevelit jusques au manche ; et si plus en eust eu, *il 
trouva lieu assez pour le loger. Et la belle bergière, qui ja¬ 
mais ne fut à telles nopces, tant aise se trouva que jamais 
ne voulsist faire aultre euvre.Les armes furent achevées, et 
se tira tantost chacun vers ses brebis, qui desjà s’estoient 
d’eulx fort esloignées, à cause de leur absence. Tout fut ras¬ 
semblé et mis en bon train, et bon bergier, pour passer 
temps comme il avoit de coustume, se mist en contrepoix 
entre deux haloz sur une balochouère *, et là s’esbatoit et 
estoit plus aise que ung roy. La bergière se mist à faire ung 
chapelet de florettes sur la rive d’un fossé assez loignet de 
la balochoère au bergier, et regardoit tousjours, disa nt la 
chansonnette jolye, pour veoir s’il reviendroit point à l’a- 
morse ; mais c’estoit la moindre de ses pensées. Et quand 
elle vit qu’il ne venoit point, elle commence à hucher tant 
qu’elle peut : « Hau l Hacquin I Hacquin I » Et il respond : 
« Que veulx tu? que veulx tu? — Vien çà, vien çà, dit elle, 
si feras. » Mais elle disoit tout oultre ; et Hacquin, qui en 
avoi t son saoul, luy respondit : « En nom Dieu, j’ay aussi 


l Marque. — * Balançoire. 

cher que je ne face néant que je face ; je m’esbas bien 
ainsi. » Et toute jour balochoit. Et dame bergière rebucbe 
de plus belle : « Vien çà, Hacquin, je te laisseray tout bou¬ 
ter plus avant, sans faire mercque n’enseigne, ainsi que tu 
vouldras. — Saint Jehan ! dit Hacquin, j’ay passé le seing de 
la more, et bouté tout ens jusquesaux pennes; mais vous 
n’en arrez plus aussi maintenant. » Si se reprint Hacquin à 
balocher, et laissa la bergère faire son chapellet, à qui bien 
desplaisoit de ce qu’il la laissoit oyseuse. 


LA LXXXIII® NOUVELLE 

PAR MONSEIGNEUR DE VAURIN. 

Comme il est de cous!unie par tous païsqueparles villeset 
villages souvent s’esparti nt les religieux mendians, tant de 
Tordre des Jacobins, Cordeliers, Carmes, et Augustins,pouf 
prescher les vices, les vertuz exaulser et loer, advint que, à 
Libers, bonne petite ville en la conté d’Artoys, arriva ung 
carme du couvent d’Arras, par ung dimenche malin, ayant 
intencion d’y prescher, comme il fist bien et dévotement et 
haultement ; car il estoit bon clerc et trèsbeau langagier 5 . 
Tantdiz que le curé disoit la grand messe, maistre carme se 
pourmenoit, attendant que quelqu’ung le feist chanter pour 
gaigner deux patais ou trois gros; mais nul ne s’en avan- 
çoit* . Et ce voyant une ancienne damoiselle vefve, à qui 
print pitié du pouvre religieux, luy fis dire messe, et par 
son varlet bailler deux patars, et cncores prier de disner. 
Et maistre moyne happa cest argent, promectant de venir 
au disner, comme il fist tantost qu’il eut presché et que la 
grand messe delà parroiche fut fl nie. La damoiselle qui Ta voit 


1 Savant et beau parleur. — * Nul ne se hâlait de le faire. 

fait chanter et semnndre 1 au disner se parfit de l'eglise, 
elle et sa chambrière, et vindrent à l’ostel faire tout prest 
pour recevoir le prescheur, qui en la conduicte d’un servi¬ 
teur de la dicte damoiselle vint arriver à l’ostel où il fut 
receu bienhonnestement ; et, après les mains lavées, la da¬ 
moiselle luy assigna sa place, et elle se tint auprès de luy, et 
le varlet et la chambrière se misrcnt à servir, et de prinsault 
apportèrent la bel’e porée * avecques beau lard, et belles 
trippes de porc, et une langue de beuf rostie. Dieu scet 
comment, fanlost quedamp moyne vit la viande, il tire ung 
beau, long et large Cousteau, bien trenchanf, qu’il avoità 
sa cincture, tout en disant Bénédicité , et puis se mect en be- 
soigne à la porée. Tout premièrement qu’il eut despes- 
chée, et le lard aussi, cv pi ins cy mis 3 , de là il se tire à ces 
trippes belles et grasses, et Gert dedans comme ung loup 
dedans les breLis. Et avant que la bonne damoiselle son hos- 
tesse eust à moitié mengé sa porée, il n’y avoit ne trippe ne 
Irippette dedans le plat. Si se prend à ceste langue de 
beuf, et de son coulteau l # icn trenchant en defGst tant de 
pièces qu’il n’en demoûraoncqueslopin. La bonne damoiselle, 
qui tout ce sans mot dire regardoit, souvent regardoit l’œil 
sur son varlet et sa chambrière, et eulx, en soubzriant tout 
dculcement, pareillement la regardoient. Elle fist apporter 
une pièce de bon beuf salé et une belle pièce de mouton de 
bon endroit, et mettre sur la table. Et bon moine, qui n’a- 
voit appétit nesq’un chien, s’apiert à la pièce de beuf, et 
s’il avoit eu peu de pitié des trippes et de la langue de beuf, 
encores en eut il mains de mercy de ce beau beuf entre¬ 
lardé. Son hostesse, qui grand plaisir prenoit à le veoir 
menger, trop plus que le varlet et la meschine, qui entre 
leurs dens le maudissoient, luy faisoit tousjours emplir sa 
tasse si tost qu’elle estoit vuide. Et pensez qu’il descouvroit 


* Inviter. — * Soupe aux poireaux. —3 Tout aussitôt. 

50 


Digitized by Google 



354 LES CENT NOUVELLES NOUVELLES. 

bien viande *, et point n’espargnoit le boire. 11 avoit si 
grand haste de fournir son pourpoint * qu’il ne disoit mot, 
si pou non. Quand la pièce debeuf fut comme toute mengée 
et despeschée, et plus part de celle de mouton, de laquelle 
l’ostesse avoit ung tantinet mengé, elle voyant que son hoste 
n’estoit encores saoul, fist signe à sa chambrère qu’elle ap¬ 
portas! ung gros jambon cuict du jour devant pour la garni¬ 
son de l’ostel. La chambrière, tout maudissant le prestre qui 
tant gourmandoit 3 , fist le commendement de sa maistrese, 
et mist le jambon sur la table. Et bon moyne, sans deman¬ 
der qui vive, frappe sus et le navra et affola ; car de prin- 
sault il luy trencha le jaret, et, ensuyvant le Jerminé pro¬ 
pos, de tous poins le desmembra, et n’y laissa que les os. 
Qui adonc veist rire le varlet et la meschine, il n’eust ja¬ 
mais eu les fièvres, car il avoit desgarny tout l'ostel, et 
avoient grand doubte qu’il ne les mangeast aussi. Pour abré¬ 
ger, après tous les mets dessus diz, la dame fist mectre à la 
table ung (rès beau fromage gras, et ung plas bien fourny 
de tartes, de pommes, et de fromage, avecques la belle 
pièce de beurre frez, dont on ne rapporta si petit non. Le 
disner fut fait ainsi qu’avez oy, et vint à dire grâces, que 
maistre prescheur pronunça enflé comme ung ticquet , et 
en là fin il dist à son hostesse : « Damoiselle, je vous mercye 
de voz biens; vous m’avez tenu bien aise, la vostre mercy. 
Je prie à Celuy 5 qui repeut cinq mille hommes de pains 
d’orge et de deux poissons, dont après qu’ilz furent saoulez 
de menger, demoura de relief xij. corbeilles, qu’il le vous 
veille rendre. — Saint Jehan, dit la meschine, qui s’avança 
de parler, sire, vous en povez bien tant dire ; je croy que, 
si vous eussez esté l’un de ceulxquilà furent repeuz, qu’on 
n’en eust point rapporté de relief, car vous eussez bien tout 
mangé, et moy aussi se je y eusse esté. — Vrayement, 

1 Qu’il n’en laissait pas. —■ 2 Son estomac. — 3 Exerçait sa gourmaidise. — 
* Insecte qui s’attache à la peau des chiens et des chevaux. — 5 Jésus-Christ. 


Digitized by Google 



NOUVELLE LXXXIV. 


355 


m’amye, dit le moyne, qui estoit ung garin tout fait, je ne 
vous eusse point mengée, mais je vous eusse bien embro¬ 
chée et mise en rost, ainsi que vous pensez qu'on fait. » La 
dame commença à rire, et si firent le varlet et la cham¬ 
brière, malgré qu’ilz en eussent. Et nostre moyne, qui avoit 
la pense farcye, mercya de rechef son hostesse, qui si bien 
l'avoit repeu, et s’en alla en quelque aultre village gaigner 
son soupper ; je ne sçay s’il fut tel que le disner. 


LA LXXXIV e NOUVELLE 

PAR MONSEIGNEUR LE MARQUIS DE ROTH EL 

Tandiz que quelqu’ung s’avancera de dire quelque bon 
compte, j’en feray ung petit qui ne vous tiendra guères, 
mais il est véritable et de nouvel advenu. J'avoie ung ma- 
reschal qui bien et longuement m’avoit servy de son mes- 
tier; il luy print volunté de soy marier; si le fut, et à la 
plus devoiée 1 femme qui fust, comme on disoit, en tout le 
païs. Et quand il cogneut que par beau ne par laid * il ne 
la povoit osterde sa mauvaistié, il l’abandonna, et ne se tint 
plus avec elle, mais la fuyoit comme tempeste ; car, s'il 
l'eust sceue en une place, jamais n'y eust tiré, mais tous- 
jours au contraire. Quand elle vit qu’il la fuyoit ainsi, et 
qu’elle n’avoit à qui tencer ne monstrer sa devoiée ma¬ 
nière, elle se mist en la queste de luy et partout le suyvoit. 
Dieu scet disant qiielx motz ; et l’aultre se taisoit et pic- 
quoit son chemin. Et elle tant plus montoit sur son chevalet, 
et disoit de maulx et de malédictions à son pouvre mary, 
plus que ung deable ne saroit faire à line ame damnée. Un 
jour entre les aultres, voyant que son mary ne respondoit 

1 Méchante, malfaisante. — 2 Par prière ni par menace. 

mot à chose qu’elle proposast, le suyvant par la rue, devant 
tout le monde cryoil tant qu’elle povoit : « Vien-çà, traistrel 
parle à moy ; je suis à toy, je suis à toy. » Et mon njares- 
chal, qui estoit devant, disoit à chacun mol qu’elle disoit : 
« J’en donne ma part au deable, j’en donne ma part au 
deable. » Et ainsi la mena tout du long de la ville de Lille 
toujours cryant : « Je suis à toy » ; et l’autre respondoit : 
« J’en donne ma part au deable. » Tantost après, comme 
Dieu voulut, ceste bonne femme mourut, et l’on demandoit 
à mon mareschal s’il estoit fort courrouciè de la mort de sa 
femme, et il disoit que jamais si grand eur ne luy vint, et 
que si Dieu luyeust donné un souhait à choisir, il eust de¬ 
mandé la mort de sa femme, « laquelle, disoit il, estoit tant 
male et obstinée en malice que, si je la savoye en paradis, 
je n’y vouldroye jamais aller tant qu’elle y fust, car impos¬ 
sible seroit que paix fust en nulle assemblée où elle fust. 
Mais je suis seur qu’elle est en enfer, car oncques choses 
créée n’approucha plus à faire la manière des dcables, 
qu’elle faisoit. « Et puis on luy disoit : w Et vrayemenlil vous 
fault remarier et en querre * une bonne, paisible et preude 
femme. — Maryer î disoit il ; j’aymeroye mieulx me aller 
pendre au gibet que jamais me rebouter ou dangier de trou¬ 
ver enfer, que j’ay, la Dieu mercy, à ceste heure passé. » 
Ainsi demoura et estencores ; ne sçay je qu’il fera. 


LA LXXXV e NOUVELLE 

PAR MONSEIGNEUR DE SANT1LLY. 

Depuis cent ans en ça ou environ, ès marches de France 
est advenu, en une bonne paroisse, une joyeuse adventure 

1 Quérir, chercher. 

que je mettray ycy pour croistre mon nombre, et pôurce 
qu’elle est digne d’estre ou reng des aullres. En ladicte 
bonne ville avoit ung maryé, de qui la femme estoit belle, 
doulce et gracieuse, et avec tout ce trôsamourcuse d’un 
seigneur d'eglise, son propre curé et prochain voisin, qui 
nel’amoit rien mainsqu’elleluy;mais de trouver la maniôr 
coïnmenl ilz se pourroient conjoindre bien amoureusement 
ensemble fut difficile, combien qu’en la fin fust trouvée, et 
par l’engin de la dame, en la fasson que je vous diray. Le 
bon mary orfèvre estoit, tant allumé et ardent en convoitise 
qu’il ne dormoit heure ne bon somme pour labourer 1 . 
Chacun jour se levoit une heure ou deux devant jour, et 
laissoit sa femme prendre la longue crastine jusques à viij. 
ou ix. heures, ou si longuement qu’il Iny plaisoit. Ceste 
bonne et entière amoureuse, voyant son mary chacun jour 
continuer la diligence et entente de soy lever pour ouvrer 
ët marteler, s’advisa qu’elle emplcyroit avecques son curé 
le temps qu’elle estoit habandonnée de son mary, et que à 
telle heure son dit amoureux la pourroit visiter sans le sceu 
de son dit mary, car la maison du curé tenoit à la sienne 
sans moyen 2 . La bonne manière fut descouverte et mise en 
termes à nostre curé, qui la prisa trèsbien, et luy sembla 
bien que trèsaisément le feroit et secrètement. Ainsi donc- 
quesque la façon fut trouvée et mise en termes, tout ainsi 
fut elle executée, et le plustost que les amans purent, et 
la conlinuèrent par aucuns temps qui dura assez longue¬ 
ment. Mais comme fortune, envyeuse peut estre de leur 
bien et doulx passetemps, le vouloit, leur cas fut descouvert 
maleureusemonl en la manière que vous orrez. Cest orfèvre 
avoit ung servileur, qui estoit amoureux et jaloux trèsgran- 
dement de sa dame; et pource que trèssublilement avoit 
perceu nostre maître curé parler à sa dame, il se doubtoit 

1 Laborare , travailler. — 2 Moyen , chose située entre deux autres, inter¬ 
médiaire, saus séparaliou, immédiatement. 

trèsfort de ce qui estoit. Mais la manière comment ce povoit 
faire, il ne le povoit ymaginer, si n’estoit que le curé vien- 
sist à rheure qu’il forgeoit au plus fort avec son maistre. 
Ceste ymaginacion luy hurta tant à la teste qu’il fist le guet 
et se mist aux escoutes pour savoir la vérité de ce qu’il 
ignoroit. Il fist si bon guet qu’il perceut et eut vraye expé¬ 
rience du fait ; car, une matinée, il vit le curé venir tantost 
après que l’orfèvre fut vuidé de sa chambre, et y entrer, puis 
fermer l’huys. Quand il fut bien asseur que sa suspicion es¬ 
toit vraye, il se descouvrit à son maistre, et luy dist en 
ceste manière : « Mon maistre, je vous sers, de vostre 
grâce, non pas seulement pour gaigner vostre argent, men- 
ger vostre pain, et faire bien et loyalement vostre besoigne, 
mais aussi pour garder vostre honneur et vostre dommage 
empescher ; et si aul trement faisoie, digne ne seroye d’es- 
tre vostre serviteur. J’ay eu dès pieçà suspicion que nostre 
curé vous feist desplaisir, et le vous a y celé jusques ore que 
j’en ay eu la vraye expérience; et affin que vous ne cuidez 
que je vous veille en vain tromper, je vous prie que nous 
allions en vostre chambre, et sçay que l’on l’y trouvera 
maintenant. Quand le bon homme oyt cçs nouvelles, il se 
tint trèsbien de rire, et fut content de visiter sa chambre en 
la compaignie de son varlet, qui luy fist promectre qu’il ne 
tueroit point le curé, car aultrement ne luy vouloit point 
tenir compaignie, mais trop bien vouloit qu’il ftist bien 
puny. llz montèrent en la chambre, qui fust tantost ou¬ 
verte ; et le mary entra le premier, et vit que monseigneur 
le curé tenoit sa femme entre ses braz et forgeoit ainsi qu’il 
povoit ; si s’escrya disant : « A mort, à mort, ribauld ! Qui 
vous a cy bouté? » Qui fut adoncques bien esbahy, ce fut 
maistre curé, et demanda mercy. « Ne sonnez mot, ribauld 
prestre, ou je vous tueray maintenant. — Ha ! mon voisin/ 
pour Dieu mercy, dit le curé, faicte de moi vostre bon plai¬ 
sir. — Par l’ame de mon père, avant que vous m’eschappez, 

je vous mettray en tel estât que jamais n’arez volunté de 
marteler sur enclume femenine. Sus, laissez vous manyer, 
si vous ne voulez morir. » Le pouvre maleureux se laissa , 
lyer par ses deux ennemis sur ung bancq, le ventre dessus, 
et les deux jambes esraillées en dehors du bancq. Si bien 
fut lyé qu'il n'e povoit rien mouvoir que la teste; puis fut 
porté ainsi marescaucié en une petite maisonnette qui es- 
toit derrière l’ostel de l’orfèvre, et esroit la place où il fon- 
doit son argent. Quand il fut ou lieu où l’on le vouloit avoir, 
l’orfèvre envoya quérir deux grands clouz à larges teste, des 
quelx il attacha au bancq les deux marteaulx qui avoient en 
son absence forgé sur l’enclume de sa femme, et puis le 
deslya de tous poins. Si print après une poignée d’estrain, 
et en bouta le feu en la maisonnette, et habandonna nostre 
curé, et s’enfuyt en la rue crier au feu. Quand le prestre se 
vit environné de feu, et que remède n’y avoit qu’il ne luy 
faillist perdre les genitoires ou estre brullé, se lève et s’en¬ 
court, et laisse sa bourse cloée. L’effroy du feu fut tantost 
elevé par toute la rue ; si venoient les voisins pour l’estain- 
dre. Mais nostre curé les faisoit retourner, disant qu’il en 
venoit, et que tout le dommage qui en povoit advenir estoit 
jà advenu, et que aider plus n’y pouvoient ; mais il ne leur 
disoit pas que le dommage luy competoit K Ainsi fut le 
pouvre amoureux curé salarié du service qu’il fist à amours, 
parle moien de la faulse et traistresse jalousie du varlet,' 
comme vous avez oy. 

1 Le concernait. 

LA LXXXYI* NOUVELLE 

PAR MONSEIGNEUR PHILIPPE V1GNIER, ESCUÎF.R DE LA CHAMBRE 
DE MONSEIGNEUR. 

En la lionne ville de Rouen, puis peu de temps en çù, ung 
jeune homme print à mariage une tendre jeune fille, aagée 
de xv ans ou environ. Le jour de leur grand fcsie. c’est as¬ 
savoir des nopces, la mère de ceste tille, pour garder et en¬ 
tretenir les cerimonies aeçoustumées en tel jour, escolla 1 
et introduisit la dame des nopces, et luy aprinl comment 
elle se devoit gouverner pour la première nuyt avec son 
mary. La belle fille, à qui tardoit l’altente de la nuyt dont 
elle recevoit la doctrine, mist grosse peine et grand dili¬ 
gence de retenir la leezon de sa bonne mère; et luy sem- 
bloit bien que quand l'heure seroit venue où elle devroit 
mettre à execution celle leezon, qu’elle en feroit si bon 
devoir que son mary se loeroit d’elle, et en seroit très-con¬ 
tent. Les nopces furent honorablement faicles en grand so¬ 
lennité, et vint la desirée nuyt; et tanlost après la feste 
faillye 4 , que les jeunes gens furent relraiz etqu’ilz eurent 
prins congié du sire des nopces et de sa dame, la 
bonne mère, les cousines, voisines et aultres privées femmes 
prindrent nostre dame des nopces et la menèrent en la 
chambre où elle devoit coucher pour la nuyt avec son es- 
pousé, où. elles la désarmèrent de ses atours, joyaux, et la 
firent coucher ainsi qu il esloit de raison; puis luy donnè¬ 
rent bonne nuyt, l’une disant : « M’amye, Dieu vous doint 
joye et plaisir de voctre mary, et tellement vous gouverner 
avecques luy que ce soit au salut de xoz deux âmes. » 
L'autre disoit : « Mamye, Dieu vous doint telle paix et con- 

1 Bseoller, instruire, faire la leçon. —î Finie. 

cordance avec vostre mary que puissez faire euvre dont les 
sains cieulx soient remplis. » Et ainsi chacune faisant sa 
prière se partit. La mère, qui demoura la derrenière, re- 
duist à mémoire son escoliere sur la doctrine et leczon que 
aprinse luy avoit, luy priant que penser y voulsist. Et la 
bonne fille, qui, comme l’on dit communément, n’avoit pas 
son cueur en sa chausse *, respondit que trèsbonne souve¬ 
nance avoit de tout, et que bien l’avoit, Dieu mercy, re¬ 
tenu. « C’est bien fait, dist la mère ; or je vous laisse et vous 
recommende à la grâce de Dieu, luy priant qu’il vous 
donne bonne adventure. Adieu, belle fille. — Adieu, bonne 
et sage mère. » Si tost que la maistresse de l’escole fut vui- 
dée, nostre mary, qui à l'huys n’attendoit aultre chose, 
entra ens ; et la mère l’enferma et tira l’huys, et luy pria 
qu’il se gouvernast sagement avec sa fille. Il promist que 
aussi feroit il; et si tost que l’huys fut fermé, il, qui n’avoit 
que son pourpoint en son dos, le rue jus et monte sur le 
lit, et se joinct au plus près de sa dame la lance au poing, 
et luy présente la bataille. A l’approucher delà barrière où 
l’escarmouche se devoit faire, la dame prend et empoigne 
ceste lance droicte comme ung cornet de vachier ; et tan- 
tost qu’elle la sent aussi dure et de grosseur trèsbonne, s’es- 
crye, disant que son escu nestoit assez puissant pour rece¬ 
voir les horions de si gros fust. Quelque devoir que nostre 
mary peust faire, ne peut trouver la manière d’estre receu 
à cest escu ne ceste jouste ; la nuyt se passa sans rien besoi- 
gner, qui despleut moult à nostre sire des nopces. Mais au 
fort il print pacience, espérant recouvrer tout la nuyt pro¬ 
chaine, où il fut autant oy que à la première, et ainsi à la 
troisiesme, quatriesme, et jusques à la quinziesme, ou les 
armes furent accomplies, commejevousdiray.Quandlesxiij. 
jours furent passez que nos deux jeunes gens sont mariez, 

1 Comme qui dirait aujourd’hui : qui n’avait pas sa langue dans sa poche. 

combien qu’ilz n'eussent encores ensemble tenu mesnage, 
la mère vint visiter son escolière, et, après cent mille de¬ 
vises qu'elles eurent ensemble, luy demanda Ton de ce 
mary quel homme il estoit, et s’il faisoit bien son devoir. Et 
la fille disoit qu’il estoit trèsbon homme, doulx et paisible. 
« Voire mais, disoit la mère, fait il bien ce que l’on doit 
faire? — Oy, disoit la fille, mais... — Quelz mais? Il y a à 
dire en son fait, dit la mère, je l’entends bien; dictes le 
moy et ne le me celez point. Est-il homme pour accomplir 
le deu à quoy il est obligé par mariage et dont je vous ay 
baillé la leczon? » La bonne fille fut tant pressée qu’il luy 
convint dire que l’on n’avoit encores rien besoigné en son 
ouvrouer; mais elletaisoit qu’elle fust cause de la dilacion 1 , 
et que tousjours eust refusé lajouste. Quand la mère enten¬ 
dit ces doloreuses nouvelles, Dieu scet quelle vie elle mena, 
disant que par ses bons dieux elle y metlroit remède et bref, 
et que tant avoit de bonne accointance de monseigneur l’of¬ 
ficial de Roen qu’il luy seroit amy et qu’il favoriseront à 
son bon droit. « Or çà, ma fille, dist elle, il vous convient 
desmarier; je ne fais nulle doubte que je n’en trouve bien 
lafasson; et soiez seure que vous le serez ainçois qu’il soit 
deux jours de ceste heure, et vous feray avoir aultre homme 
qui si paisible ne vous Iairra ; laissez moy faire. >» Ceste 
bonne femme, à demy hors du sens, vint compter ce grand 
meschef à son mary, père de la fille dont je fais mon 
compte, et luy dist bien comment ilz avoient perdu leur 
fille, amenant les raisons pour quoy et comment, et concluant 
aux fins de la desmarier. Tant bien compta sa cause que 
son mary tira de son costé, et fut content que l’on feist citer 
nostre nouveau maryé, qui ne savoit rien de ce qu’ainsi on 
se plaignoit de luy sans cause. Toutesfoiz il fut cité à per¬ 
sonnellement comparoir à rencontre de monseigneur le 


i Délai. 

promoteur, à la requeste de sa femme, et par devant mon¬ 
seigneur l’official, pour quitter sa femme et luy donner 
licence d’aultre part soy marier, oü alléguer les causes et 
raisons pour quoy, en tant de jours qu’il avoit esté avec elle, 
n’avoit monstré qu'il estoit homme comme les aultres, et 
fait ce qu’il appartient aux mariez. Quand le jour fut venu, 
les parties se présentèrent en temps et lieu ; ilz furent hu- 
chez 1 à dire et plaidoyer leur cause. La mère à la nouvelle 
mariée commença à compter la cause de sa fille, et Dieu 
scet comment elle alleguoit les loiz que l’on doit maintenir 
en mariage, lesquelles son gendre n’avoit accomplies ne 
d’elles usé; pour quoy requeroit qu’il fust desjoinct de sa 
fille, et de ceste heure mesme, sans faire long procès. Le 
bon jeune homme fut bien esbahy quand ainsi oy blasmer 
ses armes ; guères n’attendit à respondre aux allégations de 
son adversaire, et trèsfroidement et de manière rassise 
compter son cas, et comment la femme luy avoit tousjours 
fait refus quand il avoit voulu faire le devoir. La mère, 
oyant ces responses, plus marrye que devant, combien que 
X peine le vouloit elle croire, demanda à sa fille s’il estoit 
vray ce que son mary avoit respondu; et elle dist : « Vraye- 
ment, mère, oy. — Ha! rnaleureuse, dist la mère, comment 
l’avez vous refusé? Que vous avoye dit et monstré pluseurs 
foiz? Vous avoys je baillé celle leczon? » Lapouvre fille ne 
savoit que dire, tant estoit honteuse et desplaisante. « Tou- 
tesfoiz, dist la mère, je veil savoir la cause pour quoy 
vous avez fait le refus si vous ne me voulez courousser mor¬ 
tellement, car je n’aray jamais bien, ou si saray pour quoy 
et quelle raison vous n’avez voulu consentir à vostremary. » 
La fille confessa tout, et dist ouvertement en jugement que 
pource qu’elle avoit trouvée la lance de son champion si 
grosse, ne luy avoit osé bailler l’escu, doubtant qu’il ne 


l Appelés, irmtés. 

la tuast, comme elle encores en doubtoit, et ne se vouloit 
desmouvoir de ceste doubte *, combien que sa mère luy di¬ 
soit que doubter ne craindre n’en devoit. Et après ce, 
adressa sa parolle au juge en disant : « Monseigneur l'offi¬ 
cial, vous avez oy la confession de ma fille et les defences 
de mon gendre ; je vous prie, appoinctez sur le different et 
rendez vostre sentence diffiuitive. » Monseigneur l’official, 
pour appointements fist couvrir un lit en sa maison, et 
ordonna par arrest que les deux mariez yroient coucher en¬ 
semble, enjoignant à la mariée qu’elle empoignast baude- 
ment le bourdon joustouer et le mist ou lieu où il estoit 
ordonné. Et quand celle sentence fut rendue, la mère dist : 
« Grand mercy, monseigneur l’official, vous avez trèsbien 
jugé. Or avant, ma fille,.faictes ce que vous devez faire, et 
gardez de venir à l’encontre de Tappoinctement de monsei¬ 
gneur l’official ; mettez la lance ou lieu où elle doit estre. 
— Et je suis au fort contente, dist la fille, de la mettre et 
bouter où il faut, mais si elle y devoit pourrir, je ne l’en re- 
tireray jà. » Ainsi se partirent de jugement, et allèrent 
mettre à execution sans sergent la sentence de monseigneur 
l’official, car eulx mesmes firent l’execution. Et par ce 
moyen noslre gendre vint à chef de sa jousterie, dont il fut 
plutost tanné que celle qui n’y avoit voulu entendre. 


LA LXXXVII e NOUVELLE 

PAR MONSIEUR LE VOYER. 

Au gent et plantureux pais de Hollande avoit, n’a pas cent 
ans, ung gentil chevalier logé en ung bel et bon hostel où 
il y avoit une trèsbelle jeune chambrière servante, de la- 


Remettre de cette craiute. 

quelle trèsamoureux estoit, et pour l'amour d’elle tant 
avoit fait au fourrier du duc de Bourgoigne, que cest hostel 
luy avoit délivré, affin de mieulx pourchasser et conduire 
sa queste, et venir aux fins et intencions où il entendoit et 
ou amours le faisoient encliner. Quand il eut esté environ 
cinq ou vj. jours en ceste hostelerie, luy survint par acci¬ 
dent une maleureuse adventure, car une maladie le print 
en l’œil si grieve, qu’il ne Je povoit tenir ouvert, tant en 
estoit aspre la doleur. Et pour ce que trèsfort doubtoit de le 
perdre, mesmement que c’estoit le membre où il devoit plus 
de guet 1 et de soing, manda le cyrurgien de monseigneur 
le duc, qui pour ce temps en la ville estoit. Et devez savoir 
que ledit cyrurgien estoit ung trèsgentil compaignon, le 
plus renommé du pais, et le fist venir parler à luy. Et sitost 
que maistre cyrurgien vit cest œil il le jugea comme perdu, 
ainsi par adventure qu’ils sont coustumiers de juger des 
maladies,* affin que quand ilz les ont sanéez *, ils en em¬ 
portent plus de prouffit et de loenge. Le bon chevalier, à qui 
desplaisoit d’oyr telles nouvelles, demandoit s’il y avoit nul 
remède pour le garir; et l’autre dist que trèsdifficile seroit, 
néanlmoins iloseroit bien entreprendre à garir avec l’ayde 
de Dieu, mais qu’on le voulsist croire. « Si vous me voulez 
garir et délivrer de ce mal sans la perte de mon œil, je vous 
donneray bon vin 8 , dit le chevalier. » Le marché fut fait, et 
entreprint garir net cest œil, Dieu avant, et ordonna les 
heures qu’il viendroit chacun jour pour le mettre à point. 
Or entendez que chacune foiz que nostre cyrurgien venoit 
visiter son malade, la belle chambrière le compaignoit et 
tenoit tousjours ou boitte ou palette, et aidoit à remuer le 
pouvre patient, qui oublyoit la moitié de son mal quand il 
sentoit la presence de sa dame. Si ce bon chevalier estoit 
bien féru et avant de ceste chambrière, si fut le cyrurgien, 

* D'attention, de bonne garde garde. — * Guéris. — 3 Locution proverbiale. 
Je vous paierai bien. 

qui, toutes les foiz qu’il venoü faire sa visitacion, fi choit ses 
doulx regards sur ce beau poly viaire 1 de ceste chambrière, 
et tant s’i ahurta qu’il luy déclara son cas, et eut trèsbonne 
audience, car de prinsaut on luy accorda et passa ses doul- 
ces requestes ; mais la manière comment on pourroit ac¬ 
tuellement et par effect mettre à execution ses ardans dé¬ 
sirs, l’on ne la savoit comment trouver. Or toutesfoiz, à 
quelque peine que ce fut, la façon fut trouvée par la pru¬ 
dence el subtilité du cyrurgien, qui, fut telle : « Je donne- 
ray, dist il, à entendre à monseigneur mon patient que son 
œil ne se peut garir si n’est que son aultre œil soit caché, 
car l’usage qu’il a à regarder empesche lagarison de l’autre 
malade. S’il est content, dit il, qu’il soit caché et bendé, ce 
nous sera la plus convenable voye du monde pour prendre 
nos déliez et plaisances, et mesmement en sa chambre, 
affin que l’on y prenne mains de suspicion. » La fille, qui 
avoit aussi grant désir que le cyrurgien, prisa trèsbien ce 
conseil, ou cas que ainsi ce pourroit faire. « Nous l’essaye¬ 
rons », dit le cyrurgien. Il vint à l’heure accoustumée voir 
cest œil malade, et quand il l’eut descouvert fist bien de 
l’esbahy : « Comment! dit il, je ne vis oneques tel mal; 
cest œil cy est plus lait qu’il y a xv. jours. Certainement, 
monseigneur, il sera bon mestier que vous ayez pacience.— 
Comment? dit le chevalier. — 11 fault que vostre bon œil 
soit couvert et caché tellement qu’il n’ayt point de lumière 
une heure ou environ après que je arav assis l’emplastre et 
ordonné l’autre ; car en vérité il l’empesche à garir sans 
doubte. Demandez, disoit il, à ceste belle fille qui l’a veu 
chacun jour, comment il amende*. » Et la fille disoit qu’il 
estoit plus lait que paravant : « Or çà, dit le chevalier, je 
vous habandonne tout; faictes de moy tout ce qu’il vous 
plaist ; je suis content de cligner tant que l’on vouldra, mais 

* Visage. - * S’améliore. 

que garison s’ensuive. » Les deux amans furent adonc bien 
joyeux, quand ilz virent que le chevalier fut conlent d’avoir 
l’œil caché. Quand il fut appoincté et qu’il eut les yeulx 
bandez, maistre cyrurgien fainct de partir comme il avoit 
de coustume, promectant de tantost revenir pour descou¬ 
vrir cest œil. 11 n’ala guères loing, car assez près de son pa¬ 
tient, sur une couche jecta sa dame, et d’aultre planecte 
qu’il n’avoit remué son chevalier visita les cloistres secret 
de la chamberiere. Trois, quatre, cinq, six foiz maintint 
ceste manière de faire envers ceste belle fille, sans ce que 
le chevalier s’en dctnnast garde, combien qu’il en oyst la 
tempes te, mais non sachant que ce vouloit estre, jusqu es à 
six foiz qu’il se doubta pour la continuacion ; à laquelle foiz, 
quand il ovt le tamburch 1 et noise des combattans, esracha 
bandeaulx et emplastres, et rua tout au loing, et vit les deux 
amoureux qui se demenoient tellement l’un contre l’autre 
qu’il sembloit qu’ilz deussent menger l’un l’autre, tant met- 
toient et joindoient leurs dens ensemble. « Et qu’est ce là, 
distil,maistre cyrurgien? m’avez vous fait jouer à la cligne 
musse pour me faire ce desplaisir? Doit estre mon oeil gary 
par ce moien? Dictes, m’avez vous baillé de ce jeu ? Et, par 
saint Jehan ! je m’en doubtoie bien que j'êstoie plus souvent 
visité pour l’amour de ma chàifîbrière que pour mes beaulx 
yeulx. Or, bien, bien, je suis en vostre dangier, sire, et ne 
me puis encore venger ; mais ung jour viendra que je vous 
feray souvenir. » Le cyrurgien, qui estoit le plus gentil com- 
paignon et des aultres le meilleur homme, commença à 
rire, et firent la paix, et croy bien que tous deux, quand 
l’oeil fut gary, s’accordèrent à besoigner par terme. 

LA LXXXVI1 I e NOUVELLE 

PAR ALARDIN. 

En une gente petite ville cy entour, que je ne veil pas 
nommer, est n’a guères advenu adventure dont je vous 
fourniray une petite nouvelle. Il y avoit ung bon, simple, 
rude paisant, marié à une plaisant et assez gente femme, 
laquelle laissoil le boire et le manger pour amer par amours. 
Le bon mary d’usage demouroit trèssouvent aux champs, 
en une maison qu’il y avoit, aucunesfoiz trois jours, aucu- 
nesfoiz quatre jours, aucunesfoiz plus, aucunesfoiz mains, 
ainsi qu’il luy venoit à plaisir, et laissoit sa femme prendre 
du bon temps à la bonne ville, comme elle faisoit ; car affin 
qu’elle ne s’espantast, elle avoit toujours ung homme qui 
gardoit la place du bon homme etentretenoit son ouvrouer 
de paour que le rouil 1 ne s’i prenist. La règle de ceste 
bonne bourgoise estoit de attendre loutesfoiz son mary jus- 
ques ad ce qu’on ne voyoit guères, et jusques ad ce qu’elle 
se tenoit seure de son mary qu’il ne retourneroit point ne 
laissoit venir le lieutenant, de paour que trompé ne feust. 
Elle ne sceut mettre si bonne ordonnance en sa veille ou 
règle accoustumée que trompée ne fust ; car une foiz, ainsi 
que son mary avoit demouré deux ou trois jours routiers, et 
pour le quatriesme avoit attendu aussi tard qu’il estoit pos¬ 
sible avant la porte close de la ville, cuidant que pour ce 
jour ne deust point retourner, ferma l’huys et les fenestres 
comme les aultres jours, et mist son amoureux au logis, et 
commencèrent à boire d’autant et faire grand chère. Guères 
n'avoient assis à la table que nostre mary vinthucquerà 

1 La rouille. 

Fhuys *, tout esbahi qu’il le trouva fermé. Et quand la 
bonne dame l’oyt, fist sauver son amoureux et le fîst bouter 
soubz le lict, pour le plus abréger, puis vint demander à 
rhuys qui avoit hurté : « Ouvrez, ouvrez, dist le mary. — 
Ha mon mary, dit-elle, estes vous là? Je vous dévoyé de¬ 
main bien matin envoier ung message et faire savoir que ne 
retournissiez point. — Comment! quelle chose y a il? dit le 
bon mary. — Quelle chose? vrai Dieu de paradis! dit elle ; 
helas ! les sergens ont esté céans plus de deux heures et 
demye, pour vous mener en prison. — En prison ! dit il ; 
comment, en prison ? Quelle chose ay je meffait ! A qui doy- 
je? Qui se plaint de moy?— Je n’en scay rien, dit la rusée, 
mais ilz avoient grand volunté de faire mal; ilz sembloit 
qu’ilz voulsissent tuer quaresme *. — Voire mais, disoit 
nostre ami, ne vous ont ilz point dit quelle chose ilz me 
vouloient ? — Nenny, dit elle, fors que s’ilz vous tenoient, 
vous n’eschapperiez de la prison devant long temps. —Ils 
ne me tiennent pas. Dieu mercy, encores ! A dieu, je m’en 
retourne. — où yrez vous ? dit elle, qui ne demandoit aultre 
chose. — Dont je viens, dit il. — Je yray doneques avec 
vous, dit-elle. — Non ferez ; gardez bien et gracieusement la 
maison, et ne dictes point que j’ai icy esté. — Puis que vous 
voulez retourner aux champs, hastez vous, dit elle, avant 
que Ton ferme la porte ; il est jà tard. — Quand elle seroit 
fermée, si feroit tant le porlier pour moy qu’il reouvriroit 
trèsvoluntiers. » A ces motz il se part, et quand il vint à la 
porte, il la trouva fermée, et pour prière qu’il sceust faire, 
le portier ne la voult ouvrir. Il fut bien mal content de ce 
qu’il convenoit qu’il retournast à sa maison, doubtant les 
sergents; toutesfoiz falloit il qu’il y retournast, s’il ne se 
vouloit coucher sur les rues. Il vint arrière hurter à son 
huys, et la dame, qui s’estoit râtelée avecques son amou- 

1 Frapper à la porte. — * C’est-à-dire ce sont des gens déterminés qui 
tueraient tout, même carême, tout maigre qu’il est. 

reux, fut plus esbahie que devant ; elle sault sus, et vint à 
l’huys toute esperdue, disant : « Mon mary n’est point re¬ 
venu, vous perdez temps. —Ouvrez, ouvrez, m’amye, dit le 
bonhomme, ce suis-je. — Héllas! hélas 1 vous n’avez point 
trouvé la porte ouverte. Je m’en doubtoye bien, dit elle ; vé¬ 
ritablement, je ne voy remède en vostre fait que ne soiez 
prins, car les sergens me dirent, il m’en souvient mainte¬ 
nant, qu’ilz retourneroient sur la nuyt. — Or çà, dist il, il 
n’est mestier de long sermon ; advisons qu’il est de faire. 
— Il vous faut musser 1 quelque part céans, dit elle, et si 
ne sçay lieu ne retraict où vous puissez estre bien asseur. — 
Seroye je point bien, dit l’autre, en nostre colombier ? qui 
me chasseroit là? » Et elle, qui fut moult joyeuse de ceste 
invencion et expédient trouvé, feindant toutesfoiz, dist : 
« Le lieu n’est grain honneste; il y fait trop puant. — Il ne 
me chault, dit-il; j’ayme mieulx me bouter là pour une 
heure ou deux et estre sauvé, que en aultre honeste lieu et 
estre trouvé. — Or çà, dit elle, puis que vous avez ce ferme 
et bon courage, je suis de vostre opinion que vous y mus¬ 
siez. » Ce vaillant homme monta en ce colombier, qui se 
fermoit par dehors à clef, et se fist illec enfermer, et pria sa 
femme que si les sergens ne venoient tantost après, qu’elle 
le mist dehors. Nostre bonne bourgoise habandonna son 
mary, et le laissa toute la nuyt rencouller avec les colons, 
& qui ne plaisoit guères, et n’estoit de mot sonné nehuché ; 
tousjours doubtoit ces sergens. Au point du jour, qui estoit 
l’heure que l’amoureux se partoit du logis, ceste bonne 
femme vint hucher son mary et luy ouvrit l’huys, qui de¬ 
manda comment on l’avoit là laissé si longuement tenir 
compagnie aux colons. Et elle, qui estoit faicte à l’euvre, luy 
dist comment les sergens avoient toute nuyt veillé autour 
de leur maison, et que pluseurs foiz avoit à eulx devisé, et 

qu’ilz ne faisoient que partir, mais ilzavoient ditqu’ilz vien- 
droient à telle heure qu’ils le trouveroient. Le bon homme, 
bien esbahy quelle chose ces sergens luy povoient vouloir, 
se partit incontinent et retourne aux champs, promettant 
bien que de long temps ne reviendroif. Et Dieu scet que la 
gouge le print bien en gré, combien qu’elle s’en monstrast 
doloreuse. Et par tel moien elle se donna meilleur temps 
que devant, car elle n’avoit quelque soing du retour de son 
mary. 


LA LXXXIX® NOUVELLE 

PAR PONCELET. 

En ung petit hamelet ou village de ce monde, assez loing 
de la bonne ville, est advenue une petite histoire qui est 
digne de venir en l’audience de vous, mes bons seigneurs. 
Ce village ou hamelet, ce m’est tout ung, estoit habité d’un 
moncelet de bons, rudes et simples paysans qui ne savoient 
comment ilz dévoient vivre. Et si bien rudes et non sachans 
estoient, leur curé ne l’estoitpas une once mains, car luy 
mesme failloità cognoistrece qui est necessaire à tous géné¬ 
ralement, comme je vous en monstreray par l’experience, 
par ce qui luy advint. Vous devez savoir que ce preslre curé, 
comme je vous ay dit, avoit sa teste adulée de simplesse si 
parfecle, qu’il ne savoit point annuncer les testes des sains, 
qui viennent chacun an et à jour déterminé, la plus part, 
comme chacun scet. Et quand ses parroissiens demandoient 
quand la feste seroit, il failloit à la coup de le dire. Entre 
aultres telles faultes qui souvent advenoient, en fist une qui 
ne fut pas petite, car il laissa passer cinq sepmaines du qua- 
resme sans point l’annuncer à ses parroissiens. Mais enten¬ 
dez comment il perceut qu’il avoit failly. Le samedy qui es- 

toit la nuyt de la blanche Pasque, que l’on dist Pasques 
flories, luy vint volunté d'aller à la bonne ville pour aucune 
chose qu’il y besoignoit. Quandil entra en la bonne ville, et 
qu’il chevauchoit parmi les rues, il perceut que les prestres 
faisoient provision de palmes et aultres verdures, et veoit 
que au marché on les vendoit pour servir à la procession 
pour lendemain. Qui fut bien esbahy, ce fut maistre curé, 
combien que semblant n’en fist. Il vint aux femmes qui ven- 
doient ces palmes ou boyz, faignant que ce fust pour aultre 
chose n’estoit venu à la bonne ville, et puis hastivement 
monte à cheval chargé de sa marchandise, et picque en son 
village, et le plus lost que possible luy fut s’y trouva, et avant 
qu’il fust descendu de son cheval rencontra aucuns de ses 
parroissiens apxquelx il commenda que l’on allast sonner 
les cloches, et que chacun de ceste heure venist à l’eglise, 
où il leur vouloit dire aucunes choses necessaires pour le 
salut de leurs âmes. L’assemblée fut lantost faicte, et se 
trouva chacun en l’eglise, où monseigneur le curé, tout 
housemé et esperonné, vint bien besoigné, Dieu le scet, et 
monta devant l’aultier, et dist les motz qui s’ensuyvent : « Mes 
bonnes gens, je vous signifie et vous faiz assavoir que au- 
jourd’uy a esté la veille de la feste etsolemnité de Pasques 
flories, et de ce jour en huit prochain vous arez la veille de 
la grand Pasque que l’on dit Pasque communiaulx. » Quand 
ces bonnes gens oyrent ces nouvelles, commencèrent à 
murmurer, et eulx esbahir trèsfort comment se povoit ce 
faire. « Ho, dist le curé, je vous appaiseray tantost, et vous 
diray vraies raisons pour quoy vous n’avez que viij jours de 
quaresme à faire voz pénitences pour ceste année; et 
ne vous esmaiez 1 jà de ce que je vous diray, que le 
quaresme est ainsi venu tard. Je tien qu’il n’y a ceîuy 
de vous qui ne sache bien et soit recors comme ceste année 

les froidures ont esté longues et aspres, merveilleusement 
plus que oncques mais ; et long temps a qu’il ne fist aussi 
périlleux et dangereux chevaucher comme' il a fait tout 
l’yver, pour les verglaz et neges qui ont longuement duré. 
Chacun de vous scet ceci eslre vray comme Peuvangile, pour 
quoy ne vous donnez merveilles de la longue demeure‘de 
quaresme, mais emerveillezvousencores comment il est peu 
venir, mesmement que le chemin est si long jusques à sa 
maison. Si vous prie que le veillez excuser, et luy mesme 
vous en prie, car aujourd’huy j’ay disné avecques luy. » Et 
leur nomma le lieu, c’est assavoir la ville où il avoist esté. 
« Et pourtant, dist-il, disposez vous de venir ceste sepmaineà 
confesse, et de comparoir demain à la procession comme il 
est de coustume céens. Et ayez pacience ceste foiz ; l’année 
qui vient, si Dieu plaist, sera plus doulce, par quoy il vien¬ 
dra ainsi qu’il a chacun an d’usage, » Ainsi monseigneur le 
curé trouva le moien d’excuser sa simplesse etignorance,et, 
en donnant la beneisson, descendit de sa predicacion, 
disant : « Priez Dieu pour moy et je le prieray pour vous. » 
Et s’en alla à sa maison appoincter son boyz et ses palmes, 
pour les faire le lendemain servir à la procession. 


LA XC e NOUVELLE 

PAR MONSEIGNEUR IXE BEAUMONT. 

Pour accroistre et amplier mon nombre des nouvelles que 
j’ay promis compter et descripre, j’en monstreray cy une 
dont la venue est fresche. Ou gentil pays de Brabant, qui 
est celuy du monde où les bonnes adventures adviennent 
souvent, avoit ung bon et loyal marchant duquel la femme 

estoit trèsfort malade, en gisant, pour l’aigreur de son mal, 
continuellement sans habandonner son lit. Ce bon homme, 
voyant sa bonne femme ainsi attaincte et languissant, menoit 
la plus doloreuse vie du monde, tant marry et desplaisant 
estoit qu’il ne povoit plus, et avoit grand doubte que la mort 
ne l’en fist quicte. En ceste doleance persévérant, et doub- 
tnnt la perdre, se vint rendre aux piez d’elle et luy donnoit 
esperance de garison, et la reconfortoit au mieulx qu’il po¬ 
voit, l’amonnestant de penser au sauvement de son ame. 
Et après qu’il eut aucun petit de temps devisé avec elle et 
flné ses amonnestemens et exortacions, luy cria mercy, luy 
requérant que si aucune chose luy avoit méfiait, qu’il luy 
fust pardonné par elle. Entre les cas où il se sentoit l’avoir 
courroussée, luy déclara comment il estoit bien recors qu’il 
l’avoit troublée pluseurs foiz, et très-souvent, de ce qu’il 
n’avoit besoigné sur son harnois, que l’on peut appeler cui¬ 
rasses, toutes les foiz qu’elle eust bien voulu ; et mesmes 
que bien le savoit, dont trèshumblement luy requeroit par¬ 
don et mercy. Et la pouvre malade, ainsi qu’elle povoit par¬ 
ler, luy pardonnoit les petiz cas et legiers ; mais ce derrain 1 
ne pardonnoit-elle point volunliers sans savoir les raisons 
qui avoient meu et induict son mary à non fourbir son har¬ 
nois, quand mesmes il savoit bien que c’estoit le plaisir 
d’elle, et que aultre chose ne demandoit. « Comment ! dit- 
il, voulez vous morir sans pardonner à ceulx qui vous ont 
méfiait? — Je suis contente, dist elle, de le pardonner, mais 
je veil savoir qui vous a meu ; aultrement ne le pardonneray 
je jà. *> Le bon mary, pour trouver moien d’avoir pardon, 
cuidant bien faire la besoigne, dist : « M’amye, vous savez 
que pluseurs foiz avez esté malade et deshaitée, combien 
que non pas tant que maintenant je vous voy; et durant la 
maladie je n’ay jamais osé présumer de vous requefre de 

bataille, doubtant que pis vous en fust ; et soyez toute seure 
que ce que j’en ay fait, amour le m’a fait faire. — Taisez 
vous, menteur que vous estes; oncques ne fus si malade ne 
si deshaitée pour quoy j’eusse fait refus de combatre; que- 
rez moy aullre moien, si voulez avoir pardon, car cestuy cy 
ne vous aidera ; et puis qu’il vous convient tout dire, mes- 
ohant et lasche bonhomme que vous estes, et aultre nefustes 
oncques, pensez vous qu’en ce monde cy soit medicine qui 
plus puisse aider ne susciter 1 la maladie d’entre nous fem¬ 
mes que la doulce et amoureuse compaignie des hommes? 
Me voiez vous bien deffaicte et seche par grefté de mal? 
Aultre chose ne m’est mestier que compaignie de vous. — 
Ho ! dit l’aullre, je vous gariray prestement. » Il sault sur 
le lit, ethesoigna le mieulx qu’il peut, et tantost qu’il eut 
rompu deux lances, elle se lève et se mist sur ses piez. Puis 
demye heure après alla par les rues, et ses voisines, qui la 
cuidoient comme morte, furent trèsesmerveiliées jusques ad 
ce qu’elle leur dist par quelle voie elle estoit ravivée, qui 
dirent tantost qu’il n’y avoit que ce seul remède. Ainsi le bon 
marchant aprint à garir sa femme, qui luy tourna à grand 
préjudice, car souvent se faindoit malade pour revoir la me¬ 
dicine. 


LA XCl e NOUVEL LL 

PAR L’ACTEUR. 

Ainsi que j’estoye n’a guères en la conté de Flandres, en 
l’une des plus grosses villes du pays, ung gentil compaignon 
me fist ung joyeux compte d’un homme maryé, de qui la 
femme estoit tant luxurieuse et chaulde sur potage * et tant 

publicque, que à paine esfoit elle contente qu’on la cuignast 1 
en plaines rues avant qu’elle ne le fust. Son mary savoit bien 
que de telle condicion estoit, mais de subtilier ne quérir re¬ 
mède pour luy donner empeschement, il ne le savoit trou¬ 
ver, tant estoit à ce joly mestier rusée. 11 la menassoit de la 
batre, de la laisser seule ou de la tuer ; mais querez qui le 
face * ! autant eust il prouffité de menasser ung chien en¬ 
ragé ou aultre beste. Elle se pourchassoit à tous lez et ne 
demandoit que hulin ; il y avoit peu d’hommes en toute la 
contrée où elle repairoit pour eslaindre une petite estincelle 
de son grand feu ; et quiconques la barguignoit, il l’avoit 
aussi bien à creance que à argent sec 3 , fust l’homme vieil, 
layt, bossu, contrefait ou d’aultre quelque deffîgurance; 
bref, nul ne s’en alloit sans denrée reporter. Le pouvre 
mary, voyant ceste vie continuer, et que grosses menasses 
rien n’y prouftitoient, il s’advisa qu’il l’espanterolt par une 
voye et manière qu’il trouva. Quand il la peut avoir seulle 
en sa maison, il luy dist : « Or çà, Jehanne ou Betriz, ainsi 
qu’il l’appelloit, je voy bien que vous estes obstinée en 
vostre meschante vie, et que, à quelque menasse ou puni- 
cion que je vous face, vous n’en comptez non plus que si je 
me taisoie. — Helas! mon mary, dit elle, en vérité, j’en 
suis plus courroussée que vous n’estes, et trop plus me des- 
plaist; mais je n’y puis remède mettre, car je suis tellement 
née soubz telle estoille pour estre preste et servant aux 
hommes. — Voire dya, dist le mary, y estes vous destinée? 
Sur ma foy, j’ay bon remède et hastif. — Vous me tuerez, 
dit elle, aultre n’y a. — Laissez moy faire, dist il, je sçay 
mieulx beaucop. — Et quel, dit elle, que je le sache? — 
Par la mort bieu, dist il, je vous hocheray tant ung jour que 
je vous bouteray ung quarteron d’enfans ou ventre, et puis 
je vous habandonneray, et les vous lairray seulle nourrir. 

1 Cuiyner , connaîlre charnellement. — * Cela ne serrait à rien. Express, 
proverb. — 3 11 l’avait à crédit aussi bien que s’il eût payé comptant. 

— Vous ! dit elle ; mais où prins ? Vous n’avez pour commen¬ 
cer; telles menasses m’espantent pou, je ne vous crain. 
Touchez cela; si j’en desmarche, je veil qu’on me (onde en 
croix 1 ; et s’il vous semble que vous ayez puissance, avancez 
vous, et commencez tout maintenant ; je suis preste pour 
livrer le moulle. —, Au deable telle femme, dist le mary, 
qu’on ne peut par quelque voye corriger. » 11 fut contraint 
de la laisser passer sa destinée; trop plustost se fust ecervelé 
et rompu la teste pour la reprendre que luy faire tenir le 
derrière coy, pour quoy la laissa courre comme une lisse 
entre deux douzaines de chiens, et accomplir tous ses vou¬ 
loirs et desordonnez désirs. 


LA XClI e NOUVELLE 

PAR L’ACTEUR. 

En la bonne cité de Mèz, en Lorraine, avoit puis certain 
temps en çà une bonne bourgoise maryée qui esloit tout 
oultre de la confrarie de la houlette *; et rien ne faisoit plus 
voluntiers que ce joly esbutement que chacun scet ; et où 
elle povoit desploier ses armes, elle se monstroit vaillant et 
pou redoubtant horions. Or, entendez quelle chose luy ad¬ 
vint en exercent son mestier : elle estoit fort amoureuse d'un 
gros chanoine qui avoit plus d’argent que ung vieil chien 
n’a de puces ; mais pour ce qu’il demouroit en lieu où les 
gens estoient à toutes heures, comme on diroit à une gueule 
baée 8 ou place publicque, elle ne sa voit comment se trouver 
avec son chanoine. Tant subtilia et pensa à sa besoigne, 
qu’elle s’avisa qu’elle se descouvreroit à une sienne voisine 
qui estoit sa seur d’armes touchant le mestier et usance de 

1 Je veux être rasée. — * Confrérie des femmes débauchées. — 8 Un car¬ 
refour. 

la houlette ; et luy sembla qu’elle pourroit aller veoir son 
chanoine accompaignée de sa voisine, sans qu'on y pensast 
nul mal ou suspeçonnast. Ainsi qu’elle ad visa, ainsi fist elle ; 
et comme si pour une grosse matère fust allée devers mon¬ 
seigneur le chanoine, ainsi honorablement et gravement y 
alla elle accompaignée comme dit est. Pour estre bref, in¬ 
continent que noz bourgoises furent arrivées, après toutes 
salutations, ce fut la principale qui s’encloit 1 avec son amou¬ 
reux le chanoine, et fist tant qu’il luy bailla une monteure, 
ainsi qu’il peut. La voisine, voyant l’autre avoir l’audience 
et gouvernement du maistre de léens, n’en eut pas peu d’en- 
vye, et luy desplaisoit que l’on ne luy faisoit ainsi comme 
à l’autre. Au vuider de la chambre, celle qui avoitsa pitance 
dist : «Ça, voisine, en yrons-nous?— Voire, dit l’autre, 
s’en va l’on ainsi ? Si l’on ne me fait la courtoisie comme à 
vous, par dieu, j’accuseray la compaignie et le mesnage; je 
ne suis pas icy venue pour chaufer la cire *. » Quand l’on 
perccut sa bonne volunté, on luy offrit le clerc de ce cha¬ 
noine, qui estoit ung fort et roidde galant, et homme pour 
la trèsbien fournir ; de quoy elle ne tint compte, mais le re¬ 
fusa de tous poins, disant que aussi bien vouloit-elle avoir 
le maistre que l’autre, aultrement ne seroil-elle contente. 
Le chanoine fut contraint, pour sauver son honneur, de 
s’accorder. Quand ce fut fait, aile voulut bien adonc dire à 
Dieu et se partir. Mais l’autre ne le voulut pas, ains dist 
toute courroussée que elle qui l’avoit amenée et estoit celle 
pour qui l’assemblée estoit faicte devoit estre mieulx partie 3 
que l’autre, et qu’elle ne se partiroit point qu’elle n’eust en- 
cores ung picotin. Le chanoine fut bien esbahy quand il en¬ 
tendit les nouvelles, et combien qu’il priast celle qui vouloit 
avoir le surcroiz, toutesfoiz ne se voult rendre contente. 
« Or ça, de par Dieu, dist-il, puisqu’il fault que ainsi soit, je 

1 S'enfermait. — * Chauffer la cire , attendre longtemps une chose qu'on 
désire. Expression proverbiale. — 3 Partagée. 

suis content, mais plus n’y revenez pour tel pris. » Quand 
les armes furent accomplies, celle damoiselle au surcrciz à 
dire adieu dist à son chanoine qu’il leur falloit donner au¬ 
cune chose gracieuse pour souvenance. El sans se faire trop 
importuner ne traveiller de requestes, et aussi pour estre 
délivré d’elles, il avoit ung demourant’de couvrechefz qu’il 
leur donna, et la principale receut le don, et en remer- 
cyant dirent adieu. « C’est, dist-il, ce que je vous puis main¬ 
tenant donner; prenez chacune en gré; je vous en prie. » 
Elles ne furent guères loing allées, qu’en plaine rue la voi¬ 
sine qui avoit eu sans plus ung picotin dist à sa compaigne 
qu’elle vouloit avoir sa part de leur don. « Et bien, dit l’au¬ 
tre, je suis contente; combien en voulez vous avoir? — 
Fault-il demander cela ? dit elle ; j’en doy avoir la moitié et 
vous autant. — Comment osez vous demander, dist l’au¬ 
tre, plus que vous n’avez deservy 1 ? Avez vous point de 
honte? Vous savez que vous [n’avez esté qu’une foiz avec- 
ques le chanoine, et moy deux foiz ; et pardieu, ce n’e?t mie 
raison que vous soiez partie aussi avant que moy. — Par dieu, 
j’en aray autant que vous, dit l’autre ; ay je pas fait mon de¬ 
voir aussi avant que vous? — Comment l’eqtendez vous? 
— N’est ce pas autant d’une foiz que de deux? Et affîn que 
vous cognoissez ma volunté, sans tenir cy halle de néant*, je 
vous conseille que me baillez ma part justement de.la moi¬ 
tié, ou vous arez incontinent butin; me voulez vous ainsi 
gouverner? — Voire dya, dist sa compaigne, y voulez-vous 
procéder d’euvre de fait? Et par la naissance Dieu, vous n en 
arez fors ce qui sera de raison, c’est assavoir des trois pars 
l’une, et j’aray le rémanent; ay je pas eu plus de peine que 
vous? » Adonc l’aultre hausse 8 et de bon poing charge sur 
h* visage de sa voisine, qui ne le tint pas longuement sans 
le rendre, apellans l’une l’autre ribaulde. Bref, elles s’entre 

i Gagné, mérité. — * Sans nous occuper ici de futilités, de choses sans 
valeur. — 3 Lève le bras. 

bâtirent tant et de si bonne manière que à bien petit 1 qu’elles 
ne s’entre-tuèrent ; et l’une appelloit l’autre ribaulde. Quand 
les gens de la rue virent la bataille de ces deux compaignes, 
qui peu de temps devant avoient passé par la rue ensemble 
amoureusement, furent tous esbahiz, et les vindrent tenir 
et deffaire l’une de l’autre. Puis leurs mariz furent huchez, 
qui vindrent tantost, et chacun d’eux demandoit à sa femme 
la matère de leur different. Chacune comploit à son plus 
beau * ; et tant par leur faulx donner à entendre, sans tou- 
tesfoiz toucher de ce pour quoy la question estoit meue, les 
animèrent et esmeurent l’ung contre l’autre, tellement qu’ilz 
se vouloient entretuer, si les sergens ne fussent survenuz, 
qui les menèrent tous deux refroider en belle prison. La 
justice fut à toute diligence sollicitée de leurs amjs pour 
leur délivrance; mais pour ce que le cas estoit venu pour 
le débat des femmes, premier le conseil voult savoir dont 
avoit procédé le fondement de la question entre les deux 
femmes; elles furent mandées et conlrainctes de confesser 
que ce avoit esté pour faire parchon d’une pièce de couvre- 
chefs, et cetera. Les gens du conseil, qui estoient bons et 
sages, voyans que la cognoissance de ceste cause apparte- 
noit au roy de bourdelois 3 , tant pour les mérités de la cause 
que pour ce que les femmes estoient de ses subjectes, la 
renvoyèrent par-devant luy. Et pendant le procès, les bons 
mariz demourèrent en la prison, attendans la sentence dif- 
finitive qui devoit eslre rendue sur l’avis des subjects du roy, 
qui, pour le nombre infiny d’eulx, est taillée de demourer 
pendue au clou. 

1 11 tint à bien peu de chose. — * Prétendait avoir raison. — 3 Souveraiu 
imaginaire des mauvais lieux et des prostituées. » 

LA XCHÏ e NOUVELLE 

PAR MESSIRE TIMOLEON VIGNIER, GENTILHOMME DE LA CHAMBRE 
DE MONSEIGNEUR. 

Tantdiz que j’ay bonne audience, je veil compter ung gra¬ 
cieux compte advenu au bon et gracieux pais de Haynau. En 
ung gros village du païs que j’ay nommé avoit une gente 
femme mariée qui amoit plus beaucop le clerc ou coustre 
de l’eglise parochial dont elle cstoit paroissienne que son 
mary; et pour trouver moien de soy trouver avec son cous¬ 
tre, faindit à son mary qu’elle devoit ung pèlerinage à quel¬ 
que saint qui n’estoit pas loing d’illec, comme d’une lieue 
ou environ, et que promis luy avoit quant elle avoit esté en 
traveil *, luy priant qu’il fust content qu’elle y allast ung 
jour qu’elle npmma, avec une sienne voisine qui ce mesme 
jour y alloit. Le bon simple mary, qui ne se doubtoit de 
rien, accorda ce pèlerinage, mais il vouloit qu’elle revenist 
le jour qu’elle partiroit. « Peut estre, dit elle, retourneray 
je au disner, ainsi que le temps nous aprendra; mais pre¬ 
mièrement, dit elle, il convient que j’aye une paire de bons 
souliers. » Tout luy fut libéralement accordé ; et pource que 
le mary demouroit seul, il luy dist qu’elle appoinctast son 
disner et soupper tout ensemble, avant qu’elle se partist, 
aultrement il yroit menger à la taverne. Elle fist son com- 
rnendement, car le jour de son partement se leva bien ma¬ 
tin pour aller à la boucherie, et appoincta ung bon poussin 
et une pièce de mouton, et puis manda le cordoennier qui 
luy chaussa ses souliers. Et quand toutes ses preparacions 
furent faictes, dist à son mary que tout estoit prest, et qu’elle 
alloit quérir de l’eaue beneiste pour soy partir après. Elle 

I D’accouchement. 

entre en l'eglise, et le premier homme qu’elle trouva, c e 
fut celuy qu’elle queroit, c’est assavoir son coustre, à qui 
elle compta ces nouvelles, comment elle avoit congié d’aller 
en pèlerinage, et cetera, pour toute la journée. « Mais il y 
a ung cas, dit elle; je suis seure que si tost qu’il sentira que 
je seray hors de l’ostel il s’en ira à la taverne, et n’en retour¬ 
nera jusques au vespre bien tard ; je le cognois tel : et 
pourtant j’ayme mieulx demourer à l’ostel tantdiz qu’il n’y 
sera point que aller hors. Et doncques vous vous rendrez 
une demye heure entour de nostre hostel, affin que je vous 
mecte ens par derrière, s’il advient que mon mary n’y soit 
point ; et s’il y est nous yrons faire nostre pèlerinage. » Elle 
vint à l’ostel, où elle trouva encores son mary, dont elle ne 
fut pas trop contente, qui luy dist : « Comment estes vous 
cy encores? — Je m’en vois, dit elle, chausser mes souliers, 
et puis je ne tarderay guères que je partiray. » Elle alla au 
cordoennier, et tantdiz'qu’elle faisoit chausser ses souliers, 
son mary passe par devant l’ostel au cordoennier avec ung 
aultre son voisin qui alloit de coustume à la taverne. Et 
combien qu’elle supposast que, pource qu’il estoit acompai- 
gné du dit voisin, il s’en allast sur le bancq, toutesfoiz si 
n’en avoit il nulle volunté, mais s’en alloit sur le marché, 
pour trouver encores ung ou deux bons compaignons et les 
amener disner avecques luy au commencement qu’il avoit 
davantage, c’est assavoir ce poussin et la pièce de mouton. 
Or nous lairrons ycy nostre mary sercher compaignie, et 
retournerons à celle qui chaussoit ses souliers, qui, si tost 
que chaussez furent, revint à l’ostel le plus hastivement 
qu’elle peut, où elle trouva le gentil coustre qui faisoit la 
procession entour de l’ostel, à qui elle dist : « Mon amy, 
nous sommes les plus eureux du monde, car j’ay veu mon 
mary qui va à ia taverne; j’en suis seure, car il a ung sien 
goisson 1 qu’il maine par le bras, lequel ne le iairra pas re- 

* Compagnon. 

tourner quand il vouldra; et pour tant donnons nous bon 
temps jusques à la nuyt. J’ay appoincté ung bon poussin et 
une belle pièce de mouton, dont nous ferons gogheltes. » 
Et sans plus rien dire le mist ens, et laissa l'huis de devant 
entrouvert, affin que les vbisins ne se doublassent. Or re¬ 
tournons maintenant à nostre mary, qui a trouvér deux bons 
compaignons, avec le premier dont j’ay parlé, lesquel/ il 
amaine pour desfaire ce poussin en la compaignie de beau 
vin de Beaulne, ou aultre meilleur, s'il est possible d'en ti- 
ner. A l’arriver à sa maison, il entra le premier, où inconti¬ 
nent qu’il fut entré il perceul noz deux amans, qui faisoient 
ung pou d’ouvrage. Et quand il vit sa femme qui avoit les 
jambes levées, il luy dist qu’elle n’avoit garde de user ses 
souliers, et que sans raison avoit traveillé le cordoennier, 
puis qu’elle vouloit faire son pèlerinage par telle manière. 
Il bûcha ses compaignons et dist : « Messeigneurs, regardez 
comment ma femme ayme mon prouffit; de paour qu’elle 
ne use ses beaulx neufs souliers, elle chevauche sur son doz ; 
il ne l’a pas telle qui veult. » Il prend ung petit demourant 
de ce poussin, et luy dist qu’elle parflst son pèlerinage; puis 
ferma l’huys et la laissa avec son coustre, sans luy aultre 
chose dire ; et s’en alla à la taverne, dont il ne fut pastensé au 
retourner, ne les aultres foiz quand il y alloit, pource qu’il 
n’avoit rien ou pou parlé de ce pèlerinage que sa femme 
avoit fait A l’ostel. 


LA XCIV e NOUVELLE 

Es marches de Picardie, ou diocèse de Teroenne, avoit 
puis an et demy en çà, ou environ, ung gentil curé demou¬ 
rant à la bonne ville, qui faisoit du gorgias 1 tout oultre. îl 


1 L'élégant, le galant. 

portait la robe courte, chausses tirées, à la fasson de court ; 
tant gaillard estoit que l’on ne povoit plus, qui n’estoit pas 
pou 1 d’esclandre aux gens d’eglise. Le promoteur de Te- 
roenne, qui telles manières de gens appellent dyable, fut 
informé du gouvernement de nostre gentil curé, et le fist ci¬ 
ter pour le corriger et luy faire muer * ses meurs. Il compa¬ 
rut à tout ses habitz courts, comme s’il n’eust tenu compte 
du promoteur, cuidant par aventure que pour ses beaulx 
yeux on le deust délivrer; mais ainsi n’advint. Quand il fut 
devant monseigneur l’official, sa partie, le promoteur lui 
compta sa legende au long, demanda, par ses conclusions, 
que ses habillemens et aultres menues manières de faire 
luy fussent défendues ; et ayec ce, qu’il fust condemné en 
certaine emende. Monseigneur l’official, voyant à ses yeux que 
tel estoitnostre curé qu’on luy baptisoit 3 , luy fist lesdeffenses, 
sur les peines du canon, que plus ne se desguisast en telle 
manière qu’il avoit fait, et qu’il portast longues robes et 
courts cheveux; et avec ce, le condemna à paier une bonne 
somme d’argent. Il promist que ainsi feroit il, et que plus 
ne seroit cité pour telles choses. Il print congié au promo¬ 
teur et retourna à sa cure; si tost qu’il fut venuj il fist hu- 
cher le drapier et le parmentier 4 , si fist tailler une robe 
qui luy traisnoit plus de trois quartiers, disant au parmen¬ 
tier les nouvelles de Teroenne, comment c’est assavoir avoit 
esté reprins de porter courte robe, et qu’on luy avoit chargé 
de la porter longue. Il vestit ceste robbe longue et laissa 
croistre ses cheveulx de sa teste et de sa barbe, et en cest 
estât servoit sa parroiche, chantait messe et faisoit les autres 
choses appartenant à curé. Le promoteur fut arrière adverty 
comment son curé segouvernoil oultre la règle et bonne et 
honeste conversacion 8 des personnes d’eglise, qui le fist ci¬ 
ter comme devant, et il y comparut ès mesmeshabitz longs. 

1 Peu. — * Changer. — 3 Qu’on le lui représentait. — V Tailleur. — 5 Ma¬ 
nière d’être, de se conduire. 

v « Qu’est cecy? dist monseigneur l’official quand il fut devant 
luy ; il samble que vous vous mocquez des statuz et ordon¬ 
nances de l’eglise ; voiez vous point comme les aultres pres- 
tres s’abillent ? Si nefust pour l’honneur de voz bons amys, 
je vous feroie afifuler 1 la prison de céans. — Comment, mon¬ 
seigneur, dist nostre curé , ne m’avez vous pas chargé de 
porter longue robe et longs cheveulx? Ne fays je pas ainsi 
que m’avez commendé? N’est pas ceste robe assez longue, 
mes cheveux sont ilz point longs? Que voulez vous que je 
face? — Je veil, dist monseigneur l’official, que portez robe 
et cheveulx à demy longs, ne trop ne pou; et pour ceste grand 
faulte, je vouscondemne à paier dix livres au promoteur, vingt 
blancs à la fabrice de céans, et autant à monseigneur de Te- 
loenneà convertir à son aumosne/» Nostre curé fut bien es- 
bahy, maistoutefoisilfaillitqu’ilpassastparlà. Il prend congé 
et revient à sa maison , et pensa comment il s’abilleroit pour 
garder la sentence de monseigneur l’official. Il manda le par- 
mentier, à qui il fîst tailler une robe longue d’un costé comme 
celle dont nous avons parlé, et courte comme la première de 
l’autre costé, puis se fist barbaier du costé où la robe estoit 
courte; et en ce point alloit par les rues et faisoit son divin 
office. Et combien qu’on lui dist que c’estoit mal fait, si n’en 
tenoit il toutesfoiz compte. Le promoteur en fut encores ad- 
verty, et le fist citer comme devant. Quand il comparut, 
Dieu scet comment monseigneur l’official fut malcontent; 
à peine qu’il ne saillit de son siège hors du sens, quand il 
regardoit son curé estre habillé en guise de mommeur*. Si 
les aultres deux foiz avoit esté bien rachassé 8 , il le fut en¬ 
cores mieulx à ceste foiz, et condemné en belles et grosses 
amendes. Lors nostre bon curé , se voyant ainsi desplumé 
d’amendes et de condemnacions, dist : « Monseigneur l’offi- 


1 Affaler , au propre, coiffer. Il est employé ici au figuré, saus présenter uu 
sens bien net. —* Homme masqué, bateleur. — 3 Rabattu, traqué. Terme de 
chasse. 

cial, il me semble, sauve vostre reverence, que j’ay fait 
vdstre commendement ; et entendez moy, je vous diray la 
raison. » Adoncquesil couvrit sa barbe longue de sa main 
qu’il estandit sus., et dit : « Si vous voulez, je n’ay poibt de 
barbe. » Puis mist sa main de l’aultre costé, couvrant la 
partie tondue ou rase, et dist : « Si vous voulez, longue 
barbe. Est ce pas ce que m’avez commendé t » Monsei¬ 
gneur l’official, voyant que c’estoit ung vrai trompeur, et 
qu’il se frompoit de luy, fist venir le barbier et le parmen- 
tier, et devant tous les assistens luy fist faire sa barbe et che- 
veulx, et puis coupper sa robe de la longueur qu’il estoit de 
besoing et de raison ; puis le renvoya à sa cure, où il se 
maintint et conduit haultement, gardant ceste dernière ma¬ 
nière qu’il avoit aprinse à la sueur de sa bourse. 


LA XCV* NOUVELLE 

FAR PHI IJ PE DE LOA N. 

Comme il est assez de coustume, Dieu mercy, que en plu- 
seurs religions y a de bons compaignons à la pie et au jeu des 
bas instrumens, à ce propos, naguères avoit en ung couvent 
de Paris ung bon frère prescheur, qui entre les autres ses 
voisines choisit une trèsbelle femmelette jeune et en bon 
point, et mariée assez nouvellement à ung bon com- 
paignon. Et devint maistre moyne amoureux d’elle, et ne 
cessoit de penser et subtilier voies et moiens pour parvenir 
à ses attainctes, qui, à dire en gros et en bref, estoient pour 
faire cela que vous savez. Ores disoit : «Je feray ainsi, » 
ores concluoitaultrement. Tant de propos luy venoient en la 
teste qu’il ne savoit sur lequel s’arrester; trop bien disoit il 
que de langage n’estoit point de abatre 4 , « car elle est trop 

1 Qu*bn ne pourrait la séduire par le laugage. 

bonne et trop seure ; force est que, si je veil parvenir à mes 
fin*, que per cautele et déception je le gaigne, » Orjescoutez 
de quoy le larron s’advisa, et comment frauduleusement la 
popvre beste il attrapa, et son désir trèsdeshonneste qu’il 
proposa accomplir. Il faindit ung jour d’avoir trèsgrand 
doleur en ung doy, celuy d’emprès le poulce qui est le pre¬ 
mier des quatre en la main dextre ; et de fait le banda et 
enveloppa de draps linges, et le dora d’aucun oignement 
trèsfort sentent. Et en ce point se tint ung jour ou deux, 
tousjours se monstrant aval son eglise devant la dessus dicte, 
et Dieu scet s’il faisoit bien la doleur. La simplette le regar¬ 
dait en pitié, et voyoit bien à sa contenance que grand do¬ 
leur le martiroit; et pour la grand pitié qu’elle en eut, luy 
demanda son cas ; et le subtil regnard luy compta si très- 
piteusement qu’il sembloit mieulx hors de son sens que aul- 
trement, tant sentoit grand doleur. Ce jour se passa; et à 
lendemain, environ l’heure de vespres, que la bonne femme 
estoit à l’ostel seulette, ce patient la vient trouver, ouvrant 1 
de soye, et emprès d’elle se met, faisant si trèsbien le ma¬ 
lade que nul ne l’eust veu à ceste heure qui ne l’eust jugé 
en trèsgrand danger. Or se viroit vers la fenestre, mainte¬ 
nant vers la femme ; tant d’estranges contenances il faisoit 
que vous fussez esbahy et abusé à le veoir. Et la simplette, 
qui toute pitié en avoit, à peine que les larmes ne luy sail- 
loient des yeulx, le confortoit au mieulx qu’elle savoit : 
« Helas ! frère Aubry, disoit elle, avez vous parlé aux medi- 
cins telz et telz ? — Oy certes, m'amye, disoit il, il n’y a 
medicin ne cyrurgien en Paris qui n’ait veu mon cas. — Et 
qu’en disent ils? souffrerez vous longuement ceste doleur? 
— Helas ! oy, voire encores plus la mort, si pieu ne m’aide; 
car en mon fait n’a que ung remède, et j’aymeroie b peine 
autant mourir que de le deceler; car il est mains que bien 


1 Travaillant. 

honeste et (oui eslrange de ma profession. — Comment ! dist 
la pouvretle, et n’est ce pas mal fait et péché à vous d’ainsi 
vous laisser passionner? Vous vous mettez en dangier de 
perdre sens et entendement, ad ce que je voy vostre doleur 
tant aspre. — Par dieu, bien aspre et terrible est elle, dist 
frère Aubry; mais quoy! Dieu le m’a envoié, loé soit-il ; je 
aray pacience, et suis tout conforté d’attendre la mort, car 
c’est le vray remède de mon mal, voire excepté ung dont je 
vous ay parlé, qui me gariroit tantost; mais quoy î comme 
je vous ay dit, je n'oseroie dire quel il est ; et quand ainsi 
seroit que je serois forcé à deceler ce que c’est, je n’aroie le 
hardement ne le vouloir de le mectre à execution. — Et par 
ma foy, dist la bonne femme, frère Aubry, il me semble que 
vous avez tort de tenir telz termes; et pour Dieu, dictes moy 
qu’il faut pour vostre garison, et je vous asseure que je met¬ 
tra y peine et diligence à trouver ce qui y servira. Pour 
Dieu ne soiez cause de vostre perdicion; laissez-vous aider et 
secourir. Or dictesmoy que c’est, et vous verrez se jë vous aide- 
ray, si feray par Dieu, et me deust il couster plus que vous ne 
pensez. Damp moine, voyant la bonne volunté de sa voisine, 
après ung grand tas d’excusances et de refus que pour estre 
bref je trespasse, dist à basse voix : « Puis qu’il vous plaist 
que je le dye, je vous obeiray. Les medicins, tous d’un accord, 
m’ont dit qu’en mon fait n’a que ung seul remède, c’est de 
bouter mon doy malade dedans le lieu secret d’une femme 
nette et honeste, et le tenir là une bonne pièce de temps, 
et après l’oingdre d’un oignement dont ilz m’ont baillé la re- 
cepte. Vous oez que c’est, et pource que je suis de ma na¬ 
ture et propre coustume honteux, j’ay mieulxamé endurer 
et seuffrir jusques cy les maulx que j’ay porté qu’en rien 
dire à personne vivant; vous seule savés mon cas, et malgré 
moy. — Hola! hola! dist la bonne femme, je ne vous ay dit 
chose que je ne face ; je vous veil aider à garir : je suis 
contente et me plaist bien pour vostre garison et §anté, et 

vous oster de la terrible angoisse qui vous tourmente, que je 
vous preste le lieu pour bouter vostre doy malade. — Et 
Dieu le vous rende, damoiselle! Je n’en eusse osé requérir 
vous ne aultre ; mais puis qu’il vousÿaist me secourir, je ne 
seray jà cause de ma mort. Or nous mettons donc, s’il vous 
plaist, en quelque lieu secret que nul ne nous voye. — Il 
me plaist bien, » dist elle. Si le mena en une trèsbelle gar- 
derobe, et serra l’huys, et sur le litsemist; et maistre 
moyne luy lève ses draps, et en lieu du doy de la main 
bouta son perchant 1 dur et roidde. Et à l’entrer qu’il fist, 
elle qui le sentit si trèsgros : « Comment ! dist elle, et vostre 
doy, comment peut il estre si gros? je n’oy jamais parler du 
pareil. —En vérité, fist il, ce fait la maladie qui en ce point 
le m’a mis. — Vous me comptez merveilles », dit elle. Et 
durant ces langages, maistre moyne accomplit cepourquoy 
si bien a voit fait le malade. Et celle qui sentit et cetera, de¬ 
manda que c’estoit ; et il respondit : « C’est le clou de mon 
doy qui est effondré ; je suis comme gary, ce me semble, 
Dieu mercy et la vostre. — Et par ma foy, ce me plaist 
moult, ce dit la dame, qui lors se leva; si vous n’estes bien 
gary, si retournez toutesfoiz qu’il vous plaist : car pour vous 
oster de doleur, il n’est rien que je ne face ; et ne soiez plus 
si honteux que vous avez esté pour vostre santé recouvrer.» 


LA XCVI* NOUVELLE. 

Or escoutez, s’il vdus plaist, qu’il advint l’aultrhier à ung 
simple riche curé de village, qui par simplesse fut à 
l’emende devers son evesque en la somme de cinquante 
bons escuz d’or. Ce* bon curé avoit ung chien qu’il avoit 
nourry de jeunesse et gardé, qui tous les aultres chiens du 

i Bâto», perche, membre viril. 

païs passoit d’aller en l’eaue quérir le vireton *, ung chap- 
peau si son maistre l’oblyoit ou de lait apensé le laissoit 
quelque part. Bref, tout ce que bon et sage chien doit et 
scet faire il estoit le pqpse route ; et à l’occasion de ce, son 
maistre l’amoit tant, qu’il ne seroit pas lêgier à compter 
combien il en estoit assoté. Advint toutesfoiz, je ne sçay 
par quel cas, ou s’il eut trop chault ou trop froit, ou s’il 
mengea quelque chose qui mai luy fist, qu’il devint très- 
malade, et de ce mal mourut, et de ce siecle tout droit au 
paradis des chiens alla. Que fist ce bon curé ? Il qui sa mai¬ 
son, c’est assavoir le presbitaire, dessus le cimitère avoit, 
quand il vit son chien de ce monde trespassé, il se pensa que 
une si sage et bonne beste ne demourast sans sépulture ; 
et pourtant il fist une fosse assez près de l’huys de sa mai¬ 
son, qui dessus l’aitre, comme dit est, respondoit, et là l’en- 
fouyt et sepultura. Je ne sçay s’il luy fist ung marbre et par 
dessus engraver une epytaphe, si m’en tais. Ne demoura 
guères que la mort du bon chien au curé fut parle village 
et les lieux voisins annuncé, et tant s’espandit que aux oreil¬ 
les de l’evesque du lieu parvint, ensemble de la sépulture 
saincte que son maistre luy bailla ; si le manda vers luy 
venir par une citation que ung cicaneur * lui apporta. « Hé¬ 
las! dist le curé au cicaneur, et que ay je fait, et qui 
m’a fait citer d’office? Je ne me sçay trop esbahir que 
la court me demande. — Quant à moy, dit l’autre, je ne 
sçay qu’il y a, si ce n’est pour tant que vous avez en- 
fouy vostre chien dedans lieu saint où l’on mect le9 
corps des chrestians. — Ha ! ce pensa le curé, c’est cela? » 
Or à primes luy vint en teste qu’il avoit mal fait, et dist bien 
en soy mesmes qu’il passeroit par là, et que s’il se laisse 
emprisonner qu’il sera escorché, car monseigneur l’evesque, 
la Dieu mercy, est le plus convoiteux prélat de ce royaume, 

1 Le bâton qu’on lui jetait pour le rapporter. — 2 lloiui e de chicane, huis¬ 
sier, sergent. 

et si a gens entour de luy qui scevent faire venir l’eaue au 
moulin, Dieu scet comment. « Or bien force est que je la 
perde; si vault mieulx tost que tard. » Il vint à sa journée J , 
et de plain bout s’en alla devers monseigneur l’evesque, 
qui tan tost comme il le vit luy fîst ung grand prologue pour 
la sépulture saincte qu’il avoit fait bailler à son chien, et luy 
baptisa son cas si merveilleusement qu’il sembloit que le 
curé eust fait pis que regnier Dieu. Et après tout son dire, 
il commenda que le curé fust mené en la prison. Quand le 
curé vit qu’on le vouloit bouter en la boeste aux caillouz, 
il requist qu’il fust oy *, et monseigneur l’evesque luy ac¬ 
corda. Et devez savoir queà ceste calonge 3 estoient foison de 
gens de grand fasson, comme l’official, les promoteurs, les 
scribe, notaires, advocatz et procureurs, qui tous ensemble 
grand joye avoient du non accoustumé cas du pouvre curé, 
qui à son chien avoit donné la terre saincte. Le curé en sa 
defense et excuse parla en bref et dist : « En vérité, mon¬ 
seigneur, si vous eussez autant congneu mon bon chien, à 
qui Dieu pardoint, comme j’ay, vous ne seriez pas tant es- 
bahy de la sépulture que je luy ay ordonnée comme vous 
estes, car son pareil ne fut ne jamais sera. » Et lors racom- 
pta balme k de son fait : « Et s’il fut bien bon et sage en son 
vivant, encore le fut il autant ou plus à sa mort, car il fist 
un trèsbeau testament, et pource qu’il savoit vostre néces¬ 
sité et indigence, il vous ordonna cinquante escuz d’or, que 
je vous apporte. » Si les tira de son sein et à l’evesque 
les bailla, qui les receut voluntiers, et lors loa et approuva 
le sens du vaillant chien, ensemble son testament et la sé¬ 
pulture qu’il luy bailla. 


1 A son ajournement. — 2 Ouï, entendu. — 3 Calonge , débat, procès. — 
' Mtr veilles. 

♦ 

PAR MONSEIGNEUR DE LAUNOY. 

llz estoient n’a guères une assemblée de bons compai- 
gnons faisans bonne chère en la taverne, et buvant d’autant 
et d’autel. Et quand ilz eurent beu et mangé, et fait si 
bonne chère que jusques à loer Dieu et aussi usque adhe- 
breos 1 la plus part, et qu’ilz eurent compté et paié leur es- 
cot, les aucuns commencèrent à dire : « Comment nous se¬ 
rons festoyés de noz femmes, quand nous retournerons à 
l’ostel ! Dieu scet que nous ne serons pas escommuniez : on 
parlera bien à nos barbes*.— Nostre dame! dist l’un, je 
craing bien de m’y trouver. « Ainsi m’aist Dieu, dit l’autre, 
aussi fays je moy; je suis tout seur d’oyr la passion. Pleust à 
Dieu que ma femme fust muette! je buroye trop plus hardi¬ 
ment que je ne faiz. » Ainsi disoient trestous, fors l’un 
d’eulx qui estoit bon compaignon, qui leur alla dire : « Et 
comment, beaulx seigneurs, vous estes donc bien fort ma- 
leureux, qui avez chacun femme qui' ainsi vous reprend 
d’aller à la tavérne/et est tant mal contente que vous buvez? 
Parmafoy, Dieu mercy, la mienne n’est pas telle; carde 
boire que je face vous n’avez garde qu’elle en parle ; mes- 
mes, qui plus est, si je buvoie dix, voire cent foiz le jour, 
si n’est ce pas assez à son gré ; bref, oncques je ne beu 
qu’elle n’eust voulu que j’eusse plus beu la moitié. Car 
quand je reviens de la taverne, elle me souhaitte tousjours 
le demourant du tonneau dedans le ventre, et le tonneau 
avecques; si n’esse pas signe que je boive assez à son gré? 
Qand ses compagnons oyrent ceste conclusion, ilz se prin- 

1 Equivoque d 'Hebreos avec ebrios; — jusqu’à être ivres. — s Ou nou 
arrachera la barbe- 

drent à rire et loèrent beaucop son compte, et sur ce s’en 
allèrent tous, chacun à sa chacune. Noslre bon compai- 
gnon qui le compte avoit fait s’en vint à l’hostel, où il trouva 
Pou Paisible sa femme toute preste à tanser, qui de si loing 
qu’elle le vit commença la souffrance accoustumée; et de 
fait, comme ellesouloit, luy souhaitta le demourant du vin 
du tonneau dedans le ventre. « La vostre mercy, m’amye, 
dist il, encores avez vous meilleure coustume que les aul- 
tres femmes de ceste ville : elles enragent de ce que leurs 
mariz boivent ne tant ne quant, et vous, Dieu le vous rende, 
vouldriez bien que je beusse tousjours ou une bonne 
foiz qui tousjours durast. — Je ne sçay, dit elle, que je 
vouldroie, sinon que je prie à Dieu que tant vous buvez ung 
jour que vous puissez crever. » Comme ilz se devisoient 
aussi doulcement que vous oez *, le pot àlaporée *, qui sur 
le feu estoit, commence à s’enfuyr par dessus, pource que 
trop aspre feu avoit ; et le bon homme, voyant que sa 
femme n’y mettoit point la main, luy dist : « Et 11e veez 
vous, dame, ce pot qui s’en fuit ? » Et elle, qui encores rap- 
paisée n’estoit, luy respondit : « Si faiz, sire, je le voy bien. 

— Or le haulsez donc, Dieu vous mecte en mal an! — Si 
ferayje, dist elle, je le haulseray, je le meetz à xij. deniers. 

— Voire, dist-il, dame, est-ce la response ? Haulsez ce pot, 
de par Dieu ! — Et bien,dit elle, je le meetz à vij. sols; est 
ce assez hault ? — Hen ! hen ! dist il, et par saint Jehan ! ce 
marché ne se passera pas sans trois coups de baston. » Et il 
choisit.ung gros baston et en descharge de toute sa force 
sur le doz de madamoiselle, en disant : « Ce marché vous 
demoure. » Et elle commence à cryer alarme, tant que les 
voisins s’i assemblèrent, qui demandèrent quec’estoit; et le 
bon homme racompta l’ystoire comme elle alloit, dont ilz 
rirent trèsbien de celle à qui le marché demoura. 


1 Ente rider . — î Le pot-au-feu. 


Digitized by Google 



394 


LES OEM NOUVELLES NOUVELLES. 


I A XCVIll* NOUVELLE 

PAR l’ACTEUB. 

Es metes 1 et marches de France avoit ung riche et puis¬ 
sant chevalier, noble tant par l’ancienne noblesse de ses 
prédécesseurs comme par propres nobles et vertueux faiz. 
De sa femme espousée avoit une seule fille, trèsbelle et très- 
adressée *, pucelle, eagée de xvj. à xvij. ans ou environ. Ce 
bon et noble chevalier, voyant sa dicte fille avoir attaint à 
l’eage habile et ydoine 8 pour estre allyée et conjoincte par 
mariage, eut trèsgrande volunté de la donner à ung cheva¬ 
lier son voysin, trèsriche, non toutesfoiz noble de parentage 
comme de grosses richesses et puissances temporelles ; avec 
ce aussi, eagé de lx. à quatre vingts ans ou environ. Ce vou¬ 
loir rongea tant autour de la teste du père dont j’ay parlé, 
que jamais ne cessa jusques ad ce que les allyances et pro¬ 
messes furent faictes entre lu y et sa femme, mère de la dicte 
pucelle, et le dit chevalier, touchant le mariage de luy avec 
la dicte fille, qui des assemblées 4 , promesses et traictiez ne 
savoit rien, et n’y pensoit aucunement. Assez prochain de 
l’ostel d’iceluy chevalier père de la pucelle, avoit ung aultre 
jeune chevalier fai liant et riche moyennement, non pas tant 
de beaucop comme l’autre ancien dont j’ay parlé, qui estoit 
trèsardent et fort embrasé de l’amour d’icelle pucelle. Et 
pareillement elle, pour la vertueuse et noble renommée de 
luy, en estoit trèsfort enlassée, et combien que à dangier 5 
parlassent l’un à l’autre, car le père s’en doubtoit et leur 
ostoit et rompoit les moyens et voies qu’il povoit, toutesfoiz 
si ne les povoit il forclorre 6 de l’entière et trèsloyaie amour 
dont leurs deux cueurs estoient mutuellement entreliez et 

1 Frontières — * Bien dressée, bien instruite. — 8 Propre à, idonea. — 
* Entrevues, pourparler. — S Difficilement. —B Exclure. 

embrasez. Et quand fortune leur favorisoit tant que ensem¬ 
ble les faisoit deviser, d’aultre chose ne tènoient leurs de¬ 
vises que de pourpenser et adviser le moien par lequel leur 
souverain désir pourroit estre accomply par légitimé ma¬ 
riage. Or s’approucha le temps que icelle pucelle deut estre 
donnée à ce seigneur ancien, et le marché et traictié luy fut 
par son père descouvert et assigné le jour qu’elle devoit 
espouser, dont ne Fut pas pou courroussée; mais elle se 
pensa qu’elle y mectroit remède. Elle envoya vers son très- 
chier amy le jeune chevalier, et luy manda qu’il* venist 
celéement le plus qu’il pourroit. Et quand il fut venu, 
elle luy compta les allyances faictes d’elle et de l’autre an¬ 
cien chevalier, demandant sur ce conseil de tout rompre ; 
car d’autre que de luy ne vouloit estre espouse. Le chevalier 
luy respondit : « M’amye trèschère, puisque vostre bonté se 
veult tant humilier que de moy offrir ce que je n’oseroie 
requérir sans trèsgrand vergoigne, je vous remercie; et, si 
vous voulez perseverer en ceste bonne volunté, je sçay que 
nous devons faire. Nous prandrons et assignerons ungjour 
en ceste ville bien acompaigné de mes amys et serviteurs, 
et à certaine heure vous rendrez en quelque lieu que me 
direz maintenant où je vous troveray seule. Vous monterez 
sur mon cheval et vous mainrav en mon chasteau ; et puis, 
si nous pouvons appaiser monseigneur vostre père et ma 
dame vostre mère, nous procéderons à la consummacion 
de noz promesses. » La pucelle dist que c’estoit bien advisé, 
et qu’elle savoit comment s’i povoit convenablement con¬ 
duire. Si luy dist que tel jour et telle heure venist en tel 
lieu où il la trouveroit, et puis feroit tout bien ainsi qu’il 
avoit advisé. Le jour de l’assignacion vint : si comparut ce 
bon jeune chevalier au lieu où l’on luy avoit dit, et où il 
trouva sa dame, qui monta derrière luy sur son cheval, puis 
picquèrent fort tant qu’ilz eurent éloigné la place l . Quand 

1 Jusqu'à ce qu’il* fu&ffüf f loigncs de la place. 

ilz se trouvèrent aucun petit éloignez, ce bon chevalier, 
craignant qu’il ne traveillast * sa trèschière amye, rompit 
son legier pas et fist espandre tous ses gens par divers che¬ 
mins pour veoir se quelque ung les suyvoit, et chevauchoit 
à travers champs sans tenir voies ne sentiers le plus doulce- 
ment et débonnairement qu’il povoit, et chargea à ses gens 
qu’ilz se trouvassent ensemble tous à ung gros village qu’il 
leur nomma, où il avoit intencion de repaistre. Ce village 
estoit assez estrangé de la voye commune des chevaucheurs 
et chemineurs ; et tant chevauchèrent les dits amans qu’ilz 
vindrent seuletz au dit village, où la feste generale se faisoit, 
à laquelle y avoit gens de toutes sortes et grand foison. Ilz 
entrèrent en la meilleur taverne de tout le lieu, et inconti¬ 
nent demandèrent à boire et à menger, car il estoit tard 
après disner, et la pucelle estoit trèsfort traveillée. Hz firent 
faire bon feu et trèsbien appoincter à menger pour les gens 
du dit chevalier, qui n’estoient encore venuz. Guères n’eu¬ 
rent esté en leur hostellerie que veezcy venir quatre gros 
charruyers ou bouviers plus villains encore, et entrèrent 
baudement en cest hostel, demandans rigoreusement où 
estoit la ribauldelle que ung ruffien naguères avoit amenée 
derrière luy sur ung cheval, et qu’il falloit qu’ilz bussent 
avec elle et à leur tour la gouverner. L’oste, qui estoit homme 
bien cognoissant le dit chevalier, bien sachant que ainsi 
n’estoit que les ribauldz disoient, leur respondit gracieuse¬ 
ment que telle n’estoit elle qu’ilz cuidoient. « Par cy, par 
là, dirent ilz, si vous ne la nous livrés incontinent, nous 
abattrons les huys et l’enmerrons par force et malgré vous 
deus. » Quand le bon hoste entendit et cogneut leur rigueur, 
et que sa doulce parolle ne luy prouffîtoit point, il leur 
nomma le nom du chevalier, lequel estoit trèsrenommé ès 
marches, mais pou cogneu des gens, à l’occasion que tous- 

1 Fa«iguAt. 

jours avoit esté hors du païs, acquérant honneur et renom¬ 
mée glorieuse ès guerres et voyages loingtains. Leur dist 
aussi que la femme estoit une jeune pucelle parente au dit 
chevalier, laquelle estoit née et yssue de grand maison et 
noble parentage. « Helasî messeigneurs, vous povez, dist il, 
sans dangier de vous ne d’aultruy, estaindre et passer voz 
chaleurs desordonnées avecques plusieurs aultres qui, à 
l’occasion de la feste de ce village, sont venues et arrivées, 
et pour aultre chose non que pour vous et voz semblables. 
Pour Dieu, laissez en paix ceste noble fille, et mettez devant 
vos yeulx les grands dangiers où vous boute|, et ne soiez jà 
si presumptueux de cuider que le chevalier la vous laisse 
mener sans la defendre. Pensez, pensez voz vouloirs dérai¬ 
sonnables et le grand mal que vous voulez commectre à pe¬ 
tite occasion. — Cessez vostre sermon, dirent les loudiers, 
tous alumez du feu de concupiscence charnelle, et donnez 
nous voye que la puissions avoir; aullrement vous ferons 
honte et blasme, car en publicque ycy nous l’amerrons, et 
chacun de nous quatre en fera son bon plaisir. » Lesparolles 
finées, le bon hoste monta en la chambre où le chevalier et 
la bonne pucelle estoient, puis hucha à part le chevalier, à 
qui il compta la volunté des quatre villains enragez, lequel, 
quand il eut tout bien et constamment entendu sans eslre 
guères troublé, descendit, garny de son espée, parler aux 
quatre ribaùlx, leur demandant trôsdoulcement quelle chose 
il leur plaisoit. Et ainsi, rudes et malsades qu’ilz estoient, 
respondirent qu’ilz vouloient avoir la ribauldelle qu’il tenoit 
fermée en sa chambre, et que, si doulcement ne leur bailloit, 
ilz luy tolliroient et raviroient à son grand dommage. 
« Beaulx seigneurs, dist le chevalier, si vous me cognoisaez 
bien, vous ne me tiendriez pour tel qui maine par les champs 
les femmes telles que vous nommez ceste; oncques ne IV iz 
telle folie, la Dieu mercy; et quand la volunté me seioit 
telle, que Dieu ne veille! jamais je ne le feroye ès marches 

dont je suis et tous les miens. Ma noblesse et la netteté de 
mon courage ne pourroient souffrir que ainsi me gouver¬ 
nasse. Céste femme est une jeune pucelle, ma cousine pro¬ 
chaine, yssue de noble maison; et je vois pour esbatre et 
passer temps doulcement, la menant avec moy, acompaigné 
de mes gens, lesquelx, jasoit qu’ilz 1 ne soient cy presens, 
toutesfois viendront ilz tantost, et je les attens; et ne soiez 
jà si abusez en voz courages que je me repute si lasche que 
je la laisse villanner ne souffrir luy faire injure tant ne 
quant *, mais la defendray aussi avant et aussi longuement 
que la vigueur de mon corps pourra durer et jusques à la 
mort. » Avant que le chevalier eust fi né sa parolle, les vil- 
lains plastriers 31 luy entrerompirent en nyant premier qu’il 
fust celuy qu’il avoit nommé, pource qu’il estoit seul, et le 
dit chevalier ne chevauchoit jamais que en grand compai- 
gnie de gens. Pour quoy luy conseillèrent qu’il baillast la 
dicte femme, s’il estoit sage, ou aultrement luy tolliroient 
par force, quelque chose qui s’en puist ensuyr. Helas ! quand 
le vaillant et courageux chevalier perceut que doulceur n’a- 
voit point lieu en scs responces, et que rigueur et haulteur 
occupoient la place, il se ferma en son courage, et résolut 
que les villains n’aroient jà la joissance de la pucelle, ou il y 
mourroit en la défendant. Pour faire fin, l’un de ces quatre 
s’avança de ferir de son baston à l’huis de la chambre, et 
les aultres le suyrent, qui furent vaillamment reboutez du 
chevalier. Et ainsi se commença la bataille, qui dura assez 
longuement. Combien que les deux parties fussent dispa¬ 
reilles, ce bon chevalier vainequit et, rebouta les quatre ri- 
baulx, et, ainsi qu’il les poursuyvoit chassant pour en estre 
au dessus, l’un d’iceulx, qui avoit ung glaive, se vira subit 
et le darda en l’estomac du chevalier et le percha de part 
en part, du quel cop incontinent cheut tout mort, dont ilz 

1 Quoiqu’ils. — * De quelque tnauière que ce soit. — 3 Geus grossiers, 

furent trèsjoieux. Ce fait, Poste fut par eulx contraint de 
l’enfouir et mettre en terre ou au jardin de l’ostel, sans es¬ 
clandre ne noise; aultrement ilz le menassoient tuer. Quand 
le chevalier fut mort, ilz vindrent hurter à la chambre où 
est oit la pu celle, à qui desplaisoit moult que son amoureux 
tant demouroit, et boutèrent l’huis oultre L Et si tost 
qu’elle vit les bourgois entrer, elle jugea tantost que le che¬ 
valier estoit mort, disant : «Helas! où est ma garde? où est 
mon seul refuge? Qu’est il devenu? Dont vient que ainsi me 
laisse seullette ? » Les ribaulx, voyans qu’elle estoit ainsi 
troublée, la cuidèrent faulsement décevoir par doulces pa- 
rolles, en disant que le chevalier estoit en une maison, et 
qu’il luy mandoit qu’elle y allast avec eulx, et que plus seu- 
rement s’i pourroit garder; mais riens n’en voult croire, car 
le cueur tousjours luy jugeoit qu’ilz l’avoient tué et murdry. 
Si commença à soy dëmenter 4 et crier plus amèrement que 
devant. « Qu’est ce cy, dirent ilz, que tu nous faiz estrange 
manière? Cuides tu que nous te cognoissions? Si tuassus- 
peçon sur ton ruffien qu’il ne soit mort, tu n’es pas abusée : 
nous en avons délivré le païs. Pour quoy soies toute asseurée 
que nous quatre arons chacun ta compaignie. » Et, à ces 
inotz, l’un d’eulx s’avance, qui la prent le plus rudement du 
monde, disant qu’il aura sa compaignie avant qu’elle luy 
eschappe, veille ne daigne. Quand la pouvre pucelle se voit 
ainsi efforcée, et que la doulceur de son langage ne luy por- 
toit point de prouffît, leur dist : « Helas! messeigneurs, puis 
que vostre mauvaise volunté est ainsi tournée, et que hum¬ 
ble prière ne la peut adoulcir ne ploier, au mains aiez en 
vous ceste honesteté que, puis qu’il fault que à vous je soie 
abandonnée, ce soit premièrement à l’un sans la presence 
de l’autre. » Ilz luy accordèrent, jasoit ce que trèsenvys, et 
puis luy firent choisir pour eslire celuy d’eulx quatre qui 

devgil demourer avec elle. L’un d’eulx, lequel elle cuidoit 
estre le plus begnin et doulx de tous, elle eleut; mais de 
tous estoit il le pire. La chambre fut fermée, et tantost après 
la bonne pucelle se gecta aux piez du ribaulx, en luy faisant 
pluseurs piteuses remonstrances, luy priant qu’il eust pitié 
d’elle. Mais tousjours persévérant en malignité, dist qu’il fe- 
roit sa volunté d’elle. Quand elle le vit si dur et obstiné, et 
que sa prière trèshumble ne vouloit exaulcer, luy dist : « Or 
çà, puis qu’il convient qu’il soit, je suis contente; mais je 
vous supply que cloiez 1 les fenestres, affin que nous soyons 
plus secrètement. » Il l’accorda bien envys, et, tantdiz qu’il 
les cloyoit, la pucelle sacqa ung petit Cousteau qu’elle avoit 
pendu à sa cincture, se trencha la gorge et rendit l’ame. Et 
quand le ribauld la vit couchée à terre morte, il s’en fuyt 
avecques ses compaignons. Et est à supposer qu’ilz ont esté 
puniz selon l’exigence du cas piteux. Ainsi finèrent leurs 
jours les deux loyaux amoureux tantost l’un après l’autre, 
sans percevoir rien du joieux plaisir où ilz cuidoient en¬ 
semble vivre et durer tout leur temps. 


LA XCIX e NOUVELLE 

PAR L’ACTEUR. 

S’il vous plaist, vous orrez, avant qu’il soit plus lard, tout à 
ceste heure ma petite râtelée et compte abrégé d'un vaillant 
evesqued’Espaigne, qui pour aucuns afferes du roy de Castille, 
son maistre, ou temps de ceste histoire, s’en alloit en court 
de Romine. Ce vaillant prélat, dont j’entens fournir ceste 
derreniere nouvelle, vint ung soir en une petite villette de 
Lombardie; et luy estant arrivé par ung vendredy assez de 

bonne heure, vers le soir, ordonna son maislre d’oslel le 
faire souper de bonne heure, et le tenir le plus aise que 
faire ce pourroit, de ce dont on pourroit recouvrer en la 
ville ; car la mercy Dieu, quoyqu’il fust et gros et gras, et 
ne se donnoit de traveil que bien à point, si n’en jeunoit il 
journée. Son maistre d’ostel, pour luy obéir, s’en alla aji 
marché, et par toutes les poissonneries de la ville pour 
trouver du’ poisson. Mais pour faire le.compte bref, il n’en 
peut oneques recouvrer d’un seul lopin, quelque diligence 
que luy et son hosle en sceussent faire. D’adventure, eulx 
s’en retournans à l’ostel sans poisson, trouvèrent ung bon 
homme des champs qui avoit deux bonnes perdriz et ne 
demandoit que marchant. Si s’en pensa le maislre d’ostel 
que s’il en povoit avoir bon compte, elles ne luy eschappe- 
roient pas, et que bonnes seroient pour dimenche, et que 
son maistre en feroit grand feste. Il les acheta et en eut bon 
piis. Il vint vers son maistre ses deux perdris en sa main, 
loutes \ives, grasses, et bien refaictes *, et luy compta l’e- 
clipse de poisson qui estoit en la ville, dont il n’estoit pas 
trop joyeulx. Et luy, dist : «Et que pourrons nous soupper ? 
— Monseigneur, respondit il, je vous feray faire des oeufs 
en plus de cent mille manières ; vous aurez aussi des pom¬ 
mes et des poires. Nostre hosle a aussi de bon fromage et 
bien gras : nous vous tiendrons bien aise. Ayez pacience 
pour meshuy, ung soupper est tantost passé; vous serez 
demain plus aise, si Dieu plaist. Nous yrons en la ville, qui 
est trop mieulx empoissonnée queceste cy; et Dimenche vous 
ne povez faillir d’estre bien disné, car veezcy deux perdriz 
que j’ay pourveues, qui sont à bon escient bonnes et bien 
nourries. » Ce mais Ire evesque se fist bailler ces perdriz, etles 
trouva telles qu’elles estoient bonnes à bon escient; si se pensa 
qu’elles tiendroient à soupper la place du poisson qu’il cuidoit 

avoir, dont il n’avoit point; car il n’en peut oncques trou¬ 
ver. Si les fist tuer bien en haste, plumer, larder et mettre 
en broche. Lors le maistre d’ostel, voyant qu’il les vouloit 
rostir, fut esbahy et dist à son maistre : « Monseigneur, elles 
sont bonnes tuées, mais les rostir maintenant pour le Di- 
raenche, il ne me semble pas bon. » Ledit maistre d’ostel 
perdoit son temps, car, quelque chose qu’il sceut remons- 
trer, si ne la voulut il croire : elles furent mises en broche 
et rosties. Le bon prélat estoit la plus part du temps qu’elles 
mirent à cuire tousjours présent, dont son maistre d’ostel 
ne se sçavoit assez esbahir, et ne savoit pas bien l’appetit 
desordonné de son maistre qu’il eust à ceste heure de dé¬ 
vorer ces perdrix, ainçois cuidoit qu’il le fist pour Dimenche 
les avoir plus prestes au disner. Lors les fist ainsi habiller, 
et quand elles furent prestes et rosties, la table couverte et 
le vin aporté, oeufz en diverses façons habillez et mis à 
«point, si s’assit le prélat, et le Bénédicité dit, demanda les 
perdris avec de la moustarde. Son maistre d’ostel, désirant 
savoir que son maistre vouloit faire de ces perdriz, si les luy 
mist devant luy toutes venantes de la broche, rendantes une 
fumée aromaticque assez pour faire venir l’eaue à la bouche 
d’ung friant. Et bon evesques d’assaillir ces perdriz et des- 
membrer d’entrée la meilleure qui y fust ; et commence à 
trencher et menger, car tant avoit haste, que oncques ne 
donna loisir à son escuier qui devant luy tranchoit qu’il 
eust mis son pain ne ses cousteaux à point. Quand ce 
maistre d’ostel vit son maistre s’attraper à ces perdris, il fust 
bien esbahy et ne se peut taire ne tenir de luy dire : « Ha, 
monseigneur, que faictes vous? Estes vous Juif ou Sarrazin, 
qui ne gardez aultrement le vendredy? Par ma foy, je me 
donne grand merveille de vostre faict. — Tais toy, tais toy, 
dist le bon prélat, qui avoit toutes les mains grasses et la 
barbe aussi de ces perdris ; tu es beste, et ne sçais que tu 
dis. Je ne fays point de mal. Tu sçais et congnois bien que 

par parolles moy et tous les aultres prestres faisons d’une 
hostie, qui n’est que de bled et d’eaue, le précieux corps de 
Jhesu-Crist; et ne puis je donc pas, par plus forte raison, 
moy qui tant ay veu de choses en court de Romme, et en 
tant de divers lieux, savoir par paroles faire convertir ces 
perdriz, qui est chair, en poisson, jasoit ce qu’elles retien¬ 
nent la forme de perdriz? Si fais, dya ; maintes journées 
sont passées que j’en sçay bien la pratique. Elles ne furent 
pas si tost mises à la broche que, par les parolles que je sçay, 
je les charmé tellement que en substance de poisson se con¬ 
vertirent; et en pourriez treslous qui estes icy menger; 
comme moy, sans péché. Mais pour l’ymagination que vous 
en pouriez prendre, elles ne vous feroient jà bien; si en 
feray tout seul le meschief K » Le maistre d’ostel et tous les 
autres de ses gens commencèrent à rire, et firent semblant 
de adjouster foy à la bourde de leur maistre, trop subtile¬ 
ment fardée et colorée; et en tindrent depuis manière du. 
bien de luy, et aussy maintesfoiz en divers lieux joyeuse¬ 
ment le racomptèrent. 


LA C e ET DERREN1ÈRE NOUVELLE 

PAR PHILIPPE DE LOAN. 

En la §5nne, puissant et bien peuplée cité de Jannes*,puis 
certain temps en çà, demouroit ung gros marchant plain et 
comblé de biens et de. richesses, duquel l’industrie et ma¬ 
nière de vivre estoit de mener et conduire grosses marchan¬ 
dises par la mer ès est ranges pais, et spécialement en 
Alixandrie. Tant vacca et entendit au gouvernement des 
navires, à entasser thesaur et amonceler grandes richesses, 

que durant tout le temps,jusquesàleagede cinquante ans, 
qu’il s’y adonna depuis sa tendre jeunesse, ne luy vint vo- 
lunté ne souvenance d’aultre chose faire. Et comme il fut 
parvenu à l’eage dessus dicte, ainsi que une foiz pensoit sur 
son estât, voyant qu’il avoit despendu 1 tous ses jours et ans 
à rien aultre' chose faire que cueillir et accroistre sa ri¬ 
chesse, sans jamais avoir eu ung seul moment ou minute de 
temps ouquel sa nature luy eust donné inclinacion pour 
penser ou induire à soy marier, affin d’avoir generacion qui 
aux grans biens qu’il avoit à grand diligence et grand labour 
.amassez et acquis luy succedast, et luy après luy lesposse- 
dast, conceut en son courage * une aigre et trèspoignant do- 
leur ; et luy .despleut à merveillq que ainsi avoit exposé et 
despendu ses jeunes jours. En celle aigre doleance et re- 
gretz demoura aucuns jours, pendant lesquelx advint que 
en la cité dessus nommée, les jeunes et petitz enfans, après 
qu’ilz avoient solennizé aucune feste accoustumée entr’eulx 
par chacun an, habillez et desguisez diversement et assez 
éstrangement, les ungs d’une manière, les aultres d’aul- 
1 1 e, se vindrent rendre en grant nombre en ung lieu où les 
publicques et accoustumez esbatemensde la cité se faisoient 
communément, pour jouer en la presence de leurs pères, 
mères et amys, affin d’en reporter gloire, renommée et 
loange. A ceste assemblée comparut et se trouva ce bon 
marchant, remply de fantasies et de souciz; et voyant les 
pères et les mères prendre grand plaisir à veoiredUms jouer 
et faire souplesses et apertises 8 , aggrava sa doleur qu’il par 
avant avoit de soy mesmes conceu; et en ce point, sans les 
povoir plus adviser ne regarder, trisle et pensif retourna en 
sa maison, et seulet se rendit en sa chambre, où il fut 
aucun temps faisant complainte en ceste manière : « Ha l 
pouvre nlaleureux veillarl, tel que je suis et tousjours ay 

esté, de qui la fortuite et destinée sont dures, amères et mal 
goustables ! O chétif homme, plus que tous aultres récréant 
et las, par les veilles, peines, labours et ententes que tu as 
prins et porté tant par mer que par terre ! Ta grande richesse 
et tes comblés thesors sont bien vains, lesquelx soubz péril¬ 
leuses adventures, en peines dures et sueurs, tu as amassé 
et amoncelé, et pour lesquelx tout ton temps as despendu * 
e! usé, sans avoir oncques Une petite et passant souvenance 
de penser qui sera celuy qui, toy mort et partv de ce siècle, 
les possédera, et à qui par loy humaine les devray laisser en 
mémoire de toy et de ton nom. Ha! meschant courage, 
comment as tu mis en non chailloir ce à quoy tu devois 
donner entente singulière ? Jamais ne t’a pieu mariage, fuy 
l’as toujours, craint et refusé, mesmement hay et mesprisé 
les bons et justes conseilz de ceulxqui t’y ont voulu joindre 
affln que tu eusses lignée qui perpetuast ton nom, ta loange 
et renommée. O bien heureux sont les pères qui laissent à 
leurs successeurs bons et sages enfans! Combien ay je au- 
jourd’huy regardé et perceu de pères estans auxjeuz de leurs 
enfans qui se disoient trèseureux, et jugeroient trèsbien avoir 
employé leurs ans si après leurs décès leurs povoint laisser 
une petite partie des grans biens que je possède. Mais quel 
plaisir, quel soûlas puis je jamais avoir? Quel nom, quelle 
renommée aray je après la mort? Où est maintenant le filz 
qui maintiendra et fera mémoire de moy, après mon trespas ? 
Boney soit ce saint mariage par quoy la mémoire et souve¬ 
nance des pères est entretenue, et dont leurs possessions et 
héritages ont parleurs doulx enfans à eternelle permanence 
et durée ! » Quand ce bon marchant eust longue espace à 
soy mesmes argué *, subit donna remède et solucion à ses 
argumens, disant ces motz : « Or çà, il ne m’est désormais 
mestier, obstant le nombre de mes ans, tourmenter ne trou- 

bler de doleurs, d’angoisses ne de pensemens. Au fort, ce 
que j’ay fait par cy devant prenne semblance et comparai¬ 
son aux oyselletz qui font leurs nidz et préparent avant 
qu’ilz y pondent leurs œufz. J’ay, la mercy Dieu, richesses 
suffisantes pour moy, pour une femme et pour pluseurs en- 
fans, s’il advient que j’en ye, et ne suis si ancien, ne tant 
deffourny de puissance naturelle, que je me doye soucier 
ne perdre esperance de non pouvoir jamais avoir genera- 
cion. Si me convient arrester et donner toute entente, veiller 
ettraveillier, advisantoù je trouveray femme propice et con¬ 
venable à moy. » Ainsi son long procès finant, vuida horsde sa 
chambre, et fist vers lu y venir deux de ses bons soichons, 
mariniers comme iuy, aus quelx il descouvrit son cas tout 
au plain, les priant trèsaffectueusement qu’ilz luy voulsis- 
sent aider à quérir et trouver femme pour luy, qui estoil la 
cho$e du monde que plus desiroit. Les deux marchans, en¬ 
tendu le bon propos de leur compaignon, le prisèrent et 
loèrent beaucop, et prindrent la charge de faire toute dili¬ 
gence et inquisicion possible pour luy trouver femme. Et 
tantdiz que la diligence et enqueste se faisoit, nostre mar¬ 
chant, tant eschaudé de marier que plus ne povoit, faisoit de 
l'amoureux, cherchant par toute la cité entre les plus belles 
la plus jeune, et d’aultres ne tenoit compte. Tant chercha 
qu’il en trouva une telle qu'il la demandoit; car de honnes- 
tes païens née, belle à merveilles, jeune de xvans ou envi¬ 
ron, gente, doulce et trèsbien adrecée 1 estoit. Après qu’il 
eut congneu les vertuz et doulces condicions d’elle, il eut 
telle affection et désir qu’elle fust dame de ses biens par 
juste mariage, qu’il la demanda à ses pare ns et amys, les- 
quelx, après aucunes petites difficultez qui guères ne durè¬ 
rent, luy donnèrent et accordèrent. Et en la mcsme heure 
luy firent fiancer et donner caution et seureté du douaire 

dont il la vouloit doer. Et si ce bon marchant avoit prins 
grand plaisir en sa marchandise, pendant le temps qu’il la 
menoit, encores l’eut il plus grand quand il se vit asseuré 
d’estre marié, et mesmement avec femme telle que d’en 
povoir avoir de beaulx et doulx enfans. La feste et solennité 
des nopces fut honorablement en grand sumptuosité faicte 
et celebrée ; la quelle feste faillie *, il, mettant en obly et 
non chaloir sa première manière de vivre, c’est assavoir sur 
la mer, fist trèsbonne chère et prenoit grand plaisir avec sa 
belle et doulce femme. Mais le temps ne luy dura guères 
que saoul et tanné en fut, car la première année, avant 
qu’elle fut expirée, print desplaisance de demourer à l’ostel 
en oysiveté et d’y tenir mesnage en la manière qu’il con¬ 
vient à ceulx qui y sont liez, se oda et tanna, ayant si grand 
regret à son aultre mestier de navyeur qu’il luy sembloit 
plus aysié et legier à maintenir que celuy qu’il avoit si vo- 
luntiers entreprins à gouverner nuyt et jour. Aultre chose 
ne faisoit que subtilier et penser comment il se pourroit en 
Alixandrie trouver en la façon qu’il avoit accoustumée, et 
luy sembloit bien qui n’estoit pas seulement difficille de soy 
tenir de navier, non hanter la mer, et l’abandonner de,tous 
poins, mais aussi chose la plus impossible de ce monde. Et 
combien que sa volunté fust plainement délibérée et réso¬ 
lue de soy retraire et revenir à son dit premier mestier, 
toutesfois le challoit il à sa femme, doubtant qu’el ne le print 
à desplaisir; avoit aussi une crainte et doubte qui le des- 
tourboit et donnoit empeschement à executer son désir, car 
il cognoissoit la jeunesse du courage de sa femme, et luy 
estoit bien advis que s’il s’absentoit, elle ne se pourroit 
contenir ; consyderoit aussi la muableté et variableté de cou¬ 
rage femenin, et mesmement que les jeunes galans, luy 
présent, estoient coustumiers de passer souvent devant son 

huys pour la veoir, dont il supposoit qu’en son absence ilz 
la pourroient de plus près visiter et par adventure tenir son 
lieu. Et comme il eut esté par longue espace poinct 1 et 
aguillonné de ces difficultez et diverses ymaginacions, sans 
en sonner mot, et qu’il congneut qu’il avoit jà achevé 
et passé la plus part de ses ans, il mist à non challoir et 
femme et mariage et tout le demourant qu’il affiert au mes- 
nage, et aux argumens et disputacions qui luy avoient trou¬ 
blé la teste donna brefve solution, disant en ceste manière : 
« Il m’est trop plus convenable vivre que morir, et se je ne 
laisse et abandonne mon mesnage en brefz jours, il est tout 
certain que je ne puis longuement vivre ne durer. Lairray 
je donc ceste belle et doulce femme? Oy, je la lairray; elle 
ait doresnavant la cure et soing d’elle mesme, s’il luy plaist, 
je n’en veil plus avoir la charge. Helas ! que feray je ! Quel 
deshonneur, quel desplaisir sera ce pour moy s’elle ne se 
contient et garde chasteté. Ho ! il me vault mieulx vivre que 
morir pour prendre soing pour la garder: jà Dieu ne veille 
que pour le ventre d’une femme je prendesi estroicte cure 
ne soing; aultre loyer ne salaire ne recevroye que forment 
de corps et d’ame. Ostez moy ces rigueurs et angoisses que 
pluseurs seuffrent pour demourer avec leurs femmes; il 
n’est chose en ce monde plus cruelle ne plus grevant les 
personnes. Jà Dieu ne me laisse tant vivre que pour quelque 
adventure qu’en mon mariage puist sourdre, je m’en cour- 
rousse ne monstre triste. Je veil avoir maintenant liberté et 
franchise de faire tout ce qui me vient à plaisir. » Quand 
ce bon marchand eut donné fin à ces trèslongues devises, il 
se trouva avec ses compaignons navieurs, et leur dist qu’il 
vouloit encore une foiz visiter Alixandrie et charger mar¬ 
chandises, comme aultrefoiz et souvent avoient fait en sa 
compaignie; mais il ne leur déclara pas les troubles qu'il 

prenoit à l’occasion de son mariage. Hz furent tantost d’ac¬ 
cord et luy dirent qu’il se feist prest au premier bon vent 
qui sourvendroit. Les navires et bateaulx furent chargez et 
préparez pour partir et mis ès lieux où il failloit attendre 
vent propice et oportun pour navyer. Ce bon marchant donc- 
ques, ferme et tout arresté en son propos, comme le jour 
precedent, se trouva seul après souper avec sa femme en sa 
chambre ; il luy descôuvrit son intencion et manière de son 
prochain voyage, et faindant que trèsjoyeux fust, luy dist 
ces parolles : « Ma trèschère espouse, que j'ayme mieulx 
que ma vie, faictes, je vous requier, bonne chère, et vous 
monstrez joyeuse, et ne prenez ne desplaisance ne tristece 
en ce que je vous veil déclarer. J’ay proposé de visiter, se 
c’est le plaisir de Dieu, une foiz encore le pais d’Alixandrie, 
en la fasson que j’ay de long temps accoustumée, et me 
semble bien que n’en devez estre marrye, attendu que vous 
congnoissez que c’est ma manière de vivre, mon art et mon 
mestier, auquel moien j’ay acquis richesses, maisons, nom, 
renommée, et trouvé grand nombre d’amys et de familia- 
xy té. Les beaulx et riches vestements, aneaulx, ornemens, 
et toutes les aultres précieuses bagues dont vous este parée 
et ornée plus que nulle aultre de ceste cité, comme bien 
savez, ai-je achatez du gaing et avantage que j’ay fait en 
mes marchandises. Ce voyage, doncques, ne vous doit guères 
ennuyer, et ne prenez jà desconfort, car le retour en-sera 
bref. Et je vous promeclz que si à ceste foiz, comme j’es- 
poire, la fortune me donne eur, plus jamais n’y veil aller, 
je y veil prendre congé à ceste foiz. Il convient donc que 
prenez maintenant courage bon et ferme ; car je vous laisse 
la disposicion, administracion et gouvernement de tous les 
biens que je possède; mais avant que je parte, je vous veil 
faire aucunes requestes. Pour la première, je vous prie que 
soiez joyeuse, tantdiz que je feray mon voyage, et vivez plai¬ 
samment, et si j’ay quelque pou d’ymaginacion que ainsi le 

facez, j’en chemineray plus lyement.^our la seconde, vous 
savez qu’entre nous deux rien ne doit estre tenu couvert ne 
celé, car honneur, prouffit et renommée doivent estre, 
comme je tiens qu’ilz sont, communs entre nous deux, et la 
loange et honneur de l’un ne peut estre sans la gloire de 
l’autre, néant plus que le deshonneur de l’un ne peut estre 
sans la honte de tous deux. Or je veil bien que vous enten¬ 
dez que je ne suis si desfourni ni despourveu de sens que 
je ne pense bien comment je vous laisse jeune, belle, doulce, 
fresche et tendre, sans soûlas d’homme, et que de plusieurs 
en mon absence serez desirée. Combien que je cuide ferme¬ 
ment que avez maintenant nette pensée, courage chaste et 
honeste, toutesfoiz, quand je cognois quelz sont vostre eage 
et l’inclinacion de la secrète et mussée chaleur en quoi vous 
abundez, il ne me semble pas possible qu’il ne vous faille, 
par pure nécessité et contraincte, ou temps de mon absence 
avoir compaignie d’homme, dont je ne suis, la Dieu mercy, 
en rien troublé. C’est bien mon plaisir que vous vous accor¬ 
dez où vostre nature vous forcera et contraindra ; car je sçay 
qu’il ne vous est possible d’y résister. Veezcy doncques le 
point où je vous veil tresaffectueusement* prier, c’est que 
gardez nostre* mariage le plus longuement en son entiereté 
que vous pourrez. Intencion n’ay ne volunté aucune de vous 
mettre en garde d’aultruy pour vous contenir ; mais veil que 
de vous mesmes aiez la cure et le soing et so^ez gardienne. 
Véritablement, il n’est si estroicte garde au monde qui peut 
destourber 1 la femme oultre sa volunté à faire son plaisir. 
Quand doncques vostre chaleur naturelle vous aguillonnera 
et poindra par telle manière que pour vous contenir aurez 
perdu puissance, je vous prie, ma chère espouze, que à l’exe¬ 
cution de vostre désir vous vous conduisiez prudentement 
et subtilleme’nt, et tellement qu’il n’en puist estre publicque 

renommée ; et que, si aultrement le faictes, vous, moy et 
tous noz amys sommes infâmes et deshonorés. Si en fait 
doncques et par effect vous ne povez garder chasteté, au 
mains mettez peine de la garder tant qu’il touche famé 1 et 
commune renommée. Mais je vous veil apprendre et ensei¬ 
gner la manière que vous devrez tenir en celle matère, 
s’elle survient. Vous savez qu’en ceste bonne cité a foison de 
beaulx jeunes hommes ; entre eulx tous, vous en choisirez 
ung seul, et vous en tiendrez contente et assovye pour faire 
ce où vostre nature vous inclinera. Toutesfoiz, je veil que, 
en faisant l’election et le chois, vous aiez singulier regard 
qu’il ne soit homme vague, deshonneste et pou vertueux; 
car de tel ne vous devez accointer, pour le grand péril qui 
vous en pourroit sourdre. Car, sans nul doubte, il descou- 
vreroit et publicqueroit à la volée vostre secret. Rien n’est 
tenu couvert, clos ne celé par telz gens ne leurs semblables. 
Doncques, vous elirez celuy que cognoistrez fermement es- 
tre sage et prudent, affin que, si le meschief vous advient, 
il mecte aussi grand peine à le celer comme vous. De ceste 
article vous requier je tresaffectueusoment, et que me pro- 
mectez en bonne et ferme leaulté que garderez ceste lecçon 
et retiendrez. Si vous advise que ne me respondez sur ceste 
matière ep la forme et façon que soûlent et ont de coustume 
les aultres femmes quand on leur parle telz propos comme 
je vous dy maintenant ; je sçay leurs responses et de quelz 
motzsçevent user, qui sont telz ou semblables : « Hé ! hé ! 
mon mary, dont vous vient ceste tristèce, ce courage trou¬ 
blé ? Qui vous a ainsi meu à ire ? Où avez vous chargé ceste 
opinion cruelle plaine de tempeste? Par qu’elle manière ne 
comment me pourroit advenir ung si abhominable delict? 
Ncnuy î nenny 1 jà Dieu ne veille que je vous face telles pro¬ 
messes, à qui je prie qu’il permette la terre ouvrir qui me 

engloutisse et dévoré toute vive, au jour et heure que je n’y 
pas commettray, mais auray une seule et légère pensée à 
la commettre? » Ma chère espouse,je vous ay ouvert ces ma¬ 
nières de respondre affin que vers moy n’en usez aucune¬ 
ment. En bonne foy, je croy et tiens fermement que vous 
avez pour ceste heure tresbon et entier propos, ou quel je 
vous prie que demourez autant que vostre nature en pourra 
souffrir. Et point n’entendez que je veille que me promettez 
faire et entretenir ce que je vous ay monstré et aprins, fors 
seulement ou cas que ne pourriez donner resistence ne ba- 
taillier contre l’appetit de vostre fraile et doulce jouvence. » 
Quand ce bon mary eut finé sa parolle, la belle, doulce et 
débonnaire sa femme, la face rosée, seprint à trembler quand 
deut donner responses aux requestes que son espoux luy 
avoil faictes. Ne demoura guères, toutesfoiz, que la rougeur 
s’evanuvt, et print asseurance; en fermant 1 et appuyant son 
courage de constance; et en ceste manière causa sa gracieuse 
response, combien que voix tremblant la pronunçast : « Mon 
doulx et trcsamé mary, je vous asseure qu'onques ne fuz si 
espoventée, si troublée et evanuye de mon entendement, 
que j’ay esté présentement par voz parolles, quand elles 
m’ont donné la congnoissance de ce queoncquesje n’oiz ne 
aprins, voirement qu’oneques n’euz telle presumption que 
d’y penser. Et aultre opinion ou supposition ne puis de vous 
avoir fors que me querez et contendez traveiller et tenser, 
car vous cognoissez ma simplesse, jeunesse et innocence, 
qui est pour vous, ce me semble, non pas moins delict, mais 
tresgrand : certainement il n’est point possible à mon eage 
de faire ou pourpenser un tel meschief ou defaulte *. Vous 
m’avez dit que vous estes seur et savez vraiment que, vous 
absent, je ne me pourroye contenir ne garder l’entiereté de 
nostre mariage. Ceste parolle me tormente fort le courage, 

et me fait trembler toute, et ne sçay quelle chose je doye 
maintenant dire, respondre, ne proposer à voz raisons, ainsi 
m’avez tollu et privé l’usage de parler. Je vous diray toutes- 
foiz ung mot qui viendra de la profondesse de mon cueur, 
et en telle manière qu’il gist vuidera il de ma bouche : Je 
requier treshumblement à Dieu et àjoinctes mains luy prie 
qu’il face et commende ung abysme ouvrir où je soye gec- 
tée, les membres tous erachez, et tourmentée de mort 
cruelle, si jamais le jour vient où je doye non seullement 
commectre desloyaulé en nostre mariage, mais sans plus en 
avoir une brève pensée de le commettre; et comment ne 
par quelle manière ung tel delict me pourroit advenir, je 
ne le sçaroye entendre. Et pource que m’avez forclos et se- 
clus de telles manières de respondre, disant que les femmes 
sont coustumières d’en user pour trouver leurs eschappa- 
toires et alibiz forains affin de vous faire plaisir et donner 
repos à vostre vmaginacion, et que voiez que à voz connnen- 
demens je suis preste d’obeir, garder et maintenir, je vous 
promectz de ceste heure, de courage ferme, arresté et es- 
table opinion, d’attendre le jour de vostre revenue en vraie, 
pure et entière chasteté de mon corps; et si que Dieu ne 
veille il advient le contraire, tenez vous tout asseur, et je le 
vous promectz, je tiend^ay la règle et doctrine que m’avez 
donnée en tout ce que je feray, sans la trespasser aucune¬ 
ment. S’il y a aultre chose dont vostre courage soit chargé, 
je vous prie, descouvrez tout et me commendez faire et ac¬ 
complir vostre bon désir ; aultre rien ne desire que de con- 
joindre noz deux vouloirs en ung, et de faire le vostre, non 
pas le mien. » Nostre marchant, oye la response de sa femme, 
fut tant joyeux qu’il ne se pouvoit contenir de plorer, disant : 
« Ma chère espouse, puisque vostre doulce bonté m’a voulu 
faire la promesse que j’ay requis, je vous prie que l’entretç 

nez. » Le lendemain bien matin, le bon marchant fut mandé 
de ses compaignons pour entrer en la mer: si print congé 
de sa femme, et elle le commenda à la garde de Dieu, puis 
monta en la mer. Lors se misrent à cheminer et navyer vers 
Alixandrie, où ilz parvindrent en brefs jours, tant leur fut 
le vent propice et convenable, ou quel lieu s’arrestèrent 
longue espace de temps, tant pour délivrer leurs marchan¬ 
dises comme pour en charger de nouvelles. Pendant et du¬ 
rant lequel temps, la trèsgente et gracieuse damoiselle dont 
j’ai parlé demoura garde de l’ostel, et pour toute compai- 
gnien’avoit que une petite jeune fillette qui la servoit Et, 
comme j’ay dit, ceste belle damoiselle n’avoit que quinze 
ans, pour quoy, si aucune faulte tist, il semble qu’on ne le 
doit pas tant imputer à malice comme à la fragilité de son 
jeune eage. Comme doncques le marchant eust jà pluseurs 
jours esté absent des doulx yeulx d’elle, pou à pou il fut mys 
en obly. Et pour ce que sa doulceur, beaulté et gracieuseté 
singuliers estoient cogneues par toute la cité de longtemps, 
si tost que les jeunes gens sceurent du departement de son 
mary, ilz la vindrent visiter, laquelle au premier 1 ne vou- 
loit vuyder de sa maison ne soy monslrer ; mais toutesfoiz, 
par force de continuacion et frequentacion quotidienne, 
pour le grand plaisir qu’elle print aux doulx et mélodieux 
chans et armonie d’instrumens dont l’on jouoit à son huys, 
elle s’avança de venir veoir et regarder par les crevaces des 
fenestres et secretz treilliz d’icelles, par lesquelles povoit 
trèsbien veoir ceulx qui l’eussent plus volontiers veue. En 
escoutant les chansons et dances, prenoit à la foiz si grand 
plaisir que amours esmouvoit son courage tellement que 
chaleur naturelle souvent l’induisoit à briser sa continence. 
Tant souvent fut visitée en la manière dessus dicte, qu’en la 
fin sa concupiscence et désir charnel la vainequirent, et 


1 D’abord. 


Digitized by Google 



NOUVELLE G. 


415 


fut du dart amoureux bien avant touchée ; et comme elle 
pensast souvent comment elle avoit, si à elle ne tenoit, si 
bonne habitude et opportunité de temps et de lieu, car nul 
ne la gardoit, nul ne luy donnoit empeschement pour mec- 
treà execution son désir, conclut et dist que son mary esloit 
trèssage quand si bien luy avoit acertené 1 que garder ne 
se pourroit en continence et chasteté, de qui toutesfoiz elle 
vouloit garder et tenir la doctrine, et avecques ce la pro¬ 
messe que faicte luy avoit. « Or me convient-il, dist elle, 
user du conseil de mon mary; en quoy faisant, je ne puis 
encourir crime aucun ne deshonneur, puis qu’il m’en a 
baillé la licence, mais que je n’excède les termes de la pro¬ 
messe que j’ay fait. Il m’est advis et il est vray qu’il me 
chargea, quand le cas adviendroit que rompre me convien- 
droit ma chasteté, que je eleusse homme qui fust sage, bien 
renommé et de grand vertu, et non aultre. En bonne foy, 
ainsi feray-je, mais que je puisse; en non trespasser le con¬ 
seil de mon mary il me souffist largement. Et je tiens qu’il 
n’entendoit point que l’homme deust estre ancien, ains, 
comme il me semble, qu’il fust jeune, ayant autant de re¬ 
nommée en clergie et science qu’ung vieil ; telle fut 
la leeçon, ce m’est advis. » Es mesmes jours que se 
faisoient ces argumentacions pour la partie de nostre belle 
damoiselle, et qu’elle queroit ung sage jeune homme pour 
luy refroider les entrailles, ung trèssage jeune clerc arriva 
de son eur en la cité, qui \enoitfreschement de l’université 
de Bouloigne la crasse *, où il avoit esté plusieurs ans sans 
retourner. Tant avoit vacqué et donné son entente àl’es- 
tude, que en tout le pays n’y avoit clerc de plus grant re-^ 
nommée; tous les magistratz et gouverneurs de la cité luy 
assistoient continuellement, et avecques aultres gens que 
grans clercs ne se trouvoit. Il avoit de coustume depuis sa 


i Certifié, assuré. — * Grasse. 


Digitized by Google 



4 1 C LES CENT NOUVELLES NOUVELLES. 

venue, et jamais ne failloit, d’aller chacun jour sur le mar¬ 
ché, à l’ostel de la ville, et au lieu où le parlement se fai- 
soil, pour plaider les causes de pluseurs, se rendoit; or es¬ 
tait sa droicte voie de son hostel au dit marché la rue où la 
maison de cele damoiselle estoit située et assise, et jamais 
nepovoit passer que par devant l’huys d’icelle maison, puis 
qu’il prenoit son chemin par la dicte rue. Il n’y avoit point 
passé cent foiz qu’il fut choisy et noté, et pleut trèsbien sa 
doulce manière et gravité à la damoiselle. Et combien 
qu’elle ne l’eust oncques veu exercer les faiz de clergie, 
toutesfoiz jugea elle tantost qu’il estoit trèsgrand clerc, 
mesmement qu’elle l’oyoit priser et renommer pour le plus 
sage de toute la cité. Auxquels moyens elle le commença à 
desirer et ficha toute son amour en luy, disant qu’il seroit 
celuv, si à luy ne tenoit, qui luy feroit garder la lecçon de 
son mary ; mais par quelle fâcon elle luy pourroit monstrer 
son grand et ardent amour et ouvrir le secret désir de son 
courage, elle ne savoit, dont elle estoit trèsdesplaisante. 
Elle s'advisa neantmains que, pource que chacun jour ne 
falloit point de passer devant son huys, allant au marché, 
elle se mettroit au perron, parée le plus gentement qu’elle 
pourroit, affin que au passer, quand il gecteroit son regard 
sur sa beaulté, il la convoitast et requist de ce dont on ne luy 
feroit refus. Pluseurs fois la damoiselle se monslra; combien 
que ce ne fust au paravant sa coustume, et jasoit ce que 
trèsplaisante fust et telle pour qui ung jeune courage devoit 
tantost estre esprins et alumé d’amours, toutesfoiz le sage 
clerc jamais ne l’apperceut, car il marclioit si gracieuse¬ 
ment qu’il ne gectoit sa veue ne çà ne là. Et par ce moien la 
bonne damoiselle ne prouffita rien en la façon qu’elle avoit 
pourpensée et advisé. S’elle fut dolente et desplaisante, jà 
n’est mestier d’en faire enqueste, et plus pensoit à son 
clerc, et plus alumoit et esprenoit son feu. A fin de pièce, 
après ung tas d’yrnaginacions que pour abréger je passe, 

conclut et détermina d’envoier sa petite rncschinette 1 de¬ 
vers luy. Si la hucha et commenda qu’elle s’en allast de¬ 
mander la maison d’un tel, c’est assavoir dû ce grand clerc, 
et quand elle l’aroit trouvé, où qu’il fust, luy dist que le 
plus en haste qu’il pourroit venir à l’ostel d’une telle da- 
moiselle, espouse d’un tel ; et que s’il demandoit quelle 
chose il plairoit à la damoiselle, elle luy respondist que rien 
n’en savoit, mais tant seulement qu’elle lui avoit dit qü’il 
estoit grand nécessité qu’il venist. La fillette mist en sa mé¬ 
moire les motz de sa charge, et se partit pour quérir celuy 
qu’elle trouva; ne demoura guères que l’en luy enseigna la 
maison où ilmengeoit au disner, en.une grande compaignie 
de ses amyset aultres gens de grant façon. Ceste fillette en¬ 
tra ens, et en saluant la compaignie s’adressa au clerc 
qu’elle queroit ; et oyans tous ceulx de la table, luy fist son 
message bien et sagement, ainsi que sa charge le porloit. 
Le bon seigneur, qui cognoissoit de sa jeunesse le marchant 
dont la fillette luy parloit, et sa maison, mais ignorant qu’il 
fusl marié ne qui fust sa femme, pensa tantost que, pour 
l’absence du dit marchant, sa dicte femme le demandoit 
pour estre conseillée en aucune grosse cause, comme elle 
vouloit; mais ne Tentendoit-il comme elle. Il respondit à la 
fillette : « M’amye, allez dire à vostre maistresse que incon¬ 
tinent que nostre disner sera achevé, je iray vers elle. » La 
messagère fist la response telle qu’il failloit et qu’on luy 
avoit dit, et Dieu sçait s’elle fut joyeusement recueillie de la 
marchande, que pour sa grand joye et ardent désir qu’elle 
avoit de tenir son clerc en sa maison, trembloit et ne savoit 
tenir manière. Elle fist baloiz courre par tout, espandre la 
belle herbe vert partout en sa chambre, couvrir le lit et la 
couchette, desployer riches couvertes, tappiz et courtines, 
et se para et atourna des meilleurs atours et plus précieux 

qu’elle eust. En ce point l’attendit aucun petit de temps, 
qui luy sembla long à merveilles, pour le grant désir qu’elle 
avoit. Tant fut désiré et attendu qu’il vint; et ainsi que elle 
l’appercevoit venir de loing, montoitetdescendoitdesa cham¬ 
bre, aloitet venoit maintenant cy, maintenant là, tan estoit 
esmeue qu’il sembloit qu’elle fust ravye de son sens. En fin 
monta en sa chambre, et illec prépara et ordonna les bagues 
et joyaulx qu’elle avoit attains et mis dehors pour festoier et 
recevoir son amoureux. Si fist demourer en bas la fillette 
chambrière pour l’introduire et le mener où estoit sa mais- 
tresse. Quant il fut arrivé , la fillette le receut gracieuse¬ 
ment, le mist ens et ferma l’huys, laissant tous ses servi¬ 
teurs dehors, aux quelz il fut dit qu’ilz attendissent illec 
leur maistre. La damoiselle, oyant son amoureux estre ar¬ 
rivé, ne se peut tenir de venir en bas à l’encontre de luy, 
qu’elle salua doucement, le print par la main et le mena en 
la chambre qui luy estoit appareillée, où il fut bien esbahy 
quand il s’i trouva, tant pour la diversité des paremens, 
belles et précieuses ordonnances qui y estoient, comme 
aussi pour la trèsgrande beaulté de celle qui le menoit. Si 
tost qu’il fut en la chambre entré, elle se seyt sur une sca- 
belle, auprès de la couchette, puis le feist asseoir sur une 
aultre joignant 1 d’elle, où ilz furent aucune espace tous 
deux sans mot dire, car chascun attendoit tousjoursla pa¬ 
role de son compaignon, l’un en une manière, l’autre en 
l’autre: car le clerc, cuidantque elle luy deustouvrir quel¬ 
que matière grosse et difficile, la vouloit laisser commencer; 
et elle, d’aultre côté, pensànt qu’il fust si sage que, sans luy 
déclarer ne monstrer plus avant, il dust entendre pour quoy 
elle l’avoit mandé. Quand elle vit que manière ne faisoil 
pour parler, elle commença et dist : v Mon trèscher par¬ 
fait amy et trèssage homme, je vous diray présentement 

quoy et la cause qui m’a meue à vous mander. Je cuide que 
vous avez bonne cognoissance et familiarité avec mon mary; 
en l’estât que vous me voyez icy m’a il laissée et ajpndon- 
née pour mener ses marchandises ès parties d’Alixandrie, 
ainsi qu’il a de longtemps accoustumé. Avant son parlement 
me dist que quand il seroit absent, il se tenoit tout seur que 
ma nature me contraindroit à briser ma continence, et que 
par nécessité me conviendroit à converser avec homme. 
En bonne foy, je le repute ung trèssage homme, car de ce 
qu’il me sembloit adonc impossible advenir, j'en voy l’ex- 
perience véritable, car mon jeune eage, ma beaulté, mes 
tendres ans, ne pevent souffrir que le temps despende et 
consume ainsi mes jours en vain ; ma nature aussi ne se 
pourroit contenter. El affin que vous m’entendez bien à 
plain, mon sage et bien advisé mary, qui avoit regart à 
mon cas, quand il se partit, en plus grande diligence que 
moy mesmes, voyant que comme les jeunes et tendres fleu¬ 
rettes se seichent et amatissent 1 quand aucun petit accident 
leur survient, et contre l’ordonnance et inclinacion natu¬ 
relle, par telle manière consideroit il ce qu’il m’estoit à 
advenir. Et voyantclèrementque se macomplexion et condi- 
cion n’estoient gouvernées selon l’exigence de leurs natu- 
relz principes, guères ne lui pourroye durer, si me fist jurer 
et promettre que quand il adviendroit ainsi que ma nature 
me forceroit à rompre et à briser mon entièreté, je eleusse 
ung homme sage et de haulte auctorité, qui couvert et 
subtil fust à garder nostre secret. Si est il que en toute la 
cité je n’ay sceu penser homme qui soit plus’ ydoine que 
vous, car vous estes jeune et sage. Or m’est il advis que ne 
me reffuserez pas ne rebouterez. Vous voiez quelle je suis, 
et si povez l’absence de mon bon mary supplier, car nul n’en 
sara parler; le lieu, le temps, toute opportunité nous 

* Amatir, se flétrir, se ternir, devenir languissant. 

favorisent.» Le bon seigneur, prévenu et anticipé, fut tout 
esbahy en son courage, combien que semblant n’en feist. Il 
prit la vain dextre â la damoiselle, et de joyeux viaire 1 et 
plaisante chère dist ces parolles : «.Je doy bien donner et 
rendre grâces infinies à madame Fortune, qui aujourd’uy 
me donne tant d’eur et me fait percevoir le fruit du plus 
grand désir que je povoye au monde avoir; jamais infortuné 
ne me veil repu ter ne clamer quand elle en treuve si large 
bonté. Je puis seurement dire que je suis aujourd’uy le 
plus eureux de tous les aultres, car quand je conçoyen moy, 
ma trèsbelle et doulce amye, comment ensemble passerons 
nos jeunes jours joyeusement sans que personne s’en puist 
donner garde, je sengloutiz de joye. Où est maintenant 
homme qui est plus amy de Fortune que moy? Se ne fust 
une seule chose qui me donne ung petit et legier empes- 
chement à mectre à execucion ce dont la dilacion aigre¬ 
ment me poise et desplaist, je seroye le plus et mieulx for¬ 
tuné de ce monde. » Quand la damoiselle oyt qu’il y avoit 
aulcun empeschement qui ne lui laissoit desployer ses ar¬ 
mes *, elle trèsdolente lui pria qu’il le declairast, pour y* 
remedier s’elle povoit. « L’empeschement, dist il, n’est 
point si grand qu’en petit de temps n’en soie délivré; èt, 
puis qu’il plaist à vostre doulceur le sçavoir, je le vous 
diray. Ou temps que j’estoie à l’estude à l’université de Bou- 
longne la crasse, le peuple de la cité fut séduit et meut tel¬ 
lement que par mutemacque 3 se leva encontre le seigneur; si 
fuz accusé avec les aultres, mes compaignons, d’avoir esté 
cause et moyen de la sedicion, pour quoy je fus mis en pri¬ 
son estroicte, ou quel lieu, quant je m’y trouvay, craignant 
perdre la vie, pource que je me sentoye innocent du cas, je 
me donnay et voué à Dieu, lui promettant que, s’il me deli- 
vroit des prisons et rendoit icy entre mes parens et amys, 

1 Visage. — * Pour faire l’amour. — 3 Mutinerie, rébellion. 

je jeusneroye pour l’amour de lui ung an entier, chascun 
jour au pain et à l’eaue, et durant ceste abstinence nq fe- 
roye péché de mon corps. Or ay je par son ayde fait la plus 
part de l’année, et ne m’en reste guôres. Je vous prie et 
requier toutesfoiz, puis que vostre plaisir a esté moy elire 
pour vostre, que ne me changez pour autre, et ne vous veille 
ennuyer le petit delay que je vous donneray pour para- 
complir mon abstinence, qui sera bref faicte, et qui pieça 
eust esté faicte se je me eusse ozé fyer en aultry qui m’en 
eusl peu donner aide, car je suis quitte de chacune jeusne 
que ung autre feroit pour moy comme se je le faisoye. Et 
pource que je perçoy vostre grande amour et confiance que 
vous avez fiché en moy, je mettray, s’il vous plaisl, la fiance 
en vous que jamais n’ay ozé mettre en frères ne amis que 
j’aye, doublant que faulte ne me feissent touchant la jeusne ; 
et vous prieray que m’aidez à jeusner une partie des jours 
qui restent à l’acomplissement de mon an, affin que plus 
bref je vous puisse secourir en la gracieuse requeste que 
m’avez faicte. M’amye doulce et entière, je n’ay mais 1 que 
soixante jours, lesquelz, se c’est vostre plaisir, je partiray * 
en deux parties. Vous en aurez l’une et moy l’aultre, par 
telle condicion que sans fraude me promettrez m’en ac¬ 
quitter justement; et quant ilz seront acomplis, nous pas¬ 
serons plaisamment noz jours. Doncques, si vous avez la 
volunté de moy aider en la manière que j’ay dessus dit, 
dictes le moy maintenant. » 11 est à supposer que la grande et 
longue espace de temps ne luy pleut guères; mais, pource 
qu'elle estoit si doulcement requise et qu’elle desiroit le 
jeusne estre parfaict et finé, pensant aussi que trente jours 
n’aresteroient guères, elle promis! de les faire et acomplir 
sans fraulde ne sans déception ne mal engin. Le bon sei¬ 
gneur, voyant qu’il avoit gaigné sa cause, print congié de la 

1 Plus. — 3 partagerai. 

damoiselle, luy disant que, puis que sa voie et chemyn es¬ 
tait, en venant de sa maison au marché, de passer devant 
son huys, il la viendroit souvent visiter. Ainsi se partit; et la 
belle dame commença le lendemain à faire son abstinence, 
en prenant règle et ordonnance que durant le temps de son 
jeune ne mangeroit son pain et son eaue jusqu es après 
soleil couché. Quand elle eut jeûné trois jours, le sage clerc, 
ainsi qu’il alloit au marché à l’heure qu’il avoit^acoustumé, 
vint veoir sa dame, à qui se devisa longuement; puis, au 
dire adieu, lui demanda si le jeune estait encommencé ; et 
elle respondit que oy. « Entretenez vous ainsi, dist il, et 
gardez la promesse que m’avez faicte. — Tout entièrement, 
dit elle ; ne vous en doubtez. » Il print congé et se partit, 
et elle, poursuyvant de jour en jour en son jeûné, gardoit 
l’observance en la façon que promis l’avoit, tant estait de 
loyale et bonne nature. Elle n’avoit pas jeûné huit jours que 
sa chaleur naturelle commença fort à refroider, et tellement 
que force luy fut de changer habilleniens, car les mieulx 
fourrés et empanés *, qui ne servoient qu’en yver, vindrent 
servir au lieu des sangles et tendres qu’elle portait avant 
l’abstinence entreprinse. Au quinziesme jour fut arrière 
visitée de son amoureux le clerc, qui la trouva si foible que 
à grand paine povoit elle aller par la maison ; et la bonne 
simplette ne se savoit donner garde de la tromperie, tant 
s’estoit donnée à amours et mis son entente à perseverer à 
cel jeune, pour le joyeux et plaisant delict qu’elle attendoit 
seurement avoir avec son grand clerc, lequel, quand à 
l’entrer en la maison la vit ainsi foible, luy dist : « Quel 
viaire * est ce là et comment marchez vous? Maintenant 
j’aperçoy que vous avez besoigné l’abstinence et comment. 
Ma trêsdoulce et seule amye, aiez ferme et constant cou¬ 
rage; nous avons aujourd’huy achevé, la moitié de nostre 

1 Garni» de drap, d’étoffe. — * Visage. 

jeusne. Si vostre nature est foible, vaincquez la par roid- 
deur et constance de cueur, et ne rompez vostre loyale 
promesse. » 11 l’ammonesta si doulcement qu’il luy fist 
prendre courage par telle façon qu’il luy sembloit bien que 
les aultres quinze jours qui restoient ne luy dureroient 
guères. Le xxv e vint, auquel la simplette avoit perdue toute 
couleur et sembloit à demi morte, et ne luy estoit plus le 
désir si grand qu’il avoit esté. Il luy convint prendre le lict 
et y continuellement demourer, où elle se donna aucune¬ 
ment garde que son clerc luy faisoit faire l'abstinence pour 
chastier son désir charnel; si jugea que manière et façon 
de faire estoient sagement advisées, et ne povoient venir 
que d’homme bien sage. Toutesfoiz, ce ne la demeut point 
ne deslourna qu’elle ne fust délibérée 1 et arrestée d’entre¬ 
tenir sa promesse. Au penultime jour, elle envoya quérir 
son clerc, qui, quand il la vit couchée au lict, demanda si 
pour ung seul jour qui restoit avoit perdu courage ; et elle, 
interrumpent sa parole, luy respondit : « Ha î mon bon amy, 
vous m’avez parfectement et de bonne amour amée, non 
pas deshonnestement, comme j’avoie présumé de vous 
amer; pour.quoy je vous tien et tiendray, tant que Dieu me 
donnera vie, mon trèschier et trèssingulier amy, qui avez 
gardé et moy aprins et enseigné à garder mon entière 
chasteté et ma chaste entièreté, l’onneur et la bonne re¬ 
nommée de moy, mon mary, mes parens et amys. Beneist 
soit mon cher espoux, de qui j’ay gardé et eniretenu la 
leçon qui donne grand appaisement à mon cueur ! Or ça, 
mon vray amy, je vous rends telles grâces et remercie 
comme je puis du grand honneur et bien que vous m’avez 
faiz, pour lesquelx je ne vous saroie rendre ne donner suf¬ 
fisantes grâces, non feroit mon mary, mes parens, ne tous 
mes amys. » Le bon et sage seigneur, voyant son entre- 


i Décidée. 

prinse eslre bien achevée, print congé de la bonne damoi- 
selle, et doulcement l’amonnesta qu’il luy souvint desore- 
mais de chastier sa nature par abstinence et toutes les foiz 
qu’çlle 9’en sentiroit aguillonnée, par le quel moien elle 
demoura entière jusques au retour de son mary, qui ne 
sceut rien de l’adventure, car elle luy cela; si fist le clerc 
pareillement. 



FIN DES CENT NOUVELLES NOUVELLÈS. 

